=i 
im | A 


< 
HE 
a 
rd 
-a 
<Q 
Li 


STUDII DE ISTORIE A FILOSOFIEI UNIVERSALE 
XIX 


Coordonatori: ALEXANDRU BOBOC, CLAUDIU BACIU, 
SERGIU BĂLAN, ION TĂNĂSESCU 


STUDIES ON THE HISTORY 
OF WORLD PHILOSOPHY, XIX 


Editors: ALEXANDRU BOBOC, CLAUDIU BACIU, 
SERGIU BĂLAN, ION TĂNĂSESCU 


ACADEMIA ROMÂNĂ 


INSTITUTUL DE FILOSOFIE ŞI PSIHOLOGIE 
„CONSTANTIN RĂDULESCU-MOTRU” 


STUDII DE ISTORIE 
A FILOSOFIEI UNIVERSALE 


XIX 


de 


Silviu Şerban, Şerban Nicolau, Laura Pană, Mihai D. Vasile, Elena 
Băltuţă, Marin Bălan, Mihail M. Ungheanu, Rodica Croitoru, Ion 
Tănăsescu, Claudiu Baciu, Ana Bazac, Irina Rotaru, Al. Boboc, 
Al. Surdu, Sergiu Bălan, Codrina-Laura Ioniță 


EDITURA ACADEMIEI ROMÂNE 
București, 201 1 


Copyright O Editura Academiei Române, 2011 
Toate drepturile asupra acestei ediţii sunt rezervate editurii. 


EDITURA ACADEMIEI ROMÂNE 
Calea 13 Septembrie, nr. 13, sector 5, 
050 711, Bucureşti, România 

Tel.: 4021-318 81 46; 4021-318 81 06 
Tel./Fax: 4021-318 24 44 

E-mail: edacad(ear.ro 

Internet: http://www.ear.ro 


Referenţi: Acad. Vasile Tonoiu 
Conf. univ. dr. Constantin Stoenescu 


: EDITAT CU SPRIJINUL ` 
AUTORITAȚII NAȚIONALE PENTRU CERCETARE ŞTIINȚIFICA 


Redactor: MAGDALENA BEDROSIAN 
Tehnoredactor: MAGDALENA JINDICEANU 
Coperta: MARIANA ŞERBĂNESCU 


Bun de tipar: 11.11.2011. Format: 16/70x100. 
Coli de tipar: 16,5. Tiraj: 200 ex. 
C.Z. pentru biblioteci mari: 1(09)(082) 
C.Z. pentru biblioteci mici: 1 


ISSN 1583-8536 


CUPRINS 


SILVIU ŞERBAN, Cercetare asupra conceptului de Eikasia la 
Platon: sceptica cae sist cai a 00 it Pi a ad E aaa a 
ŞERBAN NICOLAU,  Physis-ul aristotelic în interpretare 
heideggeriană. nesanatos tao sd ul 
LAURA PANĂ, Principiul ca fundament, ca instrument şi ca 
finalitate în Metafizica ...... men nene ne eee nana 
MIHAI D. VASILE, Canonul filosofiei în patristica elenistică......... 
ELENA BĂLTUȚĂ, Rolul speciilor inteligibile în procesul 
cunoaşterii umane la Toma d'Aquino en 
MARIN BĂLAN, Cum interpretează Toma din Aquino numele 
biblic, Cel: Ce Este”? .....- n icoane a dă a ae a a dată 
MIHAIL M. UNGHEANU, Modernitate şi nihilism .............c ceeace 
RODICA CROITORU, Armonia facultăţilor subintelectuale ale 
sufletului în proiectul antropologic kantian ..............meeeeaeeeee 
ION TĂNĂSESCU, Funcţiile expresiilor lingvistice în psihologia 
brentaniână:si cotiere cea ata a e Ga iaca ada a la 
CLAUDIU BACIU, Fenomenologie şi critică a cunoaşterii la 
Husserl: ss ccris cea ceia aa ea otita nai tt aa a aa 
ANA  BAZAC, Discursul mincinos: radiografii clasice şi 
contemporane (1)... i emana ana 
IRINA ROTARU, Două moduri de abordare a intersubiectivităţii: 
transcendental versus dialogic .............mne nenea nec 
ALEXANDRU BOBOC, Conceptul de „comprehensiune” la H.-G. 


ALEXANDRU SURDU, Sistemul filosofic al lui Wittgenstein.......... 
SERGIU BĂLAN, Problema limbajului privat la Wittgenstein ....... 
CODRINA-LAURA IONIŢĂ, De la evenimentul istoric tolstoian la 

fenomenul saturat al lui J.-L. Marion ........cee eee 


107 


124 


133 


157 


171 


188 


199 


214 
231 


CONTENTS 


SILVIU ŞERBAN, An Inquiry Concerning Plato's Concept of 
Eikäsid perie lea o Ponta 0000 a ce Golea Ea 2 da Ea oala deal a 
ŞERBAN NICOLAU, Heidegger's Interpretation of Aristotle”s 
Concept of PARYS Senine aia iata iata date aia 
LAURA PANĂ, The Principle and its  Substantiating, 
Instrumental and Effectual Functions in  Aristotle”s 
MELlăphySLES se issa căci data d oa ata d ostas Ea doi coaie Laiu 
MIHAI D. VASILE, The Pattern of Philosophia in Hellenistic 
Patristics ice coace acetat soc De sai oa a 5 ară aa ED a a ata te cana 
ELENA BĂLTUȚŢĂ, The Role of the Intelligible Species in the 
Process of Human Cognition by Thomas Aquinas.................. 
MARIN BĂLAN, Aquinas's Interpretation of the Biblical Name 
“He Who B” occire d că ada i na a 0 ne 
MIHAIL M. UNGHEANU, Modernity and Nihilism.............000000000000. 
RODICA CROITORU, The Harmony of the Sub-intellectual 
Faculties of the Soul in Kant's Anthropological Project......... 
ION TĂNĂSESCU, The Functions of the Linguistic Expressions in 
Brentano's Descriptive Psychology... nenea 
CLAUDIU BACIU, Phenomenology and Critique of Knowledge in 
Husserl... ice cca aa iata tă aa cate a eat Ea a cad ceai 
ANA BAZAC, The False Discourse: Classical and Contemporary 
Radiographies (1)... nenea nenea enma nec 
IRINA ROTARU, Two Ways of Approaching Intersubjectivity: 
Transcendental versus Dialogical Approaching ...................... 
ALEXANDRU BOBOC, The Concept of “Comprehension” in the 
Philosophy of H.-G. Gadamer... eee ne 
ALEXANDRU SURDU, Wittgenstein”s Philosophical System ......... 
SERGIU BĂLAN, Wittgenstein”s Philosophical System ................... 
CODRINA-LAURA IONIŢĂ, From Tolstoi”s “Historical Event” to 
J.-L. Marions “Saturated Phenomenon”... 


25 


48 


63 


82 


94 
107 


124 


133 


157 


171 


188 


199 


214 
231 


CERCETARE ASUPRA CONCEPTULUI DE EIKASIA 
LA PLATON 


SILVIU ŞERBAN! 


Abstract. The inferior cognitive modalities implicated in the knowledge of the world of 
individuals includes, lower true opinion, the inferior opinion forms, eikasia and 
fantasia, memory and senses. Plato distinguishes between sensation and opinion, the 
former is non-propositional and does not involve conceptualization, being 
characterizable in the terms of the heraclitean ontology and defined as the immediate 
contact between sense organs and sensible things, the latter implicates the use of 
concepts and words through language. Not every opinion involves the use of concepts 
and reason, such as the inferior forms of opinion, eikasia and fantasía. Both are 
understood as the uncritical reflections of sense data, eikasia representing the accurate 
rendering of sensible qualities, fantasía, the wrong rendering of the same qualities. 
Each of the two uses image in concept's stead, what-appears-to-be, eikones and 
Jantásmata, respectively. 


Key words: aisthéseis, dóxa, eikasia, phantasia, mimesis 


Dialogul Republica, deşi are ca aspect principal al cercetării problematica 
etică din cadrul teoriei Ideilor, aduce în discuție şi câteva teme fundamentale ale 
ontologiei şi epistemologiei platoniciene, cele mai importante fiind cercetarea cu 
privire la doxa şi analiza nivelurilor cunoaşterii şi realităţii din cadrul celor trei 
analogii, Soarele, Linia şi Peştera. Conceptul de doxa şi teoria educaţiei ce rezultă 
din sinteza celor trei analogii sunt teme care, alături de concepția despre suflet şi 
conceptul de participare, contravin ipotezelor parmenidiene ce subîntind ontologia 
şi epistemologia lui Platon şi care presupun separarea netă între Idei şi lucruri pe de 
o parte, cunoaştere raţională şi cunoaştere prin simţuri pe de altă parte. Atât doxa, 
cât şi teoria educaţiei propun o cale de comunicare între lumea sensibilă aflată în 
continuă schimbare şi Ideile identice cu sine şi stabile. Astfel, doxa propune o 
relaționare între aistheseis şi episteme, iar procesul educației — trecerea de la iluzie 
la adevăr, prin intermediul tranziției de la stările cognitive inferioare din domeniul 
opinabilului către stările cognitive superioare din domeniul inteligibilului, care, 
totodată, asigură cunoaşterea Ideilor. Între cele patru stări cognitive, care reflectă 
patru tipuri de existență, distinse de Platon, nivelul inferior al opinabilului, eikasía, 
ridică cele mai mari probleme de interpretare. Deşi relaţionarea dintre eikasia şi 
creaţia artistică pare a fi sugerată chiar de Platon, problema care se pune este aceea 
a caracterizării din punct de vedere epistemologic a acestei stări cognitive şi, în 
special, a evidenţierii raportului cu aistheseis şi doxa. Descrierea stării cognitive 
semnificate de eikasia devine şi mai dificil de realizat, întrucât termenul ca atare nu 
mai revine în niciun dialog platonician, singura posibilitate constituind-o descrierea 


! Universitatea „Spiru Haret”, Bucureşti. 

contextului din dialogul Republica în cadrul căruia apare termenul eikasía, 
urmărindu-se în acelaşi timp terminologia utilizată de Platon şi, apoi, identificarea 
unor contexte similare în dialoguri ulterioare. Cercetarea cu privire la eikasia 
presupune prin urmare analiza semnificației în cadrul filosofiei platoniciene a unor 
concepte precum aistheseis, dâxa, mimesis şi phantasia. În legătură cu ultimul, deşi 
referirile lui Platon la procesul imaginaţiei sunt puține, analiza acestora se poate 
dovedi utilă în vederea elucidării unor aspecte cu privire la eikasia şi, în special, la 
natura raportului acesteia cu aistheseis şi doxa. 


Cercetarea asupra conceptului de doxa survine în Cartea a V-a a Republicii în 
contextul descrierii în termeni de opoziţie a cunoaşterii filosofilor şi a celei 
specifice „iubitorilor de spectacole şi amatorilor de artă” (philotheămones te kai 
philotechnoi).? Ca şi în Phaidon, cunoaşterea filosofică se distinge de cea 
nefilosofică prin caracteristica obiectelor corespunzătoare fiecăreia, Formele în 
cazul celei dintâi, lucrurile sensibile, în cazul celei de-a doua, primele fiind unice, 
stabile şi mereu identice cu sine, celelalte, multiple, schimbătoare, având 
caracteristici contrare.” Dar spre deosebire de Phaidon, unde Platon opune 
aistheseis şi phrânesis, în pasajul din Republica sunt opuse episteme şi dâxa. În 
timp ce episteme are ca obiect tò ón, iar ignoranţa (dgnoia) tò me ón, obiectul 
opiniei se găseşte între cele două, fiind descris ca ceva intermediar acestora 
(metaxu toii Ontos kai toii me Ontos). Căci spre deosebire de Forme care au 
întotdeauna aceeaşi calitate şi constituie domeniul cognoscibilului (gnoston), 
lucrurile sensibile au calităţi contrare şi alcătuiesc domeniul opinabilului 
(doxastân). În timp ce Frumosul însuşi (autò kal6n) are veşnic aceeaşi calitate, 
lucrurile frumoase (pollă kala) apar nu doar frumoase, ci şi urâte. Prin urmare, 
natura obiectelor determină caracteristicile corespunzătoare fiecărui tip de 
cunoaştere: natura stabilă a Formelor dă caracterul clar (sapheneia) al cunoaşterii, 
în timp ce instabilitatea lucrurilor materiale duce la caracterul mai puţin clar al 
opiniei. Din punctul de vedere al conţinutului celor două tipuri de cunoaştere, doar 
„Iubitorii de înţelepciune” sunt cei care ştiu (gignosko), întrucât au acces la lumea 
Formelor, în timp ce „iubitorii de opinie opinează asupra tuturor lucrurilor, dar nu 
ştiu nimic despre obiectul opiniilor lor” (doxázein phesomen hăpanta, gignoskein 


? Platon, Republica, 476a9-b2. Pentru dialogurile platoniciene a fost utilizată ediţia lui John 
Burnet, Platonis Opera, London, Oxford University Press, 1903. 

? Platon, Phaidon, 79a1-d8. Distincția dintre lucrurile ce sunt percepute prin simţuri (taîs 
aisthesesin aisthănomai) şi Formele cunoscute prin exercitarea minţii (ho tês dianoias logismos) şi, 
totodată, dintre domeniul corespunzător fiecărui gen de cunoaştere, dintre puritatea cercetării 
sufletului prin sine însuşi şi confuzia celei exercitate prin intermediul simţurilor sunt descrise în 
cadrul argumentării nemuririi sufletului ce recurge la analogia dintre suflet şi lumea invizibilă a 
Formelor, respectiv trup şi lumea vizibilului, a lucrurilor materiale. 


Cercetare asupra conceptului de Fikasia la Platon 9 


de hôn doxăzousin ouden).* Această argumentatie în favoarea cunoaşterii ştiinţifice 
de tip filosofic se constituie în acelaşi timp ca o argumentaţie împotriva posibilității 
de cunoaştere a individualelor,” întrucât cunoaşterea adevărată are ca obiect doar 
stabilul, neschimbătorul, în timp ce individualul are caracteristici opuse acestora. 
Această caracterizare a opiniei este destul de apropiată de cea a cunoaşterii prin 
simțuri din Phaidon cu privire la capacitatea acesteia de a ajunge la adevăr. 
Opoziția episteme / doxa este reluată în analogiile Soarelui, Liniei şi Peşterii prin 
intermediul altui cuplu de termeni opuşi, noeton / horaton. 

Cercetarea cu privire la cunoaşterea supremă conduce către analogia 
Soarelui,” prin care Platon descrie rolul Binelui în lumea inteligibilă (condiţie a 
cunoaşterii şi cauză a existenţei inteligibilelor), prin referirea la funcţia pe care 
Soarele o are la nivelul vizibilului (mediu al vederii şi condiţie a devenirii, creşterii 
şi hranei lucrurilor vizibile). Analogia Liniei? menţine distincția făcută în cadrul 
analogiei Soarelui între domeniul vizibilului (horatón) şi cel al inteligibilului 
(noeton), dar introduce la nivelul fiecăruia o nouă diviziune ce are ca rezultat 
împărţirea atât a inteligibilului, cât şi a vizibilului în două părți ce se deosebesc din 
punctul de vedere al clarităţii (sapheneia).” În cadrul vizibilului se distinge între 
imagini (eikones), reprezentate de umbre sau de reflexiile în apă şi în obiectele cu 
suprafață compactă, netedă şi strălucitoare, şi obiectele ale căror imagini alcătuiesc 
prima subdiviziune (animalele din jurul nostru, plantele şi toate obiectele). În 


+ Platon, Republica, 476e4-480a. 

$ Structura argumentului împotriva cunoaşterii particularilor ar fi următoarea: 1) cunoaşterea 
unui lucru X este posibilă dacă şi numai dacă lucrul respectiv este întotdeauna X; 2) lucrurile 
individuale X sunt atât X, cât şi non-X; 3) prin urmare, nu poate exista cunoaştere despre 
individualele X. Cf. Nickolas Pappas, Plato and the Republic, 2nd edition, London and New York, 
Routledge, 2003, p.132-133. 

6 În legătură cu semnificaţia celor trei analogii, majoritatea comentatorilor consideră că, în 
timp ce analogia Soarelui este destinată ilustrării rolului Binelui la nivelul inteligibilului prin 
exemplificarea rolului Soarelui la nivelul vizibilului, celelalte două analogii intenționează în primul 
rând descrierea clasificatoare a tipurilor şi nivelurilor de cunoaştere şi de realitate. O interpretare 
diferită este dată de J.E. Raven, care consideră că analogia Liniei are aceeaşi intenție exemplificatoare 
ca şi cea a Soarelui, urmărind ilustrarea naturii nois-ului şi a relaţiei dintre cele două clase de noetá 
prin utilizarea facultății vederii şi a evidențierii raportului existent între cele două clase de horatá. Cf. 
J.E. Raven, Sun, Divided Line and Cave, în „The Classical Quarterly”, vol.3, no.1-2, 1953, p. 22-32, 
şi J.E. Raven, Plato 's Thought in the Making, Cambridge University Press, 1965, p.131-175. 

7 Platon, Republica, 506d6-509c11. 

$ Ibidem, 509d-51 1e. 

? Criteriul după care sunt distinse cele două subdiviziuni ale inteligibilului şi vizibilului, 
saphéneia, este acelaşi pe care Platon îl utilizează în distincția dintre epistéme şi doxa, ceea ce 
înseamnă că diviziunile Liniei au, în primul rând, o semnificație epistemologică. Aspectul 
epistemologic al diviziunii Liniei este completat la 510a8-10, cu cel ontologic, unde împărțirea 
vizibilului în obiecte şi imagini ale obiectelor face referire la a/erheia, comparând raportul dintre 
asemănător, tô homoiothen (imaginea), şi lucrul cu care se aseamănă, 70 hô homoiothe, (obiectul 
corespunzător imaginii) cu raportul dintre doxaston şi gnoston;, aletheia are în vedere aici gradul de 
realitate al tipurilor de existenţă respective. 

1 Republica, 510a5-6. 

ceea ce priveşte diviziunea inteligibilului (he foii noetoii tomos), „pe una dintre 
subdiviziuni sufletul este nevoit să o cerceteze folosindu-se de obiectele mai 
înainte imitate / de către reflexii şi umbre / drept imagini; el porneşte de la anumite 
postulate (ex hypothéseon) şi nu se îndreaptă spre principiu, ci spre capăt. Dar el 
cercetează cealaltă diviziune — este vorba despre ceea ce, nefiind postulat, are 
valoare de principiu — pornind de la un postulat, fără să se slujească de imagini ca 
în celălalt caz, ci croindu-și drumul prin ideile însele.”! În cadrul primei 
subdiviziuni, obiectele specifice cercetării care utilizează hai hypotheseis sunt 
catalogate ca ţinând de practicile geometrilor şi aritmeticienilor (hoi peri tàs 
geometrías te kai logismous kai tă toiaiita pragmatenomenoi), cei care, totodată, 
utilizează figuri vizibile (toîs horomenois eidesi proschrântai), ce ţin de diviziunea 
superioară a domeniului vizibilului şi care, comparativ cu cele inferioare lor, „se 
impun opiniei cu claritate şi tărie” (enargesi dedoxasmenois te kai tetimemenois).* 
Eide alcătuiesc domeniul superior al inteligibilului, cu care raţiunea însăşi are 
contact direct, nemijlocit prin intermediul dialecticii (autòs ho logos háptetai tê toi 
dialegesthai dynâmei). Încheind analogia Liniei,” Platon echivalează cele patru 
diviziuni cu patru reflectări la nivelul sufletului (téttara pathemata en tê psych€), 
noesis corespunzând diviziunii superioare a inteligibilului, diánoia, celei de-a doua 
părți a inteligibilului, pistis, diviziunii superioare a vizibilului, iar eikasia, părții 
inferioare a acestuia. Totodată, Platon indică faptul că cele patru pathemata en tê 
psyche sunt ierarhizate din punctul de vedere al sapheneia şi în funcţie de gradul de 
aletheia la care participă realităţile asupra cărora ele se îndreaptă. 

Cele patru diviziuni semnifică în primul rând patru tipuri de stări cognitive 
care sunt dispuse ierarhic în funcţie de gradul de sapheneia. Însă, cum cunoaşterea 
pentru Platon trebuie să fie întotdeauna a ceva, a unui obiect, cele patru tipuri 
cognitive trimit implicit la patru categorii de existenţe ierarhizate ontologic la 
rândul lor în funcţie de gradul de a/erheia. Intenţia clasificatoare din finalul 
analogiei Liniei!“ este dezvoltată de Platon în analogia Peșterii," unde reîntâlnim, 
sub o formă de data aceasta alegorică, cele patru tipuri cognitive şi obiectele lor 
corespunzătoare." Astfel, mai întâi distincţia vizibil / inteligibil este reluată sub 


n Republica, 510 b4-9, trad. Andrei Cornea în Platon, Republica, vol. 2, Bucureşti, Editura 
Teora, 1998. 

1? Ibidem, 511a7-8. 

13 În interpretarea sa, Raven consideră că pasajul în care Platon introduce cele patru pathémata 
en tê psychê (511 d6-e5) nu face parte din analogia Liniei, ci este unul intermediar între analogia 
Liniei şi cea a Peșterii ; astfel, de fapt, clasificarea ar fi intenționată doar în ceea ce priveşte analogia 
Peşterii, nu şi în cea a Liniei. Cf. J.E. Raven, Sun, Divided Line and Cave, ed. cit., p.26-27. 

14 Deşi intenţia clasificatoare cu privire la nivelurile epistemice şi ontologice este dezvăluită de 
Platon în finalul analogiei Liniei sau, dacă preluăm interpretarea lui Raven, în pasajul intermediar 
dintre analogia Liniei şi cea a Peşterii, totuşi referința explicită a lui Platon în introducerea termenilor 
noesis, dianoia, pistis, şi eikasia sunt cele patru subdiviziuni ale Liniei. 

15 Republica, 514a-521c. 

14 Deşi majoritatea comentatorilor constată un paralelism între cele patru subdiviziuni ale 
Liniei şi cele patru stadii cognitive ale Peşterii, există şi interpretări, care nu agreează acest 

forma opoziției lumea subpământeană din peşteră / lumea de deasupra, pentru ca 
în cadrul fiecăreia dintre lumi să fie distinse două tipuri de obiecte între care există 
acelaşi raport descris în analogia Liniei, ca ceea ce este asemănător faţă de lucrul 
cu care se aseamănă. Există, prin urmare, în interiorul peşterii pe de o parte 
umbrele ce sunt proiectate pe un zid cu fața la care sunt obligați să privească 
oamenii legați, umbre ce, pe de altă parte, aparțin unor obiecte artificiale situate 
înapoia celor legați şi purtate prin fața unui foc. Similar, în lumea dinafara peşterii, 
avem umbrele şi reflexiile lucrurilor şi lucrurile însele. Corespunzător celor patru 
niveluri de realitate ontologică există tot atâtea tipuri cognitive, din înlănțuirea 
cărora Platon construieşte drumul ascendent al cunoaşterii, de la umbrele obiectelor 
artificiale şi obiectele artificiale însele, către umbrele Ideilor, culminând cu 
cunoaşterea însăşi a Ideilor. Relaţionarea analogiei Peşterii cu celelalte două 
anterioare este făcută chiar de Platon (517a-c) şi este evident că fiecare analogie o 
completează pe cealaltă, ultima, cea a Peşterii, fiind astfel cea mai completă. Ceea 
ce rămâne constant în cadrul celor trei analogii este distincția vizibil / inteligibil, 
distincție care trimite la separarea parmenidiană!” dintre Calea Adevărului şi Calea 
Opiniei, dar care, totodată, nu izolează un plan de celălalt ca eleatul, ci, mai ales 
prin alegoria Peşterii, evidenţiază relațiile dintre cele patru niveluri. Introdusă în 
analogia Soarelui mai degrabă cu scop exemplificativ, distincția horaton / noeton 
este reluată şi dezvoltată în analogia Liniei, urmărindu-se atât exemplificarea, dar 
şi clasificarea, descrierea nivelurilor de cunoaştere, respectiv de realitate. În fine, 
analogia Peşterii urmăreşte explicit descrierea diferitelor tipuri de cunoaştere şi 
existenţă, aducând totodată în atenţie rolul Binelui în raport cu cunoaşterea şi 
existența, ilustrat anterior prin intermediul primei analogii. 

Distincția noeton / horaton care subîntinde toate cele trei analogii semnifică 
în fapt opoziţia episteme / doxa. Platon nu utilizează noesis şi episteme cu aceeaşi 
semnificație întotdeauna: de obicei, prin nóesis (folosit prin adjectivul noetós, în 
sintagme ca noetos tâpos!5 sau noeton genos te kai topos!”) înţelege domeniul 
inteligibilului (opunându-i-se în acest sens horaton), care include şi dianoia; în 
cadrul Liniei însă, ndesis (folosit de data aceasta ca substantiv)” semnifică 
diviziunea superioară a acesteia, diferenţiindu-se ca atare de didnoia. Pe de altă 
parte, după analogia Peşterii, atunci când se referă din nou la cele patru niveluri 
epistemice, foloseşte termenul noesis pentru a desemna întreg domeniul 
inteligibilului (nemaiutilizându-se forma adjectivală noetos, ca anterior) şi, prin 


paralelism. Despre reprezentanţii celor două tipuri de interpretări în James Wilberding, Prisoniers and 
Puppeteers in the Cave, în D. Sedley (editor), Oxford Studies in Ancient Philosophy, vol. XXVII, 
Oxford University Press, 2004, p.117-118, nota 1. 

! John Fergusson susține că influenţa parmenidiană asupra pasajului din Republica ce conţine 
cele trei analogii este nu doar una teoretică, ci şi imagistică. Cf. John Fergusson, Sun, Line and Cave 
Again, în „The Classical Quarterly”, vol. 13, no. 2, 1963, p. 191-193. 

15 Republica, 508c1, 517b5. 

19 Republica, 50942. 

% Republica, 51148. 

aceasta, opunându-l lui doxa, termen utilizat spre a desemna domeniul vizibilului.?! 
În acelaşi timp, Platon substituie pentru numirea diviziunii superioare a 
inteligibilului pe ndesis cu episteme” „să numim prima parte ştiinţă (tèn 
proten moîran epistemen kalein), a doua inteligență analitică (deutéran 
diânoian), a treia credință (tríten pistin) şi a patra reprezentare (eikasian 
tetárten). Ultimele două sunt în domeniul opiniei (doxan), primele două — în cel 
al inteligibilului (noesin). Opinia se referă la ceea-ce-devine (doxan peri 
genesin), intelectul — la ceea-ce-este (noesin peri ousian). lar raportul acestuia 
din urmă faţă de celălalt este raportul intelectului față de opinie; şi ce este 
intelectul față de opinie este ştiinţa față de credință şi inteligenţa analitică față 
de reprezentare.” Atât inteligibilul, cât şi opinabilul sunt, prin urmare, de două 
feluri, raportul ştiinţă superioară — ştiinţă inferioară fiind imitat la nivelul 
vizibilului de unul similar exprimat prin relaţia opinie superioară — opinie 
inferioară.” Criteriul după care Platon distinge cele patru niveluri de cunoaştere 
este sapheneia, coroborat cu gradul de a/erheia al obiectului fiecărui tip de 
cunoaştere. Interpretarea celor patru pathemata en tê psyche trebuie astfel să 
țină cont de obiectul fiecărui nivel de cunoaştere. În genere, cea mai mare 
problemă au ridicat-o obiectele corespunzătoare nivelurilor inferioare ale 
inteligibilului şi opinabilului, didnoia şi eikasia, în special datorită descrierii 
acestora ca umbre, reflexii, imagini ale obiectelor nivelului superior 
corespunzător fiecărui domeniu, Formele, în cel al inteligibilului, respectiv 
lucrurile sensibile, în domeniul vizibilului. Mai puţin problematică este însă 
interpretarea lui diánoia din punctul de vedere al tipului de cunoaştere pe care 
îl descrie, cunoaşterea matematică, însă la fel de problematică rămâne 
interpretarea şi din această perspectivă în ceea ce priveşte tipul de stare 
cognitivă pe care îl descrie eikasia.*5 Posibilele interpretări ale acesteia trebuie 
să țină cont de două criterii: 1) eikasia este o specie a opinabilului, şi anume 
opinie inferioară în raport cu pistis, ca opinie superioară, şi 2) distincția dintre 
eikasia şi pistis nu este una logică, descriptibilă prin opoziţia adevărat / fals, ci 
una epistemologică, exprimabilă în opoziţia sapheneia / asăpheia, ce implică în 
acelaşi timp distincția ontologică a gradelor de alétheia ale obiectelor 
corespunzătoare. 


2l Astfel, opoziția introdusă anterior ca episteme / dâxa, descrisă şi ca gnostân / doxastân, 
devine acum noesis / doxa. 

Cu alte cuvinte, episteme desemnează acum diviziunea superioară a Liniei, iar nóesis se 
referă la întreg domeniul inteligibilului. 

2 Republica, 533€7-534a5, trad. Andrei Cornea. 

24 Cf. Gh. Vlăduţescu, Ontologie şi metafizică la greci: Platon, Bucureşti, Editura Academiei, 
2005, p. 87-89 şi Valentin Mureşan, Comentariu la Republica lui Platon, Bucureşti, Editura Paideia, 
2006, p. 94. 

25 În fapt, interpretarea dată termenului de eikasia este în acelaşi timp răspunzătoare de 
divergenţele cu privire la paralelismul diviziunilor dintre Linie şi Peşteră, cf. James Wilberding, 
Prisoniers and Puppeteers in the Cave, ed. cit., p. 118. 

O analiză imediată ce decurge din luarea în considerare a primului criteriu 
aceasta decurge din cercetarea asupra naturii raportului dintre doxa şi aistheseis, 
întrucât dacă eikasia are aceeaşi semnificaţie ca aistheseis înseamnă că aistheseis 
este o specie a lui doxa. 

Soluţia în legătură cu raportul doxa / aistheseis nu poate fi găsită doar din 
analiza dialogului Republica. Ceea ce poate fi remarcat, cu privire la Republica, 
este faptul că termenul aistheseis nu este utilizat de Platon nici în caracterizarea 
opiniei ca intermediară între ştiinţă şi ignoranță (476d5-480a13), nici în descrierea 
nivelelor epistemice ale opinabilului din analogiile Liniei (509d-511e) şi Peşterii 
(514a-521c). Aistheseis este utilizat de Platon în Republica în cadrul analogiei 
Soarelui, referindu-se fie la simţul văzului (he toi horân aisthesis)”, fie la organul 
de simţ (tò tés aistheseos Grganon),* fără vreo semnificaţie legată de doxa, ci doar 
în contextul descrierii domeniului vizibil. În afara acestor utilizări, cuvântul în 
cauză mai apare de câteva ori, în locuri diferite, în contextul unor descrieri similare 
celei din Phaidon cu privire la cunoaşterea sufletului prin sine însuşi, fără a recurge 
la senzaţii,” cunoaştere ce are ca obiect realitatea autentică şi este specifică 
filosofiei," fiind denumită, în Republica he toi dialegesthai episteme.” Cel mai 
important context în care este utilizat aistheseis pentru cercetarea cu privire la 
raportul doxa / aistheseis este cel în care Platon înfăţişează teoria sa despre 
educație (518b-535a) pornind de la cele trei analogii. Astfel, în forma lor 
incipientă, cunoaşterea şi educaţia pornesc de la senzaţii, distingându-se între o 
formă inferioară de stare cognitivă, cea senzorială, care nu implică activitatea 
gândirii, şi una superioară, în care senzațiile sunt însoțite de reflectare, ce ţine de 
activitatea intelectului. „Unele lucruri sensibile nu atrag intelectul spre a le cerceta, 
fiind ele îndestulător judecate de către senzaţii (hikanôs hypo tês aistheseos 
krinomena), altele însă cer din partea intelectului o cercetare deoarece senzaţia nu 
face nimic trainic (165 aistheseos ouden hygies poioúses).”” „Cele ce nu atrag 
intelectul (...) sunt cele care nu cad în acelaşi timp sub incidenţa unei senzaţii 
contrare. Pe cele care fac aşa ceva le socotesc ca solicitând intelectul, deoarece 
senzaţia nu arată cu nimic mai mult un contrariu decât pe celălalt.” Spre 
exemplu, vederea unui deget reprezintă o activitate senzorială lipsită de aportul 


% H.J. Paton propune interpretarea conform căreia eikasia are aceeaşi semnificaţie cu 
aistheseis, cf. H.].Paton, Plato's Theory of Eikasia, Aristotelian Society Proceedings, 1922, p. 80-86. 

*7 Republica, 5076. 

?8 Republica, 507c3-4, 508b3-4. 

” Phaidon, 719d. 

30 Phaidon, 64e-65c. 

31 Republica, 511c, 532a, 537d. 

32 Republica, 523a10-b4, trad. Andrei Cornea. 

33 Republica, 523b9-c3., trad. Andrei Cornea. 


14 Silviu Şerban 


gândirii (523c11-d5), în schimb, perceperea degetelor din punctul de vedere al 
mărimii sau grosimii acestora presupune cercetare de natură intelectuală, întrucât 
„sufletul ajunge în încurcătură” (tèn psychen aporein) datorită proprietăților 
contrare furnizate de senzaţii (523e3-524d5). Deşi nu sunt corelate în cadrul acestui 
pasaj, descrierea celor două tipuri de activitate senzorială pare a fi a celor două 
forme de dâxa ce apar în analogiile Liniei şi Peşterii, eikasia şi pístis,“ prima 
apărând ca opinie ce nu implică gândirea, însă pasajul în cauză nu oferă alte 
informaţii care ar putea conduce către identificarea acestui tip de opinie cu 
aistheseis. Din analiza lui Platon asupra conceptului de doxa din dialoguri precum 
Theaetetus, Sofistul sau Philebos, coroborată cu cercetarea sa din Theaetetus şi 
Timaios cu privire la aistheseis, reiese însă cu claritate că opinia este altceva decât 
senzaţia şi, în acelaşi timp, se confirmă cel puţin jumătate din corelaţia dintre 
nivelurile epistemice şi etapele educației, în sensul că opinia presupune 
implicarea activităţii gândirii. 

Tema dialogului Theaitetos este definirea lui episteme şi în acest context 
Platon analizează posibilitatea identificării cunoaşterii cu aistheseis sau doxa. 
Definiţia pe care Theaitetos o propune inițial, identificând episteme cu aisthesis 
(151d-e), conduce către cercetarea asupra a ceea ce înseamnă aisthesis,* iar Platon 
se foloseşte în acest demers de concepțiile filosofice ale lui Protagoras” şi Heraclit. 
Deşi cele două concepţii sunt analizate împreună, ca şi cum ambele ar constitui 
exemplificarea identificării cunoaşterii cu senzațiile, din critica lui Platon asupra 
ideilor celor doi filosofi se observă o diferenţă cu privire la natura modalităţii în 
care este definită cunoaşterea ca fiind senzaţie conform tezei heraclitice faţă de cea 
a lui Protagoras. Astfel, în timp ce ideea heraclitică a fluxului continuu al 
lucrurilor, „totul este mişcare şi dincolo de ea nimic altceva” (tò pân kinesis ên kai 


%4 Daryl H. Rice consideră că cele patru niveluri ontologice şi epistemice pot fi explicate prin 
intermediul propriului text platonician din Republica ce înfăţişează stadiile cognitive şi educaționale 
ale viitorilor filosofi, care corespund celor patru etape cognitive din analogia Peşterii şi celor patru 
subdiviziuni ale analogiei Liniei. Noesis şi diânoia corespund astfel cunoaşterii filosofice, respectiv 
matematice, în timp ce în domeniul opinabilului, eikasia semnifică opinia întemeiată necritic pe 
senzații, iar pistis reprezintă opinia ce implică gândirea ca urmare a caracteristicilor contrare ale 
senzațiilor Cf. Daryl H. Rice, A Guide to Plato’s Republic, Oxford University Press, 1998, p. 70-74. 

3 Este vorba de corelaţia dintre activitatea senzorială însoţită de gândire şi domeniul 
opinabilului în genere. Activitatea senzorială lipsită de gândire poate fi interpretată şi ca referindu-se 
pur şi simplu la senzaţie, aşa cum face A.J. Holland, care interpretează pasajul în cauză ca indicând 
limita senzaţiilor în raport cu gândirea în ceea ce priveşte raportarea la caracteristicile contrare ale 
lucrurilor. Cf. A.J. Holland, An Argument in Plato's Theaitetus: 184-6, în „The Philosophical 
Quarterly”, vol. 23, no. 91, 1973, p. 110-111. 

3 Theaitetus, 151e-183c. 

37 Mai degrabă se poate vorbi de utilizarea unei concepții ce ar aparține lui Protagoras, deşi acesta 
nu a formulat-o explicit, pe care Platon o consideră ca pe o implicaţie a concepției filosofice explicite 
a lui Protagoras. Cf. Theaitetus, 152c8-d6. Apropierea dintre concepțiile celor doi, Protagoras şi 
Heraclit, este făcută probabil de Platon, presupunând că teoria heraclitică a fluxului continuu ar trebui 
cumva să constituie fundamentul concepţiei explicite a sofistului. Cf. David Bostock, Plato’s 
Theaetetus, Oxford University Press, 1988, p. 44-47. 

állo pară toiito ouden),* este criticată în termenii identificării cunoaşterii cu 
senzația pură, principiul lui Protagoras, „Individul este măsura tuturor lucrurilor, a 
celor existente, întrucât există, iar a celor inexistente, întrucât nu există” (pânton 
chremăton metron ânthropon eînai tôn men Onton hos €sti, tôn de me ónton hos 
ouk €stin),” este cercetat şi respins în termeni ce identifică episteme cu opinia 
întemeiată pe senzații. 

Concepţia heraclitică este respinsă categoric prin argumente ce ţin de 
imposibilitatea fixării în limbaj a percepţiilor, datorită caracterului fluctuant al 
acestora; din această cauză, utilizarea unor termeni ca „ceva” (ti), „acesta” (ode), 
„acela” (ekeîno) sau „orice alt cuvânt care fixează” pentru descrierea informaţiilor 
furnizate de senzaţii este improprie şi nu exprimă ceea ce se întâmplă în realitate.“ 

Spre deosebire de critica heraclitică, respingerea tezei lui Protagoras este mai 
anevoioasă şi presupune numeroase reveniri şi reevaluări, necesitând o analiză mai 
detaliată. Concepția lui Protagoras este inițial combătută plecându-se de la 
identificarea lui „a simţi” cu „a apărea” (phainetai aisthânesthai estin) şi a lui 
aisthesis cu phantasia,” ceea ce presupune că ceea ce este perceput diferă în 
funcţie de cel ce percepe, de modalitatea în care îi apare subiectului obiectul cu 
care se află în contact senzorial.” Prin urmare, spre deosebire de teza fluxului 
continuu a lui Heraclit, descrierea la nivelul limbajului a ceea ce este perceput 
devine posibilă, afirmându-se că ceva există (efnaí ti) pentru cineva (fini) sau al 
cuiva (finds) sau referitor la ceva (prós ti). O primă concluzie cu privire la 
concepţia lui Protagoras" este că senzaţia este adevărată în raport cu fiecare 
subiect (160c7-d3), însă tot în cadrul acestei concluzii Platon introduce termenul de 
diânoia, arătând că informaţiile adevărate furnizate de simţuri sunt preluate de 
gândire ca atare. În aceste condiţii, apare un nou indiciu care sugerează că definiția 
cunoaşterii ca senzație diferă din perspectiva celor două concepții filosofice aduse 
în discuţie, cea a lui Protagoras presupunând şi altceva în afara lui aísthesis. Şi 
aceasta devine mai clar atunci când Platon îşi construieşte primele obiecţii solide 
împotriva tezei lui Protagoras, arătând că dacă „adevărul va fi pentru oricine opinia 
formulată pe baza senzaţiei” (hekásto alethes €stai ho án di 'aistheseos doxăze), 


38 Theaitetus, 15685, trad. Marian Ciucă, în Platon, Opere VI, Bucureşti, Editura Ştiinţifică şi 
Enciclopedică, 1989. 

* Theaitetos, 152a2-4, trad. Marian Ciucă. 

“9 Teza heraclitică este respinsă prin două argumentaţii similare la 156a-157c şi 181b-183c. 

4l Theaitetos, 152b9-c3. 

“2 Spre exemplu, Socrate sănătos şi Socrate bolnav vor avea senzaţii diferite cu privire la vin: 
celui sănătos i se va părea bun şi dulce, celui bolnav, acru şi amar, cf. Theaitetus, 159b-160a. 

43 Theaitetos, 160b5-c2. 

4 Deşi teza criticată în pasajul 157e-160e nu este specificată de Platon, aceasta aparține cu 
siguranță concepției lui Protagoras expusă anterior, prin care se identificase aisthesis cu phantasia. 
Cf. Francis M. Cornford, Plato’s Theory of Knowledge: The Theatetus and The Sophist, New York, 
Liberal Arts Press, 1957, p.52, John McDowell, Theaetetus, Oxford, Clarendon Press, 1973, p.146, şi 
David Bostock, Plato ’s Theaetetus, ed. cit., p.71. 

atunci ar apărea paradoxala situaţie în care toţi oamenii sunt la fel de îndreptățiți să 
clameze adevărul opiniei lor, în timp ce examinarea critică asupra veridicității unei 
opinii apare ca imposibilă (161c2-162a3). Critica tezei lui Protagoras, ca definire a 
cunoaşterii prin opinie întemeiată pe senzaţie, va deveni explicită în aşa-numita 
„apărare a lui Protagoras” printr-un discurs al lui Socrate ţinut în numele 
sofistului,"“ apărare ce urmăreşte clarificarea concepţiei în cauză ca urmare a unei 
critici anterioare, care asumase unele premise ce nu aparțineau acesteia, cum ar fi 
echivalarea cunoaşterii cu raportul senzorial nemijlocit dintre subiectul care 
percepe şi obiectul care este perceput. Căci dacă a cunoaşte depinde de contactul 
direct dintre organul de simţ şi obiectul perceput, atunci, în cazul în care intervine 
amintirea cu privire la acelaşi obiect perceput anterior, nu se mai poate vorbi de 
cunoaştere, deoarece lipseşte raportul direct cu acel obiect.“ În „apărarea lui 
Protagoras”, Platon clarifică teza sofistului: omul este măsura tuturor lucrurilor, 
însă măsura diferă în funcţie de cum îi apar fiecăruia lucrurile existente. 
Cunoaşterea fiecăruia se întemeiază pe ceea ce apare a fi (Esti te kai phainetai) 
obiectul pe care îl percepe, exprimând în funcţie de această „apariţie” o opinie 
(doxdzei)." Această a doua reexpunere a concepţiei lui Protagoras este respinsă de 
Platon printr-o modalitate similară celei de la 161c2-162a3, indicând că teza lui 
Protagoras, după care toate opiniile sunt adevărate, face imposibilă compararea 
opiniilor, precum şi examinarea acestora, şi mai mult, teza în discuţie are drept 
consecință propria sa respingere (169d-171d). Totodată, fiind evident că unele 
opinii sunt mai întemeiate decât altele în anumite domenii,“ această diferenţiere a 
lor nu poate fi explicată în contextul concepţiei lui Protagoras (171d-172b şi 177c- 
179c).* 

Critica îndreptată asupra cunoaşterii ca senzație arată, aşadar, existenţa unei 
distincţii pe care Platon o face între assthesis şi hò án di 'aistheseos doxăze. 
Caracterizarea a ceea ce înseamnă opinie întemeiată pe senzaţii nu trebuie să scape 
din vedere corelaţia cu descrierile făcute prin intermediul unor termeni ca phainetai 
sau phantasia şi, în acelaşi timp, cu considerarea acestui tip de cunoaştere ca fiind 
specific filosofiei lui Protagoras şi, prin extensie, sofiştilor. 


45 În cadrul acestui discurs în numele lui Protagoras se consideră că de la 166d1 la 167d4 este 
exprimată adevărata concepție a sofistului. Cf. Francis M. Cornford, Plato's Theory of Knowledge: 
The Theatetus and The Sophist, op. cit., p. 72. 

* Theaitetos, 163d41-164b9. 

“ La 16722 doxázei este utilizat în locul lui phainetai semnificând opinia întemeiată pe 
senzație. Cf. Francis M. Cornford, Plato 's Theory of Knowledge: The Theatetus and The Sophist, op. 
cit., p. 71. 

48 Astfel opiniile diferite ale pacientului şi medicului cu privire la boală nu pot fi ambele 
adevărate şi nici la fel de întemeiate din punctul de vedere al cunoaşterii medicinii, opinia medicului 
având evidentă întâietate. 

2 Pasajele în cauză, 171d-172b şi 177c-179c, sunt considerate de McDowell ca îndepărtându- 
se de la doctrina autentică a lui Protagoras exprimată în cadrul „apărării”, cf. John McDowell, 
Theaetetus, ed. cit., p. 172-173. 

Finalul respingerii definiţiei cunoaşterii ca aisthesis (184b-186e) punctează 
însă deosebirea esenţială dintre opinie şi senzație, imposibilitatea „fixării” la 
nivelul limbajului a ceea ce este perceput. Această imposibilitate fusese deja 
afirmată în două rânduri cu privire la teza heraclitică, nu însă şi cu privire la teza 
lui Protagoras, conform căreia era posibilă utilizarea cuvintelor cu sens relativ. În 
cadrul acestei argumentații finale, Platon aduce în discuție posibilitatea exprimării 
prin intermediul conceptelor, elementele fixe, stabile ale limbajului.“ Astfel, dacă 
fiecare senzaţie este rezultatul unei interacțiuni dintre o anume capacitate a 
subiectului şi o anume proprietate a obiectului care este perceput, atunci 
exprimarea unei caracteristici comune mai multor simţuri (foind) nu poate fi 
rezultatul vreunui simţ, ci al altei facultăți, caracterizată ca cercetare a sufletului 
prin sine însuşi (aute di'hautâs he psyche tă koină ... peri pânton episkopeîn)” şi 
denumită ulterior prin a opina (doxázein).” Deşi termenul este acelaşi utilizat în 
cazul descrierii stării cognitive exprimată în „apărarea lui Protagoras”, semnificația 
acestora este diferită. În timp ce opinia lui Protagoras este întemeiată pe senzații, 
este asimilată „apariţiei” şi este exprimabilă printr-un limbaj propriu fiecărui 
individ, neexistând posibilitatea construcţiei unor „termeni stabili” (concepte), 
opinia pe care Platon o aduce în discuţie se întemeiază pe concepte, este definită ca 
aute di 'hautes he psyche episkopein, opusă cercetării pe care sufletul o face prin 


5 Există două linii de interpretare care se disting după interpretarea argumentului ca vizând 
Formele sau nu. Astfel, Cornford (Plato's Theory of Knowledge: The Theatetus and The Sophist, 
op.cit., p.102-109) consideră că dincolo de evidenţierea faptului că senzațiile nu permit elaborarea 
judecăților, argumentul, prin koiná (caracteristicile comune mai multor simţuri) ca obiecte ale 
activităţii sufletului prin sine însuşi, se referă la Forme şi cunoaşterea acestora. Reprezentativă pentru 
cealaltă direcţie este interpretarea lui Gilbert Ryle (P/ato 's Parmenides, în „Mind”, vol. 48, no. 191, 
1939, p. 317), conform căreia argumentul priveşte doar distincţia dintre senzaţie şi opinie. John 
McDowell (op. cit., p.189), înscriindu-se pe linia celei de-a doua interpretări consideră că nu poate fi 
vorba de Forme, ca semnificaţii ale koiná întrucât tipul de cunoaştere pe care Platon îl are în vedere 
este discursiv, şi nu intuitiv. Apreciez că linia de interpretare a lui Cornford poate fi apărată prin 
specificarea faptului că tipul de cunoaştere avut în vedere de Platon este, aşa cum dovedeşte 
următoarea definiţie a lui episteme, opinia adevărată, care, chiar dacă este discursivă, presupune, prin 
utilizarea conceptelor, prezenţa implicită a Formelor prin reamintire. 

SI Argumentaţia se desfăşoară în două etape: 184b-186al1 — dacă sunetul este perceput prin auz, 
iar culoarea prin văz, atunci ceea ce este comun amândurora, existența, nu poate constitui obiectul 
niciunuia dintre cele două simţuri, ci, ca şi alte koind, acestea sunt cunoscute prin cercetarea sufletului 
prin sine însuşi; 186a2-e10 — dacă nu se poate înțelege existența nu se poste înțelege nici adevărul şi, 
în consecință, nu se poate identifica senzația cu cunoaşterea. O reconstrucție a argumentului, 
clarificându-l totodată din punct de vedere al validității sale, este făcută de A.J. Holland. Problema 
validității argumentației priveşte tranziţia de la afirmaţia că este imposibil să percepi printr-un simţ 
ceea ce este perceput printr-un alt simţ la aceea că ceea ce este comun mai multor simţuri nu 
constituie obiect al vreunui simț. Validitatea este asigurată prin adăugarea unei premise, presupusă de 
Platon, conform căreia proprietatea caracteristică unui obiect corespunzător unui simţ nu poate fi 
percepută prin intermediul unui alt simţ. Cf. A.J. Holland, An Argument in Plato's Theaetetus: 184-6, 
op. cit., p. 100-108. 

5 Referinţa la activitatea sufletului, hătan aute kath 'hauten pragmateúetai peri tă ónta 
(187a5-6), revine cu prilejul redefinirii cunoaşterii ca opinie adevărată (187b4-7). 

capacităţile trupului (dià tôn toi sâmatos dynámeon),” şi este discursivă, având 
acces la fiinţă (ousia) şi adevăr (aletheia). 

Analiza din Theaitetos aduce aşadar două clarificări: 1) senzaţia este 
nonconceptuală, în timp ce opinia permite elaborarea de judecăţi prin concepte; 
2) alături de opinia întemeiată pe concepte există opinia întemeiată pe senzații, 
caracterizată prin intermediul tezei lui Protagoras. În legătură cu specificitatea 
opiniei sofistului, se pune însă problema raportului acesteia cu gândirea. Având în 
vedere lipsa conceptualizării, existând doar utilizarea relativă a cuvintelor, acestea 
din urmă, ca elemente ale unei apariţii, fiind ele însele apariţii, se poate deduce că 
opinia ca apariţie nu implică în niciun fel activitatea intelectului. În fapt, 
respingerea tezei lui Protagoras de către Platon este făcută inițial“ tocmai prin 
presupoziţia că este implicată gândirea, ceea ce ar conduce către aporia că toate 
opiniile sunt adevărate. În urma discursului „apărării”, unde adevărul este 
relativizat la ceea ce apare fiecărui individ, cea de-a doua respingere se bazează pe 
aducerea în discuţie a relaţionării opiniilor, prin intermediul comparării acestora, ca 
urmare a faptului evident că unele opinii sunt mai întemeiate decât altele cu privire 
la anumite domenii. Or, comparaţia presupune tocmai activitatea intelectuală, 
specifică activităţii sufletului prin sine însuşi, fapt relevat de argumentul final, şi, 
totodată, conform aceluiaşi argument, procedeul comparativ presupune utilizarea 
conceptelor, produse ale gândirii.” Prin urmare, însăşi existența conceptelor 


55 Activitatea sufletului prin simţuri desemnează, după unii comentatori, funcţii specifice ale 
intelectului în cadrul gnoseologiei platoniciene. Astfel, John M. Cooper (Plato on Sense-Perception 
and Knowledge, în Plato 1: Metaphysics and Epistemology, ed. Gail Fine, Oxford University Press, 
1999, p. 363-366) consideră că activitatea sufletului prin simţuri presupune o anume activitate a 
gândirii strâns legată de activitatea perceptivă, inferioară celei datorate sufletului prin sine însuşi, în 
timp ce Allan Silverman (Plato on Perception and Commons, în „The Classical Quarterly”, vol. 40, 
no. 1, 1990, 162-163 şi 168-171) arată că activitatea sufletului prin simţuri reflectă procesul apariţiei 
conceptelor sensibile, ca diferite de koiná concepte non-sensibile, obiecte ale activităţii sufletului prin 
sine însuşi. Consider, alături de John McDowell (op. cit., p. 188-189), că Platon utilizează opoziția 
activitatea sufletului prin sine însuşi / activitatea sufletului prin simţuri pentru a evidenția diferența 
dintre obiectele avute în vedere de cele două tipuri de activităţi, ca şi diferențele dintre modalităţile de 
realizare a celor două „cunoaşteri”. Opoziția în cauză reaminteşte de distincţia Formă / lucru sensibil, 
respectiv cunoaşterea Formelor / cunoaşterea lucrurilor sensibile din Phaidon  65a9-66a10 şi 
Republica 507b2-11. 

54 Acesta pare a fi sensul utilizării de către Platon a termenului diânoia la 160d1. Cum diánoia 
presupune un singur adevăr, atunci rezultă concluzia paradoxală că opiniile, deşi se raportează la 
acelaşi adevăr, sunt toate adevărate. 

55 Silverman (Plato on Perception and Commons, ed. cit. p. 162-167) arată că argumentul este 
îndreptat împotriva tezei lui Protagoras despre opinie ca apariție, dar care în acelaşi timp acceptă şi o 
„stabilitate” a conceptelor. Ceea ce distruge teza lui Protagoras este astfel repetabilitatea elementelor 
din cadrul exprimărilor opiniilor aparenţă. Considerând că avem două enunţuri care exprimă două 
opinii aparenţă de genul culoarea există şi sunetul există, atunci însăşi repetarea termenului există 
infirmă teza relativităţii opiniilor întrucât acesta este comun ambelor. Deşi în contextul unei 
interpretări diferite, şi Cooper (Plato on Sense-Perception and Knowledge, op. cit., p. 372-373) 
evidențiază implicita referire a argumentului la teza lui Protagoras, considerând că aceasta din urmă 
exprimă chiar presupusa gândire de nivel inferior întemeiată pe simţuri. Astfel, argumentul este o 

demonstrează lipsa vreunei relații între opinia ca apariție a lui Protagoras şi 
gândire. 

Definiţia lui doxăzein ca aute di 'hautes he psyche episkopein este reluată în 
Sofistul şi Philebos, iar caracterizarea lui aisthesis din Theaitetos; ca simplu 
contact senzorial între organul de simţ şi proprietatea corespunzătoare obiectul 
perceptibil, este dezvoltată în Timaios. Definiţia opiniei survine în contextul 
analizei posibilităţii opiniei false, în Sofistul, şi a plăcerilor false, în Philebos. 
Demonstrând existenţa lui /ogos pseudes în Sofistul, Platon arată interdependența 
dintre vorbire, gândire şi opinie,” definind diânoia ca dialog interior tăcut al 
sufletului cu sine însuşi (entos tês psyches prós hauten diálogos áneu phones), 
logos ca emisie vocală pornită din suflet şi exprimată pe gură (apò tês psyches 
hreiima dià toii stomatos ion metà phthoggou), doxa apărând când faptul de a 
afirma sau nega (phăsis te kai apophasis) se produce în suflet pe tăcute, prin 
intermediul gândirii (en psych€ kată diânoian eggignetai metà sig€s). Similar în 
Philebos, în contextul cercetării raportului dintre opinie, senzație şi memorie,"* 
Platon distinge între doxa, ca cercetare de sine însuşi (autòs hauton ancretai) sau 
gândire către sine (tis pròs heauton dokei) cu privire la identitatea unui obiect aflat 
la depărtare, şi logos, ca rostire cu voce tare (phrheggomai) a celor gândite. 
Descrierea lui aisthesis în Timaios apare în special în evidenţierea diferenţei dintre 
sufletele de natură divină şi Sufletul lumii, pe de o parte, şi sufletele individuale ale 
muritorilor, pe de altă parte. Senzaţia ţine de specificitatea ultimelor, fiind 
rezultatul întrupării acestora.” Totodată, aistheseis, alături de dorinţe, aparţin părții 
muritoare a sufletului individual, caracterizată de Platon ca iraţională (â/ogos).% 
Distincția dintre aistheseis şi doxa este făcută de Platon în două contexte: mai întâi, 
prin indicarea faptului că lumea devenirii (70 gienomenon) este, din punct de 
vedere al cunoaşterii, obiectul opiniei întemeiate pe senzaţie (70 ai doxe 
met'aistheseos alógou doxastân)," apoi, prin caracterizarea din punct de vedere 
epistemologic a structurii Sufletului lumii, la nivelul căruia întâlnim doar episteme 


critică a gândirii întemeiate pe senzație, care, fiind subiectivă, nu oferă criterii relevante pentru 
fundamentarea cunoaşterii, în timp ce gândirea de nivel superior oferă prin koind criterii obiective de 
întemeiere a cunoaşterii 

5€ Michael Frede consideră, că până la dialogul Theaitetos, Platon nu face o distincție clară 
între aisthesis şi doxa, între sensul restrâns al lui aisthesis, ca simplă afectare pasivă a sufletului care 
nu implică în niciun fel conceptualizarea, şi doxa, caracterizată prin elaborarea de judecăţi prin 
intermediul conceptelor. Restrângerea sensului săvârşită în dialogul amintit poate fi interpretată ca 
răspuns la concepția lui Protagoras despre opinie, prin care aceasta din urmă era văzută ca o redare 
pasivă a informațiilor adevărate furnizate de simțuri. Cf. Michael Frede, Observations on Perception 
in Plato's Later Dialogues, în Plato 1: Metaphysics and Epistemology, ed. Gail Fine, Oxford 
University Press, 1999, p. 377-383. 

57 Platon, Sofistul, 263d1-264a2. 

58 Platon, Philebos, 38b 12-e4. 

® Platon, Timaios, 42a. 

% Timaios, 69c-d. 

SI Timaios, 28a, 28c. 

şi dóxa,” în opoziţie cu sufletul individual care conţine în plus aistheseis, de care, 
pentru a se apropia de adevărul fiinţei, trebuie să se elibereze şi să se purifice.* 

Concluziile cu privire la raportul doxa / aistheseis pot fi schematizate astfel: 
aistheseis se referă doar la contactul senzorial dintre lucrul sensibil şi organul de 
simţ, în timp ce doxa vizează exprimarea conceptuală a ceea ce a fost perceput; 
aistheseis sunt iraționale şi, deci, nonconceptuale şi nonpropoziţionale,” dóxa, 
datorită relaționării cu didnoia, este direct răspunzătoare pentru formarea 
conceptelor şi exprimarea de judecăţi, adevărate sau false. Dincolo de distincția 
doxa / aistheseis însă, în Theaitetos este relevată o anume specie de opinie 
(descriptibilă prin termeni ca phantasia şi phainetai), lipsită de aportul gândirii, 
caracterizată prin intermediul tezei lui Protagoras şi care poate aduce unele 
beneficii în înţelegerea conceptului de eikasia. 


III. 


Interpretarea standard cu privire la eikasia constă în identificarea acesteia cu 
starea cognitivă pentru care umbrele artefactelor constituie realitatea.” Fikasia 
înseamnă în acest caz reprezentare, acesta constituind unul dintre sensurile 


€ Timaios, 3Tb-c. 

să Timaios, 44a-c. 

* Allan Silverman (Plato on Perception and Commons, ed. cit. p. 149-158) oferă o descriere 
detaliată a lui  aisthesis din Timaios, argumentând caracterul irațional, nonconceptual şi 
nonpropoziţional al senzaţiei, însă exagerează în ceea ce priveşte împărțirea sufletului în rațional şi 
irațional, ultimul datorându-se senzaţiilor. Sensul lui logos la Platon cu privire la suflet nu este unul 
absolut, ci relativ. rațional înseamnă, conform descrierilor cu privire la raportul dintre părțile 
sufletului din Republica şi Phaidros, starea sufletului neordonat de către rațiune. Partea iraţională a 
sufletului la Platon nu este una inaccesibilă defel raţiunii, cum stau lucrurile la Aristotel, ci doar 
nesupusă raţiunii, dar susceptibilă de a fi controlată prin educaţie. În acest sens descrierea lui álogos 
este similară celei lui ápeiron din Philebos. M.F. Burnyeat, analizând modalitatea în care Platon 
descrie procesul perceptiv, arată că argumentul din Theaitetos 184b-186e demonstreză în acelaşi timp 
unitatea la nivelul sufletului dintre gândire şi senzaţie. Sintagma „activitatea sufletului prin simţuri”, 
utilizată de Platon în opoziţie cu „activitatea sufletului prin sine însuşi”, ilustrează faptul că senzațiile 
aparțin sufletului, nu sunt străine acestuia. Cf. M.F. Burnyeat, Plato on the Grammar of Perceiving, în 
„The Classical Quarterly”, vol. 26, no. 1, 1976, p. 46-49. 

* Reprezentanţii interpretării standard sunt consideraţi a fi James Adam (The Republic of 
Plato, Cambridge, Cambridge University Press, 1902, p. 88-95 şi 156-163) şi Richard Lewis 
Nettleship (Lectures of the Republic of Plato, London, Macmillan, 1922 p. 238-263), Adam arată că 
eikasia semnifică o specie inferioară de opinie, constituindu-se ca o stare cognitivă care acceptă ca 
real ceea ce reprezintă o copie a copiei. O definiţie similară este dată de Nettleship, eikasia însemnând 
starea cognitivă al cărei obiect considerat ca real este o umbră sau reflexie a altui obiect. 


Cercetare asupra conceptului de Fikasia la Platon 21 


termenului. Nettleship arată că sensul obişnuit este acela de conjectură, în timp ce 
primul sens este unul etimologic.“ Nu trebuie ignorat însă şi faptul că traducerea 
literală a termenului este imaginaţie. Întrucât traducerea prin conjectură trimite 
către o altă linie de interpretare a termenului eikasia,* iar utilizarea termenului 
imaginaţie ar crea confuzie întrucât Platon utilizează în alte dialoguri şi phantasia, 
cea mai relevantă traducere pare a fi cea de reprezentare, aceasta conformându-se 
şi sensului etimologic al cuvântului pe care se întemeiază interpretarea standard. lar 
în prelungirea acestei interpretări au fost dezvoltate altele care analizează eikasia, 
urmărind în special descrierea stării cognitive a prizonierilor legaţi, care privesc 
doar la umbrele artefactelor din alegoria Peşterii. Plecându-se de la această 
imagine, există diverse interpretări care aduc în discuţie fie perspectiva 
educaţională,” fie pe cea politică.” Dincolo însă de aceste interpretări cu privire la 
semnificația educaţională sau politică a stării cognitive semnificate de eikasia se 
pune problema descrierii acestei stări cognitive din punctul de vedere al 
caracteristicii sale de a fi o specie inferioară a opiniei. Din această cauză, se 
impune o cercetare comparativă a textului Republicii cu alte dialoguri ale lui Platon 


* Richard Lewis Nettleship, Lectures of the Republic of Plato, op. cit., p. 241. 

© Ibidem, p. 245. De altfel, o serie de comentatori traduc eikasia prin imaginaţie: 
F.M. Cornford, The Republic of Plato, Oxford University Press, 1945, p.226; Auguste Diès, 
Introduction à La République, în Oevres complètes de Platon, Tome VI, Paris, Les Belles Lettres, 
1989, p. LXVI; Terence Irwin, Plato’s Ethics, Oxford University Press, 1995, p. 274-277; Gail Fine, 
Knowledge and Belief in Republic 5-7, în Plato 1: Metaphysics and Epistemology, ed. Gail Fine, 
Oxford University Press, 1999, p. 231-232. 

68 I.L. Stocks interpretează eikasia ca stare conjecturală, ce nu consideră umbrele artefactelor 
ca fiind reale ci ca obiecte ale unei percepții incomplete şi care, totodată, deschid calea cunoaşterii 
obiectelor ca atare, semnificată prin pistis. Cf. J.L. Stocks, The Divided Line in Plato Rep. VI, în „The 
Classical Quarterly”, vol. 5, no. 2, 1911, p. 77-78. Considerarea stării cognitive semnificate de eikasia 
ca fiind una conjecturală contravine însă descrierii cu privire la această stare din alegoria Peşterii şi, 
deci, ar însemna abandonarea paralelismului dintre cele două alegorii. Cf. R.C. Cross, A.D. Woozley, 
Plato's Republic, London, Macmillan, 1964, p. 218-219. 

© Am făcut deja referire la recomandarea lui Daryl H. Rice de a interpreta cele patru stări 
cognitive prin intermediul teoriei educaţiei platoniciene (nota 4, p. 8); Perspectiva educaţională 
corelează semnificaţia stării cognitive reprezentate de eikasia cu aceea indusă de educaţia prin 
intermediul poeziei, muzicii, picturii, artei în genere. Cf. R.L. Nettleship, op. cit., p. 244-245; R.G. 
Tanner, Diânoia and Plato's Cave, în „The Classical Quarterly”, vol. 20, no. 1, 1970, p. 85-91; 
Corinne Praus Sze, Fikasia and pistis. In Plato's Cave Allegory, în „The Classical Quarterly”, 
vol. 27, no. 1, 1977, 128-134. 

70 Interpretările care aduc în discuţie perspectiva politică identifică starea cognitivă pe care o 
semnifică eikasia cu opinia nereflectată a omului comun din polis. Cf. Gail Fine, Knowledge and 
Belief in Republic 5-7, op. cit., p. 232; R.C. Cross, A.D. Woozley, Plato's Republic, ed. cit., p. 223; 
Julia Annas, An Introduction on Plato's Republic, Oxford, Clarendon Press, 1981, p.255; Terence 
Irwin, Plato's Ethics, ed. cit., p. 274-277. O interpretare diferită aparţine lui James Wilberding, 
(Prisoniers and Puppeteers in the Cave, în ed. cit., p. 120-132), care identifică eikasia cu opinia 
despre opinie, considerând că prizonierii reprezintă oamenii politici, artiştii şi sofiştii. 

Şi, totodată, o identificare a altor contexte în care apare termenul eikasia, încercând 
apoi o relaționare între aceste contexte şi contextul din Republica. 

Eikasia reapare sub forma lui he eikastike, desemnând, în Sofistul, arta de a 
reprezenta obiecte în conformitate cu modelul.” Urmărindu-se obținerea definiţiei 
sofistului, se ajunge la stabilirea genului acestuia, ce ţine de arta creatorilor de 
imagini (he eidolopoiike techne) şi care nu este altceva decât arta imitaţiei 
(mimesis)? În acest punct, luând ca gen arta mimeticii, Platon distinge două specii 
ale acestui meşteşug, meşteşugul redării întocmai (he eikastike), al cărui rezultat 
sunt eikones, şi cel al plăsmuirii (he phantastike), prin care modelele nu sunt 
reprezentate fidel şi al cărui rezultat sunt phantăsmata. O a doua referință la 
eikasia o regăsim în Legile, unde alături de eikastike, ce are aceeaşi semnificaţie ca 
în Sofistul, doar că de data aceasta termenul este utilizat în contextul descrierii 
muzicii ca artă de imitație care reproduce realitatea, apare şi apeikasia, cu sensul 
de reprezentare.” În ambele cazuri reprezentarea este corelată cu imitaţia.'€ 
Activitatea de a imita este înfăţişată în Republica prin intermediul descrierii artei,” 
utilizând pentru produsele acesteia termenii de eidolon şi phântasma. Totuşi, 
folosirea lui phântasma pentru descrierea operelor artistului nu trebuie confundată 
cu utilizarea aceluiaşi termen în legătură cu descrierea discursului sofistului.'* Cum 
în Sofistul, mimesis se împarte în eikastike şi phantastike, phântasma fiind 


7! Reapariţia lui eikasia sub forma lui eikastike în Sofistul este adusă în discuţie de Adam (The 
Republic of Plato), dar şi de Cross şi Woozley (R.C. Cross, A.D. Woozley, Plato 's Republic, ed. cit., 
p.222); Stocks critică această apropiere, considerând că eikasia se referă la o stare cognitivă, în timp 
ce eikastike are în vedere arta de a crea eikones. Cf. J.L. Stocks, The Divided Line in Plato Rep. VI, ed. 
cit., p. 79-80. Poziţia lui Adam poate fi apărată prin evidenţierea faptului că arta, ca şi ştiinţa, la 
Platon, dar şi la Aristotel, sunt corelate cu diferite stări cognitive ale sufletului. Acesta este şi 
fundamentul pe care Platon îşi întemeiază teoria educaţiei, înfăţişată ca progresie a cunoaşterii de la 
stări cognitive inferioare, eikasia şi pistis (specii ale lui doxaston), către stări cognitive superioare, 
diănoia şi noesis (specii ale lui gnoston). Prin urmare, a corela arta de a crea eikones cu o stare 
cognitivă corespunzătoare, eikasia, este legitimă. O argumentaţie asemănătoare se poate susţine şi în 
cazul relaționării dintre phantastike şi phantasia. 

72 Cf. Republica, 599a7 şi 600e5. 

7 Sofistul, 235b8-236c7. 

74 Legile, 667c9, 668a6-7. 

7 Legile, 668c1, 668d5. 

7 În sprijinul legitimităţii asocierii dintre eikasia şi eikastike vine şi acest pasaj din Legile, 
unde, cu referire la aceeaşi definiție a muzicii, eikastike te ka? mimetike de la 668a6-—7 este înlocuit cu 
mimesis te kai apeikasia la 668b10-c1, apeikasia fiind în fapt sinonim cu eikasia. 

1 Republica, 596e-603b.Prin intermediul descrieii lui mimesis, Platon caracterizează totodată 
şi starea cognitivă semnificată de eikasia. 

78 Totuşi, descrierea din Republica cu privire la phântasma este diferită de semnificaţia lui 
phantastike din Sofistul. Cf. Elizabeth Belfiore, A Theory of Imitation in Plato's Republic, în 
„Transactions of the American Philological Association”, vol. 114, 1984, p. 131-132. În acest sens, 
nu se poate generaliza, considerându-se că eikasia şi phantasia semnifică acelaşi lucru în cadrul 
Republicii, ci, mai degrabă, se poate afirma că semnificaţia cu privire la phantasia nu era încă adusă 
în discuţie, la fel cum problematica opiniei false nu apare în Republica, ci în dialogurile de mai târziu. 

rezultatul celei de-a doua, iar în Legile este reafirmată caracteristica artei ca 
eikastike te kai mimetike, rezultă că eikasia este altceva decât phantasia” ŞI, 
probabil, în Republica această distincţie nu era încă bine precizată pentru Platon.“ 
Totodată, Platon defineşte pe sofist ca ţinând de he phantastike ca imitație pe bază 
de opinie (he meta dóxes mimesis) sau imitație a opiniei (doxomimetik€).* Dar 
doxomimetike nu este altceva decât opinia ca apariție a lui Protagoras din dialogul 
Theaitetos," putând propune ipoteza că phantasia este termenul prin care Platon 
înfăţişează starea cognitivă a sofistului. Referirea lui Platon la phantasia ca stare 
cognitivă separată de limbaj, opinie şi gândire apare doar în dialogul Sofistul,* iar 
în Theaitetos termenul apare de două ori în strânsă legătură cu caracterizarea tezei 
lui Protagoras, mai întâi cu privire la senzația ca măsură a cunoaşterii (152c1), iar 
ulterior phantasia este utilizat chiar în legătură directă cu opinia ca apariție a tezei 
lui Protagoras (161e8). În legătură cu descrierea lui phantasia ca proces, cel mai 
evident pasaj se găseşte în Sofistul (264a4-6), unde phantasia este definită, prin 
comparaţie cu diânoia, lógos şi dóxa. În timp ce diânoia apare ca dialog interior 
tăcut al sufletului cu sine însuşi, logos ca emisie vocală pornită din suflet şi 
exprimată pe gură, iar doxa producându-se atunci când faptul de a afirma sau nega 
(phăsis te kai apophasis) se produce în suflet pe tăcute prin intermediul gândirii, 
phantasia apare când phăsis te kai apophasis se produce nu prin gândire (me kata 
diânoian), ci prin senzație (di 'aistheseos). Phantasia este, aşadar, definită în 
strânsă legătură cu doxa şi având drept caracteristică esenţială lipsa de comunicare 
cu diânoia. O altă referință la phantasia ca proces se găseşte în dialogul Philebos,* 
în contextul analizei plăcerilor false, acestea din urmă originându-se atât la nivelul 
opiniei, cât şi la nivelul imaginilor acestora (hai tôn dox6n eikones), prin acestea 
semnificându-se în fapt procesul imaginaţiei.” 

Astfel, phantasia înseamnă imaginaţie, în timp ce eikasia semnifică 
reprezentare. Prima are ca rezultat producerea de phantăsmata, cealaltă, de 
eikones. Eikasia este descrisă în special prin intermediul activităţii mimetice a 


7 Adam le consideră pe amândouă ca reprezentând ultima diviziune a Liniei, ceea ce ar 
însemna că eikasia este specifică sofiştilor şi artiştilor. Despre posibilitatea unei asemenea 
interpretări, în R.C. Cross, A.D. Woozley, Plato's Republic, ed. cit., p. 222-223. 

80 În fapt, se pot observa şi alte relaţii neclar precizate în Republica, cum ar fi distincția doxa / 
aistheseis sau episteme / noesis. 

51 Sofistul, 267d4-e2. 

5 D, W. Hamlyn consideră că starea cognitivă exprimată de eikasia este similară descrierii 
celei specifice tezei lui Protagoras din Theaitetos. Cf. D.W. Hamlyn, Eikasia in Plato 's Republic, în 
„The Philosophical Quarterly”, vol.8, no.30, 1958, p.22-23. 

5 Sofistul, 260c9, 260e4, 26346, 26436. 

%4 Philebos, 38b-41b. 

5 Cf. A.E. Taylor, Philebus and Epinomis, Thomas Nelson & Sons, 1956, p. 65-66, şi Cynthia 
Hampton, Pleasure, Knowledge and Being. An Analysis of Plato's Philebus, New York, State 
University of New York Press, 1990, p. 58. 

artistului,“ în timp ce phantasia este înfăţişată prin activitatea mimetică a 
sofistului. Ambele, atât eikasia cât şi phantasia, sunt specii inferioare de doxa, 
adică acea opinie întemeiată pasiv pe informaţiile furnizate de senzații, fără a 
implica intervenţia activă a gândirii care presupune comparația şi critica 
informaţiilor simţurilor. Descrierea imaginației de către Platon, atât din Sofistul, cât 
şi în Philebos, confirmă această descriere cu privire la phantasia, ca specie 
inferioară de opinie ce nu implică gândirea. În sprijinul ipotezei după care 
imaginația este înțeleasă de Platon ca alăturarea dintre senzaţie şi opinie, lipsită în 
acelaşi timp de aportul gândirii, poate fi adus şi un pasaj din lucrarea lui Aristotel 
Despre suflet, unde Stagiritul, ocupându-se de analiza imaginației, face referință, se 
pare,“ la concepţia platoniciană despre aceasta: „imaginaţia nu este o opinie 
alăturată unei senzaţii (oude doxa met 'aistheseos), nici una datorată senzaţiei (oude 
di aistheseos) şi nici o împletire între opinie şi senzație (oude symploke doxes kai 
aistheseos)."%% 

Eikasia semnifică opinia inferioară în raport cu pistis, aceasta din urmă 
constituind opinia superioară ce implică gândirea.” Se pare că distincţia senzaţii 
care nu implică gândirea / senzaţii ce stimulează gândirea din Republica are în 
vedere tocmai diferenţierea acestor două tipuri de opinie, cea inferioară, eikasia, şi 
cea superioară, pistis. Activitatea specifică stării cognitive semnificate de eikasia 
este eikastike al cărei rezultat sunt eikones. Pe lângă eikasia însă, Platon mai 
descrie o altă specie de opinie inferioară, opinia întemeiată necritic pe senzaţii sau 
opinia ca apariție specifică tezei lui Protagoras din Theaitetos, descriptibilă ca 
stare cognitivă prin phantasia, iar ca activitate prin phantastike ce are ca rezultat 
phantăsmata. Eikasia şi phantasia aparţin aceleiaşi specii de doxa, iar eikastike şi 
phantastike sunt specii ale lui mimesis.” Platon, în Republica, are în vedere doar 
eikasia şi eikastike. Distincția dintre eikastike şi phantastike constă în fidelitatea 
imaginii faţă de model. În Republica este avut în vedere criteriul epistemologic în 
clasificarea nivelurilor cunoaşterii, şi nu cel logic. Astfel, Platon nu include printre 
diviziunile Liniei nici opinia falsă, nici reprezentarea inexactă a modelului, ci doar 
pistis (opinia dreaptă) şi eikasia (reprezentarea fidelă a modelului) ca trepte 
cognitive şi educaţionale în drumul către cunoaşterea nemijlocită a Ideilor prin 
exercitarea dialecticii. 


5 Nu se poate pune semnul identității între eikastiké te kai mimetiké şi artă; pasajele din 
Sofistul şi Legile care se referă la eikastike sugerează şi posibilitatea redării inexacte a modelului. 

87 Alexander Baumgarten, Note la Despre Suflet, în Aristotel, Despre Suflet, trad. Alexander 
Baumgarten, Bucureşti, Editura Humanitas, 2005, p. 348-349, nota 570. 

55 Aristotel, Despre suflet, 428a25-26, trad. Alexander Baumgarten 

5 Pasajul din Republica cu privire la teoria imitaţiei este relevant în legătură cu distincția 
eikasia şi pistis. În timp ce activitatea celui care creează artefacte este caracterizată ca fiind întemeiată 
pe pistis orthe, activitatea artistului legată de imitaţia artefactelor apare ca fiind lipsită atât de 
episteme, cât şi de orthe doxa. Cf. Republica, 601e7-602a10. 

9 Mimesis reprezintă aşadar activitatea inferioară din punctul de vedere al cunoașterii şi 
educației, care din cauza lipsei de întemeiere pe episteme, nu poate conduce către ousia, ci doar către 
eidolon. Filosofia, datorită întemeierii sale pe episteme, capătă în contextul teoriei educaţiei înfăţişate 
de Platon rolul hotărâtor în he periagoges techne pentru a se ajunge la adevărata ştiinţă. 

Abstract. The article presents Heidegger's interpretation of Aristotle”s concept of 
physis in his paper Die physis bei Aristoteles in 1939, starting with the belief that 
Physics is the first coherent essay, due to its query mode, which tries to determine its 
essence by ways of thinking. “Aristotle's Physics is the fundamental book of the 
western philosophy which is hidden and therefore never sufficiently investigated by 
thought” says Heidegger. Aristotle seems to get close to the idea of physis of the 
Presocratics. Nature, in his opinion, is the principle of movement, which is not 
understood as local transportation into space, but as primordial change which opens the 
space itself. 


Key words: vic, petaßoàny kivnoiw, eog, popeny va, te¥vn, apxny 

„Fizica lui Aristotel este cartea fundamentală, ascunsă, şi de aceea 
niciodată îndeajuns cercetată cu gândul, a filosofiei occidentale.” 


(M. Heidegger) 


Încercarea de a povesti interpretarea heideggeriană a conceptului aristotelic 
de pvwic trebuie să aibă în vedere cel puţin trei lucruri. Primul ar fi că, la limită, 
Heidegger nu recunoaşte ca autentice decât două ipostaze ale filosofiei occidentale, 
cea greacă, pe care o şi numeşte „prima şi exemplara dezvoltare a filosofiei 
occidentale”?, şi cea germană. Al doilea ar fi considerarea lui Aristotel ca ultima 
voce autentică şi sfârşitul măreț al filosofiei greceşti. „Ceea ce este mare — spune 
Heidegger — începe în chip măreț (...) şi sfârşeşte deopotrivă în chip măreț. Aşa se 
întâmplă cu filosofia grecilor. Cu Aristotel, ea a sfârşit în chip măreț.” Al treilea ar 
fi convingerea, îndelung exersată în intimitatea textelor aristotelice, că pvwrc este 
unul dintre conceptele cheie ale aristotelismului şi implicit ale filosofiei eline?. Ar 


! Institutul de Filosofie şi Psihologie „Constantin Rădulescu-Motru”, Bucureşti 

? M. Heidegger, Introducere în metafizică, trad. rom. G. Liiceanu şi Th. Kleininger, Bucureşti, 
Editura Humanitas, 1999, p. 25. 

? Ibidem, p. 28. 

+C£. M. Heidegger, Parmenide, trad. rom. B. Mincă şi S. Lavric, Bucureşti, Editura 
Humanitas, 2001, p. 260: „Deoarece generaţiile care au venit ulterior au privit gândirea grecilor doar 
prin prisma poziţiilor ulterioare ale metafizicii, adică în lumina platonismului şi aristotelismului, şi 
deoarece l-au interpretat pe Platon, la fel ca şi pe Aristotel, într-o manieră fie medievală, fie 
leibniziană-hegeliană şi modernă, fie chiar „neokantiană”, din acest motiv astăzi este aproape 
imposibil să ne reamintim esenţa incipientă a venirii la apariţie ca ivire, cu alte cuvinte să gândim 
esența pvoc-ului.” 

mai fi de adăugat, poate, înaintea celor trei, credința că ipostaza autentică a 
filosofiei în genere este ceea ce Heidegger numeşte filosofia occidentală. 

Preocuparea lui Heidegger pentru interpretarea lui Aristotel este una 
constantă, începând încă din prima perioadă freiburgheză, materializată în 
prelegerile publicate postum în ediţia de opere complete Gesamtausgabe, ţinute în 
semestrul de iarnă 1921-19225, semestrul de vară 19226, semestrul de vară 1924” ŞI 
semestrul de vară 19315, şi o regăsim în aproape întrega sa operă. Între conceptele 
aristotelice analizate, vw ocupă un loc privilegiat, în 1939 Heidegger 
dedicându-i un studiu special, pe care îl va publica prima dată în 1958 şi-l va 
selecţiona în 1967 pentru volumul Wegmarken?. 

Studiul Despre physis la Aristotel interpretează primul capitol al cărţii a doua 
a Fizicii, tratat socotit de Heidegger „prima dezbatere coerentă, realizată cu 
mijloacele gândirii, despre esența lui powic”, fiind şi „prima înţelegere unitară a lui 
PUG” şi totodată „ultimul ecou al proiectului originar, şi tocmai de aceea suprem, 
al esenței lui ọvōıç, aşa cum ni s-a păstrat el încă în fragmentele rămase de la 
Anaximandru, Heraclit şi Parmenide”. Interpretarea heideggeriană porneşte de la 
două propoziţii introductive, din capitolul al doilea al primei cărți (A, 2), care par 
hotărâtoare în dezvăluirea esenței lui pows. Prima este postulatul fundamental pe 
care se sprijină la Aristotel întreaga construcţie din capitolul B, 1, şi afirmă că cele 
ce ființează pornind de la pvărc (ra;pvăe) sunt fie toate, fie unele în mişcare!!. 
Altfel spus, ființările pornind de la pvorg (1a;pvăei opta) sunt, toate sau în parte, 
ființările în mişcare (ra;kivovMevo). Doctrina aristotelică generală despre 
mobilitate, considerată „cel mai dificil lucru care a trebuit vreodată să fie gândit în 
istoria metafizicii occidentale”!?, este fundamentul filosofiei naturale aristotelice. 


ŠM. Heidegger, Phănomenologische Interpretationen zu Aristoteles. Einführung in die 
phănome-nologische Forschung (Gesamtausgabe, Band 61), Frankfurt am Main, Vittorio 
Klostermann, 1985. 

*M. Heidegger, Phănomenologische Interpretationen ausgewählter Abhandlungen des 
Aristoteles zu Ontologie und Logik (Gesamtausgabe, Band 62), Frankfurt am Main, Vittorio 
Klostermann, 2004. 

7 M. Heidegger, Grundbegriffe der aristotelichen Philosophie (Gesamtausgabe, Band 18), 
Frankfurt am Main, Vittorio Klostermann, 2002. 

8 M. Heidegger, Metaphysik © 1-3. Von Wesen und Wirklichkeit der Kraft (Gesamtausgabe, 
Band 35), Frankfurt am Main, Vittorio Klostermann, 1981. 

? M. Heidegger, Die Physis bei Aristoteles, în vol. Wegmarken (Gesamtausgabe, Band 9), 
Frankfurt am Main, Vittorio Klostermann, 1976; trad. rom. Th. Kleininger şi G. Liiceanu sub titlul 
Despre esența şi conceptul lui pvărg (Aristotel, Fizica, B, 1), în vol. Repere pe drumul gîndirii, 
Bucureşti, Editura Politică, 1988, citat în continuare Despre physis la Aristotel; în lipsa altei indicații, 
citatele aparțin acestei versiuni. 

10 M. Heidegger, Despre physis la Aristotel, p. 214. 

1! Cf. Phys., I (A), 2, 185a12-13. 

12 Ibidem, p. 255. 

Mobilitatea (Bewegtheit), prin care Heidegger interpretează pe xtvnoig™, trebuie 
înțeleasă ca o caracteristică a intersecţiei tuturor felurilor de schimbare 
(etaßoàny*, nu doar ca o caracteristică a mişcării potrivit locului 
(KLVNO1G KOATA;TOYov) sau mişcării locale. Pe de altă parte, la limită, şi repausul 
(mþepw) este tot o formă a mobilităţii care caracterizează ființările provenite din 
poi. A doua propoziţie afirmă că mobilitatea fiinţărilor pornind de la 
pvYig este evidentă prin efroyoynVLermenul ejroyoyny care îndeobşte, spune 
Heidegger, este tradus greşit prin inductie’, trebuie înţeles ca ridicare în orizontul 


B Deşi Heidegger interpretează pe xıvnorç (mișcarea — Bewegung) ca mobilitate 
(Bewegtheit), el atrage atenția asupra deosebirii lor nete, aşa cum deosebeşte şi repausul (Ruhe) de 
repausitate (Ruhigkeit), mobilitatea fiind esența de la care plecând se pot determina mişcarea şi 
repausul (ibidem, p. 255). Distincția dintre mişcare şi mobilitate, pe de o parte, şi dintre repaus şi 
repausitate, pe de alta, este în întregime ontologică, mobilitatea fiind caracterul ontologic al ființei 
mişcate (cf. Fr. Feier în M. Heidegger, Ce qu'est et comment se determine la pvărg, în vol. 
Questions II, Paris, Éd. Gallimard, 1983, p. 245, n. 1). 

14 Teoria aristotelică generală despre mobilitate, aşa cum este dezvoltată în principalele locuri 
(Phys., II (T), 1, 200b32; V (E), 1, passim; Met., VII (Z), 1032a15; VIII (H), 1042b8 şi urm.; Cat., 
14, 15a13 şi urm.), împarte schimbarea (ueraBoimyîn generare absolută (yeveois ajot), care are 
loc în categoria substanţei (kat ovpulv), şi generare după ceva (eve tW), care are loc în trei 
dintre celelalte categorii. Generarea absolută (generatio simpliciter) cuprinde generarea (yeveo1g) şi 
distrugerea (q8opay Generarea după ceva (generatio secundum quid) este numită de Aristotel 
mişcare (KWWn51Ş) şi se împarte în trei specii după cele trei categorii în care are loc. Potrivit cantității 
(KOTO;TOGOV), mişcarea este creştere (ov$noi) şi descreştere (Əwıç), potrivit calităţii 
(KOTO;TOL0V), mişcarea este alterare (ojhousoig), iar potrivit locului (kata; towov), mişcarea este 
deplasare (popa 

15 Cf, Phys., II (T), 2, 202a3-5, unde Aristotel arată că absența mişcării sau nemişcarea 
(makıvnow) ființării care posedă mişcare (7o;*wwn7ov) este numită repaus (njnþepw). 

În concepția aristotelică generală, inducția (ejoyoymY este alături de demonstrație 
(ojroberEic) una dintre metodele ştiinţei şi duce la descoperirea universalului pornind de la 
particularul în care acesta este în potență. Aristotel vorbeşte despre trei feluri de inducție. Prima şi a 
doua s-ar putea numi, într-o terminologie modernă, inducția completă şi inducția incompletă, iar a 
treia s-ar putea numi inducția prin gândirea intuitivă (vov8). Doar primele două, inducția completă şi 
inducția incompletă, au o corespondenţă, şi aceasta parțială, cu cele tratate de logica modernă (cf. I. 
Didilescu în I. Didilescu — P. Botezatu, Si/ogistica, Bucureşti, Editura didactică şi pedagogică, 1976, 
p. 60, n. 2). a) Despre primul fel de inducţie, numit inducția completă, găsim referiri în Analitica 
primă (cf. An. pr., II (B), 23, 68b15-37). Aici Aristotel vorbeşte despre inducţie ca despre o specie a 
silogismului numind-o silogismul inductiv (ejrovoymt SvMoyiouo. „Desigur, inducția (ejroyoynY 
este şi ceea ce rezultă din silogismul inductiv (oJef, ejroyoyn& ovidoyiouoy), care stabileşte 
silogistic o relaţie de la un extrem la mediu prin celălalt extrem, precum...” (cf. An. pr., II (B), 23, 
68b15-18; trad. n.). Dacă silogismul în genere face trecerea de la universal la particular, silogismul 
inductiv face trecerea de la particular la universal, cu respectarea condiţiei ca mediul şi minorul să fie 
reciprocabili. Ceea ce înseamnă enumerarea în premise a tuturor cazurilor particulare (cf. An. pr., IH 
(B), 23, 68b27-29) şi care în concluzie trec într-o judecată universală, de unde şi denumirea de 
inducție completă. Deci, dacă silogismul în genere sau silogismul deductiv leagă termenul major de 
termenul minor prin termenul mediu, în silogismul inductiv termenul major este legat de termenul 
mediu prin termenul minor. Prin urmare, fiind silogistică, inducția completă este un raționament şi 

privirii şi apoi fixare a ceea ce a fost văzut" , sau, altfel spus, ca prindere şi sesizare 
nemijlocită a individualului şi ridicarea până la universal, adică ceea ce s-ar putea 


deci o cunoaştere mediată sau mijlocită. b) Al doilea fel de inducție, sau ceea ce s-ar putea numi 
inducția incompletă, este prezentat în general ca o metodă opusă silogismului în genere sau deducției 
silogistice. Aceasta, în primul rând, pentru că inducția pleacă de la particular spre universal, în timp 
ce silogismul pleacă de la universal spre particular. În al doilea rând, sunt opuse pentru că inducția 
este mai uşor de cunoscut în raport cu percepţia (01$0no16), în timp ce silogismul nu are nicio 
legătură directă cu ea. În al treilea rând, inducția este mai convingătoare, mai evidentă prin ea însăşi şi 
prin urmare mai comună gândirii multora, în timp ce silogismul este mai riguros, mai constrângător, 
dar mai puternic într-o argumentare dialectică. Este ceea ce se spune în Topica unde se discută despre 
cele două căi de fundamentare a dialecticii. „Una este inducția (ejromyoymy% cealaltă este silogismul 
(ovààoyiopoy). Ce este silogismul s-a spus mai înainte, inducția însă este calea de la cele particulare 
la cele universale (...). Inducţia deci este mai persuasivă, mai evidentă, mai uşor de cunoscut potrivit 
percepției şi mai comună multora, pe când silogismul este mai constrângător şi mai puternic față de 
adversar într-o discuție” (cf. Top., I (A), 12, 105a11-19; trad. n.). Inducţia este prezentată ca ajungând 
acolo unde este punctul de plecare al silogismului. „Dar inducția este început şi al universalului, pe 
când silogismul pleacă de la universal” (cf. Et. Nic., VI (Z), 3, 1139b28-29; trad. n.). În acest al doilea 
înţeles inducția nu mai este un raționament în accepţie aristotelică. El nu mai presupune enumerarea 
tuturor cazurilor particulare, aşa cum presupuneau inducția completă sau silogismul inductiv, fiind 
prin urmare o metodă de cunoaştere nemijlocită, spre deosebire de primul care era o metodă de 
cunoaştere mijlocită. c) Deşi în ultimele două accepții inducția nu mai este considerată raționament, 
credinţa lui Aristotel în puterea acesteia este atât de mare încât şi obiectele abstracte ale matematicii 
sunt considerate tot ca rezultat al ei. „Este imposibil — spune el — să fie teoretizate cele universale 
altfel decât prin inducţie, de vreme ce şi cele numite abstracţiuni matematice sunt produse din cele 
cunoscute prin inducție, pentru că fiecărui gen matematic îi aparţin intrinsec unele proprietăți, şi chiar 
dacă nu sunt separate, fiecare sunt considerată în acest fel. Este însă imposibil să fie făcută o inducţie 
neavând percepție. Într-adevăr, percepţia prinde lucrurile individuale, căci acestea nu e posibil să fie 
prinse de către ştiinţă; într-adevăr, nici cunoaşterea celor universale nu există fără inducţie, nici 
cunoaşterea celor prin inducție nu există fără percepţie” (cf. An. post., I (A), 18, 81b2-9; trad. n.). 
Ajungem astfel la al treilea fel de inducţie, pe care am numit-o inducția prin gândirea intuitivă 
(vovg), despre care vorbeşte Aristotel în Analitica secundă. O primă aproximare a răspunsului la 
întrebarea privind facultăţile prin care sunt cunoscute principiile este aceea că ele nu sunt nici 
înnăscute, nici generate din alte facultăţi mai capabile de cunoaştere, ci din percepţie prin metoda 
inducției. Dar nu prin orice fel de inducție, ci prin inducția înțeleasă ca prindere, ca sesizare 
nemijlocită a primelor principii de la care pornesc demonstrațiile ştiinţei. „Este evident deci — spune 
Aristotel — că noi trebuie să cunoaştem primele principii (ro; npœrta) prin inducţie (ejroyoymk căci şi 
percepţia (0uf$9no:c) produce în acest fel universalul” (cf. An. post., II (B), 19, 100b3-5; trad. n.). 
Deşi se percepe individualul, percepţia este orientată spre universal, spre om, nu spre omul Kallias, cu 
exemplul lui Aristotel. Procesul continuă până se ajunge la cele indivizibile şi universale 
(To;aj.epn' kat; ta;kaðo%ov), adică la noţiuni (cf. An. post., II (B), 19, 100a15-b5). Această prindere 
a individualului prin gândirea intuitivă şi ridicarea până la universal este, ca şi a doua accepţie a 
inducției, inducția incompletă, o cunoaştere nemijlocită. Dar spre deosebire de ea, inducția prin 
vovg este de altă natură. Dacă primele două, cea completă şi cea incompletă, ţin de raționament, cu 
respectarea tuturor rigorilor în primul caz şi doar parţial în al doilea caz, inducția prin vovg ţine de 
intuiţie. Acest al treilea înțeles corespunde, într-o oarecare măsură, cu interpretarea heideggeriană a 
lui ejroyoynidrept ridicare în orizontul privirii şi fixare a ceea ce a fost văzut. 
17 Ibidem, p. 216. 

numi inducția prin gândirea intuitivă (vov6). Prin urmare, fiinţările pornind de la 
vvs (10o;pvUeL opta) sunt identificate prin ejrayoynY cu ființările în mişcare 
(ra;*wvovueva). Mobilitatea este, cu alte cuvinte, o modalitate a ființei sau o 
modalitate a ajungerii la prezenţă, spune Heidegger!”, şi acesta este fundamentul de 
la care pleacă interogarea privitoare la esenţa lui pows. 

Capitolul B, 1 este împărțit altfel decât o face exegeza tradițională 
aristotelică, în 19 fragmente. Primul fr. (192b8-11) se referă la totalitatea ființărilor 
provenind prin povi (7o;pvyev)”, cum sunt animalele, plantele, părţile lor şi ceea 
ce se numeşte elemente”, şi cele provenind din alte cauze (ro;5v' aħrac orjus)” 
Fiind implicit conceput drept cauză (orj), de la început puwis este conceput ca 
lucru originar (Ur-sache), înţeles drept „ceea ce este originarul însuşi, drept ceea 
ce este realitatea de fapt a unui lucru””. 

Termenii distincţiei de mai sus devin cu fr.2 (192b12-13) ființările care 
Subzistă persistent prin pvăig (ra; poe 6vvecTora), nenumite aici de Aristotel, 
şi ființările care subzistă persistent nu prin gvëiç (1o;um;pvoei vveoToka)” 
Ta;ovveorora (cele care subzistă persistent), spune Heidegger, este folosit aici 
pentru tæ;opta (ființările), putându-se deduce astfel înţelesul ființei pentru greci, 
fiinţarea fiind persistentul (das Ständige), în dubla lui semnificaţie, de ceea ce îşi 
are situarea fermă în sine şi de la sine şi ceea ce durează”. Prin urmare, 
ta;pvge opta (ființările provenind prin pvc), care conform primei propoziţii 
introductive sunt  ra;kivovMeva (ființările în mişcare), sunt Tta; pove 
cvvectota (fiinţările care subzistă persistent prin pvW1G). 

Sintagma prin care Aristotel desemnează ființările provenind din 
povis (T0;pvUeL opta) apare pentru prima dată în fi.3 (192b13-16)*. Aceaste 
fiinţări, spune Aristotel, au în ele însele principiul (opxnY mobilităţii (kwmog) şi 
repausului (670%1G). Pentru arțiov- arju (cauză) Aristotel foloseşte explicit pe 
aþbxny,,căci toate cauzele sunt principii (novra yap ta;oarpia apoi”, spune el în 


15 Întrucât interpretarea heideggeriană se bazează în bună măsură pe traducerea şi 
reinterpretarea total diferită de cea tradițională a termenilor aristotelici, unele concepte am preferat să 
rămână în original, lăsând discursul să le dezvăluie semnificația mai ascunsă şi considerată 
fundamentală de către interpret. 

19 Ibidem, p. 233. 

% Cf. Phys., II (B), 1, 192b8. 

2! Aristotel enumeră cele patru elemente tradiționale sau corpuri simple 
(ra; ajria'roV coœpavov) din filosofia greacă (pământul, apa, aerul şi focul), numite şi 
empedocleeene, considerate de către unii presocratici principii (apxouY din care sunt generate toate 
ființările, a căror teorie va fi dezvoltată de Aristotel în tratatele De caelo şi De generatione et 
corruptione. 

2 Cf. Phys., II (B), 1, 192b8-9. 

3 Ibidem, p. 217. 

?4 Cf. Phys., II (B), 1, 192b12-13. 

?5 CF. M. Heidegger, op. cit., p. 218. 

2 Cf. Phys., II (B), 1, 192b13. 

Metafizica”. Potrivit lui Heidegger, opynvrebuie interpretat în spirit elin într-un 
dublu sens, ca punct de pornire sau început şi dominare sau putere de a dispune de, 
unitatea acestei duble semnificaţii a lui opynVfiind esenţială”. bwwrg este, prin 
urmare, &pxnydar nu apxnvn genere, ci apxn;Tivoy, cum va arăta Aristotel mai 
departe în fr.5”®, adică principiul acestei  ființări anume, fiind 
Apyn;Kivnyeog Koi;0To%ewG, deci punct de pornire şi putere de a dispune de 
mobilitatea şi repausul acestei fiinţări anume. Sunt apoi simplu enumerate speciile 
lui perafoânw schimbare) cuprinse sub genul lui yeveoic zi (generare după ceva) 
şi numite K1Vno1G (mişcare), fiind omisă tocmai schimbarea care va deveni 
esenţială în determinarea esenței lui pvwiç™, anume yevnois ajot (generare 
absolută) care este uerapoinwor ovpuuv (schimbare după substanță)”!. Aşa cum 
mişcarea este specifică fiecărei categorii în care se poate vorbi de schimbare bruscă 
de la ceva la altceva”, tot aşa trebuie gândit şi repausul, ca fiind specific fiecăreia 
dintre aceste categorii. Sau, aristotelic vorbind, mişcarea şi repausul sunt specii ale 
mobilităţii, iar în interpretarea heideggeriană sunt modalități ale fiinţei, adică ale 
ajungerii la prezență a mişcării sau ale ajungerii la prezenţă a absenței mişcării în 
cazul repausului”. În plus, ceea ce pare o simplă enumerare, şi aceea incompletă, 
vine să ne înveţe privirea, prea mult obişnuită să privească mişcarea doar sub 
specia locului, cu o perspectivă mai largă asupra mobilității ființărilor ca fel de a fi 
al ființei. Mobilitatea locală (KiwnoG Kata;towov), după Aristotel, este doar una 
dintre speciile mobilității şi doar unul dintre felurile de a fi ale ființei. 

Fiinţările provenite din vws (To;pvuei opta), pe care Heidegger le 
numeşte lucrurile crescute (die Gewächse)*, sunt diferenţiate în fr.4 (192b16-20) 
de fiinţările care au ca principiu al mişcării (o&pxn;*wnyeoc) pe Teyvn şi pe care 
Heidegger le numeşte lucrurile făcute (die Gemăchte), după expresia folosită de 
Aristotel în fi.7 (ro;novovuevo)"5. Lucrurile făcute (ro;novovMeva), ca şi cele 
crescute (Ta;pvwe1 opta), sunt şi ele în mobilitate, anume în repaus. Dar, în timp 
ce Ta;pvăer opta îşi au principiul, care este pvc, în sine, Ta;noovMeva îşi au 


> Met., V (A), 1, 1013a17. 

2% CF. M. Heidegger, op. cit., p. 219. 

? Cf. Phys., II (B), 1, 192b21. 

30 Cf. M. Heidegger, ibidem, p. 220. 

31 Vezi supra, n. 13. 

32 Cf. Phys., V (E), 1, 225al (trad. n.): „orice schimbare este de la ceva la altceva 
(nada ueroBoâniepriuv ek tvog eu t).” 

3 Cf. M. Heidegger, op. cit., p. 221. 

3 Cf. A. Bailly, Le Grand Bailly. Dictionnaire grec-français, Paris, Ed. Hachette, 2000, p. 
2108, pvurg derivă de la vb. psv; cf. M. Heidegger, Introducere în metafizică, ed. cit., p. 26: „Ce 
spune de fapt cuvântul pvwic ? El numeşte acel ceva care se ivește şi se deschide de la sine (de pildă, 
ivirea unui trandafir), desfăşurarea de sine care deschide, apariţia, menţinerea de sine şi rămânerea 
într-o atare desfăşurare, pe scurt, acțiunea ce face să se ivească şi să dăinuie. Strict lexical vorbind, 
osv înseamnă «a creşte», «a face să crească»”, aceeaşi etimologie în M. Heidegger, Problemele 
fundamentale ale fenomenologiei, ed. cit., p. 182. 

35 Cf. Phys., II (B), 1, 192b28. 

principiul, care este teyvn, în afara lor. Teyvn, spune Heidegger, nu înseamnă 
tehnică în sens de modalitate de producere, ci este un concept de cunoaştere şi 
trebuie înţeles ca pricepere în acel ceva pe care se întemeiază orice confecționare şi 
producere şi care, aparținând lui opyi-rerov(cel care dispune de 
reyvn ca abxnY¥ este în afara lucrului făcut. Pe de altă parte, reyvn (priceperea) 
presupune din capul locului un aspect (evgos) al lucrului care urmează să fie făcut, 
care este scop şi deopotrivă sfârşit (meXoc) al producerii. Dar, în timp ce în cazul 
ființărilor crescute principiul mişcării (opxn;kiwwndeowg) este un aspect în sine 
(ewog), în cazul ființărilor făcute principiul mişcării este un aspect ales dinainte 
(ewbog npooLpeTov), aici intervenind alegerea premeditată (npo-oupeo1c), bazată 
pe priceperea (reyvn) celui care posedă şi dispune de pricepere ca principiu 
(apyuewov)”. 

Prin urmare, dintre ființările în mobilitate (ra;*iwvovMeva) fac parte atât 
ființările pornind de la pvors (ta;pvws opta) sau ființările care subzistă 
persistent prin  pvYG (T0;pvYe1 GvveoToro), numite de Heidegger lucruri 
crescute (die Gewăchse), cât şi ființările pornind de la teyvn (ra; noovMeva) sau 
ființările care subzistă persistent nu prin  PVYIG (TO;um;PVBEL GVVEGTOLO), 
numite de Heidegger lucruri făcute (die Gemăchte), cu deosebirea, esenţială însă 
pentru a întemeia diferenţierea lor, că lucrurile crescute au în ele însele principiul 
mobilității, pe pow, în timp ce lucrurile făcute îl au pe rewvn în afara lor. Este 
ceea ce vine să întărească fr.5 (192b20-23). Powics, spune Aristotel, „este principiul 
(o&pxny şi cauza (œj) faptului de a se mişca şi a fi în repaus 
(Tov'kveib001 ko;npeueV) pentru lucrul anume căruia îi aparţine mai întâi 
nemijlocit (ep ofkopye rpovoc) prin sine şi nu prin accident (ka 
ovfo; ka um;koTa;ovuBeBnkoy)”$. Acesta este primul contur al esenței lui 
pvc, contur „modelat aici, spune Heidegger, cu simplitate şi aproape abrupt: 
pvc nu este numai în genere puterea inițiatoare de a dispune de mobilitatea unui 
lucru aflat în mişcare, ci ea aparține acestui lucru însuşi, în aşa fel încât acesta 
dispune în sine, de la sine şi către sine, de mobilitatea sa.” Aşadar, orice 
apyxnifiind şi aijt, principiul acestei ființări anume (Pod tivo), numit şi cauza 
mobilității ei, aparține acestei ființări anume dintre ființările ce pornesc de la 
PVWLG (To;PvWeL opta) în chip esențial, adică prin sine (ka ovkoY 

Tocmai din această cauză, Aristotel simte nevoia să ilustreze în următoarele 
două fragmente adăugarea, „şi nu prin accident (ka; un;kaTa;ovuBefnkoy)”, prin 
două exemple. În fi.6 (192b23-27), cu exemplul medicului care se tratează singur, 
avem reunite, în aceeaşi fiinţare, omul care este şi medic, două tipuri de mobilitate 
care pleacă de la două tipuri de apxnvPrimul este tratamentul medical (vprmpevo1c) 


3 Cf. M. Heidegger, Despre physis la Aristotel, p. 223. 
37 Ibidem, p. 223-224. 

38 Phys., II (B), 1, 192b21-22 (trad. n.). 

39 M. Heidegger, op. cit., p. 226. 

ca reXvn, iar al doilea este însănătoşirea (vuuoig) ca pva’. Fiind om, această 
fiinţare are în sine (e) epvro) principiul şi cauza (&pyn;rou;orujrul) însănătoşirii 
prin vw, cum are orice viețuitoare (Gœpv), în măsura în care este viețuitoare, 
după cum se spune că natura sănătoasă şi rezistentă este punctul de pornire şi 
puterea de a dispune de însănătoşire“!. Aşa privit, omul este o fiinţare pornind de la 
pvwic, face parte din ra;pvwei opta, din ființările crescute. Fiind medic, acelaşi 
om este o fiinţare pornind de la rewvn, de la priceperea de a fi medic, şi face parte 
din ființările făcute (ra;roovMevo). Apxnvul medicului ca medic este Teyvn, 
priceperea dobândită de a însănătoşi prin tratament medical (upwwpevoev). El este, 
astfel privit, un apxi-rexrov, cel care dispune de teyvn ca apxnvadică, ar spune 
Heidegger, cel ale cărui punct de pornire şi putere de a dispune de înseamnă 
priceperea de a vindeca. Dobândit fiind, apyxnul ca qteyvn, tratamentul 
(pevarc) este exterior (e£o0ev) omului ca fiinţare provenind din evoce, fiind 
cu alte cuvinte accidental (xaro;0vuBeBnkoy)?. Dar apyxnml medicului ca 
viețuitor  ((obv), opynsul ca pows, însănătoşirea (vyuo) este în sine 
(ej ehvro) omului ca fiinţare prin pvwrc, fiind, altfel spus, esenţial (xa® arjo. 
Fără acest din urmă apxny spune Heidegger, orice tratament medical este 
zadarnic“. Reunirea celor două tipuri de mobilitate şi de principii este accidentală 
şi tocmai de aceea ele pot fi separate între ele, spune în final Aristotel”. 

Cu al doilea exemplu, din fr.7 (192b27-32), Aristotel adânceşte analiza 
felului în care ființările făcute (ra;noiovueva) se raportează la principiul lor. 
Raportul care există între medic, ca fiinţare făcută, şi priceperea lui (reyvn), ca 
medic, care constituie apxnuul lui, se regăseşte, spune Aristotel, în cazul fiecăruia 
dintre lucrurile făcute (e&aotov 70V noovuevov)“. Unele îşi au principiul în 
afara lor şi în alte lucruri, cum este, de pildă, casa şi oricare dintre lucrurile făcute 
de mâna omului (10V afiov toV xerpokunwov e5007ov)”, cu exemplul lui 
Aristotel, altele îl au în sine, cum este cazul medicului, dar nu prin esenţă, deci nu 
ca fiinţare plecând de la pvwic (omul ca vieţuitoare), ci prin accident, deci ca 
fiinţare plecând de la reyvn (omul ca medic), cu alte cuvinte, ca fiinţare care prin 
accident poate să-și fie cauză sieşi“5. Casa construită pe o fundaţie pusă, nu pornind 
de la ea, nu se înrădăcinează, ci rămâne doar fixată, comentează sugestiv 
Heidegger”. Altul e cazul copacului sau plantei. 


“0 CF. M. Heidegger, op. cit., p. 227. 

41 Cf. M. Heidegger, op. cit., p. 227-228. 
* Cf. Phys., II (B), 1, 192b22-23. 

# Cf. Phys., II (B), 1, 192b22. 

+ Cf. M. Heidegger, op. cit., p. 228. 

45 Cf. Phys., II (B), 1, 192b26-27. 

46 CF. Phys., II (B), 1, 192b27-28. 

#1 Cf. Phys., II (B), 1, 192b30. 

48 CF. Phys., II (B), 1, 192b3 1-32. 

* Cf. M. Heidegger, op. cit., p. 230. 

Propoziția hotărâtoare pentru înţelegerea lui pvc, spune Heidegger”, este 
„kauebr navra tavta ovpw” („şi toate acestea sunt ovpw”, într-o traducere 
tradițională) din fr.8  (192b32-193a2). În interpretare  heideggeriană, 
naVvta tavita (toate acestea) se referă la  ființările pornind de la 
Pow (To;pvwer opta). Cuvântul ovpw, care devine termen tehnic filosofic abia 
odată cu Aristotel, păstrându-şi încă şi după el semnificaţia obişnuită de bun 
posedat, casă, gospodărie, avere, bogăţie”, nu trebuie tradus obişnuit prin 
„substanță” şi esență”, ci interpretat tocmai în sensul lui preterminologic”?. 
Propoziția de mai sus devine „şi toate ființările pornind de la powrc îşi au ființa de 
ordinul naturii de ființă (ovpw — Seiendheit). „vws este ovpw”, rezumă 
Heidegger propoziţia fundamentală, adică natură de ființă sau „acel ceva care 
caracterizează fiinţarea ca fiinţare, în speţă tocmai ființa”. El interpretează alți doi 
termeni tehnici aristotelici, vjogtaois şi vjroxeuevov, plecând tot de la sensul 
lor preterminologic, ca două modalităţi de a concepe ființa. Ynowrooic, îndeobşte 
tradus prin substantia, înseamnă faptul de a sta vertical în sine, iar 
vjroxeiuevov, care vine să lămurească pe ovpuyl în fr. 8, tradus de obicei prin 
subjectum, înseamnă faptul de a se afla culcat aici de faţă. Ambele feluri de a 
concepe ființa, aparent opuse, au aceeaşi valoare pentru greci şi prind unul şi 
acelaşi lucru, ajungerea la prezență (Anwesung). Prin urmare, vws trebuie 
concepută ca ovb”, ca o modalitate a ajungerii la prezenţă“. Aceeaşi 
modalitate era dezvăluită mai sus prin mobilitatea ființărilor pornind de la 
pbv, adică prin faptul că ta;pvger opta sunt Ta; KLvovMeva. 

Dar a încerca să arăţi că există vyrg este o întreprindere ridicolă, spune 
Aristotel în fr.9 (193a3-10), căci pvwic face parte dintre lucrurile care se văd, care 
se dezvăluie, care sunt manifeste şi evidente, ro;povepav Ființa concepută ca 
PUG şi powic-ul conceput ca fiinţă sunt nedemonstrabile şi nici nu au nevoie de 
demonstraţie”. Acel ceva ca ființa fiecărei fiinţări care se vede este pwwic- 


50 Cf. M. Heidegger, op. cit., p. 231. 

5! Cf. Phys., II (B), 1, 192b23. 

5% Cf. A. Bailly, op. cit., p. 1425; P. Chantraine, Dictionnaire étymologique de la langue 
grecque. Histoire des mots, Paris, Ed. Klincksieck, 1968, p. 322; Edouard des Places, Platon — 
Lexique, în Platon, Oeuvres complètes, tome XIV, Il-e partie, Paris, Ed. Les Belles Lettres, 1964, p. 
391-393; pentru utilizarea aristotelică preterminologică a lui ovpw, cf. H. Bonitz, Index aristotelicus, 
în Aristotelis opera, ex recensione Immanuelis Bekkeri, vol. V, Berlin, Walter de Gruyter & Co., 
1961, 544a6-25. 

53 Cf. M. Heidegger, op. cit., p. 225, 231-232. 

54 M. Heidegger, op. cit., p. 231-232. 

55 Cf. M. Heidegger, Introducere în metafizică, ed. cit., p. 99-101 ($ 22. Cele trei radicaluri 
ale verbului „a fi”), po şi posty derivă de la al doilea radical indogermanic al verbul „a fi” (bhi, 
bheu), iar radicalul ọv- este pus în legătură cu pa-, parveouu (a se arăta, a fi arătat), pe de altă 
parte, ovpux vine tot de la verbul „a fi”, fiind cel mai important derivat al part. prez. (o), ovbo, of) 
al lui eWou (cf. P. Chantraine, ibidem, p. 322). 

5 Cf. M. Heidegger, Despre physis la Aristotel, p. 232-233. 

57 Cf. M. Heidegger, op. cit., p. 235. 

ul în ta;ọvger opta, aşa cum este istoria în procesele istorice, arta în operele de 
artă, viaţa în tot ceea ce e viu, comentează Heidegger, iar drumul pe care trebuie 
să-l parcurgă privirea este ridicarea în orizontul ei şi fixarea a ceea ce a fost văzut, 
acea  ejroyoymv din a doua propoziţie introductivă“. Diferenţa dintre 
7a;povepoMlucrurile care se văd) şi ro;ajpovawlucrurile care nu se văd) se face 
prin *pivew, cu cuvintele lui Aristotel, capacitatea critică de disociere, cum 
traduce Heidegger”. În măsura în care această capacitate se manifestă, omul este 
mutat din simpla trăire, guvernată de orbire, în ex-sistență“, guvernată de vedere. 
În acest sens, orbirea în privința lui powiq este o specie a orbirii în privința fiinţei 
şi era deja prezentă în timpul lui Aristotel, de vreme ce vorbeşte aici despre orbul 
din naştere care încearcă să explice culorile pornind de la numele lor“. 

Fr.10 (193a10-21) şi fr.11 (193a21-28) sunt, exterior privind, o critică a 
teoriilor lui Antiphon Sofistul (fr.10), singurul numit aici de Aristotel, şi a celorlalți 
gânditori presocratici (fr.11) despre evuwg. Acest loc însă dezvăluie una din 
trăsăturile esenţiale ale felului în care înțelege Aristotel să-şi construiască propria 
teorie prin critica şi preluarea gândului înaintaşilor. „Căci forma cea mai severă de 
respingere, spune Heidegger, nu se împlineşte acolo unde ceea ce e contestat este 
respins în mod brutal şi dat deoparte, ci, dimpotrivă, este preluat şi introdus într-o 
corelaţie esenţială şi întemeiată, preluat şi introdus, ce-i drept, ca neesenţa care ţine 
în mod necesar de esenţă.” Pentru Antiphon, contemporanul lui Socrate provenit 
din şcoala eleată, statut propriu-zis de ființă are doar qto; nporov 
appvopuorov ko sportol, adică, în traducerea lui Heidegger, ceea ce din capul 
locului este în sine însuşi lipsit de constituţie. Cu alte cuvinte, elementarul are 
gradul cel mai înalt de ființă, celelalte ființări având un grad cu atât mai redus de 
fiinţă cu cât sunt mai îndepărtate de el, cu cât au mai mult caracter de pbouoy“. 


58 Cf. M. Heidegger, op. cit., p. 235-236 

5 Cf. Phys., II (B), 1, 193a5-6. 

© Pentru Heidegger ex-sistența nu e acelaşi lucru cu existența; cf. Introducere în metafizică, 
ed. cit., p. 91: „Faptul de a nu fi ” înseamnă: a ieşi dintr-o atare situare fermă şi constantă ca şi din 
ceea ce e născut în sine în vederea situării ferme: efuwyraoou — «existență», «a exista» înseamnă 
pentru greci tocmai: a nu fi. Lipsa de reflexivitate cu care sunt folosite cuvintele «existenţă» şi «a 
exista» pentru a desemna ființa atestă o dată mai mult înstrăinarea față de ființă şi față de o 
interpretare a ei, care la origine era plină de forţă şi clar conturată.” 

6l Cf. M. Heidegger, Despre physis la Aristotel, p. 236-237. 

© M. Heidegger, op. cit., p. 265-266. 

& Cf. Phys., II (B), 1, 193a11-12. 

6 Acest loc din Fizica, unde este sugerat cuplul prin care Aristotel descrie doctrina lui 
Antiphon, pbOuoy (măsură, formă, constituție) / œļppvðpoç (fără măsură, inform, lipsit de 
constituție), este singura mențiune păstrată a teoriei antiphoniene (v. Die Fragmente der 
Vorsokratiker (DK), Griechisch und Deutsch von Hermann Diels, herausgegeben von Walter Kranz, 
Il-ter Band, Weidmann, Zürich / Berlin, 1964, p. 342, fr. 15B DK); termenul 7o;oppv&uorov îi 
aparține lui Aristotel şi este substantivarea superlativului lui &ppvðpog; tTo;npwtov 
Oppveuiorov kað’ ehvtowe traduce literal prin ceea ce este de la început în sine însuşi cel mai lipsit 
de măsură, de formă, de constituție. 

Conform teoriei lui Antiphon, potrivit lui puwis, comentează Heidegger, este de 
fapt şi este numai pământul, apa, aerul, focul, iar ceea ce apare a fi mai mult în 
raport cu simplele elemente (1a;57owxe.b), fie că e vorba de unul, mai multe sau 
toate, ca la Empedocle, are un grad mai redus de fiinţă”?. În teoriile presocratice, 
elementarul (pws ca to;npœtov appveuoTov kag’ ebrvroyconsiderat drept ceea 
ce ființează în exclusivitate este opusul tuturor celorlalte, spune Aristotel în fi. 11%, 
socotite a fi afecțiuni (nam), stări permanente (egets) şi stări trecătoare 
(6.oBewe1c), adică ceea ce este lipsit de ființă (0]pb8hoy). Această opoziţie este 
redusă de el la opoziţia dintre ajov (ceea ce este etern) şi yivoNevov 
ajieipakıç (ceea ce este temporal)”. Înţeleasă sub specia temporalului, ca opoziţie 
între etern şi temporal, disocierea nu e gândită în spirit grec, ci elenistic, creştin şi 
modern, spune Heidegger“. Ea nu poate fi înțeleasă în spirit autentic elin decât pe 
firul concepţiei lor despre ființă, ca ajungere la prezență în neascuns, în termeni 
heideggerieni, ajðiov însemnând ceea ce ajunge la prezenţă de la sine însuşi”, iar 
yıvoNevov ajrevpoic însemnând ceea ce când ajunge la prezenţă, când se 
retrage, în chip nelimitat. 

„Prin urmare — continuă Aristotel în fr. 12 (193a28-31) preluând, aşa cum s-a 
arătat mai înainte, teoria lui Antiphon —, într-unul din feluri (e&a rpoxtov) puwis se 
numeşte prima materie ca substat (n)npo'n vhoxeiwuevn vén) al fiecăruia dintre 
lucrurile având în sine principiul mobilităţii şi schimbării (ekodro/rov ejovrov 
ej ovkoit apyny Kwwnyeoc kauuerafoint). În alt fel (aov tpowov) însă, 
poi se numeşte forma şi aspectul (njuopen;ai;To;ewboc) potrivit Aoyoc-lui 
(to;kata;toy A0Yov).”"0 Chiar structura acestei fraze, hotărâtoare pentru 
înțelegerea aristotelică a lui pvowic, care pune faţă în faţă uşor opozitiv cele două 
părți ale ei prin particulele uev-5eyvine să confirme forma deosebită a criticii 
constructive a lui Aristotel. E drept că într-un fel (c&u uey tpowov) puwis se 
numeşte vân, dar tot atât de drept e că în alt fel (aħħov 6e;rporov) pvi se 
numeşte uoponvModul dublu de a concepe pe porc, ca vân şi ca poponytrimite 
la prima vedere la distincţia antiphonică oppveuorov-pbOuoy, spune Heidegger”. 
Dar, în timp ce pb8uoy este accidentalul nepersistent adăugat singurului persistent 
recunoscut (appveuio7ov), uoppnure aici aceeaşi demnitate şi acelaşi rang pentru 
pusc precum vân. Traducerea latină devenită tradiţională a lui vân-uoponwrin 
materia-forma, trimițând în general la formula determinabil-determinarea lui, este 


55 Cf. M. Heidegger, op. cit., p. 238-239. 

5 Cf. M. Heidegger, op. cit., p. 238-239. 

© Literal yıvogevov ajrepoc este generatul nelimitat. 

s Cf. M. Heidegger, op. cit., p. 240-241. 

© Adj. ajñov-afıðov vine de la adv. afıX(cf. A. Bailly, ibidem, p. 41) care înseamnă mereu, 
totdeauna, fără întrerupere, dar şi de faţă, prezent (cf. M. Heidegger, ibidem, p. 241). 

7 Phys., II (B), 1, 193a28-31 (trad. şi subl. n.). 

7! Cf. M. Heidegger, op. cit., p. 245. 

evident respinsă de Heidegger ca neautentic elină”. Înţelesul comun al lui vån este 
cel de pădure în picioare, codru, arbore, dar şi lemn tăiat sau căzut, lemn de foc, 
material de construcție (lemn, piatră)”, de unde în general materie pentru 
producere”. Pe de altă parte, uoppnurebuie interpretat pornind de la ewpog în acord 
cu àoyoc-ul. Aspectul unei fiinţări în genere, spune Heidegger, este evboc, aspect 
înţeles ca vedere (ewt), ca acel ceva ce oferă vederii o fiinţare care poate fi văzută 
vizibilizând-o”. Ajuns aici, Heidegger face o scurtă comparaţie între semnificaţiile 
eboc-ului la Platon şi Aristotel. Pentru Platon, ewpog este ceva ce ajunge pentru 
sine la prezenţă, fiind astfel comun (*owvov) ființărilor separate situate într-un atare 
aspect. De unde, consecinţa că individualul, ceea ce este separat, toe tı aristotelic, 
fiind subordonat şi dependent de 1peuw, este considerat ceva lipsit de fiinţă. Din 
contră, pentru Aristotel ceea ce are ființă este ființare, este tocmai individualul, 
ceea ce este separat, toe m ca substanță primă, în măsura în care se situează 
înăuntrul aspectului şi îl aşază pe acesta în afară, adică în ajungere la prezenţă. De 
unde, consecinţa că individualul are prioritate faţă de ewgog, care e surprins doar în 
adresarea nemijlocită a  ființării, adică potrivit  AoYyoc-ului (eog to; 
KaTa; toy Xoyov), cum încheie Aristotel fr. 12, AoYoc-ul fiind firul călăuzitor, cum 
spune Heidegger, prin care poate fi surprins ewpoc-ul şi deci uopenY. Prin urmare, 
uopepniweste toç (aspect), adică situarea în aspect şi punerea de sine în el. 
Traducerea heideggeriană a lui uoppnvprin ansamblul punerilor în aspect 
(die Gestellung in das Aussehen) vrea să surprindă deopotrivă două lucruri: pe de o 
parte, uopenva modalitate a fiinţei, a ajungerii la prezenţă (ovþwt), pe de alta, 
uopenita mobilitate (no). 

Începând cu fi.13 (193a31-b3) şi până la sfârşitul capitolului, Aristotel va 
încerca să arate că powic, potrivit altei forme de adresare (to;kata;toy A0Yov), 
este poppnvDemonstraţia pare a începe din marginea lucrurilor şi a se baza doar pe 
felul nostru de a vorbi. În realitate, ea începe din miezul lor, lămurind ce este 
această altă formă de adresare. „Într-adevăr, spune Aristotel, precum se numeşte 
TeMvn ceea ce este potrivit lui reYvn (7o;kaT0;TeYvnv) şi fiinţarea pornind de 
la te%vn (T0;TeXviko0V), tot aşa se numeşte vu ceea ce este potrivit lui 
PVULG (toikata;pvsyv) şi fiinţarea pornind de la povis (70;pvouov)."* Numind 
un tablou de Van Gogh artă, comentează Heidegger”, numim de-a dreptul artă 
(reyvn) ceea ce de fapt este o fiinţare pornind de la artă (7o;rexvikoV), după cum 
numind o pasăre de pradă natură, numim de-a dreptul natură (pvc) ceea ce de 


72 Cf. M. Heidegger, op. cit., p. 246. 

7? Cf. A. Bailly, op. cit., p. 1988. 

74 Cf. M. Heidegger, op. cit., p. 246-247. 
75 Cf. M. Heidegger, op. cit., p. 247. 

76 Cf. M. Heidegger, op. cit., p. 247-248. 
77 Cf. M. Heidegger, op. cit., p. 248. 

78 Phys., II (B), 1, 193b31-33 (trad. n.). 
7? Cf. M. Heidegger, op. cit., p. 249-250. 


Physis-ul aristotelic în interpretare heideggeriană 37 


fapt este o ființare pornind de la natură (7o;pvoikov). Dar acest fel de a vorbi 
dezvăluie faptul că doar în prezenţa unui ansamblu al punerilor în aspect, adică în 
prezenţa unui uoppnv(manifestat în tablou sau pasăre), avem vederea (pen) 
pentru a descoperi ceea ce este potrivit lui 1eYvn (To;KaTG&;TeYvnv), în primul caz, 
sau ceea ce este potrivit lui pvWrg (70;kaTo;pvWwv), în al doilea. Prin urmare, 
Hopenitonstituie esenţa lui voi sau contribuie la ea. Dar pentru Heidegger, 
demonstraţia, plecând de la felul nostru de a vorbi, este esenţială în restabilirea 
înțelesului autentic grec al lui AoYyoc şi Aeyew. „Aristotel nu oferă o «teorie» 
specială a lui A0Yog, spune el, ci păstrează doar ceea ce grecii au recunoscut 
dintotdeauna a fi esența lui Aeyew*" În definiţia lui apƏpæroç (omul), ca 
(obv A0yov ekov (vieţuitoarea căreia îi este propriu cuvântul), este punctul de 
plecare şi direcţia acestei restabiliri. Omul nu are Aoyoc-ul ca o trăsătura între 
altele, ci drept trăsătura lui esenţială“?. Aoyog înseamnă „relaţie” şi „raport”, după 
limbajul matematicienilor greci, şi trebuie înţeles ca „analogie” şi „corespondenţă”, 
căci „modul în care cuvântul este folosit în matematică şi parţial în filosofie 
păstrează ceva din semnificaţia originară a lui”®. Dar oyog ţine de deyerw, care 
înseamnă şi „a culege”**, a aduce împreună în unul singur mai multe lucruri risipite 
şi a aduce la şi către (napay acest unic lucru, altfel spus, către 
ovf (nap-ovoult = prezență)“, către neascunsul ajungerii la prezență, spune 
Heidegger. Prin urmare, pvc fiind ovpug, cum s-a arătat mai înainte, invocând 
pe Aewerwv, discursul lui Aristotel nu începe exterior, dintr-o simplă utilizare a 
limbii, ci el gândeşte din interiorul relației originare şi întemeietoare cu ființarea, 
căci esenţa aristotelică a enunţului este ajrotorvoic (faptul de a lasa să se vadă ce şi 
cum este), numit şi 10;5nAovv (faptul de a face manifest, evident)“. Prin această 
formă de adresare, deci prin oyog şi Aeyeww, caracterul de powic al unei ființări se 
dezvăluie nu doar ca vn, ci mai ales ca uopenyşi în niciun caz ca antifonicul 
appvðotov. Tocmai de aceea, caracterizarea de aici a lui vn, rămas nelămurit 


50 je este derivatul nominal cel mai important al infinitivului pe de la cipo — a vedea (cf. 
P. Chantraine, op. cit., p. 455; A. Bailly, op. cit., p. 956); weu înseamnă vederea, priveliștea, aspectul 
exterior, ceea ce apare, aparenţa. 

51 M. Heidegger, op. cit., p. 251. 

5 Cf. M. Heidegger, Parmenide, ed. cit., p. 132: „În cuvânt şi prin cuvânt, ființa ființării intră 
în raport cu esența omului într-un asemenea mod, încât ființa ființării, graţie acestui raport, lasă ca 
esența omului să se deschidă şi să primească acea determinaţie pe care noi o numim cea greacă. Or, 
această esenţă este cuprinsă în formula: 7o;twbv Xoyov ekov - acea fiinţare care se iveşte pornind din 
sine însăşi şi care, în această ivire (pvW1G), are cuvântul în vederea acestei iviri. Prin cuvânt, fiinţarea 
pe care o numim om se raportează la ființarea în întregul ei, în mijlocul căreia omul este el însuşi”; cf. 
şi M. Heidegger, Introducere în metafizică, § 54, ed. cit., p. 230-234. 

5 M. Heidegger, Despre physis la Aristotel, p. 250. 

8 Cf. A. Bailly, op. cit., p. 1175. 

5 Tlapovoul (prezență, = napa; + ovþbw) derivă de la fem. part. prez. 
(nopov, rapovbo, napov) al vb. nap-ewu (a fi prezent) format din napawşi evjuucf. A. Bailly, 
ibidem, p. 1483, 1494). 

5 Cf. M. Heidegger, op. cit., p. 251-252. 

în fr.12, ca 70;6vvaMe (ceea ce are putinţa, capacitatea, aptitudinea pentru), vine 
să scoată în evidenţă întâietatea lui poppnvDacă vên este disponibilul ce are 
aptitudine pentru, atunci abia prin uoppnyca ansamblul punerilor în aspect, se 
dezvăluie pvuic-ul unei ființări“. 

Fr.14 (193b3-6) rezumă concluziv primul pas al demonstrației reluând, al 
doilea termen al dihotomiei din fr.72 (192b30); „De aceea, în alt fel 
(aħàov rpoov), poi ar putea fi ansamblul punerilor în aspect şi aspectul 
(njuopen;ar;To;erbog) uneia dintre ființările având în ele însele punctul de 
pornire şi puterea de a dispune de mobilitate (ro ejjovrov ej ovfoi 
KUNYEoG abxnV), neexistând separate (ovjyæpiotoy op), ci doar potrivit adresării 
(aj nlkora;roy àoyov).”® Finalul este o departajare explicită de platonism. 
Mopenwi ewBog nu trebuie concepute platonician“, drept ceva care există separat 
(0vjxopioroy op), ci drept fiinţa unei ființări anume dintre fiinţările având în ele 
însele principiul mobilităţii (Tov ejovrov ... ), adică dintre ființările pornind de la 
PVWIG (To;poWei opta) şi care fac parte dintre ființările în mişcare 
(Ta;*vovuevo). „Dar, continuă Aristotel, ceea ce există pornind de la acestea 
(70;5' ek tovvov) [de la vân şi uoppnv- n.n.] nu este pvc, ci ceva provenit prin 
PVULG (power 5ey precum un om.” Distincția de aici, importantă şi hotărâtoare, 
spune Heidegger, între 1o;ek Tovwwv (ceea ce există pornind de la vân şi open 
ŞI ovs, este distincţia dintre o ființare pornind de la pvc şi pvbig ca specie a 
fiinţei. Acest om concret, de aici, din exemplul lui Aristotel, este o ființare, nu un 
fel de a fi al fiinţei, cum este vân şi popepniân corelaţia lor esenţială, adică în 
vvs. „Acum devine limpede, spune Heidegger, în ce măsură disocierea 
aristotelică între vân şi popọnvhu este doar o altă formulare pentru cea antifonică 
între oppvepuorov şi pbouoy””" Aceasta din urmă numeşte doar o fiinţare, anume 
persistentul, spre deosebire de nepersistent, dar nu surprinde şi nu concepe pe 
govs ca fiinţă, adică drept acel ceva în care constă persistenţa fiinţărilor pornind 
de la pvwg înţeleasă ca situare în sine a celor numite ra;pvăei opta. Din contră, 
disocierea aristotelică concepe pvobrc-ul ca fiinţă şi face, în plus, un pas decisiv 
pentru înţelegerea ei, prin afirmaţia că ființa nu poate fi sesizată decât pe firul 
călăuzitor al lui Xoyog, adică kata;toy A0yov”?. 

Dar acest pas decisiv, care este adresarea potrivit AoYoc-ului, spune şi că 
prima instanță a acestei adresări este aspectul (ewWos) şi ansamblul punerilor în 
aspect (uoppnYy de la care plecând, abia, în a doua instanță, este determinat 
vân, ca disponibil ce are aptitudine pentru. Prin urmare, cu toate că vân şi 
uopenwunt împreună esenţa lui pvc, poppnire întâietate. Ceea ce Aristotel nu 


57 Cf. M. Heidegger, op. cit., p. 253. 

5 Phys., II (B), 1, 193b3-5 (trad. n. cu interpretarea heideggeriană a conceptelor). 
5 Cf. M. Heidegger, op. cit., p. 253. 

0 Phys., II (B), 1, 193b5-6 (trad. n.). 

°l M. Heidegger, op. cit., p. 253. 

” Cf. M. Heidegger, op. cit., p. 253-254. 

întârzie să spună în fr.15 (193b6-8): „Şi aceasta [opony n.n.] este mai mult 
pooig decât vén (arov pvc tng véns), căci fiecare fiinţare (e&ooTov) este 
atunci adresată (towe Aeyerou) când este în entelehie (oav ejrehexeuu), mai mult 
decât când este în potenţă (uaidov nlofuv 5vvaţe).””* Cu ultima parte avem şi 
răspunsul la întrebarea: de ce popenvste mai mult pvwig decât vân? O fiinţare are 
cu adevărat ființă când (o6av) este în entelehie (ejrehexeu), spune Aristotel. 
Termenul entelehie”, preluat ca atare în toate limbile moderne după traducerea din 
latina scolastică (entelechia, endelechia), este considerat de Heidegger cuvântul 
fundamental al gândirii lui Aristotel şi conţine „acea cunoaştere a fiinţei în care se 
desăvârşeşte filosofia greacă”. El este, totodată, „conceptul fundamental al 
metafizicii occidentale, în a cărui schimbare de conţinut poate fi cel mai bine citită 


ba chiar trebuie citită, îndepărtarea metafizicii ulterioare de gândirea greacă 


sar 5995 e 3, $ ao $ : z 
originară” ”. Pe această nouă treaptă a demonstrației sunt clare două lucruri. Mai 


întâi, că popọnWtrebuie să cuprindă în sine, într-un fel, pe ebteñeyeia. Apoi, că 
Aristotel se referă din nou la Aeyew (modul de adresare) pentru a limpezi în ce 
anume constă ființa propriu-zisă a unei ființări. Dar, de vreme ce s-a stabilit că 
PVWG este ovpw, dacă poponieste mai mult puwis decât vân, înseamnă că 
uopenv trebuie să fie mai mult ovpw decât vân, adică să satisfacă în mai mare 
măsură esenţa naturii de ființă decât vn. Pe de altă parte, s-a stabilit şi că 


% Phys., II (B), 1, 193b6-8 (trad. n.). 

” Bvreheyero este un cuvânt creat de Aristotel; cf. A. Lalande (Vocabulaire technique et 
critique de la philosophie, Paris, Ed. Felix Alcan, 1928, vol. I, p. 297), el provine din adverbul 
ejrehot (în mod complet, absolut) şi verbul ekew (a avea); cf. A. Bailly (p. 688), el provine din 
adjectivul epteñexny (care îşi are sfârşitul în sine, care îşi are actul în sine), cf. P. Chantraine (p. 
352), etimologia corectă este din adjectivul ejrehey (împlinit, desăvârşit, complet) cu tema eteh- şi 
verbul ekev, celelalte două etimologii fiind greşite şi bazate pe erori relativ recente din epoca 
manuscriselor păstrate (cf. şi W. D. Ross în Aristotle's Metaphysics, a revised text with introduction 
and commentary by W. D. Ross, Oxford, The Clarendon Press, 1953, vol. II, p. 245); I) cf. 
interpretărilor tradiționale, eprehexera. poate însemna: 1) actul împlinit şi perfecțiunea acestuia, în 
opoziţie cu actul în curs de împlinire; deşi este folosit de obicei ca un sinonim pentru act (ejepyeo), 
există un loc (Met., IX (©), 8, 1050a21-23) care sugerează că cele două nu sunt indentice: „Într- 
adevăr, opera (ebyov) este scopul (te%oç), iar actul (ejepyera) este opera, şi din această cauză 
cuvântul act se spune după cuvântul operă şi tinde să însemne entelehie (ejrehexeio)” (trad.n.); 2) 
forma (eWos) sau rațiunea (hoYos) care determină actualizarea unei putinţe; cf. De an., II (B), 2, 
414b18-19: „Dintre ele, pe de o parte, materia este potenţa, pe de altă parte, forma (To;ehog) este 
entelehia (ejredeyeva)” (trad. n.); cf. De an., II (B), 4, 415b14-15: „În plus, rațiunea (Aoyog) unui 
existent în potenţă este entelehia (ejreeyero)” (trad. n.); cf şi H. Bonitz, Ind. arist., 253b35 şi urm.; 
transpunerea latină mot a/mot a lui Hermolaus Barbarus prin perfectihabia nu s-a impus, iar în latina 
scolastică s-a tradus prin entelechia sau endelechia, moştenite în toate limbile moderne (cf. A. 
Lalande, ibidem; cf. F. Gaffiot, Le Grand Gaffiot. Dictionnaire latin-francais, Paris, Ed. Hachette, 
2000, p. 594, 596). II). cf. interpretării lui Heidegger (ibidem, p. 256), epreheyeva trebuie înţeleasă 
ca faptul de a se avea pe sine în sfârşit, el explicându-o prin e reWe eker. 

” M. Heidegger, op. cit., p. 254; cf. şi M. Heidegger, Introducere în metafizică, ed. cit., p. 86: 
„Ceea ce a făcut filosofia ulterioară şi chiar biologia din numele “entelehie” (cf. Leibniz) arată toată 
îndepărtarea noastră de ceea ce este grecesc.” 

TO;(poWEL opta sunt Ta;kivovMevo, cu alte cuvinte, ființa fiinţărilor prin povis 
este mobilitatea. Prin urmare, mobilitatea trebuie acum înțeleasă ca 
ovpw, lămurindu-se astfel mai întâi esenţa lui evo ca abxynkıvngeog, şi apoi 
măsura mai mare în care uopenimplineşte esența lui ovþw’®. Ceea ce se uită 
totdeauna, deşi este hotărâtor, spune Heidegger, este faptul că grecii concep 
mobilitatea pornind de la repaus, ea fiind esenţa de la care se determină şi 
mişcarea, şi repausul”. Cuvântul ejreheera surprinde faptul că mişcarea se 
prinde în propriul ei sfârşit (reYoc), sfârşit înțeles ca începutul mobilităţii, nu ca 
încetarea mişcării, şi astfel prinsă se are pe sine în sfârşit (ej reYei ee). Dar 
pentru ejeeYeo, înţeleasă ca faptul de a se avea pe sine în sfârşit, Aristotel 
foloseşte şi eepyera, interpretată ca faptul de a sta neclintit în operă. Epyov (din 
ejepyero) şi reYoc (din ejreheyeo) sunt determinate prin eBoc, desemnând 
modul în care o fiinţare stă „în sfârşit” în aspect, în ewoc*. Înţelegând mobilitatea 
ca ejreheyea, se poate înţelege mişcarea unui mobil (kuvovMevov), adică a unei 
ființări dintre cele în mişcare (Ta;kivovMeva), ca o modalitate a ființei. Prin 
urmare, K1Vno1G se poate defini ca entelehia a ceea ce este mişcat ca fiind mişcat. 
„Din această cauză, mişcarea (Ato;njxivnors) este entelehia a ceea ce este mişcat 
(ejredeyero tov'kivntov), ca fiind mişcat (mnwwnrov),...”” Kino are aici 
sensul restrâns de mişcare diferită de repaus, nu de mobilitate ca esenţă a lor. Dar, 
în sens mai larg, de peroBoAnwschimbare), tot xwmoig!” este definită şi ca 
entelehie a ceea ce este în potenţă ca fiind în potenţă, ţinând cont de distincţia 
aristotelică fundamentală între ejreheYea (entelechia) / ejepyea (actus) şi 
SvVajuG (potentia). Aşa încât, se numesc entelehie toate cele şase feluri de 
mobilitate cuprinse sub numele de petaßoàny după exprimarea categorială a 

fiinţei . Dar traducerea latină şi apoi întrega înţelegere ulterioară a opoziției 


% Temeiurile pentru interpretarea mobilităţii ca ovpuu se găsesc în Phys., III (T), 1-3. 

7 Cf. M. Heidegger, Despre physis la Aristotel, p. 255. 

% Cf. M. Heidegger, op. cit., p. 256. 

” Phys., II (T), 2, 202a7-8 (trad. n.). 

1% Deşi este incontestabil creatorul limbajului tehnic al filosofiei eline, neputându-i-se reproşa 
imprecizia în folosirea termenilor, Aristotel foloseşte uneori termeni desemnând genul pentru specie, 
de pildă KiVnoig (mişcarea ca vYeveoi mic în general) pentru eopovwdeplasarea) care este 
KIVNO1G Kata; ToYov (mişcarea locală) în De caelo, sau termeni desemnând specia pentru gen, de 
pildă aici unde  KIVmoIG ca YeVeGIG tig (generatio secundum quid) este folosit 
pentru ueraBoimw(schimbare) care cuprinde şi specia yeveois ojicot (generatio simpliciter) (v. 
n.13); aşa încât traducerea şi interpretarea heideggeriană ale lui xtvnorç prin mobilitate (Bewegtheit) 
ca esență a lui petaßoànychiar dacă nu sunt aristotelice în literă, sunt în spiritul aristotelismului. 

101 Cf, Phys., DI (T), 1, 20la9-15: „Fiind deosebite după fiecare gen [de ființă] 
(ka e&aotov yevoç) ceea ce este în entelehie (tov'epteñeyewy de ceea ce este în potență 
(Tov'5vvaNe.), entelehia a ceea ce este în potenţă (nj tov'õvvayer optog epyteeyewa), ca fiind astfel 
(mzoovkov), este mobilitate (kıvnow epriw), precum [entelehia] alterabilului, ca alterabil 
(tov'ahiorwtov; næÆhorotov), este alterare (ojAouioiq), [entelehia] a ceea ce poate creşte 
(tov'avkntov) şi a contrariului care poate descreşte (tov'ajtikeryeVvov pOrov) (căci nu există nume 
comun pentru amândouă) este creştere şi descreştere (ovEnois kai;p0w1c), [entelehia] generabilului 


Physis-ul aristotelic în interpretare heideggeriană 41 


ejreheXea / eepyea — ovau prin actus — potentia au îngropat lumea greacă, 
spune Heidegger, şi au îndepărtat interpretarea de gândirea autentic elină. Aristotel 
consideră cuvântul vvas, ca şi în cazul altor concepte, ca o „modalitate de a 
desemna prin intermediul gândirii un concept fundamental şi esenţial, în care este 
gândită natura de ființă (Seiendheit), ovpur"?. Aşa încât Svvapıç este o 
modalitate a ființei. Înțelegerea raportului dintre ejreheyera / epepyero şi 
5vvaju trebuie să plece de la afirmaţia lui Aristotel potrivit căreia „e evident că 
ejepyeo este anterioară lui &vvapuic”. Dar anterioritatea trebuie înţeleasă aici nu 
temporal, sau după timp (%povoj) cum spune Aristotel, ci după oyog şi după 
ovpw (kat oyo/katnjovpjwy, adică pe firul adresării potrivit Aoyoc-ului şi 
vizând natura de ființă (ovpux) a ființării'%. Atât ejepyera, cât şi Svvapıç sunt 
modalităţi ale ajungerii la prezenţă (ovþw), dar ejepyea împlineşte esența lui 
Ovi într-un fel mai originar, adică faptul de a se avea pe sine în operă în sfârşit, 
cu alte cuvinte ejepyero şi ejreheyevo deopotrivă. Prin urmare, Heidegger 
exprimă raportul ierarhic dintre ejreheyera / ejepyero şi Svvapug astfel: 
„EpTedeweva este “în mai mare măsură ovb decât 5vvouic; ejredeYeo 
împlineşte esenţa ajungerii la prezenţă, neclintită în sine, într-un chip mai esențial 
decât Sovas.” Revenind la explicaţia din a doua propoziţie a fr.15 şi rezumând 
etapele demonstraţiei se poate spune acum că uopenitste kiVnoc, a cărui esență 
este ejredeyero, care, la rândul ei, împlineşte esenţa lui ovpul mai originar 
decât Svvapıç, iar puys este o modalitate a lui ovpw. „Aşadar uopenyde vreme 
ce în esenţa ei este ejvreheYero, adică într-o mai mare măsură ovpw, este şi în sine 
padov govcs; ansamblul punerilor în aspect împlineşte în mai mare măsură 
esența lui pvuig, adică esenţa fiinţei lui ivovuevov xaf avjoy 

„În plus, continuă Aristotel în fr.16 (193b8-9), un om se naşte (yweror) 
dintr-un om, dar un pat nu se naşte dintr-un pat.” Sunt puse acum în joc, prin cele 
două exemple, două feluri de generări (pyeveo1c), corespunzând celor două feluri 
de fiinţări de care a fost vorba mai sus, cea a lucrurilor făcute (ra;noovueva) şi 
cea a lucrurilor crescute (Ta;pvwer opta). Nașterea sau generarea (yeveo1G) şi 


şi destructibilului (7ov'yevnTov'Kou;pOaprov) este generare şi distrugere (yeVnois kaL;p00poY, iar 
[entelehia] deplasabilului (rov'opnro») este deplasare (popaY (trad. n.); pentru cele şase genuri de 
mobilitate potrivit genurilor de fiinţă (yevn 7ov'obrog) vezi n. 13; definiţie asemănătoare a mobilității 
ca entelehie, fără enumerarea genurilor ei, în Phys., IN (T), 1, 201b4-5. 

192 M, Heidegger, op. cit., p. 258. 

103 Me, IX (©), 8, 1049b5:  „... porvepoy o& mpovepov sjepyeia 6vvomeoc 
epTw”; traducerea tradiţională („este evident că actul este anterior potenţei”) creează dificultăţi de 
înţelegere gândirii moderne, actul fiind mai degrabă posterior posibilității decât anterior; soluția este 
expusă câteva rânduri mai jos, unde Aristotel precizează sensul în care consideră aici anterioritatea: 
„Actul deci este anterior oricărei astfel de potente (nawng 6n;Tnâ ToLOvYNG 
npotepa epriy neepyea) şi potrivit adresării, şi potrivit ființei (xauAoyo/kar;tnřovpwy” 
(ibidem, 1049b10-11). 

104 M, Heidegger, op. cit., p. 258. 

105 M, Heidegger, op. cit., p. 259 (subl. n.). 

pieirea sau distrugerea (ọðopa}y sunt specii ale generării absolute 
(yeveocis ajab) sau schimbării după ovpw (peraBoimwkaT ovpulv), adică ale 
acelui tip de mobilitate prin care o ființare trece de la neființă la ființă prin naştere 
şi de la ființă la neființă prin pieire'%, singurul tip de mobilitate lăsat, probabil 
intenționat, de o parte de Aristotel în enumerarea din fr.3 şi cel care se va dovedi 
aici hotărâtor în determinarea esenței lui ọvwıs. Heidegger deosebeşte două 
modalități de producere (Herstellen), corespunzător ființărilor făcute şi crescute. 
Din relația ewog (aspect) — napaðerypa (model, exemplu) rezultă definirea 
facerii, în care etẸoç se rezumă la a se arăta, şi definirea creşterii, în care eoc se 
pune pe sine însuşi. „Acolo unde aspectul (eog) se rezumă la a se arăta, spune el, 
călăuzind (în timp ce se arată) doar o pricepere în producerea sa, acolo unde el nu 
face decât să mimeze producerea, fără să o împlinească, acolo producerea este o 
facere.” Acolo unde aspectul (egoc), fără să se arate anume ca napabevyuo, adică 
în şi pentru o TeYvn, se pune pe sine însuşi, deci drept acel ceva care preia punerea 
în sine însuşi, acolo producerea este o creştere. Facerea, din exemplul patului, 
este determinată de roworc, în timp ce creşterea, din exemplul omului, este 
determinată de pvwic. Numai în creştere are loc ansamblul punerilor în aspect 
(opọn% adică numai aici uoppnwpare în ipostază de powic şi este explicit 
concepută ca vyeveoi. Interpretată ca ansamblu al punerilor, yeVeow se 
caracterizează prin faptul că producerea este în totalitate ajungere la prezență a 
aspectului însuşi (10c), fără adaosurile şi accidentele caracteristice oricărei faceri. 
Exemplul dat aici de Aristotel spune nu numai că uopepnwste în mai mare 
măsură vu decât vån, dar şi că numai popprieste pe de-a-ntregul gvi. 
Dar, în cazul creşterii, adică acolo unde aspectul (evos) se pune pe sine 
însuşi în popọnya rămas nelămurit unde anume ajunge Vvs, conceput 
ca yeveoic. Răspunsul îl aflăm la începutul fr.17 (193b12-18). „In plus, spune 
Aristotel, pvwic, adresat ca naștere (noveis njieyouevn œ$ yeveoiq), este o cale 
către pvc (opoy shuv ev; pvo)”. Aşadar qwwig ajunge la pvwiç, altfel 
spus, pvăig este drumul de la pvăig către pvărg (0Boţ ek pvoeac et vwy) 
sau aflarea pe drum către sine'. Dar, de vreme ce mobilitatea este esenţială 
pentru (oo, care aici şi în fragmentul precedent este explicit conceput ca 
yeveoG, adică drept acel tip de schimbare hotărâtor care se petrece în categoria lui 


ovpu prin trecerea de la neființă la ființă (ek rov'un;obrog sih 7o;0p)'!!, e 


106 Cf. De caelo, I (A), 11, 280b6-281a1. 
107 Cf. M. Heidegger, op. cit., p. 261. 

108 Cf, M. Heidegger, op. cit., p. 262. 

10 Phys., II (B), 1, 193b12-13 (trad. n.). 
110 Cf. M. Heidegger, op. cit., p. 263. 

11 Cf. De caelo, I (A), 11, 280b18. 

necesară acum lămurirea mobilităţii acestui tip de mişcare. Dar „mobilitatea 
mişcării este ejepyeo ojeiny — situarea stabilă în operă care nu a ajuns încă în 
sfârşitul său”"!?, precizează Heidegger, care este în sine deja un drum (ooy) înţeles 
ca faptul de a fi pe drum (das Unterwegssein). Această eepyea ajeiny, adică 
situare stabilă în operă (epyov), neajunsă încă la sfârşitul ei, este popepnin cazul 
lui poorg. Aici, în fr.17, se dovedeşte zadarnică o ultimă încercare de a lămuri 
esența lui pogs prin analogie cu reYyvn, căci această analogie nu se poate face 
până la capăt.  JorpuknWtratamentul medical din exemplul dat în fr.6), ca 
TeYvn (pricepere), şi puwis sunt amândouă modalităţi de ajungere la o stare stabilă 
a unui qvweroV (a unei ființări prin ọvwıs). Dar, în timp ce vic este 
ooy e pvow (drum către Pow), yxtpixnieste tot opoy ev, vw, în loc să fie 
opoy ex vpirpinv (drum către tratamentul medical), dacă s-ar păstra 
corespondența pvWy1G-reYvn, pentru că reWoc-ul (scopul şi sfârşitul) tratamentului 
medical, ca pricepere tehnică a medicului, este sănătatea ca stare stabilă a unui 
vvs op, nu priceperea medicală. Încă o dată, se demonstrează că esenţa lui 
pvvrg trebuie gândită pornind doar de la gvoiç'”. 

„Prin urmare — va spune Aristotel în fr.18 (193b18) —, poppnieste pows. 
Dacă în fr.12 Aristotel părea să admită două feluri în care este adresat pvwic- 
ul, vn şi uoponViar în fi. 16 arăta că dintre cele două feluri numai uopepnwste pe 
de-a-ntregul pobic, aici afirmația lui este categorică: doar „oppnieste pvc. Sau, 
heideggerian vorbind, doar în ansamblul punerilor în aspect (în opony ca situare 
stabilă în operă neajunsă încă la sfârşitul ei (ca eepyeo ojeAny) a generării (a lui 
YeVeo1G), ființează în chip esenţial în exclusivitate aspectul (etos) prin „de unde”, 
„către ce” şi „cum” ale aflării pe drum (0poy), căci drumul lui 
PVWG către puwis (pvieog opoy ej pvyw) este o modalitate a ieșirii la iveală în 
ajungerea la prezenţă în care „de unde”, „către ce” şi „cum” sunt unul şi acelaşi 
lucru'!5. Dar între cei doi 1powor, vn şi popọnyacceptați inițial, şi singurul 
Tpoxoc de aici, popọny care înseamnă şi respingerea definitivă a teoriei lui 
Antiphon, contradicţia este doar aparentă. Răstălmăcirea lui vn, cum spune 
Heidegger, în sensul că este interpretat ca ceva lipsit de constituţie 
(to;aþpvðuortov), care se află de faţă în chip persistent, trebuie să-şi aibă temeiul 
în esenţa lui pvwic, adică în uoponVf. Temei la care trimite de îndată ultimul 
fragment al capitolului. 

„Dar nopenwi powi, spune fr.19 (193b18-20), sunt dublu adresate 
(Swxot Aeyetar), căci şi privaţiunea (otepnois) este oarecum aspect 
(ewoy noc).”!!! Aşadar, doar popenvfiind pvoic, cum s-a văzut mai 


>>114 


112 M. Heidegger, op. cit., p. 263. 

115 Cf. M. Heidegger, op. cit., p. 264. 

14 Phys., II (B), 1, 193b18. 

115 Cf. M. Heidegger, op. cit., p. 265. 

116 Cf, M. Heidegger, op. cit., p. 266. 

117 Phys., II (B), 1, 193b18-20 (trad. şi subl. n.). 

sus, pvurc este dublu adresată, pentru că popenieste dublu adresată. Dar dubla 
adresare a lui uopenyşi deci dubla natură a lui, prin care se explică dubla natură a 
lui pows, îşi găseşte temeiul, spune Aristotel, în faptul că şi privațiunea 
(otepnorc) este un fel de eog, ştiut fiind că popenieste situarea în aspect şi 
punerea de sine în el, adică puopepnwste egoc. Prin urmare, înțelegerea dublei 
naturi a lui pows stă acum în înțelegerea lui orepnoig ca un fel de aspect 
(e1509 noc), spune Heidegger formulând pentru aceasta patru întrebări !*. 

Prima dintre ele — ce înseamnă orepnoiq ? — caută să lămurească tocmai 
modul în care otepnors poate fi un fel de etoc. Interpretările tradiţionale, plecând 
de la traducerea latină prin privatio, închid mai degrabă înţelegerea, care trebuie 
căutată, ca şi în celelalte cazuri, în domeniul interpretării eline a fiinţei. Aristotel 
pare să conceapă pe orepnoic, spune Heidegger, ca pe o modalitate a rostirii, şi 
ilustrează acest lucru printr-un exemplu din tratatul aristotelic De generatione et 
corruptione’, unde „caldul” este katnyopwt tig Kau;eBog (un fel de adresare 
care înseamnă de fapt aspect, în interpretare heideggeriană), iar „recele” este 
otepnorg (o rostire privativă). Dar aici nu este vorba despre disocierea dintre 
rostirea atributivă şi cea privativă, spune Heidegger, ci de ceva care, potrivit etos- 
ului său, poate fi atribuit prin rostire sau poate fi retras prin rostire'%. Dacă 
ovpw înseamnă ajungere la prezenţă, 6Tepnoig înseamna absentare, dar nu în 
sensul simplei opoziții dintre ele, ci în sensul că orepnog este absentare tocmai în 
raport cu ajungerea la prezență. Deci orepnoig este ajungerea la prezență a 
absentării, este ființa absentării în general, aşa cum recele este ajungerea la 
prezență a absenței caldului, cu exemplul lui Aristotel. Odată cu ajungerea la 
prezență a unui aspect, cel al recelui, avem şi ajungerea la prezență a unei 
absentări, cea a caldului, sau altfel spus ajungerea la prezenţă are un caracter dublu 
(tıxac). Ca ajungere la prezență, orepnoig nu este o simplă modalitate a lui 
negatio, ci o modalitate a lui ovi, a fiinţei. Ceea ce contează în cazul lui 
otepnoig nu este lucrul absent, ci însăşi absenţa lui'”!. Din aceasta cauză spune 
Aristotel că orepnog nu este pur şi simplu e$og (aspect), ci eog zog (oarecum 
aspect). 

Dar dacă ajungerea la prezenţă presupune şi o absentare (otepnoig), urmează 
firesc a doua întrebare despre modul cum se raportează orepnoc la popony,,astfel 
încât, pornind de la orepnos, (...) să devină vizibilă dubla esenţă a lui popenY ?. 
Pe de o parte, ca ansamblu al punerilor în aspect, uopenvste schimbare de la ceva 
la altceva (ueraBoin;ek tivos eu Tu), adică kwvnoic. Pe de altă parte, ca generare 
(Yeveo), noponieste drum (ooy). Cum s-a văzut, uoprpnurebuie înţeles pornind 


118 Cf. M. Heidegger, op. cit., p. 266. 

119 C£. De gen. et corr., I (A), 3, 318b16-17. 
120 Cf, M. Heidegger, op. cit., p. 267-268. 
121 Cf. M. Heidegger, op. cit., p. 268. 

122 M. Heidegger, op. cit., p. 266. 

de la egoc, iar odată cu ajungerea la prezență a unui aspect (eio), avem şi 
ajungerea la prezenţă a unei absentări (o7epno'ig). Prin urmare, yopoņáre caracter 
de oteo, în sensul că în ajungerea la prezenţă ajunge deopotrivă la prezenţă şi 
o absentare. Mopenieste deci în sine dublu, fiind ajungerea la prezență a absentării 
(Anwesung der Abwesung)'”. 

În ce sens esenţa lui pvwq este dublă ? — se întreabă în al treilea rând 
Heidegger. Sau altfel spus, dacă uopepnyîn sine dublu, este powc, ce rezultă de aici 
pentru esenţa lui vw ? Conceput ca naştere (yeveo1G), puw este drumul de la 
sine către sine (pvwewg opoy ej, poor — drumul powic-ului către pows), adică o 
modalitate a lui epepyera şi implicit a lui ovpux. Prin urmare, spune Heidegger, 
vws este punerea de sine aici pornind din sine şi către sine. În acelaşi timp, tot 
ca drum de la sine către sine, ovis este şi înlăturarea de sine a pvirc-ului care se 
pune pe sine aici, aşa cum floarea este înlăturată de fruct, cu exemplul lui 
Heidegger. Dar aici, în cazul ființărilor prin vws sau ființărilor crescute 
(ra;pvwe opta), înlăturarea nu înseamnă o simplă abandonare în care ansamblul 
punerilor în aspect (puopenYs-ar pierde, ci o reîntoarcere în sămânţa lor, după cum 
fructul înseamnă reîntoarcerea lucrului crescut în sămânţa din care s-a generat. 
Pentru uopenyspune Heidegger, această înlăturare de sine a pvoc-ului înseamnă 
deschidere în aspect. Fiind deopotrivă punere şi înlăturare de sine, din esența 
powic-ului „face parte o trimitere către sine, unică în felul ei, a ceea ce, prin 
intermediul ei abia, se transformă dintr-un disponibil (...) într-un lucru apt pentru 
(...). Acest lucru poate fi considerat în sine drept ceva disponibil, iar disponibilul 
poate fi considerat ca materie şi pvwic-ul ca o modificare de materie.”!* Aşa încât 
pvY!G ajunge să fie dublu considerat, potrivit materiei şi potrivit formei. Dubla 
abordare a epvwic-ului, ca vân şi ca uoppnyspune Heidegger, îşi are temeiul în 
esenţa originară dublă a lui sau, mai precis, „într-o răstălmăcire a lui Svvamer o, a 
lucrului apt pentru, care ajunge să fie considerat un simplu disponibil aflat la 
îndemână.” 

La a patra întrebare — ce rezultă din dualitatea qeowic-ului pentru 
determinarea definitivă a esenței lui ? — răspunsul lui Heidegger este net: unicitatea 
desfăşurării  pvoig-ului. Pe de o parte, în primul fel,  poouc-ul 
era apxn;KivnYeoG tov' ktvovuevov KO avkoy adică puterea iniţiatoare de a 
dispune de mobilitatea unei ființări mobile prin sine. Pe de altă parte, în al doilea 
fel, pows era popọnyadică ansamblul punerilor în aspect, pus în evidenţă prin 
yeVeo1G, prin generarea ființărilor crescute, ceea ce conduce tot la mobilitate 
(xıvnors), puwis fiind poyeows opoy ev pouw, calea powic-ului către sine. Prin 
urmare, spune Heidegger, strângând laolaltă ambele determinări în una singură, se 
vede cum, pornind de la prima, se ajunge la a doua şi invers, sau, cu alte cuvinte, 


123 Cf. M. Heidegger, op. cit., p. 269. 
124 M. Heidegger, op. cit., p. 269-270. 
125 M. Heidegger, op. cit., p. 270. 

spun unul şi acelaşi lucru. Pornind de la prima, pvwrg este apxn;pvwewc, adică 
punct de pornire pentru sine însuşi şi putere de a dispune de sine însuşi. Pornind de 
la a doua, pvwig este uopen;opxnt, adică ansamblul punerilor în aspect (uopenyîn 
care aspectul (e1Bog) se pune pe el însuşi în puterea de a dispune de (apxnyşi, ca 
putere de a dispune de (opyny ansamblul punerilor în aspect (uopenY”. Sau, 
„HODpnVeste esenţa lui pvăig ca apym iar opynveste esența lui pvo ca 
uopo qi”, 

In acest capitol al Fizicii, Aristotel gândeşte powic-ul ca o modalitate a ființei 
(ovpw). bowiq este natura de ființă (ovpw) aparținând ființărilor pornind de la 
povis sau ființărilor crescute (Ta;pvwer opta), definite în opoziţie cu fiinţările 
făcute (ra;noovueva). Acelaşi lucru, remarcă Heidegger, îl spune Aristotel şi în 
Metafizica prin „efyap zi Yevoc tov'optos npvwis” („Într-adevăr, pvwuc-ul este 
doar unul anume din genurile fiinţei”)'%. Dar, tot în Metafizica, în primul capitol al 
aceleiaşi cărţi, Aristotel spune şi că ovpuu este puwis tıg, adică fiinţa fiinţării în 
întregul ei este ceva de felul lui pvoviç!”. Sau, pe scurt, dacă în Fiz. (B, 1) şi Met. 
(T, 3) puwis este ovpw Tic, adică pvărg este ceva de ordinul lui ovpiă, formulă 
pe care o găsim ca atare tot în Metafizica', în celelalte două locuri semnalate, 
Met. (T, 1) şi Met. (T, 2), ovpw este powi tis, adică ovi este ceva de ordinul 
lui pg, ceea ce pare să ducă la o contradicție. Contradicția este doar aparentă, 
argumentează Heidegger, căci faptul că ovpw (ființa) este ceva de ordinul lui 
PUG (puwis Tis) nu înseamnă că esența ființei în genere este de felul lui 
poys. „Dimpotrivă, propoziția aceea abia exprimată, potrivit căreia ovpw ar 
fi pogs tig, este un ecou al marelui început al filosofiei eline şi al primului 
început al filosofiei occidentale. În acest început, ființa este gândită ca pvwig, în 
aşa fel încât acel evwrc, pe care Aristotel îl defineşte în conceptul lui esenţial, nu 
poate fi decât un derivat al qwic-ului originar.”"" Tot un ecou al pvoig-ului 
originar, gândit ca ființă a ființării, sunt exprimările de felul natura lucrurilor, 


12 Cf. M. Heidegger, op. cit., p. 270. 

127 M. Heidegger, op. cit., p. 271 (subl.n.). 

128 Met., IV (T), 3, 1005a34 (trad. şi subl. n.). 

129 Cf. Met., IV (T), 1, 1003a26-28: „Fnevâe;rog abxag kou;roţ akpotavas 
akw Gnrovhev, niov ok pvecoy tivos avjag oovykoubv evot kag ovEnv.” („„Dar, de vreme 
ce noi cercetăm cele mai profunde principii şi cauze, este evident că acestea [principiile şi cauzele] e 
necesar să fie pentru ceva de felul lui pvwg şi care există prin sine”; trad.n.); aceeaşi interpretare a 
ființei ca pogs tig, nesemnalată de Heidegger aici, mai jos în Met., IV (T), 2, 1003a33- 
34:,To;58;0Y Aeyetar pey noMoxot, ahio;rpog eAkaruwtv tiva; PVWw kat; ovk olovogoc:” 
(„Fiinţa se spune multiplu, dar relativ la o unitate şi la ceva unic de felul lui ọvōıç, adică nu 
omonimic, ...”; trad.n.). 

130 Cf. Met., V (A), 4, 1015a12-13: „... o& kornpvoic ovh ty priv.” (,... pentru că şi 
pvwg este ceva de felul lui ovpu.”; trad.n.). 

BI M. Heidegger, op. cit., p. 271-272. 

natura a ceva anume, natura unei ființări în genere, în care exprimăm nu 
fundamentele fizicaliste, ci ființa şi esența fiinţării respective ca atare, spune 
Heidegger”. 

Mai e posibil să gândim ọvwıs-ul în chip originar ? — se întreabă în ultimă 
instanță Heidegger. Nu numai că există urme ale acestui mod de a gândi pvorc-ul 
în fragmentele presocraticilor păstrate, spune el, dar tot ceea ce au spus gânditorii 
originari au spus doar despre (pvwrc, iar mărturia, e drept indirectă, stă în 
interpretarea tradițională greşită, potrivit căreia gândirea elină originară ar fi o 
„filosofie a naturii” în sensul unei chimii primitive!%5. De altfel, potrivit tradiţiei, 
majoritatea operelor lor erau intitulate Ilepu;pvweowc. Drept pentru care, Heidegger 
dă un exemplu din Heraclit, care a gândit powic-ul ca fiinţa ființării în întregul ei. 
În fr.123 Heraclit spune că pvc Kpvireoou piei adică „ființei îi place să se 
ascundă”, în traducere heideggeriană. A gândi fiinţa în sens grecesc, interpretează 
el, înseamnă a-i lăsa lui powic,ca făcând parte din el, acest 
Kpvxreo8ou (ascunderea) în esenţialitatea sa. Fiinţa este ieşire din ascundere care 
se ascunde sau vw în sens originar. Dar starea de neascundere este 
aj Ambeo (adevărul), care la origine nu este nici proprietate a cunoaşterii sau 
enunțării umane, nici simplă valoare sau idee. Ainbero ţine de fiinţa însăşi şi, prin 
urmare, pvwiwg este aîmeera, adică ieşirea din ascundere căreia îi place să se 
ascundă, cum spune Heraclit aici'**. 

Aceasta este povestea aristotelică a lui powic, răs-tălmăcită de Heidegger şi 
rezumată aici. 


132 M. Heidegger, op. cit., p. 272. 
133 M. Heidegger, op. cit., p. 272 
134 M. Heidegger, op. cit., p. 273. 

Abstract: The complex status and functionality of principle in Aristotle”s Metaphysics 
as well as its meta-theoretical and even meta-cultural meanings are outlined in our 
paper that also studies the different ways in which a series of exegetes such as 
Aubenque, Brentano, Hamelin, Le Blond, Shields, Ross and Warrington discuss the 
number and the nature of principles. Various types of principles, all studied by Aristotle 
are presented and a detailed analysis of the causality principle is carried out. Several 
connections that are or that can be established between principles and axioms, 
postulates, suppositions and laws are examined and some possible classifications of 
principles are presented. Suites, cascades and hierarchies of principles are described. 
The active, systemic and evolving feature as well as the crucial functions of principle 
are explained and illustrated. 

Încă din timpurile în care modelele mitice, reprezentările ştiinţifice, 
metaforele filosofice şi ideile morale concreşteau pe trunchiul unei viziuni 
integratoare despre spiritualitate, principiul exista şi funcţiona, adunând toate 
virtuțile acestor moduri de a recepta şi de a imagina lumea, de a o amenaja ca 
mediu, inclusiv intelectual, al omului. 

De regulă, principii sau sisteme de principii se elaborează prin intermediul şi 
pe baza unei discuţii teoretice sau chiar metateoretice despre ansamblul 
cunoştinţelor dintr-un domeniu al cercetării. Diferitele activități metateoretice, ca 
aceste discuţii, pot avea loc în cadrul unei şcoli de cercetare sau de gândire, ca şi 
între şcoli de creație diferite, uneori desprinse unele din altele. 

Dezbaterea poate fi purtată chiar între centre de cunoaştere din culturi diferite 
simultan constituite sau se poate continua ori reînnoda peste timpuri, care pot fi şi 
milenii; astfel au fost constituite sisteme de categorii şi de principii care 
sintetizează, fiecare, nu numai cunoştițe cu diferite grade de adâncime despre 
realitate, ci şi atitudini cognitive, matrici euristice, abordări teoretice şi 
metodologice, previziuni şi viziuni generale. 

Acest statut complex al conceptului de principiu, evident de la începuturile 
creaţiei filosofice, poate avea ca semnificație majoră faptul că principiul poate fi 
sau chiar trebuie să fie unul nu numai meta-teoretic, ci şi meta-cultural. Ultima 
afirmaţie are, după părerea noastră, chiar mai multe semnificaţii posibile, asupra 
cărora însă nu insistăm, având în vedere dimensiunile lucrării de față. În primele 
forme ale reflecţiei filosofice, principiul este considerat ca fiind bivalent, ca fiind 


! Universitatea Politehnică din Bucureşti. 

atât principiu generator (substanța, cauza sau forța originară a formelor existenţei), 
cât şi principiu întemeietor. Sub acest al doilea aspect, întemeietor, principiul poate 
fi explicativ, atunci când este raportat la cunoaştere, sau motivator, dacă este privit 
în raport cu acțiunea. Putem aprecia că principiul, chiar la acele începuturi ale 
gândirii filosofice, era considerat prezent şi activ în plan ontic şi valabil în plan 
ontologic. Principiul este, de asemenea, valid în domeniul gnoseologic şi reprezintă 
un instrument funcțional şi orientativ pentru nivelul metodologic al cercetării. 

Statutul principiului devine şi mai complex în gândirea structurată ca sistem 
filosofic, precum cea aristotelică. Aici, principiul ne apare nu numai ca valabil sau 
valid, ci şi ca viu şi fertil, chiar pentru toate timpurile. Aşa ne putem explica şi de 
ce Platon şi Aristotel sunt mai mari astăzi decât în momentul consemnării şi 
predării, de către ei înşişi, a gândirii filosofice proprii, şi anume, prin ceea ce 
exegeţi, comentatori şi interpreţi au adăugat efectiv, nu numai prin înţelegerea şi 
răspândirea operei lor, ci şi prin formarea şi propagarea unor adevărate culturi 
platoniciene sau aristotelice care, la rândul lor, au stat la baza formării culturii 
vechi europene. 

În Metafizica, Cartea a V-a, Aristotel identifică, într-o manieră concisă, 
sintetică, şase sensuri principale ale noţiunii de principiu”, dar discută, atât pe 
parcursul părților preponderent conceptuale ale cărții, cât şi cu ocazia referirilor 
detaliate la istoria filosofiei greceşti de până la el, poate cea mai amplă paletă de 
semnificaţii ale termenului. Putem concretiza, în acest context, al introducerii 
diferitelor sensuri ale noțiunii de principiu şi al ilustrării acestora, cele spuse la 
început despre ambivalența principiului. Aristotel precizează că: „Trăsătura 
comună a tuturor acestor principii este că ele constituie primul punct de plecare 
datorită căruia un lucru este, ia naştere sau este cunoscut.” 

Totuşi, el face şi o primă diferențiere între principii, spunând că „unele 
principii sunt înăuntrul lucrului, altele sunt în afara lui”. Exemplele date în acelaşi 
loc sunt însă enumerate în cadrul aceleiaşi propoziții, astfel încât trebuie să intuim 
cum pot fi grupate principiile în cele două categorii. Principiile menţionate sunt: 
natura, elementele, cugetarea, intenţia, substanţa şi scopul. 

Statutul complex şi multifuncționalitatea principiilor pot fi ilustrate, pornind 
de la Aristotel şi, evident, de la lucrarea sa privind primele principii. Găsim aici, 


? Aristotelis Metaphysicorum, în Aristoteles. Aristotelis Opera Omnia. Graece et Latine. Cum 
indice nominorum et rerum absolutissimo. Volumen I-IV, Parisiis, Editore Ambrosio Firmin Didot, 
1848-1857, Volumen secundum, M DCCC L, Liber IV, Cap. I., 1013, 3; traducere românească 
Metafizica, Editura Academiei Române, Seria „Scriitori greci şi latini”, VII, traducere de 
St. Bezdechi, studiu introductiv şi note de Dan Bădărău, Bucureşti, 1965, p. 160-161. 

3 Met., IV, I, 1013, 4, „Omnibus igitur principiis commune est, esse primum unde aut est, aut 
fit, aut cognoscitur”, trad. rom. p. 161. 

privitor la orice subiect filosofic important, o mulțime de principii, înfăţişate cu 
mijloace caracteristice domeniului de referință. 

Constatăm astfel că, în viziunea Stagiritului, principiul nu este numai 
bivalent, ci are şi valenţe metodologice sau logice, fiind considerat, de asemenea, 
în mod explicit, în câteva rânduri (ca în Cartea IV, Cap. I) şi ca finalitate a 
cunoaşterii şi acțiunii: „Căci pentru multe lucruri principiul cunoaşterii şi al 
mişcării este Binele şi Frumosul.” 

lată una dintre filiaţiile identificate de noi în opera întemeietorului şcolii 
peripatetice, prin care putem evidenția atât complexitatea statutului principiului şi 
multifuncţionalitatea sa, cât şi ingeniozitatea şi profunzimea modului de gândire 
aristotelic. 

Aristotel vorbeşte, astfel, despre principiul silogismului, în Cartea XI din 
Metafizica“, în condiţiile în care apreciase, într-un alt loc din aceeaşi lucrare, că, în 
silogism, punctul de plecare este substanța şi, de aceea, substanţa poate fi 
considerată ca principiu al silogismului însuşi” (referirea se face aici la unul dintre 
cele două constituente complementare ale substanţei, materia şi forma, şi anume, la 
aspectul formal al principiului, care asigură caracterul necesar al deducției). Mai 
departe, vorbind despre Socrate şi atribuindu-i folosirea şi teoretizarea a două 
procedee noi, inducția şi definiţia generală, Stagiritul atrage atenţia în mod explicit 
asupra metodelor, procedeelor şi tehnicilor cognitive implicate în producerea 
cunoştinţelor. Întrucât tocmai de la astfel de operaţii şi procedee porneşte 
cunoaşterea, Aristotel constată că maestrul caută astfel esența, iar pentru aceasta el 
foloseşte deja silogismul, întrucât „principiul silogismului este esenţa”. 

Atenţia acordată principiului este diferită în rândurile exegeţilor operei lui 
Aristotel. Astfel, locul fundamental al principului în Metafizica şi în metafizică în 
general este de la început indicat de JohnWarrington, prin faptul că, în Lexiconul 
filosofic cu care deschide cartea editată de el, primul termen prezentat este acela de 
principiu”. În schimb, la Octave Hamelin, care îşi construieşte cartea pe noţiunile 
fundamentale din scrierile lui Aristotel, niciunul dintre capitole nu se referă la 
principiu, chiar noţiunea fiind extrem de rar folosită. 

La Franz Brentano, nu numai cauza, ci şi putinţa, respectiv cele patru moduri 
ale ființei în putință, studiate de Aristotel, sunt considerate în mod explicit 
principii. Brentano evidențiază, de pildă, că „Cel de-al doilea mod este putinţa 


4 Met., XI, IV, 1078, 3, de pildă: „Syllogizare enim quaerebat: syllogismorum vero principium 
est ipsum quid est.”; trad. rom., p. 409. 

5 Met., VL, X, 1034, 4-5, „Quare, sicut in syllogismis, omnium principium substantia est: ex 
ipso enim quid est, sillogismi sunt , hic autem generationes”; trad. rom., p. 240. 

€ Met, XI, IV, 1078, 3, Quum vero Socrates circa morales virtutes vacaret, et de his 
universaliter definire primus quaereret”; trad. rom., p. 409. 

7 John Warrington (ed.), Aristotle's Metaphysics, Introduction by Sir David Ross, London, 
Everyman's Library, 1961, p. 3. 

8 Octave Hamelin, Le système d'Aristote, Paris, Librairie Felix Alcan, 1920. 

pasivă, care este principiul conform căruia ceva este mişcat de un altul în măsura în 
care acesta este un altul”, făcând apel la afirmația cu valoare mai generală a lui 
Aristotel, conform căreia „Putință semnifică principiul mişcării sau schimbării (...) 
prin altul sau prin acelaşi luat ca altul”. 

Punându-şi problematica naturii şi numărului principiilor, aşa cum apar la 
Aristotel, unii autori remarcă tendința reducerii lor la un număr mic de principii 
simple’. Dar, după acest autor, în ultimă instanță, cunoaşterea nu se obţine nici 
numai prin intuiţie, nici numai prin demonstraţie, ci prin cercetare complexă, 
potrivit naturii fiecărui fenomen. 

La fel, Pierre Aubenque, după ce aminteşte dezbaterea despre reducerea 
problemelor metafizice la una singură, respectiv despre existența unui singur 
principiu, comun tuturor lucrurilor!!, la Aristotel, arătă că şi numai o singură 
problemă, mai puțin generală, ca aceea a mişcării, necesită folosirea a cel puţin trei 
principii, referitoare la diferite aspecte ale ei, cum ar fi actul, generarea şi 
devenirea. 

Dimpotrivă, Sir David Ross consideră că există câteva principii care sunt 
adevărate pentru toate lucrurile şi care stau la baza oricărei demonstraţii, acestea 
fiind legea contradicţiei şi cea a terţiului exclus’. El adaugă însă că metafizica nu 
poate deduce toate detaliile realităţii din astfel de principii şi că fiecare domeniu al 
acesteia are chiar propriile sale prime principii. 

Studiind matematismul pitagoreic, Alexandru Surdu discută atât natura, cât şi 
numărul principiilor fundamentale, pornind de la teza acestuia conform căreia 
principiile matematice sunt principiile (tuturor) lucrurilor şi analizând formele pe 
care le ia această idee la Aristotel”. Numărul de principii admis de pitagoreici era 
de zece, dintre care, arată Alexandru Surdu, numai jumătate erau însă de natură 
matematică. Autorul evidenţiază, în acest context, că una dintre cele mai valoroase 
contribuţii ale pitagoreicilor este prezentarea categoriilor în cupluri contradictorii’ 

Referindu-se la problematica tratată de pitagoreism şi platonism, şi în special 
la critica făcută de Aristotel teoriei numerelor şi teoriei Ideilor, John Warrington 
spune chiar că teoria Ideilor tratează contrariile ca principii prime şi, mai concret, 


” Franz Brentano, Despre multipla semnificaţie a fiinţei la Aristotel, traducere din germană şi 
prefaţă de Ion Tănăsescu, Bucureşti, Editura Humanitas, 2003, p. 98-99. 
° J, M. Le Blond, Logique et méthode chez Aristote. Etude sur la recherche des principes dans 
la Physique aristotelicienne, Paris, Librairie philosophique J. Vrin, 1930, p. 113-114. 
! Pierre Aubenque, Le probeme de l'être chez Aristot. Essai sur la problématique 
aristotelcienne, PUF, 1962, p. 307-308, 433. 
? David Ross, Aristotle, London, Methuen & Co Ltd., 1968, p. 155. 
3 Alexandru Surdu, Probleme logiciste, formaliste şi intuiţioniste în filosofia greacă, în 
Alexandru Boboc, N. I . Mariş, (Coordonatori), Studii de istorie a filosofiei universale, vol. XIV, 
Bucureşti, Editura Academiei Române, 2006, p. 13. 
* Ibidem, p. 13-14. 

că toţi filosofii sunt de acord că primele principii ale substanţei imuabile, ca şi cele 
ale obiectelor fizice, sunt contrarii '5. 

Legat de natura principiilor, de existența diverselor tipuri de principii, 
Aristotel însuşi ne spune, după ce s-a ocupat, anterior, de cele patru principale 
moduri de a fi ale fiinţei în putință, că toate acestea au în comun faptul că sunt 
principii a ceva şi deci „alcătuiesc principii de un anumit fel”, dezbătând această 
idee sub numeroasele sale aspecte!€. 

Dacă urmărim istoria filosofiei şi a ştiinţei deopotrivă, constatăm că principii 
se formulează la fiecare nivel al evoluţiei lor şi în fiecare formă de cunoaştere, că 
principiile se constituie nu prin solilocviile creatorilor geniali, ci printr-un dialog 
între sisteme, şcoli sau orientări filosofice, la scara duratei unor comunităţi de 
gândire, de cercetare şi de creaţie. 

În această continuă şi amplă dezbatere filosofică, principiile se pot constitui 
în sisteme, iar în cadrul acestora se pot organiza chiar în ierarhii, care însă nu sunt 
întotdeauna observate şi nici nu sunt interpretate în acelaşi mod de către diferiți 
filosofi. 

Unele principii pot fi, de fapt, metaprincipii. Facem această afirmaţie cu 
referire la sensuri actuale şi propriu-zise, deci mai puţin largi, ale discuţiei despre 
nivelul în mod necesar meta-teoretic sau nu al principiului. 

Principiul se poate situa chiar la diferite niveluri ale meta-construcțiilor 
ştiinţifice şi filosofice ale cunoaşterii!”, în funcţie de poziţia şi rolul său într-un 
anumit sistem de cunoştinţe sau într-un model de cunoaştere. Natura meta-teoretică 
a principiului este confirmată şi prin constatarea că rolul fondator al principiului se 
realizează, de fapt, la nivelul meta-teoretic al cunoaşterii şi reflecţiei. Acest nivel 
este, de altfel, din punctul de vedere al cunoaşterii filosofice şi ştiinţifice, cel 
specific pentru statutul principiului, ca şi pentru discuţia despre principiu. 

Este necesar ca principiile să fie, toate, meta-teoretice sau chiar meta-meta- 
teoretice? Pe de o parte, principiile, mai ales cele filosofice, se pot referi la orice 
domeniu al existenţei, ca şi la ansamblul acesteia. În astfel de cazuri îndeosebi, 
principiile nu sunt simple cunoştinţe, ci se referă la alte cunoştinţe sau chiar la 
sisteme de cunoştinţe. Pe de altă parte, principiile pot să nu se refere deloc la un 
domeniu determinat al realității (cum este cazul principiilor logice sau matematice) 
şi deci pot să nu exprime explicit şi chiar să nu implice diversele niveluri teoretice 
construite pentru explicarea acestor domenii, dacă acceptăm că principiile sunt 


15 John Warrington, op. cit., p. 279. 

16 Met., VIIL, 1, 1046, 3, „Quaecumque vero ad eadem speciem, omnes aliqua principia sunt, et 
ad unam primam dicuntur, quae est principium transmutationis in alio aut prout aliud est”; trad. rom., 
p. 282. 

11 Vezi referirile noastre la meta-domeniile cunoașterii şi acțiunii în Laura Pană, Tendencies in 
Philosophical Culture şi New Fields and Functions of Culture, în George F. McLean (ed.) Culture 
and Freedom. Cultural Heritage and Contemporary Change, Series IVA, Central and Eastern 
Europe, Volume 16, Romanian Philosophical Studies, III, p. 24-27; 27- 33, Washington, The Council 
for Research in Values & Philosophy. 2001. 

propoziţii de maximă generalitate care nu explică starea, modul de a fi, 
proprietăţile şi dinamica unui domeniu, ci întemeiază o astfel de explicație. Relaţia 
dintre meta-principiu şi principiu se poate discuta pe mai multe planuri, cum ar fi 
cele referitoare la statutul, caracteristicile sau funcţiile acestora, dar putem spune — 
într-o primă instanță, că acelaşi concept, relaţie între concepte ori aceeaşi idee 
poate exprima un principiu sau un meta-principiu, în cadrul unor sisteme diferite de 
cunoştinţe. Principiile sunt asemănate sau chiar asimilate, uneori, cu presupoziţiile 
şi postulatele, atât pentru că se întemeiază pe nivelul preexistent al cunoaşterii într- 
un anumit domeniu, cât şi întrucât au în comun cu acestea funcţia de întemeiere a 
noi sisteme de cunoştinţe, de unde şi alte patru similitudini dintre ele si anume: se 
consideră că nici unele, nici altele 1) nu necesită, ele însele, întemeieri şi 2) nu 
primesc explicații. Se constată, pe lângă 3) forma lor de a genera noi cunoştinţe, de 
a motiva şi inspira cercetătorul, şi 4) neclaritatea, ambiguitatea sau caracterul lor 
confuz, ca al oricarei entități genuine în mai multe sensuri (ca având caracter 
originar, prioritar, original sau chiar unic, caracter neprelucrat sau tradițional, 
apărut şi păstrat prin consens, inclusiv ştiinţific, ba chiar impus prin autoritatea 
unor predecesori iluştri). 

Însuşi termenul de principiu este ambiguu la Aristotel, consideră, de pildă, J. 
M. Le Blond, întrucât desemnează două genuri de indemonstrabile, care sunt, în 
plus, intricate'&. Astfel, prin principiu se înțeleg, pe de o parte, adevăruri imediate 
care nu presupun o elaborare conştientă şi, pe de altă parte, adevăruri care sunt 
imediate numai raportate la cunoaşterea propriu-zis ştiinţifică, care nici ele nu pot 
fi atinse prin demonstraţie strictă, dar care necesită cercetare laborioasă. 

Legat de funcţia întemeietoare a principiilor, cercetătorii sunt preocupați de 
posibilitatea demonstrării caracterului necesar al principiilor, caracter ce este, 
uneori, doar postulat ori cerut imperativ. În acest sens, acelaşi autor arată că teoria 
ştiinţei deductive este total dependentă de adevărul premiselor din raționamente şi, 
de aceea, este necesar ca principiile, care funcţionează aici ca premise, să fie 
cunoscute în mod infailibil, după modelul relaţiei cauzale: „căci cauza trebuie mai 
bine cunoscută decât efectul.”!” În realitate, Aristotel însuşi recunoaşte, spune Le 
Blond, că modul de a fi al principiilor, axiomelor sau postulatelor este întotdeauna 
mai slab, din punct de vedere logic, decât cel al teoremelor care se deduc din ele. 
De aceea, conchide el, formularea unor intuiţii infailibile rămâne numai o exigenţă, 
nefiind nici măcar deplin explicată”. 

Ne putem întreba: principiile însele trebuie să aibă statutul de adevăruri? 
Dacă da, este principiul un adevăr evident, respectiv, este el un adevăr demonstrat? 
Pentru a răspunde, putem porni de la stabilirea complexului de necesităţi care duce 
la formularea principiilor, ceea ce ne va conduce şi la sublinierea complexităţii 
statutului şi funcțiilor principiului însuşi. 


15 J, M. Le Blond, op. cit., p. 274. 
19 Ibidem, p. 139. 
% Ibidem, p. 145-146. 

Postulăm, uneori, un principiu, tocmai pentru că: a) avem nevoie de el pentru 
a iniţia un sistem de cunoştinţe; b) nu îl putem demonstra; c) a fost deja demonstrat 
într-un alt sistem sau de către un alt cercetător; d) îl folosim ca fundament; e) poate 
funcționa ca: 

— ipoteză de lucru, 

— cunoştinţă probabilă, dar foarte plauzibilă, 

— instrument de lărgire a cunoaşterii. 

Ca argument general, dar prețios pentru susținerea funcţiei de instrument a 
principiului în cadrul cercetării filosofice sau ştiinţifice, putem invoca viziunea lui 
Aristotel despre caracterul activ al principiului, subliniind, în mod expres, chiar 
faptul că acesta acţionează, efectiv, nu numai în momentul conceperii sau inițierii 
unei activități de ordin practic, de cercetare sau de alt tip, ci şi în diverse alte etape 
ale procesului, orientând, precum categoriile, valorile sau ideile fundamentale, de 
pildă, conduita morală sau creaţia artistică”!. 

Convingerea privind caracterul activ al principiului la Aristotel vine, desigur, 
de la Platon, care considera că Ideile există, între altele, pentru că acţionează. 
Modurile de acţiune prin care Ideile determină alte caracteristici ale lumii, lumea în 
întregul ei, sunt de asemenea pentru prima oară descifrate şi indicate de 
predecesorul nemijlocit al lui Aristotel. Aceste idei, modele sau forme capătă 
valoare şi vor fi considerate valori fundamentale de către Platon, tocmai pentru că 
dau valoare şi finalitate vieţii şi omului însuşi. 

Dintr-o perspectivă diferită, privitoare chiar la structura internă a principiului, 
putem constata că principiul are o semnificație chiar mai generală decât o 
categorie, o lege sau o teorie, referitoare la orice set de cunoştinţe, dar putem 
observa şi că principiul nu are, întotdeauna şi în mod necesar, statut de adevăr. Pe 
de altă parte însă, cunoştinţa însăşi apare odată cu asertarea adevărului, astfel încât 
cunoştinţele despre cunoştinţe vor fi şi ele, implicit, adevărate. 

Putem evita paradoxul, arătând că principiile, ca şi meta-principiile, au nu 
numai un statut, ci şi o funcționalitate complexă. Astfel, pe lângă funcțiile 
cognitive, principiul poate avea o funcţie metodologică, ca şi o funcţie axiologică şi 
chiar una normativă;, de asemenea, o funcție praxiologică, ca şi una prospectivă, 
cele din urmă ilustrând statutul principiului de a fi şi finalitate a cunoaşterii pentru 
întemeierea acţiunii. 

De aceea, considerăm că putem deduce şi formula, fără a greşi foarte mult, 
alte trei aprecieri sau chiar adevăruri, dintre care unele subliniază funcţia de 
instrument a principiului, dar şi alte funcţii ale sale: 

— principiul nu este necesar să fie un adevăr, fiindcă adevărul are, 
întotdeauna, un conţinut determinat, pe când principiul poate avea un caracter 


2! EI face, astfel, următoarea distincţie: „Quum autem bonum et pulcharum differant (siquidem 
illud semper in opperatione, pulchrum vero etiam in immobilibus est) ...”, Mer, XI, II, 1078, 10; 
trad. rom., p. 408. 

foarte general şi foarte abstract; poate avea, de asemenea, valori de alt tip decât cea 
de adevăr; 

— principiul poate fi atît un rezultat sintetic al cunoaşterii, cât şi instrument, 
normă, valoare diriguitoare sau formă de interpretare a rezultatului efortului 
întreprins, în diferite domenii de activitate (de cunoaştere sau practică); 

— în domeniul cunoaşterii, principiile şi metaprincipiile se constituie într-un 
regn cognitiv diferit față de toate celelalte tipuri de cunoştinţe. 

Mai mult, reflectând asupra acestor aprecieri şi cântărind doza de adevăr a 
concluziilor preliminare trase, considerăm că acest regn cognitiv este el însuşi 
stratificat şi putem distinge ierarhii de principii, respectiv de principii şi meta- 
principii. Vorbim nu de o ierarhie, ci de ierarhii, pentru că principiile şi meta- 
principiile pot fi grupate în diferite moduri permise de numărul de principii 
identificate sau folosite, dar în primul rând de sistemul de cunoştinţe în care 
fucționează. 

Dacă privim spre sisteme filosofice determinate, vedem că, la Platon — 
creatorul sistemului poate cel mai ilustrativ pentru această idee — Binele se află în 
vârful piramidei Ideilor, se situează, deci, la un nivel ierarhic superior Adevărului, 
Frumosului şi, evident, deasupra tuturor Ideilor cu semnificaţii mai concrete. 

Cum arată o ierarhie posibilă a principiilor şi meta-principiilor în sistemul 
nostru de referință, Metafizica lui Aristotel, cu referire la care alegem, pentru 
exemplificare, cele două domenii considerate fundamentale ale filosofiei, ontologia 
şi gnoseologia? 

Între posibilele organizări ierarhice de principii, respectiv meta-principii, în 
domeniul ontologiei, principiile prezente la Aristotel ar putea fi grupate, pe 
niveluri, astfel: 

Į — principii specifice — p. creației, p. evoluţiei, p. dezvoltării; 

II — principii particulare — p. acțiunii, p. eficienţei; 

III — principii derivate — principii materiale, p. motor; 

IV — principii generale — p. schimbării, p. mişcării, p. repausului; 

V — meta-principii — p. existenţei, p. universului, p. suprem sau p. ultim, dar 
şi p. contrariilor, pentru că este valabil atât pentru ontologie, cât şi pentru 
enoseologie. 

Pentru acest din urmă domeniu, gnoseologia, la aceleaşi niveluri, în ordine 
însă descrescătoare, putem găsi, tot la Aristotel, ca 

IV — principii generale — p. cuvintelor, p. definiţiei, p. categoriilor; 

III — principii derivate — p. formale, principiile logicii, p. demonstraţiei; 

II — principii particulare — p. obiectelor matematice, principiile numerelor, p. 
intermediarelor matematice; 

Į — principii specifice — principiile ştiinţei. 

Pot figura, la toate aceste niveluri, multe alte principii, studiate de Aristotel, 
fie că acestea sunt pentru prima dată conceptualizate de el, fie că intemeietorul 

şcolii peripatetice discută tipuri de principii sesizate, intuite sau descrise, dar 
neteoretizate înaintea lui. 

Menţionăm, de asemenea, că nu am inclus, în exemplul de posibilă 
ierarhizare a principiilor, alte principii care figurează la Aristotel, dar despre care 
am scris mai sus sau care vor fi tratate în continuare, cum este cazul principiului 
cauzalităţii sau al principiului unităţii. Nu am introdus nici principii care nu sunt 
studiate în mod expres de Aristotel, dar care pot fi considerate meta-principii, cum 
este şi principiul sistemicităţii. 

Principiul unităţii ar putea fi, de asemenea, unul dintre meta-principii, deşi nu 
este atît de frecvent studiat şi la fel de general acceptat sau tot atât de explicit şi de 
înalt evaluat ca acela al cauzalităţii. Totuşi, principiul unității, pe lângă faptul că 
este întotdeauna şi în toate domeniile respectat de creatori, pentru asigurarea 
pertinenţei, clarităţii şi specificităţii oricărui rezultat urmărit şi, în ultimă instanţă, 
pentru obținerea eficienţei oricărui tip de activitate, este chiar teoretizat în multe 
domenii, fie că este vorba de artă, ştiinţă, filosofie, jurisdicție, tehnică sau 
economie. 

În plus, nu numai pentru caracterizarea lumii omului, ci şi ca premisă a 
înțelegerii întregii existențe, acest principiu este folosit în cadrul oricărei 
reprezentări ştiinţifice despre univers, nemaivorbind despre modelele ontologice 
elaborate în cadrul filosofiei. Subliniem de asemenea că, imaginată, concepută şi 
folosită ca meta-principiu, ideea unităţii componentelor acțiunii sau ideea unității 
lumilor cunoscute şi posibile fundamentează şi alte abordări ale lumii principiilor. 

Principiul cauzalităţii are un statut cu totul deosebit, întrucât, practic, acest 
principiu, în diferitele sale forme, poate fi încadrat nu numai la diferite niveluri ale 
clasificărilor posibile, ci funcționează, prin diferitele sale manifestări şi expresii, la 
toate nivelurile acestora. Vom da însă numai câteva exemple în acest sens, fiindcă 
această temă poate constitui obiectul unei lucrări de sine stătătoare. 

Menţionăm, mai întâi, un argument important (deşi este un argument de 
autoritate), care arată că principiul cauzalităţii este un candidat serios la statutul de 
meta-principiu: Aristotel consideră că „toate cauzele sunt principii.” Constatarea 
potrivit căreia principiul cauzalităţii se poate manifesta la toate nivelurile realității 
şi poate avea valabilitate la toate nivelurile cunoaşterii, poate fi interpretată, după 
părerea noastră, şi în sensul că ceea ce pentru ontologie este cauză, pentru 
gnoseologie este principiu, cu precizarea că, la Aristotel, ca şi la grecii antici în 
general, principiu înseamnă, aşa cum am menţionat chiar de la început, poate în 
primul rând, cauză. 

Acest lucru, la rândul său, poate însemna şi că, pentru Aristotel, distincția 
ontologie — gnoseologie nu era importantă, poate că nici nu exista. Astfel, putem 


* Met, IV, L 1013, 3, „Toties autem causae quoque dicuntur: omnes namque causae, 
principia”; trad. românească: Metafizica, p. 161. 

vedea că, în unele locuri din Metafizica, principiul cunoaşterii este considerat mai 
general decât cel al mişcării, ceea ce, din punctul de vedere — strict formal — al 
clasificării, înseamnă că el nu pune în clase diferite cele două principii. 

Dintre cele patru cauze prime, primele două tipuri de cauze sunt esenţiale şi 
participă la apariţia, existența şi devenirea tuturor lucrurilor şi pot fi considerate 
principii fundamentale, în sensul admis de Aristotel, şi ilustrează, astfel, şi rolul de 
fundament al principiului în general. Legat de faptul că Stagiritul consideră că, 
dintre cele patru cauze prime, numai cauza materială şi cauza formală țin de esență, 
aşa cum precizează şi Franz Brentano”, găsim aici noi elemente pentru 
evidenţierea rolului de instrument, nu numai de fundament, al principiului în 
construirea sistemelor filosofice şi ştiinţifice. 

Dar, aşa cum arată Cristopher Shields, într-un paragraf consacrat modului în 
care sunt generate categoriile la Aristotel, autori la fel de celebri ca acesta, cum ar 
fi Kant, îi reproşează Stagiritului că nu foloseşte un principiu în generarea 
categoriilor şi nu explică de ce conceptele fundamentale sunt în număr de zece şi 
nici de ce sunt cele ştiute şi nu altele. Cum spune Shields, „El vede lipsa unui 
principiu de generare ca lipsa unui fundament.” 

Consacrând, de asemenea, un întreg paragraf căutării unor răspunsuri la 
obiecţii făcute tabloului aristotelic al categoriilor, Franz Brentano arată că şi Hegel 
a evidenţiat, chiar ca o greşeală fundamentală, lipsa unui principiu în alcătuirea 
sistemului categoriilor”. Autorul citat, în acord cu alţii, observă însă o ancorare 
chiar mai adâncă a principiului diviziunii care funcționează în generarea acestui 
sistem, şi anume, „în lucrul însuşi, mai precis, în cele patru principii sau cauze ale 
lucrurilor”, 

Problema cauzalității infinite, abordată, dar abandonată de Aristotel ca 
neproductivă””, poate fi interpretată, de asemenea, ca dovadă a nevoii de a respecta 
unitatea şi reciprocitatea proprietăților fundamentale ale existenţei (în discursul 
ontologic), ca şi a cerinţei de coerenţă şi unitate a teoriei despre fizică, adică a 
metafizicii (în plan gnoseologic). Aceeaşi problemă, identificată de Aristotel, 
germinează până în actualitate, ca o concretizare a ideii că sistemul său şi nu numai 
gândirea sa sunt vii şi fertile, dovadă fiind studiile consacrate de unii autori 
contemporani”$. 

Putem observa, în continuare, o relație interesantă între principiul cauzalităţii 
şi principiul unității, la Aristotel. Astfel, el afirmă” că acest din urmă principiu, 


2? Franz Brentano, op. cit., p. 266. 

?4 Cristopher Shields, Aristotle, London and New York Routledge, Taylor and Francis Group, 
2007, p. 159. 

*5 Franz Brentano, op. cit., p. 264. 

26 Ibidem, p. 264-265. 

> Met., 1, 11, 994, 1; trad rom., p. 95-96. 

238 W, Carlton, Aristotle’s Potential Infinities, in L. Judson, Ed., Aristotle’s Physics. A 
Collection of Essays, Clarendon Press, p. 129-149. 

? Met., IL, IV, 1001, 23; trad. rom., p. 118. 

care apare la Empedocle (a cărui gândire este evocată în locul citat), ca principiu al 
prieteniei, este cauza care explică unitatea tuturor lucrurilor. Rezultă deci, în primul 
rând, că: 

— principiul, în general, este gândit fie chiar drept cauză, fie ca explicaţie a 

lucrurilor, fie şi una şi alta, iar în al doilea rând, că 

— acest principiu, în particular, este, de fapt, un meta-principiu. 

Cu centrarea pe principiile sau meta-principiile discutate, dar folosindu-se 
alte principii, la fel de importante şi interesante, pot fi construite alte sisteme de 
principii, cu o structură internă şi cu o ierarhie distinctă a principiilor componente. 
Putem discuta raportul teorie-principiu-lege, şi chiar despre statutul principiului ca 
rezultat al explicării, generalizării şi esenţializării cunoştinţelor, discuţie care poate 
stabili în ce măsură putem explica multitudinea cunoştinţelor despre existența ca 
întreg, fără a apela la un instrument cognitiv de un alt nivel (superior). Putem 
discuta, deci, despre structura şi dinamica existenţei şi putem fundamenta, în 
fiecare domeniu al cunoaşterii, construirea unei teorii generale pentru diversele 
regnuri ale acesteia, fără a folosi constructe de ordin superior teoriei explicative a 
domeniului, adică fără principii? 

Rolul de fundament al cunoaşterii, în sens larg, şi de temei al explicației 
ştiinţifice, în sens mai restrâns, ce îi revine principiului, este ilustrat şi de locul său 
în cadrul teoriei ştiinţifice, care are ca funcție principală, aşa cum ştim, chiar 
explicarea cunoştinţelor privitoare la un domeniu, descoperite fie experimental, fie 
obținute în mod deductiv. 

Ilustrate atât prin istoria filosofiei, cât şi prin cea a ştiinţei, teoriile sunt 
tocmai sisteme explicative structurate în I. Principii; II. Legi; III. Metode (de 
construcţie, m. de verificare, m. de interpretare), IV. Modele de cunoaştere; V. 
Cunoştinţe acreditate ca adevăruri: VI. Probleme; VII. Cunoştinţe nestructurate, 
semistructurate, structurate, tacite etc.; IX. Credinţe, uzanţe, mentalități, 
prejudecăţi şi preconcepţii ştiinţifice. 

Este justificată folosirea denumirii de principiu, care poate fi întâlnită în 
literatură, pentru unele tipuri de conexiuni, prezente la diverse niveluri ale 
existenţei naturale, în viaţa socială sau în procese de gândire, conexiuni ca acelea 
de tip cibernetic? Aceste denumiri acoperă tipuri de relaţii care au loc în diverse 
domenii de realitate, descriu felul în care se desfăşoară procesele sau fenomenele 
pe care le determină sau pe care le caracterizează, astfel că pot fi considerate, mai 
degrabă, ca expresii ale unor legi. 

Modul de constituire a principiului şi a sistemului principiilor ar putea fi 
sintetizat ca fiind constituit din operaţii de generalizare, esenţializare, dar şi prin 
altele, de derivare, particularizare sau de specificare (concretizare), operaţii sau 
procedee folosite însă şi la alte niveluri sau în alte scopuri de cunoaştere. 

Pe de altă parte, astfel de operații nu sunt folosite întotdeauna în mod 
sistematic sau metodic în scopul elaborării de principii, ci acestea pot fi formulate 
într-un mod asemănător cu fenomenul descoperirii, fie ca rezultate ale unor 

laborioase activităţi experimentale sau ale unor intuiţii bazate pe întreaga 
experienţă intelectuală a cercetătorului, fie drept concluzii ale unor studii teoretice 
sau ale unor reflecţii dirijate şi îndelungate. 

Pot fi studiate, de asemenea, ca edificatoare pentru geneza principiului, unele 
exemple ilustrative mai complexe, care pot evidenția inclusiv cele două pante, 
aproximativ simetrice, ale a) constituirii, respectiv b) aplicării principiului. 

Ramura ascendentă, respectiv descendentă a modurilor de manifestare, de 
funcţionare şi de evoluție a principiului pot fi ilustrate luând ca exemplu principiul 
cauzalităţii, folosindu-ne, în această operaţiune, de fapt, de multiplele expresii ale 
aceluiaşi principiu. 

Putem observa, astfel, meta-principiul cauzalității funcționând pentru 
ansamblul existenţei, prin intermediul unor şiruri descrescătoare, dar şi al altora 
crescătoare, corespunzătoare în planul cunoaşterii, ambele şiruri pornind de la 
principiul cauzalității şi ajungând la principiul generării, manifestat în domenii 
concrete, respectiv de la principiul creativităţii artificiale şi naturale, cu acţiune la 
fel de concretă, până la principiul cauzalităţii universale. Precizăm că fiecare 
principiu se poate manifesta în multe şi variate forme, după cum semnificația sa 
poate evolua în foarte diverse direcţii, în funcţie de propriul grad de complexitate şi 
de natura domeniului în care acţionează sau pe care îl exprimă, ca şi de ansamblul 
condiţiilor în care evoluează domeniul însuşi, dar, întotdeauna, la niveluri înalte de 
generalitate, în planul cunoaşterii. 

Principiul cauzalităţii, despre care am arătat că poate fi considerat un meta- 
principiu, în anumite contexte, la rândul său, poate fi şi este identificat mai ales ca 
principiu al generării, numit şi al naşterii, al creaţiei sau al activităţi creatoare, la 
Aristotel“. El este însă, în egală măsură, şi principiu al menţinerii unui sistem într- 
o stare dată, de regulă, printr-un sistem de cauze. 

O perspectivă analitică asupra cauzalităţii este deschisă de Aristotel în Cartea 
VI, Capitolele VI —VII din Metafizica, arată Octave Hamelin, luându-se în discuţie, 
de pildă, procesul generării, naturale sau artificiale, a unui fenomen. În acest loc, se 
face şi o amplă prezentare a rolului hazardului şi chiar a diferitelor tipuri de hazard, 
autorul făcând referiri şi la fizica modernă”. Dar poate cea mai interesantă este 
sinteza pe are autorul o face concepţiei lui Aristotel despre dubla mişcare pe care o 
realizează cunoaşterea pentru a înțelege procesul generării, ceea ce implică atât 
reflecţie, cât şi urmărire a cauzei eficiente şi a agentului la lucru”. 

Acelaşi principiu al cauzalității se referă nu numai la apariţia sau menţinerea 
sistemelor într-o anumită stare şi la acelaşi nivel de complexitate, ci şi la 
schimbarea sistemelor în cadrul aceloraşi limite calitative, ca şi la evoluţia lor. 


30 Met., V, I, 1025, 1 et 3: „„Factivarum etenim in faciente principium est, aut intellectus, aut 
ars, aut aliqua potentia; activarum vero, in agente electio, idem enim agibile et eligibile”; trad. rom., 
p. 207. 

31 Octave Hamelin, op. cit., p. 260-269. 

3? Ibidem, p. 271. 

Fenomenul evoluţiei complică tabloul universal al cauzalităţii, întrucât acest 
fenomen poate fi ascendent sau descendent, astfel încât cauzarea poate însemna 
inclusiv destructurarea, distrugerea şi dispariţia unui sistem (trecerea în alte limite 
calitative). 

Principiul cauzalităţii este legat, pe lângă principiul evoluţiei, şi de principiul 
dezvoltării, ca un caz particular al evoluției. Manifestarea principiului cauzalității 
presupune şi exprimă, de asemenea, principiul continuității (schimbării sau 
stabilităţii), ca şi principiul discontinuităţii (care are, de asemenea, multiple 
particularizări). 

Această descriere a modului în care interacționează, se condiționează şi, 
uneori, chiar se generează reciproc, în orizonturile existenței, respectiv se 
întemeiază, la nivelul metateoriei, diversele principii, poate fi ilustrată, de fapt, de 
întreaga succesiune a sistemelor filosofice. 

Rolul de instrument al principiului poate fi evidenţiat prin investigarea mai 
atentă a procesului de cunoaştere însuşi. Aristotel ne oferă, şi aici, cele mai 
convingătoare demonstraţii, contestate însă de unele minți cunoscătătoare. Le 
Blond evidenţiază, astfel, părerea Stagiritului că ştiinţa principiilor este ştiinţa prin 
excelenţă şi poate fi considerată chiar o ştiinţă exactă”, iar cunoaşterea principiului 
este mijlocul de a cunoaşte tot restul. 

Dar tot el consideră că metoda, ca instrument de cunoaştere, nu este numai un 
proces de organizare, ci şi un proces de descoperire a cunoştinţelor, un proces 
foarte complex, plin de incertitudini, în care metodele sunt abia „tatonante”. Din 
această cauză, conchide autorul, poate apărea chiar o opoziţie între teoria şi 
practica ştiinţei, între logica ştiinţei şi metoda reală de construire a ştiinţei”. 

Principiul poate fi elocvent pentru diferite niveluri de elaborare a gândurilor 
şi a textelor şi poate fi desemnat, în funcţie de acest nivel, prin concepte, relaţii 
dintre concepte, prin propoziţii scurte, declarative sau imperative, dar poate fi 
codificat şi în fraze îndelung şi meticulos detaliate. 

De asemenea, principiul poate fi obiect de acord general şi poate fi 
caracterizat prin continuitate accentuată de-a lungul mai multor sisteme filosofice 
circumscrise unui domeniu, unei abordări sau unei metodologii, respectiv pe durata 
valabilităţii unei paradigme ştiinţifice în limitele unei discipline date, după cum 
poate fi emblematic pentru o concepţie filosofică unică sau poate sintetiza, într-o 
singură expresie sugestivă, un dicton sau maximă, specificul unui mod de gândire 
ce individualizează opera unui autor în gândirea universală. 

Se poate spune că principiul reprezintă, şi din aceste puncte de vedere, o 
sinteză intelectuală, o unitate centrală pentru o viziune, o concepţie sau o teorie, în 
jurul căreia gravitează tot sistemul de gândire pe care îl întemeiază şi îl exprimă. 


3 J, M. Le Blond, op. cit., p. 121. 
%4 Ibidem, p. 146. 

Pentru a întări ideea de principiu ca finalitate a cunoaşterii şi acțiunii, pot fi 
luate în considerare şi alte două tipuri de situații, şi anume, acelea în care: 

— propoziţiile întemeietoare au valoare întrucât sunt normative pentru acțiune 
şi asigură coerenţa unei organizări sociale sau consecvența unei conduite 
individuale, prin respectarea unor imperative, ca în cazul moralității, dar şi în 
cazuri din 

— toate domeniile practice, pentru că asigură eficiența acțiunii, în ciuda 
prezenţei unui grad scăzut de moralitate sau chiar a lipsei de moralitate, cum se 
întâmplă în justificarea maximizării profitului economic, în legitimarea influenței 
politice discreţionare sau în acceptarea creşterii nelimitate a puterii tehnice, chiar în 
varianta sa de putere informaţională. 

Ne putem întreba, ce sunt principiile dacă nu sunt nici simple cunoştinţe, nici 
presupoziţii şi nici postulate? Iată, în continuare, un răspuns în mai multe trepte, 
răspuns ce poate fi însoțit de argumente găsite în întreaga istorie a filosofiei: 

I. Principiile sunt construcţii ideatice complexe, constituite prin activități 
diverse şi având rol universal. 

II. Principiile constituie sinteze cognitive, metodologice, evaluative, 
interpretative şi prospective care pot întemeia şi orienta orice tip de activități, 
teoretice şi practice, prin 

— oferirea unui temei al oricăror explicații posibile a cunoştinţelor despre 
fenomenele cercetate, nu numai al uneia dintre explicațiile din acea vreme, ci, 
eventual, chiar al uneia dintre cele date astăzi; 

— conceptualizarea la nivelul cel mai general a unui tip de relație (indiferent 
de faptul că ea poate fi genetică, legică, funcțională sau de altă natură), prin 
formularea unui principiu universal, de pildă, acela al continuității. 

Dintre cele evidențiate, funcția principiului de a întemeia explicații succesive 
diferite, dar tot mai adecvate pentru acelaşi domeniu de realitate, din perspectiva 
aceloraşi discipline teoretice (filosofice sau ştiinţifice), poate fi socotită cea mai 
importantă. 

II. Principiul are un statut complex, dat de capacitatea sa de a putea 
întemeia toate tipurile de activitate umană, deci, de multiplicitatea funcțiilor sale, 
dintre care am avut prilejul de a evidenția, în acest studiu, rolurile cele mai 
importante amintite, acelea de fundament şi acela de instrument în procesul 
complex al cunoaşterii, dar şi al acțiunii. 

Vom putea discuta, într-un alt context, modul de constituire a principiilor, 
luând ca instrument însuşi principiul constructivității, iar în cele din urmă, poate fi 
prezentat chiar un sistem al principiilor şi poate fi analizată structura internă a 
sistemului de principii. 

O altă temă promițătoare şi posibilă pe temeiul istoriei şi filosofiei ştiinţei 
este caracterul evolutiv al sistemului de principii şi al principiilor, după cum un alt 
subiect, aproape obligatoriu, priveşte specificul principiilor teoretice, respectiv 
practice, inclusiv sub raportul limbajului, ca şi în ordinea aprofundării funcționării 

lor ca instrument de analiză, de interpretare şi chiar de construire a sistemelor 
filosofice. 

Continuarea studiului cu diferite tipuri de analiză posibile (istorice, teoretice 
şi meta-teoretice, sistemice şi praxiologice) ar putea aduce argumente noi pentru 
ideea că principiul are un statut chiar mai complex: ontologic, gnoseologic, 
metodologic, axiologic şi praxiologic, dar şi prospectiv. 


CANONUL FILOSOFIEI ÎN PATRISTICA ELENISTICĂ 


MIHAI D. VASILE! 


Abstract. In his paper, The pattern of philosophia in Hellenistic patristics, the author 
tries to put in evidence the structural changes produced in the Plato's pattern to 
philosophize (pr4ocopso-6), in Hellenistic patristics, due to the act of re-signification 
concerning some terms and concepts as: God, Good, Demiurge, logos, matter (hyle — 
bin), substance (ipostasis — Ónóotaoıs), essence (ousia — obocia), evil. 


Key words: pattern to philosophize, platonism, pagan and Christian neoplatonism, 
God, Good, Demiurge, the One, logos, matter (hyle — bin), substance 
(ipostasis — Vn60T001G), essence (ousia — ovoio), evil. 


Platon şi opera sa, mai ales teologia sa, precum şi influențele ei asupra 
metafizicii creştine sunt teme mereu actuale. Păriniţi Bisericii primare, care au trecut 
prin filosofia platoniciană până să ajungă la Evanghelie, au utilizat filosofia lui 
Platon pentru a expune în mod logic doctrina creştină în formă teologică, afirmând că 
ea conţine adevăruri creştine sau cel puţin germenii acestor adevăruri. Este 
privilegiul filosofiei lui Platon că, în platonism, spiritul religios şi moral al 
păgânismului se revelează în modul cel mai pur, astfel încât s-a putut vorbi de 
creştinismul lui Platon avant la lettre. Platonismul, deşi doctrină pură, teorie pură sau 
pură speculație, are un scop comun cu învăţătura creştină şi anume salvarea 
sufletului. 

Diogenes Laertios a păstrat pentru posteritate testamentul lui Platon în care 
filosoful spune „nu datorez nimănui nimic”, şi avea dreptate fiindcă ideile lucrurilor 
nu sunt decât gândurile eterne ale lui Dumnezeu şi peste multe lucruri omeneşti s-au 
aşternut praful şi pulberea uitării. De obicei, oamenii deplâng uitarea şi luptă 
împotriva ei umeori cu mijloace comice, sau cu ceea ce rămâne în spirit după ce s-a 
uitat tot ceea ce s-a învăţat. Despre Platon se ştie însă că „Apollo a dat omenirii pe 
Esculap şi pe Platon, pe primul ca leac pentru trup, pe al doilea pentru suflet”. 
Aceste cuvinte sunt tot atât platoniciene, cât şi creştine, potrivindu-se convingerii 
celor care văd în Hristos un doctor de suflete şi în creştinism doctrina salvatoare a 
omului din imperiul răului. Unii Părinţi au vorbit chiar de un raport de cauzalitate, 
afirmând că platonismul este pentru creştinism ceea ce este ideea pentru realitate, şi 
principiul pentru consecinţa sa, în sensul că platonismul teoretizează mântuirea pe 
care creştinismul o realizează. Însuşi termenul feologie, care s-a aplicat doctrinei 


! Institutul de Filosofie şi Psihologie „Constantin Rădulescu-Motru”, Bucureşti. 

? Diogenes Laertios, Despre viețile şi doctrinele filosofilor, IL, 43, trad. de acad. prof. C. I. Balmuş, 
Bucureşti, Editura Academiei Republicii Populare Romîne, 1963, p. 215. 

* Ibidem, UL, 45, p. 215. 


64 Mihai D. Vasile 


creştine încă din Apocalipsă, are o proveniență greacă precreştină şi denumeşte 
fiecare formă de examinare logică a problemei numite Dumnezeu. 

Cuvântul teologie se întâlneşte pentru prima dată în Republica lui Platon, în 
expresia „nişte formule pentru teologie există”. De la acest cuvânt provin şi 
termenii teologici utilizați în Academia lui Platon, în Liceul lui Aristotel şi în 
şcoala catehetică creştină din Alexandria”, care obişnuiau să numească teologia 
drept „prima filosofie”. Tot Platon este acela care îl proclamă pe Dumnezeu ca 
măsură a tuturor lucrurilor“, în replică la aserțiunea lui Protagoras care spunea că 
omul este măsura tuturor lucrurilor. Există numeroase exemple scripturale care 
dezvăluie cunoaşterea doctrinei platonice de către Sfântul Apostol Pavel şi de către 
Sfântul Evanghelist Ioan’. 

A fost însă providențială opera lui Filon din Alexandria care a lansat, în arena 
ideilor fondatoare ale creştinismului, explicaţia că Platon, după moartea lui 
Socrate, a plecat din Atena nu de teama represaliilor pentru că fusese discipolul 
„tăunelui Atenei”, ci pentru a merge în Italia să deprindă misterele orfice de la 
pitagoreici, şi apoi, mai departe în Egipt, ca să înveţe adevărata înțelepciune de la 
profeții piramidelor, unde a luat cunoştinţă de revelaţia — e drept, coruptă — pe care 
o făcuse adevăratul Dumnezeu lui Moise“. 

Părinţii Bisericii creştine au mers pe drumul deschis de Filon, argumentând 
că învăţătura creştină este mai sublimă decât orice înţelepciune omenească şi că, 
oricâtă superioritate şi autoritate ar avea filosofia platonică în raport cu toate 
doctrinele păgâne, adevărul adevărat nu este în ea. Numai învăţătura creştină oferă 
o doctrină filosofică sigură şi consecventă cu sine însăşi în ceea ce priveşte 
mântuirea omului. 

Clement din Alexandria, care poate fi considerat primul produs filosofic al 
Şcolii teologice alexandrine, consideră filosofia ca operă a Providenţei; ea descinde 
de la Dumnezeu spre oameni”. Fiindcă descinde din cer, ea conţine adevărul, mai 
ales la greci. Logosul seamănă, de la crearea lumii, în ciuda păcatului, seminţele 
adevărului printre oameni, pentru a servi la educarea lor. Timpurile şi locurile unde 
trăiesc oamenii au produs diferențele dintre învățăturile lor. Din Logos provine tot 


+ Platon, Republica II, 379 a, în Platonis Dialogi. Graece et latine. Ex recensione Immanuelis 
Bekker, Pars I 12, H 13, I 43. Berolini, Typis et Impensis G. Reimeri, 1816-1818; trad rom. de 
Andrei Cornea, în Platon, Opere, vol. 5, ediţie îngrijită de Constantin Noica şi Petru Creția, Bucureşti, 
Editura Ştiinţifică şi Enciclopedică, 1986. 

*M. J. Charlesworth, Philosophy of Religion: The Historic Approach, London, The MacMillan 
Press Ltd., 1972, p. 6-22. 

ê Platon, Legile, 716 c; trad. rom. E. Bezdechi şi Şt. Bezdechi, Bucureşti, Editura IRI, 1995. 

7 Étienne Gilson, Filosofia în Evul Mediu, trad. de Ileana Stănescu, București, Humanitas, 
1995, p. 11-12. 

8 Philon din Alexandria, Comentariu alegoric al Legilor Sfinte după Lucrarea de Şase Zile, II, 
V, 15, trad. rom. Zenaida Anamaria Luca, Bucureşti, Paideia, 2002, p. 62. 

” Clement Alexandrinul, Scrieri. Partea a doua. Stromatele, trad. de pr. D. Fecioru, Bucureşti, 
Editura Institutului Biblic şi de Misiune al Bisericii Ortodoxe Române, 1982, I, Cap. 7, p. 14. 

ceea ce este adevărat în învăţăturile filosofilor, dar fragmentar şi parțial, amestecat 
în acelaşi timp cu erori. Însă adevărul lui Hristos nu este nici divizat şi nici 
fragmentar, ci este unul singur şi unitar. Pentru a-l atinge trebuie reunite 
adevărurile dispersate în toate filosofiile grecilor şi ale barbarilor — între care 
Clement îi consideră şi pe evrei — pentru că numai în unitatea lor se găseşte 
adevărul, adică Logosul perfect. De aceea, adevărata filosofie nu este nici stoică, 
nici platonică, nici epicureică, nici aristotelică, ci eclectică. Concluziile particulare 
ale unei filosofii sau ale alteia sunt monede false. Sarcina reunirii seminţelor 
Logosului revine filosofiei eclectice (Exhekrin țioooţia) care se inspiră din 
filosofia greacă, adică platonică. 

Clement îl numeşte în repetate rânduri pe Platon prietenul adevărului, omul 
inspirat de divinitate, a cărui filosofie are o intimă afinitate cu creştinismul! 
Clement spune că înainte de întruparea Domnului, filosofia era necesară grecilor 
pentru a ajunge la justiție; că după venirea Mântuitorului, ea este încă utilă pentru 
pietate, deoarece ea este un fel de şcoală pregătitoare pentru cei care urmăresc să-şi 
însuşească în mod ştiinţific credința!!. Raportul dintre filosofie şi creştinism este, în 
consecință, analog celui dintre mozaism şi Evanghelie; filosofia a fost dată grecilor 
ca un testament deosebit, fiind suport doctrinei lui Hristos. Filosofia greacă seamănă 
cu o lampă care-şi dă întreaga sa lumină numai după kerygma Logosului. 

Astfel, filosofia păgână şi mozaismul ocupă un loc aproape echivalent în istoria 
mântuirii prin Hristos, iar filosofia platonică este o premisă esenţială a creştinismului. 

La plinirea vremii, iudaismul era la modă încă din timpul lui Horaţiu, cu toate 
că centrul vieții spirituale şi religioase a tuturor iudeilor era Templul de la 
Ierusalim. Iudaismul era legat de o credință religioasă şi geloasă, într-un Dumnezeu 
unic, YHWH, afirmată şi propagată cu putere. Un grec sau un roman îşi păstra 
etnicitatea adorându-i pe Isis sau Serapis, dar, dacă adoraţia se adresa Dumnezeului 
iudeilor, cetăţeanul Romei nu mai era decât pe jumătate roman, şi dispărea definitiv 
ca cetățean al imperiului dacă devenea iudeu. De aceea iudaizarea a provocat 
numeroase controverse şi fricțiuni în Imperiul roman, astfel că Tiberiu a dat în anul 
22 d. Hr. un edict împotriva superstiţiilor egiptene şi iudaice — după cum consemnează 
Tacitus”. Apoi i-a alungat din Roma pe toţi iudeii. Consulii romani au strâns 4000 
de iudei pe care i-au trimis în insula Sardinia, iar un mare număr dintre cei rămaşi 
au suferit supliciul, pentru că, din fidelitate faţă de Legea lui Moise, nu au abjurat. 
La aceste evenimente se referă Joseph Flavius în cartea sa, Antichități iudaice”. 


10 Clement Alexandrinul, Cuvânt de îndemn către eleni (Protrepticul), în Scrieri, Partea întâia, 
trad. de pr. D. Fecioru, Bucureşti, Editura Institutului Biblic şi de Misiune al Bisericii Ortodoxe 
Române, 1982, Cap. VI, 68-70, p. 126-127. 

1! Idem, Strom., Cap. 5. 

12 Publius Cornelius Tacitus, Anale, II, 85, în Opere, 3 vol., trad. de N. Lascu, Andrei Marin, 
N. I. Barbu, Bucureşti, Editura Ştiinţifică, 1958—1964. 

15 Joseph Flavius, Ant. Jud., XVIII, în Oeuvres complètes. Avec une notice biografique par 
J. A. C. Buchon. Autobiographie de Flavius Joseph, Paris, Au Bureau du Panthéon Littéraire, 1858; 

Este greu de crezut că decizia împăratului şi cea a Senatului roman, fiindcă 
Senatul s-a pronunţat în această problemă, nu au avut cele mai grave motive să 
procedeze astfel. Dar istorisirea lui Joseph Flavius prezintă, şi ea, următoarele 
fapte: că existau la Roma iudei care îşi făcuseră o profesiune de credință din a 
predica înţelepciunea cuprinsă în legile lui Moise, săvârşind convertirea la iudaism 
a păgânilor; că iudeii formau şi organizau între ei asociaţii secrete care urmăreau cu 
tenacitate acest scop; că ei converteau în mod special femeile, unele de cea mai 
distinsă condiţie; că propaganda lor era atât de activă şi de eficace încât Senatul s-a 
alarmat şi s-a iritat şi, în consecință, a alungat şi a deportat în masă pe aceşti 
duşmani ai spiritului roman. Tacitus spune însă că s-a procedat la deportarea celor 
4000 de iudei în Sardinia cu scopul de a reprima pirateria care făcea ravagii în 
zonă. 

Ținând seama de aceste mărturii neîndoielnice — cu excepţia legendei despre 
prietenia dintre Sfântul Apostol Petru şi Filon din Alexandria —, în contextul 
persecuției generalizate a evreilor pe tot cuprinsul Imperiului roman, Ernest Havet 
opinează!* că proscrierea iudeilor ar trebui să figureze în istoria Bisericii creştine ca 
primă dată a începutului persecuțiilor, ca şi cum de atunci ar fi început şirul martirilor 
şi al mărturisitorilor care au umplut şi format mai târziu Legenda tradiției creştine. 
Havet consideră că Biserica s-a detaşat cu prea mare uşurinţă de iudaismul din care 
ea a ieşit şi nu a ştiut să şi-i recunoască pe ai săi drept creştini de dinainte de Hristos, 
pregătitori (prodromoi) ai victoriei învățăturii sale de la Roma. Aşa cum nu au fost 
recunoscuţi ca martiri cei care mureau la Roma pentru credința iudaică, la fel nu se 
recunoaşte în Filon un Părinte al Bisericii, şi totuşi acesta este titlul pe care istoria 
adevărată trebuie să i-l dea — afirmă Havet — deoarece el a transformat iudaismul, sub 
pretextul de a-l interpreta, şi l-a prezentat, nu neamurilor, ci acelor cărturari 
iudaizanți sau dispuşi să iudaizeze, în maniera cea mai acceptabilă. 

Iustin, Clement sau Origen nu au făcut decât să urmeze calea deschisă de 
Filon. Dacă nu se înțelege prin această expresie împlinirea creştinismului, ci numai 
cucerirea lumii greceşti şi romane de către Dumnezeul iudeilor, se poate totuşi 
spune că acest eveniment a avut loc începând din vremea lui Octavian August şi a 
lui Tiberiu şi că această cucerire era pe cale de a se încheia chiar înainte de a se 
vorbi de Cel ce a fost numit lisus Hristos. A iudaiza a însemnat acelaşi lucru care a 
fost numit mai târziu a creştina — este de părere Havet — şi acest fapt este atât de 
adevărat încât, de îndată ce a început creştinarea, a încetat iudaizarea. Fiindcă a se 
face creştin însemna a se face iudeu, exact în măsura în care îi convenca fiecăruia, 
rămânând în acelaşi timp grec sau roman. 

Totuşi, chiar în epoca în care această revoluţie s-a încheiat în numele lui 
Hristos, epoca lui Claudius şi a lui Nero, când cezarismul a fost cel mai excesiv şi 


trad. rom. Ion Acsan, în Flavius Josephus, Antichități iudaice, 2 vol., Bucureşti, Editura Hasefer, 
1999-2001. 

14 Ernest Havet, Le Christianisme et ses origines, 4 vol., Ile éd., Paris, Michel Lévy Frères 
Éditeurs, 1873—1884, vol. 2, 1873, p. 247-248. 

cel mai insuportabil, epocă de fermentație morală şi religioasă, în care filosofia a 
dobândit un accent cu totul nou la Seneca, doctrina creştină, după prefacerile care 
au urmat trecerii lui lisus Hristos prin Galileea, a căpătat deschiderea spre 
universalitate prin Sfântul Pavel. 

Fără a ştirbi cu nimic din grandoarea operei lui Filon Iudeul, care a mediat 
între cele două extreme — iudaism şi platonism — ca izvoare ale creştinismului, 
netezind calea teologiei creştine, se poate spune pe drept cuvânt că „propovăduirea 
lui lisus şi chiar numele său s-ar fi adâncit în uitare, în absenţa unui episod 
singular şi de neînțeles în afara credinţei: învierea celui răstignit. Tradiția 
transmisă de Pavel şi de Evanghelii acordă o importanţă decisivă mormântului gol 
şi numeroaselor apariții ale lui lisus înviat. Oricare ar fi natura acestor 
experienţe, ele constituie sursa şi temelia creştinismului. Credinţa în lisus Hristos 
înviat a transformat o mână de fugari demoralizaţi într-un grup de oameni hotărâți 
şi convinşi de invincibilitatea lor. S-ar putea spune că apostolii au cunoscut şi ei 
confruntarea inițiatică a disperării şi a morții spirituale, înainte de a renaşte la o 
viață nouă şi de a deveni primii misionari ai Evangheliei.” 


FILOSOFIA ÎN ELENISMUL ALEXANDRIN 


Ultima realizare importantă a spiritului filosofic al grecilor a fost 
neoplatonismul, altfel spus filosofia, ultima filosofie concretizată în doctrinele Școlii 
din Alexandria. Pe o perioadă de cinci secole care separă pe Zenon din Kition de 
Plotin, noua Academie, peripatetismul, stoicismul şi epicurismul şi-au împărțit 
influenţa. Stoicismul de origine platonică pare că a predominat, dar între timp atenția 
filosofilor a fost deturnată de la Atena către un oraş cu care avea să-şi dispute 
întâietatea în problemele spiritului. Acest oraş a apărut după cucerirea lui Alexandru 
Macedon, pe braţul apusean al Nilului, în apropierea Mediteranei, pe ruinele unei 
obscure cetăţi egiptene. Aici, Alexandru cel Mare a întemeiat Alexandria. 


TEMELE FILOSOFIEI - DE LA PLATON LA NEOPLATONISM 


La Alexandria, neoplatonismul s-a manifestat ca ultima seducţie a platonismului 
în lumea antică. Elemente pitagoreice, aristotelice, stoice au fost articulate şi puse 
în valoare cu ajutorul platonismului, într-o vastă sinteză care a influențat întregul 
mers al gândirii creştine patristice şi medievale. Filosofia creştină îi datorează 


15 Mircea Eliade, Istoria credințelor şi ideilor religioase, 3 vol. trad. de Cezar Baltag, vol. II, 
Bucureşti, Editura Ştiinţifică şi Enciclopedică, 1986, p. 327. 

!* Charles Bigg, The Christian Platonists of Alexandria, reprinted with some additions and 
corrections, Oxford, At The Clarendon Press, 1913, p. 25-31. 

neoplatonismului forța şi vigoarea sa, precum şi şansa de a exista ca metafizică. 
Sinteza teologică creştină venea în continuarea platonismului, dar într-un alt orizont 
temporal şi valoric, într-un alt sistem de interpretare, ca o corectare a temeiurilor 
slabe şi o îndrumare dincolo de limita la care Platon, printr-o precauţie logică, se 
oprise”. 

Filosofia greacă a trecut, după Platon, printr-un moment de cumpănă, 
deoarece sfârşitul ei ca metafizică era prefigurat prin strădania de a ieşi dintr-un 
platonism de asimilare: postplatonismul era eclectic, declinat într-un tip de 
misticism teosofic. Urmaşii declarați ai lui Platon se mulțumeau cu inserarea de 
idei noi, fără a le acomoda necesităților logice ale sistemului rămas ca o parte 
străveche şi rigidă, opusă întregului. Eclectismul era efectul preocupărilor de ordin 
practic, referitoare la misterul uniunii cu divinul prin diverse tehnici ale extazului, 
şi un indiciu de indiferență față de gândirea speculativă. Un alt pericol, din ce în ce 
mai evident, era dualismul — gnostic, religios sau filosofic — deoarece amenința, cu 
anularea, esenţa însăşi a metafizicii. 

Potrivit lui Aristotel, discipolii lui Platon admiteau existența a două principii 
contrarii ca surse ale fiinţei şi nefiinţei, ale binelui şi răului, „materia fiind una 
dintre cele două contrarii”. În timp ce Speusip refuza să lege Binele de Unu 
pentru că astfel trebuia să-l identifice cu răul — evident contrariul Binelui şi 
multiplu — Xenocrate nu ezita în fața acestei consecinţe, considerând că toate 
fiinţele, în afară de Unu, sunt compuse din Unu şi Multiplu şi, prin urmare, toate 
participă la Rău!”. Doctrina lui Xenocrate conţinea o mitologie stranie, apropiată ca 
aspect de gnosticism, deoarece accepta existența a două divinităţi principale: 
Monada sau Intelectul, considerat Tatăl şi Zeul primordial, şi Diada — divinitate 
feminină — identificată cu Sufletul lumii şi Mama zeilor. Ca şi la pitagoreici, 
opoziţia dintre masculin şi feminin corespundea aceleia dintre bine şi rău. După 
Hyppolit al Romei, mitul Monadei şi al Diadei se asemăna cu un mit mazdeean”. 

Dualismul nu este, însă, caracteristic gândirii autentice a lui Platon şi nici lui 
Aristotel. Pentru ambii filosofi, materia este un termen relativ, deoarece prin sine 
însăşi ea nu există. Realizarea materiei, după Aristotel, sau idealizarea ei, după 
Platon, sunt manifestări ale unităţii principiului în lucruri. 


! Emile Brehier, Filosofia lui Plotin, trad. Dan Ungureanu, Timişoara, Editura AMARCORD, 
2000, p. 162-163. 

18 Aristotel, Metafizica, XII, 10, 1075, a, în Aristotelis Opera omnia. Graece et Latine. 
Volumen I-IV, Parisiis, Editore Ambrosio Firmin Didot, 1848-1857; trad. rom. de Şt. Bezdechi, în 
Aristotel, Metafizica, Note şi indice alfabetic: Dan Bădărău, Bucureşti, Editura IRI, 1999. 

19 jbidem, XIV, 1091 b. 

% Hypolite de Rome, Philosophumena ou réfutation de toutes les heresies, I, 2. Premiere 
traduction française avec une introduction et des notes par A. Siouville, Paris, Les Editions Rieder, 
1928, p. 25. 

După opinia împărtăşită de Alfred Fouillee, Aristotel, imitându-l pe Platon, 
„consideră răul un termen relativ care nu există în sine”. Într-adevăr, pentru 
Aristotel, materia sau răul nu este o ființă: „răul nu e ceva de sine stătător, în afară 
de lucruri |...] în împărăţia primelor principii şi a veşniciei nu este loc nici pentru 
rău, nici pentru greşeală sau stricăciune.”” Materia este o imperfecţiune, o lipsă 
de ceea ce nu este încă, dar care poate lua ființă. Opoziția dintre bine şi rău, dintre 
Zeu şi materie, nu depăşeşte însă lumea contingenţei şi a schimbării. Ca şi Platon, 
Aristotel respinge dualismul în ontologie. El caută unitatea principiului. Analizând 
raportul dintre potență şi act, dintre materie şi spirit, Stagiritul considera necesară 
unirea devenirii cu ființa. Schimbarea, multiplicitatea, imperfecţiunea erau 
subordonate actului pur. Forma fiind cauza finală a schimbării, materia „palpită de 
dorința formei, a precizării, a binelui. Materia e imperfecţiune, fiindcă e 
nedeterminată, virtuală, deci capabilă de a se schimba." 

Platon, ca şi Aristotel după el, a căutat să atenueze forța răului. Ambii au 
văzut în lipsă şi imperfecţiune, inerente existenţei sensibile, participarea 
incompletă a sufletului omenesc la Raţiune (A6yog), la Intelect sau Spirit (Nobg), 
şi la Bine (*Ayo06c). Platon a intenționat să salveze omnipotenţa şi bunătatea 
Demiurgului atunci când a afirmat victoria ordinii şi a armoniei asupra necesităţii 
învinse prin rațiune şi convingere”. Aristotel a procedat în mod similar când a 
gândit că orice proces în natură are o finalitate ce aspiră, prin mişcare treptată, spre 
forma cea mai desăvârşită. „Scopul — afirma Aristotel — când e vorba de Natură în 
ansamblul său, este Binele absolut.” Materia şi forma se „supun” Binelui, pentru 
că se „supun” scopului care este substanța, astfel că Binele este principiul 
unificator deoarece determină adecvarea materiei la formă. Astfel, dualismul 
principiilor constitutive este nu numai atenuat, ci practic anulat. În platonism, prin 
mişcarea permanentă spre mai bine se reduce imperfecțiunea, iar în aristotelism 
există chiar speranţa că imperfecțiunea se va reduce complet cândva, într-un final 
ipotetic sau apoteotic. 

Comentatorii dialogului Timaios rețin mai ales ideile că haosul iniţial a fost 
adus la ordine de către Demiurg, iar necesitatea sau „cauza rătăcitoare” opune 
rezistenţă acţiunii binefăcătoare a Demiurgului, fiind considerată cauză a dezordinii 
şi a răului”. Aceeaşi grilă de lectură aplicată lui Aristotel produce concluzia că 
forma, principiul activ, modelează materia primară fără a-şi putea desfăşura liber 
activitatea, deoarece se loveşte de limitarea materiei. Într-adevăr, materia ca 


2 A. Fouillse, La philosophie de Platon, 4 vol., 3e éd. revue et augmentée, Paris, Hachette, 
1922, vol. II, p. 224. 

* Aristotel, Metafizica, IX, 9, 1051 a. 

% Mircea Florian, Cosmologia elenă, Bucureşti, Paideia, 1993, p. 123. 

"4 Platon, Timaios, 48 a; trad. rom. de Cătălin Partenie, în: Platon, Opere, vol. VII, ediţie 
îngrijită de Petru Creţia, Bucureşti, Editura Ştiinţifică, 1993. 

25 Aristotel, Metafizica, 1, 2, 982 b. 

2 Jacques Derrida, Khora, traducere, cronologie şi postfață de Marius Ghica, Craiova, Scrisul 
Românesc, 1998, p. 44—46. 

substrat este pasivă şi în această condiţie „are capacitatea de a primi forma 
substanțială”. Dar ea nu este pasivitate pură, fiindcă, „deşi lipsită, prin definiţie, 
de activitate, materia justifică prin rezistenţa ei, care nu e simplă pasivitate, răul, 
contingenţa, hazardul, necesitatea oarbă”. 

Unii interpreți ai lui Aristotel au văzut în materia rebelă principiul răului, al 
dezordinii, al accidentului, deoarece materia, apărută ca un corp inert, se manifestă — 
după cum spune Aristotel? — prin rezistență faţă de acţiunea formei, iar ca 
principiu, opune rezistență Binelui, astfel că este cauza schimbărilor dezordonate şi 
confuze. Materia — susţine Pierre Aubenque — se reduce, la Aristotel, la neființa 
care rezistă Ideii, asemenea unei potenţe la o actualizare efectivă“. Ca şi doctrina 
lui Platon, metafizica lui Aristotel a fost interpretată într-un sens discret dualist, şi 
sub această formă şi-a exercitat influența în epoca elenistică. 

După Platon şi Aristotel, filosofia s-a orientat spre naturalism şi, odată cu 
Epicur, a ajuns la materialism în sensul său cel mai strict. Teofil al Antiohiei a 
criticat cu îndreptăţire naturalismul şcolilor postaristotelice de filosofie: „Ei spun 
că există zei, dar iarăşi îi socotesc o nimica. Unii spun că zeii sunt alcătuiți din 
atomi, alții, dimpotrivă, că se dizolvă în atomi şi susţin că zeii au mai mare putere 
decât oamenii.” Referitor la Dumnezeu, epicureicii argumentau simplu că, de 
vreme ce lumea este plină de rău, înseamnă că Dumnezeu este el însuşi fie rău, fie 
neputincios, fie şi una, şi alta. Lactanţiu a reprodus faimoasa dilemă a lui Epicur: 
„Dumnezeu, sau vrea să înlăture răul şi nu poate, sau poate şi nu vrea, sau nu vrea 
şi nu poate, sau vrea şi poate. Dacă el vrea fără să poată, atunci el este 
neputincios şi această neputinţă nu i se potriveşte fiinţei divine. Dacă el poate fără 
să vrea, el este răuvoitor, şi acest sentiment este în egală măsură străin naturii 
divine. Dacă el nici nu vrea şi nici nu poate, atunci el este în acelaşi timp răuvoitor 
şi neputincios şi, drept consecinţă, nu este Dumnezeu. Dacă el are totodată voința 
şi puterea, singurul lucru care i se potriveşte lui Dumnezeu, atunci de unde vine 
răul? Şi de ce nu face să dispară acest rău?”” În sistemul epicureic este inutil a 
căuta o soluţie la problema teologică, deoarece epicureicii suprimă unul dintre 
elementele fundamentale ale problemei, anume noţiunea de Providenţă, servindu-se 
de proba existenței relelor în lume doar pentru a zdruncina credința în Pronia 


21 Aristotel, op. cit., V, 4, 1015. 

28 Mircea Florian, Cosmologia elenă, ed. cit., 1993, p. 123. 

? Aristotel, De generatione animalium, IV, 770 b. 

30 pierre Aubenque, La matière chez Aristote, în „Philosophique”, 1, 1986, p. 41-48. 

3! Teofil al Antiohiei, Trei cărți către Autolic, UL, 8, trad. de pr. D. Fecioru, în Apologeţi de 
limbă greacă, colecţia „Părinţi şi Scriitori Bisericeşti”, vol. 2, Bucureşti, Editura Institutului Biblic şi 
de Misiune al Bisericii Ortodoxe Române, 1980, p. 440. 

32 Apud Paul Decharme, La critique des traditions religieuses chez les Grecs, des origines au 
temps de Plutarque, Paris, Alphonse Picard et Fils, 1904, p. 251. 

divină. Teofil al Antiohiei a caracterizat lapidar doctrina lui Epicur ca 


$ i ; à „9933 
„dogmatizare a inexistenţei proniei”". 


Stoicii au imanentizat divinitatea în materie. După ei — Clement Alexandrinul 
îi caracterizează cu rigoare — „Dumnezeu străbate toată materia”. Ca şi 
epicureicii, stoicii susțineau că natura este absorbită de divinitate — „Dumnezeu este 
corp””, sintetizează Clement doctrina stoică. Însă, în loc de a face din natură parte 
separată de restul universului — şi indiferentă, ca Epicur, care afirma că „Dumnezeu 
nu se îngrijeşte de nimeni decât de El însuşi”! — stoicii învățau că „Duhul lui 
Dumnezeu este în tot universul”, divinitatea fiind întotdeauna un suflet activ, iar 
armonia întregului univers, dovada acţiunii Sale neîncetate. 

Respingerea epicureismului şi a stoicismului este o constantă a scriitorilor 
creştini de limbă greacă — apologeţi şi polemişti — din primele secole, şi se 
regăseşte într-o formă sistematică la Origen“, a cărui operă, datorită numeroaselor 
referințe la doctrinele stoice, poate fi considerată una dintre sursele tardive, dar 
deloc neglijabile, de cunoaştere a sistemului stoic de filosofare. Origen venea la 
mai bine de un secol după faimoasa înfruntare, în Areopag, dintre Sfântul Apostol 
Pavel şi filosofii epicureici şi stoici (F. A., 17: 18) şi nu este deci de mirare că a dus 
mai departe, cu strălucire, grava povară a polemicii cu „păgânii”. 

Stoicii, ca şi Heraclit, relativizau divinitatea. După Chrysipp, este uşor de 
crezut că „fără viciu nu există bine”. O altă explicaţie a stoicilor pentru divinul 
relativ era „pentru ca din pedeapsa pe care o suferă unii să ia exemplu alții”, 
fiindcă divinul are locul său determinat în univers şi totul, inclusiv răul, este 
determinat de Providenţă: „Providența ori întreține viața pe pământ, ori o purifică 
prin potopuri şi incendii. Şi poate nu numai pământul, ci întreaga lume, care are 
nevoie de mijloc de purificare atunci când răutatea din ea este prea mare.” În 


viziunea stoică, atât binele cât şi răul au un caracter necesar, echilibrul dintre părți 


33 Teofil al Antiohiei, Trei cărți către Autolic, II, 2, trad. de pr. D. Fecioru, în: Apologeți de 
limbă greacă, vol. II, ed. cit., p. 436. 

34 Clement Alexandrinul, Stromatele, V, 89. 3, trad. de pr. D. Fecioru, în Clement Alexandrinul, 
Scrieri. Partea a doua, în colecţia „Părinți şi Scriitori Bisericeşti”, vol. 5, Bucureşti, Editura 
Institutului Biblic şi de Misiune al Bisericii Ortodoxe Române, 1982, p. 361. 

35 Ibidem, I, 51. 1, p. 39. 

3 Teofil al Antiohiei, Trei cărți către Autolic, IL, 4, trad. de pr. D. Fecioru, în: Apologeți de 
limbă greacă, vol II, ed. cit., p. 390. 

37 Ibidem. 

38 Origen, Despre principii, II, 5, în Origen, Scrieri alese, vol VIII, Partea a treia, în colecţia 
„Părinţi şi Scriitori Bisericeşti”, ed. cit., p. 135. 

3 Chrysippos, Fragm. 1181, în Hans von Arnim (ed.), Stoicorum veterum fragmenta, 4 vol., 
Lipsiae, Teubner, 1921—1924: vol. I, Zenon şi discipolii săi, 1921; vol. H, Chrysippos, 1923; vol. III, 
Chrysippos, 1923; vol. IV, Index, 1924 (ediție anastatică după prima ediție: I, 1905; II şi II, 1903); 
vol. II (1923). 

# Chrysippos, Fragm. 1175, în Hans von Arnim (ed.), Stoicorum veterum fragmenta, 4 vol., 
Lipsiae, Teubner, 1921—1924, vol. II (1923). 

4l Idem, Fragm. 1174. 

fiind păstrat de Providență, fiindcă „Multe sunt amestecate alături de Providența 
divină şi de necesitatea oarbă.” 

Suprimarea realităţii răului şi considerarea lui Satan ca intenţie sau operă a 
Providenţei erau soluții filosofice stranii la marea problemă a raportului dintre 
divin şi uman, o agresiune continuă la bunul simţ al contemporanilor de orice 
religie, dar mai ales creştini. Sfântul Iustin Martirul şi Filosoful a combătut 
doctrina stoică despre Dumnezeu ca origine a răului, avertizând asupra 
consecințelor grave în plan moral, pe care le genera acceptarea coexistenței în 
Dumnezeu a binelui şi a răului: „4 supune pe om legii destinului — observa cu 
pertinență Sfântul Iustin — sau a zice că Dumnezeu nu este nimic față de aceste 
lucruri schimbătoare şi nestatornice şi care se dizolvă în aceleaşi elemente, 
înseamnă a nu vedea nimic dintre cele ce sunt nestricăcioase şi a amesteca pe 
Dumnezeu Însuşi în corupția universului, fie în întregime, fie în părţile sale, sau 
înseamnă a spune că binele şi răul nu sunt nimic, ceea ce contravine oricărei 
înţelepciuni, oricărei raţiuni şi oricărei minţi raţionale.” 

În stoicismul mediu este prezentă o altă tendință, anume distingerea 
elementelor pe care stoicismul antic le considera identice. Astfel, la Poseidonius 
din Apameea, Dumnezeu, natura şi destinul sunt trei termeni separați, fiecare dintre 
ei fiind subordonat celui precedent. Dumnezeu este puterea în unitatea sa; destinul 
este aceeaşi putere ca forţă revelându-şi aspectele sale multiple; iar natura este o 
putere emanată din Dumnezeu cu scopul de a lega forţele multiple ale destinului“. 
Această interpretare prefigurează neoplatonismul plotinian unde ipostazele divine 
sunt principii active ce se comportă ca puteri emanate din Unul divin. 

În aceeaşi perioadă, neopitagoreicii au încercat o traducere numerică a 
metafizicii platonice, e.g. în sistemul lui Moderatus din Gades, formele diverse ale 
realităţii sunt asemenea nivelurilor diverse din primitivul Unu. După Unul primar, 
care depăşeşte Fiinţa şi Esenţa, urmează un Unu secundar, care este Fiinţa ca 
Inteligibil, altfel spus Ideile; la al treilea nivel se află Unul ca Suflet care participă 
la Idei; sub această trinitate de Unu se găseşte Diada sau materia, care nu participă 
la Idei, dar este ordonată după imaginea lor. „Această viziune asupra universului — 
observă pe bună dreptate Emile Brâhier — va deveni viziunea dominantă a 
neoplatonismului.”"5 


“ Cleantes, Fragm. 1178, în: Hans von Arnim (ed.), Stoicorum veterum fragmenta, 4 vol., 
Lipsiae, Teubner, 1921—1924, vol. II (1923). 

# Sfântul Iustin Martirul şi Filosoful, Apologia a II-a, VII, trad. pr. prof. Olimp N. Căciulă, în: 
Apologeţi de limbă greacă, în colecția „Părinți şi Scriitori Bisericeşti”, vol. 2, Bucureşti, Editura 
Institutului Biblic şi de Misiune al Bisericii Ortodoxe Române, 1980, p. 109. 

” Apud Aetius, De Placitis reliquiae, II, 9, 4, în Hermann Diels, Doxographi Graeci. Collegit, 
recensuit, prolegomenis indicibusque instruxit, Hermannus Diels, Berolini, Typis et Impensis G. 
Reimeri, 1879, p. 324. 

4 Émile Bréhier, Histoire de la philosophie, 7e éd., 3 vol., I Antiquité et Moyen Age, Paris, 
Puf, Quadrige, 1994, p. 389. 

Interesul constant al neopitagoreicilor pentru dialogul Timaios a contribuit la 
consolidarea poziţiilor filosofice în care chora (ypa) platonică era identificată cu 
hyle (Dn) aristotelică — după cum se vede în opera lui Moderatus* — şi ambele cu 
materia şi cu răul. Un alt neopitagoreic, mult mai celebru, anume Apollonius din 
Tyana, îşi rezuma concepția despre liberul arbitru şi originea răului prin 
corectitudinea implicaţiei că: „Dacă Monada este îm mod evident una şi în mod 
esențial opusă multiplului, atunci tot ceea ce participă la multiplicitate, la materie 
este, în mod esenţial, atins de rău”. Astfel este relansată poziţia dualistă, ca 
răspuns la încercările nereuşite ale filosofilor epicureici şi stoici de a clarifica 
problema raportului dintre spirit şi materie în cazul librului arbitru uman. 

Ultima poziţie până la neoplatonism este reprezentată de platonicienii 
eclectici, mult mai puţin fideli decât aristotelicienii păstrători ai tradiţiei 
peripatetice, şi în mod firesc tentaţi să introducă elemente străine în învățătura 
maestrului. După cum observa Nicolae Balca, „la începutul secolului I creştin, 
sistemele filosofice greceşti încep să-şi piardă independența doctrinară şi să 
împrumute reciproc idei, şi astfel ele se transformă în sisteme eclectice”*. Sub 
influența dialogului Timaios, dar şi a Metafizicii lui Aristotel, platonicienii eclectici 
fac apel la al doilea principiu — principiul hyletic — pe are îl asimilează diadei 
neopitagoreice, pentru a explica imperfecţiunea şi „răutatea” materiei. În scrierile 
unor Eudorus din Alexandria, Didimus Arius, Thrasyllus, Theon din Smirna, 
Apuleius din Madaura, Clavisius Taurus, Atticus, medicul Galenus sau Numenius 
din Apameea, Monada şi Diada apar ca două principii contrare, dintre care Monada 
este principiul activ, iar Diada — principiul pasiv. Numerele pitagoreice sunt 
asimilate ideilor lui Platon, între care Monada reprezintă principiul ideal în raport cu 
Diada ca principiu hyletic. În acelaşi timp, eclecticii adaugă sistemelor lor opoziţia 
aristotelică dintre materie şi formă. Astfel, cel puţin într-un punct, neopitagoreismul 
şi platonismul eclectic converg, şi anume: „pentru a plasa — după cum remarcă 
Jacques Farges — în fața lui Dumnezeu ca principiu activ, un principiu pasiv, 
materia, căutând în cea din urmă soluția enigmei: de unde vine răul?”*. 

Dintre platonicienii eclectici, cel mai cunoscut a fost Plutarh din Cheroneea, 
faimos pentru că a profesat „o critică violentă îndreptată împotriva marilor 


4 Apud Simplicii In Aristotelis Physicorum, I, 7, Quatuor Priores Commentaria, Academiae 
Litterarum Regiae Borussicae, Edidit Hermannus Diels, Berolini, Typis et Impensis G. Reimeri, 
MDCCCLXXXII, p. 230-231. 

A. Festugière, L’Idéal religieux des Grecs et 1 'Evangile, 2° éd., Paris, Librairie Lecoffre, 
1932, p. 80. 

48 Nicolae Balca, Istoria filosofiei antice, Bucureşti, Editura Institutului Biblic şi de Misiune al 
Bisericii Ortodoxe Române, 1982, p. 289. 

“ Jacques Farges, Introduction sur les questions de l'origine du monde, du libre arbitre et du 
probleme du mal dans la pensée grecque, judaïsme et chretienne avant Methode, în Metode 
d'Olimpe, Du libre arbitre, trad. par Jacques Farges, Paris, Gabriel Bauchesne, Éditeur, 1929, p. 25. 

dogmatişti postaristotelici”*. Plutarh a respins interpretările raţionaliste ale zeilor 
cu argumentul că reduceau divinitatea la facultățile şi pasiunile sufletului sau la 
forțele naturii. Convingerea stoică în conformitate cu care natura este un tot 
perfect, unde toate părțile conspiră şi simpatizează între ele, împreună cu învățătura 
potrivit căreia materia, deoarece este pasivă, nu produce nimic, deci nici răul, 
conduceau la o concluzie optimistă, fără a oferi însă o soluţie satisfăcătoare la 
problema teologică şi, consecutiv, la interogaţia asupra originii răului. Nemulțumit 
de soluţiile stoice, Plutarh a încercat să demonstreze absurditatea susţinerilor lor. În 
primul rând, Plutarh procedează — în De Iside et Osiride (lepi "lowog xoi 
"Ooipi50g), 75 — la punerea în stare de complementaritate a pitagoreismului cu 
doctrina platonică primară, cu privire la crearea şi guvernarea lumii de către 
Numerele-Forme. Astfel, istoricul filosof vorbeşte despre o tetractys pitagoreică în 
care suma primelor patru numere pare şi a primelor patru impare este 36: 


IAA —= 
ON -P II 


În dialogul Timaios, Platon elaborase şi el o tetractys ce cuprindea suma 
numerelor care constituie Sufletul lumii — a treia hypostasis, în sistemul lui Plotin: 


Deoarece numerele nu sunt nici bune, nici rele, răul nu poate proveni de la 
Formele numerice. Dar răul nu poate veni nici de la materie, aşa cum afirmau 
stoicii, deoarece materia, fiind în sine lipsită de calități, depinde de principiul 
modelator care o supune schimbării şi îi dă formă; în consecinţă, răul nu poate veni 
decât de la Demiurg, pentru că el este cel care aprobă faptele rele în loc să le 
împiedice. De aceea, Demiurgul este singurul responsabil pentru răul din lume, iar 
omul este, în consecință, absolvit de responsabilitatea consecințelor faptelor sale. 

Un alt aspect al doctrinei lui Plutarh vizează esenţa răului în plan ontologic. 
Stoicii afirmau existenţa răului doar la nivelul detaliului, al viziunii umane despre 
univers, tinzând să elimine răul din realitate. Plutarh, dimpotrivă, consideră că nu 
se poate nega existenţa reală a răului, evidentă prin durerea şi suferinţa prezente în 
natură şi în sufletul omului. Plutarh conchide „Dacă nimic nu se poate realiza fără 


5 Emile Bréhier, Histoire de la philosophie, Te éd., 3 vol., I. Antiquité et Moyen Age, Paris, 
Puf, Quadrige, 1994, p. 391. 

o cauză, atunci trebuie să existe în natură, aşa cum există pentru bine, un principiu 
particular care dă naştere răului.” Soluţia dualistă regăsită de Plutarh este 
justificată — consideră eclecticul — prin faptul că este prezentă din cele mai 
îndepărtate timpuri în mitologiile antice majore — persană şi greacă —, precum şi în 
scrierile majorităţii filosofilor, astfel că se poate afirma cu îndreptăţire că lumea 
este produsul unui amestec format din două forțe contrare. Forţele contrare, la 
Plutarch, nu sunt însă Demiurgul şi materia, deşi Sufletul cel rău de care vorbeşte 
Plutarch este, de asemenea, un principiu material identificat cu Diada ori cu 
Nedefinitul piagoreicilor, cu divizibilul, Devenirea sau Necesitatea platonicienilor. 
Materia, la Plutarch, este un al treilea principiu, distinct atât de Demiurg, cât şi de 
Sufletul cel rău, de care Demiurgul se foloseşte pentru a crea Sufletul cel bun”. 
Alţi eclectici, i.e. Atticus sau Numenius din Apameea, au atribuit materiei un 
suflet, care corespunde acelui mare Suflet rău, a cărui existență Platon pare să o 
admită în capitolul al X-lea din Legile, ceea ce confirma poziţiile gnostice dualiste, 
unde dinamica lumii implica reprezentarea unei lupte veşnice dintre un Suflet bun 
şi un Suflet rău. Interpretarea dualistă a lui Platon de către eclectici a fost relansată 
de Diogenes Laertios care, în secolul al treilea d. Hr., scria că „Platon a admis 
două principii ale tuturor lucrurilor, Dumnezeu şi materia”. O analiză mai 
detaliată pune în evidenţă faptul că aproape toţi filosofii eclectici — la care se 
adaugă şi alte nume, ca de pildă Albinus şi Celsus — îl interpretau pe Platon la 
modul alegoric, în continuarea misterelor orientale, completând hermeneutica lor 
cu astrologia, demonologia şi magia. Sentimentul curat al unei trăiri spirituale de 
inspirație religioasă, izvorât dintr-o concepţie rațională despre univers, prezent la 
ultimii reprezentanți ai stoicismului — Seneca, Marcus Aurelius — a fost umbrit tot 
mai mult de o religiozitate degradantă, care utiliza vocabularul filosofiei antice, 
epurat de sensurile sale mistice majore, pentru a fundamenta un misticism confuz 
de forma hermetismului trismegist şi a doctrinelor gnostice, combătute atât de 
Plotin, cât şi de Părinţii Bisericii creştine primare. După cum evidențiază Elaine 
Pagels, „Plotin, care era de acord cu maestrul său Platon, că universul a fost creat 
de divinitate şi că inteligenţe non-umane, printre care stelele, participau la un 
suflet nemuritor, i-a criticat aspru pe gnostici fiindcă aveau o părere foarte bună 
despre ei înşişi şi una foarte proastă despre univers”. Perspectiva dualistă 
produsă în planul ideilor însemna o degradare profundă a gândirii speculative, 
sesizată şi sancționată cu promptitudine de către filosofii sceptici, neoplatonici şi 


5! Plutarch, De Iside et Osiride, 45, în Plutarchi Cheeronensis, Moralia, 7 vol., ed. G. N. 
Berbardakis, Lipsiae, Teubner, 1888-1896; tom. II, p. 511-519. 

52 Plutarch, De animae procreatione in Timaeo, 5—9, în Plutarchi Cheeronensis Moralia, 
ed. cit., tom. VI, p. 159-167. 

53 Diogenes Laertios, Despre viețile şi doctrinele filosofilor, TII, 69, trad. din limba greacă de 
acad. prof. C. I. Balmuş, Bucureşti, Editura Academiei Republicii Popuplare Romîne, 1963, p. 221. 

5 Elaine Pagels, Evangheliile gnostice, trad. Walter Fotescu, Bucureşti, Editura Herald, 1999, 
p. 214. 

de către polemiştii creştini. Şi deşi în primele două secole creştine, dualismul a 
coexistat cu creştinismul dovedind aproape aceeaşi putere de seducţie şi de 
convertire — după cum mărturiseşte şi Sfântul Iustin Martirul şi Filosoful în Dialog 
cu iudeul Trifon, #4 — datorită deschiderii teoretice şi fundamentării teologice a 
Scriitorilor şi Părinților Bisericii, apologeţi şi polemişti, învățătura creştină a 
triumfat, astfel că singura interpretare valabilă a lui Platon a rămas erminia monistă. 

Scepticii au folosit platonismul ca nume pentru un tip de filosofie dogmatică, 
ca model de cum nu trebuie să se facă filosofie. Îndoiala sceptică a pus, de asemenea, 
semnul negației asupra aristotelismului dogmatizant al stoicilor referitor la ființă şi 
neființă, virtute şi viciu. Critica scepticilor viza şi epicureismul, pregătind astfel 
terenul pentru un nou platonism în care filosofia şi mistica se vor fi reconciliat 
definitiv: „Alexandrinii au fost filosofii care au descoperit spiritul în unitatea sa, 
anume 0 entitate nouă, cu legi şi proprietăţi cu totul diferite de cele observate în 
lumea sensibilă; o entitate cu proprietăţi misterioase şi inexplicabile, care nu aduc 
cu cele ale materiei sensibile |...] spiritul în activitate desfăşurat fără a se epuiza, 
izvor infinit ce devine mai bogat pe măsură ce se revarsă, Realitate supremă care, 
prin Logos, creează toate lucrurile şi, în mod paradoxal, creează şi materia.” 

Sinteza neoplatonică creştină este expresia unei renaşteri filosofice în lumea 
păgână care încerca astfel să-şi refacă unitatea religioasă pe fundalul unei filosofii 
atotcuprinzătoare, într-o vreme când creştinismul devenise deja, pe scena vieții 
spirituale, o alternativă triumfătoare confirmată de împăratul Iulian Apostatul prin 
celebrele cuvinte: „4i învins, Galileene!” 

În plan sistematic, filosofia neoplatonică in genere a însemnat o conciliere a 
platonismului cu aristotelismul, prin înțelegerea conceptelor-cheie fie ca sinonime, 
fie complementare. Alexandre Kojève susține cu îndreptățire: „Neoplatonismul 
împrumută noțiunile sale aristotelice (dogmatizate) mai ales de la stoicism (în mod 
notabil, de la Poseidonios), iar noțiunile sale platonice (dogmatizante) par să fi 
fost mai ales inspirate din platonismul numit «mediu» al lui Numenius”. Plotin, 
cel mai de seamă reprezentant al neoplatonismului, a construit un sistem original 
denumit de Endre von Ivanka „monism spiritualist şi mistic”, care introduce „un 
conținut platonician (spiritualist) în schema stoică despre existență (de sorginte 
materialistă)””, astfel că, printr-o ingenioasă pliere şi articulare a elementelor, 
Plotin a depăşit dualismul şi dogmatismul canonului Platon-Aristotel, operând cu 


un nou concept despre existență, mai „dinamic”®®, 

Încă în platonismul originar, de la Bine ca Idee supremă, la lumea sensibilă — 
cu lucruri şi umbre ale lucrurilor — sensul mişcării este de „degradare a ființei”®. 
Pe măsură ce se coboară în ierarhia Fiinţei, pe măsura îndepărtării de acele sinteze 
ideale care nu admit excesul sau lipsa — după cum arată finalul din Philebos — 
Binele se diminuează. În Legile, cartea a X-a, Platon arată explicit că răul este 
inerent lumii sensibile. Lucrurile sunt copii ale Ideilor. Prin acest fapt, ele sunt 
depărtări de Fiinţa în sine, de perfecțiunea modelelor. În raport cu doctrina lui 
Platon, neoplatonismul plotinian este o continuare firească, deoarece diminuarea 
Binelui — altfel spus, geneza răului ca absenţă a binelui — în emanate este explicată 
ca o sleire a principiului. 

Unu este act pur, şi, neputând să se contemple singur, îşi creează un subiect 
care să-l contemple, astfel că Intelectul este primul act al Binelui. Intelectul îşi 
creează, la rândul său, o imagine, anume Sufletul, care este mediatorul prin 
excelență. Privind dincolo de Intelect, Sufletul străbate cu vederea până la Unul 
suprem, dobândind astfel imaginea Unului. În acelaşi mod, fiecare nivel al 
emanaţiei produce o imagine — din ce în ce mai ştearsă — a Unului contemplat. 
Fiecare ființă contemplă şi produce, în conformitate cu nivelul său, o imagine a 
Unului suprem, însă ceea ce ființele generează nu sunt decât umbre, imagini tot 
mai şterse ale Unului. Imaginea Unului, ca produs al contemplării, este înzestrată 
(aproape) cu aceleaşi virtuți ca ale aceluia de la care îşi ia ființa în mod nemijlocit 
şi având (aproape) aceeaşi nelimitată forță, dar, întrucât imaginea este generată, 
deci îşi are temeiul în altul, nu mai poate fi o imagine simplă, ci are statutul de 
copie față de Unu, fiind diferită în raport cu originalul, în ceea ce priveşte 
perfecțiunea. Astfel, fiecare treaptă inferioară generează o imagine din ce în ce mai 
palidă a modelului pe care îl contemplă. Emanaţia nu urmează ritmul unei 
descinderi triumfale, ci este o mişcare descendentă de decădere şi degradare. În 
cursul descinderii, „Unul, în loc să-şi păstreze unitatea sa internă, datorită faptului 
că se revarsă cu dărnicie în exterior, pierde din forța sa prin însăşi această 
înaintare”. Cu fiecare nivel descensiv al existenţei, energia primară slăbeşte, se 
pierde prin mijlocire, asemenea unui „transfer de energie”, până când, epuizată, ea 
nu mai este capabilă ca, generând, să rămână în Fiinţă, şi de aceea, ceea ce produce 
este totuna cu Nefiinţa. 

Este evident că, dacă ar fi să se compare referatul creaţiei biblice şi 
comentariile Părinților Bisericii creştine cu privire la căderea protopărinţilor şi 
decăderea umanităţii, termenul cel mai apropiat de comparaţie, din toată tradiția 
platonică, este platonismul primar unde există numai două niveluri ale Fiinţei, o 
lume a esenţelor pure şi o lume degradată a umbrelor — o lume a lui Dumnezeu, şi o 
lume a creaţiei Sale. Schema plotiniană a emanaţiei postulează un nivel singular al 
Unului pur — singura Fiinţă, adevărată, frumoasă şi bună la modul absolut — şi infinite 

niveluri de copii ale copiilor, ale câpiilor ş.a.m.d., într-o ierarhie descendentă de câpii 
ale copiilor, începând cu originalul Unu, ca lumină pură, şi încheind cu ultima copie, 
care este Nefiinţa ca întuneric absolut. Astfel, deşi pare „un monism mistic”, doctrina 
lui Plotin ascunde un dualism izbitor de asemănător cu schema gnostică, atât de 
combătută de neoplatonici, dar mai ales de către Sfinţii Părinți. 

Schema de procesiune graduală, de la cel mai înalt nivel spre cel mai de jos, 
de la Unu la Multiplu şi de la Fiinţă spre Nefiinţă, este necesară şi ţine de însăşi 
natura creatoare a principiului. Încă Platon, în dialogul Parmenide, intuise acest 
lucru: „Prin urmare, întrucât revine deopotrivă existentului să participe la a nu fi, 
iar inexistentului la a fi, şi Unul, la rândul său, în măsura în care nu este, participă 
cu necesitate la a fi spre a nu fi.”*! 

Plotin formulează şi ultima concluzie a raționamentului atunci când conchide 
că trebuie, totuşi, să existe un ultim nivel pentru ca să fie epuizată creația: „de 
vreme ce Binele nu există singur, există cu necesitate în seria lucrurilor care ies 
din el, sau, dacă vrem, care coboară din el, îndepărtându-se, un ultim termen, după 
care nimic nu mai poate fi generat; acest termen este răul. Există în mod necesar 
ceva după Primul; deci există şi un termen ultim; acest termen ultim este materia, 
care nu mai are nicio parte de Bine. De aici rezultă necesitatea răului.” 

După ce postulează principiul că perfectul este fecund şi că, deci, perfectul 
trebuie să creeze pentru a fi perfect, Plotin adaugă un corolar neaşteptat: „un 
perfect etern produce o fiinţă eternă, deşi inferioară lui. Astfel, răul este o 
emanaţie necesară a Unului, fiind divin şi etern ca şi el.”® Întrucât Binele nu 
există singur, este necesar ca Răul să existe, deşi la o depărtare infinită de Bine; 
după cum este necesară existenţa celui ce urmează după Unu, la fel de necesară 
este şi cea a ultimului grad. Pe măsura îndepărtării de originea divină, ataşamentul 
față de Unu se manifestă prin dorința de a fi „altul”, de nivel inferior şi, în final, de 
a fi ceea ce este multiplu şi schimbător în existență materială. Pentru ca toate 
nivelurile realităţii să fie epuizate, este necesar ca seria generărilor divine să aibă 
un ultim stadiu, dincolo de care nu poate avea loc nimic mai puţin perfect. Această 
limită inferioară ultimă este materia, pe care Plotin o identifică cu răul absolut. 

Justificarea celor doi termeni — materia şi răul — aflaţi la distanță maximă de 
Bine, se prezintă totuşi sub forma a două raționamente distincte, dar care se 
presupun reciproc. Răul, ultima şi inavitabila operă a Unului, nu mai păstrează 
nimic din natura creatoare a principiului, fiind „lipsa totală a Binelui”. Însă el îşi 
are, până la urmă, originea şi temeiul în Bine, de care este legat într-un anume fel. 
Universul plotinian este o înlănțuire ierarhică în degenerescență: speciile 
superioare preced speciile inferioare, cele din urmă fiind privaţiuni ale celor dintâi. 
Orice sferă de existenţă se prezintă pe verticală, pe măsura „coborârii”, ca o 

limitare şi degradare a Fiinţei. Depărtarea continuă de Bine este însoțită de un 
progres al răului. Deoarece principiul îşi manifestă funcționalitatea în mod 
descensiv, lumea, fără a fi ceva rău în mod esențial, este rea ca fiind un lucru 
derivat, deşi derivarea ei se face din existenţa cea mai bună. 

Ca toţi postplatonicienii, Plotin a preluat categoria de materie de la Aristotel, 
dar pentru elucidarea naturii ei a supus analizei două teze, anume axioma diadei 
indefinite şi postulatul receptacolului platonic. Aristotel definea materia prin relația 
ei cu forma, considerând-o totodată un termen relativ: materia ca privaţiune de 
formă primeşte formă, fiindcă a avea formă înseamnă a fi lipsit de forma opusă“. 
Plotin a modificat statutul materiei, făcând din materia ca substrat o realitate 
absolută. La Aristotel, materia era indeterminată doar în raport cu o formă anume, 
dar, în sine, materia putea fi determinată şi chiar trebuia să fie determinabilă. Plotin 
nu a admis decât definiţia materiei ca absolut indeterminată şi indeterminabilă. 

În tratatele plotiniene, materia apare eliberată de orice capacitate de a avea 
calităţi şi este „pustie de orice”S5; nu are trup (&o&puuroc)“S; este lipsită de cantitate 
(&nocog), deoarece cantitatea este formă“; este indeterminare (&optoTiu)“%; nu are 
mărime, nici măsură, ci doar capacitatea de a le face loc; este nelimitatul 
(Ğnsipov)”; este privaţiune (61£pno:6)”; nu-i aparţine existenţa, ea fiind, de fapt, 
nefiinta (ui öv)”. 

În aceeaşi manieră negativă este definit răul, ca privațiune de realitate a 
Binelui. Din acest punct de vedere, Plotin poate fi considerat autorul primei 
teologii apofatice a răului în istoria gândirii omeneşti. Astfel, Plotin defineşte rău/ 
transferându-i toate atributele negative ale materiei: „răul [...] este pentru bine ca 
lipsa de măsură în raport cu măsura, ca nedeterminatul în raport cu determinatul, 
ca o lipsă în raport cu principiul creator al formei, ca fiinţa etern deficientă în 
raport cu cel căruia nu-i lipseşte nimic; el este nelimitat, mereu instabil, complet 
pasiv, niciodată săturat, sărăcia totală; iată nu atributele accidentale, ci substanța 
(ipostasis — On6oruoic) însăşi a răului.” ” 

După frecvenţa utilizării în Enneade, termenul de substanță (Ñ VNOSTAGIG) 
pare a fi unul dintre cele mai importante concepte din vocabularul tehnic al 
filosofiei plotiniene. Termenul este prezent şi în scrierile filosofilor anteriori, şi în 
discursurile scriitorilor creştini contemporani, dar şi după Plotin. Însă utilizarea 

termenului de substanță (ònóotao) ca determinare esenţială şi fiinţială a răului a 
fost considerată inacceptabilă de către Sfinţii Părinţi, constituind permanent 
obiectul unor critici vehemente. Astfel, Sfântul Atanasie cel Mare a respins 
concepţiile „acelor păgâni şi eretici dualişti care au reprezentat răul ca substanţă, 
ca esență de sine stătătoare”. De asemenea, Sfântul Dionisie Areopagitul a 
afirmat categoric: „răul nici nu are substanţă (ipostasis).”” 

Controversele iscate de utilizarea termenului substanță (On65sT0016) de către 
Plotin atât în epoca patristică, dar şi în Evul Mediu, au fost generate de traducerea 
filosofică a termenilor greceşti Önóotaocç — ipostasis şi obocia — ousia, prin 
termenii latini substantia şi essentia în mod indistinct, ca şi cum ar fi fost sinonimi, 
în timp ce, în literatura patristică, termenul grecesc Ónóotaos — ipostasis a fost 
considerat sinonim cu npooonov — prosopon (rom., „chip”, „înfățişare”, 
„personaj”, „persoană”) şi tradus în mod constant şi consecvent prin termenul latin 
persona pentru a desemna, din punct de vedere dogmatic creştin, calitatea proprie 
numai Dumnezeirii de a fi (unică în ființă şi) întreită în persoană. Termenului 
ovoia — ousia nu i-a fost acordată o atenţie deosebită de către Sfinţii Părinţi, fiind 
tradus în mod indistinct când prin substantia, când prin essentia, ceea ce a generat 
alte controverse în cea de-a doua perioadă patristică, dar mai ales în teologia 
creştină a Evului Mediu. În Enneade, toate utilizările termenului substanţă 
(On6oTa01G) desemnează, în primul rând şi la modul direct, Unul; şi numai 
consecutiv, universul noetic, universul psihic şi, în mod excepțional, răul şi 
materia. Plotin menționează de cel puţin trei ori în mod explicit răul şi materia ca 
ipostasis, ceea ce, în chip de imprevizibilă circumscriere conceptuală, generează 
mari dificultăţi de interpretare, deoarece nu permite conturarea unei definiții 
precise şi unice pentru ceea ce exprimă ipostas-a plotiniană'€. 

După Emile Brshier, confuziile pot fi eliminate dacă se operează distincția 
conform căreia „cuvântul hypostasis semnifică orice subiect existent, indiferent 
dacă acest subiect este determinat sau nu; cuvântul esenţă sau substanţă (ovoia) 
desemnează la fel un subiect existent, o hypostasis, însă un subiect determinat de 
atribute pozitive şi având o formă”. În conformitate cu această distincţie, Binele 
şi Răul lui Plotin sunt numai ipostas-e, dar nu şi esențe (sau substanțe). Atât Unul, 
cât şi materia, respectiv Binele şi Răul, sunt realități simple, indivizibile, 
indeterminate, neconfigurate, lipsite de calități. De aceea, nici Prima hypostasis, 


74 Sfântul Atanasie cel Mare, Cuvânt împotriva elinilor, VI-VII, trad. din grecește de pr. Dumitru 
Stăniloae, în Sfântul Atanasie cel Mare, Scrieri, partea întâi, în colecția „Părinţi şi Scriitori 
Bisericeşti”, vol. 15, Bucureşti, Editura Institutului Biblic şi de Misiune al Bisericii Ortodoxe 
Române, 1982, p. 36-37. 

7 Sfântul Dionisie Areopagitul, Despre Numirile Dumnezeieşti, IV, 31, trad. pr. Dumitru 
Stăniloae, în Sfântul Dionisie Areopagitul, Opere complete, Bucureşti, Paideia, 1996, p. 157. 

76 Rein Ferwerda, Translating Plotinus, în A. Vanderjagt (ed.), The Neoplatonic Tradition; 
Jewish, Christian and Islamic Themes, Köln, Dinter, 1991, p. 26-35. 

7! Emile Br&hier, Histoire de la philosophie, Te éd., 3 vol., I, Antiquité et Moyen Age, Paris, 
PUF, Quadrige, 1994, p. 400. 

nici Sufletul, şi nici Binele nu desemnează substanţe pozitive sau forme ale Unului, 
ci reprezintă doar un mod de a spune, în raport cu ipostas-ele succedente şi 
subordonate, că trebuie să fie Primul în calitate de anterioritate a oricărei realități; 
că trebuie să fie Unu, ca principiu unificator; că trebuie să fie Bine ca scop al 
devenirii fiinţelor derivate. Însă toate aceste expresii nu spun ce este Prima 
hypostasis, deoarece ea, de fapt, nu este nici Unul, nici Binele, ci doar — după 
expresia lui Plotin — „un neant supraesenţial.”* 


18 Plotin, Ennéades, V, 1, 6; VI, 8-9, ed. cit. 


ROLUL SPECIILOR INTELIGIBILE IN PROCESUL 
CUNOAŞTERII UMANE LA TOMA DIN AQUINO 

Abstract. Depending on the manner in which the question “what role do the intelligible 
species play in the process of human cognition described by Thomas Aquinas?” was 
answered, two main contemporary interpretative trends have developed: realism and 
representationalism. The goal of this article is to make a thorough analysis of these 
interpretations in order to find out whether or not the intelligible species play a causal 
role, by determining cognition and its content without being themselves the objects ofa 
cognitive power, or a cognitive role, meaning that in order to be able to cognize the 
essence of an extra mental object we first need to cognize the intelligible species. 


Keywords: Thomas Aquinas, epistemology, id quo, id quod, intelligible species, 
realism, representationalism 


Toma din Aquino consideră că stările mentale sunt orientate către ceva, sunt 
despre ceva anume. Încercarea de oferi un răspuns la întrebarea: „despre ce sunt 
stările mentale” a împărțit opiniile exegeților în două tabere: cea a realiştilor şi cea 
a reprezentaționaliştilor. Primii susțin că gândurile sunt despre obiecte din lumea 
extramentală şi că speciile, entităţile intermediare care determină conținuturile 
obiectelor, sunt doar mijloace prin care (id quo) avem acces la ele. De partea 
cealaltă, reprezentaţionalişti precum Claude Pannacio şi Robert Pasnau susţin că 
gândurile noastre sunt mai întâi orientate spre specii şi abia apoi spre obiectele 
extramentale. 

În studiul de față îmi propun să analizez problema rolului speciilor 
inteligibile în procesul cunoaşterii umane descris de Toma din Aquino. Altfel spus, 
voi încerca să văd dacă speciile inteligibile joacă un rol cauzal, determinând 
cunoaşterea şi conţinutul ei, fără să devină însă obiecte ale cunoaşterii şi rămânând 
la statutul de mijloace ale realizării ei, sau dacă, dimpotrivă, joacă un rol cognitiv, 
ceea ce ar însemna că pentru a putea cunoaşte esenţa unui obiect extramental este 
nevoie să cunoaştem mai întâi speciile inteligibile ale obiectelor. În acest scop, voi 
prezenta la început liniamentele mecanismelor procesului de cunoaştere tomist, 
după care îmi voi îndrepta atenţia asupra manierei în care cele două tabere 
interpretează procesul cunoaşterii, urmând ca, în final, să verific tăria argumentelor 
aduse de ele în raport cu gândirea tomistă. 

Atunci când Toma din Aquino discută despre obiectele stărilor noastre 
mentale, când prezintă procesul cunoaşterii umane, o face proiectând un sistem de 
etape succesive: (a) speciile sensibile (species sensibilis) sau formele senzoriale 


! Universitatea „Alexandru Ioan Cuza”, Iaşi, Facultatea de Filosofie şi Ştiinţe Social-Politice. 

care transmit proprietăţile obiectelor extramentale sunt receptate de către simţurile 
exterioare ale subiectului cunoscător; (b) pornind de la datele furnizate de simţurile 
externe, subiectul cunoscător formează o imagine (phantasma) a obiectului 
perceput; (c) intelectul activ abstrage din aceste imagini speciile inteligibile pe care 
le depune în intelectul posibil; (d) intelectul posibil formează un concept 
(conceptus, intentio intellectae, verbum mentis) prin care cunoaşte esența 
(universalul) obiectului particular receptat de către simțurile externe. 

Să dau un exemplu pentru cele spuse mai sus: să presupunem un subiect 
cunoscător X care vede o bucată de citrin’. La început simțurile externe ale lui X 
receptează speciile sensibile ale citrinului (e.g. culoarea galbenă, textura lucioasă). 
În momentul receptării acestor specii sensibile, în organele de simţ corespunzătoare 
are loc o modificare intenţională, altfel spus, atunci când X percepe culoarea 
galbenă, o percepe fără materia de care este ataşată în bucata propriu-zisă de citrin. 
În consecinţă, ochii lui X nu îşi vor schimba culoarea devenind galbeni, decât dacă, 
printr-o coincidenţă nefericită, lui X i se declanşează, spre exemplu, simptomele 
specifice hepatitei. După ce speciile sensibile au fost asimilate, simţurile interne ale 
lui X formează o imagine (phantasma) a bucății de citrin; acum X vizualizează o 
bucată particulară de citrin cu o anumită culoare, formă, dimensiune, textură, 
prinsă într-un anumit cadru spaţio-temporal. După ce simţurile şi-au terminat 
activitatea, intervine în joc intelectul activ care iluminează şi abstrage speciile 
inteligibile din imaginea obiectului perceput. Acum X poate percepe sub ce 
dimensiuni generale, în ce formă şi în ce gen se încadrează obiectul extramental 
perceput. După ce au fost abstrase de intelectul activ, speciile inteligibile sunt 
depuse în intelectul pasiv care, astfel informat, produce un concept care va fi mai 
târziu exprimat printr-un cuvânt rostit, care îl va ajuta pe X să înțeleagă efectiv 
obiectul extern, nu doar să se gândească la el. Dat fiind faptul că miza acestui 
studiu este aceea de a clarifica statutul speciilor inteligibile, în cele ce urmează mă 
voi ocupa doar de etapa (cY. 

În interpretarea realistă, considerată interpretarea canonică a teoriei tomiste a 
cunoaşterii, speciile inteligibile sunt doar cele prin care cunoaştem obiectele 
extramentale, nu şi cele pe care le cunoaştem. Altfel spus, accesul nedistorsionat la 
obiectele extramentale este facilitat de rolul de mediator pe care aceste entități 
mentale îl joacă. În fapt, interpretarea realistă are la bază următoarele argumente: 
(1) identitatea formală (IF) dintre speciile inteligibile şi forma esențială a 
obiectului, din care derivă (1.1) statutul de id quo al speciilor inteligibile — cele 
prin care cunoaştem obiectul, nu cele cunoscute; (1.2) între speciile inteligibile şi 


? Citrinul este o varietate de cristal de cuarț (SiO2), cu urme de Fe“, care îi conferă o culoare 
gălbuie. 

3 Pentru detalii despre celelalte etape, vezi Robert Pasnau, Thomas Aquinas on Human Nature: 
A Philosophical Study of Summa theologiae la 75-89, Cambridge University Press, 2003, p. 267-— 
330; Dominik Perler, Theorien der Intentionalităt im Mittelalter, Frankfurt am Main, Vittorio 
Klostermann, 2002, p. 42-80; Eleanore Stump, Aquinas, Routledge, 2003, p. 244-307. 

forma esenţială a obiectului extramental există o relaţie de similitudo, înţeleasă nu 
ca similaritate sau asemănare, ci ca asimilare formală sau acord formal; (1.3) dubla 
existență (DE) a unei forme — materială şi naturală în obiectul extramental, 
intenţională şi imaterială în mintea subiectului cunoscător —, şi (2) dublul aspect 
(DA) sub care se poate înfățişa o formă — de accident în minte şi de universal 
pentru că asigură cunoaşterea. În contemporaneitate au apărut exegeţi precum 
Claude Panaccio sau Robert Pasnau, care contrazic argumentele invocate de realişti 
şi susțin că, deşi în genere reprezentaționalismul epistemologic este atribuit unor 
autori din perioada modernă, elemente ale acestuia pot fi identificate la Toma din 
Aquino. În cele ce urmează voi analiza rând pe rând obiecțiile reprezentaţionaliste 
pentru a verifica în ce măsură se susţin şi pentru a putea, în final, să am la 
dispoziţie materialul necesar deciderii rolului pe care speciile inteligibile îl joacă în 
procesul cunoaşterii umane. 

În genere, atunci când se vorbeşte despre reprezentaţionalism se are în vedere 
varianta lui ontologică: nu avem niciodată acces la obiectele din lumea 
extramentală, ci doar la reprezentări din mintea noastră. Însă acest tip de 
reprezentaţionalism iese din tiparul tomist al cunoaşterii, deoarece Toma afirmă 
explicit faptul că avem întotdeauna acces la obiectele externe, aşa cum sunt ele, 
într-o manieră nedistorsionată”. Varianta reprezentaţionalistă care poate fi totuşi 
aplicată teoriei tomiste este cea epistemologică. Reprezentaţionalismul 
epistemologic nu pune sub semnul îndoielii posibilitatea accederii la lucruri aşa 
cum sunt ele, ci mediază accesul la ele prin cunoaşterea imediată a unor 
reprezentări mentale. Concret, obiectul imediat al cunoaşterii este specia 
inteligibilă se ajunge la cunoaşterea, prin care obiectului pe care aceasta îl 
reprezintă. 

Claude Panaccio, într-un articol din 20027, atacă teza identităţii formale 
susținută de realişti, avansând ipoteza că speciile inteligibile nu pot fi identice cu 
quidditatea (esenţa) obiectului, deoarece: obiectele proprii ale intelectului sunt 
quidditățile care nu sunt multiplicabile, pe când speciile inteligibile sunt 
multiplicabile în diferiți subiecți cunoscători, de unde rezultă că, deşi sunt cele prin 
care obiectele sunt cunoscute, speciile inteligibile nu sunt asimilate, nu 
redirecționează cunoaşterea, ci reprezintă forma esenţială a obiectului: 

„înainte de toate, quidditățile lucrurilor sunt numite în mod 
frecvent de către Toma din Aquino obiectele proprii ale 
intelectului. În mod obişnuit, în opinia lui, speciile inteligibile nu 
sunt obiectele intelectului, nu sunt id quod ale cunoaşterii, ci sunt 
cele în virtutea cărora cunoaşterea are loc, guo-ul cunoaşterii. În al 


4 Voi reveni la această chestiune când voi discuta unul dintre argumentele invocate de Robert 
Pasnau. 

5 Claude Panaccio, Aqiunas on Intellectual Representation, în „Chaiers d'epistemologie”, 
Publication du Groupe de Recherche en Epistemologie Compare, Université du Quebec à Montréal, 
265/2002. 

doilea rând, speciile inteligibile sunt semne [token] mentale 
multiplicate în funcţie de pluralitatea minţilor singulare, pe când 
esenţele nu sunt multiplicabile în acest fel. Aşadar reamintind că în 
Compendium theologiae «obiectul intelectului nu este specia 
inteligibilă, ci quidditatea lucrului» Aquino justifică distincția 
dintre specii mentale şi quiddități spunând că, chiar şi atunci când 
tu sau eu ne gândim la aceeaşi quidditate, speciile inteligibile pe 
care le folosim sunt «numeric distincte în noi». În al treilea şi 
ultimul rând, speciile inteligibile au existenţa unui accident în 
subiectul cunoscător. Cum ar putea avea vreodată o esență 
existenţa unui accident?” (F1) 


În fapt, Panaccio respinge ideea identităţii formale dintre speciile inteligibile 
şi quidditatea lucrului, recurgând la trei argumente: (A) obiectul cunoaşterii e 
quidditatea lucrului, specia inteligibilă nu e obiectul cunoaşterii, deci specia 
inteligibilă nu e identică cu quidditatea lucrului; (B) quidditatea nu este 
multiplicabilă în diverşi subiecți cunoscători, speciile inteligibile sunt 
multiplicabile în diverşi cunoscători, deci speciile inteligibile nu sunt identice cu 
quidditatea; (C) speciile inteligibile au existență accidentală în minte, quidditățile 
sunt esențe, universalii, aşadar au o existență universală; ceva universal nu poate 
avea o existență accidentală, deci speciile inteligibile nu sunt identice cu 
quidditatea lucrului. Să le iau pe rând: (A) faptul că speciile inteligibile sunt id quo 
al cunoaşterii, şi nu id quod, este o afirmaţie pe care Toma o repetă de foarte multe 
ori atunci când discută despre speciile inteligibile”, afirmaţie pe care realiştii o 
introduc în arsenalul argumentelor lor (1.1). Problema este totuşi, cum e posibil ca 
cel prin care cunosc să nu fie cunoscut, dar să fie identic cu cel cunoscut? Panaccio 
pare a avea dreptate, cel puțin dacă analizăm lucrurile din perspectivă logică: dacă 
A (obiectul cunoaşterii) este identic cu B (quidditatea), iar C (specia inteligibilă) 
este diferit de A (obiectul cunoaşterii), rezultă că C diferă de B. Există totuşi un 
aspect pe care Panaccio nu îl ia în calcul, anume faptul că speciile inteligibile sunt 
„într-un anumit mod [quodammodo] quidditatea şi natura lucrului în acord cu 


ê Ibid, p. 12, «First and foremost, the quiddities of things are frequently said by Aquinas to be 
the proper objects of the intellect. The intelligible species, however, are normally not in his view the 
objects of the intellect, they are not the id quod of intellection, but that in virtue of which intellection 
takes place, the quo of intellection. Secondly, the intelligible species are mental tokens and they are 
multiplied according to the plurality of singular minds, while the essences are not so multiplied. Thus 
having once more recalled, in the Compendium theologiae, that “the object of the intellect is not the 
intelligible species, but the quiddity of the thing”, Aquinas justifies this distinction between mental 
species and quiddities by stating that, even when you and I are thinking about the same quiddity, the 
intelligible species we use for that are “numerically distinct in me and in you”. And finally, the 
intelligible species has the being of an accident of the cognizer. How could an essence ever have the 
being of an accident?» 

Un exemplu la îndemână ar fi S. Th. I, q. 85, a. 2. 

existenţa inteligibilă, nu în acord cu existenţa naturală care este în lucru.” Ce 
spune aici Toma este, în fapt, ceea ce a fost numit de către realişti DE: existență 
naturală şi materială în obiectul extramental şi existență intențională şi imaterială în 
minte. Să iau un exemplu concret: formula SiO„Fe* însoţită de cunoştinţe din 
chimie face posibilă recunoaşterea citrinului. Deşi SiO»Fe”” şi citrinul reprezintă 
acelaşi lucru, SiO„Fe** există în mod diferit în compusul material, în bucata 
propriu-zisă de citrin, unde este unită cu materia, şi în mod diferit în mintea lui X 
unde nu mai are nici un fel de reziduuri materiale, unde există separat de orice 
determinări materiale. SiO»Fe* este specia inteligibilă a citrinului, aşadar nu este 
cea pe care o cunoaştem, ci cea prin care cunoaştem şi cea care este quidditatea 
citrinului, altfel decât există aceasta în obiectul extramental. De fapt, ceea ce X 
înţelege este esenţa formulei SiO Fe?, adică forma esenţială a citrinului, devenită 
intențională şi imaterială. Având în minte DE, argumentul (A) al lui Panaccio îşi 
pierde validitatea. 

Toma din Aquino afirmă faptul că speciile inteligibile sunt multiplicabile în 
subiecţi cunoscători diferiţi”. Astfel, dacă X şi Y cunosc o aceeaşi bucată de citrin, 
în intelectele lor vor exista specii inteligibile diferite numeric SI, respectiv SI,. 
Deşi speciile lor inteligibile diferă, X şi Y ajung în finalul procesului să cunoască 
aceeaşi esenţă a obiectului. Problema (B) ridicată de Panaccio pare a fi plauzibilă şi 
pare a fi mai dificilă decât prima: în conformitate cu tranzitivitatea identităţii, dacă 
acceptăm că SI, este identică cu quidditatea obiectului şi că la rândul ei SI, e 
identică cu quidditatea obiectului, trebuie să acceptăm concluzia că SI, e identică 
cu SI. Dar, cum ştim că nu sunt identice între ele, trebuie să acceptăm faptul că 
speciile inteligibile nu sunt identice cu quidditatea obiectului. De această dată 
Panaccio ignoră două chestiuni: DE a speciilor inteligibile despre care am vorbit 
mai sus şi principiul individuaţiei. Principiul individuației spune că orice lucru este 
individuat, este diferit de un altul, prin materia signata” — materia determinată, 
desemnată, care se află sub anumite dimensiuni, caracteristici determinate. Această 
materie desemnată este cea care îşi pune amprenta asupra oricărui lucru în 
componența căruia se află, inclusiv asupra formelor care se află intențional în 
minte. Din acest motiv, doi subiecți cunoscători diferiți vor recepta în mod 
individual speciile sensibile ale obiectului extern şi, în consecință, vor abstrage 
specii inteligibile diferite, dar care vor avea totuşi un acelaşi conținut, vor fi despre 
acelaşi lucru. Să dau un exemplu mai la îndemână: să presupunem că mințile 
subiecților cunoscători sunt asemenea unor foi de hârtie. Pe una dintre foi avem 
imprimat cu cerneală roşie şi cu caractere de 20 formula citrinului, iar pe o alta 


8 „(...) quodammodo ipsa quidditas et natura rei secundum esse intelligibile, non secundum 
esse natural, prout est in rebus” VII Quodlib. (q. 2, a. 2, co.). Toate traducerile din acest articol îmi 
aparțin şi au la bază edițiile latine ale textelor tomiste care pot fi vizualizate pe 
www.corpusthomisticum.org. 

? Vezi Comp.Th. (l. 1, cap 85, co.; 1l. 1, cap. 15, co.). 

10 Toma din Aquino, De ente et essentia, cap. II, 75. 


Rolul speciilor inteligibile în procesul cunoaşterii umane la Toma d" Aquino 87 


avem imprimată aceeaşi formulă scrisă însă cu cerneală verde şi cu caractere de 15. 
Cu toate că ambele formule stau pentru acelaşi lucru, au conţinut identic prin aceea 
că ne trimit către citrin, cele două foi de hârtie şi înscrisurile de pe ele diferă. În 
acelaşi fel, indiferent cât de multe foi ar fi, cu ce fel de cerneală sau caractere ar fi 
imprimate, dacă pe ele va sta scris SiO»Fe”, tot către citrin vor direcționa gândul. 
Aşadar, nici acest al doilea argument înaintat de Panaccio împotriva IF nu se 
susţine. 

Cât priveşte cea de-a treia problemă (C), ea se poate rezolva uşor, luând în 
calcul faptul că speciile inteligibile pot fi considerate sub un dublu aspect (DA) — 
ca accidente în minte, deoarece indiferent dacă o specie sau alta există sau nu în 
minte, mintea va continua să existe, şi ca universale din punctul de vedere al 
conținutului, deoarece declanşează cunoaşterea unor trăsături comune mai multor 
obiecte individuale care aparțin aceluiaşi gen: „specia inteligibilă poate fi 
considerată în două feluri: conform existenţei pe care o are în intelect, şi astfel are 
existență singulară, şi conform faptului că e asemenea obiectului cunoscut, şi astfel 
are un aspect universal”!! (I Sent. deist. 17, q. 2, a. 1, ad 3). 

Atunci când Toma descrie speciile inteligibile ca fiind între-o relație de 
similitudo — similaritate, asemănare — cu obiectul extramental, lasă loc unei 
nelămuriri pe care Panaccio o exploatează: similaritatea nu este identitate. Când 
spun că A şi B sunt similare, înseamnă că au anumite trăsături în comun, dar nu le 
au pe toate. Aşadar, dacă voi dori să cunosc A prin B, unde A e similar, e asemenea 
lui B, voi cunoaşte doar acele trăsături din A pe care le împărtăşeşte cu B. Cum mai 
am însă în acest caz certitudinea că am acces la esenţa lui A, şi nu doar la nişte 
trăsături accidentale comune cu B? Panaccio consideră că similitudo ar trebui 
înţeles ca reprezentare care să implice un soi de izomorfism, oricât de abstract!?, 
dar în niciun caz nu ar trebui înțeles ca asimilare sau împărtăşire a unei forme. Cu 
toate că utilizarea termenului similtudo, şi nu a celui de identitas, pare a fi în 
detrimentul interpretării realiste, similitudo este revendicat ca fiind unul dintre 
principalele argumente ale realiştilor. Textul principal care susține înţelegerea lui 
similitudo ca acord sau împărtăşire a unei forme este: 

„Răspund că, deoarece asemănarea este considerată după acordul 
formal sau după împărtăşirea unei forme, ea variază în funcție de 
multele moduri de comunicare ale formei. Despre unele lucruri se 
spune că sunt asemenea pentru că împărtăşesc aceeaşi formă 
potrivit aceleiaşi rațiuni şi aceluiaşi mod; despre acestea se spune 
nu doar că sunt asemenea, ci că sunt egale în asemănarea lor; aşa 
cum despre două lucruri la fel de albe se spune că sunt asemenea 
în albeață şi aceasta este o asemănare întru totul perfectă. În alt 


1 „(...) species intellecta potest dupliciter considerari: autem secundum esse quod habet in 
intellectu, et sic habet esse singulare; autem secundum quod est similitudo talis rei intellectae, prout 
ducit in cognitionem eius, et ex hac parte habet universalitatem.” 

12 Claude Panaccio, op. cit., p. 16. 


88 Elena Băltuță 


mod sunt numite asemenea cele care împărtăşesc forma potrivit 
aceleiaşi raţiuni, dar nu şi potrivit aceluiaşi mod, ci potrivit unuia 
mai mult sau mai puțin, aşa cum despre un lucru mai puţin alb se 
spune că este asemănător cu un lucru mai alb. Aceasta este o 
asemănare imperfectă. În al treilea mod se spune că sunt 
asemănătoare cele care împărtăşesc aceeaşi formă, dar nu potrivit 
aceleiaşi raţiuni, cum se observă în cazul agenţilor non-univoci. 
Deoarece fiecare agent acționează asemenea lui însuşi în măsura în 
care este agent, acționează totuşi potrivit formei sale, este necesar 
ca în efect să fie o formă asemănătoare agentului. Aşadar, dacă 
agentul este conţinut în aceeaşi specie cu efectul său, ar fi o 
asemănare după formă între cel ce face şi cel ce este făcut, potrivit 
aceleiaşi raţiuni a speciei, precum omul naşte om. Dacă totuşi 
efectul şi agentul lui nu sunt conținute în aceeaşi specie, ar fi o 
asemănare, dar nu potrivit raţiunii aceleiaşi specii, precum despre 
cele generate de soare se poate spune că sunt oarecum 
asemănătoare soarelui, nu însă ca şi cum ar recepta forma soarelui 
potrivit asemănării speciei, ci asemănării genului. Aşadar, dacă 
există un agent care să nu fie conținut în gen, efectul său va fi mai 
puţin asemănător cu forma agentului, dar nu astfel încât să 
participe la asemănarea formei agentului potrivit aceleiaşi rațiuni a 
speciei sau a genului, ci potrivit unei analogii, aşa cum fiinţa însăşi 
este comună tuturor. În acest mod toate cele ce sunt făcute de 
Dumnezeu, deoarece sunt fiinţe, sunt asemenea lui Dumnezeu ca 
principiu prim şi universal al întregii ființări.” "° (F2) 


13 STh. I, q. 4, a. 3, co.: „Respondeo dicendum quod, cum similitudo attendatur secundum 
convenientiam vel communicationem in forma, multiplex est similitudo, secundum multos modos 
communicandi in forma. Quaedam enim dicuntur similia, quae communicant in eadem forma 
secundum eandem rationem, et secundum eundem modum, et haec non solum dicuntur similia, sed 
aequalia in sua similitudine; sicut duo aequaliter alba, dicuntur similia in albedine. Et haec est 
perfectissima similitudo. Alio modo dicuntur similia, quae communicant in forma secundum eandem 
rationem, et non secundum eundem modum, sed secundum magis et minus; ut minus album dicitur 
simile magis albo. Et haec est similitudo imperfecta. Tertio modo dicuntur aliqua similia, quae 
communicant in eadem forma, sed non secundum eandem rationem; ut patet in agentibus non 
univocis. Cum, agit autem unumquodque secundum suam formam, necesse est quod in effectu sit 
similitudo formae agentis. Si ergo agens sit contentum in eadem specie cum suo effectu, erit 
similitudo inter faciens et factum in forma, secundum eandem rationem speciei; sicut homo generat 
hominem. Si autem agens non sit contentum in eadem specie, erit similitudo, sed non secundum 
eandem rationem speciei, sicut ea quae generantur ex virtute solis, accedunt quidem ad aliquam 
similitudinem solis, non tamen ut recipiant formam solis secundum similitudinem speciei, sed 
secundum similitudinem generis. Si igitur sit aliquod agens, quod non in genere contineatur, effectus 
eius adhuc magis accedent remote ad similitudinem formae agentis, non tamen ita quod participent 
similitudinem formae agentis secundum eandem rationem speciei aut generis, sed secundum 
aliqualem analogiam, sicut ipsum esse est commune omnibus. Et hoc modo illa quae sunt a Deo, 
assimilantur ei inquantum sunt entia, ut primo et universali principio totius esse.” 

După cum se poate observa, similitudo funcționează în acest context nu cu 
înțelesul cuvântului asemenea din limba română, ci cu sensul de acord formal sau 
împărtăşire a unei forme, ceea ce contrazice maniera în care Panaccio îl foloseşte, 
ca reprezentare, ca imagine sau copie a lucrului extramental. Ca să folosesc acelaşi 
exemplu cu citrinul, relaţia de asemănare (similitudo) se bazează pe acordul formal 
în următorul fel: SiO»Fe”* este aceeaşi formă care informează materia alcătuind 
compusul cunoscut sub numele de citrin şi care există în minte în mod intențional, 
fără materie (Si, O, Fe), făcând astfel posibilă cunoaşterea obiectului extramental. 
Astfel se poate observa mai uşor faptul că este preferabil a se utiliza similitudo în 
cazul procesului de cunoaştere, deoarece forma (SiO Fe°™*) îşi schimbă modul de 
existenţă, dintr-unul material într-unul imaterial, făcând astfel folosirea termenului 
identitas inutilizabilă. 

După cum s-a putut observa, linia argumentativă a lui Panaccio este centrată 
mai mult pe problema identităţii formale, şi nu pe cea a primului obiect cunoscut. 
Despre primum cognitum discută însă alt adept al interpretării reprezentaţionaliste, 
Robert Pasnau în Theories of Cognition in Latter Middle Ages. Acesta vede 
procesul cunoaşterii intelectuale ca o doctrină act-obiect, unde prin relaţia act- 
obiect înțelege un act al cunoaşterii unui obiect extramental ce are loc prin 
înțelegerea unui obiect mental. O astfel de doctrină necesită nu numai existența 
unui obiect intern care să reprezinte obiectul extramental, dar şi o facultate 
cognitivă. Astfel, în cazul tomist, speciile inteligibile devin obiecte mentale care 
sunt cunoscute într-un anumit mod. Totuşi, afirmaţia că speciile inteligibile sunt 
cunoscute într-un anumit mod nu obturează în niciun fel calitatea cunoaşterii, 
spune Pansau; o cunoaştere mai directă decât prin speciile inteligibile nu este 
posibilă — acest lucru îl spune şi Toma în câteva dintre scrierile sale de tinereţe, 
precum Super. Sent. (I 35, 1,2 c), Q. D. V. (1, 11, co.) sau De Spirit. Creat. (a. 9, 
ad 6). Desigur, Pasnau cunoaşte foarte bine pasajul din S. Th. (1, q. 85), unde Toma 
spune că speciile inteligibile nu sunt obiectele cunoaşterii, ci doar cele prin care 
cunoaştem, dar nu îl consideră a fi un argument împotriva a ceea ce numeşte 
realism reprezentaționalist [representational realism]: cunoaşterea este despre 
obiectele din lumea reală, dar şi speciile, şi obiectele sunt cunoscute. Deşi speciile 
sunt direct cunoscute şi obiectele doar indirect, cunoaşterea nu este în niciun fel 
distorsionată, obiectele sunt cunoscute aşa cum sunt ele în fapt. Acest tip de 
reprezentaționalism este opus idealismului reprezentaționalist [representational 
idealism] pentru care singurele lucruri pe care le cunoaştem sunt reprezentările 
noastre mentale, niciodată lucrurile, la care, de altfel, nici nu avem acces vreodată. 
O analiză atentă a q. 85 confirmă afirmația lui Pasnau că idealismul 
reprezentaţionalist este cel respins de Toma, şi nu realismul reprezentaţionalist!*: 


14 Robert Pasnau, Theories of Cognition in Latter Middle Ages, Cambridge University Press, 
1997. 
15 Pentru mai multe detalii, vezi ibidem, p. 209-213. 

„Răspund că unii au spus că puterile noastre cognitive nu cunosc 
nimic în afară de propriile afectări, cum spre exemplu simţul nu 
simte nimic în afară de afectarea organului său. În acelaşi fel 
intelectul nu înţelege nimic în afară de afectarea sa, adică specia 
inteligibilă receptată de el. Astfel specia este chiar cea care este 
înțeleasă. Însă această opinie este în mod evident falsă din două 
motive. Primul, deoarece cele pe care le înțelegem sunt obiectele 
ştiinţei. Dacă ceea ce înțelegem ar fi doar speciile care sunt în 
suflet, ar rezulta că toate ştiinţele ar fi nu despre lucrurile din afara 
sufletului, ci doar despre speciile inteligibile care sunt în suflet; aşa 
cum, după platonicieni, toate ştiinţele sunt despre idei, despre care 
susțineau că sunt înţelese în act. Al doilea, pentru că ar conduce la 
eroarea anticilor care susțineau că tot ceea ce se arată este adevărat 
şi, de asemenea, cele contradictorii sunt simultan adevărate. Dacă 
facultatea nu ar cunoaşte decât propriile sale afectări, ar judeca 
numai după acestea. Însă atunci lucrurile s-ar arăta doar în felul în 
care facultatea cognitivă este afectată. Astfel întotdeauna judecata 
facultăţii cognitive va fi despre cel judecat, adică despre propria 
afectare, potrivit ei, şi astfel orice judecată va fi adevărată. Spre 
exemplu, dacă gustul nu ar simți decât propria sa afectare, când 
cineva cu simţul gustului sănătos ar judeca mierea ca fiind dulce, 
ar judeca adevărat; şi la fel când cineva cu simţul gustului alterat 
judecă mierea ca fiind amară, ar judeca adevărat. Amândoi ar 
judeca în funcţie de cum le este afectat simţul gustului. De aici 
rezultă că toate opiniile ar fi la fel de adevărate şi în general orice 
fel de receptare. Aşadar trebuie spus că specia inteligibilă este 
pentru intelect cea prin care el înţelege.”!* (F3) 


1€ STh I, q. 85, a. 2, co: „Respondeo dicendum quod quidam posuerunt quod vires 
cognoscitivae quae sunt in nobis, nihil cognoscunt nisi proprias passiones; puta quod sensus non 
sentit nisi passionem sui organi. Et secundum hoc, intellectus nihil intelligit nisi suam passionem, 
idest speciem intelligibilem in se receptam. Et secundum hoc, species huiusmodi est ipsum quod 
intelligitur. Sed haec opinio manifeste apparet falsa ex duobus. Primo quidem, quia eadem sunt quae 
intelligimus, et de quibus sunt scientiae. Si igitur ea quae intelligimus essent solum species quae sunt 
in anima, sequeretur quod scientiae omnes non essent de rebus quae sunt extra animam, sed solum de 
speciebus intelligibilibus quae sunt in anima; sicut secundum Platonicos omnes scientiae sunt de 
ideis, quas ponebant esse intellecta in actu. Secundo, quia sequeretur error antiquorum dicentium 
quod omne quod videtur est verum; et sic quod contradictoriae essent simul verae. Si enim potentia 
non cognoscit nisi propriam passionem, de ea solum iudicat. Sic autem videtur aliquid, secundum 
quod potentia cognoscitiva afficitur. Semper ergo iudicium potentiae cognoscitivae erit de eo quod 
iudicat, scilicet de propria passione, secundum quod est; et ita omne iudicium erit verum. Puta si 
gustus non sentit nisi propriam passionem, cum aliquis habens sanum gustum iudicat mel esse dulce, 
vere iudicabit; et similiter si ille qui habet gustum infectum, iudicet mel esse amarum, vere iudicabit, 
uterque enim iudicat secundum quod gustus eius afficitur. Et sic sequitur quod omnis opinio 

Toma nu spune aici decât că, dacă am cunoaşte doar (solum) speciile 
inteligibile, atunci toate ştiinţele ar fi despre obiecte din sufletul nostru şi totul ar fi 
relativ, ceea ce justifică concluzia lui Pasnau că respinsă nu este versiunea realistă 
a reprezentaționalismului, ci cea idealistă. Aşadar, dat fiind faptul că nu este negată 
posibilitatea cunoaşterii speciilor inteligibile, Pasnau face trimitere la pasajul I 
Sent. (35, 1, 2c) pentru a susţine cealaltă variantă a realismului: 

„Cu toate acestea, trebuie să fie ştiut că cel cunoscut poate fi 
cunoscut în două moduri, la fel şi cel văzut. Într-adevăr, prima care 
este văzută este specia obiectului vizibil, care există în pupilă, care 
este şi completarea vederii, şi sursă a vederii, şi lumina 
intermediară a lucrului vizibil. Şi este şi un al doilea lucru văzut, 
care este lucrul din afara sufletului. La fel, primul lucru cunoscut 
este asemănarea lucrului însuşi, care este în intelect, şi (lucrul) este 
cunoscut în funcţie de această asemănare.”!” (F4) 

În faţa unei asemenea evidențe există două opţiuni: fie considerăm că Toma, 
într-adevăr, pune în joc o teorie reprezentaționalistă la nivelul speciilor inteligibile, 
fie că acest pasaj este unul singular în corpusul tomist şi că afirmațiile nu sunt în 
acord cu doctrina tomistă de maturitate. Chiar dacă pasajul este considerat ca 
nefiind tipic pentru Toma, pentru a-l putea folosi ca argument în favoarea 
interpretării reprezentaţionaliste, conţinutul lui ar trebui întărit prin invocarea altor 
instanțe textuale cu conţinut similar. Pasnau sugerează următorul pasaj din De 
spirit. creat. (a. 9, ad 6): 

„Pentru ambele aceste activităţi [cunoaşterea  quiddităţii, 
compunerea şi dividerea], specia inteligibilă, care face intelectul 
posibil să fie în act, este precunoscută [praeintelligitur]'*; pentru 
că intelectul posibil nu operează decât dacă este în act, la fel cum 
văzul nu vede decât dacă este actualizat de o specie care face 
vederea posibilă. De aceea, specia care face vederea posibilă nu 
este cea care este văzută, ci cea prin care obiectul este văzut. 
Acelaşi lucru este adevărat şi despre intelectul posibil.” (F5) 


aequaliter erit vera, et universaliter omnis acceptio. Et ideo dicendum est quod species intelligibilis se 
habet ad intellectum ut quo intelligit intellectus.” 

1y „Seciendum tamen est, quod intellectum dupliciter dicitur, sicut visum etiam. Est enim 
primum visum quod est ipsa species rei visibilis in pupilla existens, quae est etiam perfectio videntis, 
et principium visionis, et medium lumen rei visibilis. Et est visum secumdum, quod est ipsa res extra 
animam. Similiter intellectum primum est ipsa rei similitudo, quae est in intellectu et est intellectum 
secundum ipsa res quae per similitudinem illam intelligitur.” 

15 Traducerea lui praeintelligitur prin precunoaştere este doar o opțiune de traducere. Despre 

19 Utrique autem harum operationum praeintelligitur species intelligibilis, quae fit intellectus 
possibilis in actu; quia intellectus possibilis non operatur _nisi secumdum quod est in actu, sicut nec 
visus videt nisi per hoc quod est factus in actu per speciem visibilem. Unde species visibilis non se 
habet ut quod videtur, sed ut quo videtur. Et simile est de intellectu possibili.” 

Citind pasajul, interogaţia retorică a lui Pasnau: „cum anume am putea să nu 
tragem concluzia că speciile inteligibile sunt, cel puţin într-un anumit mod, 
cunoscute?” pare a fi justificată. Mai mult, coroborând (F4), (F5) şi afirmația din 
(F3) că speciile inteligibile nu sunt singurele obiecte cunoscute, 
reprezentaționalismul la nivelul speciilor inteligibile pare a nu mai avea nevoie de 
alte argumente. Cel puțin aceasta este părerea lui Pasnau. 

Dar, cu toate că demonstrația propusă de Pasnau este elegantă şi, pe alocuri, 
chiar seducătoare, cred că ea se bazează prea puțin pe suport textual şi că, în 
genere, dovezile sunt circumstanțiale. Altfel spus, gândul lui Toma este împins mai 
departe decât o permit textele lui; spun asta pentru că, fără (F5), (F4) rămâne un 
caz singular şi atipic. Dar în fapt, ce spune acest (F5)? Totul pare a se juca pe 
cartea lui praeintelligitur — fie că este tradus şi înţeles ca o formă a cunoaşterii, fie 
că este folosit cu sensul de date prealabile ale cunoaşterii — cu accentul pus pe 
anterioritate. Dacă e tradus prin precunoaştere, atunci trebuie clarificat cine 
realizează această acţiune, intelectul activ sau cel posibil? Dacă intelectul posibil ar 
fi cel care ar precunoaşte speciile inteligibile, în el ar interveni o schimbare care ar 
duce la formarea unei noi entități intermediare intenţionale şi, în final, procesul 
cunoaşterii ar implica nu una, ci două specii inteligibile ale aceluiaşi obiect, ceea ce 
ar fi o adiție inutilă. Dar poate că nu intelectul posibil precunoaşte speciile 
inteligibile, ci intelectul activ? Oare nu s-ar ajunge şi în acest caz la aceeaşi 
consecință bizară? Aici lucrurile sunt mai nuanţate şi se poate spune că, deoarece 
activitatea intelectului activ se desfăşoară înaintea cunoaşterii propriu-zise a 
quiddității, acțiune a intelectului posibil, nivelul la care acţionează poate fi numit 
pre-cognitiv. În acest context pre-cognitiv activitatea de precunoaştere 
[praeintelligitur] a speciilor inteligibile ar putea însemna nu atât un tip de 
cunoaştere, cât o pregătire pentru cunoaşterea ulterioară. Trei motive aş putea 
invoca pentru a susţine această interpretare: (1) prefixul prae oferă o nuanţă de 
anterioritate termenului lângă care stă, (2) rădăcina intelligo este folosită în acest 
caz pentru că activitatea se desfăşoară la nivelul intelectului şi (3) singurele funcţii 
pe care le are intelectul activ sunt cea de iluminare şi abstragere din imaginile 
senzoriale [phantasmata] ale speciilor inteligibile; altfel spus, intelectul activ 
actualizează caracterul inteligibil al informaţiilor senzoriale despre obiect, făcându- 
le astfel pe măsura intelectului posibil. Pregătirea pentru cunoaştere ar însemna nu 
o primă cunoaştere sau o cunoaştere dinaintea cunoaşterii propriu-zise a speciilor 
inteligibile, ci actualizarea caracterului inteligibil al speciilor pentru a putea fi 
receptate de către intelectul posibil. De ce totuşi consider că praeintelligitur nu 
poate fi înţeles ca un fel de cunoaştere? Motivul e simplu şi se bazează pe faptul că 
în corpusul tomist intelectul activ nu are decât cele două funcții mai sus 
menţionate, de abstragere şi iluminare a speciilor inteligibile.” Dacă 


2 Pentru mai multe detalii vezi Quodl. 8. 2. 3 c, 3. 9. 21 c; S.Th. I. 84. 6 c, 85. 1 ad 3-4, ScG. 
II. 76 & 77; De spirit. creat. 9 c-10 c; De verit. 10. 6 ad 7-8; 26. 2 ad 2. 

praeintelligitur e interpretat ca pregătire pentru cunoaştere, (F4) rămâne un pasaj 
singular, privând astfel ingenioasa interpretare propusă de Pasnau de un suport 
textual suficient. Revin aşadar şi spun că reprezentaţionalismul în care speciile 
inteligibile sunt primum cognitum mizează prea mult pe perspectiva exegetului şi 
prea puțin pe textele tomiste. 

În urma celor expuse până acum, cred că decizia optării pentru una dintre 
cele două interpretări a devenit simplă: realismul speciilor inteligibile dispune şi de 
un robust suport textual, şi de un întreg arsenal argumentativ. În plus, trebuie 
subliniat faptul că la baza acestei interpretări se află cel puţin două teze metafizice 
aristoteliciene: hilemorfismul — obiectele sunt compuşi de materie şi formă — şi 
dubla existență a unei forme — aceeaşi formă poate exista în mod material şi 
natural, într-un obiect extramental, şi într-un mod imaterial şi intenţional, în minte. 
Fără existenţa celei de-a doua teze, realismul tomist nu s-ar putea susține sau, 
invers, datorită dublei existențe a unei forme, niciun tip de teorie a obiectului 
intern, cel puţin până la nivelul speciilor inteligibile, nu se poate aplica teoriei 
cunoaşterii. 


CUM INTERPRETEAZĂ THOMA D'AQUINO 
NUMELE BIBLIC „CEL CE ESTE” 


MARIN BĂLAN! 


Abstract. In Exodus 3:14, God disclosed Moses his real name, „He Who Is”. The 
Fathers of Church give an ontological meaning to this expression written in Hebrew 
and consider „He Who Is” the most proper name of God. Thomas Aquinas develops 
this view in his works: for him, „He Who Is” designates the most fully fledged „act of 
Being”. In both his Commentary of Sentences and Summa theologiae, Aquinas invokes 
the Exodus verse to corroborate Greek metaphysics about the most ultimate mode of 
Being. 


Key words: divine name, “He Who Is”, being. 


Vorbind cu Moise pe munte, Dumnezeu i-a dezvăluit care este numele său: 
ehyeh ‘aser 'ehyeh — „Sunt cel se sunt” (Ieşire, 3:14). Această formulă, tradusă în 
greacă — ego eimi ho on -— şi în latină — ego sum qui sum —, i-a fascinat pe 
comentatori secole de-a rândul. 

Spre deosebire de alte pasaje, unde Dumnezeu se descoperă în poziţia 
divinului „Eu” (Eu Yahweh), acest pasaj conţine pe „este” copulativ, pe care îl 
adaugă de două ori: prima oară, în ehyeh (eu sunt), apoi, în ‘aser 'ehyeh (cel ce 
sunt). Astfel, tetragrama 'ehyeh ‘aser 'ehyeh apare ca ţinând de sfera verbului redat 
în mod tradiţional ca „a fi”. În Septuaginta, de altfel, pasajul din /eşire 3:14 este 
redat în termenii verbului einai, „a fi”: ego eimi ho on, ceea ce avea să favorizeze o 
interpretare ontologică: ho On, respectiv qui sum, reprezintă nu numai principalul 
nume al lui Dumnezeu, ci şi forma supremă a fiinţei. 

În studiul de față voi prezenta interpretarea ontologică pe care o dă Thoma de 
Aquino numelui Qui est, ca fiind cel mai propriu nume al lui Dumnezeu, în 
discuțiile din Comentariul său la Sentinte, Summa contra gentiles şi Summa 
theologiae. Voi evidenția faptul că interpretarea doctorului angelic este o 
dezvoltare a punctului de vedere împărtăşit de mulţi filosofi şi teologi evrei şi 
creştini care l-au precedat. 


IEŞIRE 3:14, ÎN INTERPRETARE ONTOLOGICĂ 


Părinții Bisericii, atât cei din Est, cât şi cei din Vest, au considerat că „Cel Ce 
este” constituie cel mai potrivit nume al lui Dumnezeu; concomitent, ei au conferit 
o semnificaţie ontologică acestor cuvinte. În acest context, utilizarea participiului 


! Universitatea din Bucureşti, Facultatea de Filosofie. 

prezent (ðn) este văzută ca un indiciu al eternității lui Dumnezeu. Verbul „a fi” 
(eimi) va fi folosit într-o manieră absolută, astfel încât numai o singură Fiinţă poate 
fi descrisă ca atare, în timp ce toate celelalte creaturi posedă „ființa” numai în 
măsura în care ele se referă la ho ðn. 

Iustin Martirul vorbeşte despre Tatăl ca veşnic de nenumit (anâmastos) şi, 
prin Ieşire 3:14, despre lisus ca Dumnezeu care a apărut patriarhilor. 


Îngerul lui Dumnezeu a vorbit lui Moise într-o flacără de foc care iese 
din rug spunând: Eu sunt Cel Ce este, Dumnezeul lui Avraam, Dumnezeul 
lui Isaac şi Dumnezeul lui Iacov’. 


Irineu atribuie lui lisus cuvintele rostite lui Moise în Jeşire 3:14; acesta este 
Fiul care coboară să salveze copiii lui Israel: 


Căci Fiul este cel ce a coborât şi a urcat pentru mântuirea oamenilor. 
Astfel, prin Fiul, care este în Tatăl şi are pe Tatăl în el însuşi, Cel Ce este (ho 
On) a fost revelat’. 


Pentru Irineu, numele ho n semnifică faptul că Domnul creştinilor este 
singurul Dumnezeu adevărat, fiind prin excelenţă opus falşilor dumnezei, „care nu 
au ființă”. 

Atanasie cel Mare utilizează numele ho ön din Ieşire 3:14 ca dovadă 
scripturală în sprijinul termenului nebiblic de ousia, un termen central în formula 
doctrinei trinitare stabilite de Conciliul de la Niceea. De vreme ce Dumnezeu însuşi 
s-a definit prin cuvânul ðn, se poate vorbi despre ousia lui, ceea ce, mai departe, ne 
permite să spunem că Fiul „purcede de la ousia Tatălui”, tot aşa cum am putea 
spune pur şi simplu „purcede de la Dumnezeu’. 

Grigorie de Nazianz considera că atât „Cel Ce este”, cât şi „Dumnezeu” sunt 
nume ale ființei, primul fiind cel mai propriu: 


Dintre cele ce ne sunt accesibile, termenii „cel ce este” şi „Dumnezeu” 
sunt, într-un anumit fel, mai multe nume ale fiinţei. Și mai mult, „Cel ce 
este”, nu numai fiindcă arătându-se prezent El lui Moise pe munte (eşire 3: 
14) şi cerându-i-se numele, sau cine este, s-a numit El însuşi aşa, şi a 
poruncit aceluia să spună poporului: „Cel ce este m-a trimis la voi” (ibid.), ci 
şi pentru că îl aflăm noi înşine mai propriu.” 


? Apologia I, 63.7 (în Apologeţi de limbă greacă, PSB, 2, 1980, pp. 25-74). 

3 Adversus Haereses, 3.6.2 

4 Vezi, Ioan G. Coman, Patrologie, vol. III, Ed. Institutului Biblic şi de Misiune al B.O.R., 
1988, , îndeosebi p. 163-157. 

5 Cuvântul 30. A patra cuvântare teologică, în Grigorie de Nazianz, Cele cinci cuvântări 
teologice, traducere de D. Stăniloae, Ed. Anastasia, 1993, p. 86). 

Moştenind formula ego eimi ho on, Augustin a susținut că nu este nicio 
diferență fundamentală între ego sum qui sum din Ieşire 3:14 şi esse al metafizicii. 
Formula din /eşire 3:14 reprezintă cel mai înalt mod de a spune vere esse, ipsum 
esse, adică însăşi fiinţa, eternitatea, imutabilul, necorporalul, înțelese ca actul care 
susţine tot ceea ce există. 

Dumnezeu revelat în Ieşire 3:14 este ceea ce este în el însuşi, unul şi acelaşi: 
propria sa essentia — Idipsum esse, care există dincolo de timp, istorie şi orice 
mişcare. 

Comentând pasajul din Jeşire 3:14, în Confessiones (XIII, 31, 46) Augustin 
schimbă pe „este” verbal despre Dumnezeu într-o formulă substantivală: Qui est, 
misit me ad vos — „Deoarece el este Este”, adică Dumnezeu este Fiinţa însăşi, 
Ipsum esse, în sensul ei cel mai deplin. Aici, Augustin pare să facă o lectură 
parmenidiană, echivalând Dumnezeul din /eşire cu „este”-le eleatului, în aceeaşi 
linie se înscrie şi distincția dintre ce este Dumnezeu „pentru noi” (nomen 
misericordiae) şi ce este El „în sine” (nomen substantiae) în revelaţia din Ieşire 3. 
Ce este Dumnezeu pentru noi reprezintă o perspectivă mai mult istorico- 
antropologică, exprimată prin formula „Sunt Dumnezeul lui Avraam, Isaac şi 
Iacob”; ce este Dumnezeu în sine, în schimb, garantează caracterul absolut, 
inaccesibil, transcendent al lui Dumnezeu — această perspectivă este exprimată prin 
ego sum qui sum. 

Tocmai acest sens din urmă este avut în minte de Augustin în De Trinitate, 
când identifică Dumnezeul din /eşire 3:14 cu noţiunea greco-platonică de substanță 
(ousia), înţeleasă ca o esenţă atemporală, anistorică, imutabilă: 


El este neîndoielnic substantia sau, dacă vrem, el este essentia pe care 
grecii o numesc ousia... Essentia vine de la esse. Şi cine este mai mult decât 
Cel care i-a spus robului său Moise: ego sum qui sum. ... Din acest motiv 
există doar o singură substanţă sau esență imutabilă”. 


Sum din Scriptură este identificat aici cu essentia pur şi simplu care, la rândul 
ei, e identificată cu imutabilitatea. Dincolo de acest este absolut se ordonează 
ierarhic celelalte essentiae în funcţie de care ele sunt mai mult sau mai puţin. În 
viziunea lui Augustin, despre nimic dintre cele care se schimbă sau sunt capabile să 
devină ceva ce nu au fost deja nu se poate spune că posedă fiinţa însăşi. De aceea, 
noi putem spune despre Dumnezeu că „este” deoarece el este cel care nu se 
schimbă şi nu se poate schimba. 

Această identificare a noțiunii greceşi de substantia/essentia cu Dumnezeul 
biblic din /eşire 3:14 este decisivă pentru teologia creştină care a urmat, 
influențând nu doar pe Thoma de Aquino, ci şi întreaga tradiție scolastică. 


6 Vezi şi Enarrationes in Psalmos (101:10), unde spune despre Dumnezeu: Esset tibi nomen 
ipsum esse. 
1 De trinitate, V, 2, 3. 

Thoma de Aquino a dezvoltat punctul de vedere augustinian potrivit căruia 
qui est din Ieşire 3:14 este principalul nume al lui Dumnezeu şi forma supremă a 
fiinţei. El susţine această doctrină atât într-una din primele lucrări, Scriptum super 
libros Sententiarum, cât şi în scrierile de maturitate, Summa theologie şi Summa 
contra gentiles. 


CE SEMNIFICĂ NUMELE „CEL CE ESTE” 


Comentariul la Sentinţe este primul text semnificativ în care Thoma de 
Aquino discută despre numele „Cel ce este” (Qui est). Mai întâi, Thoma ridică 
problema dacă existenţa (esse) poate fi predicată despre Dumnezeu în sens propriu 
şi, corespunzător, dacă, dintre toate numele, „Cel Ce este” poate fi considerat 
numele cel mai propriu al lui Dumnezeu”. 

Potrivit autorităților citate în obiecţii, Dumnezeu este numit în sensul cel mai 
propriu prin esse sau derivatul de la esse — Qui est. După loan Damaschin, cuvântul 
cel mai potrivit pentru a-l numi pe Dumnezeu este Qui est, deoarece, comentează 
Thoma, în această viață noi putem cunoaşte despre Dumnezeu numai că este 
(cognoscimus quia est), iar nu ce este (non quid est), şi deoarece noi putem să-l 
numim numai în măsura în care îl cunoaştem!. Ps.-Dionisie identifică pe esse 
drept prima dintre participările la bunătatea divină, fiind principiul celorlalte şi, 
într-un fel, conținând în sine unitar toate celelalte participări, precum a trăi şi a 
înțelege!!; astfel, Dumnezeu este principiul divin, iar toate celelalte lucruri sunt 
unul în el; din cauza acestei similarități între esse şi Dumnezeu, esse este cel mai 
propriu nume al lui Dumnezeu; în fine, după Avicenna, întrucât cuvântul „lucru” 
este aplicat în virtutea quiddităţii lui, cuvintele „Cel Ce este” sau „fiinţă” (ens) sunt 
aplicate în virtutea actului fiinţei (actus essendi). Pe această bază, Thoma gândeşte 
că, din cauză că esenţa unei creaturi diferă de existenţa ei, un asemenea lucru este 
numit pornind de la quidditatea sa, iar nu de la existenţă (er non ab actu essendi); 


$ Scriptum super libros Sententiarum, I, dist. 8, q. 1, a. 1; dist, 22, q. 1, a. 1, 2; dist. 35, 
q. 1, a. 4. 

9 In I Sent., d. 8,q. 1,a. 1. 

10 Argumentul este bazat pe loan Damaschin, De fide orthodoxa, 1, c. 9: „Dintre toate numele 
care se dau lui Dumnezeu se pare că cel mai propriu este Cel care este, după cum el însuşi s-a numit 
pe munte, lui Moise, când zice: «Spune fiilor lui Israil: M-a trimis Cel care este»”; „...primul nume al 
lui Dumnezeu indică existența lui, dar nu ce este Dumnezeu” (în Dumitru Fecioru, în Sf. loan 
Damaschin, Dogmatica, Bucureşti, Ed. Scripta, 1993, ediţia a III-a, p. 33). 

!! Cf. De divinis nominibus, c. 5, 1: „Numele de bine, explicând toate ieşirile cauzei 
universale, se extinde asupra celor ce există şi a celor ce nu există şi este mai presus de cele existente 
şi ne-existente. Numele de existență se extinde la toate cele existente şi este mai presus de cele ce 
sunt. Acela de viață se extinde la toate cele ce trăiesc şi este peste cele cu viaţă. Acela de înţelepciune 
se referă la cele inteligibile, raţionale şi sensibile, şi este mai presus de toate acestea” (în Dumitru 
Stăniloae, Sfântul Dionisie Areopagitul, Opere complete şi scoliile Sfântului Maxim Mărturisitorul, 
Bucureşti, Paideia, 1996). 

existența lui Dumnezeu şi quidditatea sa sunt identice (ipsum esse suum est sua 
quidditas), de aceea, numele derivat de la esse — „Cel Ce este” — numeşte pe 
Dumnezeu în mod propriu şi este numele său propriu (proprie nominat ipsum, et 
est proprium nomen eius). Existenţa este aplicată lui Dumnezeu în mod propriu nu 
în sensul că nu poate aparţine creaturilor, ci în sensul că în Dumnezeu nu este unită 
sau amestecată cu privaţia sau potențialitatea '?. 

Diferitele nume pe care noi le aplicăm lui Dumnezeu semnifică perfecțiunile 
divine numai potrivit cu modul nostru de înţelegere a perfecțiunilor create. Astfel, 
un nume precum „înțelepciune” nu va fi suficient ca să semnifice înțelepciunea 
divină, întrucât înţelepciunea creată nu corespunde înțelepciunii necreate; aceeaşi 
deficiență apare şi în cazul numelui „Cel Ce este”, derivat din esse, acesta nefiind 
deci mai potrivit decât alte nume'*. Mai departe, explică Thoma, deficienta vine din 
faptul că toate numele folosite de noi pentru a semnifica pe Dumnezeu semnifică 
numai potrivit cu modul a ceva concret şi compus. El ilustrează aceasta cu numele 
„înţelepciune”. Atunci când spunem Deus est sapiens, „est” din acest enunţ, ca 
formă a verbului esse, are un dublu neajuns: în primul rând, est provine din modul 
concret în care esse însăşi semnifică, această deficiență aplicându-se şi numelui 
„Cel Ce este”; în al doilea rând, înţelepciunea creată nu corespunde în mod necesar 
conținutului inteligibil deplin al înțelepciunii divine, deoarece implică o 
compoziţie. Astfel, deşi susţine întâietatea lui „Cel Ce este” între numele divine, 
Thoma introduce un motiv important pentru concepţia sa, că toate numele create, 
inclusiv acest cel mai potrivit nume, semnifică pe Dumnezeu în mod imperfect; 
atunci când sunt aplicate concret, toate numele implică o compoziţie şi deci o 
imperfecţiune în modul în care ele semnifică". De aceea, el aduce în discuţie 
precizarea lui loan Damaschin! că numele „Cel Ce este” nu semnifică ce este 
Dumnezeu, ci mai degrabă arată „o mare infinită de substanță” (pelagus 
substantiae infinitum). Deoarece infinitul nu poate fi cuprins, el nu poate fi numit, 
ci rămâne necunoscut, de aceea, „Cel Ce este” nu pare a fi un nume divin. Thoma 
răspunde că toate celelalte nume exprimă pe esse numai în termenii unui conținut 
inteligibil determinat. De exemplu, numele „înţelept” aplicat concret înseamnă a fi 
ceva, adică a fi înţelept. Dar numele „Cel Ce este” semnifică esse fără specificare, 
şi nu ca determinat de un factor adiţional. De aceea, explică Thoma, „Cel Ce este” 
nu semnifică ce este Dumnezeu, ci mai degrabă indică o nedeterminare (quasi non 
determinatum)!€. 


12 In I Sent., d. 8, q. l,a. 1,adl. 

15 Ibidem, obj. 3. 

14 Ibidem, ad 3. 

15 Cf. De fide orthodoxa, I, c. 9: „[Cel care este] are adunată în el însuşi toată existenţa, ca o 
mare infinită şi nemărginită a fiinţei” (în D. Fecioru, op. cit., p. 33). 

16 Tn I Sent., d. 8, q. 1, a. 1, obj. 4 şi ad 4. 

ANALIZA RELAŢIEI DINTRE LUCRUL SEMNIFICAT (RES SIGNIFICATA) 
ŞI MODUL DE SEMNIFICARE (MODUS SIGNIFICANDI) 


Este evident că, în această discuţie, sunt recunoscute transcendenţa şi 
inefabilitatea divină, precum şi limitele înţelegerii umane când se ajunge la 
cunoaşterea noastră asupra naturii divine. Totuşi, cititorul ar putea pretinde mai 
multă precizie în legătură cu ce înţelegea Thoma atunci când nega faptul că noi 
putem cunoaşte ce este Dumnezeu, îndeosebi în textul unde a arătat că numele „Cel 
Ce este” este cel mai potrivit despre Dumnezeu; căci s-ar părea că şi alte nume ar 
putea fi spuse despre el în mod adecvat. A doua discuţie din acelaşi comentariu!” 
aduce clarificări în această privinţă. 

Mai întâi, este susținută concepția potrivit căreia Dumnezeu poate fi numit, 
dar numai în gradul în care el poate fi cunoscut. Deoarece noi putem ajunge doar la 
cunoaşterea imperfectă a lui Dumnezeu, îl putem numi doar imperfect, cum spune 
Thoma, printr-o vorbire bâlbâită sau gângăvită (quasi balbutiendo) şi aceasta vor fi 
avut în minte autorii lui De divinis nominibus şi Liber de causis, explică el, când 
se refereau la Dumnezeu ca de necuprins şi de nenumit — ei înțelegeau că niciun 
nume nu exprimă perfect pe Dumnezeu însuși. 

Pentru a sublinia incapacitatea intelectului uman de a înțelege ce este 
Dumnezeu, Thoma face apel şi la o remarcă pe care o atribuie lui Augustin, şi 
anume că „Dumnezeu scapă oricărei forme a intelectului (omnem formam 
subterfugit)”. Augustin pare să se refere la o formă corporală, dar nu este necesar 
ca orice lucru numit să aibă o formă corporală. Totuşi, dacă Augustin vorbeşte 
despre forme fără nicio astfel de restricție, el înțelege să spună: orice formă pe care 
intelectul nostru o poate concepe. Dumnezeu scapă oricărei forme din cauza esenței 
sale. De exemplu, înţelepciunea lui Dumnezeu depăşeşte orice înţelepciune şi 
întreaga înțelepciune pe care intelectul nostru o poate percepe. De aceea, 
Dumnezeu nu este accesibil intelectului nostru în sensul în care noi l-am putea 
cunoaşte perfect, înțelegându-l”. 

Apoi, Thoma abordează problema numirii lui Dumnezeu din perspectivă 
gramaticală, formulând obiecţia potrivit căreia Dumnezeu nu poate fi numit printr- 
un substantiv şi, la fel, prin pronume, participiu sau verb. Căci orice substantiv 
semnifică substanța având o anumită calitate; dar în Dumnezeu nu există 


! Ibidem, dist. 22, q. 1, a. 1-2. 

18 In I Sent., dist. 22, q. l,a. 1, ad 1. Pasajul în chestiune din De divinis nominibus, c. 1, 5: 
„Dar dacă este mai presus de orice cuvânt şi de orice cunoştinţă ... ea însăşi este cu totul de necuprins 
şi nu este ... nici nume, nici cuvânt... dumnezeirea s-a arătat de nenumit şi mai presus de nume” (în 
D. Stăniloae, op. cit.). 

19 Ibidem, obj. 2. Thoma atribuie această remarcă lui Augustin (deşi o asemenea remarcă nu se 
găseşte în scrierile acestuia) şi în comentariul său la tratatul lui Boethius, De Trinitate (q. 1, a. 2, obj. 
2), şi în De veritate (q. 2, a. 1, obj. 10). 

* Ibidem, ad 2. 

compoziţie din substanță şi calitate”. Răspunzând, Thoma arată că atunci când 
spunem că un substantiv semnifică substanţa împreună cu calitatea, nu trebuie să 
conchidem din aceasta că substanţa şi calitatea sunt folosite aici în sensul strict în 
care logicienii le disting ca două predicamente. Pe de altă parte, gramaticianul 
înţelege termenii „substanță” şi „calitate” cu referire la modul în care ei semnifică. 
Din această perspectivă gramaticală, este adevărat că ceea ce este semnificat printr- 
un substantiv este semnificat ca şi cum ar fi ceva care subzistă. Acest mod de a 
semnifica atrage consecința gramaticală că altceva poate fi predicat despre el, ca 
atunci când, de exemplu, noi folosim cuvântul „albeaţă” drept subiect într-un 
enunţ. Tocmai din această cauză gramaticianul distinge substantivele de verbe şi 
observă că ultimele nu semnifică lucruri ca subzistând”. 

Trebuie să ținem seama de ceea ce face ca orice nume considerat, în cazul de 
față, un substantiv, să fie aplicat, altfel spus, la ceea ce el este destinat să semnifice; 
căci aceasta serveşte drept principiu prin care lucrul devine cunoscut. Astfel, 
Thoma admite că despre ceea ce face ca un substantiv să fie aplicat se poate vorbi 
în măsura în care are modul calității; căci, aici, noi folosim termenul pentru a ne 
referi la principiul conform căruia un lucru devine capabil să fie cunoscut, adică 
forma. Într-adevăr, din această perspectivă, încă aceea a gramaticianului, forma 
substanțială poate să trimită la calitate. Cât priveşte semnificația unui substantiv, 
nu are importanță dacă principiul care redă ceva cognoscibil este identic în realitate 
cu ceea ce substantivul semnifică. În fapt, cele două sunt identice, în cazul unui 
substantiv abstract precum umanitate; dar diferite, în cazul unui substantiv concret 
precum om. Dumnezeu poate fi semnificat printr-un substantiv care are calitate, 
considerată drept conținutul inteligibil în virtutea căruia acel substantiv este aplicat, 
şi substanță, considerată drept ceea ce substantivul este destinat să semnifice. 
Astfel, cu aceste caracteristici în minte, conchide el, noi putem aplica substantive 
lui Dumnezeu. Cu alte cuvinte, în Dumnezeu, principiul în virtutea căruia el — 
Dumnezeu — este cognoscibil este identic cu ceea ce substantivul — Dumnezeu — 
semnifică”. 

Apoi, Thoma discută despre cum pot fi predicate despre Dumnezeu unele 
nume în sens propriu — possit dici proprie de Deo. El observă că orice perfecţiune 
care este prezentă în creaturi depinde de Dumnezeu ca de cauza sa exemplară. 
Deoarece nicio creatură nu poate primi perfecțiunea sa potrivit cu modul în care 
acea perfecţiune este prezentă în Dumnezeu, orice creatură se îndepărtează de 
reprezentarea perfectă a cauzei sale exemplare. Există o anumită gradație în rândul 
creaturilor, astfel încât unele participă mai deplin decât altele la perfecţiunile pe 
care le primesc de la Dumnezeu și, de aceea, îl reprezintă mai perfect”. 


?! Ibidem, obj. 3. 
? Ibidem, ad 3. 
3 Ibidem. 

%4 Ibidem, a. 2. 

După aceste clarificări ontologice, Thoma dezvoltă distincția dintre lucrul 
semnificat printr-un nume (res significata) şi modul de semnificare (modus 
significandi). Întrucât numele pe care le folosim pentru a semnifica pe Dumnezeu 
sunt împrumutate de la creaturi, asemenea nume nu reuşesc niciodată să reprezinte 
pe Dumnezeu în ce priveşte modul în care ele semnifică; căci ele semnifică 
perfecțiunile divine potrivit cu modul în care creaturile participă la asemenea 
perfecțiuni. Subiacentă gândirii lui Thoma este aici axioma, des repetată, după care 
ceva este receptat potrivit cu modul receptorului. Insistând apoi asupra a ceea ce 
asemenea nume trebuie să semnifice (res significata), Thoma întroduce o altă 
distincţie. Unele nume sunt stabilite pentru a semnifica perfecţiuni fără a include 
nici un mod în semnificaţia lor; cu alte cuvinte, ele semnifică perfecţiuni pure. Alte 
nume sunt stabilite pentru a semnifica o perfecțiune împreună cu un mod al 
creaturii de a participa la acea perfecțiune. De exemplu, un nume ca „percepție” 
înseamnă cunoaştere împreună cu modul de a fi receptat materialiter de o putere 
legată cu un organ. Dar numele „cunoaştere” nu include niciun mod de participare 
în sensul său prim. Numai nume de ultimul tip, precum „înţelepciune”, „bunătate”, 
„esenţă” etc., pot fi spuse în mod propriu despre Dumnezeu cu privire la ceea ce 
ele semnifică (res significata). Nume de primul tip, care includ în semnificaţia lor 
primă un mod imperfect de participare, nu pot fi spuse despre Dumnezeu în mod 
propriu, ci numai metaforic. Acest lucru este important, deoarece ne arată că, 
atunci când Thoma se referă la anumite nume, ca spuse în mod propriu despre 
Dumnezeu, el înţelege să excludă predicaţia metaforică”. 

În fine, în această discuţie, Thoma insistă asupra faptului că până şi acele 
nume care semnifică perfecțiuni pure sunt insuficiente pentru a reprezenta perfect 
pe Dumnezeu. Aceasta se datorează modului specific în care creaturile semnifică — 
modus significandi al lor. El sugerează că în privința numelor pe care noi le 
aplicăm lui Dumnezeu, trebuie să negăm ceea ce semnifică asemenea nume (res 
significata) sau, în cazul numelor care semnifică perfecţiuni pure, cel puțin modul 
specific creaturilor în care ele semnifică, căci în acest mod de a semnifica este 
implicată imperfecţiunea”€. 

Despre numele care semnifică perfecțiuni pure şi modul specific creaturilor 
în care asemenea nume semnifică, Thoma vorbeşte şi în Summa contra gentiles; 
aici sunt selectate anumite nume care semnifică perfecțiunea fără niciun fel de 
restricţii (absolute perfectionem absque defectu designant), nume precum bonitas, 
sapientia, esse, care pot fi aplicate atât creaturilor, cât şi lui Dumnezeu”. Dar chiar 
şi aceste nume poartă cu ele o deficiență încorporată. Este adevărat că ele nu 


25 Ibidem. 

% Ibidem, ad 2. Vezi E. WINANCE, L'essence divine et la connaissance humaine dans le 
Comentaire sur les Sentences de Saint Thomas, „Revue philosophique de Louvain”, 55 (1957), 
pp. 171-215. 

27 Summa contra gentiles, I, 30, 276 (trad. în engleză de Anton C. Pegis, Notre Dame, 
University of Notre Dame Press, 1975). 

implică nicio imperfecţiune în ce priveşte ceea ce ele sunt destinate să semnifice; 
dar includ o deficiență în modul lor de a semnifica. Această deficiență se datorează 
faptului că intelectul nostru îşi derivă conţinutul inteligibil din experienţa sensibilă. 
Întrucât lucrurile sensibile sunt compuse din materie şi formă, în ele există 
întotdeauna o distincţie între formă şi lucrul care posedă acea formă. O formă 
realizată într-un asemenea lucru poate fi simplă, dar va fi imperfectă, deoarece ea 
nu subzistă (imperfecta, utpote non subsistens). Lucrul care are o asemenea formă 
subzistă (subsistens), desigur, dar el nu este simplu, ci concret”. 

De aceea, dacă exprimăm abstract asemenea nume şi deci ca ceva simplu — 
de exemplu, bunătatea —, calea abstractă de semnificare implică faptul că tocmai 
prin aceasta ceva subzistă. Dar dacă noi exprimăm concret asemenea nume — un 
lucru bun, de exemplu —, calea concretă de semnificare implică un gen de 
compoziţie între bunătate şi lucrul care este bun. Desigur, niciuna dintre aceste 
limitări nu poate fi aplicată lui Dumnezeu sau bunătăţii divine. Prin urmare, în 
orice nume spus de noi despre Dumnezeu, cât priveşte modul său de semnificare, 
apare un gen de imperfecţiune (imperfectio invenitur) care nu corespunde lui 
Dumnezeu (Deo non competit), chiar dacă lucrul semnificat (res significata) i se 
potriveşte în modul cel mai deplin (eminenti modo). De aceea, conchide Thoma, în 
acord cu Ps.-Dionisie””, numele de acest tip trebuie să fie, deopotrivă, afirmate şi 
negate despre Dumnezeu (et affirmari de Deo et negari) — afirmate din cauza 
semnificației numelui (propter nominis rationem), dar negate din cauza modului în 
care ele semnifică (propter significandi modum”. 

În contrast cu asemenea nume, Thoma observă că altele includ un mod care 
este propriu creaturilor (modo proprio creaturis) chiar în ceea ce ele semnifică. 
Nume de tipul „ființă umană” sau „piatră”, de exemplu nu pot fi aplicate lui 
Dumnezeu decât metaforic (nisi per similitudinem et metaphoram). Şi alte nume 
exprimă perfecţiuni pure împreună cu modul desăvârşit (modus supereminentiae) 
în care ele sunt realizate în Dumnezeu — de exemplu, „binele suprem” (summum 
bonum) sau „fiinţa primă” (primum ens). Acestea, desigur, por fi aplicate numai lui 
Dumnezeu. Dar specificarea lui Thoma privind modul în care asemenea nume 
semnifică trebuie reţinută — chiar şi asemenea nume aduc cu ele o deficiență şi o 
limitare în modul lor de a semnifica. 

Thoma rezumă observând că modul desăvârşit în care perfecțiunile pure sunt 
prezente în Dumnezeu poate fi exprimat prin nume pe care noi le impunem doar 
prin negaţie (per negationem): aeternum, infinitum; sau prin exprimarea relaţiei lui 
Dumnezeu cu alte nume (per relationem ipsius ad alia): prima causa, summum 


* Ibidem, 277. 

? Cf. De mystica theologia, c. 1, 2: „...trebuie să se atribuie lui Dumnezeu, Celui ce e Cauza 
tuturor, toate afirmaţiile care trebuie să se vadă la ea şi mai principal toate negaţiile, ca fiind mai 
presus de toate şi să nu se socotească că negațiile sunt opuse afirmațiilor, ci mai degrabă că ea este 
mai presus de toate privaţiile şi de toată negația şi afirmaţia” (în D. Stăniloae, op. cit.). 

30 Summa contra gentiles, 1, 30, 277. 

bonum, şi încheie cu remarca bine-cunoscută: „Cât priveşte pe Dumnezeu, noi nu 
suntem capabili să cuprindem cu mintea ce este el, ci ce nu este el (non enim de 
Deo capere possumus quid est, sed quid non est) şi cum sunt legate cu el alte 
lucruri.”5! 


„CEL CE ESTE”-— CEL MAI PROPRIU DINTRE TOATE NUMELE 
LUI DUMNEZEU 


Pasajul din Jeşire 3:13-14 este reluat de Thoma în cele două summae ale sale: 
Summa contra gentiles (SCG) şi Summa theologiae (ST)?. În SCG, îl găsim la 
sfârşitul capitolului 22 din cartea I: 


De aceea, esența lui Dumnezeu este propria sa fiinţă (Dei igitur 
essentia est suum esse). Acest sublim adevăr a fost învăţat de Moise de la 
Domnul nostru. Când Moise l-a întrebat pe Domnul: Dacă mă vor întreba 
copiii lui Israel: care este numele lui? Ce le voi spune? Domnul i-a răspuns: 
Sunt Cel Ce sunt. Le vei spune copiilor lui Israel: Cel Ce este m-a trimis la 
voi; prin aceasta arătând că propriul său nume este Cel Ce este. Or, în 
general, numele a fost stabilit pentru a semnifica natura sau esența lucrului. 
Rămâne deci că însăşi fiinţa divină (ipsum divinum esse) este esenţa sau 
natura (essentia vel natura) lui Dumnezeu”. 


În ST, pasajul apare într-un articol consacrat chiar numelui biblic „Cel ce 
este” ca fiind cel mai propriu nume al lui Dumnezeu (q. 13, a. 11): 


Din contră, în Jeşire 3:13-14, când Moise întreabă: Dacă ei ei mă vor 
întreba: Care este numele Lui?, ce le voi spune?, Domnul i-a răspuns: Aşa le 
vei spune: Cel Ce este m-a trimis la voi. De aceea, numele „Cel Ce este” este 
cel mai propriu nume al lui Dumnezeu”. 


Stilistic, SCG este scrisă în proza obişnuită şi are ca unitate de bază capitolul; 
ST urmează metoda scolastică bazată pe disputele formale din universităţile 
medievale — unitatea de bază este articolul care are forma unei questio. Dar cel mai 
important aspect pentru cercetarea de față este faptul că în timp ce ST propune o 
teologie filosofică, adică o contribuție în teologie concepută ca fiind diferită de 
filosofie, incluzând articole de credinţă printre principiile ei, SCG, prin cărțile I-II, 


`! Ibidem, 278. 

3 Voi folosi siglele SCG şi ST pentru a cita lucrările Summa contra gentiles şi, respectiv, 
Summa theologiae. 

33 SCG, I, 22. 

34 ST, Ia, q. 13, a. 11, sed contra. 

oferă o teologie naturală, care este parte a filosofiei. Există diferențe privind 
înțelegerea de către Thoma a pasajului din /eşire 3: 13-14 în cele două lucrări? 

În SCG, pasajul din Ieşire 3:14 este citat după ce au fost aduse argumente în 
favoarea identităţii dintre esenţă şi existență în Dumnezeu — este un Dumnezeu 
neutru din punct de vedere teologic, între premisele de la care s-a pornit neexistând 
niciun adevăr revelat. Dar întrucât concluzia la care se ajunge: „esenţa lui 
Dumnezeu este propria sa ființă”, coincide cu învățătura biblică dată de Dumnezeu 
însuşi lui Moise, ea devine un „adevăr sublim”. Acest fapt este descris de N. 
Kretzmann drept o „ieşire din sfera teologiei naturale”; trimiterea la Ieşire 3:14 
marchează primul loc lucrare unde s-ar putea spune că suntem îndreptățiți să 
începem înlocuirea unei denumiri neutre din punct de vedere teologic cu numele de 
Dumnezeu. Trecerea de la filosofic la teologic, de la rațiune la revelaţie este scopul 
întregii munci şi anticipează a patra carte. 

În ST, în schimb, pasajul din Jeşire 3:14 se găseşte în poziţia alternativă 
introdusă prin expresia sed contra (dar din contră, dar împotrivă) şi conţine un 
argument bazat pe autoritate biblică. 

Citarea autorităților într-o quaestio nu este doar o modalitate de a prezenta 
puncte de vedere formulate de alți autori asupra aceluiaşi subiect. Un astfel de citat 
are autoritate în sensul că forța sa nu derivă atât din coerenţa argumentului, cât din 
identitatea autorului său. În plus, în secţiunea rezervată respingerii obiecţiilor, sunt 
respinse doar argumentele bazate pe rațiune, dar nu şi cele în care erau citate 
autorități; mai degrabă, în acestea din urmă, se explică de ce, în context, punctul de 
vedere al unei autorităţi nu este în fapt incompatibil cu poziţia alternativă. 

În general, objectio (de la objicere, a da dreptate uneia dintre părți) nu 
exprimă opunerea unui raționament tezei stabilite în prealabil, ci este condiţia unei 
explicaţii satisfăcătoare; rolul ei este de a dezvolta cercetarea în vederea 
descoperirii cauzelor indoielii. Corespunzător, sed contra introduce a doua serie de 
argumente nu împotriva seriei de objectiones, ci ca alternativă. Aceasta înseamnă 
că cele două serii de argumente nu se opun decât indirect. În mod direct opuse 
seriei de objectiones sunt răspunsurile care urmează „corpului” chestiunii, 
responsiones ad objecta. Dar şi în acest caz, numai rareori are loc o negare a 
poziţiei adverse; cel mai adesea, se delimitează partea de adevăr pe care se 
întemeiază, responsiones ad objecta apărând ca nişte distincții. 

Astfel, soluţia, introdusă prin cuvintele respondeo dicendum, porneşte de la 
textul de autoritate — /eşire 3:14 — din poziţia alternativă: 


Răspund spunând (respondeo dicendum) că sunt trei argumente pentru 
care „Cel Ce este” este cel mai propriu nume al lui Dumnezeu”. 


% N. Kretzmann, The Metaphysics of Theism (Aquinas’s Natural Theology in Summa contra 
gentiles I, Oxford, Clarendon Press, 1997, p. 129. 
% ST, Ia, q. 13. a. 11, resp. 

Thoma se angajează aici în ceea ce a fost numit teologie filosofică: aplicarea 
rațiunii revelației, împărtăşind metodele teologiei naturale concepute pe larg, dar 
ridicând restricţia teologiei naturale asupra premiselor şi acceptând ca asumpții 
enunţuri revelate. 

Primul argument arată că numele „Cel Ce este” nu semnifică nicio formă 
particulară, ci însuşi actul de a fi (esse). Lucrurile sunt numite de regulă pornind de 
la „forma” lor — felul cum arată. Dar Dumnezeu nu are nicio astfel de „formă”. 
Făcând referire la doctrina despre simplitatea divină (q. 3, a. 4), Thoma spune că 
Dumnezeu — întrucât existența şi esenţa sa sunt identice — este simplă existenţă, 
ipsum esse, ceea ce poate fi desemnat prin infinitivul verbului „a fi”. Esse se aplică 
lui Dumnezeu în sensul cel mai strict al cuvântului, deoarece actul de a fi al lui 
Dumnezeu este identic cu esenţa sa, ceea ce nu este adevărat despre niciun alt 
lucru. 

În al doilea rând, toate celelalte nume sau sunt mai puţin comune decât 
acesta, sau, dacă sunt convertibile cu el, adaugă ceva semnificației lui şi, într-un 
anumit mod, îl determină“. Ca de atâtea ori, Thoma face observaţia că intelectul 
nostru nu poate cunoaşte esența lui Dumnezeu în această viaţă. Dar orice mod 
determinat ar încerca intelectul nostru pentru a înţelege ceva în legătură cu 
Dumnezeu este insuficient faţă de modul cum este Dumnezeu în el însuşi. De 
aceea, cele mai puţin determinate astfel de nume sunt şi cele mai universale şi mai 
nedeterminate, cele mai proprii care pot fi aplicate lui Dumnezeu. Numele „Cel Ce 
este” nu determină niciun mod de a fi şi rămâne nedeterminat cu privire la toate. 
Din acest motiv, ne reaminteşte Thoma, loan Damaschin se referă la Dumezeu ca 
având esse ca şi când ar fi o mare infinită şi nedeterminată de substanță. 

În al treilea rând, acest nume este cel mai propriu din cauza a ceea ce el 
consemnifică: a exista, a fi sigur, dar şi a exista în prezent, iar acest lucru este cel 
mai propriu care trebuie spus despre Dumnezeu, căci pentru el nu există nici trecut, 
nici viitor. 

Până în acest punct, tratarea lui Thoma a lui „Cel Ce este” ca fiind cel mai 
adecvat sau cel mai propriu nume concordă cu discuţiile sale mai vechi. Dar în 
răspunsul său la prima obiecţie el arată că acest nume — „Cel Ce este” — este mai 
propriu decât numele „Dumnezeu”, ţinând seama de cel din cauza căruia a fost 
stabilit, esse, şi ţinând seama de modul său de a semnifica şi de a consemnifica. 
Dacă noi concepem pe Dumnezeu ca o mare infinită şi nedeterminată de fiinţă, 
conceptul nostru este despre ceva care există în mod nedefinit; noi concepem ființa 
ca o natură sau un lucru, dar ea nu este cunoscută ca o natură, într-un concept. Prin 
urmare, acest nume — ființă — nu poate exprima ființa lui Dumnezu în măreţia ei 
transcendentă. De aceea numele „Cel Ce este” apare ca un nume imperfect. Atunci, 
cât priveşte ceea ce numele este stabilit să semnifice, numele de „Dumnezeu” pare 
a fi mai propriu, deoarece este menit să semnifice natura divină. Şi privit din 


37 Aici, Thoma are în vedere relaţia dintre ființă şi celelalte transcendentale. 

această perspectivă, în termenii a ceea ce, în general, un nume este stabilit să 
semnifice, numele de „Tetragrammaton” (YHWH) este chiar mai propriu; căci el 
este stabilit să semnifice incomunicabilul şi, dacă se poate vorbi astfel, substanța 
singulară a lui Dumnezeu“. 

Cele trei argumente arată că „adevărul sublim” este accesibil rațiunii umane, 
chiar dacă doctrina despre Dumnezeu presupune revelaţia. 


CONCLUZII 


Cei care au citit pasajul din Jeşire 3:14 în versiunea greacă a Sepruagintei au 
fost înclinați să înțeleagă ontologic numele dezvăluit de Dumnezeu lui Moise. 
Părinții Bisericii şi teologii Evului Mediu au insistat asupra importanţei acestui 
nume, subliniind implicaţia imutabilităţii divine. Ei au ridicat chestiunea dacă „Cel 
Ce este”, ca cel mai propriu nume al lui Dumnezeu, semnifică esenţa lui 
Dumnezeu. Thoma de Aquino susține că cel mai bun nume pe care noi îl putem da 
lui Dumnezeu este cel de fiinţă (esse), bazându-se pe revelaţia lui Moise, pe care o 
numește un „adevăr sublim”. 


38 Pentru o discuţie utilă, vezi A. Maurer, St. Thomas on the Sacred Name Tetragrammaton, 
„Mediaeval Studies”, 34 (1972), p. 275-286. Maurer consideră că această concepţie despre 
Tetragrammaton ca fiind un nume mai propriu pentru Dumnezeu decât numele qui est, unică în 
Summa theologiae, are drept sursă Călăuza lui Maimonides. 


MODERNITATE ŞI NIHILISM 


MIHAIL M. UNGHEANU!' 


Abstract. Based on Michael Allen Gillespie works pertaining to nihilism and to the 
theological foundations of modernity, this paper's intention is to try to bring to light 
that nihilism, as the divinization of the will of man and of man itself, is not just an 
exception to the way modernity conceives man and world, and therefore politics, but 
lies at the very heart of modernity, being present in the core presuppositions of modern 
understanding of life and man. The pretension to make man and his will or his appetites 
the basis of society and of the relation to the world is, in the opinion of the author of 
this paper, an expression of this nihilism that applied the nominalistic view of God as a 
willful being and as the source of good and bad to the understanding of man. 


Key words: nihilism, nominalistic theology, will, deification of the will, modernity. 


A vorbi despre originile teologice ale modernităţii şi ale nihilismului poate 
părea surprinzător. De fapt, este vorba despre originile teologice ale lumii 
dezvrăjite în care trăim. Acest nihilism despre care e vorba nu s-a născut dintr-o 
teoretizare conştientă, ci e produsul nedorit, neprevăzut al unor evenimente şi 
dezbateri intelectuale. El este produsul unei crize teologice, provocată de dorinţa de 
întoarcere la Scriptură şi de abandonarea unei intruziuni mult prea mari a filosofiei 
în chestiunile teologice. Este un subiect care, după opinia mea, se învecinează cu 
problema formelor fără fond şi se referă la modul în care oamenii îşi trăiesc şi îşi 
înțeleg viața. Subiectul este unul foarte interesant şi deschide şi o perspectivă nouă 
asupra problemei formelor fără fond, problemă care a bântuit gândirea românească, 
dar care are o amploare universală, ea căpătând aspecte specifice în funcţie de zona 
geografico-culturală în care se manifestă. Continuând digresiunea, trebuie afirmată 
o înrudire a problemei nihilismului cu cea a formelor fără fond, cele două putând fi 
înţelese ca perspective care se referă la aceeaşi problematică sau set de probleme. 

În desluşirea aceste chestiuni, am luat ca punct de plecare lucrările lui 
Michael Allan Gillespie The Theological Origins of Modernity (Chicago, 2008) şi 
Nihilism before Nietzsche (Chicago, 1996). Deşi Theological Origins este o lucrare 
ulterioară, firul ei conducător poate fi găsit în Nihilism before Nietzsche, cele două 
completându-se reciproc şi oferind o perspectivă largă asupra fenomenului în 
discuţie. Theological Origins oferă însă o descriere mai detaliată a modului în care 
complexul modernitatea-nihilismului-formei fără fond a luat naştere în cadrul unor 
dezbateri teologice care apoi au influenţat filosofia laică, umanismul, etc. Una 
dintre ideile conducătoare ale acestui articol este aceea că există o suprapunere cel 


! Centrul European de Studii pe Probleme Etnice, Bucureşti. 

puţin parțială între modernitate şi nihilism, între modernitate şi afirmarea formei în 
detrimentul şi contra fondului. Anticipând, trebuie spus că problema nihilismului 
este cea a binomului voință divină-voință umană, accentul căzând pe cea din urmă, 
care o neagă pe cea dintâi şi doreşte să devină forță care se autoconstituie, causa 
sui. Viziunea pe care o adoptăm aici este opusă celei de sorginte nietzscheană 
conform căreia creştinismul şi slăbirea democratică a voinței omului au produs 
nihilismul. Originea problematicii este situată în perioada secolelor XIV-XVII, iar 
dezbaterea referitoare la nihilism şi la formele fără fond provine tocmai din intenția 
dublă a modernităţii de a-l face pe om fericit, liber, dar şi stăpânul naturii. 

Modernitatea se prezintă pe sine ca fiind ceva cu totul deosebit față de 
epocile anterioare. Înțelegerea de sine a modernităţii se defineşte plecând de la 
timp, de la faptul de a fi ceva nou, fără precedent, complet diferit şi infinit superior 
față de ceea ce a fost înainte. Omul este definit ca un nou mod de a ființa, creativ şi 
făcător de istorie, omul fiind liber în sens tare, el fiind propriul său autor, self- 
making”. Omul este producător al istoriei, adică al autocreaţiei. 

„To be modern means to be new, to be an unprecedented event in the 
flow of time, something different than anything that has come before, a 
novel way of being in the world, ultimately not as a form of being, but a 
form of becoming. To understand oneself as new is also to understand 
oneself as self-originating, as free and creative in a radical sense, not 
merely as determined by a tradition or governed by fate or providence. To 
be modern is to be self-liberating and self-making, and thus not merely to 
be in history but to make history.” 

Relaţia cu timpul implică o interacțiune. Timpul însuşi apare ca domeniu al 
interacțiunii dintre om şi natură, fiind el însuşi modelat de aceasta. Relaţia cu 
timpul, cu natura, cu istoria e definită ca prometeică. Este implicată aici ideea că 
schimbarea este un proces natural care poate fi controlat şi folosit de către om. 
Termenul de modernitate provine din cel latin de modus, adică măsură, şi a 
cunoscut mai multe semnificații succesive, semnificații care delimitau perioada în 
care era folosit de o perioadă anterioară, fără însă a avea conotaţiile de superioritate 
absolută sau ruptură radicală. Abia în secolul al XV-lea (1460) a început să capete 
conotaţia de distingere a ceea ce e antic de ceea ce e modern, iar în Anglia 
termenul de modernitate a început să fie folosit abia de la 1627. Conceptul de 


? Michael Allen Gillespie, The Theological Origins of Modernity, Chicago, The University 
Chicago Press, 2008, p. 2. 

3 „A fi modern înseamnă a fi nou, a fi un eveniment cu totul insolit în curgerea timpului, ceva 
diferit de tot ceea ce a fost mai înainte, un nou mod de a fi în lume, nu ca o formă de fiinţare, ci ca o 
formă de devenire. A se înțelege pe sine ca nou înseamnă a se înțelege pe sine ca fiind propria 
origine, ca liber şi creator, nu doar ca fiind determinat de tradiţie, de soartă sau providență. A fi 
modern înseamnă a fi auto-eliberator şi auto-creator şi astfel înseamnă că sinele nu este doar în 
istorie, ci este creator de istorie.” Ibidem. 

modern, ca epocă istorică distinctă şi superioară față de toate celelalte epoci, a 
început să capete acest sens în această perioadă, fiind înţeles în opoziție cu cel de 
epocă antică. Distincția nou-vechi era cunoscută din Antichitate, însă era folosită în 
cadrul unei înţelegeri ciclice a lumii, unde noul apărea spre sfârşitul ciclului, 
semnificând decădere, degradare. Însă o altă semnificaţie subîntinde perechea 
conceptuală antic şi modern, semnificaţie care se referă la problema universaliilor 
şi la statutul ontologic al acestora. Via antiqua desemna vechea poziţie realistă 
asupra acestei chestiuni, pe când via moderna desemna poziţia nominalistă, care 
recunoştea ca reale numai lucrurile individuale, iar universalele erau considerate ca 
nume, flatus vocis.* Această poziţie filosofică va furniza scheme de înţelegere a 
timpului şi fiinţei. 

Sensul contemporan al modernităţii este caracteristic pentru epoca ce începe 
cu Francis Bacon şi Rene Descartes, sens care are la bază ideile de progres şi 
libertate, şi, mai ales, convingerea că posedarea unei metodologii ştiinţifice face 
superioară această epocă epocii modelelor clasice antice. Schimbarea şi timpul pot 
fi controlate prin aplicarea unei astfel de metodologii ştiinţifice riguroase”. Această 
convingere face ca modernitatea să pună accentul pe separația sa față de 
antichitate, pe cunoaştere/progres şi pe libertate, pe om ca ființă care, prin voință şi 
prin instrumentele voinţei, devine stăpânul naturii. De aici decurg obsesia 
distincţiei faţă de epocile revolute şi credinţa în superioritatea față de acestea; 
aceste două atitudini trebuie interpretate ca fiind simptome ale credinţei în 
autonomie. Progresul e considerat un corolar al acestei idei de autonomie“. Această 
viziune despre modernitate era controversată, disputa dintre antici şi moderni 
atestând tocmai acest fapt, ca şi existenţa unei fisuri în această viziune unitară 
asupra lumii, separarea timpurie efectuată între domeniile estetic, moral şi cel 
ştiinţific fiind un simptom al acesteia. Această dispută neagă viziunea unitară a 
modernităţii, viziune complet anulată de faimoasa antinomie kantiană libertate- 
necesitate şi de separarea moralei de domeniul fenomenal al naturii, efectuată tot 
de Immanuel Kant. Natura şi libertatea, aşa cum erau concepute de către 
modernitate, nu puteau fi gândite împreună. Prăpastia dintre cele două componente 
ale modernităţii va creşte însă. Dar dezvoltarea economică şi ştiinţifică a reuşit să 
facă trecute cu vederea toate întrebările privitoare la problemele modernității, fiind 
accentuate posibilitățile de confort, de dezvoltare tehnică şi ignorându-se modul în 
care sunt afectate componenta autonomiei şi comportamentul uman. Deşi două 
războaie mondiale au scos la iveală puterea de distrugere generată de ştiinţă şi 
tehnică, iar dezvoltarea economică ameninţă mediul, presupozițiile modernității nu 
au fost serios chestionate, chiar dacă e să luăm doar cazul mişcării ecologiste. Este 
adevărat că puterea umană a crescut, dar nici libertatea, nici liniştea şi nici pacea 


4 Idem, p. 4. 
5 Ibidem, p. 5. 
ê Ibidem, p. 6. 

care erau promise nu au survenit’. Pentru apologeţii modernizării, ceea ce e de 
făcut este, bineînţeles, eliminarea rămășițelor trecutului, ale autoritarismului, a tot 
ceea ce stă în calea progresului şi autonomiei individului, aşadar într-o doză şi mai 
mare de modernizare şi liberalizare. Prin urmare, nu modernizarea este o problemă, 
ci doar rămăşiţele trecutului. 

Modernitatea nu este, conform lui Gillespie, o negare explicită a Evului 
mediu, ci este ceva născut din dărâmăturile acestuia, din criza provocată de 
confruntarea teologică şi filosofică dintre scolastica realistă şi cea nominalistă. Ea 
nu e o secularizare a milenarismului creştin, ci e ceva nou, cu propria legitimitate, 
care provine tocmai din încercarea de rezolvare a unei foarte serioase crize 
existențiale. Ideile moderne sunt doar actualizarea şi reluarea unor posibilități 
metafizice şi teologice ale tradiţiei precedente. Originea modernităţii şi a 
nihilismului rezidă în conflictul metafizic şi teologic dintre scolastica realistă şi 
nominalism. Motorul modernităţii a fost confruntarea, susţine Gillespie, cu o 
întrebare epocală, aşadar confruntarea cu o problematică generată de unele aporii 
teologico-existenţiale profunde, la o criză ce neagă şi pune sub semnul întrebării 
toate modurile prezente până atunci şi acceptate de gândire, dând legitimare şi sens 
existenței. Astfel a apărut nevoia unei efort nou de gândire şi simţire care să ofere 
din nou orientare şi sens, legitimitate existenţei”. Această problemă epocală a fost, 
de fapt, disputa legată de natura lui Dumnezeu, deci şi de natura ființei’. Aceasta 
s-a manifestat în combaterea poziţiei scolastico-realiste asupra lui Dumnezeu şi a 
relaţiei Sale cu lumea de către nominalism, poziţie exprimată pregnant de William 
Ockham şi susținută de franciscani. Pentru nominalişti, numai lucrurile individuale 
sunt reale, cuvintele sunt doar semne ale gândirii umane şi nu se referă la nimic 
extralingvistic, iar creaţia este un caz particular, şi nu un act teleologic. Omul nu 
mai poate fi înțeles ca având un telos, nici natural, nici supranatural. Nu există 
rațiune în univers, omul nu îl poate cunoaşte pe Dumnezeu sau lumea, cu ajutorul 
raționamentelor — acestea nu mai reproduc, precum în realism, structura lumii —, ci 
doar prin experiență mistică. Astfel, nominalismul atacă fundaţiile lumii medievale 
şi ale sintezei patristice dintre teologie şi filosofie!!. Nominalismul a distrus sinteza 
intelectuală şi de credință a scolasticii, dar nu a putut să ofere o viziune globală, 
cuprinzătoare care să îi ia locul!?. Chiar dacă nu a făcut acest lucru, iar concepţiile 
ulterioare au trebuit să reducă din radicalitatea nominalismului, a rămas 
nominalismul ontologic, care este, în continuare, afirmat. Gânditorii post-scolastici 


7 Ibidem, p. 8. 

8 Ibidem, p. 12. 
” Ibidem, p. 13. 
19 jbidem, p. 14. 
!! Idem. 

12 Ibidem, p. 16. 

nu au contestat structura ființei — aşadar nu au existat dispute privind metaphysica 
generalis, ci doar disputa privitoare la ierarhia diverselor domenii ale fiinţei, 
nivelele ontice!?. 

Concepţia teologică asociată nu mai este aceea a unui Dumnezeu iubitor care 
se goleşte pe sine ca să facă loc creaturii şi care se jertfeşte pe sine, prin 
intermediul celei de a doua persoane a Treimii, pentru mântuirea omului, ci este 
absolut şi omnipotent la modul înfricoşător, dincolo de orice înţelegere umană, o 
amenințare permanentă la adresa bunăstării umane. El se caracterizează prin putere 
discreționară şi impredictibilitate, nimic din lume neputând să reducă această 
predictibilitate, niciun fel de pact şi nici chiar Întruparea. De asemenea, natura îşi 
pierde statutul ei de oglindire a unei legi divine; natura nu mai e ordonată de o lege 
naturală. Devine astfel posibilă transformarea într-un obiect. Nu mai există o lege 
naturală care să impună scopuri sau limite acţiunii omului, ceea ce e bine sau rău 
fiind exclusiv produsul voinţei lui Dumnezeu. Această concepţie despre Dumnezeu 
gravitează în jurul noțiunii de omnipotenţă divină, dar şi al dorinței de a purifica 
creştinismul occidental de influența aristotelică. Tot ceea ce ştim despre 
Dumnezeu, afirmă William Ockham, se datorează Sfintei Scripturi. El poate face 
tot ceea ce nu este contradictoriu, şi tot ceea ce există există pentru că el vrea să 
existe. Creaţia e un act al graţiei pure, fiind comprehensibilă doar prin revelaţie. 
Dumnezeu creează lumea şi acționează în continuare în cadrul ei, fără a fi debitorul 
omului. Acționează cum vrea El. Dumnezeu nu este constrâns nici de acţiunile sale 
anterioare, nici de legile lumii sau determinaţiile acesteia. Crearea de universalii ar 
echivala cu limitarea atotputerniciei divine, deoarece distrugerea unei instanțieri a 
universalului ar distruge universalul însuşi. Damnarea unui singur om ar semnifica 
damnarea întregii umanități. 


„There is thus no immutable order of nature or reason that man can 
understand and no knowledge of God except through revelation.”!* 


Nu există arhetipuri sau naturi ale lucrurilor. Există numai lucruri individuale 
sau tot atâtea naturi ale lucrurilor câte lucruri. Ele sunt infinite şi sunt alese liber de 
către voinţa divină, atâta vreme cât exclud ceea ce este imposibil. Această 
concepţie distruge inclusiv ştiinţa şi logica medievală, care plecau de la o premisă 
aristotelică şi aveau ca metodă fundamentală de înţelegere silogismul, acesta din 
urmă fiind oglindirea structurii lumii. În concepția scolastico-realistă, natura şi 
rațiunea se reflectau una pe cealaltă. Logica, raționamentul silogistic se credea că 
descriu structura rațională a lumii, ca şi relaţiile dintre specii şi genuri, care erau 
cele ce aveau realitate. De asemenea, Dumnezeu, chiar dacă era autorul 
transcendent al Creaţiei, era reflectat de către aceasta şi, prin analogie, se putea afla 
câte ceva despre El. Exista, astfel, o teologie naturală care putea să informeze 


15 Ibidem, p. 16-17. 
14 „Astfel nu mai există nicio ordine imutabilă a naturii sau rațiune pe care omul să o poată 
înţelege şi nici o cunoaştere a lui Dumnezeu în afara revelaţiei.” Ibidem, p. 22. 

despre Dumnezeu/scopul creaţiei şi chiar despre scopul omului. Legea naturală, ce 
putea fi cunoscută prin rațiune, informa despre felosul şi îndatoririle morale ale 
omului, nefiind nevoie de Sfânta Scriptură pentru aceasta'5. Întrucât, conform 
concepţiei nominaliste, natura şi rațiunea nu se reflectă una pe cealaltă, iar 
universaliile sunt doar nişte nume, silogismul nu se aplică la înţelegerea lumii, iar 
limbajul nu mai e un instrument de revelare a adevărului, ci un mod de a-l ascunde 
şi de a crea idoli ai minţii. Limbajul creează doar categorii fictive, de ordonare a 
multiplicităţii realului. De unde şi principiul briciului lui Ockham: să scădem 
numărul universaliilor, deoarece orice generalizare ne îndepărtează de real. 
Cunoaşterea nu mai este silogism, ci implică construirea şi testarea de ipoteze şi 
păstrează un caracter ipotetic, deoarece lumea, fiind creația voită a lui Dumnezeu 
nu posedă o necesitate internă absolută, Dumnezeu este liber chiar faţă de deciziile 
Sale anterioare, astfel încât El poate schimba ceea ce a stabilit anterior, poate 
întrerupe lanţul cauzal, etc. Singura necesitate absolută este voința lui Dumnezeu, 
şi nu vreo cauzalitate naturală. Paradoxal este că, deşi atacul la adresa scolasticii 
realiste provine din dorinţa purificării creştinismului, ideile lui Ockham au dus 
aproape la negarea revelaţiei, deoarece, conform acestuia, Mântuitorul nici nu 
trebuia să fie unui om, ci putea fi chiar un măgar sau o piatră.!* Pentru a ieşi din 
dilemă şi a preîntâmpina orice acuzaţii, nominalismul a conceput distincţia dintre 
potentia ordinata şi potentia absoluta, distincţia dintre puterea ordonată şi cea 
absolută a lui Dumnezeu, aşadar dintre ceea ce Dumnezeu a efectuat sau e 
determinat să facă şi puterea legată de ceea ce ar putea să facă. Desigur, este o 
distincție fără prea mare forță, deoarece Dumnezeu nu e supus niciunei legi sau 
obligaţii care să îi prescrie să acţioneze consistent şi nici nu este constrâns de actele 
sale anterioare". Dumnezeu este, în această concepţie, indiferent, adică nu 
recunoaşte standarde naturale sau raționale de bine sau rău care să ghideze sau să îi 
constrângă voinţa (această concepţie va fi transferată în ştiinţă ca viziune a unui 
univers indiferent la soarta omului, a unui univers care nu oferă standarde morale 
de bine sau rău). Ceea ce e bun e bun pentru că hotărăşte Dumnezeu, şi atât. Chiar 
ideea că Dumnezeu ar putea să-i condamne pe sfinţi şi să-i mântuiască pe păcătoşi 
nu poate fi anulată cu uşurinţă, fără a atenta la divinitatea lui Dumnezeu. 

Natura îşi pierde dimensiunea teleologică. Conform teologiei trecute prin 
aristotelism, fiecare lucru în Creaţie actualizează sau trebuie să îşi actualizeze 
scopul care îi este prescris. Dar dacă nu mai există universalii, nu mai există nici 
cauze finale. Deoarece nu mai există universalii, nu mai există în natură nici 
scopuri universale care se cer realizate. Îndatoriri morale mai există, dar nu din 
pricina unei legi naturale care le-ar prescrie în funcţie de un scop anume, 
neexistând motive soteriologice care ar putea funcţiona ca impuls pentru supunerea 
la legea morală sau la poruncile divine. Mântuirea nu se acordă pentru ceea ce faci 


15 Ibidem, p. 20. 
16 Jbidem, p. 23. 
1 Idem. 

sau nu faci, ci e un act al grației divine. Numai gratitudinea față de divinitate este 
motivul pentru acțiunea morală. Dumnezeu nu răspunde omului, între cei doi 
existând o prăpastie ce se tot lărgeşte. Dumnezeu acționează liber şi este indiferent 
față de consecințele actelor sale. Chiar dacă Dumnezeu e sursa unor reguli pentru 
conduita umană, el le poate schimba în orice moment. Relația sfințtenie-mântuire, 
damnare-păcat este una accidentală, iar ideea că Dumnezeu l-ar iubi pe om devine 
foarte neclară şi improbabilă în acest context. Lumea creată de acest Dumnezeu e o 
lumea a haosului, în care nu există nici un principiu ordonator, niciun punct de 
sprijin, nici cea mai mică certitudine. Legătura creaturilor cu Dumnezeu se face 
direct, nemediat, iar, dacă există standarde ale mântuirii, acestea sunt conforme 
fiecărui individ'®. Accentul cade în teologia şi antropologia nominalistă pe individ, 
pe voinţa acestuia. Dun Scotus şi William Ockham au afirmat libertatea radicală a 
voinţei divine, procurând astfel o nouă justificare/legitimare voinţei umane şi 
scoţând-o în prim-plan. Omul ca imagine a lui Dumnezeu nu mai e atât o ființă 
rațională, cât una care voieşte, voindă, ca să spunem aşa. Ca atare, s-a conchide că 
voința umană poate juca un rol în mântuire şi dacă cineva face tot ceea ce îi reveni 
să facă, Dumnezeu îl va mântui (principiul facientibus). Întrucât mântuirea e în 
funcţie de individ, standardele ei fiind idiosincratice, determinarea sfinţeniei unei 
persoane nu mai stă la latitudinea bisericii, fiind astfel subminată autoritatea 
spirituală şi morală a acesteia'”. Chiar dacă rolul voinţei umane este sporit, ea are 
prea puţine de spus în mântuire, deoarece toate evenimentele şi alegerile sunt 
predestinate de către Dumnezeu la modul absolut. Dar astfel Dumnezeu devine, 
vrând-nevrând, şi cauză a răului, absolvind omul de orice responsabilitate. 
Concepţia nominalistă, deşi pornită şi adăpată de la izvoarele biblice, revelează 
imaginea unui Dumnezeu absolut incognoscibil, impredictibil, de temut în puterea 
sa, neconstrâns de natură şi rațiune, indiferent la rău şi la bine”. Nominalismul a 
influenţat şi a făcut posibil protestantismul, unde accentul cade tot pe voinţă, pe 
voința absolută a lui Dumnezeu, sursă exclusivă a îndreptării şi mântuirii 
credinciosului. De aceea, nu faptele au valoare în viziunea lui Luther, ci doar 
credința. Numai voirea corectă/dreaptă se poate salva de la păcat, dar această voire 
depinde numai şi numai de Dumnezeu. Credinţa este voința unirii cu Dumnezeu”. 
Această voire e însă intermediată de Sfânta Scriptură, care, spre deosebire de 
nominalism, e un mod de adresare directă a lui Dumnezeu către om. Dumnezeul 
terifiant al lui Ockham devine astfel o putere interioară omului. Concepția 
teologică nominalist-voluntaristă a produs o zdruncinare a creştinismului şi a 
societății occidentale, în genere, care nu mai este de fapt creştină. Universul creat 
de Dumnezeu este unul care provoacă anxietate şi incertitudine, în el omul 
nemaiavând un loc fixat şi neexistând o lege naturală în el care să îl ghideze, pentru 


18 Ibidem, p. 26. 
19 Ibidem, p. 28. 
% Ibidem, p. 29. 
2 Ibidem, p. 33. 

că binele şi răul nu mai sunt înscrise în structura universului. Este imaginea unui 
univers indiferent omului, golit de prezenţa divină, care nu oferă criterii pentru 
bine şi rău şi în care omul e lăsat să îşi determine/să îşi creeze singur soarta. 
Viziunea ştiinţifică şi materialistă contemporană este, de fapt, dacă urmăm teza 
teologului american, secularizarea viziunii nominaliste despre Dumnezeu, 
necesitatea absolută a voinței Acestuia fiind transferată naturii sub forma 
cauzalităţii necesare, iar voinţa absolută fiind transferată omului. Reconsiderarea 
ontologiei nominaliste a făcut posibilă dezvoltarea ştiinţei moderne, cu 
agnosticismul/ateismul profesate de ea. Un pas mai departe către această viziune şi 
către nihilism este reprezentat chiar de opera unui mistic, Meister Echkart, care 
ajunge clar la identificarea voinței şi acţiunii lui Dumnezeu cu mişcarea cauzală, 
fără scop a lumii. Dumnezeu este prezent în univers, în creaţie, ca mişcare, nu ca 
esenţă a acestora. Aplicând terminologia nominalistă, Dumnezeu este voire pură, 
activitate pură, putere pură, iar lumea, în devenirea ei, este voinţa/voirea divină”. 
Lumea este mişcare permanentă, iar voința divină este cauzalitatea mecanică a 
acesteia. Această identificare duce la suprapunerea teologiei naturale cu ştiinţa 
naturală. Studierea legilor mişcării semnifica studierea legilor sau hotărârilor 
divine. 

„To discover the divinely ordained character of the world, it is thus 
necessary to investigate becoming, which is to say, it si necessary to 
discover the laws governing the motion of all beings. Theology and natural 
science therebye become one and the same.” 


Această viziune a provocat una dintre cele mai importante răsturnări în 
concepţiile antropologice şi filosofico-politice din secolul al XVII-lea. Ea se 
regăseşte în opera lui Thomas Hobbes şi are ca temei convingerea filosofului că 
mişcarea este singura realitate şi că libertatea, cum se afirmase în Leviathan, este 
capacitatea de a te mişca fără a fi împiedicat din exterior”. Nominalismul, la care 
se adaugă o secularizare a viziunii lui Meister Eckhart, reprezintă temeliile ascunse 
ale cunoaşterii ştiinţifice moderne, raționalismul şi materialismul mişcându-se în 
acest cadru, interpretându-l însă diferit. Materialismul are, paradoxal, o 
înrădăcinare teologic-nominalistă. Dacă Dumnezeul-voinţă al nominalismului este 
înțeles în maniera eckhartiană, atunci totul este doar voire, mişcare nesfârşită fără 
scop şi fără regularitate. În această privință, nu mai există diferenţă între universul 
nominalist şi un univers materialist, de materie în permanentă mişcare”. Mişcarea, 
schimbarea capătă astfel accente pozitive, iar timpul nu mai e fie degenerare, fie 


? Ibidem, p. 35. 

2% A descoperi caracterul divin al lumii semnifica a investiga devenirea, respectiv, că este 
necesar a descoperi legile care guvernează mişcările tuturor fiinţelor. Astfel teologia şi ştiinţa naturală 
ajung să se identifice una cu cealaltă.” Ibidem, p. 36. 

24 Quentin Skinner, Hobbes and Republican Liberty, Cambridge, Cambridge University Press, 
2008, pp. 150, 162. 

imagine a eternității, simbol al divinului. Posibilitatea de a cerceta legile ce 
guvernează schimbarea şi faptul că schimbarea poate fi ceva bun au împins la ideea 
că aceasta poate fi folosită, atunci când e ghidată de o umanitate iluminată, pentru a 
produce bunăstare şi a îmbunătăți situația omului. În consecință nu mai trebuia să 
ştim ce este natura, ci doar cum funcţionează ea. Sinteza dintre rațiune şi credință 
este distrusă de această doctrină individualistă şi voluntaristă, fiind nimicită astfel 
fundația teologică a lumii medievale, lucru facilitat şi de anumite evenimente, 
precum Marea Ciumă, Marea Schismă şi Războiul de o sută de ani, de cruciade, 
etc. Versiunile ulterioare ale scolasticii au fost influențate de nominalism, 
nemaifiind recuperată unitatea pierdută a sintezei rațiune/credință. 

Accentul pus pe voinţă, ca şi golirea universului de o raţionalitate/legitate 
proprie, alături de ideea că omul nu are un scop, sunt paşi ce facilitează naşterea 
nihilismului (şi a problematicii formei fără fond). O altă etapă către această 
construcţie ideologică este cea reprezentată de umanism, Gillespie discutându-i aici 
pe Petrarca şi Erasmus. Umanismul celor doi are ca punct de plecare creştinismul, 
ca şi dorinţa sau necesitatea de a reînnoi moral omul şi a purifica biserica de 
corupţie. Una dintre ideile de bază ale umanismului vizând şi modelul uman pe 
care dorea să îl realizeze, plecând de la creştinism şi de la anumite virtuți păgâne, 
este educarea unui individ uman autarhic, complet în sine, cărui voinţă nu este dată 
ab initio, ci se auto-creează”€. Însă, la fel ca la Ockham şi la adepţii săi, viziunea 
umanistă neagă ideea că omul are avea vreun telos. Petrarca şi franciscanul britanic 
sunt contemporani, ei fiind prezenţi în acelaşi timp la curtea papală de la Avignon. 
Spre deosebire de nominalism, regiunea ontică care are întâietate în umanism este 
individul uman. El reprezintă centrul lucrurilor, chiar dacă nu se bucură de 
omnipotența Dumnezeului nominalist. Acest model uman are afinități cu 
Dumnezeul nominalist, fiind un meşteşugar precum Creatorul său şi putând să se 
identifice pe sine cu orice ființă, devenind fiecare dintre acestea. Omul e aici poet 
în sens de producător, un artizan ce se face pe sine. 

„This notion of a self-willing being has clear affinites to the model of 
nominalist God. Like the God who creates him, this man is an artisan, but 
an artisan whose greatest work of art is himself, a poet in the literal sense 
of the term, able to identify with every being and make himself into any 
one of them.””” 

Însăşi idea de fortuna, deşi denotă o viziune pesimistă asupra timpului, se 
asociază ideii că omul nu are un telos, afirmând că forma şi sensul existenţei 
umane sunt date de eforturile artizanului numit om. Accentul pus pe individ şi pe 


% Ibidem, p. 31. 

27 „Această noțiune de ființă care se auto-voieşte, se auto-vrea are afinități clare cu concepția 
nominalistă despre Dumnezeu. Ca şi Dumnezeul care îl creează, acest om este un meşteşugar, dar un 
meşteşugar a cărui cea mai înaltă operă de artă este el însuşi; aşadar, un poet, în sensul literal al 
termenului, poet care este capabil să se identifice cu orice fiinţare şi să se facă pe sine fiecare dintre 
acestea” Idem. 

om ca ființă voitoare arată umanismul ca fiind produsul nominalismului, unul 
dintre răspunsurile date la problematica pe care acesta a declanşat-o. Dacă 
universul creat de Dumnezeu e haotic, indiferent şi incert, atunci omul, prin 
puterile sale, trebuie să încerce să îşi făurească propria stabilitate; voința lui 
Dumnezeu şi a omului par a fi de acelaşi tip, adică creatoare. 

Un element care intră în această mixtură ce a dus la problematica formei fără 
fond este individualismul umanist, încercarea acestuia de a realiza o nouă sinteză 
între virtuțile creştine şi cele păgâne, mai ales cele eroice. Şi în acest caz, voința 
omului capătă preponderență. Şi pentru părintele umanismului, omul este, înainte 
de toate, o ființă voitoare, voindă, chiar dacă consecințele acestei concepţii nu îi 
erau clare”. Lumea este formată prin acţiune, ea nu este descoperită, acțiunea 
umană fiind o re-voire a ceea ce Dumnezeu a voit deja, sau chiar o îmbunătăţire, în 
cazul artei. Cunoaşterea este o mare acțiune de re-facere, prin care omul participă 
la voinţa şi acţiunea lui Dumnezeu. Umaniştii italieni, afirmă Gillespie, precum 
Marsilio Ficino sau Giovanni Pico de la Mirandola, accentuează locuirea puterii lui 
Dumnezeu în om, conferind umanismului şi omului o latură prometeică. Sigur, 
pentru Petrarca ori Lorenzo Vala, acest lucru se petrece într-o lume deja alcătuită 
de Dumnezeu, creația umană nefiind una ex nihilo. Voința umană nu era încă 
echivalată cu aceea a lui Dumnezeu, dar în umanism tendința hotărâtoare mergea în 
direcţia aceasta. La întărirea acestei tendințe au contribuit şi reînvierea 
neoplatonismului şi studierea doctrinei lui Hermest Trismegistul. A apărut opinia 
că iudaismul şi creştinismul au o origină comună în hermetism, iar ideea de imago 
dei e cea care dă demnitatea omului, mai ales ca ființă intermediară, aflată la 
răscrucea dintre lumea inteligibilă şi natură. Prin cultivarea sufletului, omul poate 
deveni toate lucrurile. Dumnezeu şi omul sunt priviţi tot sub aspectul voinţei, şi nu 
al raţiunii, fiind acceptată şi ontologia individualistă în acest sincretism. Dumnezeu 
e dragoste şi în toate creaturile există această dragoste; ele sunt atrase în mod 
natural de Dumnezeu. Astfel, comportamentul natural, instinctele, pasiunile şi 
dorinţele sexuale îl atrag sau îl împing pe om spre divin, natura însăşi fiind o formă 
a grației divine. Natura, ca formă a graţiei, oferă acestui umanism calea de 
reconciliere între cele două voințe: divină şi umană. Întrucât dorinţele şi pasiunile 
omului sunt orientate în mod natural către Dumnezeu, voința umană se poate 
exercita liber într-o manieră ce nu e în dezacord cu cea divină. Aşadar, restricțiile 
raționale, sau restricțiile pe care le-ar prescrie o lege naturală dispar. Odată cu 
aceste concepţii, ideea de păcat începe să îşi piardă din conţinut, acesta fiind văzut 
nu atât ca o rupere a legăturii dintre Dumnezeu şi om, ca încercare nelegitimă a 
omului de a lua locul lui Dumnezeu, ci mai mult ca o întunecare parţială a rațiunii, 
întunecare care nu era de neîndepărtat prin eforturi proprii nici înainte de venirea 
lui Christos, nici după Înălţare””. Pico de la Mirandola este unul dintre cei care dau 


?8 Ibidem, p. 79. 
Ibidem, p. 81. 
30 Ibidem, p. 85. 

o primă formulare acestei atitudini, nihiliste în fond. El susține că omul are darul 
divin de a-şi alege singur natura, oamenii fiind ființe care se auto-creează”!. Cu 
timpul, proiectul umanist unitar de reconciliere a creştinismului cu virtuțile păgâne 
şi convingerea că există un adevăr unitar în toate tradiţiile religioase şi filosofice 
diferite ale umanităţii au început să se clatine şi să îşi piardă forţa. 

În trecerea în revistă făcută de Gillspie avem deja elemente care, după 
părerea mea, fac inteligibil fundalul problematicii nihilismului şi a formei fără 
fond. Acestea două sunt corelative şi provin tocmai din încercarea de a da sens şi 
de a impune o ordine şi stabilitate într-o natură concepută ca fiind inertă, res 
extensa, şi care trebuie supusă dorințelor omului. De asemenea, societatea începe 
să fie concepută în mod implicit ca o afacere strict omenească, ca produs al voinţei 
umane, al unui contract social, iar refacerea ei depinde numai de voinţa omului, 
precum s-ar face şi desface un aparat. Societatea începe să fie privită ca fiind 
oarecum similară cu natura, o res extensa care poate fi modificată în funcţie de 
voința omului. Această expresie cred că desemnează foarte bine tocmai viziunea 
nihilistă, care face din om autorul propriei existențe şi care, în încercarea sa de 
reformare a societăţii şi a existenţei umane în genere, nu se vede împiedicat sau 
constrâns de nicio lege naturală sau de vreun fond al naturii sau societăţii, care să 
se opună sau să modifice planurile de reformă şi reorganizare a vieţii umane, deci 
de autocreare. 

Un moment esenţial în acest proces îl constituie transferul imaginii 
Dumnezeului-voinţă din teologia voluntaristă în imaginea omului. Divinizarea 
voinţei omului şi încercarea de a-l face pe om stăpânul naturii merg mână în mână, 
nefiind decât feţele aceleiaşi monezi. Această revoluţie conceptuală se reflectă mai 
ales într-un anumit tip de filosofie care se doreşte practică şi care vizează 
îmbunătăţirea condiţiei umane, extinderea puterii omului. Ştiinţa şi tehnica sunt 
pruncii acestei atitudini. Rene Descartes este unul dintre cei care moştenesc, vrând- 
nevrând, problematica nominalistă şi reelaborează elemente ale acesteia într-un 
context filosofic, din care nu lipsea totuşi problematica teologică. El a dorit să 
ofere o oază de certitudine în mijlocul universului haotic lăsat moştenire de către 
nominalism?’ şi să pună capăt, cu ajutorul ştiinţei şi metodei pe care dorea să o 
dezvolte, atât vieţii neplăcute şi incomode a omului, cât şi războaielor care sfâşiau 
continentul. Filosoful francez împărtăşea cu cei mai mulți umanişti credinţa în 
independenţa voinţei umane, dar credea, în plus, că omul poate deveni stăpânul şi 
posesorul naturii prin cunoaşterea şi manipularea forțelor ascunse în aceasta. 
Pentru împlinirea acestui deziderat, omul trebuie să se concentreze asupra lumii 
naturale şi să folosească matematica. El nu accepta distincţia dintre cunoaşterea 
teoretică şi cunoaşterea practică, teoria trebuind să fie pusă în slujba practicii. 
Metoda pe care o concepuse ar fi trebuit să fie aplicată la societate în întregimea ei, 

inclusiv la politică, astfel încât oamenii să ajungă în activităţile lor la aceleaşi 
rezultate şi să creeze o societate ordonată. Deşi proiectul său diferă de cel umanist, 
el nu este străin de moştenirea teologică voluntaristă. Una dintre ideile 
fundamentale prezente în opera sa este aceea a infinității voinţei umane, care, 
astfel, nu diferă de voinţa divină. Chiar actul de a gândi se transformă într-un act de 
voință”, obiectul, prin gândire, fiind transformat într-o serie de coordonate. 
Gândirea, conceperea lumii, reprezintă un act voluntar de reconstruire a ei pe 
anumite coordonate. Însuşi actul de dobândire a certitudinii este un act de voinţă, 
eliminarea posibilității îndoielii şi chiar îndoiala ca formă a negaţiei fiind o 
afirmaţie de sine, afirmaţii ale voinţei. Prin acest act al îndoielii hiperbolice, voința 
se constituie pe sine ca sine şi ca subiect, ca temei al cunoaşterii şi al lumii. 
Principiul ştiinţei vizate de Descartes este tocmai afirmarea individuală ce se naşte 
din îndoială şi negarea de sine, această afirmare fiind una dintre puţinele forţe care 
se pot opune unui Dumnezeu sălbatic şi neîmblînzit, a cărui voinţă este radicală. 
Ştiinţa creată, ca şi imaginea lumii sunt, în concepţia pe care Descartes o 
construieşte, nişte artefacte care depind în totalitate de om. Orice adevăr trebuie să 
fie clar şi distinct, să aibă acelaşi statul ca „eu sunt”. Certitudinea nu scapă însă 
complet de Dumnezeu, care însă perfect, nu este o putere care înşală. Voința 
umană, ca şi omul, sunt, în concepţia filosofului francez, limitări ale infinitului; 
există de aceea posibilitatea de a-L înțelege pe Dumnezeu, chiar dacă El este 
infints*. Dar Dumnezeu, în această viziune, nu e înşelător pentru că nu e conştient 
de sine, iar în momentul în care omul devine conştient de sine, devine conştient de 
diferența față de Dumnezeu şi de propria imperfecţiune. De asemenea, în 
Dumnezeu inteligența nu se deosebeşte de voinţa sa. Fiind infinită, 
inteligența/voința sa nu e îndreptată spre nimic specific, ci este cauzalitate pur 
mecanică”. El este sursa mişcării materiei. Obiectivul ştiinţei lui Descartes este 
dobândirea controlului asupra acestei mişcări şi asupra cauzalităţii ce există în 
inima naturii. Acest lucru se petrece prin restructurarea haosului lumii şi 
reconfigurarea fluxului experienţei într-o reprezentare a unui spaţiu analizabil 
matematic. Dumnezeul nominalist intră în acest spațiu numai în măsura în care 
reprezentarea despre Dumnezeu elimină voință necondiționată şi capricioasă. 
Astfel, Dumnezeul-voinţă intră în posesiunea egoului ştiinţific. 
„In this reading, Descarte”s proof of God's existence is a proof of 
God's impotence or at least of his irrelevance for human affairs.” 
Diferenţa dintre om şi Dumnezeu nu se referă la voinţă, ci doar la cunoaştere, 
voința omului şi a lui Dumnezeu fiind indiferente, infinite, perfect libere, nesupuse 


33 Ibidem, p. 198. 

* Ibidem, p. 203. 

35 Ibidem, p. 204. 

3 În această interpretare, proba pe care o aduce Descartes referitoare la existenţa lui Dumnezeu 
este o dovadă a impotenţei sale sau cel puţin a irelevanței existenţei sale pentru chestiunile umane.” 
Idem. 

unei reguli. Sigur că o astfel de înțelegere a lui Dumnezeu, dacă e răspândită, ar 
duce la încetarea conflictelor religioase, lucru ce ar trebui să se întâmple deoarece 
Descartes înlocuieşte imaginația cu gândirea în conceperea relației cu divinul. Prin 
urmare, superstițiile şi opiniile false ar fi distruse de aplicarea corectă a gândirii 
prin metodă, a dispărea frica de păcate publice sau secrete, iar omul va fi guvernat 
de bunul simț, mai ales atunci când vor fi recunoscute drepturile subiecților 
gânditori. Este esențială în întelegerea concepției lui Descartes convingerea că 
puterea umană este limitată doar de către cunoaşterea pe care o posedă, dar voința 
sa e infinită. De altfel, voința este în om semnul infinitului, ea face cu putință să ne 
dăm seamă că există Dumnezeu tocmai datorită infinității ei; ea este cea mai înaltă 
perfecțiune existentă în om şi numai datorită ei un om poate fi lăudat sau blamat. 
Vrea să cunoască totul, are dorințe insațiabile, iar limitele intelectului şi ale 
cunoaşterii nu sunt intrinseci acestuia, ci sunt rezultatul unei aplicări proaste a 
voinței în trecutul îndepărtat”. 

Aşadar, voința omului este divinizată, iar prin ştiinţă omul va recupera 
distanța dintre el şi Dumnezeu, având astfel la îndemână instrumentele necesare 
dominării naturii şi reformării societăţii. Aşadar, şi lumea, şi societatea sunt pentru 
a fi luate în posesiune de către om şi pentru a face ceea ce vrea cu ele. Următoarea 
etapă în dezvoltarea şi amplificarea nihilismului/problematicii formei fără fond este 
reprezentată de teoria contractului social, aşadar de opera lui Thomas Hobbes. Deşi 
a fost considerat ateu şi materialist, el împărtăşeşte mai multe convingeri de 
sorginte nominalistă: că Dumnezeu este omnipotent, că există numai indivizi, că 
semnificația cuvintelor este pur convenţională, etc. Aceasta se regăseşte şi în 
neîncrederea pe care a manifestat-o față de figurile de limbaj şi de metaforă, pe 
care le-a considerat abuzuri de limbaj, deşi Hobbes a fost un cunoscător al retoricii 
antice, fiind şi traducător din greacă. Tot ca moştenire nominalistă trebuie privită şi 
critica pe care o face procedurii silogistice şi realismului scolastic. Filosoful 
britanic, la fel ca şi Descartes, îşi scrie opera în contextul unor conflicte civile, 
dorind reformarea societăţii pentru a împiedica pe viitor astfel de conflicte. 
Eliminarea violenței, asigurarea confortului, prosperitatea şi conservarea vieții 
individuale sunt ceea ce urmăreşte el. Thomas Hobbes dorea să elaboreze o ştiinţă 
mai largă şi mai cuprinzătoare decât cea a lui René Descartes, care tindea să 
construiască o ştiinţă care să ia în stăpânire cauzalitatea naturii şi deci mişcarea 
tuturor corpurilor. Hobbes viza o ştiinţă care ar fi trebuit să elimine violenţa, să 
stabilească pacea şi să producă prosperitate, ştiinţă care pleacă şi ea de la fizică, de 
la descrierea naturii corpurilor şi a legii mişcării lor. Această ştiinţă ia forma dublă 
a unei antropologii care descrie interacţiunea corpurilor omeneşti şi a mişcărilor lor 
şi a unei ştiinţe politice al cărei rol consta în minimizarea coliziunii acestor corpuri 
omeneşti“. Omul nu are, precum la Descartes, un statut aparte față de restul 

creaturilor, ci se află în continuitate cu ele; apetiturile şi pasiunile îl conduc. Frica 
de moarte, mai ales de moarte violentă (adică frica de întrerupere a mişcării vitale, 
căci la Hobbes mişcarea este realitatea fundamentală) este temeiul societății şi al 
statului, ca şi al contractului social. Corpurile materiale se mişcă pentru că sunt 
voite aşa de către Dumnezeu. Cauzalitatea mecanică este voința lui Dumnezeu, iar 
cosmosul este la fel de puțin natură moartă precum societatea la Hobbes. Voința 
este termenul mediu între fizică, antropologie şi ştiinţă politică la filosoful englez”. 
Frica este cea care duce la naşterea înțelepciunii şi ştiinţei, aşadar la investigarea 
cauzelor fenomenelor“. Dar, mai întâi, frica îl face pe om să se închine în fața 
acestor cauze şi să le atribuie puteri divine. Dumnezeu acționează pur mecanic în 
natură, iar omul este supus în totalitate voinței lui Dumnezeu, identificarea 
providenţei şi a voinţei divine cu cauzalitatea mecanică fiind un corolar al dogmei 
protestante a predestinării. Frica este şi cauza pietăţii naturale. Dezvoltarea ştiinţei 
are ca scop tot domeniul practic, şi anume, asigurarea prosperității şi stăpânirii 
naturii. Pasul spre îmbunătăţirea condiţiei umane este recunoaşterea faptului că 
Dumnezeu — sau puterile oculte — nu intervin direct în treburile terestre, aşadar se 
cere eliminarea oricărei concepţii de natură religioasă sau a reprezentării care face 
din Dumnezeu un actor social şi politic, care intervine activ în natură şi societate 
altfel decât prin cauzalitate mecanică. Astfel, se eliberează un spaţiu ce trebuie 
ocupat de voinţa umană. Şi Hobbes pleacă de la nominalism şi concepţia teologică 
protestantă, astfel încât, dacă mântuirea nu depinde de faptele noastre, nu există 
nicio prescripţie sau motiv teologic de a ne comporta într-un anume fel sau de a 
face cutare acţiune. Înţelese aşa cum trebuie, concepţia nominalistă a omnipotenței 
şi ideea calvinistă a alegerii şi predestinării distrug autoritatea religioasă. Practic, 
ele deschid drumul secularizării prin asertarea sau demonstrarea irelevanţei 
teologice pentru viaţa de aici“!. Aşa ia naştere sfera publică modernă! Orice formă 
de cunoaştere începe prin impactul pe care obiectele le provoacă asupra simțurilor, 
impact care e transmis mai departe şi interpretat ca fiind obiecte. 

Mişcarea este realitatea fundamentală în viziunea lui Hobbes, iar ştiinţa sa 
politică poate fi interpretată în termeni fizici, relațiile dintre oameni fiind privite în 
termeni de coliziune a corpurilor omeneşti. Minimizarea acestor coliziuni este unul 
dintre scopurile artei guvernării, ale ştiinţei politice. Aceasta este baza ştiinţei sale 
politice şi a antropologiei sale. Şi el pleacă de la încercarea de a înţelege ceea ce a 
vrut Dumnezeu. Dar acest Dumnezeu, ca prim mişcător, nu este nemișcat, nu este 
neschimbător precum în platonism sau creştinismul medieval. Deşi mişcarea este 
modul de a opera a lui Dumnezeu, ea este înţeleasă în manieră nominalistă, 
neavând un scop în afară de voinţa atotputernică şi indiferentă a lui Dumnezeu. 
Mişcarea corporală nu are vreun scop natural, însă lumea nu este neinteligibilă din 
cauza aceasta. Această inteligibilitate are la bază doar două forme de cauzalitate: 


% Ibidem, p. 225. 
“9 Ibidem, p. 209. 
“1 Ibidem, p. 210. 

materială şi eficientă”. Cauzalitatea formală şi finală există doar pentru ființele 
dotate cu rațiune şi voință. Cauzalitatea este totalitatea mişcărilor, adică voința pur 
indiferentă a lui Dumnezeu ce nu are formă/scop raţional şi care se rezumă la 
interacțiunea corpurilor. Această lume este guvernată de un Dumnezeu omnipotent, 
indiferent la prezervarea vieţii şi bunăstării noastre, concepţie împărtăşită şi de 
umaniști, însă Hobbes admite că, prin legea naturală, omului îi este dat un impuls 
de autoconservare. Acest impuls se constituie în baza ştiinţei omeneşti şi a viitoarei 
stăpâniri a naturii. 

„In contrast to both the humanists and Reformers, however, Hobbes 
does not accept this view as final but seeks to show, as we will see, that 
trough the natural law God provides an impulse towards self-preservation 
that is the foundation for a human science that will make us masters and 
possesors of nature.”* 

Schimbarea naturii este scopul ştiinţei la Hobbes, iar ideea de impuls de 
autoconservare va sta la baza a ceea ce a fost numit dreptul natural modern. 
Cunoaşterea nu se face pe baza curiozităţii, a pietăţii, ci, din contră, din pricina 
fricii, şi are o funcție terapeutică: eliminarea acesteia sau reducerea ei, prin crearea 
unor condiții de viață în care există prosperitate, siguranță, confort. Este o 
cunoaştere ce nu se referă la ce este lumea, ci la cum funcţionează aceasta. Scopul 
ştiinţei hobbesiene este cunoaştere puterii cauzale a lui Dumnezeu însuşi, pentru a 
putea porni la reconstruirea şi îmbunătăţirea vieţii omului. Rațiunea nu mai este, 
precum în sensul clasic sau cel medieval, acea facultate care ne permite să 
contemplăm ideile divine sau să discernem scopurile potrivite cu natura noastră şi 
ne ghidează în direcţia potrivită. Rațiunea în om este instrumentală, fiind pusă în 
slujba pasiunilor, dorințelor omului, ea facilitând maximizarea satisfacerii acestor 
dorinţe. A fi fericit înseamnă a trăi conform impulsurilor pe care omul le resimte, 
conform propriei voințe. 

Omul este mişcat de pasiuni, ideea de libertate şi independență fiind în mare 
parte iluzorie, niciun component supranatural în om, precum la Descartes. 
Libertatea semnifică a căuta şi a obţine obiectele ce satisfac pasiunile, fără a exista 
impedimente externe (într-o definiţie anterioare a libertăţii, existau şi impedimente 
interne), ci o dorință constantă, aceea de a fi în viaţa, dar modul de a exista depinde 
de fiecare. Pasiunile definesc, de fapt, identitatea, nicio direcție pe care o pasiune 
oarecare ar imprima-o vieţii cuiva nefiind mai bună decât o alta. A fi fericit 
depinde de dobândirea sau de realizarea a ceea ce omul îşi doreşte, aşadar de 
putere, aceasta din urmă fiind capacitatea de a manipula mediul înconjurător, 
mişcarea din jurul nostru astfel încât să evităm sau să minimizăm coliziunile cu 


* Ibidem, p. 230. 

+5 Hobbes, spre deosebire de umanişti şi de reformatori, nu aceeptă această viziune ca finală. Aşa 
cum vom vedea, el încearcă să arate că Dumnezeu, prin intermediul legii naturale, a dat un impuls 
spre autoconservarea omului, impuls care este temeiul ştiinţei care ne va face stăpânii şi posesorii 
naturii.” Ibidem, pp. 230-231. 

celelalte corpuri. Moştenirea nominalistă iese în evidenţă şi în concepţia despre 
bine şi rău. Binele este ceea ce ne face plăcere, iar răul împiedică obţinerea 
plăcerilor sau provoacă durere. Binele cel mai mare este progresul către 
satisfacerea fără piedici a dorințelor noastre, iar răul cel mai mare este încetarea 
oricărei mişcări în moarte. Persoana umană este interesată doar de sine, căutând 
permanent să îşi mărească puterea şi să îşi satisfacă dorinţele. În starea de natură 
această atitudine nu este deloc restrânsă, oamenii aflându-se într-un război al 
tuturor împotriva tuturor deoarece starea permanentă de conflict este consecința 
naturală a individualităţii radicale a omului. Nevoile omului sunt nelimitate. 
Stăpânirea limbajului, ca şi capacitatea de raţionare îl fac să caute mijloacele de a- 
şi realiza scopurile, iar faptul că nevoile se întind spre viitor le face nelimitate. Din 
cauza acestei structuri antropologice, din cauza lipsei unei ierarhii naturale, omul 
se află în permanent conflict şi în căutarea dominării celuilalt. Numai stăpânirea 
completă a mişcării naturale şi umane (sau încetarea ei definitivă) pot produce 
rezultatul dorit al păcii şi siguranței. Starea naturală de conflict încetează prin 
crearea „leviatanului”, a omului artificial al cărui suflet e suveranitatea, cu limbajul 
la bază. Faptul că societatea, statul sunt nişte artificii, adânceşte ideea nihilistă şi 
problematica formei fără fond. Ştiinţa politică devine înrudită cu ştiinţa supremă 
prin care Dumnezeu a creat lumea. Ceea ce face posibil acest lucru este voinţa de a 
intra într-un pact cu ceilalți, de a abandona dreptul la toate lucrurile şi de a accepta 
tot atât de multă libertate pentru sine, cât fiecare acordă celorlalți. Aceasta este a 
doua lege a naturii, conform lui Hobbes, dar care, spre deosebire de prima lege, 
involuntară, a conservării de sine, nu se autoimpune, ci are nevoie de un cadru în 
care să fie aplicată. Suveranul absolut este operatorul ontologic prin care are loc 
aplicarea acestei a doua legi a naturii. 

Aşadar, cuvântul, sau conceptul-cheie, este cel de voință. Aici voința umană 
este esenţială, iar societatea apare ca o unealtă/un dispozitiv ce există numai în 
vederea realizării unor scopuri ale indivizilor. Această revoluţionare a societăţii şi 
gândirii europene a fost însoțită de apariția ideii de stat suveran şi de apariția 
concepţiei guvernării ca poruncă-obedienţă, schemă pe care Hobbes o ilustrează 
mai sus. Elementul nihilist din doctrina filosofului englez este tocmai ideea că 
statul este produsul unui contract social, al voinţei umane, că omul este un atom 
social şi că scopul existenţei statului este satisfacerea dorințelor sale, deci că este 
un instrument al voinţei. Această concepţie, care face din voinţa omului şi din om 
sursa oricăror criterii de organizare a vieţii şi care respinge ideea unor scopuri şi a 
unor îndatoriri ce revin omului ca om, face posibil nihilismul ca politică 
generalizată şi îl instituie. 

Nihilismul explicit, ca motor de dezvoltare sau schimbare a societăţii, apare 
mai târziu pe scena istoriei, dar el este prezent la baza modernităţii. Nihilismul 
explicit este un moştenitor al diferitelor reacții pe care le-a provocat teologia 
nominalistă şi al diverselor concepţii filosofice, antropologice, politice care s-au 
născut din aceste reacţii, precum a fost cartezianismul. Nihilismul este greu de 

recunoscut, însă devine un factor de schimbare important odată cu Fichte. Fichte 
este unul dintre cei care amplifică nihilismul, acesta din urmă devenind elementul 
revoluționar, operatorul schimbării permanente în om şi societate. Nihilismul este, 
de fapt, conform lui Gillespie, exaltarea voinţei umane şi divinizarea acesteia, 
îndumnezeirea omului după modelul unui Dumnezeu atotputernic, capricios, 
centrat exclusiv pe sine-însuşi, care hotărăşte prin sine ceea ce e bine sau rău, fără a 
exista vreo lege naturală care să stabilească ceva în acest sens; nihilismul se 
manifestă printr-o capacitate de depăşire şi nemulțumire constantă față de ceea ce a 
fost deja dobândit sau realizat de către om, generând un dinamism şi o 
revoluţionare permanentă a societăţii, creând o instabilitate permanentă în existența 
omului, pe plan social, instituţional, personal sau psihic. Istoria nihilismului este 
istoria gândirii şi conceperii omului şi societăţii conform acestui model, a 
transferării acestei concepţii teologice asupra omului. Istoria nihilismului, ca şi 
problematica corelativă a teoriei formei fără fond, este dată de dezvoltarea vizibilă 
sau mai puțin vizibilă a noţiunii de voinţă umană atotputernică, radicală, sursă de 
criterii pentru bine şi rău, care îl face pe Dumnezeu superfluu şi are drept corolar 
încercarea de a elimina orice restricţie care poate apărea în calea manifestării 
nestingherite a acestei voințe şi a amplificării şi multiplicării la nesfârşit a 
dorințelor. 


ARMONIA FACULTĂŢILOR SUBINTELECTUALE 
ALE SUFLETULUI ÎN PROIECTUL ANTROPOLOGIC KANTIAN 


RODICA CROITORU! 


Abstract. What is specific to the anthropologic present project is that it offers us the 
possibility to bring to light some subjacent or sub-intellectual faculties, which complete 
the view of the three main faculties of man. In this way it is emphasized that between 
the intellectual faculties and the sub-intellectual ones there is a harmony giving us an 
unitary and harmonious image on man, which comes to be taken from generation to 
generation, with the view of opening out an interactive perspective on culture. 


Key words: Faculty of knowledge, attention, inner sense, clear and obscure 
representations, emotions. 


EXTINDEREA FACULTĂŢII DE CUNOAŞTERE 


Antropologia din perspectivă pragmatică prezintă, faţă de celelalte opusuri 
kantiene, legăturile cele mai directe şi mai numeroase cu problematica platonică. 
Ele sunt plasate în partea întâi, dedicată cunoaşterii (teoretică, sentimentul de 
plăcere şi practică), unde sunt regândite teme dezbătute de dialogurile platonice, 
dintre care cea mai importantă este cunoaşterea pozitivă în diversitatea 
întrebuințărilor sale, pusă față în faţă cu speculaţii asupra cunoaşterii viitorului prin 
anumite semne, prin relaţii cu divinitatea, ca şi prin inspirația poetică; tot astfel, 
rolul afectelor şi pasiunilor, ca manifestări subiective nepropice cunoaşterii, nu este 
lipsit de importanță. Specific perspectivei antropologice de față este faptul că 
prezentarea cunoaşterii pozitive ne oferă posibilitatea aducerii la lumină a unor 
facultăţi secundare sau subintelectuale, ce întregesc perspectiva asupra celor trei 
principale, care în perioada critică au beneficiat de analize separate. Evidenţierea 
lor ne arată că între facultăţile intelectuale şi cele subintelectuale trebuie să existe o 
armonie destinată să creeze o imagine unitară şi armonioasă asupra omului care, la 
rândul ei, urmează să se răsfrângă asupra fluxului de generaţii, creând o perspectivă 
interactivă asupra culturii; unde progresul realizat prin succesiunea generațiilor este 
preluat de facultăţile mentale şi fizice ale omului, la care şi el are sarcina să 
contribuie, dat fiind că obiectul cel mai important al strădaniilor omenirii este omul 
însuşi, considerat teleologic drept „propriul său scop final”. Această calitate dublă, 
de producător şi de receptor, face din cunoaşterea de care el este capabil prin specia 


! Institutul de Filosofie şi Psihologie „Constantin Rădulescu-Motru”, Bucureşti. 

? Imm. Kant, Werke, Akademie Textausgabe, Band VII, Anthropologie in pragmatischer 
Hinsicht, Berlin, Walter de Gruyter & Co., 1968, p. 119; Antropologia din perspectivă pragmatică, 
traducere de Rodica Croitoru, Oradea, Antaios, 2001, p. 39. 

pe care o reprezintă o cunoaştere a lumii, care prin posibilitatea de unificare şi 
armonizare dată de raţiunea sa este dătătoare de seamă asupra tuturor fiinţelor 
existente în lume. 

Ascendentul cunoaşterii umane provine din faptul că, în tot ceea ce îşi 
reprezintă omul, este prezent eul său, prin care sunt unificate trăirile sale de 
profunzime; el este cel care face din om o persoană dotată cu conştiinţă, ajutându-l 
să îşi exercite controlul asupra trăirilor sale; în virtutea unității trăirilor realizată de 
conştiinţă, el îşi poate menţine identitatea personală, în pofida transformărilor care 
îl afectează. În acest fel, se prezintă unicitatea sa în raport cu lucrurile sau cu 
animalele lipsite de rațiune, ce pot fi stăpânite şi dominate după bunul plac al celui 
care le foloseşte. Eul care nu se poate exprima pe sine datorită nematurizării sale 
este totuşi existent în gândire, iar, ca facultate a gândirii, eul poate fi identificat cu 
intelectul”. Spre a-şi satisface funcţia conceptualizatoare, el trebuie să primească 
reprezentări; efortul făcut în vederea conştientizării reprezentărilor trebuie să 
beneficieze de o facultate încă neteoretizată de Kant; ea este facultatea 
subintelectuală a atenției (attentio)”, fără de care reprezentările nu s-ar putea fixa în 
vederea conştientizării, de aceea uneori ea este asimilată reprezentării. Fiind 
necesar un efort spre a mobiliza atenția, el trebuie să antreneze voinţa în vederea 
finalizării conceptuale. Contrapartea atenţiei cu beneficiul ei cognitiv este 
renunţarea la o reprezentare de care suntem conştienţi (abstractio), ea este un act 
la fel de real şi necesar al facultăţilor de cunoaştere, ca şi cel al atenției, şi se 
manifestă printr-o reprezentare de care suntem conştienţi, prin care se 
obstrucționează unificarea cu alte reprezentări în conştiinţă. Voința îşi oferă, şi în 
acest caz, contribuţia, dar mult mai substanţial. Datorită aportului sporit al voinţei, 
Kant consideră că, spre a face abstracţie de o reprezentare parvenită prin simţuri, 
este necesară o facultate mai importantă decât pentru a-l atenţiona, şi anume una 
care să facă dovada libertăţii facultăţii sale de a gândi şi a forţei sufletului său spre 
a ajunge, prin controlul asupra reprezentărilor, la „starea de stăpânire a 
reprezentărilor sale (animus sui compos)”. Din această perspectivă teleologică, 
facultatea de abstractizare este considerată mult mai dificilă, dar şi mai importantă 
decât facultatea atenţiei, care necesită primirea unor reprezentări sensibile, puse în 
operă printr-un activism mult mai redus. 

Conştientizarea diversităţii de modificări interne ale sufletului se produce 
numai dacă omul se reprezintă pe sine în diferitele stări pe care le parcurge ca fiind 


3 Ibidem, p. 127; rom. p. 45. 

* Baumgarten în Metaphysica sa a pus, de asemenea, în evidenţă atenţia în relaţie cu percepția 
şi reflecția: „$ 626. Atenţia care este orientată succesiv către părți succesive ale unei întregi percepții 
este REFLECŢIA. Atenţia față de întreaga percepţie după reflecţie este COMPARAȚIA. Eu reflectez, 
eu compar, prin urmare, eu am facultatea de reflectare şi de comparare ($ 216) de a actualiza conform 
puterii de reprezentare a sufletului după poziția corpului ($ 625)” (apud Eric Watkins, Kanr's Critique 
of Pure Reason. Background Source Materials, Cambridge, Cambridge University Press, 2009.) 

5 Im. Kant, op. cit, p. 131, rom. p. 50. 

ale unuia şi aceluiaşi subiect; dar, din punct de vedere operaţional, după forma care 
se regăseşte în modul specific de reprezentare, nu după materia sau conţinutul pe 
care îl exprimă, eul omului este dublu“ şi trebuie să aibă atât conştiinţa satisfacerii 
de operaţii abstracte, cât şi pe aceea a ordonării trăirilor sale; dualitatea sa formală 
evidențiază, pe de-o parte, existența eului logic ca subiect al gândirii, care se 
regăseşte în apercepţia pură şi, pe de altă parte, existența eului ca obiect al 
percepţiei care provine din simțul intern, favorizând experienţa internă. Întrucât 
conştientizarea, nemijlocită a unei reprezentări nu poate avea loc, ea se produce 
doar în mod mijlocit, rămânând în obscuritate până când se va afla resortul care să 
o propulseze către conştiinţă. Kant numeşte obscure astfel de reprezentări rezidente 
în indeterminare în eul subiectului”. Unitatea de profunzime a eului ne dă 
posibilitatea să dispunem atât de intuiţii sensibile neconştientizabile, ce pot rămâne 
în obscuritate până când o forță individuală sau supraindividuală le ridică la 
suprafaţă, făcându-le efectiv utilizabile; dar, de asemenea, poate dispune şi de 
intuiții sensibile conştientizabile, care au devenit clare, întrucât au reuşit să 
pătrundă în conştiinţa subiectului. Surprinzător şi defavorabil cunoaşterii este 
faptul că intuiţiile care zac în obscuritate le devansează cu mult pe cele care au 
ajuns la lumină: „Ne poate stârni uimirea asupra propriei noastre ființe faptul că 
intuiţiile noastre sensibile şi senzațiile de care noi nu suntem conştienţi, deşi putem 
conchide fără îndoială că le avem, adică reprezentările obscure ale oamenilor (ca şi 
ale animalelor) au un câmp nelimitat, pe când al celor clare, dimpotrivă, apare sub 
forma câtorva puncte a căror conştientizare este evidentă; pe marea hartă a 
sufletului nostru se află doar puţine locuri iluminate: căci o putere superioară ar 
trebui să pronunţe: să fie lumină! pentru ca de îndată, fără nimic altceva (...) o 
jumătate de lume să se afle înaintea ochilor noştri..." Această pătrundere lipsită de 
regulă a intuiţiilor în conştiinţă poate fi considerată prima limită a facultăților 
umane de cunoaştere. Deşi critica intelectului ne-a indicat o limită pozitivă în 
sensibilitate, datorită faptului că ea nu poate oferi exactitate intuiţiilor pe care 
trebuie să le prelucreze, Antropologia ne dezvăluie faptul că intelectul este limitat 
şi de misterul sub care se află genul uman cu privire la intuiţiile ce îi parvin către 
actualizare. Şi în legătură cu această limită antropologică se mai ridică încă o 
problemă: întrucât plecăm de la faptul că nu se ştie ce proporție reprezintă la 
fiinţele non-umane intuițiile actualizabile din mulțimea celor neactualizabile şi cât 
le-ar putea lumina ele orizontul cognitiv în împrejurări favorabile, se conchide că la 


6 Ibidem, p. 134, rom. p. 53. 

7 Este posibil ca sursa de inspiraţie a reprezentărilor obscure ale sufletului să se afle în 
Metaphysica lui Baumgarten (1757), care în $ 514 spune că „Întregul reprezentărilor din suflet este o 
PERCEPȚIE TOTALĂ, iar părțile lor sunt PERCEPŢII PARȚIALE, unde suma tuturor celor care 
sunt obscure este DOMENIUL OBSCURITĂȚII (al întunericului) care este fundamentul sufletului ($ 
511), în timp ce suma tuturor care sunt clare este DOMENIUL CLARITĂȚII (al luminii), cuprinzând 
DOMENIUL: CONFUZIEI, DISTINCȚIEI, ADECVĂRII, etc.” (apud Watkins, p. 116). 

Op. cit. 

om potența cognitivă ar fi cea mai mare, datorită nemărginirii câmpului de 
reprezentări obscure în aşteptarea parvenirii către lumină; tot astfel despre 
cunoaşterea umană se spune că ar fi dătătoare de seamă pentru întreaga lume a 
fiinţelor sau că elementul rațional pe care îl foloseşte cu preponderență cunoaşterea 
umană este cel care îi conferă superioritatea. Noi nu ştim dacă nu supralicităm 
raționalitatea umană, pentru că lăsăm deoparte neraţionalitatea non-umană la care 
nu avem acces; dar, oricum, în limitele antropologiei pragmatice luate aici în 
consideraţie, problema rămâne nesoluționabilă;, căci fie şi cu investigaţii mai 
avansate asupra reprezentărilor non-umane, obscuritatea intuițiilor umane nu se 
poate percepe decât în partea pasivă a eului, ca un joc al senzaţiilor, drept care 
teoretizarea lor aparține numai antropologiei fiziologice, nu celei pragmatice. 
Datorită acestei limite de principiu, pătrunderea în obscuritatea pasivă a eului spre 
a putea observa ridicarea intuițiilor din obscuritatea nedeterminată către lumina 
cunoaşterii va rămâne un mister nu numai pentru antropologia pragmatică, dar şi 
pentru teoria cunoaşterii pe care o serveşte. 

În timpul reprezentărilor, sufletul este activ şi face dovada facultății 
(facultas) sale, prin care se înţelege gândirea activă, ce defineşte facultatea 
superioară a intelectului, provenită din spontaneitatea apercepţiei;, ea este o 
activitate constitutivă a gândirii, prin care sufletul devine conştient de acţiunea pe 
care o îndeplineşte; dar sufletul mai poate fi şi pasiv, când el posedă receptivitate 
(receptivitas), prin care se înţelege facultatea inferioară a sensibilităţii, 
caracterizată de pasivitatea simțului intern”; ea întemeiază experiența internă. 
Procesul cognitiv realizabil prin facultatea de cunoaştere însumează cele două 
etape, unde activitatea sufletului de a uni sau de a separa reprezentări deține partea 
cea mai însemnată”. Dat fiind că facultatea de cunoaştere provine din activitatea 
sufletului unic, se poate deduce că nu există mai multe organe prin care omul să îşi 
simtă interiorul, ci numai un singur simţ intern. El poate fi indus în eroare prin 
considerarea fenomenelor care îi revin drept fenomene externe, adică simple 
imaginări pot fi luate drept senzaţii sau inspiraţii, a căror cauză este o altă ființă, ce 
nu are un obiect al simțului extern. Iluzia şi împreună cu ea exaltarea sau 
clarviziunea constituie induceri în eroare ale simțului intern". 

În reprezentarea complexă (perceptio complexa) premergătoare cunoaşterii, 
ca şi în cunoaştere (unde sunt antrenate intuiţia şi conceptul), claritatea nu poate 
rezulta decât din ordine. Ea apare din compunerea între ele a reprezentărilor 
parțiale sau elementare, care se disting după formă în superioare şi inferioare sau 


” Simţul intern pe care îl foloseşte Baumgarten în Metaphysica este întrucâtva diferit de cel 
folosit aici. În $ 535 el spune că „SIMŢUL INTERN reprezintă starea sufletului meu, în timp ce 
SIMŢUL EXTERN reprezintă starea corpului meu ($ 508). Aşadar, SENZAŢIA INTERNĂ se face 
prin simţul intern (conştiinţa în sens restrâns), în timp ce SENZAȚIA EXTERNĂ devine reală prin 
simțul extern” ($ 534) (apud Watkins, p. 117). 

10 Im, Kant, op. cit, p. 140, rom. 60. 

1! Ibidem, p. 161, rom. p. 83. 

principale şi secundare; prin ordonarea lor cunoaşterea devine clară, ca produs al 
facultăţii de cunoaştere, numită la modul general intelect; în totalitatea ei, ea 
cuprinde facultatea receptării (artentio) reprezentărilor date, spre a produce intuiții, 
facultatea selectării a ceea ce este comun diversului (abstractio), spre a produce 
conceptul, şi facultatea reflecţiei (reflexio), de care este responsabilă cunoaşterea 
obiectului”. 

Pe lângă facultatea de cunoaştere compusă din receptare, selectare şi 
reflecţie, care dă seama asupra prezentului, mai există o facultate care valorifică 
trecutul prin reprezentarea sa deliberată; ea este facultatea memoriei sau a 
rememorării şi este destinată retrospecției. Prin ea noi avem conştiinţa 
reprezentărilor pe care le vom fi avut într-o stare trecută. Alte facultăți încearcă să 
atragă viitorul, reprezentându-şi-l prin forme specifice; una dintre ele este 
facultatea previziunii. În măsura în care este o facultate sensibilă, ea se întemeiază 
pe asocierea reprezentărilor stărilor viitoare ale subiectului cu prezentul, după cum 
cea anterioară lega stările sale trecute cu prezentul; şi deşi aceste facultăți sunt 
diferite de percepții, ele servesc la legarea percepțiilor în timp, la unirea într-o 
experiență unitară a „ceea ce nu mai există” cu „ceea ce încă nu există” prin 
intermediul a „ceea ce este prezent”. Altă facultate prospectivă este facultatea 
divinaţiei, atunci când avem conştiinţa reprezentărilor noastre proiectate asupra 
unei stări viitoare". 

Previziunea (sigură sau nesigură) include o dorință adresată forțelor care o 
fac posibilă. În vederea satisfacerii sale este necesară amintirea trecutului, ce are 
loc numai în intenția facilitării previziunii viitorului; căci prezentul se ia în 
consideraţie, în general, în vederea ordonării evenimentelor spre a putea da seama 
de starea prezentă. Cea mai simplă formă a atragerii viitorului, ţinând seama de 
trecut, este previziunea empirică; ea rezultă din observarea şi compararea cazurilor 
asemănătoare (expectatio casuum similium), ce nu necesită o cunoaştere rațională a 
cauzelor şi efectelor, ci numai amintirea evenimentelor observate după cum 
urmează de obicei, ajungându-se la o oarecare dexteritate în aprecierea şi folosirea 
lor, datorată repetării experienţelor. Atunci când se invocă acţiunea sorții, iar nu 
cea a liberului arbitru conştient de libertatea de care dispune, perspectiva viitorului 
apare fie ca presentiment, adică presimţire (praesensio), care este sensul ascuns a 
ceea ce nu este încă prezent, fie ca prevestire (praesagitio), care este conştiinţa 
viitorului produsă de reflecţia asupra legii cauzalităţii evenimentelor". Platon 
considera că această facultate este eficientă mai ales în timpul somnului, în partea 
inferioară a sufletului, când intelectul şi raţiunea se află în repaus; atunci 
prevestirea ne poate transmite chiar un adevăr. Folosită în starea de veghe, 
prevestirea este destinată să compenseze un intelect modest. Cealaltă formă 
premonitivă, care este presimțirea, e considerată de Kant himerică, pe motivul că 


12 Ibidem, p. 138, rom., p. 57. 
13 Ibidem, p. 182, rom. p. 105-106. 
14 Ibidem, p. 187, rom. p. 110-111. 

simţirea a ceea ce nu şi-a făcut încă apariţia este nejustificabilă. În cazul în care 
presimțirea este inclusă în judecăți provenite din concepte obscure ce exprimă un 
raport cauzal, nu mai avem de-a face cu o prevestire, ci cu obscuritatea conceptului 
supus clarificării. Se spune că presimțirile sunt de obicei îngrijorătoare, pentru că, 
deşi obiectul îngrijorării rămâne nedeterminat, sentimentul acesteia apare înaintea 
cauzelor fizice care l-au determinat!?. 

În timp ce prevederea constă dintr-o viziune anticipată, conformă legilor 
naturii sau experienţei, prezicerea se opune legilor cunoscute ale experienţei şi se 
manifestă în contradicţie cu natura; o altă formă de speculare asupra viitorului, care 
este ghicitul, contrazice într-o măsură şi mai mare natura, întrucît este o inspiraţie 
ce are o cauză supranaturală sau ce trece drept supranaturală, părând a fi influențat 
de forțe supranaturale sau chiar de Dumnezeu; de aceea el este numit şi facultate 
divinatorie, pe motivul că descifrarea viitorului se numeşte şi divinaţie'S, în sensul 
că ea nu este comună omului, ci este satisfăcută doar în măsura în care el intră în 
contact cu divinitatea. Tot astfel interpreta şi Platon formele prevestirii, ca semne 
ale menţinerii legăturii cu divinitatea (zborul păsărilor era considerat purtător al 
unor astfel de semne ce deschideau orizontul uman practic, iar inspirația poetică 
era un alt semn al absenței efortului uman în creaţia artistică, întrucât era insuflată 
de divinitate). Ghicitul, extins asupra evoluţiei unui întreg popor, care înştiințează 
asupra sorții sale inevitabile, este o luare anticipată de cunoştinţă, căreia el nu i s-ar 
putea sustrage, întrucât apare ca un destin irevocabil (decretum absolutum), ca 
atare, el este absurd, dat fiind că, spune Kant, „este imaginat un mecanism al 
libertăţii, al cărui concept este contradictoriu”"”. Kant îl consideră pe prezicătorul 
de acest gen „un alienat”, care vrea să treacă drept „un vizionar (al lucrurilor 
invizibile); ca şi cum prin el ar vorbi un spirit care ar ţine loc de suflet”; grecii 
numeau „mantis” spiritul bun ce putea face astfel de profeţii. Ceea ce este de prezis 
cu certitudine este, după Kant, numai de către astronomie, care dispune de mijloace 
ştiinţifice pentru a cunoaşte cu anticipație mişcările de revoluţie ale corpurilor 
cereşti în infinitatea lor'*. 

Un element al cunoaşterii, deopotrivă pozitivă cât şi imaginativă, este 
simbolul. El este folosit de critica intelectului sau a judecății în calitate de formă 
intuitivă, dând naştere unei cunoaşteri simbolice sau figurate (speciosa). În afară 
de simbolismul dat de intuiţii, o altă formă auxiliară a cunoaşterii ne este oferită de 
caractere; ele nu sunt simboluri, întrucît au funcţia de semne mijlocitoare lipsite de 
o semnificaţie în sine, ce nu duc la intuiții şi prin ele la concepte „decât numai prin 
asociere”; de aceea, despre cunoaşterea simbolică se spune că ea nu se opune 
cunoaşterii intuitive, ci celei discursive, unde semnul însoţeşte conceptul „doar ca 
un gardian (custos)? spre a-l reproduce. Un tip de cunoaştere care foloseşte 


15 Ibidem, p. 187 , rom. p. 111. 

16 Ibidem, p. 187-188 „rom. 111. 
17 Tbidem, p. 188-189, rom. p. 112. 
18 Ibidem, p. 189, rom. p. 112-113. 

simbolismul este cel estetic, definit ca o alegere exprimată în judecata estetică şi 
formată pe baza gustului. În cazul său, alegerea nu cade asupra elementului 
material al reprezentării obiectului, care este senzaţia împreună cu tot ceea ce se 
formează în jurul ei, ci asupra felului în care senzația este ordonată de imaginația 
liberă, productivă, lăsând forma să producă nemijlocit satisfacția faţă de obiect; 
drept care, forma dă regula universală a sentimentului de plăcere, pentru că ea nu 
este dependentă de diversitatea capacităţii sensibile a subiecţilor. Acest tip de 
cunoaştere estetică se regăseşte în formula: „Gustul este facultatea judecății estetice 
prin care se face o opţiune universal validă.” Ea exprimă abilitatea facultăţii 
gustului de a face o alegere în care originea sa subiectivă este sublimată într-o 
raportare mentală instantanee la maximele celorlalți. 

Forma care face posibilă cunoaşterea de tip estetic pune cel mai bine în 
evidență platonismul kantian; despre o astfel de formă se spune că provine dintr-o 
paradigmatică formă pură generată de sufletul în starea sa pură, care este, în primul 
rând, bună. Bunătatea sufletului este forma pură în care se unesc toate scopurile; ea 
depăşeşte formele cunoscute, cum ar fi cele de suflet frumos sau măreție sau forță a 
sufletului, care se referă la un element material, ce desemnează instrumentul 
anumitor scopuri. Datorită dominantei sale formale, ca şi propensiunii sale către 
inteligibil, bunătatea sufletului este considerată „asemănătoare erosului din lumea 
fabulei, creatoare originară, dar şi supranaturală”, şi, de asemenea, „punctul 
central în jurul căruia judecata de gust uneşte toate judecăţile sale asupra plăcerii 
sensibile care se pot uni cu libertatea intelectului”. Prin tendința manifestată de 
gust către supranatural şi inteligibil, Antropologia se înscrie în limitele Criticii 
facultăţii de judecare (manifestând afinități îndeosebi cu $ 59. Despre frumuseţe ca 
simbol al moralității), unde sufletul are conştiinţa înnobilării sale în raport cu 
plăcerea produsă de impresiile simţurilor. 

Sufletul generator de forme poate răspunde, la rândul său, formelor 
intelectuale cu funcţia de idei. Şi aici, la fel ca în Critica facultății de judecare, 
semnificaţia estetică a spiritului este aceea de principiu care stimulează sufletul 
prin idei. Faţă de gust, care este o facultate de apreciere sau o „facultate de 
judecare regulativă a formei în unirea diversității în imaginaţie”, spiritul nu mai 
apreciază, ci produce şi modelează, fiind „facultatea productivă a raţiunii, de a da a 
priori imaginaţiei un model pentru acea formă”. În timp ce spiritul produce idei, 
gustul le ordonează printr-o formă după legile imaginației productive; ca atare, el 
se prezintă ca „facultatea de a forma (fingendi) în mod original (nu prin imitație)”. 
Complementaritatea spiritului producător de idei cu gustul care apreciază şi 
sancţionează calitatea produsului determină crearea de opere ale artei frumoase”. 


1 Ibidem, p. 240-241, rom. p. 171. 
20 Ibidem, p. 241-242, rom., p. 172. 
”! Ibidem, p. 246, rom. p. 177. 

FRÂNE ALE CUNOAŞTERII 


Cunoaşterea care trebuie să răspundă cerinţelor impuse de formă se 
realizează fie printr-o sensibilitate supusă exigenţelor intelectului judicativ, ca 
acelea estetică şi teoretică, fie prin idei raționale, ca aceea practică. Sensibilitatea 
dezlănţuită şi nesupusă niciunei reguli, precum este cea generatoare de afecte şi 
pasiuni, este considerată o boală a sufletului, pentru că amândouă prezintă un grad 
egal de violenţă, ce nu poate fi stăpânit cu uşurinţă; datorită violenţei sale, ea nu 
este propice cunoaşterii. Calitatea acestor două excese ale sensibilităţii este însă 
esențialmente diferită, atât cu privire la metoda de prevenire, cât şi cu privire la 
metoda de vindecare”. Afectul se manifestă ca o surpriză apărută în senzaţie, 
datorită căreia liniştea sufletului se pierde (animus sui compos). El devine 
precipitat, până la un grad al sentimentului la care reflecția se blochează. Pasiunea 
însă, ca în cazul urii, cere timp spre a se înrădăcina şi a ţese în jurul obiectului său 
o reţea de strategii. Ca dispoziție sufletească, ea aparţine facultăţii dorinţei şi nu se 
poate realiza fără reflecția asupra scopului de atins; partea sa bună este aceea că 
timpul pe care îl necesită în vederea scopului îi reduce din violență. Despre afect se 
spune că acţionează asupra sănătăţii brusc, asemănător unei „apoplexii”, în timp ce 
pasiunea se manifestă „ca o ftizie sau tuberculoză pulmonară”%, care erodează în 
timp, fără să explodeze vreodată”. Ca stări maladive cu anumite simptome, 
afectele sunt divizate de Kant, prin analogie cu sistemul lui Brown, în stenice, 
produse de o cauză ce excită forţa vitală pe care o epuizează, şi în astenice, cauzate 
de slăbiciune, care odată constatată destinde forţa, restabilind calitatea incipientă”. 
Ambele însă constituie factori care îndepărtează ființa umană de la atenţia şi 
concentrarea necesare procesului cognitiv. Spre deosebire de această perspectivă 
cognitivă lipsită de patos, Platon considera că impetuozitatea afectelor poate 
impulsiona cunoaşterea, numai cu condiţia ca ele să fie şlefuite şi temperate de 
educaţie. 

Pasiunile, nefiind debordante ca afectele, se pot concilia cu calmul reflecției, 
neajungând la fapte necugetate ca afectele; totuşi ele nu sunt suficient de reflexive 
spre a favoriza efectiv cunoaşterea. Partea negativă, rezultată din reflecţie, este 
faptul că, putându-se concilia cu reflexivitatea raţiocinării şi fiind rezistente la o 
mare diversitate de mijloace terapeutice, ele pot prejudicia libertatea; de aceea Kant 
consideră că pasiunea poate fi „de departe mai rea decât toate aceste mişcări 


* Ibidem, p. 251, rom. p. 183. 

% Ibidem, p. 253, rom. p. 184. 

” Eberhard, a cărui influență asupra lui Kant prin lucrarea Allgemeine Theorie des Denkens 
und Empfindens (Berlin, 1776) pare evidentă, a apropiat pasiunea mai mult de violența şi lipsa de 
reflexivitate a afectului. Deşi el spune, ca şi Kant, că pasiunea are nevoie de timp, pe care îl foloseşte 
însă spre a atrage idei auxiliare, folosite de suflet pentru intuirea îndelungată şi totală a unui obiect. 
Fiind însă violentă, pasiunea pune capăt reflecției (apud Watkins, p. 342). 

25 Im. Kant, op. cit, p. 255, rom. p. 188. 

pasagere ale sufletului, care cel puţin încearcă o îmbunătăţire, în timp ce pasiunea 
este o fascinare ce exclude îmbunătățirea morală””€. 

Există pasiuni născute dintr-o înclinație naturală, precum sunt înclinația către 
libertate şi înclinația către sex, ele sunt însoţite de afect, a cărui ardoare face din 
ele pasiuni arzătoare (passiones ardentes). Dar pot exista şi pasiuni care se 
dobândesc, fiind rezultate din cultura oamenilor, precum sunt ambiția, dominația şi 
avariția, ele nu sunt unite cu impetuozitatea afectelor, ci cu aşezarea maximei ce îşi 
propune să urmărească anumite scopuri; ele sunt caracterizate de răceală (frigidae), 
aşa cum este zgârcenia. Toate pasiunile sunt dorinţe ale oamenilor îndreptate către 
oameni sau către anturajul lor, niciodată către lucruri; noi putem avea multe 
înclinații față de întrebuințarea unor lucruri, animale sau activități din punctul de 
vedere al utilității lor, dar nu putem manifesta afecțiuni sau pasiuni față de acestea, 
întrucât ele sunt dependente de viaţa în comunitatea celorlalți”. 

Violenţa şi lipsa de sociabilitate a impulsurilor sensibile, care fac din pasiuni 
slăbiciuni umane, poate fi temperată prin ceea ce Kant numeşte facultatea omului 
inteligent de a folosi pasiunile conform intenţiilor sale. El spune că această 
facultate „trebuie să fie proporțional cu atât mai mică cu cât pasiunea de care este 
dominat celălalt este mai mare””$; această proporţie inversă se datorează faptului că 
slăbiciunea celuilalt nu trebuie stârnită, ci menajată, spre a îi putea da o 
întrebuințare benefică. 


2% Ibidem, p. 265-266, rom. p. 199. 
” Ibidem, p. 267-268, rom. p. 201. 
?8 Ibidem, p. 271-272, rom. p. 206. 


__ FUNCŢIILE EXPRESIILOR LINGVISTICE 
ÎN PSIHOLOGIA DESCRIPTIVĂ BRENTANIANĂ 


ION TĂNĂSESCU! 


Abstract. The paper examines Franz Brentano's semantics starting from his distinction 
set in the logical lectures between psychical act, its content and the transcendent object 
of conscience. On the basis of this distinction it analyses the problem of the 
presentations and that of judgement in Brentano's psychology. Finally, the text 


researches the evolution of Brentano's conception on the functions of name between 
1901-1905. 


Key words: Brentano, psychical act, content/meaning, object, presentation 


Pentru Franz Brentano logica, la fel ca şi etica şi estetica, este o 
disciplină practică al cărei rol este să ne învețe să gândim corect şi care îşi extrage 
noțiunile fundamentale, de pildă, noţiunea de concept, de judecată, de 
raţionament etc., din psihologie, mai precis din psihologia descriptivă”. Ideea care 
fundamentează această teză este aceea că la baza acestor noțiuni se află experiența 
psihologică pe care o avem fiecare dintre noi atunci când gândim un anumit 
concept, când formulăm o anumită judecată sau un anumit raționament. Această 
experiență ne familiarizează cu fenomenele psihice de judecată, de gândire a unui 
concept etc. şi constituie baza din care sunt abstrase noţiunile respective”. Este 
important de subliniat că, în cadrul acestei logici, Brentano dezvoltă o semantică 
care acordă importanţă teoretică aspectelor psihologice implicate în desfăşurarea 
operaţiilor logice. Mai exact, în raport cu modul obişnuit de a analiza numele în 


! Institutul de Filosofie şi Psihologie „Constantin-Rădulescu Motru”, Bucureşti. 

? Franz Brentano, Psychologie vom empirischen Standpunkt, 1874, Nachdruck Bd. 1, (PsI). 
Mit Einleitung, Anmerkungen und Register hrsg. v. O. Kraus. Hamburg, F. Meiner, 1973, p. 30; id., 
Die Lehre vom richtigen Urteil (LRU), hrsg. und eingeleitet v. F. Mayer-Hillebrand. Bern, Franke, 
1956, pp. 1-3. Conform precizărilor editoarei, s-au păstrat trei manuscrise diferite ale cursurilor de 
logică ţinute de Brentano la Viena: manuscrisul cursului din 1877, cel al cursului din 1878/79 
(completat în 1885/85) şi, în fine, un manuscris (EL 80), care, deşi nu poate fi datat exact, este 
considerat ca încadrându-se în cea de a doua jumătate a anilor '80 ai secolului XIX. Această variantă 
a cursului a stat la baza textului tipărit în 1956 datorită faptului că are cel mai cuprinzător conţinut 
(cf. observaţiile editoarei în LRU, p. 309). Întrucât în această perioadă Brentano a elaborat distincţia 
între psihologia descriptivă, care studiază elementele conştiinţei şi modul lor de legătură, şi cea 
genetică, care studiază legile după care apar şi încetează fenomenele psihice, şi întrucât psihologia 
descriptivă este cea care stă la baza disciplinelor practice amintite, am sugerat în titlul studiului 
perioada la care mă refer din opera lui Brentano. Asupra logicii lui Brentano, v. P. Simons, 
Brentano 's Reform of Logic, în “Topoi” 6 (1987), p. 25-37 şi Idem, Judging correctly: Brentano and 
the reform of elementary logic, în D. Jaquette (ed.), The Cambridge Companion to Brentano, 
Cambridge University Press, 2004, p. 45-66. 

3 Psl, p. 40. 

funcţie de ceea ce numesc ele, de denotatul lor, şi de ceea ce înseamnă ele, de 
sensul sau de semnificaţia lor, Brentano mai pune în joc încă un aspect sau o 
funcţie a lor, anume funcţia de a da expresie fenomenului psihic petrecut în cel 
care-l rosteşte. Înainte însă de a discuta cele trei funcții ale numelui tocmai distinse, 
se cuvine a fi făcute câteva precizări de ordin general asupra textelor care vor fi 
folosite în acest studiu, ca şi asupra importanţei logice a raportului dintre gândire şi 
limbaj. 

În ce priveşte primul aspect, mă voi referi în continuare la cursul de logică 
publicat de Franziska Mayer-Hillebrand în 1956 sub titlul Die Lehre vom richtigen 
Urteil (Teoria judecății corecte). Problema cu acest volum este că nu corespunde 
decât parțial manuscrisului după care Brentano şi-a ținut cursurile de logică, 
manuscrisul EL 80. Diferenţele dintre textul tipărit şi manuscris provin în 
principal din faptul că editoarea a crezut de cuviinţă să-l completeze cu anumite 
adaosuri care fie provin din manuscrisele târzii ale lui Brentano”, fie reprezintă 
dezvoltări ale concepţiei lui care nu i se datorează însă lui, ci lui Franz Hillebrand, 
soțul editoarei şi autorul unei lucrări care sistematizează în mod clar logica 
brentaniană€. Alături de acest volum, voi utiliza în analiza semanticii brentaniene 
cea de a doua parte a manuscrisului transcris al cursului, transcriere care a stat la 
baza volumului tocmai amintit”, ca şi două texte asupra raportului dintre gândire şi 
limbaj concepute în 1904 şi 1905, deci chiar în perioada în care Brentano realiza 
reorientarea reistă a gândirii lui, susţinând că numai lucrurile reale există şi pot fi 
reprezentate. 

În ce priveşte motivele pentru care raportul gândire-limbaj este important 
pentru logicieni, ele pot fi reduse pentru Brentano la două: primul are în vedere 
teoria conform căreia limbajul este folosit în scop comunicativ, anume pentru a ne 
transmite gândurile celorlalți; cel de a doilea se referă la faptul că limbajul este 
considerat ca fiind o expresie fidelă a gândirii“. Nu este locul să discut aici această 
ultimă problemă, ci mă limitez numai la a reda poziţia lui Brentano faţă de ea pe 
baza următorului citat: „Nu mi se pare deloc de la sine înţeleasă ideea că limbile ar 
avea în comun faptul că ele ar trebui să fie o imagine a gândirii. Anumite caractere 
comune ale lor (eine gewisse Gemeinsamkeit) se pot explica în suficientă măsură 


* Franz Brentano, Die Lehre vom richtigen Urteil (LRU). Hrsg. und eingeleitet von F. Mayer- 
Hillebrand. Bern, Franke, 1956. 

* Franziska Mayer-Hillebrand a fost editoarea manuscriselor lui Brentano din perioada 
cuprinsă între sfârşitul celui de Al Doilea Război Mondial şi începutul anilor '70 ai secolului trecut. 
Opera ei editorială continuă activitatea editorială desfăşurată de Oskar Kraus şi Alfred Kastil în 
perioada interbelică. Nota comună a celor trei editori constă în faptul că ei au urmat indicațiile 
exprese ale lui Brentano de a considera viziunea lui târzie ca fiind singura corectă. Din acest motiv 
au intervenit în manuscrisele lui şi le-au modificat în aşa fel încât să corespundă viziunii lui 
târzii. 

ê Franz Hillebrand, Die neuen Theorien der kategorischen Schlüsse, Wien, Hölder, 1891. 

7 Textul transcrierii se află în „Arhiva Brentano” din Graz şi este clasificat sub sigla EL 80/2a; 

5 EL 80/2a, p. 23, 27. 

prin faptul că ceea ce este acelaşi (das Gleiche) urmează să fie desemnat 
(bezeichnet) prin acelaşi mijloc, chiar dacă acesta din urmă este, conform naturii 
lui, atât de neasemănător cu ceea ce desemnează, încât nu poate fi socotit sub nicio 
formă ca o imagine, ci numai ca un simbol cu totul neasemănător al acestuia. 
Explicaţie: țipăt — durere; sunet — notă.” Deşi Brentano nu o spune ca atare, se 
poate considera pe baza analizei lui că deosebirea dintre primul şi cel de al doilea 
aspect referitor la raportul dintre gândire şi limbaj constă în aceea că în timp ce 
ultimul tematizează în general relația dintre cele două, putând fi înțeles foarte 
bine atât pe plan strict individual ca limbaj interior, cât şi în context 
comunicativ, primul aspect are în vedere în mod hotărâtor faptul că cineva dă 
expresie gândurilor proprii pentru a le transmite celorlalți. 


ACT — CONŢINUT / SEMNIFICAŢIE — OBIECT 
AL REPREZENTĂRII LA BRENTANO 


După cum am spus la început, alături de funcțiile analizate în mod obişnuit 
ale numelui: funcţia de a semnifica un concept şi funcția de a numi un obiect, 
Brentano mai distinge, în plus, funcția de a indica fenomenul psihic petrecut în 
cel care utilizează o anumită expresie. Întrucât între textele menţionate mai sus 
există câteva deosebiri de accent, importante pentru evoluţia gândirii lui după 
1904, voi analiza mai întâi problema funcțiilor numelui aşa cum este ea tratată în 
manuscrisul EL 80/2a. Voi prezenta mai apoi pe scurt concepția lui Husserl asupra 
semnificațiilor ideale şi a raportului dintre ele şi trăirile intenţionale care le vizează. 
Scopul acestui excurs va fi acela de a oferi un termen de comparaţie în raport cu 
care apare clar specificul concepţiei brentaniene în problema semnificației. În 
ultima parte a acestui studiu voi prezenta concepția brentaniană asupra funcțiilor 
numelui din câteva texte din anii 1904 şi 1905. 

În manuscrisul EL 80/2a, problema funcțiilor numelui este tratată în capitolul 
intitulat Vom sprachlichen Ausdruck der psychischen Phänomene (Despre expresia 
lingvistică a fenomenelor psihice)!. Aici Brentano distinge între expresii 
categorematice şi expresii sincategorematice. Categorematice sunt expresiile 
care constituie expresia încheiată (der abgeschlossene Ausdruck) a unui 
fenomen psihic, fie el reprezentare, judecată sau fenomen emoțional; expresiile 
sincategorematice nu constituie în schimb o asemenea expresie, aşa cum este cazul 
cu cuvintele care se încadrează în categoria gramaticală a articolului, a 


” EL 80/2a, p. 28; trebuie adăugat aici că pentru Brentano nu doar cuvintele sunt simboluri 
neasemănătoare ale gândurilor, ci şi conținuturile senzoriale sunt simboluri neasemănătoare ale 
lucrurilor pe care le cunoaştem prin intermediul lor (Ps7, pp. 138-9; capitolul din care face parte acest 
citat a fost tradus de mine în Conceptul de intenționalitate la Brentano. Origini şi interpretări, ed. |. 
Tănăsescu, Bucureşti, Paideia, 2002, p. 23-55, 53-55 pentru teza enunțată aici). 

10 EL 80/2a, p. 32; LRU, p. 23 şi urm. 

prepoziţiei, a conjuncţiei, cu silabele sau cu cazurile oblice ale numelui etc. 
După Brentano, originar au fost numite sincategorematice cuvintele care, deşi nu 
exprimau un fenomen psihic, erau totuşi folosite pentru a forma expresii care 
îndeplineau această funcţie, aşa cum este cazul cu pronumele nehotărâte „unii”, 
„unele”, „câțiva”, „câteva” sau cu cele negative „niciun”, „nicio”, toate folosite în 
teoria judecății pentru cuantificarea subiectului. Expresia, folosită originar în acest 
sens, a fost extinsă mai apoi la toate categoriile de cuvinte amintite mai sus!!. 
Ținând seama de modul în care va trata Brentano această funcţie a limbajului în 
textele din 1904-1905 şi precizând în acelaşi timp că în EL 80/2a ea nu este 
abordată în context comunicativ, am putea-o numi funcţia de indiciu a expresiei, 
pentru a sugera că rolul ei este acela de a indica fenomenul psihic al cărui conţinut 
sau obiect imanent este semnificat de expresie. 

Dintr-un alt punct de vedere, distincţia categorematic-sincategorematic este 
sinonimă pentru Brentano cu distincția dintre expresiile care au semnificaţie prin 
ele însele şi expresiile care nu au semnificație prin ele însele, cazul termenilor 
sincategorematici'?. Această distincţie este extrem de importantă pentru analiza 
brentaniană şi conţine o ambiguitate fundamentală care poate fi descrisă după cum 
urmează: la Brentano, orice fenomen psihic se caracterizează prin faptul că are un 
conţinut (un obiect imanent) — când văd ceva, ceea ce văd, forma colorată a 
obiectului, este dată în conştiinţa sau în câmpul meu vizual şi constituie obiectul 
spre care sunt orientat. Dacă lăsăm la o parte problema, cu totul complicată, a 
raportului care există între acest obiect imanent şi lucrurile exterioare cu care este 
el corelat în mod obişnuit, ca şi faptul că această caracterizare a actelor psihice este 
concepută de Brentano nu pentru a explica cum se raportează actele psihice cu 
conținuturile lor imanente la lumea transcendentă conştiinţei, ci pentru a deosebi 
fenomenele psihice de cele fizice şi, mai departe, pentru a deosebi fenomenele 
psihice între ele în reprezentări, judecăţi şi fenomene emoţionale, atunci faptul că 
orice act psihic este caracterizat în mod fundamental prin aceea că are un obiect 
imanent ne va pune în fața următoarei întrebări: ce are în vedere de fapt Brentano 
atunci când spune că expresiile categorematice semnifică ceva? Are el în vedere 
actul psihic sau obiectul imanent acestui act? Conform unei note explicative la text, 
ceea ce este semnificat este, de fapt, conţinutul actului, iar nu actul ca atare; pe de 
altă parte, după cum am văzut, expresia nu doar că semnifică un conţinut, ci 
indică în acelaşi timp că persoana care o foloseşte gândeşte acel conținut”. 
Aici trebuie observat că, spre deosebire de scrierile asupra raportului dintre 
gândire şi limbaj din 1904 şi 1905 amintite mai sus, unde Brentano pune pe prim- 
plan dimensiunea comunicativă a limbajului: o expresie nu constituie doar 


1! EL 80/2a, 32; LRU, p. 35 şi urm. 

12 EL 80/2a, p. 33 şi urm. 

15 Textul cu nota în discuţie este următorul: „Limba are în general scopul de a da expresie 
fenomenelor noastre psihice”, iar în notă este adăugat: „De a da expresie conţinutului fenomenelor 
noastre psihice, adică la ceea ce este reprezentat, judecat, dorit, iubit ca atare.” EL 80/2a, p. 32. 

semnul lingvistic al unui fenomen psihic, ci are în primul rând rolul de a semnaliza 
celorlalți că în conştiinţa celui care o rosteşte are loc cutare sau cutare fenomen 
psihic, în EL 80/2a funcţia comunicativă nu este tematizată ca atare, ci accentul 
este pus pe relația fenomen psihic — expresie a lui. Analiza se modelează astfel 
pe paradigma limbajului intern sau a monologului, în cadrul căruia stările psihice 
sunt exprimate prin formule specifice lor: nume în cazul reprezentărilor sau 
propoziţii în cazul actelor de judecată sau de iubire. Ca urmare, dacă voi considera 
expresia „Aristotel, profesorul lui Alexandru Macedon”, atunci, conform acestor 
texte târzii, ea va indica celui în fața căruia o rostesc că mă gândesc la Aristotel în 
această calitate a lui, semnificația ei fiind constituită tocmai de gândul că Aristotel 
a fost profesorul lui Alexandru Macedon. Oricum, trebuie subliniat aici că, spre 
deosebire de Hegel care admitea în Știința logicii o gândire şi o intuiţie lipsite de 
obiect!5, la Brentano nu avem de a face decât cu acte caracterizate în mod 
fundamental de faptul că au un obiect imanent. În acelaşi timp însă, el respinge în 
mod explicit atât ideea platoniciană a existenţei unei lumi a universaliilor în sine, 
lume independentă de existenţele individuale, cât şi ideea unei lumi a 
semnificațiilor în sine ca la Bolzano sau Husserl. Din acest motiv, pentru el gândul 
sau ceea ce este gândit nu există în sine, ci doar în calitate de corelat al actului, deci 
în calitate de conţinut sau de obiect imanent lui. În aceste condiţii, obiectivitatea 
cunoaşterii este asigurată de anumite calităţi ale actelor psihice, de pildă, de 
evidenţa lor'f, iar nu de corelarea conţinuturilor conştiinţei cu un domeniu al 
semnificaţiilor ideale. 

Pentru a lămuri raportul dintre cele două funcţii ale numelui voi porni de la 
pasajul conclusiv al analizei consacrate de Brentano acestei probleme în cazul 
numelor care constituie expresii categorematice ale reprezentărilor: „Numele 
desemnează (bezeichnet) într-un anumit mod conţinutul unei reprezentări ca 
atare, obiectul imanent al acesteia; într-un anumit mod, el mai desemnează 
(bezeichnet) ceea ce este reprezentat prin conţinutul unei reprezentări. Primul 
este semnificaţia (Bedeutung) numelui. Cel de al doilea este ceea ce numeşte 
numele. Despre acesta din urmă spunem că revine numelui (es komme der Name 
zu). El este ceea ce, în cazul în care există, este obiectul exterior reprezentării. 
Numim prin intermediul semnificației. Vechii logicieni vorbeau în raport cu 
numele despre o triplă suppositio a lui: suppositio materialis", suppositio 
simplex: semnificaţia (om este o specie, adică semnificaţia cuvântului om este o 
specie, adică conținutul reprezentării unui om este o specie); suppositio realis: 


'4 Franz Brentano, Wahrheit und Evidenz (WE). Mit Einleitung und Anmerkungen hrsg. von 
O. Kraus. Hamburg, F. Meiner, 1974, p. 76 şi urm. 

15 Hegel, Știința logicii, Bucureşti, Editura Academiei RSR, 1966, p. 63-4. 

16 V, WE, p. 121-150. 

17 Este vorba de faptul că numele nu este utilizat în mod normal, ci devine el însuşi subiectul 
despre care se vorbeşte, de pildă, „«Casă» este un substantiv” (v. EL 80/2a, p. 33). 

ceea ce este numit (das Genannte). Un om este viu, este învățat” !®. După cum 
se observă, în acest text este discutată relaţia dintre trei elemente: numele, 
conținutul reprezentării şi ceea ce este reprezentat de conţinut şi numit de 
nume: obiectul transcendent conținutului reprezentării. Ca urmare, nu sunt aduse 
deloc în discuţie nici actul de reprezentare, nici funcţia de expresie a numelui. 
Aceasta înseamnă că la acest nivel al analizei nu ele trebuie aduse în vedere, 
întrucât, pe de o parte, ele au fost discutate anterior, iar, pe de altă parte, funcția de 
expresie a numelui nu ne pune în faţa niciunei dificultăți, aşa cum se întâmplă cu 
celelalte două funcţii ale numelui discutate în acest fragment. În tot cazul, trebuie 
subliniat că deşi fragmentul nu discută problema actului de reprezentare, această 
chestiune este implicată aici întrucât conţinutul reprezentat nu există decât în 
calitate de conţinut al actului. În al doilea rând, trebuie observat că textul este 
neclar, întrucât Brentano foloseşte unul şi acelaşi termen: bezeichnet,” pentru a 
numi două tipuri de relaţii pe care, mai apoi, va căuta sa le distingă constant: relația 
numelui cu conținutul reprezentării, relație care pe baza textului său poate fi 
considerată ca fiind una de semnificare”, şi relaţia lui cu obiectul, relația de 
numire, care, aflăm din text, este realizată prin intermediul conţinutului, deci al 
relației de semnificare. 

Conform textului, numele desemnează sau trimite la conținutul unei 
reprezentări, conţinut care reprezintă sau înfăţişează pe planul conştiinţei obiectul 
la care el se referă: conținutul reprezentării „profesor al lui Alexandru Macedon” 
surprinde din multitudinea de ipostaze în care poate fi înfăţişat Aristotel: cea de 
autor al Metafizicii, de întemeietor al logicii, al Liceului etc., exact ipostaza 
menţionată. După cum am spus, acest conţinut este obiect imanent al reprezentării, 
obiect care reprezintă obiectul transcendent conştiinţei şi care este desemnat de 
nume dintr-un anumit punct de vedere. Conţinutul astfel determinat constituie 
semnificația numelui, care, aşa cum arată exemplul, în cazul substantivelor 
comune este specia indivizilor desemnaţi de ele: specia om, specia casă etc. 
Dificultatea acestei caracterizări a semnificației constă în aceea că Brentano nu 
abordează deloc problema factorilor care garantează generalitatea speciei, care fac, 


18 EL 80/2a, p. 36; v. de asemenea aceeaşi idee în versiunea lui Franz Hillebrand în LRU, 
p. 48-9. 

19 Conform Dicţionarului german-român, Bucureşti, Editura Academiei, 1989, p. 169, 
termenul înseamnă fie „a marca”, „a însemna”, deci a dota cu semn, aşa cum este cazul cu copacii în 
pădure care, dacă sunt marcați cu roşu, indică turiştilor traseul de urmat, fie „a desemna, indica, a 
denumi, a exprima”, sens care este ambiguu, întrucât după Brentano ar trebui distins între relația de a 
exprima ceva orientată de la ceea ce se exprimă spre ceea ce exprimă: gândul prin cuvinte, 
sentimentele prin cuvinte, mimică sau gesturi, şi relația de denumire (de denotare) care trimite de la 
cuvânt sau semn înspre obiectul pentru care el este semn şi pe care-l denotă sau denumeşte; 3. a 
caracteriza; 4. a semnifica, funcție avută aici în vedere. 

% EL 80/2a, p. 36; LRU, p. 45. 

aşadar, ca toţi indivizii să înţeleagă unul şi acelaşi lucru prin ea. Husserl rezolva 
această problemă prin aceea că făcea din conținuturile actelor, din ceea ce Brentano 
numeşte semnificaţii, reprezentanții în conştiinţă ai semnificaţiilor ideale. În aceste 
condiţii, conştiinţa se raporta la aceste semnificaţii prin aceea că îşi sesiza 
conținuturile în funcţia lor de substitut pentru unitatea ideală a speciei”. Brentano, 
după cum am spus, respinge categoric existența unui domeniu al semnificaţiilor 
ideale, admițând tacit generalitatea lor pentru cei care operează cu ele. Oricum, 
important este că, unind relaţiile tocmai discutate, Brentano afirmă că numele îşi 
numeşte obiectul prin intermediul semnificației sau conţinutului actului de 
reprezentare. 

Sintetizând cele spuse mai sus, putem afirmă că numele dă expresie actului 
psihic de a gândi o anumită semnificaţie sau un anumit conținut; acest conţinut este 
semnificat de nume şi reprezintă în anumite cazuri un obiect transcendent 
conştiinţei. Din acest motiv Brentano susține că numele se raportează la obiect prin 
faptul că semnifică sau trimite la o semnificaţie. Obiectul, la rândul lui, este 
gândit sau reprezentat în semnificaţie şi numit de nume. Dacă vom considera 
expresia „profesor al lui Alexandru Macedon”, atunci, abordând-o din perspectiva 
discutată aici, putem spune că ea dă expresie actului psihic de reprezentare 
conceptuală a lui Aristotel în calitate de profesor al lui Alexandru Macedon; 
conținutul acestui act este sensul expresiei „profesor al lui Alexandru 
Macedon”; acest sens este obiect imanent el actului şi, conform teoriei 
intenționalității la Brentano, el constituie obiectul spre care este îndreptat 
actul”; în acelaşi timp, acest sens este semnificat de expresia respectivă. În 
ceea ce priveşte obiectul numit de această expresie, el este gândit şi reprezentat 
în şi prin conţinutul ei şi constituie o proprietate a unui persoane care a existat 
acum mai bine de 2000 de ani. 

Faptul că Brentano distinge funcția de a semnifica de aceea de a numi îi 
permite să ia poziţie într-o serie de controverse legate de funcţiile numelui: (1) 
disputa legată de faptul dacă numele ar putea semnifica fie actul de reprezentare, 
fie conţinutul lui, ultima poziţie fiind susținută, printre alţii, de Hobbes”. Oponenții 
acestei teze susțin că, dacă ar fi aşa, atunci expresiile lingvistice nu ar mai descrie 
procese din natură sau lumea în general, ci conținuturile reprezentărilor noastre. 
Aceasta ar însemna, de pildă, că nu soarele apune sau răsare, ci conţinutul 
reprezentărilor noastre despre el, ceea ce este, evident, fals; ca urmare, nu 
conținutul reprezentat, ci obiectele transcendente lui sunt cele care sunt 
semnificate, aşa cum susţine de pildă J. St. Mill în polemica lui cu Hobbes. 
Brentano, care distingea de timpuriu între conținuturile reprezentate şi obiectele la 
care se referă ele, susținând, exact ca şi Mill, că acestea din urmă, iar nu conţinutul 


2! V. infra excursul despre teoria semnificației la Husserl. 
2 PsI, p. 124-5, tradus de mine în antologia menţionată la p. 38 şi urm. 
* EL 80/2a, p. 35; LRU, p. 48. 

reprezentărilor, sunt implicate în procesele studiate de ştiinţele naturii”, rezolvă 
problema considerând că din faptul că expresii de genul „soarele apune” sau 
„soarele răsare” au în vedere chiar lucrurile numite, din acest fapt, aşadar, nu 
decurge că semnificaţiile expresiilor respective nu ar mai fi conţinuturi ale 
reprezentării. Expresiile numesc obiectele chiar prin intermediul conținutului, 
relația de numire terminându-se în obiect, pe când cea de semnificare se termină în 
conţinut. Drept urmare, nu obiectul este semnificaţia, ci conţinutul. Şi nu 
conţinutul este ceea ce este numit, ci obiectul reprezentat de conținut. 

Cea de a doua serie de obiecţii pe care încearcă Brentano să o rezolve pe baza 
distincţiilor trasate în pasajul citat se referă la teza conform căreia semnificaţia ar fi 
obiectul care corespunde reprezentării. Dacă însă lucrurile ar sta aşa, atunci ce ar 
semnifica numele entităţilor nonreale, numele zeităților, Jupiter de pildă? 
Presupunând că toate numele trebuie interpretate în lumea reală”, am putea ajunge la 
concluzia că numele respectiv nu are nici o semnificație întrucât nu există nicio ființă 
reală care să-i corespundă. O asemenea soluție este însă contraintuitivă, motiv pentru 
care oponenții acestei poziții, printre care se numără şi Brentano, susțin că 
semnificaţia este tocmai conţinutul reprezentat, pentru că, în caz contrar, ar trebui să 
admitem că expresiile sunt lipsite de semnificaţie, ceea ce este, din nou, 
contraintuitiv. Brentano rezolvă aceste dificultăți pe baza distincției dintre funcția de 
numire şi cea de semnificare: numele numeşte obiectul, dar nu-l semnifică pe el, ci 
semnificaţia lui; în plus, aici avem de a face cu nume care numesc entităţi care nu 
există în mod real şi care trebuie distinse de cele care nu numesc nimic”. 


ACT - CONŢINUT / SEMNIFICAŢIE — OBIECT 
AL JUDECAŢII LA BRENTANO 


O distincţie similară între funcția de a semnifica şi cea de a numi este 
realizată de Brentano şi cu privire la judecăţi şi fenomene emoţionale. Textul în 
care este analizată această problemă este următorul: 


” Franz Brentano, Vom Dasein Gottes 1929. (Hrsg. A. Kastil), Hamburg, Meiner, 1968, p. 156. 

*5 Brentano nu operează cu lumi posibile şi consideră că asemenea entități nu există în mod 
real, ci doar drept conținut al reprezentării, Franz Brentano, Psychologie vom empirischen 
Standpunkt, Bd. 2, Die Klassifikation der psychischen Phänomene, (PsID. Mit Einleitung, 
Anmerkungen und Register hrsg. von O. Kraus. Leipzig, F. Meiner, 1925, p. 60 şi urm. 

” EL 80/2a, p. 36; acesta ar putea fi cazul expresiilor greşit formate. Al doilea set de dificultăți 
rezultate din considerarea obiectului ca semnificaţie au în vedere faptul că pe baza acestei teze 
ajungem la alte consecinţe contraintuitive, de genul „Autorul Metafizicii şi profesorul lui Alexandru 
Macedon înseamnă acelaşi lucru”, ceea ce contrazice totuşi faptul că în mod obişnuit avem în vedere 
aici sensuri sau semnificații diferite care se referă la proprietăţi diferite ale aceluiaşi obiect; în mod 
similar, dacă obiectul ar fi semnificaţia, atunci ar însemna că expresii de genul „un câine” şi „un 
animal” ar însemna acelaşi lucru, întrucât şi câinele este animal; argumentul nu rezistă însă, întrucât 
prin ultima expresie ne putem referi şi la alte animale decât câinii. Ambele dificultăţi sunt 
rezolvate de Brentano pe baza ideii că obiectul nu este semnificaţia, ci ceea ce este numit de nume 
prin intermediul unor semnificații diferite (EL 80/2a, p. 37). 

„Despre semnificaţia enunţurilor (Aussagen) 
Ce desemnează (bezeichnen) ele? 

1. Atunci când am ridicat această chestiune în cazul numelui am 
distins ceea ce semnifică ele de ceea ce este numit de ele. Şi aici [este 
prezentă] o distincţie asemănătoare, care nu se suprapune însă complet cu 
prima. Ele [judecăţile şi fenomenele emoționale] semnifică, dar nu numesc. 

2. Ca şi numelor, şi lor le este specifică o dublă relație: (a) la 
conținutul unui fenomen psihic ca atare; (b) la obiecte exterioare oarecare. 
Primul este semnificaţia. 

3. În acest caz fenomenul respectiv nu este o reprezentare, ci o 
judecată. [Din acest motiv] ceea ce este judecat ca atare este 
semnificația. La fel în cazul rugăminții, doritul ca dorit (das 
Gewiinschte als Gewiinschtes) este semnificaţia. 

4. Consecința acestei stări de lucruri este că ceea ce mijloceşte relaţia 
cu un obiect oarecare este o altă specie de fenomen; drept urmare şi 
denumirea (Bezeichnung) acesteia [a relaţiei] este alta; nu avem de a face 
aici cu o denumire, ci cu o indicare (Anzeigen). Ceea ce este indicat (das 
Angezeigte) este ceea ce este recunoscut (anerkannt) sau respins 
(verworfen). Am putea numi această indicare [în funcţie de subclasele 
ei] indicare pozitivă (andeuten) sau negativă (abdeuten) (pentru aceasta din 
urmă spunem „o indicare a neexistentului) (ein das Nichtsein Andeuten).“2 


După cum se observă din text, Brentano susţine o concepţie unitară asupra 
raportului dintre (a) expresiile lingvistice, fie ele nume sau propoziţii enunțiative, 
optative sau imperative, (b) semnificaţia lor şi (c) obiectele numite de ele, şi 
anume faptul că expresiile numesc sau indică obiectele prin intermediul 
conţinutului actelor psihice cărora le dau expresie sau, şi mai clar spus, pe care le 
semnalează. Drept urmare, şi judecăților şi fenomenelor emoţionale le vor fi 
specifice aceleaşi specii de relaţii ca şi în cazul numelui, respectiv relaţia cu un 
conținut şi relaţia cu un obiect. Însă faptul că avem de a face cu fenomene psihice 
diferite, fenomene suprapuse, adică fundate pe reprezentări, face ca şi conţinutul 
acestor fenomene să fie diferit. Ca urmare, nu mai este vorba aici de un conţinut 
doar reprezentat, ci, în plus, dat fiind faptul că actele suprapuse se fundează pe 
reprezentări, de un conţinut judecat sau dorit. Din acest motiv semnificaţiile 
specifice judecăților şi dorințelor vor fi diferite de semnificaţiile reprezentărilor. 

După cum se ştie, Brentano a susținut o concepţie idiogenetică a judecății, 
aşadar una care consideră că judecata este un gen aparte de fenomen psihic (idion 


EL 80/2a, 37; pagina 38 a manuscrisului tocmai citat conține următoarea notă, fără să fie 
însă clar care ar trebui să fie locul din text unde ar trebui ea ataşată: „deşi obiectul desemnat de enunţ 
este acelaşi cu obiectul numit, totuşi, din acest motiv, numele şi enunţul nu desemnează acelaşi lucru 
(dasselbe)” (EL 80/2a, p. 38). 

genos) în raport cu actele de reprezentare şi cu fenomenele emoţionale”. Conform 
acestei concepții, toate judecățile categorice sunt reductibile la judecăți existențiale, 
de pildă, judecata „Copacul este verde” este reductibilă la judecata „Copacul verde 
este”. Dacă o să comparăm această judecată cu reprezentarea corespunzătoare ei 
„Copacul verde”, atunci deosebirii celor două formule la nivel de expresie o să-i 
corespundă o dublă deosebire la nivelul actelor asociate expresiilor. Pe de o parte, 
este vorba de o deosebire a conținutului sau semnificației lor, pe de alta, este vorba 
de acte psihologice diferite la nivelul relației intenționale: într-un caz copacul este 
doar reprezentat sau înfățişat minții, pe când în celălalt caz subiectul care şi-l 
reprezintă dă expresie credinţei în existența lui reală, credință exprimată prin 
„este” care, în acest context, funcționează existenţial, adică pentru afirmarea 
existenţei spațio-temporale a obiectului reprezentat. 

Pentru a înţelege mai clar problematica în discuţie aici, voi face un scurt 
excurs în lingvistică şi voi aminti că lingviştii disting între predicatele verbale, 
exprimate printr-un verb, şi cele nominale exprimate printr-un verb copulativ şi un 
nume predicativ. Aplicat la verbul „a fi” trebuie distins, aşadar, între 
semnificația lui existenţială, care afirmă existenţa a ceva într-un anumit loc 
(„La intrarea în sat este un copac verde” sau „Copacul verde este/există”), şi 
funcţia lui copulativă în care „este” are doar rolul de a face legătura dintre subiect 
şi numele predicativ care indică o anumită caracteristică a subiectului, în cazul 
de față proprietatea lui de a fi verde. În această ultimă situaţie „este verde” este 
predicat nominal, iar „este” nu are înțeles de sine stătător, ci exprimă doar 
faptul că subiectului îi revine o anumită caracteristică. Din punct de vedere 
gramatical, criteriul de distingere a acestui uz copulativ de cel existențial 
constă în aceea că în primul caz „este” copulativ poate fi suprimat, numele 
predicativ „verde” transformându-se astfel într-un atribut „copacul verde”? Cu alte 
cuvinte, din perspectivă gramaticală, propoziția afirmativă simplă (judecata 
categorică din punct de vedere logic) „Copacul este verde” poate fi redusă 
astfel la reprezentarea „copacul verde”, iar nu la judecata existenţială 
„Copacul verde este (există)”, întrucât în acest ultim caz „este” nu mai e utilizat 
copulativ pentru a face legătura între subiect şi numele predicativ, ci pentru a 
afirma existenţa subiectului. Or, predicatul verbal „este” (în sensul de „există”) este 
distinct de predicatul nominal „este verde” care nu afirmă existenţa spaţio- 
temporală, ci doar faptul că subiectul are o anumită însuşire. Altfel spus, întru-un 
caz se spune că un obiect are o anumită proprietate, pe când în celălalt caz se 
susține că obiectul căruia îi revine acea proprietate există. 

Dacă lucrurile ar sta însă aşa, deci dacă, exprimând cele tocmai spune în 
termeni psihologici, propoziţiile categorice sau judecăţile de genul „A este B” 
ar putea fi reduse prin eliminarea este-lui copulativ la reprezentări de genul „AB” 


?8 PSII, cap. VI şi VII. 
? V. asupra acestui punct expunerile Ştefaniei Popescu în Gramatica practică a limbii 
române, Bucureşti, Editura Didactică şi Pedagogică, 1971, p. 375-387. 

(„copac verde”), atunci ar însemna că întreaga teorie idiogenetică a judecății 
propusă de Brentano ar fi falsă, pentru că ar opera cu o presupoziţie falsă din punct 
de vedere gramatical, aceea că „A este B” este echivalentă cu „AB este”. Această 
presupoziţie nu s-ar susține întrucât ar presupune că „este? copulativ, lipsit în 
prima judecată de semnificaţie existenţială, ar dobândi în cea de a doua o asemenea 
semnificaţie. Pe scurt, în cazul unei asemenea reduceri s-ar introduce pe ascuns în 
demonstraţie o semnificaţie pe care „este” nu ar avea-o de la bun început. Trebuie 
însă spus clar că Brentano nu se face vinovat de o asemenea încălcare a principiului 
identităţii, întrucât pentru el şi „este” copulativ, şi „este” existenţial dau expresie 
credinţei subiectului în existenţa reală a legăturii dintre subiect şi predicat. Ambele 
dau, aşadar, expresie credinţei celui care judecă în existenţa reală a subiectului ca 
unul căruia îi revine caracteristica ce 1 se atribuie prin intermediul numelui 
predicativ. „Copacul este verde” poate fi deci redusă la „Copacul verde există” 
întrucât este-le copulativ nu are doar rolul de a lega numele predicativ de subiect, 
ci şi pe acela de a aserta, deci de a susține că propoziția formulată este adevărată şi, 
drept urmare, legătura exprimată în cadrul ei este reală“. De fapt, trebuie adăugat 
aici că ideea conform căreia judecăţile categorice de genul celei folosite mai sus 
dau expresie credinței în existenţa reală a legăturii dintre subiect şi predicat nu este 
o idee originală a lui Brentano, ci una preluată de Brentano din logica lui J. St. 
Mill’'. Această idee este în întregime concordantă cu teza specificului intențional 
al judecății, deci cu teza că judecății îi este proprie o relaţie intențională de 
credință în sau de respingere a existenţei reale a ceva, relația distinctă de cea a 
reprezentării care doar prezintă ceva conştiinţei, fără a lua însă vreo atitudine 
judicativă faţă de ea.” În lumina acestei idei, se observă că procedeul gramatical al 
suprimării este-lui copulativ pentru verificarea corectitudinii identificării sensului 
copulativ al lui „este”, ca şi, în general, distincţia dintre „este” predicativ şi cel 
copulativ asumă tacit că „este” copulativ nu exprimă credinţa subiectului în 
existenţa reală a legăturii dintre cele două, ci face abstracţie de aceasta şi se rezumă 
doar la rolul lui de legătură. Dacă exprimăm în termenii psihologiei lui Brentano 
acest procedeu, atunci putem spune că, în virtutea lui, judecăţile categorice sunt din 
punct de vedere psihologic acelaşi lucru cu reprezentările. Argumentul pe care se 
bazează această teză este acela că „este” copulativ nu aduce nimic în plus în plan 
psihologic față de o reprezentare, ci semnalizează doar unirea în conştiinţă a 
reprezentării subiectului cu una dintre notele care-i revin, fără să se raporteze însă 
în vreun fel la problema dacă această legătură este sau nu reală. De aceea trebuie 
remarcat că analiza lingvistică tocmai prezentată face abstracție de faptul că 
vorbitorii asumă tacit în comunicarea cotidiană că, de obicei, judecăţile categorice 
exprimă raporturi reale şi că termenii întrebuințaţi în cadrul lor denumesc lucruri 
reale. Cu alte cuvinte, „este” copulativ arată nu numai că numele predicativ este o 


30 PSII, p. 56 şi urm. 
31 PSII, p. 46 şi urm. 
32 PsII, p. 45. 

proprietate a subiectului şi nu are doar rolul de a-l lega de acesta, ci arată, în plus, 
că propozițiile formate prin intermediul lui se referă la raporturi dintre lucruri reale 
şi proprietățile lor. 

Să revenim acum la problema semnificației judecăților şi a fenomenelor 
emoționale şi la problema stabilirii deosebirii lor de semnificaţia reprezentărilor. 
După cum am văzut, unul dintre temeiurile acestei deosebiri rezidă în aceea că 
avem de a face cu fenomene din clase psihice diferite, care, drept urmare, vor avea 
conţinuturi diferite. În conţinutul unui fenomen suprapus, obiectul la care se 
raportează actele prin intermediul semnificației lor nu mai este doar reprezentat şi 
numit, ci este, în plus, judecat sau, după cum spune Brentano, indicat (angezeigt). 
În ce constă însă, în acest context, deosebirea dintre „Judecat” şi „reprezentat”? 
Este vorba, de fapt, de unul şi acelaşi obiect oarecare, devenit, într-un caz, termen 
de raportare al reprezentării, iar, în altul, al judecății? După cum arată nota citată 
mai sus”, situaţia în discuţie poate fi înțeleasă şi în acest fel, numai că o asemenea 
interpretare nu pune în evidență deosebirea, ci asemănarea dintre cele două: 
punctul final de raportare al celor două acte psihice diferite este, conform 
exemplului, unul şi acelaşi obiect final (un anumit copac verde). Deosebirea dintre 
cele două acte provine însă din faptul că arborele în discuţie este considerat din 
două perspective diferite: într-un caz este doar prezent conştiinţei, pe când în 
celălalt este judecat şi considerat ca existent sau ca nonexistent. Ca urmare, 
deosebirea dintre formulele „copacul verde” şi „Copacul verde este” constă în 
faptul că dau expresie la două fenomene psihice diferite, al căror conţinut este 
diferit întrucât în judecată copacul verde nu este doar reprezentat, ci este şi 
considerat ca unul existent în mod real. Această considerare este echivalentă cu 
credinţa în existența lui reală, credință care, la rândul ei, constituie tipul de relație 
intențională specifică judecății. Spre deosebire de ea, relaţia intenţională a 
reprezentării se concretizează în faptul că ceva, copacul verde, doar apare 
conştiinţei. Conţinutul judecății nu este, aşadar, copacul verde, ci existența 
copacului verde, faptul că el există. După cum se observă, judecata preia şi 
conţinutul reprezentării în conţinutul ei", numai că acest conţinut devine acum 
unul evaluat judicativ, considerat prin urmare ca existent sau neexistent. 
Conţinutul ei ca fenomen psihic este, aşadar, unul diferit: existenţa sau 
nonexistența copacului verde sau copacul verde ca existent sau nonexistent, iar nu 
doar ca reprezentat. 

Expresia „ceea ce este indicat“ din propoziţia: „Ceea ce este indicat (das 
Angezeigte) este ceea ce este recunoscut (anerkannt) sau respins (verworfen)“ 
nu se referă la conţinutul reprezentat aşa cum apare el la nivelul reprezentării, 


33 „... deşi obiectul desemnat de enunţ este acelaşi cu obiectul numit, totuşi, din acest motiv, 


numele şi enunţul nu desemnează acelaşi lucru (dasse/be)” (EL 80/2a, p. 38). 

34 Conţinutul judecății — materia ei, cum va spune Brentano — este „Copacul verde există”, 
expresia „copacul verde” fiind conţinut al reprezentării (EL 80/2a, p. 38); în ceea ce priveşte obiectul, 
am văzut deja că Brentano admite că reprezentarea şi judecata se pot raporta la acelaşi obiect. 

ci se referă la conţinutul reprezentării devenit conţinut al judecății („copacul verde 
din „Copacul verde există“). Din acest motiv, acest conţinut nu mai este 
reprezentat, ci judecat. Dacă o să considerăm actele în discuţie din perspectiva 
teoriei părţii şi a întregului, atunci în cazul judecății o să avem de a face cu un alt 
tip de întreg psihologic decât cel al reprezentării, cu unul în care ceea ce este dat în 
conştiinţă la nivelul primar al reprezentării este evaluat într-un fel sau altul (de 
pildă, ca existent sau neexistent, ca fiind de dorit sau de evitat) şi care, din această 
cauză, şi-a pierdut neutralitatea cu care apărea minţii în reprezentare. Faptul că 
aparține altui întreg psihologic decât reprezentarea îl face să nu mai fie un conținut 
reprezentat, ci unul judecat, dorit etc. Acest „judecat“, „dorit“ nu este totuna cu 
„reprezentat“ plus altceva, plus, de pildă, relaţia intenţională exprimată prin 
„există“ sau „nu există“, întrucât am avea atunci un act, judecata, alcătuit din 
două părţi exterioare una alteia, un conţinut reprezentat şi o relaţie intenţională 
judicativă, ceea ce ar însemna, practic, că judecata şi reprezentarea au acelaşi 
conținut, intervenind în plus în judecată un alt tip de raportare al conştiinţei la el. 
Or, fundamental aici este că reprezentatul sau conţinutul reprezentat nu este 
exterior relaţiei intenționale a judecății, ci îi este imanent, fiind, aşadar, conținut al 
ei, ceea ce îi conferă din capul locului un alt statut, anume de conținut judecat ca 
existent sau neexistent, ca dorit sau nedorit. Evident că pentru a fi astfel el trebuie 
să fie unul reprezentat — copacul verde există sau nu există, ceea ce înseamnă că 
legea fundării fenomenelor psihice se aplică şi conţinuturilor lor: conţinutul judecat 
sau dorit se edifică pe cel reprezentat. 

De asemenea este clar că, prin faptul că este judecat, conţinutul nu încetează 
să fie reprezentat, ci este preluat în conținutul judecat („copacul verde“ este parte 
componentă a judecății referitoare la el). Cu toate acestea, conținutul judecat nu 
poate fi redus la cel reprezentat, la fel cum judecata nu poate fi redusă la 
reprezentare, pentru că în conţinutul judicativ ceea ce era conţinut doar ca 
reprezentat este considerat ca existent sau neexistent de către persoana care se 
raportează judicativ la el. Ca urmare, schimbarea tipului de raportare intențională 
conferă noi caracteristici conţinutului reprezentat şi îl face să apară ca unul existent 
sau neexistent, ca fiind de dorit sau de evitat. lar acest mod de apariţie a lui în 
conştiinţă îi revine numai şi numai atunci când este conţinut al actelor suprapuse, 
iar nu al reprezentării. 

În concluzie, între judecata „Copacul verde este“ şi reprezentarea „copacul 
verde“, ca şi între copacul verde considerat ca existent şi copacul verde doar 
ca reprezentat există pentru Brentano o diferență ultimă, ireductibilă, care 
îndreptățește distingerea a două clase de acte psihice şi a două tipuri de conţinuturi 
specifice lor. Chiar dacă ele se raportează la unul şi acelaşi obiect exterior oarecare, 
ele nu se referă la el din acelaşi punct de vedere: reprezentarea ne informează de 
faptul că el are o anumită proprietate, pe când judecata ne spune că obiectul care 
are această însuşire există în mod real. Întrucât avem de a face cu conţinuturi 
diferite, şi relaţia dintre aceste conţinuturi şi obiectul oarecare la care se referă ele 

va fi diferită şi numită diferit, într-un caz reprezentarea îşi numeşte obiectul, în 
celălalt judecata îl arată ca fiind existent sau neexistent; ea nu ni-l reprezintă 
deci ca având o anumită proprietate, ci prin faptul că ceea ce este reprezentat, 
conţinutul, este parte a ei, ea consideră obiectul oarecare reprezentat împreună cu 
însuşirile lui şi-l indică — şi în aceasta rezidă specificul ei — ca existent sau 
neexistent. Din acest motiv, Brentano vorbeşte în cazul judecății de distincția dintre 
materia judecății („copacul verde“) şi forma ei (calitatea ei afirmativă sau negativă 
exprimată prin „este“ sau „nu este“) ca fiind ceea ce corespunde distincţiei 
„conţinut“ — act de reprezentare la nivelul reprezentării”. 

Sintetizând întreaga teorie brentaniană expusă aici pe baza exemplelor 
utilizate, putem spune că expresia „copacul verde“ arată că în cel care o rosteşte are 
loc un act psihic de reprezentare, cel al unui anumit copac verde; pe de altă parte, 
ea semnifică conţinutul acestui act, înţelesul expresiei respective, faptul de a fi 
verde al unui copac oarecare; în fine, expresia respectivă numeşte un anumit 
copac verde chiar prin prisma acestei însuşiri a lui. În mod corespunzător, 
judecata „Copacul verde există“ arată că în cel care o rosteşte are loc un 
anumit act de judecare şi reprezintă conținutul acestui act, faptul de a exista al 
copacului verde; prin faptul că semnifică acest conținut, ea indică în acelaşi timp că 
obiectul judecat există. Ambele formule se raportează, aşadar, la obiect prin 
intermediul semnificației lor. Această teorie a semnificației prezintă marele avantaj 
pentru Brentano că permite studiul obiectelor în loc de studiul reprezentărilor, ceea 
ce constituie o lipsă considerabilă a logicii de până la el care, nefiind atentă la 
relațiile obiectelor, ar fi prejudiciat logica descoperirii ştiinţifice. Autorii cărora, 
după Brentano, le revine meritul de a fi reorientat logica în această direcţie sunt 
Aristotel, J. St. Mill şi A. Comte“. 


EXCURS ASUPRA RAPORTULUI DINTRE ACT, MATERIE A ACTULUI, 
SEMNIFICAŢIE ŞI OBIECT IDEAL LA HUSSERL 


Pentru a înțelege mai bine specificul concepției lui Brentano asupra 
raportului dintre nume, act şi semnificaţie voi prezenta pe scurt modul în care 
tratează Husserl problema semnificaţiilor ideale în calitate de obiecte vizate de actele 
psihice. 

Spre deosebire de Brentano pentru care logica era arta judecării corecte cu 
scopul de a descoperi adevărul şi care o considera, alături de etică şi estetică, o 
disciplină practică care se întemeiază pe psihologie, Husserl accentuează 
hotărât în analizele lui separarea a tot ceea ce este contingent psihologic şi 
lingvistic, actele psihice şi enunțurile individuale, de ceea ce este ideal, 


35 BL 80/2a, p. 38. 
* EL 80/2a, p. 38. 

semnificaţia“. În aceste condiţii, logica nu mai este o disciplină practică care 
are a se întemeia pe psihologie, ci dobândeşte statut privilegiat de ştiinţă a ştiinţei, 
în sensul că dacă orice ştiinţă este un ansamblu de enunţuri şi dacă fiecărui enunţ, 
dincolo de trăirea lui individuală şi de formularea lui într-o afirmație sau 
negaţie, îi mai este proprie şi o semnificaţie ideală, atunci afirmaţia că orice 
ştiinţă este un ansamblu de enunţuri este echivalentă cu conceperea ştiinţei ca „un 
complex ideal de semnificaţii“. Or, întrucât semnificaţia este o categorie logică 
fundamentală, logica având ca scop tocmai studiul semnificației şi al legilor proprii 
ei, rezultă, practic, că rezultatele cercetării ei vor privi toate celelalte ştiinţe, 
întrucât toate operează cu semnificații specifice domeniului pe care-l studiază. 
Un alt aspect important demn de menționat în acest context este 
următorul: spre deosebire de Brentano, care admite numai trei clase 
fundamentale de acte psihice: reprezentările, judecăţile şi fenomenele emoţionale, 
Husserl admite o varietate mult mai mare de specii de trăiri intenţionale, una care 
se suprapune în linii mari cu diversitatea trăirilor psihice obişnuite şi care provine 
din faptul că cele ce la Brentano apăreau ca fiind clasele unitare ale judecății şi 
fenomenelor emoționale sunt înlocuite la Husserl de trăirile care compun aceste 
clase. Din acest motiv, alături de reprezentări şi judecăţi, Husserl admite 
presupunerea, speranța, dorinţa, bucuria, îndoiala etc., toate trăiri cu un tip de 
relaţie sau raportare intenţională ireductibil la celelalte tipuri de relaţii intenţionale””. 
Această observaţie este importantă pentru discuția de față, pentru că fiecăreia dintre 
aceste trăiri îi este specifică raportarea la o semnificație ideală şi la obiectul ideal 
care este gândit prin această semnificaţie“. Cu totul important, aceste semnificaţii 
sunt concepute ca unităţi ideale, neschimbătoare, identice cu sine, care sunt 
„accesate“ de actele psihice datorită orientării lor intenţionale spre anumite 
obiecte reprezentate sau gândite prin semnificaţiile respective; deşi în actele 
psihice individuale este prezent de fiecare dată un anumit moment care 


37V., de pildă, Husserl Logische Untersuchungen (1900/01) (Hua, Bd. XIX/I). Hrsg. v. Ursula 
Panzer, den Haag, Martinus Nijhoff, 1984, I, § 29. Asupra problemei discutate aici, v. îndeosebi Peter 
Simons, Meaning and language, în Barry Smith / David Woodruff Smith (ed.), The Cambridge 
Companion to Husserl, Cambridge University Press: Cambridge, 1995, p. 106-137. 

38 Hua, Bd. XIX/I, p. 100. Relevant pentru distincția dintre domeniul psihologic şi lingvistic, 
pe de o parte, şi domeniul semnificației ideale, pe de altă parte, este următorul citat: „Chiar dacă 
cercetătorul ştiinţific nu face aici o distincție expresă între ceea ce are natura limbajului şi a semnului 
în genere, pe de o parte, şi ceea ce are natura ideii şi semnificației obiective, pe de altă parte, | [H 100] 
el ştie foarte bine că expresia este contingentă, însă ideea, semnificația [ideal-identică], este esențială. 
El ştie de asemenea că nu el face validitatea obiectivă a ideilor şi a conexiunilor ideatice, validitatea 
conceptelor şi adevărurilor — ca şi cum ar fi vorba despre contingenţe | [B 95] ale minţii sale sau ale 
minții omeneşti în genere —, ci el doar le înțelege, le descoperă. El ştie că existenţa lor ideală nu are 
valoarea unei „existenţe în mintea noastră”, întrucât în obiectivitatea autentică a adevărului şi a sferei 
ideale în genere este suspendată orice existență reală, inclusiv orice existență subiectivă” (loc. cit; 
trad. Bogdan Olaru în Husserl, Cercetări logice, partea întâi, cercetările 1 şi 2, ed. cit., p. 137-8). 

5 Hua, Bd. XIX/I, V, $ 10. 

+0 Hua, Bd. XIX/L I, § 33. 

corespunde acestor semnificații — Husserl îl numeşte „momentul volatil al 
semnificației“, de pildă cuvântul sau expresia pe care o rostesc în sinea mea”, 
adjectivul „volatil” urmărind să arate aici că, odată cu încetarea actului, încetează 
să existe şi momentul respectiv —, semnificaţiile ca atare nu se psihologizează 
şi nu se relativizează, ci se menţin ca termen de raportare constant al 
„materiilor“ proprii actelor care vizează obiectele ideale gândite prin ele. 

Pentru a lămuri mai precis starea de lucruri discutată aici trebuie spuse 
următoarele: conform expunerilor din paragraful 33 al primei Cercetări logice, 
trebuie distins între obiectele ca atare şi speciile prin care sunt gândite sau 
reprezentate ele: trebuie distins, de pildă, între Bismarck ca obiect individual şi 
numărul 4 ca obiect general sau specie şi reprezentările sau semnificațiile prin care 
sunt ele gândite: Bismarck — cel mai important om de stat german sau 4 — cel de al 
doilea număr prim din seria numerelor naturale. Şi obiectele, şi semnificațiile 
ideale au natura speciilor, dar trebuie distins riguros între ele, întrucât 
reprezentările sau semnificaţiile gândesc sau înfăţişează obiectul dintr-o anumită 
perspectivă, oferind adică numai o anumită latură a generalității lui, fără să-i 
epuizeze însă generalitatea ca atare. Or, după cum am sugerat deja, acesta este unul 
dintre cele mai puternice argumente pentru distincţia obiect ideal şi semnificaţia, şi 
ea ideală, prin care este el gândit. În funcţie de natura obiectului gândit prin ele, 
aceste semnificații se divid mai departe în individuale sau generale (speciale), cu 
precizarea că, pe când obiectul semnificaţiilor individuale este unul individual, 
semnificațiile sunt generale ca unități ideale: „cel mai mare om de stat 
german“ poate fi aplicată şi altor oameni politici germani, nu numai obiectului 
individual Bismarck”. 

Obiectelor generale şi semnificaţiilor prin care sunt ele gândite sau 
reprezentate le corespund actele intenţionale ale reprezentării. Alături de aceste 
obiecte corelate intenţional reprezentărilor, Husserl admite existenţa unor entități 
ideale numite de el prin termenul Sachverhalt (stare de fapt) şi puse în corelație nu 
atât cu reprezentările, deşi pot fi şi ele reprezentate, ci cu judecăţile sau cu actele 
care pot fi exprimate sub formă de enunţuri, de pildă, actele interogative sau 
exclamative. Pentru a recurge la exemplul folosit de Husserl, următoarele 
formule sunt identice din punctul de vedere a ceea ce vizează, deci a ceea ce 
Husserl numeşte Sachverhalt-ul specific lor: „Există viaţă pe planeta Marte”, 
„Există oare viață pe planeta Marte?“, „De-ar exista viață pe planeta Marte!“, în 
fine, simpla reprezentare a acestei stări de fapt care, la nivel psihologic, se 
manifestă prin aceea că aud şi înțeleg judecata „Există viaţă pe planeta Marte“, fără 
să o cred realmente, cum face cel care o consideră adevărată. În toate aceste cazuri, 
consideră Husserl, avem de a face cu una şi aceeaşi obiectualitate vizată, starea de 
fapt a existenţei vieții pe planeta Marte, pusă însă fie în forma unei judecăți, fie a 


4 Hua, Bd. XIX/I, p. 109, 103. 
#2 V, Husserl, loc. cit. 


Funcţiile expresiilor lingvistice în psihologia brentaniană 149 


unei întrebări, a unei dorinţe sau, pur şi simplu, doar reprezentată. Diferenţele 
modului de vizare se regăsesc în diferențele materiei formulărilor respective, 
materia în sens strict gramatical, fapt care corespunde ideii husserliene că materia 
este cea care constituie, în definitiv, individualitatea actului. În ceea ce priveşte 
starea de fapt ea este considerată, ca şi semnificaţia care reprezintă obiectele 
generale şi ca şi aceste obiecte însele, una şi aceeaşi”. 

Închei această scurtă prezentare a problemei cu precizarea că Husserl distinge 
în mod clar starea de fapt de fenomenele sau procesele care o pot ilustra, aşa cum 
reiese din următorul citat: „În judecată ne «apare» [sau să o spunem şi mai clar,] 
avem intenționa ca obiect o stare de fapt (Sachverhalt)]. O stare de fapt, chiar dacă 
ca se referă la ceea ce este perceput sensibil, nu este însă un obiect care ar putea să 
ne apară în modul în care ne apare ceea ce este perceput sensibil (indiferent de 
faptul dacă este perceput în «sensibilitatea internă» sau «externă»). În percepție [ni 
se oferă un obiect ca existent în carne şi oase]. ÎI numim un obiect existent în 
prezent în măsura în care pe baza acestei percepții | A: [417] emitem judecata că el 
există (ist). În această judecată, care poate să subziste ca esenţial aceeaşi chiar dacă 
percepţia încetează, «ceea ce apare» [ceea ce este dat conştiinţei în mod intenţional 
(das intentional Bewufte)] | H: [462] nu este [obiectul] sensibil existent, ci faptul 
că el există. Mai departe, în judecată ni se pare că ceva are proprietatea cutare sau 
cutare, iar acest fapt de a părea, care, în mod firesc, nu trebuie înțeles ca o 
presupunere dubitativă, ci [(în sensul normal al expresiei «judecată»)] ca părere 
fermă, certitudine, convingere, se realizează în genere din punctul de vedere al 
conţinutului în diferite forme; ea este o vizare că S este sau nu este; că S este p sau 
că S nu este [p]; că sau S este [p] sau că Q este [r] etc." 

Alături de distincţiile specifice domeniului semnificațiilor, există la Husserl 
distincţiile specifice actului intenţional ca atare, materia actului având în acest 
context rolul de a viza obiectul ca fiind exact cel gândit sau reprezentat prin 
semnificaţia ideală respectivă. Pentru a înţelege această idee, trebuie spus că, în 
raport cu orice act intențional, Husserl distinge calitatea sau tipul lui de relație 
intențională, faptul că e judecată, reprezentare, speranță, bucurie, de materia sau 
de conţinutul lui care-l face să fie reprezentare, judecată, speranţă, bucurie tocmai 
a unui anumit obiect, şi nu a altuia. Mai clar, dacă o să considerăm două trăiri 
intenționale de acelaşi tip, două reprezentări, de pildă reprezentarea „triunghi cu 
două laturi egale” şi reprezentarea „triunghi cu două unghiuri egale”, atunci aceste 
acte nu se disting din punctul de vedere al calităţii lor, întrucât ambele sunt 
reprezentări (şi nu judecăţi, acte de voinţă etc.), ele nu se disting însă nici din 
punctul de vedere al obiectului pe care-l numesc şi vizează, întrucât ambele 
înfăţişează proprietăţi ale unuia şi aceluiaşi obiect general, triunghiul isoscel, 
referindu-se însă la el din două perspective diferite; ceea ce le deosebeşte în acest 


# Hua, Bd. XIX/I, V. LU, $ 20, paragraf relevant pentru întreaga discuţie de aici. 
4 Hua XIX/I, p. 461-462; expresiile cuprinse între parantezele drepte corespund deosebirilor 
dintre cele două ediţii: ediţia princeps şi ediţia revizuită în 1913 a Cercetărilor logice. 

caz este tocmai ceea ce Husserl numeşte materia lor, faptul că unul vizează 
triunghiul isoscel din perspectiva proprietăţii de a avea două laturi egale, iar altul 
din perspectiva proprietăţii de a avea două unghiuri egale. Aşadar, unul şi acelaşi 
obiect ideal este vizat prin două caracteristici diferite ale lui, caracteristici 
reprezentate sau gândite în două semnificaţii ideale diferite. Aşa cum am spus mai 
sus, aceste semnificații ideale îşi află, fiecare la rândul ei, corespondentul în 
momentul psihologic volatil al actului, moment care exprimă această 
semnificaţie la nivelul trăirii, de pildă expresia „triunghi cu două laturi egale” ca 
expresie rostită de cineva în mintea lui într-un anumit moment. Materia actului este 
în acest caz chiar expresia în calitatea ei de expresie rostită şi trăită de cineva în 
conştiinţa proprie şi poate fi considerată la fel de bine ca fiind instanţializările 
expresiei respective în orice conştiinţă individuală care se gândeşte la triunghiul 
isoscel ca având aceste proprietăţi. Aşadar nici calitatea, nici obiectul, ci expresiile 
amintite sunt cele în care se încarnează diferența ultimă dintre cele două acte de 
reprezentare. Conform teoriei generale a trăirilor intenționale la Husserl, în 
calitatea de conţinuturi mentale imanente actelor de reprezentare, ele sunt supuse 
unei anumite operații din partea actului, operaţie care constă în aceea că actul le 
interpretează, le apercepe sau le consideră ca fiind semne ale semnificaţiilor 
ideale respective: „triunghi cu două laturi/unghiuri egale”. În privinţa acestei 
operaţii, Husserl afirmă extrem de sugestiv: „Se înţelege, în acelaşi timp, că 
acelaşi lucru care în relație cu | [H 400] obiectul intenţional se numeşte 
reprezentare (intenție perceptivă, [rememorativă], imaginativă, imaginativ- 
reproductivă sau [denominativă] a lui) se numeşte în relaţie cu senzațiile care 
aparţin în mod real actului apercepție, interpretare (Auffassung, Deutung, 
Apperception)." Transpusă la reprezentarea triunghiului isoscel ca triunghi cu 
două laturi sau unghiuri egale, aceasta înseamnă că reprezentarea respectivă (mai 
exact, reprezentările respective) constituie simultan apercepţii ale expresiilor 
respective ca expresii care trimit exact la proprietăţile vizate ale obiectului ideal 
„triunghi isoscel”. În acelaşi timp se înțelege de la sine că, după cum am spus deja, 
acest obiect ideal trebuie distins de cele două semnificaţii ideale prin care este el 
reprezentat sau gândit aici (triunghi cu două laturi sau cu două unghiuri egale). 
Revenind la materia actului, ea este cea care constituie sensul sesizării specific 
actului sau sensul în care un anumit conţinut al conştiinţei este interpretat ca obiect: 
„Materia actului face ca obiectul să fie pentru act acest obiect şi niciun altul, ea este 
într-o anumită măsură sensul apercepției obiectuale (sau, pe scurt, sensul 
apercepției), sens care fondează calitatea (fiind însă indiferent faţă de deosebirile 
ei)]."* Între expresiile considerate ca materie şi semnificaţiile lor există o 
corespondenţă bine stabilită, ceea ce face ca o anumită expresie să trimită la o 
anumită semnificaţie, şi nu la alta. 


4 Hua XIX/I, p. 400. 
4 Hua XIX/I, p. 430, v. şi 432, 434, 450, 458. 

După cum am afirmat mai sus, Brentano nu admite domeniul semnificațiilor 
ideale. Deşi şi pentru el cele două conţinuturi ale reprezentării, triunghi cu două 
laturi egale şi triunghi cu două unghiuri egale, numesc proprietăţi distincte ale 
unuia şi aceluiaşi obiect, acest obiect nu este unul ideal, după cum celor două 
conținuturi diferite nu le corespund semnificații ideale diferite, ci proprietăţi 
diferite ale unuia şi aceluiaşi obiect. În acest punct trebuie precizat că viziunea 
lui Brentano asupra obiectelor matematice din cursul citat aici este insuficient 
elaborată, rămânând însă oricum ca o trăsătură distinctivă a gândirii lui 
respingerea domeniului semnificaţiilor ideale. Însă şi pentru el, şi pentru Husserl 
rolul semnificaţiilor este acela de a pune conştiinţa în relaţie cu obiectul. 


ACT - CONŢINUT / SEMNIFICAŢIE — OBIECT AL REPREZENTĂRII 
IN PERIOADA REISTA A LUI BRENTANO 


În final voi prezenta pe scurt modul în care a evoluat concepţia despre nume 
a lui Brentano în jurul anului 1904, an începând din care el o să susțină tot mai 
apăsat că numai lucrurile reale există şi pot fi reprezentate. În acest scop voi porni 
de la următorul citat care ne permite să sesizăm atât momentele de continuitate, cât 
şi aspectele noi survenite în concepția lui în această perioadă: „Ele (numele, n. m. I. 
T.) numesc obiecte prin mijlocirea conceptelor. Ele constituie un semn pentru 
faptul că aceste concepte sunt gândite şi trezesc reprezentarea lor în cel care le 
aude.” După cum se observă, Brentano menţine şi în 1904 ideea centrală că 
numele se raportează la lucruri prin intermediul semnificației. Însă, spre deosebire 
de cursul El 80/2a, unde limbajul era considerat în general ca fiind expresie a 
fenomenelor psihice, idee care funcţionează foarte bine atât în raport cu limbajul 
intern, cât şi cu limbajul considerat în contextul comunicării, în fragmentul tocmai 
citat funcţia respectivă este abordată în context comunicativ: rolul numelui sau al 
judecății nu este doar de a exprima gândirea, ci de a da de ştire sau de a comunica 
celorlalți ceea ce simţim sau gândim şi de a trezi astfel în ei gândurile sau 
sentimentele trăite de noi“. Or, această ultimă idee nu este adusă în discuţie în 
paragrafele consacrate problemei în EL 80/2a. De aceea se poate spune că în 
textele din 1904-1905 funcţia de expresie a limbajului este pusă în slujba funcţiei lui 
comunicative, cele două aspecte, cel expresiv şi cel comunicativ, fiind gândite 


“ WE, p. 81; sublinierea din text îmi aparține. După cum arată ultima frază a textului, funcţia 
de indiciu a numelui în raport cu fenomenul psihic numit este strâns legată de funcţia lui de a trezi 
fenomenul psihic respectiv în conştiinţa celui care-l aude. 

48 Este important de subliniat aici posibilitatea ca persoana care aude expresiile rostite de 
cineva să nu trăiască neapărat acelaşi tip de fenomen psihic, o judecată de pildă, ci, aşa cum spune 
Husserl, să-şi reprezinte doar conţinutul ei, fără să considere însă că starea de fapt intenționată în 
judecată este una reală (v. mai sus şi v. de asemenea Hua, Bd. XIX/I, V. LU, $ 20). 

laolaltă”. Drept urmare, conform acestor texte târzii, funcţiile expresiilor sunt: 
indicarea şi comunicarea fenomenelor psihice, semnificarea conţinutului lor, 
numirea obiectelor prin intermediul acestor conţinuturi”. Dacă o să urmărim cu 
atenţie cele două texte menţionate din perspectiva acestor funcţii, atunci ceea ce 
surprinde la aceste analize târzii este faptul că accentul este pus pe prima funcţie, 
cea de a indica şi de a transmite celorlalți fenomenele psihice trăite de o anumită 
persoană; funcţia de semnificare, deşi este categoric implicată în analiză, nu este 
adusă în discuţie, fapt destul de surprinzător, întrucât întreaga analiză din EL 80/2a 
fusese centrată pe distingerea funcţiei de semnificare de cea de numire. 

Textele tocmai amintite menţin şi rafinează distincţia dintre expresiile 
categorematice, care au sens prin ele însele, şi cele sincategorematice (adverbele, 
conjuncţiile, prepoziţiile etc.), care semnifică ceva doar în legătură cu alte expresii. 
Din acest ultim punct de vedere, Brentano distinge acum în mod clar între 
propoziţii şi nume în sens logic şi nume şi propoziţii în sens gramatical. În ce 
priveşte problema propozițiilor, ea este abordată sumar, iar teza lui Brentano se 
reduce la afirmaţia că propoziţii în sens logic sunt doar propoziţiile principale 
sau ceea ce ar putea fi considerat ca semn al lor, de pildă adverbele de afirmaţie 


“ Începutul textului din 1904 este cu totul elocvent în această privință: „Vorbim îm propoziții 
şi facem acest lucru pentru a indica (arăta, adaosul meu, I. T.) că gândim sau simțim ceva. «A 
indica» înseamnă aici a da de ştire celorlaţi.” (WE, 76); după cum se observă, anzeigen are aici un 
sens cu totul diferit față de cel din manuscrisul EL 80/2a, unde era folosit în contextul raportării la 
obiect a judecății prin intermediul conţinutului ei şi însemna „a indica existenţa sau nonexistenţa a 
ceva. 

50 Prin comparaţie, Kasimir Twardowski, întemeietor al Şcolii poloneze de logică şi student al 
lui Brentano la Viena, distinge, în funcţie de expresie sau de indiciu, funcția de a trezi conținuturile 
reprezentate indicate în cel cu care se discută, şi funcţia de a semnifica: „Cel care rosteşte un nume, 
acela urmăreşte să trezească în ascultător acelaşi conținut psihic cu conținutul prezent în conştiinţa 
lui; când cineva spune «soare, lună, stele» el vrea ca persoanele care îl aud să se gândească la fel ca şi 
el la soare, la lună şi la stele. Însă prin faptul că vorbitorul vrea să trezească prin rostirea (Nennung) 
unui nume un anumit conţinut psihic în cel care îl aude, el trădează de asemenea că el, vorbitorul, 
are acest conținut în sine, aşadar trădează că el reprezintă ceea ce îşi doreşte el să reprezinte şi cel 
care îl ascultă. Aşadar, numele îndeplineşte deja două sarcini. Mai întâi anunţă că cel care îl foloseşte 
reprezintă ceva, indicând, aşadar, prezența unui act psihic în vorbitor. În al doilea rând, el 
trezeşte în ascultător un anumit conținut psihic. Prin semnificația unui nume se înțelege exact 
acest conţinut.” (Kasimir Twardowski, Zur Lehre vom Inhalt und Gegenstand der Vorstellungen, 
Wien, Hölder, 1894, p. 11). La aceste funcţii se adaugă funcţia de semnificare. Extrem de important, 
într-o notă la acest citat, el face o precizare care pune în lumină mult mai clar decât Brentano 
echivocurile şi slăbiciunile acestui tip de semantică: „«Etimologic semnificaţia unui nume este ceea 
ce suntem determinaţi să gândim atunci când utilizăm numele respectiv». (Jevons, Principles of 
Science, p. 25) În orice caz, desemnăm ca semnificaţie a unei expresii acel conținut sufletesc pe care 
expresia respectivă are ca menire sau ca scop final să-l trezească (fie de la natură, fie prin obişnuință) 
în cel căruia i se adresează, bineînţeles în cazul în care acesta din urmă are capacitatea de a putea 
realiza de obicei acest scop. Numele este semnul unei reprezentări pe care ascultătorul urmează să o 
trezească în sine prin faptul că numele este semnul reprezentării care are loc în vorbitor. Numai 
prin faptul că el indică acest fapt, semnifică el acea reprezentare” (ibid, p. 11). 

sau negaţție „da” sau „nu’”!, Propoziții în sens gramatical vor fi, în schimb, 


replicile actorilor pe scenă sau propozițiile rostite de alte persoane, dar redate de 
cel care le aude în vorbirea directă: „X a spus: «Mâine o să plouă».”” Or, după 
1904 Brentano va elimina constant asemenea conţinuturi propoziționale întrucât 
ele fac parte din domeniul ens rationis, domeniu al entităților existente doar în 
minte”. Propozițiile logice, în schimb, pare a sugera el, se referă la lucrurile reale 
şi la proprietățile specifice lor. Această idee apare mult mai clar cu referire la 
numele logice, deosebite de Brentano în mod repetat de cele gramaticale prin faptul 
că primele numesc ceva, lucrurile, pe când celelalte (numele abstracte, ale 
entităților imaginare etc.) nu“. Însă, cu toate că nu numesc nimic real, 
semnifică şi ele ceva, numai că, în mod cu totul caracteristic concepției lui 
târzii, semnificația lor va fi tradusă sau redusă la una reală. Dacă ținem seama de 
faptul că Brentano menţine şi în perioada târzie teza că expresiile se raportează la 
lume prin intermediul semnificației lor, atunci, după cum se va vedea imediat, 
reducerea semnificațiilor ireale la semnificații reale are drept consecință că, în 
ultimă instanță, şi numele entităților raționale vor trimite tot la entități reale. 

După cum am semnalat deja, una dintre cele mai importante mutații care 
intervine în concepția lui Brentano asupra funcţiilor numelui după 1904 are în 
vedere funcția de indiciu a expresiilor în raport cu fenomenele psihice al căror 
conținut îl semnifică ele. Am văzut că în EL 80/2a distincţia dintre expresiile 
categorematice şi sincategorematice se suprapunea cu distincţia dintre formulele 
care constituiau expresia încheiată a unui fenomen psihic şi cele care nu 
îndeplineau această condiţie. Deşi în 1904 Brentano menţine ideea că expresiile 
categorematice sunt cele care au sens prin sine, pe când celelalte nu, el consideră 
începând din 1904 că toate expresiile, deci atât cele categorematice, cât şi cele 
sincategorematice, constituie expresia încheiată a unui fenomen psihic, fără ca prin 
aceasta formulele sincategorematice să dobândească sens de sine stătător. 
Elocvent pentru această stare de lucruri este următorul citat: „Cel care rosteşte L 
trădează că i-a apărut acest sunet în fantezie.” 

Strâns legat de această schimbare este faptul că, în textele discutate aici 
şi care marchează trecerea la perioada reistă, Brentano pune un accent deosebit pe 
funcţia de expresie a limbajului întrucât aceasta constituie pentru el o cale extrem 


5l WE, p. 76; de pildă, dacă cineva întreabă: „L-ai văzut pe X?”, şi primeşte ca răspuns „Da!”, 
atunci răspunsul este echivalent cu o propoziție principală completă: „Da, l-am văzut pe X.” Brentano 
distinge două tipuri de propoziţii principale: propoziţii ale gândirii pure şi cele care constituie 
expresia trăirilor afective (loc. cit.). 

5 Argumentul în virtutea căruia avem de a face aici cu propoziţii în sens gramatical, iar nu 
logic, este acela că aceste propoziții sunt, de fapt, propoziții secundare, aşadar propoziţii care pot fi 
reduse la formula „X a spus că...”. 

55 Loc. cit. 

* WE, p. 78, 81. 

5 WE, p. 77. 

de importantă de demonstrare a tezei reiste că numai ceea ce este real există şi 
poate fi reprezentat. După cum am menţionat deja, strategia utilizată de el în acest 
scop constă în a demonstra că propoziţiile sau cuvintele care exprimă fenomene 
psihice referitoare la entităţi nereale pot fi reduse la propoziţii sau cuvinte care 
exprimă fenomene psihice referitoare la entități reale. Voi ilustra această idee 
referindu-mă la problema numelui, întrucât ea este cu precădere tratată de Brentano 
în aceste texte: „Orice cuvânt, afirmă Brentano, îmi aduce la cunoştinţă ceea se 
întâmplă în spiritul sau în simţirea vorbitorului.” Faptul este valabil nu doar 
despre numele realului, ci şi despre numele nerealului. Acestea din urmă vor arăta 
că cel care le rosteşte gândeşte ceva care nu există în realitate ca atare, aşa cum este 
de pildă cazul cu virtutea sau culoarea sau gândirea în general, cu noţiunea de 
necesar, imposibil sau cu ceea ce este doar gândit, cu fiinţele imaginare, mitologice 
etc. Dacă însă în EL 80/2a se distingea între funcția de semnificare şi funcția de 
numire a acestor expresii, admițând că, deşi nu numesc ceva real, ele semnifică 
totuşi ceva, deci au un anumit sens care constituie chiar conţinutul actelor 
indicate prin expresiile respective, începând din 1904 el va opera permanent 
reducerea semnificaţiilor nereale la cele reale. Cu alte cuvinte, semnificațiile sau 
conținuturile prin intermediul cărora reprezentările şi actele psihice în general nu se 
raportează la obiecte reale vor fi analizate în aşa fel încât să fie puse în relaţie cu 
lucrurile reale. Brentano îşi ilustrează poziția îndeosebi prin referire la noțiuni 
abstracte precum virtutea sau la entități doar gândite. De pildă, expresia „virtute” 
arată că cel care o rosteşte gândeşte un om virtuos, iar nu, aşa cum ne-am aştepta, 
conceptul respectiv. Or, conform analizelor timpurii, expresia respectivă arăta că 
cel care o rostea gândea conţinutul acestei noţiunii care, deşi pentru el nu numea un 
universal ca atare, virtutea în sine sau virtutea ca obiect ideal, se aplica totuşi 
la obiecte reale, respectiv la cei care sunt purtătorii virtuţii, la oamenii 
virtuoşi. Acum însă, în mod caracteristic filosofiei lui târzii, vor fi eliminate 
conținuturile sau obiectele imanente actelor psihice, întrucât în relaţia act psihic 
conţinut / obiect imanent, ceea ce este real din punct de vedere psihic şi ceea ce 
contează pentru Brentano cu adevărat este numai actul şi, mai departe, purtătorul 
lui, persoana care-l trăieşte. La fel, cel care va spune „culoare” nu va reprezenta 
culoarea în sine — pentru Brentano nu există universalii —, ci va numi un obiect 
colorat, aşadar un obiect căruia i se aplică un adjectiv derivat de la numele general 
„culoare”. De asemenea, cel care va rosti „necesar” va reprezenta un individ care 
gândeşte apodictic ceva, fără să indice însă conceptul în discuţie, pe când în cazul 
obiectelor doar gândite (centauri, inorogi etc.) ceea ce va fi realmente 
reprezentat va fi persoana care le gândeşte, iar nu conținuturile respective. Totuşi, 
trebuie remarcat că, întrucât aceste conţinuturi pot fi foarte bine înfăţişate sau 
reprezentate concret, figurativ, poziția lui Brentano apare ca fiind una destul de 
contraintuitivă. 


56 ; 
Loc. cit. 

Toate aceste exemple arată că numele şi expresiile în general îşi păstrează 
funcţia de semnificare, modificându-se însă ceea ce semnifică ele de fapt: nu 
conţinuturi ale actelor, ci purtătorii reali ai acestor conţinuturi. Întrucât, după cum 
arată textul citat la început, Brentano menţine şi în perioada târzie teza că numele 
îşi numesc obiectele prin intermediul semnificației, rezultă că şi acum această 
funcţie de mediere a relației dintre nume şi obiect este exercitată de semnificaţie. 
Este vorba însă de o semnificație modificată dintr-una nereală în una reală. Drept 
urmare, va putea fi numit orice lucru real care prezintă proprietatea exprimată în 
semnificaţie, de pildă, orice individ virtuos, orice persoană care se gândeşte la 
fiinţe imaginare sau care emite o judecată necesară”. 

În concluzie, ceea ce se schimbă în problematica funcţiilor numelui după 
1904 nu este nici funcţia lor de semnificare, nici cea de numire, ci modul în care 
Brentano gândeşte acum funcția lor de indiciu, ca şi concepția asupra 
semnificaţiilor nereale. În ceea ce priveşte funcţia de indiciu sau de expresie în sens 
larg, ea este integrată în context comunicativ unde este gândită laolaltă cu funcția 
de comunicare a expresiilor lingvistice, pe când semnificaţiile nereale sunt reduse 
la semnificaţii reale, ceea ce, după cum am văzut, antrenează consecinţe importante 
în privinţa a ceea ce semnifică şi numesc expresiile referitoare la entități nereale”. 

Una dintre cele mai interesante consecinţe ale concepției prezentate este 
aceea că pune în lumină echivocul anumitor expresii filosofice importante din 
punct de vedere ontologic, de pildă expresia „es gibf” (există) Existierendes 
(existent) etc. În ceea ce priveşte expresia „es gib?”, Brentano susţine că avem de 
a face cu un nume gramatical — cu o expresie sincategorematică, căreia, în 
funcţie de context, îi este specifică fie o semnificaţie în sens propriu, fie una în sens 
impropriu. În sens propriu, expresia este folosită atunci când este în legătură cu 
adevăratele nume logice, aşadar cu nume de entităţi reale, ca în enunţurile: „Există 
un om”, „Există Dumnezeu”, ambele propoziții logice în sens propriu întrucât 
exprimă judecăţi afirmative care recunosc existenţa a ceva real. În schimb, în 
propoziţia „Există un obiect doar gândit”, „există” funcționează în sens impropriu 
întrucât, în realitate, la o analiză mai precisă, adică una efectuată din perspectivă 
reistă, se va dovedi că, de fapt, aici nu se exprimă recunoaşterea, ci, dimpotrivă, 
respingerea existenței a ceva. Altfel spus, entitatea reprezentată ca existentă nu 
există de fapt. Dimpotrivă, ceea ce se dovedeşte ca real în acest caz nu este 
conţinutul actului, ci doar actul care îl gândeşte şi purtătorul actului”. Aici iese în 
evidență încă o dată direcția strategiei reiste a lui Brentano, anume deplasarea 


57 V, în acest sens remarca lui Brentano conform căreia teremenul necesar se poate referi chiar 
la el personal în momentul în care emite o judecată necesară (WE, p. 78). 

58 Uneori, de pildă, se poate întâmpla că „.... ele arată gândirea a ceva al cărui nume este un alt 
cuvânt [decât expresia utilizată]. De pildă ««necesan» arată că gândesc pe cineva care judecă apodictic 
(într-un anumit fel arată, de asemenea, că eu emit acum o judecată apodictică oarecare). Iarăşi «go» 
arată că eu gândesc negativ ceva plin.” (WE, p. 78). 

* WE, p. 78-79. 


156 Ion Tănăsescu 


analizei de la elementul nereal din punct de vedere psihologic, conţinutul sau 
obiectul imanent actului (interpretat ca semnificaţie în manuscrisul EL 80/2a), spre 
elementele reale, spre actul psihic şi purtătorul lui, ca şi spre persoana care 
receptează mesajul. După cum am văzut mai sus, acesta este motivul pentru 
care în cazul noţiunilor abstracte, ca şi în cazul a ceea ce tradiția numea prin 
termenul „obiectiv” (entităţi imaginare, intenţii secunde (genul, specia)), Brentano 
susține că ceea ce este gândit de fapt în ultimă instanţă este cel care le reprezintă, 
iar nu noțiunile respective. La rigoare, am putea spune că, în cazul unor propoziţii 
afirmative de genul „Există un obiect doar gândit”, avem de a face cu propoziții 
negative deghizate, întrucât sensul lor real nu este unul pozitiv, ci negativ: nu există 
obiecte gândite, ci doar acte orientate spre ele“. 

Oricum, trebuie subliniat că, deşi Brentano reduce constant sensul acestor 
formulări la propoziţii referitoare la entităţi reale, existente spaţio-temporal şi 
implicate în lanţul cauzal al acţiunii şi reacţiunii, el este departe de a le contesta 
utilitatea în vorbirea cotidiană, întrucât întrebuințarea lor ne permite să ne 
raportăm cu uşurinţă şi comoditate la asemenea entități. Putem spune de pildă, 
„Există posibilitatea..., aceasta este o imposibilitate sau o necesitate etc.”, 
lucru care ar fi mult mai anevoios şi mai complicat dacă am decide să folosim 
verbele respective numai în sensul lor propriu, interzicând utilizarea lor 
improprie”!. 

Merită menţionat în final că tipul de analiză a expresiilor realizată de 
Brentano în manuscrisul EL 80/2a a făcut carieră în şcoala lui, fiind preluat şi 
dezvoltat de câţiva dintre cei mai proeminenți studenți ai lui, anume de 
Twardowski, de Husserl sau de Marty. 


© WE, p. 79. Această teză este valabilă pentru orice propoziţii referitoare la obiecte nereale 
şi formate cu expresii care exprimă existența precum „bestehen” sau „existieren”, ambele în 
sensul de a exista. 

6l WE, p. 80. 

& V., lucrarea deja menționată a lui Twardowski, întâia dintre Cercetările logice a lui Husserl 
consacrată chiar analizei expresiilor, ca şi lucrarea lui Anton Marty, Untersuchungen zur 
Grundlegung der allgemeinen Grammatik und Sprachphilosophie, Halle a. S. Max Niemeyer, 1908. 


FENOMENOLOGIE ŞI CRITICĂ A CUNOAŞTERII 
LA HUSSERL 

Abstract. Starting with the historical context of the development of the Husserlian 
phenomenology, the text discusses then the epistemological presuppositions that found 
the phenomenological approach. 


Key words: phenomenology, intuition, reduction, phenomenon, essence, evidence, 
theory of knowledge 


La sfârşitul secolului XIX, climatul cultural european se caracteriza prin două 
aspecte fundamentale: pe de o parte, un avânt masiv al ştiinţei şi, pe de altă parte, o 
neîncredere tot mai accentuată faţă de filosofie”. Este drept, scepticismul cel mai 
intens era îndreptat împotriva metafizicii, disciplină tradiţională a filosofiei, care, 
după critica ruinătoare a lui Im. Kant, cunoscuse un reviriment strălucit în perioada 
idealismului german, mai cu seamă în filosofia lui Hegel. În acest context, 
gânditorii au încercat să recâştige legitimitatea filosofiei, fie printr-o regândirea a 
acesteia ca ştiinţă şi ca disciplină integratoare, în care să fie interogate premisele 
fundamentale ale ştiinţei, fie prin interogarea propriilor presupoziţii şi metode. 
Astfel, neokantianismul, în continuarea proiectului kantian, încerca o reformulare a 
abordării de tip transcendental, iar Dilthey pornea la cercetarea proiectelor 
metafizice ale trecutului, considerându-le pe acestea ca tot atâtea expresii 
condiţionate istoric ale „Vieţii”?. Husserl îşi concepe programul filosofic ca o 
cercetare de tip ştiinţific a premiselor fundamentale ale ştiinţei înseşi, cercetare 
care se delimita de reflecția de tipul „Weltanschauung”, considerându-se o 
întreprindere fundamental rațională. Aceste premise sunt gândite de el ca fiind ceva 
„dat”, Husserl apropiindu-se din acest punct de vedere de concepţia pozitivistă?. 

Începuturile metodei fenomenologice husserliene se află în cercetările sale 
legate de psihologia descriptivă, denumită de el şi psihologie fenomenologică. La 
sfârşitul secolului nouăsprezece, psihologia preluase idealul ştiinţei experimentale, 
încercând, în prelungirea acestei preluări, să renunţe la concepte tradiționale 


x» 


precum „suflet” sau „conştiință”, considerate acum ca fiind cu totul imprecise, şi 


! Institutul de Filosofie şi Psihologie „Constantin Rădulescu-Motru“, Bucureşti. 

? Elisabeth Strâker, Die Phänomenologie Edmund Husserls. Vorbedingungen, Ausarbeitung, 
Wirkungen, în Elisabeth Strâker, Paul Jansen, Phănomenologische Philosophie, Miinchen/Freiburg, 
Karl Alber, 1989, p. 15. 

? Ibidem, p. 15-16. 

4 Ibidem, p. 16. 

orientându-şi metoda spre o abordare cantitativă. Această reorientare risca însă să 
reducă dimensiunea umanului în psihologie la ceva pur material. În orice caz, 
obiectul psihologiei, în noul context empiric al idealului ştiinţific, era unul incert, 
în jurul său iscându-se numeroase polemici. O serie de sugestii au venit din partea 
lui Franz Brentano şi a lucrării sale, Psihologia din punct de vedere empiric. 
Autorul, acceptând pe deplin noul concept empiric al ştiinţei, încerca să treacă 
dincolo de acesta, spre o experienţă originară, una care să aibă un rol întemeietor în 
raport cu experienţa ştiinţifică”. Brentano spune că tot ceea ce nu are un caracter 
empiric trebuie exclus din ştiinţa care este psihologia. Însă acest caracter empiric 
însemna faptul de a fi dat în mod nemijlocit în experiența internă, de a „apărea”. 
De aici şi termenul de fenomen psihic pe care Brentano îl conferă acestor 
conținuturi. Specificul lor este acela de a fi orientate infențional spre un conţinut 
mental sau spre un obiect, indiferent de realitatea ca atare a acestor obiecte. Astfel 
se pun bazele unei noi discipline, psihologia descriptivă, respectiv „fenomenologia 
descriptivă”, aşa cum se exprimă Brentano într-o prelegere proprie”, o disciplină 
care se delimitează de psihologia genetică sau de cea experimentală, printr-un 
obiect clar şi o metodă specifică. 

Noua perspectivă şi metodă a fost curând preluată şi de alți cercetători, 
printre aceştia numărându-se E. Husserl, Carl Stumpf sau Alexius Meinong. Însă 
tot atât de repede au început să apară şi întrebări cu privire la statutul acestor 
obiecte intenționale şi la modul în care trebuia gândită realitatea lor. Mai ales cu 
privire la statutul logicii, în contextul în care în epocă fuseseră exprimate 
numeroase încercări de reducere a domeniului logicii la cel al psihologiei, se 
impunea nevoia unei delimitări de psihologismul tot mai dominant, lucru pe care 
Husserl l-a făcut în lucrarea sa Cercetări logice. Prin această abordare, Husserl va 
reuşi să demonstreze că psihologia, nici măcar cea descriptivă, nu poate fi 
considerată în măsură să întemeieze logica şi filosofia în general. Pe de altă parte, 
totuşi fenomenele psihice, în descriere brentaniană, ridicau o serie de probleme cu 
privire la felul în care ele ne sunt „date”. Chiar dacă obiectele acestor fenomene 
apar ca fiind exterioare lor, în schimb procesele în interiorul cărora ne sunt date, 
procese precum fantezia, gândirea sau percepţia, ridică o serie de întrebări cu 
privire la posibilitatea lor de a fi descrise în mod adecvat, dat fiind faptul că aici nu 
mai poate fi atinsă niciun fel de intersubiectivitate prin care să poată fi verificate 
rezultatele cercetării, deschizându-se astfel câmpul pentru o subiectivitate 
arbitrară. Toate acestea vor fi întrebări cărora viitoarea disciplină a fenomenologiei 
urma să le răspundă. În schimb, deoarece conştiinţa este caracterizată de Brentano 
ca fiind totalitatea fenomenelor psihice, fenomene care, în principiu, ne sunt 


ê Ibidem, p. 22. 
7 Ibidem, p. 24. 
8 Ibidem, p. 27. 

accesibile imediat, ca fiind „date”, se obține pentru prima oară un concept al 
conştiinţei unitar”, care va sta la baza viitoarelor cercetări fenomenologice. 

Caracterul de „dat” al fenomenelor fizice se baza, în discursul lui Brentano, 
pe preluarea presupoziţiilor metodologice ale ştiinţei vremii sale. Fenomenele 
fizice erau, cu alte cuvinte, concepute de Brentano într-o manieră ontologică, el 
depăşind astfel rigorile metodologice ale gândirii fenomenologice. Aceste 
fenomene erau concepute în sensul kantian, ca Erscheinungen, respectiv ca nişte 
ansambluri cărora li se contesta existența obiectivă!”, pe care ştiinţa le determina 
însă potrivit propriilor metode descriptiv-cauzale. Tocmai această contestare 
implica însă depăşirea criteriilor pur descriptive ale metodei brentaniene, 
introducând presupoziţii de altă natură. 

Un alt moment care a contribuit la apariţia problematicii fenomenologice a 
fost empiriocriticismul, reprezentat de R. Avenarius şi E. Mach. Aceştia 
intenționau să depăşească dualismul cartezian, respectiv distincția şi separația 
dintre conştiinţă şi obiectele exterioare conştiinţei. Ei nu au încercat să facă însă 
acest lucru printr-o revenire la punctul de vedere berkleyan sau prin reducerea 
psihicului la ştiinţele legate de corp. Dimpotrivă, Mach considera că o asemenea 
procedare este una autocontradictorie. El ajunge la concluzia că există un fel de 
cerc vicios în modul în care era înțeleasă percepţia. În explicarea ştiinţifică a 
acestui proces psihic erau utilizate concepte şi presupoziţii teoretice, respectiv 
elemente care conţineau un grad înalt de elaborare. Însă toate aceste elaborări 
presupun un fel de înţeles originar al percepţiei, un sens al experienței nemijlocite a 
subiectului uman. Mach era interesat tocmai de stratul reprezentat de percepţie 
anterior oricăror elaborări teoretice şi de modul în care se putea ajunge la o 
cunoaştere a acestuia, deci de acea experiență nemijlocită a subiectului pe care se 
bazează toate elaborările teoretice ulterioare. Această interogaţie, căreia Mach nu-i 
va putea găsi un răspuns adecvat, va reprezenta unul dintre impulsurile esenţiale 
pentru Husserl şi pentru problematica fenomenologică a unei experienţe originare 
şi întemeietoare în raport cu ştiinţa!!. 

În contextul încercării lui Husserl de a respinge întemeierea psihologică a 
logicii şi a valabilităţii logice în general, apar ideea autonomiei logicii ca ştiinţă, 
dar şi ideea necesităţii unei noi investigări a felului în care era întemeiată 
valabilitatea cunoaşterii noastre. Această întemeiere, pornind de la orizontul 
deschis de precursorii amintiţi, Husserl o caută într-o sferă de experienţe originare 
a conştiinţei. Acestea nu trebuie să fie construite pe baza metodelor şi 
presupoziţiilor ştiinţifice (cum este de pildă conceptul de senzație din psihologia 
experimentală, concept care are la bază relația dintre stimul şi senzaţie în înţelesul 
cauzal-mecanic), ci trebuie să fie accesibile în mod nemijlocit, iar rolul 


” Ibidem, p. 30. 

întreprinderii filosofice va fi acela de a le descrie (dat fiind faptul că o „explicare” 
a lor nu ar face decât să reintroducă instrumentarul conceptual ştiinţific, adică 
tocmai ceea ce aceste experiențe urmăreau să fundamenteze), intenție căreia 
Husserl îi va da curs în ultimele două dintre cele şase Cercetări logice ale sale. 
Excluderea tuturor acestor presupoziţii teoretice va dobândi un conţinut pozitiv 
prin postulatul fundamental al lui Husserl al intuiției sau al vederii”. „Faptul că 
orice intuiţie este o sursă legitimă a cunoaşterii în ceea ce priveşte datul, aşa cum 
este el dat, însă, de asemenea, doar în limitele în care acesta este dat, a devenit 
pentru Husserl „principiul tuturor principiilor” în fenomenologie, mai târziu, el 
fiind prezentat, sub forma de „principiu al evidenţei” drept principiu „de normare 
consecventă” al metodei fenomenologice.”"* În această preeminență a intuiției şi în 
rolul pe care faptul intuirii îl joacă la Husserl pentru întemeierea cunoaşterii putem 
vedea ecoul pe care ideile Criticii rațiunii pure le-au avut în cultura europeană a 
secolelor XIX-XX. 

După cum se ştie, pentru Kant, intuiţia este momentul hotărâtor al 
cunoaşterii, dat fiind faptul că abia prin intuiţie ne pot fi date obiectele în genere, 
gândirea neputându-şi produce prin ea însăşi obiectul, ci fiind constrânsă să apeleze 
de fiecare dată la intuiţie. Spre deosebire de Kant, intuiţia husserliană nu este una 
care să-şi dobândească obiectul imediat, cu alte cuvinte nu este ceea ce Kant numea 
„intuiție empirică”. Intuiţia husserliană, în ciuda nemijlocirii sale şi a obiectelor 
care apar în interiorul ei, este rezultatul unui efort analitic, de „dezvăluire”, de 
scoatere la lumină, de eliminare a diverselor conţinuturi suprapuse care ocultează 
conținutul intuitiv originar. Tocmai de aceea această intuiție are, de fapt, un 
caracter „reflexiv”!* — aspect reliefat şi de cerința husserliană a întoarcerii la 
lucrurile însele („auf die Sachen selbst zurückgehen“) —, aspect pe care intuiţia 
kantiană nu-l avea. În măsura în care, pe de altă parte, în această intuiţie, pentru 
Husserl, sunt date conţinuturi pe care le putem sesiza doar prin reflexie, ea nu este, 
ca la Kant, o caracteristică a ceea ce Kant numea „sensibilitate”, opunând-o pe 
aceasta din urmă „intelectului” şi separând în acest fel natura umană într-o manieră 
oarecum carteziană. E vorba despre o intuiţie (Anschauung) a cărei vedere este o 
vedere „noetică”, adică una interioară, şi nu exterioară. Tocmai de aceea această 
intuiție este intim asociată cu gândirea, sau, mai bine spus, este chiar miezul 
gândirii, sfera din care emerge gândirea, iar nu un plan care i s-ar opune gândirii. 
Dacă ar fi să continuăm comparaţia cu Kant, am putea spune că această intuiție 
corespunde, oarecum, conţinuturilor pe care le produce imaginaţia productivă la 
Kant, sub forma schematismului intelectului pur, schematism care introduce un fel 
de conţinut „vizual” (schema conceptelor pure ale intelectului) în categoriile pur 
formale ale intelectului. Spre deosebire de întreprinderea kantiană, care rămâne 
una, din acest punct de vedere, speculativă — dat fiind faptul că se bazează pe o 

construcţie intelectuală, iar nu pe o sesizare nemijlocită —, cea husserliană caută ca 
prin „intuiţie” să descopere acte ale conştiinţei accesibile şi sesizabile imediat. 
Astfel, fenomenologia devine un proiect filosofic de tip „analitico-descriptiv”!5, în 
sensul că prin analiză sunt scoase la suprafaţă actele întemeietoare ale conştiinţei, 
iar prin descriere sunt prezentate conţinutul şi structura acestora. 

În ciuda aparenţei unei orientări psihologice (interioritatea conştiinţei) a 
fenomenologiei, întreprinderea huserliană nu are în vedere conţinuturi empirice ale 
conştiinţei, ci conținuturi „eidetice”, aşadar „eidosuri”, respectiv forme pure lipsite 
de un caracter individual şi, prin aceasta, empiric. 

Dacă primul volum, cu caracter introductiv, al Cercetărilor logice părea să-l 
recomande pe Husserl drept un platonist, cele şase Cercetări ulterioare păreau să-l 
prezinte, totuşi, în mod paradoxal, drept un adept al psihologismului'“. Aceasta mai 
cu seamă datorită vocabularului care apela la termeni cu rezonanţă psihologică, dar 
chiar şi exprimării husserliene înseşi, potrivit căreia o logică pură nu ne poate fi 
dată ca atare, ci doar prin intermediul diferitelor „experienţe” care o concretizează. 
Intenţia lui Husserl părea aceea de a realiza o cercetare descriptivă a proceselor în 
care apar elementele logicii pure. Din acest punct de vedere, Husserl însuşi îşi 
descrie propria metodă folosind terminologia brentaniană, drept o „psihologie 
descriptivă”, afirmând că „fenomenologia este psihologie descriptivă”. 
Posibilelor critici care l-ar prezenta drept un promotor al psihologismului, Husserl 
le răspunde însă că logica şi psihologia reprezintă pentru el două ştiinţe complet 
separate, iar că psihologia nu întemeiază logica, aşa cum consideră psihologismul, 
ci descrierile psihologice sunt doar un drum care ne conduce spre sesizarea 
entităţilor logicii pure”, concretizate mereu în conţinuturi empirice ale conştiinţei. 
Această perspectivă se va schimba ulterior, când Husserl se va delimita de această 
poziţie, considerând că entităţile logicii pure au de fapt un caracter ideal — pe care 
nicio concretizare empirică în conştiinţă nu le poate exprima complet, ci doar 
aproxima — şi că obiectul fenomenologiei îl reprezintă tocmai aceste entități: 
„Cercetările logice au prezentat fenomenologia drept o psihologie descriptivă (cu 
toate că interesul legat de teoria cunoaşterii era preeminent în ele). Trebuie însă să 
distingem această psihologie descriptivă, şi anume înţeleasă ca fenomenologie 
descriptivă, de fenomenologia transcendentală... 

Ceea ce a fost caracterizat în lucrarea mea Cercetări logice drept 
fenomenologie psihologică descriptivă are în vedere însă simpla sferă a trăirilor 
conform conţinutului lor real. Trăirile sunt trăiri ale Eului care trăieşte, în acest 
sens ele sunt raportate în mod empiric la obiectitățile naturale. Pentru o 


15 Ibidem, p. 40. 

15 H, Spiegelberg, The Phenomenological Movement. A Historical Introduction, vol. 1I, 
Martinus Nijhoff, The Hague, 1965, p. 101. 

1 Ed. Husserl, Logische Untersuchungen, zweiter Teil, Untersuchungen zur Phänomenologie 
und Theorie der Erkenntnis, Halle, Max Niemeyer, 1901 p. 18. 

15 Ibidem. 

fenomenologie care vrea să aibă caracterul unei teorii a cunoaşterii, pentru o teorie 
eidetică (Wesenslehre) a cunoaşterii (a priori), relaţia empirică trebuie eliminată. 
Aşa creşte o fenomenologie transcendentală, aceea care era de fapt teoria care era 
expusă în mod fragmentar în Cercetări logice.” 

Ce sunt însă aceste entităţi ale logicii pure? Ele sunt de fapt celebrele esențe, 
respectiv universalii, semnificații generale care stau la baza oricărei propoziţii, 
având un caracter general, dar care susțin şi concretizări empirice în interiorul 
conştiinţei. Ele sunt în conştiinţa şi în gândirea noastră, însă această afirmaţie nu 
implică ipostazierea lor într-o manieră platoniciană. Ele au, pentru Husserl, doar o 
întâietate la nivelul actelor de gândire, nu şi în ordinea realului: „Interesul legat de 
teoria cunoaşterii, interesul transcendental, nu vizează existența obiectivă şi 
stabilirea de adevăruri pentru existenţa obiectivă, aşadar nu vizează ştiinţa 
obiectivă. Existenţa obiectivă aparţine ştiinţei obiective iar ceea ce-i lipseşte sub 
aspectul completitudinii în această privinţă ştiinţei obiective, trebuie să-i rămână ca 
scop doar ştiinţei obiective şi numai ei. Interesul transcendental, interesul 
fenomenologiei transcendentale, vizează mai degrabă conştiinţa ca conştiinţă, 
vizează doar fenomenele, şi anume fenomenele în dublul sens: 1. în sensul de 
fenomen (Erscheinung), în care obiectivatea apare, 2. pe de altă parte, în sensul de 
obiectitate considerată doar în măsura în care ea apare în fenomene 
(Erscheinungen), şi anume într-un mod „transcendenta!”, prin eliminarea oricăror 
puneri (Setzung) empirice ... 

A clarifica corelațiile dintre ființa adevărată şi cunoaştere şi astfel a cerceta 
corelațiile dintre act, semnificație, obiect este sarcina  fenomenologiei 
transcendentale (sau a filosofiei transcendentale).”2 

Există, consideră Husserl, o „atitudine spirituală naturală”, care este orientată 
spre lucrurile din lume, fără a fi interesată de chestiunile critice privind cunoaşterea 
însăşi. Această atitudine naturală este, am putea spune, cufundată în experiența 
legată de aceste lucruri, nu se detaşează de ea, nu reflectează asupra legăturii 
noastre cu ele, ci doar asupra felului în care sunt constituite aceste lucruri în 
domeniul lor natural. În legătură cu aceste lucruri, noi ajungem să facem tot felul 
de afirmaţii şi să elaborăm judecăţi individuale sau universale, exprimând prin ele 
ceea ce ne oferă, spune Husserl, „experiența directă”?!. Experienţa directă nu este 
însă doar o simplă „reflectare” a ceea ce ni se înfăţişează în mod actual, imediat în 
percepție, ci este mult mai mult, este, în acelaşi timp, şi o organizare logică a celor 
percepute de noi, organizare prin care noi depăşim permanent sfera nemijlocitului, 
fie prin generalizări sau prin corelaţii, conexiuni şi deducții logice. De asemenea, 
este posibil ca în această organizare logică a experienței să apară şi contradicții, în 


19 Ed. Husserl, citat din manuscris de Walter Biemel, în W. Biemel, Einleitung des 
Herausgebers, în Ed. Husserl, Die Idee der Phänomenologie. Fünf Vorlesungen, în Hua, vol. II, 
Haag, Martinus Nijhoff, 1950, p. IX-X. 

” Ed. Husserl, citat din manuscrisul B H 1, B1. 25 a de Walter Biemel, ed. cit., p. VIII. 

?l Ed. Husserl, Die Idee der Phänomenologie. Fünf Vorlesungen, ed. cit., p. 17. 

care felul în care înţelegem sau încercăm să înțelegem un anumit aspect al acestei 
experiențe contrazice cunoştinţe anterioare verificate de noi şi, prin aceasta, 
confirmate, fapt care ne conduce la o respingere a înțelegerii situaţiei prezente, pe 
baza cunoştinţelor trecute. Cu alte cuvinte, experienţa naturală nu este niciodată 
doar natură, adică doar aspect exterior, ci i se asociază mereu şi semnificaţii care ne 
aparţin şi pe care le introducem mereu în ea pentru a o putea prelucra. Ştiinţele, 
care au ca obiect domeniul naturii, se menţin în această exterioritate, utilizând, de 
asemenea, într-o manieră extrem de elaborată, întregul arsenal prin care noi 
organizăm în mod obişnuit această experiență. Această atitudine de gândire se 
opune tipului de gândire filosofic, care este orientat nu spre cunoaşterea lucrurilor 
din natură, ci spre posibilitatea noastră de a cunoaşte aceste lucruri. Dacă pentru 
atitudinea naturală, posibilitatea noastră de cunoaştere apare ca fiind ceva cât se 
poate de firesc — ca un fel de „fapt al naturii, ea este o experienţă a unor ființe 
organice oarecare înzestrate cu capacitatea de a cunoaşte, ea este un fapt 
psihologic”? —, pentru atitudinea filosofică această posibilitate apare dintr-o dată 
ca un „mister”%5. Dacă în atitudinea naturală, obiectele sunt reale, pentru atitudinea 
filosofică apare întrebarea cum este posibilă raportarea noastră la ele şi cât de 
conformă este cunoaşterea noastră la ele. Această întrebare este însă sursa a 
numeroase contradicții, şi, în măsura în care conformitatea cunoaşterii noastre față 
de lucrurile reale este negată, aşa cum s-a întâmplat acest lucru mai cu seamă în 
filosofia modernă, ea este sursa solipsismului. Calea prin care aceste contradicții şi 
aporii pot fi ocolite este critica cunoaşterii. Husserl, care în prima decadă a 
secolului XX, stă sub influenţa lecturilor sale din Critica rațiunii pure, vede în 
această disciplină nu o analiză a raportării cunoaşterii noastre la obiecte, ci o 
analiză şi o clarificare a categoriilor prezente în cunoaşterea noastră, categorii care 
întemeiază, de fapt, cunoaşterea noastră concretă a obiectelor naturale. De aceea, 
afirmă Husserl, „dacă facem abstracţie de scopurile metafizice ale criticii 
cunoaşterii şi ne menţinem exclusiv la sarcina ei de a clarifica esenţa cunoaşterii şi 
a obiectualității (Gegenstândlichkeit) cunoaşterii, atunci critica cunoaşterii este 
fenomenologie a cunoaşterii şi a obiectualităţii cunoaşterii şi formează partea 
primă şi fundamentală a fenomenologiei în general. 

Fenomenologie: aceasta înseamnă o ştiinţă, un complex de discipline 
ştiinţifice; fenomenologie înseamnă însă deopotrivă şi mai ales o metodă şi o 
atitudine de gândire: atitudinea de gândire specific filosofică, metoda specific 
filosofică.” Aidoma filosofilor de după Kant, şi chiar aidoma lui Kant, metoda 
filosofiei este privită de Husserl ca fiind diferită de metoda ştiinţifică, Husserl 
amintind faptul că, de la Descartes încoace, adeseori ştiinţa a fost privită drept un 
model pentru filosofie. Dacă diferenţa, pentru Husserl, între cele două discipline 
rezidă tocmai în dimensiunile diferite ale obiectelor lor, anterior, la Hegel 


* Ibidem, p. 19. 
% Ibidem, p. 19. 
” Ibidem, p. 23. 

bunăoară, această diferență era o diferență care ţinea de necesitatea inerentă 
gândirii înseși”: ştiinţa, în mod concret matematica, nu posedă o necesitate a 
demersului propriu, aşa cum apare acest lucru în filosofie. Demonstraţiile 
matematice au, prin faptul că apelează la construcţii, o mare doză de arbitrariu, iar 
concluzia nu derivă cu necesitate din premise, ci din construcția asociată 
demonstraţiei. Deşi, pentru Husserl, filosofia trebuie să îşi păstreze specificitatea 
metodei, raționalitatea, pe care o revendica deja Descartes, sub forma a ceea ce este 
clar şi distinct, pentru filosofie, pornind în această privinţă, de la modelul oferit de 
matematică, trebuie păstrat, socoteşte autorul Cercetărilor. Critica cunoaşterii, într- 
adevăr, nu trebuie să se lase prinsă în dificultăţile insolubile ale gândirii raportului 
dintre cunoaştere şi obiectul ei, ci trebuie să se aplece doar asupra momentului 
cunoaşterii, asupra constituţiei acesteia şi a momentelor sale, lăsând complet 
indecisă problema raportului. Această dare la o parte a uneia dintre problemele care 
au marcat gândirea modernă este ceea ce înţelege Husserl prin celebra epoché, 
punerea între paranteze a lumii: este vorba de o soluţie metodologică, am putea 
spune, care-i permite lui Husserl să se orienteze spre un domeniu în care 
raționalitatea filosofică îşi păstrează neştirbită valoarea. Actul cogitativ, şi nu 
obiectul asupra căruia el se îndreaptă, rămâne mereu un fapt care rămâne 
indubitabil: „Oricum aş percepe, spune Husserl, mi-aş reprezenta ceva, aş judeca 
sau aş raționa, oricum ar sta lucrurile cu certitudinea sau incertitudinea, cu 
obiectualitatea sau lipsa de obiectualitate a acestor acte, în privința percepţiei este 
absolut clar şi cert că eu percep aceasta şi aceasta, în privinţa judecății că eu judec 
aceasta şi aceasta etc. 

Descartes a făcut aceste reflecții în alte scopuri: modificându-le într-un sens 
adecvat, ele pot fi întrebuințate însă aici." Pentru Husserl, aşadar, sfera actelor 
interioare rămâne una „absolut” certă, iar această certitudine se bazează, în maniera 
argumentării solipsiste, dar şi carteziene sau kantiene, pe faptul că aceste acte ne 
sunt date în sfera interioară, imediată, şi nu aidoma lucrurilor exterioare prin 
mijlocirea unor interpuşi. 

Ajunşi în acest context al discuţiei, putem aminti ceea ce spune Hegel cu 
privire la această problemă: de fapt, separaţia dintre obiectul cunoaşterii extern şi 
actul cunoaşterii intern, operată de filosofia critică kantiană, este o separație 
metafizică, una care nu poate fi probată de nimic, o pură teză speculativă (în ciuda 
faptului că Im. Kant se ferea atât de mult de speculație). A construi o întreagă 
teorie critică a cunoaşterii pornind de la această premisă, care pare de bun simţ, 
conduce la pierderea unei tematici esenţiale a filosofiei: realitatea (critică formulată 
şi de Max Scheler la adresa fenomenologiei husserliene). Acestei atitudini i se 
poate opune la fel de legitim cealaltă teză metafizică, potrivit căreia cunoaşterea 
noastră este în acord cu obiectul ei şi îl poate cunoaşte. Această teză este aceea a 


25 A se vedea, în această privință, Prefaţa la cartea lui Hegel, Fenomenologia spiritului. 
* Ed. Husserl, Die Idee der Phänomenologie. Fünf Vorlesungen, în Hua, vol. IL, p. 30. 

identităţii dintre cunoaştere şi obiect, şi conduce, fireşte, la cu totul alte rezultate 
decât atitudinea critică. De aceea, într-o asemenea filosofie nici nu se pune 
problema unei analize a facultății de cunoaştere, în scopul cunoaşterii mai bune a 
angrenajului, care, producând cunoaşterea, ar putea (eventual) falsifica obiectul 
real asupra căruia se îndreaptă. Se pune problema unei descrieri a evoluţiei 
cunoaşterii, a dezvoltării şi articulării din ce în ce mai complexe a acestei 
cunoaşteri, e vorba aşadar de o filosofie a „Spiritului”. 

Spre deosebire de această atitudine care simte terenul ferm sub picioare în 
relaţia cu realitatea, atitudinea critică a cunoaşterii, căreia i se asociază şi Husserl, 
nu vede ca fiind cert decât ceea ce este dat în spațiul trăirii: „Orice trăire intelectivă 
şi orice trăire în general, prin faptul că este realizată, poate deveni obiectul unei 
intuiții pure şi al unei înţelegeri, iar în această intuiţie ea este ceva dat în mod 
absolut. Ea este dat ca un existent (Seiendes), ca un ceva imediat (Dies-da), a cărui 
existență nu are niciun sens să o pun la îndoială. Pot să mă întreb, ce-i drept, ce fel 
de existență este aceasta şi cum se raportează acest mod de existență la altele, pot, 
în continuare, să mă întreb ce vrea să însemne aici fapt-de-a-fi-dat (Gegebenheit) şi 
pot, reflectând în continuare, să-mi aduc în intuiție faptul intuiţiei înseşi în care 
acest fapt-de-a-fi-dat, respectiv acest mod de a fi se constituie. Însă eu mă mişc în 
continuare pe un teren absolut, cu alte cuvinte: această percepție este şi rămâne, 
atât timp cât ea durează, ceva absolut, un ceva imediat (Dies-da), ceva care este în 
sine ceea ce este, ceva, în raport cu care eu pot măsura, ca prin intermediul unui 
criteriu ultim, ceea ce pot să însemne şi trebuie să însemne aici existenţă şi fapt-de- 
a-fi-dat, cel puțin, fireşte, pentru natura existenţei şi a faptului-de-a-fi-dat, care este 
exemplificată printr-un „ceva-imediat” (Dies-da). Şi aceasta este valabil pentru 
toate formațiunile specifice gândirii, oriunde ar fi ele date. Ele toate pot fi însă şi 
ceva dat în fantezie, ele pot sta „ca şi cum” ar fi înaintea ochilor şi totuşi să nu aibă 
un caracter imediat ca prezenţe actuale, ca percepții, judecăţi, etc. realizate în mod 
actual. Chiar şi atunci ele sunt într-un anumit sens daturi (Gegebenheiten), ele ne 
stau într-un mod intuitiv înainte, noi nu vorbim despre ele printr-o aluzie vagă, 
printr-o vizare goală, ci le intuim, iar intuindu-le noi le putem detaşa, prin intuiţie, 
esenţa, constituţia, caracterul imanent şi putem să ne adaptăm discursul printr-o 
raportare pură la bogăţia intuită a clarității.”” 

Se observă, aşadar, că interesul fenomenologic vizează actele noastre care pot 
fi date, actualizate prin intuiţie (anschauen, schauen), printr-o vedere interioară. 
Însă specificul acestei intuiţii este faptul că obiectul ei nu este unul ce ţine de 
sensibilitate, ci de intelect, fără însă a fi totuşi prin aceasta concept. E vorba de o 
intuiție în sensul că obiectul a ceea ce este văzut în această vedere interioară are un 
caracter singular (Husserl spune:  „singulăre cogitatio’ sau „die 
phänomenologisch singulären Gegebenheiten der cogitatio”), actul respectiv stă 


” Ibidem, p. 31. 
?8 Ibidem, p. 49. 

oarecum „singur” în raza vederii interioare. În orice caz, această singularitate nu 
trebuie înțeleasă în sensul existenței a numeroase trăsături accidentale, care l-ar 
particulariza, aşa cum particularizează culoarea părului un individ faţă de un altul. 
Această singularitate trebuie privită din punctul de vedere al intuiției: ceea ce 
intuim are mereu unicitate. Spre deosebire de această intuiţie, un concept nu poate 
fi sesizat nemijlocit, ci conceptul ne este accesibil doar în pluralitatea obiectelor 
care-l concretizează, oarecum printr-un fel de deducție. Hegel trebuie amintit din 
nou în acest sens, el fiind cel care, în istoria filosofiei moderne, insistă într-un mod 
grandios pe faptul mijlocirii conceptului. 

În contextul în care, în epocă, raportul dintre subiectul cunoaşterii şi obiectul 
acesteia este pus în discuţie, Husserl consideră, aidoma lui Descartes, că momentul 
cogitaţiei, al reflexiei, poate fi considerat o evidenţă şi reprezintă o cunoştinţă 
absolută cu care poate începe cunoaşterea. Această reflexivitate (cogitatio) asigură 
caracterul imanent al cunoaşterii. Ea nu mai trebuie întemeiată de nimic din afară, 
şi este absurd să pretinzi ca această reflexivitate să fie la rândul ei întemeiată printr- 
o ştiinţă oarecare, întrucât în această ştiinţă se porneşte nu de la imanența 
cunoaşterii, ci de la premisa acțiunii exterioare a obiectului asupra facultăţii de 
cunoaştere. În ceea ce priveşte cunoaşterea preştiinţifică şi cea ştiinţifică, avem de- 
a face cu obiecte care sunt transcendente actului de cunoaştere, care stau în afara 
lui. lar, de aici, apare şi caracterul problematic al raportului dintre aceste două 
planuri, întrucât modul în care această transcendență a obiectului este integrată în 
actul de cunoaştere rămâne o enigmă. Spre deosebire de această situaţie, în critica 
cunoaşterii, pe care o are Husserl în vedere, obiectul nu mai este transcendent, ci 
imanent, actele cunoaşterii nu sunt în afara cunoaşterii ca atare, ci în interiorul ei. 
De pildă, faptul că ştim că percepem, respectiv actul percepţiei înseşi, ca obiect al 
cunoaşterii, este un act care ne aparţine, iar nu ceva exterior. 

Transcendenţa prezintă două trăsături“: pe de o parte, obiectul actului 
cunoaşterii nu este dat în mod real în actul cunoaşterii, spre deosebire de actul 
cognitiv, care este sesizat ca fiind ceva real în interiorul nostru. (Într-un anumit 
sens, termenul de „real” este gândit într-o manieră empiristă, fireşte, nu în sensul că 
ar presupune senzaţia, ci în sensul potrivit căruia esse est percipi: ceea ce este 
gândit ca fiind real ne este dat în conştiinţă în mod nemijlocit, tocmai prin această 
vedere interioară, prin anschauen. Mai târziu, Max Scheler va recunoaşte, în 
această privință, că fenomenologia este, într-o oarecare măsură, şi un fel de 
empirism.) Şi, pe de altă parte, transcendenţa obiectului înseamnă că acesta nu este 
dat în mod nemijlocit, aşa cum este dat actul cunoaşterii şi care, tocmai de aceea, 
poate fi intuit. Obiectul cunoaşterii naturale sau al celei ştiinţifice nu este dat prin 
el însuşi, ci este doar vizat în actul de cunoaştere, de unde şi mijlocirea sa. Aşa cum 
se vede, cele două aspecte ale transcendenţei obiectului sunt corelative”.. 


30 Ibidem, p. 35. 
31 Ibidem, p. 35. 

Din aceste două trăsături ale transcendenței obiectului rezultă însă şi 
trăsăturile actului cunoaşterii sau al conştiinţei în general: el are un caracter rea! şi 
lui îi revine un caracter intențional. Dacă în privința primei trăsături planau încă o 
serie de neclarităţi, prin atribuirea caracterului intenţional oricărui act al conştiinţei, 
Husserl va circumscrie definitiv obiectul de studiu al metodei fenomenologice: 
cercetarea intenţionalităţii conştiinţei. 

Tot din discuţia privind transcendenţa obiectului cunoaşterii naturale sau 
ştiinţifice va rezulta şi un alt moment al metodei fenomenologice: în măsura în care 
orice obiect transcendent rămâne ceva doar mijlocit, a cărui relaţie cu actul de 
cunoaştere rămâne pentru totdeauna o enigmă, tot ceea ce va fi caracterizat printr-o 
asemenea transcendenţă va fi supus unei reducții, care presupune ca „orice 
transcendență implicată (în gândirea obiectului — n. C. B.) să fie etichetată cu 
semnul eliminării sau cu semnul indiferenţei, al nulităţii epistemologice, cu un 
semn care spune: existenţa oricăror asemenea transcendenţe, fie că eu cred sau nu 
în existența lor, nu mă interesează în acest context, aici nu este locul să judec 
asupra lor, acest fapt rămâne cu totul în afara interesului meu actual.” Reducţia 
fenomenologică nu neagă aşadar existenţa lumii exterioare, condamnându-ne astfel 
la solipsism. Ea nu face decât să elimine un interes teoretic, reclamând doar ca 
filosoful să se abţină de la o discuţie care, în mod principial, nu poate conduce la 
niciun rezultat: discuția privind modul în care obiectul transcendent poate fi 
integrată în actul de cunoaştere. „Lumea”, aşadar, există, în continuare, pentru 
fenomenolog, doar discuţia privind posibila ei „reflectare” în cunoaştere este dată 
la o parte. 

Reducţia fenomenologică este o reducere la fenomene (în sensul 
fenomenologic al termenului, la esențe). Ea nu este o întoarcere spre interioritatea 
psihică a individului, ci o orientare a privirii spre actul înțeles, identic în orice 
individ. Percepția, de pildă, ca act, eliberată de obiectul ei exterior, atunci când 
percepem ceva, când gândim „eu percep acest obiect”, nu este relaționată cu 
individualitatea mea, cu trecutul şi cu personalitatea mea. Este conştientizarea unui 
act, detaşată însă de ceea ce este cel care realizează acel act. Un asemenea act pur 
reprezintă un fenomen: „Eu pot însă, atunci când percep, să-mi orientez privirea, 
într-o manieră pur contemplativă, asupra percepției exclusiv, aşa cum este ea, şi să 
ignor relația sa cu eul meu sau să fac abstracţie de această relație: atunci, percepția, 
surprinsă prin această contemplare şi astfel delimitată, este una absolută, o 
percepţie care este separată de orice transcendenţă şi este dată ca un fenomen pur în 
sensul fenomenologiei.“* Fenomenul este, aşadar, acea corelaţie din interiorul 
conştiinţei care constituie (întemeiază, face posibilă) experienţa a ceva, ceva care 
poate fi un lucru, un om, un sentiment, un număr, o dorință” etc. 


3? Ibidem, p. 39. 
33 Ibidem, p. 44. 
%4 Hans-Helmuth Gander (Hrsg.), Husserl-Lexicon, Darmstadt, ed. cit., p. 227. 

Asemenea fenomene au un caracter a priori, iar cunoaşterea lor are, de 
asemenea, un caracter apriori. Fenomenologia este o cunoaştere a esenţelor a priori, 
adică a ceea ce face posibilă cunoaşterea noastră, fiind prezentă în orice 
manifestare a acestei cunoașteri. Posibilitatea cunoaşterii trebuie gândită, în 
contextul fenomenologic, nu în sensul unei cauzalități materiale, ci în sensul 
elementelor a priori ireductibile, prezente în actele noastre de cunoaştere 
individuale, empirice. Astfel, dacă luăm, în continuare, ca exemplu, percepția, 
avem perceperea acestui lucru, a unui creion dinaintea mea. Fenomenul de care 
este interesată fenomenologia este actul pur al percepţiei, pe care-l pot sesiza atunci 
când, în faptul percepției concrete, eu sunt atent nu la lucru, ci la perceperea de 
către mine a lucrului. Percepția, ca fenomen pur, ca simplu fapt de a percepe, este 
implicată în percepţia lucrului concret, o face posibilă. Dar nu o „cauzează”, nu o 
produce. A priori-ul are aici sensul, am putea spune, de posibilitate materială a 
actelor empirice (realizate de o persoană sau alta). 

Fenomenele sau esențele rămân însă obiecte ale gândirii, chiar dacă ele sunt 
„intuite” (anschauen). Ceea ce intuim în intuiţia fenomenologică nu este o imagine 
lăuntrică sau o amintire, nu are aşadar trăsăturile unui lucru spaţial sau ale unei 
senzații corporale ori sufleteşti. Obiectul acestei intuiții este de fapt sensul unui 
gând, înţelegerea lui nemijlocită. Aşa se întâmplă, de pildă, atunci când ajungem la 
esenţa de roşu prin reducţie fenomenologică: această esenţă nu este un roşu anumit, 
pentru că am eliminat tot ceea ce este concret şi ar aparține unui obiect 
transcendent. Însă, păstrând actul percepţiei ca percepţie pură, care se distinge de o 
altă percepție prin natura obiectului ei, această natură îmi este dată doar prin 
înțelesul de roşu, prin ceea ce eu gândesc atunci când recunosc ceva ca fiind roşu. 
Astfel, se poate spune că fenomenologia procedează prin intuiţie şi clarificare, prin 
determinarea sensului şi delimitarea sensului’. Husserl merge până acolo încât să 
susţină că „procedeul intuitiv şi ideativ în interiorul celei mai riguroase reducţii 
fenomenologice este proprietatea ei (a fenomenologiei, n. C.B.) exclusivă, este 
metoda specific filosofică”€. Ba mai mult, că „intuiţia evidentă este cunoaşterea în 
sensul cel mai pregnant”. În această intuiţie evidentă, obiectul nu vine din afară, 
ca în intuiţia sensibilă, empirică, ci în ea obiectul este constituit din interior, 
Husserl preluând în acest sens termenul lui Brentano de „in-existență 
intențională”*5. 

Husserl critică prejudecata, dominantă în logica vremii sale, legată de 
problema evidenţei. Evidenţa este considerată acolo drept un sentiment special, 


35 Ed. Husserl, Die Idee der Phänomenologie. Fünf Vorlesungen, în Hua, vol. II, ed. cit., p. 58. 
% Ibidem, p. 58. 
37 Ibidem, p. 74. 
38 Ibidem, p. 74. 

„care asigură adevărul judecății cu care este asociat”. Rolul logicii ar fi acela de a 
descoperi care sunt condiţiile în care apare acest sentiment. Husserl însă condamnă 
o asemenea înţelegere a evidenţei, afirmând, pe bună dreptate, că acolo unde nouă 
ni se pare că o anumită judecată este unită în mod necesar cu acest sentiment, 
altcuiva poate să i se pară evidentă judecata opusă“. Rolul logicii nu este acela de a 
descoperi judecăţile însoțite de sentimentul necesităţii, ci de a descoperi care sunt 
stările de fapt adevărate. Aşadar, nu este suficientă respingerea psihologismului, ci 
este necesară o întemeiere a conceptului de adevăr şi de evidenţă într-un fapt 
obiectiv. lar acest fapt obiectiv trebuie căutat în sfera ideală a condiţiilor care 
întemeiază adevărul şi evidenţa, iar nu în sfera reală a sentimentelor pe care le 
poate avea cineva în această privință. Putem aminti în acest context, lucru pe care 
de altfel îl face şi Husserl, de distincţia pe care o făcea deja Kant între întemeierea 
subiectiv-empirică a unei judecăţi şi cea obiectivă: potrivit celei dintâi, atunci când 
iau în considerare greutatea unui corp, aş putea spune doar că eu simt că acel corp 
este greu. Potrivit întemeierii obiective însă, eu spun că însuşi corpul este greu, 
adoptând aşadar o atitudine obiectivă, care face abstracţie de condiţiile mele 
subiective. Tot astfel trebuie procedat în privinţa înţelegerii conținutului evidenţei 
la Husserl, trebuie, cu alte cuvinte, descoperit nu sentimentul care ne împinge să 
judecăm într-un fel sau altul, ci să descoperim acel ceva care este dincolo de orice 
sentiment subiectiv şi prezintă o necesitate ideală. În cazul unui sentiment, avem 
de-a face cu ceva exterior, transcendent în raport cu conştiinţa adevărului. În 
schimb, pentru Husserl, evidenţa nu se întemeiază în afară, ci în ea însăşi, în 
intuitivitatea actului însăşi, ceea ce înseamnă că această evidență decurge tocmai 
din felul în care o esenţă este dată prin ea însăşi”. Acest „fapt-de-a-fi-dat-prin-sine- 
însuşi” (Selbstgegebenheit) implică o întemeiere în sine, implică faptul că o 
asemenea esență este dată exact aşa cum este avută în vedere (gemeint)”, între 
înțelesul pur şi concretizarea acestuia nemaiexistând nicio diferență. Aceasta şi 
explică termenul de „absolut” pe care-l utilizează Husserl în descrierea acestor 
esențe“. Nu acesta este cazul atunci când avem de-a face cu cunoştinţe obişnuite, 
al căror adevăr nu este dat imediat prin cunoştinţa însăşi. De pildă, în cazul unei 
judecăți matematice, adevărul acesteia este dat doar prin faptul că acea judecată 
decurge, ca o concluzie, dintr-o demonstraţie, ea nu este „evidentă” prin ea însăşi, 
imediat, aşa cum se întâmplă în cazul esenţelor fenomenologice, ci doar mijlocit. 


* Ed. Husserl, Logische Untersuchungen, Erster Teil, Prolegomena zur reinen Logik, ed. cit., 
p. 180. 

“ Ibidem, p. 191. 

4 Ed. Husserl, Die Idee der Phänomenologie. Fünf Vorlesungen, în Hua, vol. II, ed. cit., 
ed. cit., p. 59. 

“ Ibidem, p. 61. 

# Ibidem, p. 61. 

Prin această abordare, Husserl consideră că are loc o răsturnare ontologică în 
privinţa ideii de evidență“. De aceea, se poate admite, într-adevăr, că „conceptul 
fenomenologic de adevăr exclude posibilitatea de a relativiza evidenţa în raport cu 
altceva decât cu o nouă evidenţă. Evidenţa, în sensul de „cu văd aceasta” rămâne 
deci unicul şi ultimul temei legitim.” 


“ Ed. Husserl, Logische Untersuchungen, Zweiter Teil, Untersuchungen zurPhănomenologie 


und Theorie der Erkenntnis, ed. cit., p. 239. 
4 Ernst Tugendhat, Der Wahrheitsbegriff bei Husserl und Heidegger, Berlin, Walter de 


Gruyter, 1970, p. 106. 


DISCURSUL MINCINOS: 
RADIOGRAFII CLASICE ŞI CONTEMPORANE (I) 


ANA BAZAC! 


Abstract. The paper is the first part of an essay concerning the false discourse and 
focuses on the history of the concept of lie, aiming at the deconstruction of the political 
lie. There are two aspects of the approach of lie: that of the knowledge itself, i.e. the 
relationships between falsity and truth; and that of the inter-human relationships, 
namely the ethical one. For these aspects are intertwined, the first stop in our historical 
trial is Plato, Hippias Minor — the lie issued from ignorance, the lie of the expert and 
the ethical evaluation of man. The second step is in the realm of “common sense” and 
its genesis, the place of lie in the development of man's ability to express the 
perspective he looks at the world and understands/interprets it. The definition of the lie 
and the specific of the false discourse as being not only a question of episteme but also 
of power relations help us to understand the efforts of philosophers to decompose the 
occurrence of lying. Hegel and Rousseau's phenomenology of the lie highlight the 
historical evolution and conditioning of the understanding of this phenomenon. A short 
conclusion of this part allows us to enter in the space of lie within the public space. 


Key words: lic, false discourse, falsity, truth, Plato, Hippias Minor, common sense, 
Hegel, Rousseau. 


AVERTISMENT I 


Înainte de toate, lucrarea de față se referă la discursuri, deoarece numai 
acestea redau capacitatea omului „de a avea A6yoc-ul, de a se menţine în el”. 
Această precizare este necesară deoarece minciuna este avută în vedere ca 
fapt uman, şi nu ca stare falsă ontologică. În greacă, weâng/wetsoc 
înseamnă fals, eroare, neveridic/ficţiune şi, abia apoi, înşelătorie, minciună. 
Tocmai acest prim sens este legat de teoria falsului din lumea obiectelor exterioare 
omului: adică, la Platon, falsitatea/neadevărul este starea ontologică a lucrurilor 
care sunt doar copii, mai mult sau mai puţin palide, ale Ideilor. Ca urmare, cu 
ajutorul demonstrațiilor şi exercitării rațiunii, tocmai cercetând aceste copii pot 
căutătorii de adevăr să înțeleagă lumea exterioară şi superioară a esenţelor, 
temeiurile existenţei precare a aparenţelor în care trăiesc oamenii. 


! Universitatea Politehnică din Bucureşti. 

? Martin Heidegger, Despre esența şi conceptul lui pbomg (Aristotel, Fizica 11,1), în 
M. Heidegger, Repere pe drumul gândirii (1976), traducere şi note introductive Thomas Kleininger şi 
Gabriel Liiceanu, Bucureşti, Editura Politică, 1988, p. 250. 


172 Ana Bazac 


Domeniul discursului este vast. De aceea, trebuie precizate nivelurile 
sensurilor, şi astfel, ale problemelor. À propos de minciună, există sensurile, şi ele 
multiple, care se constituie şi reies din conceptul de minciună, ca şi din minciuna 
ca atare, ca şi din istoria conceptului, din istoria minciunii, din istoria culturală a 
practicii minciunii”. În cele ce urmează se prezintă doar o spicuire din istoria 
conceptului, cu adresă la minciuna politică. 

Dacă obiectul lucrării este discursul uman, atunci înseamnă că el ia în seamă 
construcţii mentale subiective şi exprimarea acestora. Şi adevărul, şi falsul sunt 
rezultatul acestor construcţii, adică, în fond, al responsabilităţii discursive a 
oamenilor: oricum, ambele ţin de lumea omului, indiferent de continuitatea dintre 
ele şi de relativitatea lor. Ca urmare, adevărul sau minciuna nu pot fi înţelese doar 
ca rezultate ale caznei minţii într-un tipar de individualism metodologic. 

Există două aspecte ale abordării minciunii versus adevăr: unul este cel 
gnoseologic, al cunoaşterii, iar celălalt este cel etic, al raportării la ceilalți”. 
Deoarece interesul cercetării noastre este discursul mincinos, ne concentrăm numai 
asupra celui de-al doilea aspect. Trebuie totuşi să nu uităm că perspectiva 
metafizică a lui Platon (Adevărul — exterior omului, ca lume a Ideilor) a stat la baza 
celei epistemologice: în care, dacă omul cunoaşte cât mai bine — cât mai adecvat, 
deci, obiectul exterior — atunci el cunoaşte adevărul, este depozitarul acestuia“. 
Falsul, în diferite grade şi forme, ar fi urmarea caracterului parţial al cunoaşterii. 

Dar cele două aspecte, cel al cunoaşterii şi cel etic, al raportării față de 
ceilalți, sunt interconectate. De aceea, un prim popas, doar amintit aici, în 
înțelegerea discursului mincinos este la dialogul Hippias Minor. 


3 Despre diferenţa dintre concept, fenomen, manifestare culturală şi istoriile lor diferite, vezi 
Jacques Derrida Histoire du mensonge. Prolégomènes (1997), „Cahier de !'Herne : Jacques Derrida”, 
dirigé par Marie-Louise Mallet et Ginette Michaud, Paris, Editions de l’Herne, 2004, p. 500. 

+ Aceste abordări sunt întrepătrunse. Rezultatul este idealul grec de parrhesia — spunere a tot, 
probitate, ceea ce presupune convingerea sinceră a vorbitorului despre problemă, inclusiv prin 
comportamentul său potrivit acestei convingeri. Atunci când vorbitorul este dependent de aprecierile 
auditoriului, el poate să „adecveze” adevărul la aceste aprecieri. Istoric, este vorba de contrapunerea 
dintre modelul clasic al Atenei democratice din secolul al V-lea î.e.n. şi, pe de altă parte, declinul 
acestei cetăți (criticat de Platon în Republica, VIII) în care discursul democratic devine o simplă 
linguşeală a demos-ului. Vezi Matthew Sharpe, A Question of Two Truths? Remarks on Parrhesia 
and the Political-Philosophical Difference, „Parrhesia”, Number 2, 2007, pp. 89-108. 

5 Dar adevărul cunoscut de om nu este certitudine/nu îi dă certitudine decât la nivelul punctual 
pe baza căruia au loc strategiile de supravieţuire, de rezolvare a problemelor concrete. La nivelul 
intelectual — al reflecției (îndoielii etc.), nu al intelectualului — superior, adevărul cunoscut dă seama 
mai degrabă de înţelegere, de semnificaţii, de problematizare, de caracterul comun al acestora, adică 
de relaţiile umane prin care se ajunge la el. În acest sens, respectarea unui adevăr primit este nu atât 
rezultatul educaţiei de tip paternalist ce determină internalizarea unui adevăr fără a-l chestiona (în 
spiritul „cutumei”), cât preluarea, socialmente motivată, a acelui adevăr din câmpul posibilului, 
aşadar conştientizarea acestui câmp şi a motivaţiilor acestuia. Ceea ce nu înseamnă că, la primul 
nivel, adevărul/ideea de adevăr nu ar avea o valoare universală —, ci ar fi, pur şi simplu, relativă la 
diferite grupuri umane —, deci că nu ar exista criterii de estimare a falsului sau a minciunii. 

MINCIUNA DIN NEŞTIINŢĂ, MINCIUNA CELUI CARE CUNOAŞTE 
ŞI EVALUAREA ETICA A INDIVIDULUI 


Cunoaşterea este nu numai premisa adevărului, ci şi a minciunii. Căci, dacă a 
minți presupune intenţia conştientă a unui om de a spune adevărul, atunci numai 
cunoaşterea permite ca omul să ştie să spună fie adevărul, fie o minciună. „Cei 
mincinoşi sunt capabili, inteligenţi, conştienţi şi pricepuţi în treaba lor de 
mincinoşi..., cei mincinoşi sunt cei care au atât priceperea, cât şi capacitatea de a 
minţi.” Ca urmare, minciuna din neştiinţă, deşi este socotită unanim drept o faptă 
mai puţin rea decât una spusă în deplină cunoştinţă de cauză, arată numai 
nepriceperea mincinosului, dar în niciun caz nu îl califică drept o persoană mai 
morală, mai puţin nocivă social, înainte de toate, nespunând adevărul; căci un om 
care minte la un nivel mai simplu, deoarece cunoaşterea sa este simplă, a minţit 
totuşi, iar dacă ar fi ştiut mai multe ar fi fost şi mai eficient în minciuna sa. 

Dar, dacă ştiinţa cea mai mare înseamnă o mare apropiere de esenţele 
imuabile, această apropiere face ca omul care o întreprinde să nu mai vrea să spună 
minciuni, ci numai adevărul. Și totuşi, „cel care greşeşte şi face lucruri ruşinoase şi 
nedrepte în mod voit, dacă există un astfel de om, nu poate fi altul decât omul cel 
mai bun”, adică cel cunoscător şi capabil să facă funcţională cunoaşterea. Ca 
urmare, înseamnă că nu numai ştiinţa, ci şi capacitatea de a discerne între 
scopuri/mize şi de a le alege pe cele „drepte”, desemnează diferenţa dintre oameni. 
Există, deci, criterii morale care abia ele trebuie să fie rezultatul deliberărilor 
umane, făcând diferența între fapte, inclusiv între discursuri. Importanţa acestor 
criterii — indiferent, aici, de cum le-a dezvoltat Platon — a fost preluată de filosofia 
ulterioară, în care Kant este apexul acestei linii. 


BUNUL SIMŢ 


După cum se ştie, din vechime copiii au fost învăţaţi acasă că trebuie să 
spună adevărul. De altfel, ei au primit acest îndemn şi acest mesaj cu încredere, şi 
pentru că li se păreau fireşti: atunci când au învăţat să vorbească, ei au înţeles şi şi- 
au întărit presupoziţia că vorbele au valoare în măsura în care corespund lucrurilor 


ê Platon, Hippias Minor, traducere de Manuela Popescu şi Petru Creţia, în Platon, Opere, II, 
ediţie îngrijită de Petru Creţia, Bucureşti, Editura Ştiinţifică şi Enciclopedică, 1976, 366a, p. 21 şi 
366b, p. 21. În Interpretare la Hippias Minor, Constantin Noica a arătat că „sub raportul cunoştinţelor 
pure şi simple, ...orice expert în folosirea lor adevărată este şi în folosirea lor falsă”. Vezi op. cit., 
p. 11. 

7 Platon, Hippias Minor, ed. cit., 376b, p. 34. 

şi stărilor reale şi, în acelaşi timp, că merită să vorbeşti numai dacă respecţi această 
presupoziţie“. 

În acest sens, prima relaţie şi prima valoare care apare în viața oamenilor este 
încrederea. Copilul are la început încredere în fiinţa care îl îngrijeşte, şi doar apoi, 
învățând de la această ființă, răspunde şi cu iubire. Cererea etică radicală a 
oamenilor este aceea bazată pe încrederea de a nu le fi înşelată încrederea. Această 
cerere radicală se află la baza tuturor celorlalte cereri: încrederea se află/este 
presupusă a fi la baza oricărei cereri. Doar aceste celelalte cereri — de dragoste, de 
milă, de îndurare — sunt exprimate în norme sociale: încrederea, nu. Relația noastră 
față de cererea radicală este invizibilă (încă o dată, încrederea este presupoziţia de 
bază). Tocmai de aceea, dacă această relaţie nu funcţionează, totul se prăbuşeşte”. 

Pe măsură ce societatea s-a dezvoltat, deci pe măsură ce oamenii 
experimentau fenomene noi şi transpuneau aceste experienţe în cuvinte, a apărut şi 
ideea că, atunci când vorbesc, oamenii transmit nu numai observarea de către ei a 
lucrurilor reale, ci şi propria perspectivă din care văd, cred că văd, îşi imaginează, 
trec sub tăcere. Oamenii au început să se joace cu cuvintele, adică să alcătuiască 
expresii care arătau tocmai perspectivele diferite de a vedea, ca şi judecarea de 
către ceilalți a acestor perspective. Aşa au apărut jocurile de cuvinte, metaforele, 
sinonimele, figurile de vorbire, proverbele, ficțiunile, fanteziile (creatoare de lumi 
care nu există). Toate aceste creații ale omului au relevat specificul său unic prin 
raționalitate: acest specific l-a făcut, în imaginea vechilor greci, „egal cu 
universul”, în sensul că raționalitatea lui şi a fosmos-ului era infinită, cel puţin la 
un anumit nivel cognoscibilă şi generatoare de ordine, de decurgere întemeiată. Şi 
tot acest specific al rațiunii redate prin cuvânt i-a făcut pe filosofi să înțeleagă 
discontinuitatea dintre ființele animale şi ființele umane (problema e „nu că 


3 Există totuşi o diferenţă între convingerea copiilor că trebuie să reproducă exact cuvintele — 
pentru a se înţelege cu ceilalţi — şi, pe de altă parte, modul lor de a concepe minciuna. Cea dintâi 
convingere este rezultatul primelor experienţe ale copilului legate de comunicarea articulată: că ei nu 
îşi pot comunica dorințele în limbajul articulat decât dacă au preluat cuvintele (cu sensurile lor) de la 
adulţi. Aici este vorba de asimilarea cuvintelor (adică a sunetelor reprezentând simboluri) şi 
internalizarea lor în propria schemă mentală. Asimilarea se realizează prin reproducerea/repetarea 
cuvântului pentru a fi fixată mental, prin înţelegerea cuvântului rostit de ceilalți — adică prin utilizarea 
cuvântului pentru a adăuga în schema mentală obiecte noi, prin generalizare, deci extinderea schemei. 
Asimilarea presupune, deci, acomodarea. Vezi Jean Piaget, La formation du symbole chez l'enfant 
(1945), Neuchâtel, Paris, Delachaux et Niestle, 1994. 

Pe de altă parte, minciuna este o treaptă consecutivă celei a formării limbajului. Tot Piaget 
(De l'éducation du citoyen à l'éducation internationale, Edition de Constantin Xypas, Paris, 
Anthropos, 1997) a arătat că, atunci când sunt mici, copiii nu concep spontan necesitatea de a spune 
adevărul, ci primesc de la adulți regula de a nu minți. Până pe la 8 ani, ei aplică această regulă, mai 
degrabă sancţionând enormitatea minciunii (cât anume se distanțează faptul din minciună de 
realitate/realitatea presupusă) decât intenţia, deci abaterea de la regula de a nu minți. Apoi, ei încep să 
judece „ca oamenii mari”, respectând nu regula în sine, ci semnificaţia acesteia în raport de respectul 
datorat celorlalți. De abia acum se constituie o morală a responsabilităţii şi autonomiei. 

” Knud Ejler Løgstrup, The Ethical Demand, Introduction by Hans Fink and Alasdair 
MacIntyre, Notre Dame and London, University of Notre Dame Press, 1997. 

animalele au mai puțină minte decât omul, ci că nu au deloc”!9), ca şi între oameni 


şi maşinile automate (care „nu acționează prin cunoaştere, ci numai prin dispoziția 
organelor” şi care „nu compun cuvintele pentru a reda gândurile”!!). 

O perspectivă aparte despre lucruri este şi minciuna. Dar ea diferă de toate 
celelalte folosiri ale cuvintelor care pornesc din intenția sinceră de a transmite 
celorlalți sensuri (informaţii, învățăminte) descoperite de ei despre mersul real al 
lumii”, deci de a nu le trece sub tăcere în niciun fel şi de a nu le falsifica: 
minciuna este, dimpotrivă, realizarea intenţiei de a mistifica, de a-i înşela pe 
ceilalți cu privire la sensul real al lucrurilor, cel puţin la sensul cunoscut (poate 
chiar creat fictiv) de către emitent. Aşadar, chiar dacă există „o sută de mii de 
figuri şi un câmp indefinit” al reversului adevărului” — dar nici adevărul nu este 
monocord —, oamenii pot să înțeleagă specificul acestor figuri. Minciuna este 
specificul constând în intenţia de a înşela, promițând adevărul (care este mereu 
concret, şi nu abstract), dar negându-l. Iar acest înţeles nu are nimic a face cu vreo 
perspectivă dogmatică de sacralizare abstractă a adevărului, ci cu practica prin care 
s-a constituit omul. Sacralizarea este doar forma, inerent ideologică, a acestui 
înţeles. 


CIRCUMSCRIEREA MINCIUNII 


Suprapunerea de sensuri în cuvântul pe5nc/wei5oc este semnificativă pentru 
problema modului cum a apărut conştiințelor identitatea comună a oamenilor şi a 
lumii. Poate oamenilor vechi li s-a părut iniţial că lumea din afara lor este aceea 
care se prezintă, cel puţin uneori, fără noimă, înşelându-le şi experiențele 
anterioare, şi bunul-simţ, adică raţiunea prin care puteau să înţeleagă raţiunea 
lucrurilor: de abia de la lume preluând ei abilitatea de a construi prin 


10 Descartes, Discours de la méthode (1637), în Oeuvres, V, Edition Adam et Tannery, Paris, 
Leopold Cerf, 1902, p. 58. 

!! Ibidem, p. 57. 

12 Martin Heidegger, Parmenides (1942-1943, 1982), traducere din germană de Bogdan Mincă 
şi Sorin Lavric, Bucureşti, Humanitas, 2001, a arătat, în acest sens, că adevărul la vechii greci — 
aletheia — a însemnat scoatere din starea de ascundere, de uitare, deci, intenţie sinceră de a împărtăşi 
celorlalți descoperirile pe care le-ai făcut înțelegând mai bine lucrurile. Nu este important aici că 
filosoful german a contrapus sensul grec al conceptului de adevăr celui roman, de veritas, care ar fi 
direcționat calea spre adevărul-corespondență modern, celui roman târziu, de certitudo, certitudinea 
opusă falsului din cunoaşterea pozitivă modernă. Nici faptul că adevărul grec se află în prezența 
misterului şi mitului, de care se pare că s-ar fi dezbărat cultura modernă: cultura modernă, a insistat 
Heidegger, fiind mai puţin fiica mentalității greceşti antice, cât a tradiției romane, reducționiste şi 
„Imperiale”. Ci doar că procesul de constituire a adevărului — aşa cum a apărut în conceptul grec — a 
însemnat efort sincer de transmitere a ceea ce oamenii erau convinşi că au reuşit să afle. 

15 Michel de Montaigne, Essais (1572-1573, prima publicare 1580), I, 1, Chapitre IX, Paris, 
Gallimard, 1962, p. 38. 

discurs ceva ne-veridic. Dar nu, presupunerea aceasta este doar un joc!*: 
având în ontogeneză şiretlicurile animale din lupta pentru existenţă, 
minciuna este totuşi un fenomen uman, pornit din intenţii omeneşti şi 
manifestat grație raţiunii şi limbajului. 

Ca şi celelalte ale omenescului, şi minciuna are numeroase forme — secret, 
tăcere, ipocrizie, disimulare, simulare, fentă, lacunarul, impostură, ermetism, 
alegorie (în sensul lui Walter Benjamin), echivocitate, clandestinitate, înşelătorie, 
flaterie, minciuna față de sine, minciuna față de ceilalți (privată, politică, minciuna 
nevinovată, minciuna convenţională”, minciuna grea în consecinţe), prescurtare, 
alterare, defăimare, calomnie, ficțiune, amăgire, mistificare, simulare, irealitate, 
iluzionare, mitomanie, demagogie, propagandă, fraudă, infamie, perfidie, trişare, 
escamotare, păcălire, falsificare, trădare, viclenie, travestire, prefăcătorie, 
fățărnicie, escrocherie, flecăreală/vorbe goale/baliverne/nimicuri, inexactitate, fals 
(falsificare), manipulare — între toate acestea aflându-se uneori o linie continuă, iar 
alteori, nu. Totuşi, cu atât mai mult pentru obiectivul de față, minciuna are un 
specific dat de intenţia de a înşela şi de a trage foloase în urma înşelătoriei. lar 
intenție înseamnă conştiinţa ei clară. 

Aristotel nu s-a ocupat în mod deosebit de minciună ca atare: şi pentru că 
dezminţirea prin cuvânt a situației reale nu putea să fie/nu trebuia să fie acţiunea 
unui om liber, deci capabil să aleagă, din moment ce minciuna este opusul asertării 
adevărului, adică al /ogos-ului ca atare şi fără de care nu este posibil nimic 
omenesc: a folosi cuvintele în veridicitatea lor este, în fond, doar un mijloc, dar 
unul sine qua non, pentru toate întreprinderile omeneşti'€. Apoi, şi pentru că, în 
fond, minciuna este o acțiune rezultată din alegere (deliberare internă) şi o acțiune 
extremă negativă, dar, cum criteriul este întotdeauna extrema pozitivă (virtutea) 
realizată ca mijloc/ cumpătare, rezultă că, aici, practic nu există grade de 
cumpătare, minciuna fiind cu totul opusă înfăptuirii virtuţii. Astfel, „minciuna este 
în sine rea şi de dojenit, iar adevărul este bun şi lăudabil”!”. Se pare că numai 
modelele umane extreme recurg la minciuni, din intenția de a obţine recunoaştere 


14 Deşi tocmai jocul filosofic ne aminteşte că anticii au considerat că rațiunea umană — 
capacitatea de a cunoaşte logic şi articulat discursiv, dincolo de aparenţe, deci generalul, abstractul, 
legea — are aceeaşi esenţă cu logos-ul lumii. 

Dar comportamentul civilizat şi politicos, chiar dacă presupune ipocrizie, nu este minciună. 
Este important, deci, rezultatul compus dintre intenţia de a înşela şi obiectivul concret al 
înşelăciunii/rezultatul avut în vedere. Minciuna politicoasă este tolerabilă, permisă şi chiar 
recomandată. (Acesta este un punct de vedere opus maximalismului lui Kant, pentru care, chiar dacă 
nu dăunează unui individ, minciuna dăunează omenirii în general, din moment ce ceea ce urmează 
minciunii este un alt şir de minciuni.) 

16 „Vom fi abia atunci cunoscători ai limbii când nu numai vorbim cum prescrie gramatica, ci 
şi pentru că ea o prescrie astfel...propria cunoştinţă a gramaticii”, Aristotel, Etica nicomahică, 
traducere din limba elină de Traian Brăileanu, Bucureşti, Casa şcoalelor, 1944, Cartea a doua, 
Cap. III, 1103a, p. 64. 

11 Ibidem, Cartea a patra, Cap. XIII, 11273, p. 146. 

lipsită de fundament’? sau câştiguri materiale. În timp ce omul „iubitor de adevăr, 
care spune adevărul şi unde aceasta n-are nicio importanţă, o va face cu atât mai 
mult atunci când are însemnătate.”!? 

Dincolo însă de prescriere, stă viaţa reală. Având în minte experienţe de 
genul căutării faimei din viaţa publică” şi al îndepărtării de credința adevărată” 
(„„Falsitate” care implică şi „minciunile nesfârşite”), Sf. Augustin a considerat, 
totuşi, că distincţia dintre minciună şi eroare este intenția de a înşela (voluntas 
fallendi): „e prin intenţia spiritului şi nu prin adevărul sau falsul lucrurilor în ele 
însele cum trebuie judecat dacă cineva minte sau nu.” 

Totuşi, deşi răul minciunii derivă din această intenţie”, aflată, deci, exclusiv 
în responsabilitatea conştiinţei, nu numai ea singură constituie devierea spiritului 
de la calea prin care acesta se prezintă ca atare, ca putere rațională de a înţelege şi a 
comunica ceea ce înţelege. Minciuna stă la baza tuturor celorlalte devieri, şi cu cât 
acestea sunt mai întrepătrunse şi mai mari — şi unde anume mai mult dacă nu în 
viața publică? —, cu atât mai groasă este țesătura de minciuni pe care se sprijină. 

Ordinea lumii omului (deci cunoscută lui), transpusă şi exprimată prin limbă, 
a presupus mereu spunerea adevărului. De ce oamenii spun, în general, adevărul? 
Tocmai pentru că numai astfel se înscriu ei în această ordine, beneficiază de ea. 
Minciuna este un răspuns opus ordinii şi, din acest punct de vedere, este un fapt 
excepțional. Faptul că şi minciuna este generatoare de istorie, că se clădeşte mai 
departe pe ea nu schimbă situaţia. Căci minciuna vrea să creeze o ordine alternativă 
care nu este rea pentru că este alternativă, ci deoarece este în răspăr cu ordinea 
bazată pe cunoaşterea lucrurilor pe care se întemeiază, în fond, existenţa omului, 
aşteptările sale legate de urmările pozitive ale cunoaşterii şi ale reciprocităţii în 
cunoaştere şi acțiune umană. 

În continuare, deşi se înrudeşte cu construcţiile imaginare care se realizează 
şi pentru ca povestitorul să se apere, să-şi crească stima de sine arătând cât de 
importantă şi unică este gândirea sa/sunt faptele sale, dar şi pentru ca să ofere 
ascultătorilor modele de imaginaţie, comportament, fapte, minciuna nu este simplă 
imaginație, ci, dimpotrivă, tocmai demers de frânare a acesteia. Căci imaginația 
oferă idealuri de cunoaştere şi acţiune, „fapte” aflate la standardul înalt al 
aspiraţiei, pe când minciuna anulează acest standard, „aducând cu picioarele pe 
pământ” dorința omului de a născoci soluţii noi pentru fenomenele mereu noi: 
baronul Miinchhausen, socotit de contemporani drept om cinstit în raporturile de 
afaceri şi publice, nu minţea, ci exagera şi imagina, iar fabulaţiile sale pot fi 


18 „Se dau de exemplu de prooroci sau medici inteligenţi”, 1127b, p. 147. 

1 Ibidem, p. 146. 

% Sf. Augustin, Confesiuni, Cartea a patra, Cap. 1. 

2! Ibidem, Cartea întâi, Cap. 18, Cartea a şasea, Cap. 6. 

2 Le mensonge, III, 3, Oeuvres de Saint Augustin, II, Paris, Editions de l’Herne, 2010, p 245. 

% Derrida vorbea despre focalizarea gânditorilor asupra „actului intenţiona”, şi nu asupra 
minciunii, ibidem, p. 498. 

interpretate drept idealuri de autodepăşire a limitelor fizice ale omului şi a limitelor 
conjuncturale ale tehnicii. Spaţiul unde a „călătorit” baronul a devenit mai larg 
decât cel în care erau înscrişi europenii obişnuiţi din secolul al XVIII-lea, zborul 
spre Lună şi numeroasele descoperiri miraculoase de modalităţi de a îmblânzi 
animalele şi de a multiplica numărul de obiecte folositoare, rapiditatea de a 
comunica pe întregul întins al lumii au reprezentat corespondentul anterior cu un 
secol cărților ştiințifico-fantastice ale lui Jules Verne. 

De asemenea, minciuna — deşi poate avea loc prin omisiune — este diferită de 
uitare. Dacă este involuntară, uitarea îi face pe oameni să se iluzioneze că ceea ce 
ştiu este adevărul, cum spunea Nietzsche. Dacă este voluntară, atunci ei mint, 
selectând din adevărul ştiut ceea ce le este convenabil sau chiar întorcând pe dos 
adevărul. 

Tipul de intenţie care corespunde minciunii are şi el, drept bază, cunoaşterea 
lucrurilor aşa cum stau ele/aşa cum apar ele. Dar, pe când intenţia de a spune 
adevărul este starea de spirit psihologică ce transpune cunoaşterea / ce corespunde 
cunoaşterii, intenția minciunii este aceea de a ocoli cunoaşterea. Minciuna nu 
porneşte din necunoaşterea lucrurilor — lăsând, aici, la o parte discuţia despre 
caracterul relativ, contextual al cunoaşterii şi adevărului — ci, dimpotrivă, 
presupune o cunoaştere precisă a lor: dar discursul mincinos este evaziv, ocoleşte 
adevărul, tergiversează afirmarea sa şi, desigur, afirmă contrariul celor cunoscute. 

Minciuna este negarea adevărului cunoscut de către povestitor: cel care minte 
ştie perfect (sau crede sincer că ştie) cum stau lucrurile în realitate, dar el afirmă 
ceva opus acestui adevăr cu scopul conştient (şi exprimabil) de a-i înşela pe 
ascultători, adică de a-i influenţa în sensul dorit de el. Intenţia minciunii destramă 
afundarea discuţiei în teoriile savante ale relativităţii adevărului, deci ale 
indiscernabilității adevărului de fals: căci minciuna este nu opusul absolut al unui 
inexistent adevăr absolut, ci negarea adevărului cunoscut de vorbitor şi, uneori/de 
multe ori/ chiar mereu, şi de auditoriu. 

Minciuna este, astfel, o manifestare a raporturilor de putere: fie şi ca o 
opoziţie la acestea, minciuna este premisa unor relații asimetrice, căci ascultătorii 
îşi adecvează reacțiile şi faptele nu adevărului, ci situației inexistente ca atare, şi 
anume celei construite de minciuna povestitorului care, astfel, îşi clădeşte un factor 
de dominare. Pe de altă parte, reacţiile şi faptele ascultătorilor sunt, astfel, mai 
puţin, sau chiar deloc, congruente cu realitatea, iar dacă ei construiesc mai departe 
pe aceste reacţii şi fapte inadecvate/aflate pe terenul mişcător al ne-realităţii, 
construcţia iese şubredă. 

Minciuna poate să fie şi prin omisiune, deci trecere sub tăcere a adevărului, 
fără a-l răsturna, adică fără a crea un dat invers realității: ceea ce nu anulează 
caracterul de minciună al realului neexprimat. După cum, trecerea sub tăcere poate 

reprezenta şi recunoaşterea nocivităţii discursului mincinos anterior/a faptei 
reprobabile anterioare. În acest caz, trecerea sub tăcere a unei minciuni nu este, pur 
şi simplu, o minciună, ci fie momentul care arată escaladarea minciunii de acum 
înainte, fie începutul schimbării de direcție. 

Minciuna induce dezordine în discurs şi în prezumțţiile sale: că discursul este 
mereu adevărat, deci poate fi crezut, poate reprezenta un jalon în activitate, deci 
lucrurile se petrec potrivit ordinii lor. Dimpotrivă, minciuna — care „are picioare 
scurte” — zdruncină aceste prezumţii. Ordinea se schimbă, adică faptele care 
urmează răspund la informația mincinoasă. Dar aceasta este o dezordine, 
incongruentă cu adevărul pe care îl presupune înţelegerea reciprocă a oamenilor. 
Mai mult, o nouă dezordine apare atunci când emitentul minciunii spune adevărul: 
nimeni nu mai reacționează la acest adevăr, ci la informaţia anterioară dublată de 
concluzia că personajul este mincinos, deci nu poate fi crezut. Snoava populară 
Petrică şi lupul este o ilustrare a acestei situații”. 

Discursul mincinos este setul de afirmaţii false, opus adevărului cunoscut de 
emitent, avansat cu scopul expres şi conştient de a-i înşela pe receptorii discursului, 
de a-i amăgi, de a-i iluziona, de a-i induce în eroare. lar dacă definim discursul ca 
vorbire care vrea să transmită şi cunoştinţe (adevărate, false), şi intenţii (plurale), 
cu scopul ca cel puţin unele elemente ale vorbirii şi ale sensurilor transmise să fie 
preluate de către ascultători, atunci înţelegem că, în cadrul unui discurs, minciuna 
nu presupune deloc că toate propoziţiile spuse ar fi false. Minciuna rezultă tocmai 
din sensurile întregului discurs, din importanţa afirmațiilor false (nivelul la care se 
află ele în raport cu afirmaţiile adevărate din discurs), din modul în care 
amestecarea afirmațiilor false cu altele adevărate conferă veridicitate şi celor false. 

Consecința minciunii asupra ascultătorului este de destructurare a criteriilor 
de adevăr asumate de acesta, de incertitudine în planul cunoaşterii şi de nesiguranță 
şi labilitate în plan psihic şi moral. Minciuna este o bombă care atacă ascultătorul, 
tinzând să-i distrugă reţeaua cognitiv-afectivă, în timp ce un discurs adevărat este o 
unealtă care întăreşte această rețea. În concluzie, minciuna este un fapt excepțional, 
adică în afara ordinii sociale prezumate. 

Cum oamenii nu pot să trăiască mult timp în disconfortul psihic manifestat 
prin nesiguranța născută din bombardarea lor cu discursuri mincinoase, ei caută să 
„se acomodeze” acestor discursuri, adică să se convingă fie de adevărul celor 


?4 De aceea, copiii trebuie să înţeleagă urmările minciunii, cum ar fi aceea că nu mai sunt 
crezuţi nici când spun adevărul, şi nu să fie pur şi simplu pedepsiţi atunci când mint, cf. Jean-Jacques 
Rousseau, Emile, ou de l'éducation (1762), Livre IL, Oeuvres complètes de Jean-Jacques Rousseau, 
tome deuxieme, Paris, Firmin Didot Freres, Libraires, 1856, p. 446. 


180 Ana Bazac 


transmise prin discursul mincinos, fie de utilitatea de a se comporta ca şi cum ar 
crede adevărul discursului mincinos şi ca şi cum acesta ar fi adevărat. 

Oricum, oamenii au înţeles din timpuri străvechi esenţa minciunii”: aceasta 
putea să fie eficientă un timp, dar ea era rezultatul intenţiei de a ascunde 
interlocutorului ceea ce emitentul cunoştea foarte bine. Minciuna este calificată 
astfel tocmai şi numai în funcţie de intenția emitentului, gânditorii fiind cei care au 
demonstrat că minciuna încalcă Regula de aur a reciprocităţii, inclusiv în 
comunicare. Altfel, dacă criteriul de definire a minciunii ar fi poziţia ascultătorului 
— deci faptul că lui i se pare că cele spuse nu coincid cu experienţa şi cunoaşterea 
sa —, discursul emitentului nu ar fi descris ca fiind mincinos, ci, pur şi simplu, ca 
neconform lucrurilor, cel puţin aşa cum sunt acestea cunoscute de către ascultător. 
Calificarea unui discurs drept minciună reflectă, însă, oprobriul moral al 
auditoriului, iar acest oprobriu nu s-ar putea manifesta numai pe baza unui discurs 
care denotă o cunoaştere insuficientă a lucrurilor. 

În sfârşit, aici, dacă adevărul şi minciuna au fost demult cuplul de concepte 
reciproc definibile, oamenii nu au dat defel aceeaşi valoare epistemologică 
minciunii şi adevărului. Dimpotrivă, minciuna este generatoarea vidului cognitiv, 
anulând orice credibilitate a faptelor relatate mincinos, dar fără ca, în acelaşi timp, 
să sugereze vreun adevăr conceput automat ca fiind opusul ei: căci, lăsând la o 
parte caracterul punctual al adevărului şi al minciunii, opusul unei minciuni nu este 
un adevăr, ci n posibilități adevărate. De aceea, Aristotel a spus, răspunzând la 
întrebarea „ce folos au mincinoşii?”: „faptul că, spunând adevărul, nu mai sunt 
crezuți. "26 


UN MEMENTO SINE QUA NON: HEGEL 


Spunerea adevărului legat de faptul concret este premisa acestui fapt uman 
însuşi. Altfel spus, oamenii acţionează şi în dodii pe baza mistificărilor — deci 
faptele nu sunt conforme cu aşteptările fireşti, lăsând aici la o parte interesele 
eventual opuse ale actorilor — şi ajung să nici nu îşi înțeleagă acţiunile, rostul lor şi 
sensurile lor umane. Mistificările au o motivaţie socială, desigur, dar acest 


”5 Este interesant că, dacă la origine şiretenia, ingeniozitatea puteau, la rigoare, presupune şi o 
minciună (Mir) (un este rădăcina care semnifică o negaţie în sens ipotetic, însemnând că lucrul 
despre care se vorbeşte este incert, presupus şi chiar inadmisibil; de aici, cuvintele unxavi — invenţie 
ingenioasă, de unde maşină, maşină de teatru, mijloc/mijloace, artificiu; unyavaœ — a imagina, a 
aranja cu artă, a combina în vederea unui scop precis, de unde a produce, a cauza, a ocaziona; 
unxovevs — inventator, ingenios; unx&vevorc — aparat, dispozitiv; etc.), destul de repede inteligența de 
a se descurca în lume a devenit acel /ogos în care minciuna se opune adevărului. 

% Diogenes Laertios, Despre vieţile şi doctrinele filosofilor (sec. III e.n.), traducere din limba 
greacă de C. I. Balmuş, studiu introductiv şi comentarii de Aram M. Frenkian, Bucureşti, Editura 
Academiei RPR, 1963, V, XI [17], p. 261. 

background generează un continuum mistificat el însuşi: o de-responsabilizare a 
oamenilor față de faptele lor (ceea ce înseamnă inclusiv vorbele, deci gândurile). 

Ei se separă de fapte care le apar a fi independente de ei, o inerentă 
obiectivare faţă de care deciziile lor par a fi indiferente. Ca urmare, ei îşi schimbă 
locul de subiect generator de fapte în simple obiecte generate de faptele din 
amontele lor: „acestea sunt răspunzătoare” de ceea ce le urmează, de modul 
superficial de judecare a lucrurilor, de exemplu, de atitudinea plină de cruzime care 
îi răneşte pe ceilalți şi le frânge încrederea în oameni şi în ei înşişi, de 
iraționalitatea care rezultă din compunerea atâtor interese egoiste. 

O asemenea auto-alienare este profundă, ea este „o autoînşelare, ca şi o 
înşelare a celorlalţi, când se pretinde a nu avea de a face decât cu faptul- însuşi”. 
Or, o asemenea poziţie şi un asemenea moment cognitiv (format din două sub- 
momente: conştiinţa care priveşte „faptul” ca opus acţiunii şi conştiinţa care 
priveşte acţiunea ca absolut liberă, deci opusă existenţei umane reale) sunt — lăsând 
la o parte caracterul lor istoric, de precedente în auto-dezvoltarea conştiinţei umane 
— antagonice esenței umane date de existenţa umană”: deci „ a cărei fiinţă este 
acțiunea individului singular şi a tuturor indivizilor şi a căror acţiune este 
nemijlocit pentru alții, adică este un 'fapf, şi este 'fapt' numai ca acțiune a tuturor 
şi a fiecăruia”. 


O FENOMENOLOGIE A MINCIUNII: JEAN-JACQUES ROUSSEAU 


În Confesiunile sale scrise în pragul bătrâneţii, Rousseau a vorbit despre o 
„minciună criminală” a cărei amintire l-a frământat mereu, pe care nu a dezvăluit-o 
până atunci şi a cărei confruntare nu putea decât să antreneze sondarea motivaţiilor 
psihice ale comportamentului. Este vorba despre minciuna pe care o spusese la 
tinereţe în casa doamnei de Vercellis, acuzând de furtul unei mici bijuterii — pe care 
el însuşi o luase, tentat fiind — o fată nevinovată şi plină de fineţe. Trăirea plină de 
remuşcări a momentului din urmă cu 40 de ani a trimis la un concept — neevidențiat 
de către Rousseau — care, în genere, a apărut şi apare mai mult decât rar în 
literatura teoretică: ireversibilul. „Cine-ar fi crezut că greşeala unui copil a putut 
avea urmări atât de crude? Din cauza acestor urmări mai mult decât probabile 
inima mea nu a putut să se consoleze.”* 

Gândind la descurajarea în care a căzut un suflet lovit pe nedrept şi la căile pe 
care a putut să meargă în urma acestei lovituri, Rousseau a dezvăluit tortura pe care 
i-o producea această amintire în ideea de a contribui la o educaţie alternativă față 


?7 Hegel existențialist? 

% G.W.F. Hegel, Fenomenologia spiritului (1807), traducere de Virgil Bogdan, Bucureşti, 
Editura Academiei RPR, 1965, pp. 234, 235. 

Jean-Jacques Rousseau, Les confessions (1770, prima publicare 1782), Oeuvres complètes 
de Jean-Jacques Rousseau, ed. cit., tome premier, ed. cit., p. 42. 

de egoismul de care dăduse dovadă în fragedă tinereţe. Dar gândul la fapta sa 
ruşinoasă l-a însoțit în mod discontinuu: „remuşcarea adoarme într-un destin 
prosper şi se ascute în adversitate.”* 

Cu puţin timp înainte de a muri, Rousseau a reluat episodul de mai sus, de 
această dată integrându-l într-o interpretare a minciunii. 

Înainte de toate, minciuna („0 mare crimă în ea însăşi”) este un eveniment de 
bifurcaţie — ca şi adevărul, de altfel — prin efectele sale: chiar dacă individul 
mincinos nu cunoaşte în mod concret aceste efecte, el le presupune, deoarece 
„remuşcarea m-a făcut să le presupun”. Poate că mincinosul, cu atât mai mult cu 
cât este foarte tânăr, nu intuieşte aceste consecinţe: dar în orice caz, el — ştiind că 
minte — ştie şi că minciuna sa va deturna, şi în rău, cursul ordonat al lucrurilor, 
bazat pe premisa construcției benefice a traiectoriei vieţii în urma/prin conformarea 
cu valorile de cinste, corectitudine, adevăr. De ce în rău? Deoarece mincinosul ştie 
că persoana învinuită pe nedrept va prelua judecata aspră a lumii şi va prelua şi 
ruşinea rezultată în urma acestei judecăţi. 

Într-adevăr, minciuna este „fructul unei ruşini rele”, o „dispoziţie”” “ în care 
individul face totul — în pofida cunoştinţelor sale despre bine, rău, valori şi 
împotriva acestora — pentru a îndepărta urmarea faptei sale rele anterioare: cei din 
jur nu trebuiau să ştie că el fusese cel care nu se putuse abține în fața micii bijuterii 
şi o furase. 

Dar oamenii evoluează diferit şi în urma adevărului, şi a minciunii. Pentru 
unii, odată spusă, minciuna poate deveni un fapt banal şi, mai ales pentru că 
îndepărtează urmările neplăcute ale acţiunilor lor (şi, astfel, ale judecății celor din 
jur), un mijloc de supravieţuire şi prosperare. Minciuna este, aici, o manifestare a 
minimului efort moral. 

Pentru alții, o primă minciună spusă este şocul şi reperul negativ care-i 
îndreaptă spre respingerea discursului fals. Aşa a fost în cazul lui Rousseau: 
„amintirea acelui act nenorocit şi regretele nestinse pe care mi le-a lăsat mi-au 
inspirat pentru minciună o oroare care mi-a îndepărtat inima de la acest viciu 
pentru restul vieţii.” Ca urmare, un prim derapaj nu anulează exercitarea „primei 
integrităţi a conştiinţei”. De aceea, subliniem noi, o a doua şansă este mereu 
necesară şi deschisă individului: dar numai cu condiţia ca el însuşi să se înscrie în 
această şansă. În acest caz, pe minciună se clădeşte remuşcarea, ea însăşi 
generatoare de adevăr. 

Dar, pentru că omul devine filosof atunci când se confruntă cu încălcarea 
ordinii lumii (chiar, sau poate mai ales, atunci când el este cel care o face), un 
discurs mincinos şi remuşcarea legată de acesta duc la întrebări legate de minciună. 


532 


30 Ibidem, p. 43. 

31 Jean-Jacques Rousseau, Les reveries du promeneur solitaire (1778, prima publicare 1782), 
Quatrième promenade, ibidem, p. 416. 

3? Ibidem. 

33 Ibidem, p. 417. 

Minciuna este urmarea unor fapte în faţa cărora propria conştiinţă se simte 
inconfortabil şi pe care, mai ales atunci când trebuie să reacționeze repede, le 
ascunde. Omul este timid şi se ruşinează, zăpăceala şi emoția, „efectul maşinal”* 
al zăpăcelii şi emoției îl fac să mintă, „chiar ştiind foarte bine câteodată că această 
minciună este cunoscută ca atare, şi nu poate să (îmi) servească la nimic””. 
Aceasta este psihologia minciunii, deloc o scuză, doar o explicaţie. 

Dacă minciuna este numai ascunderea unui adevăr pe care trebuie să îl spui, a 
ascunde un asemenea adevăr înseamnă, oare, a minți? Dar dacă spui o minciună 
contrară unui a asemenea adevăr înseamnă că minți? Frământări ca acestea nu sunt 
legate de un simplu egoism de filosof care vrea să-şi creeze un obiect de studiu 
pentru a avea ce să despice în patru. Căci trăirile omului în faţa laxităţii discursului 
sunt ceea ce a urmărit Rousseau. 

Pentru el, „adevărul general şi abstract este cel mai preţios dintre toate 
bunurile: fără el, omul este orb; el este ochiul rațiunii”. Dar, tocmai pentru că a 
spune adevărul este un reper absolut al discursului, adevărul particular şi individual 
trebuie judecat în funcţie de acest reper. A avea acces la adevăr este „un drept” de 
care omul nu trebuie privat, deoarece „aparţine acelor bunuri comune tuturor, a 
căror comunicare nu-l lipseşte deloc pe cel care îl dă”. Dar nu putem să judecăm 
abstract: există adevăruri „utile” oamenilor, deci necesare, iar de acestea nu avem 
voie să-i lipsim pe ceilalți. Ar fi ca şi cum i-am fura. Dar există şi truisme, 
adevăruri indiferente pentru comportamentul oamenilor, a căror trecere sub tăcere 
nu generează nedreptăți: „cum am putea să fim nedrepţi nefăcând rău nimănui, din 
moment ce injustiţia nu constă decât în răul făcut celuilalt?”5% 

Ei bine, chiar dacă situaţiile concrete dau impresia unui puzzle ce invită la 
relativism — utilitatea adevărului este diferită de la om la om; „interesul particular 
este aproape totdeauna în opoziţie cu cel public”; este, oare, mai importantă 
utilitatea pentru vorbitor sau pentru cel absent despre care se vorbeşte?; ştie oare 
emitentul destul despre lucrul despre care vorbeşte?; şi, în fond, ceea ce trebuie să 
facă pentru el însuşi, şi nu doar pentru ascultător/ceilalți, este oare mai puţin 
important? Este oare suficient să nu fii nedrept pentru a fi inocent?” — problema 
adevărului şi minciunii poate fi rezolvată. Ceea ce nu înseamnă doar să se înfiereze 
minciuna la nivelul principiilor. Cu atât mai mult cu cât, dacă adevărul este natura 
lucrurilor, a-l exprima doar, pur şi simplu, denotă lipsa de participare a emitentului 
la acest adevăr“: căci a spune adevărul nu înseamnă a copia ceea ce se află în 


%4 Ibidem, p. 422. 

35 Ibidem, p. 421. 

3 Ibidem, p. 417. 

37 Ibidem. 

38 Ibidem, p. 418. 

3 Ibidem. 

10 Tbidem: „orice efect rezultă din adevăr, eşti mereu inculpabil când l-ai spus, pentru că nu ai 

pus în el nimic de-al tău.” 

realitate, ci a interpreta, deci a confrunta realitatea cu propria reprezentare, a o 
traduce. 

Aşadar, la aprecierea problemei concură şi aspectul cunoaşterii sale, dar şi cel 
al „instinctului moral” al individului care, la unii (cum am văzut), nu înşeală 
niciodată, deci este un îndreptar chiar mai important decât „luminile raţiunii”. 
Căci, iată, acest instinct este cel care întreține memoria faptelor şi care determină 
judecata extrem de severă a conştiinţei. De aceea, tocmai acest instinct este cel care 
permite înțelegerea gravităţii minciunii. 

Ceea ce i-a apărut abominabil conştiinţei lui Rousseau este tocmai intenția de 
a minţi, şi nu consecințele minciunii care pot varia: iar intenţia este un lucru care, 
lăsând la o parte perspicacitatea auditoriului unui discurs, este cunoscut, în fond, 
deci nu poate fi ascuns conştiinţei. Aceasta poate fi adormită, fireşte, cu tot felul de 
justificări care ajung să şteargă din amintire intenţia inițială, dar, deoarece omul 
clădeşte pe minciună, intenţia nu se şterge”. 

De aceea, o minciună nu poate fi inocentă: chiar dacă minciuna nu a avut 
anterior şi intenţia de a dăuna, „orice om de bună credinţă cu el însuşi (..) nu vrea 
să-şi permită nimic din ceea ce propria sa conştiinţă ar putea să-i reproşeze””?. 

Dar minciuna nu este ficţiune, căci aceasta nu se interferă în ordinea morală, 
adică în „ordinea justiţiei”. De aceea, nimeni nu blamează de mincinoşi pe autorii 
ficţiunilor, decât dacă ei vor să-i persuadeze pe ascultători sau pe cititori. Ca 
urmare, minciuna — care este mereu rezultatul unei intenţii conştiente — strică 
ordinea morală: „a se minţi pentru propriul avantaj este impostură, a minţi pentru 
avantajul altuia este fraudă, a minți pentru a dăuna este calomnie...a avantaja pe 
cineva care nu trebuie să aibă acest avantaj înseamnă a tulbura ordinea justiţiei, a-şi 
atribui sieşi sau altuia în mod fals un act din care pot rezulta laudă sau blamare, 
inculpare sau disculpare, înseamnă a face un lucru nedrept: or, tot ce, contrar 
adevărului, răneşte justiţia în orice fel, este minciună.”" Aceasta este „limita”. 

Ca urmare, oamenii trebuie să se judece cu mai multă atenție atunci când, din 
dorinţa de a fi prudenţi, spun lucruri de care nu pot fi acuzaţi, dar care nu sunt 
adevărate: oameni care urmează riguros adevărul care nu-i costă nimic. Ei sunt 
mincinoşi, tocmai pentru că îşi frustrează discursurile de examenul propriei 
conştiinţe şi, deşi cred că stima lor de sine a rămas intactă, tocmai punând faţă în 
față „limita” (criteriul de judecare) şi propriul comportament se constata devierea 
lor de la modelul omului moral. 


11 Rousseau se referă la modelul omului normal. Mai târziu, psihanaliza a evidenţiat că dacă 
individul, din groaza de a se supune judecății propriei conştiinţe — înainte de aceea a celorlalți — uită 
faptele criminale ce includ mereu minciuna, atunci el devine bolnav psihic, mai mult sau mai puţin 
grav sau evident. Numai odată cu reamintirea şi cu auto-dezvăluirea mecanismelor şi momentelor 
vechiului demers se vindecă el. 

# Jean-Jacques Rousseau, Les r&veries du promeneur solitaire, ibidem, p. 419. 

# Jean-Jacques Rousseau, Les r&veries du promeneur solitaire, ibidem. 

În sfârşit, aici, minciuna este odioasă, deoarece este ireversibilă: chiar dacă 
imediat ce este spusă, omul vrea să o retragă, el nu o face, de ruşine. Astfel încât 
tulburarea conştiinţei sale devine şi mai mare prin apariția clară a contradicției 
dintre judecata morală pe care individul şi-o asumă şi, pe de altă parte, fapta pe 
care nu a putut-o controla. 

Înțelegerea minciunii îl pune la grea încercare tocmai pe omul moral care 
este, totuşi, om. Într-o rară şi splendidă dezvăluire de sine, Rousseau a arătat că 
tocmai scrierea Confesiunilor i-a pus conştiinţa în faţa dilemei de a menţine pentru 
posteritate imaginea sa de integritate şi, pe de altă parte, de a nu minți. Puterea 
judecății sale l-a dus mai degrabă în direcţia de „a se acuza cu prea multă 
severitate, decât de a se scuza cu prea multă indulgență”*. De ce? Nu numai 
deoarece Confesiunile au fost scrise de un autor „deja bătrân şi dezgustat de vanele 
plăceri ale vieţii” cărora le simţea vidul“: a apărea altora într-o lumină bună a fost, 
pentru el, un obiectiv mai puţin important decât cel de a câştiga pariul cu propria 
inteligență, acela de a vedea cum reuşeşte aceasta să redea vieţii sale sensurile. Ci 
şi pentru că era „o singularitate a naturii mele şi este absolut pardonabil ca oamenii 
să nu o creadă, ...dar care este reală”: aceea de a se descrie mai degrabă scoțând la 
suprafaţă răul în întreaga sa turpitudine, decât ceea ce a fost bun şi amabil“. Ca şi 
de a nu aminti faptele rele ale altora sau ale împrejurărilor şi loialitatea sa. 

A fost el oare, s-a întrebat în final Rousseau, omul moral care a vrut să fie? S- 
a călăuzit, desigur, de „sentimente de dreptate şi echitate”, spunând deseori 
sumedenie de poveşti, dar mințind rareori, nefăcând rău nimănui, ci avantajându-i 
pe ceilalți mai degrabă decât pe sine“. Dar, şi a spus-o cu cea mai sfâșiată 
conştiinţă a iremediabilului, a avut remuşcări: nu numai pentru minciuna inițială, ci 
şi pentru faptul că nu a făcut tot ce îşi datora sie însuşi, omagiul față de propria 
demnitate pe care a scăzut-o cu poveştile care l-au înjosit: „deoarece a orna 
adevărul cu poveşti înseamnă într-adevăr a-l desfigura.”* Iar în acest sens, nu a 
fost suficient să-şi ia drept deviză adevărul, din moment ce nu a avut „curajul şi 
forța de a fi adevărat (vrai) mereu”. 


AVERTISMENT II 


Motivația notațiilor de față este discuţia despre minciuna spusă în spaţiul 
public. Contradicţia dintre valorile sociale asumate oficial — constituind, deci, 
țesătura ideologică de legitimare — şi, pe de altă parte, încălcarea acestor valori este 


“ Ibidem, p. 422. 
45 Ibidem. 
46 Ibidem. 
* Ibidem, p. 423. 
48 Ibidem, p. 424. 

prima care solicită, nu mirarea, ci dezamăgirea filosofică}, descumpănirea căreia 


trebuie să i se răspundă: înainte de toate, pe plan teoretic. Dar introducerea la 
această temă a pornit de la filogeneza minciunii în relația cu adevărul: deoarece a 
căutat să dezmintă vechea teorie că „oamenii mint precum respiră”, deci că 
minciuna ar fi nu numai naturală şi generală, chiar ne-nocivă, ci şi că nu ar exista, 
astfel, nicio deosebire între minciuna spusă în spațiul privat şi minciuna spusă în 
spațiul public. 

Pornită din dorinţa de a se apăra de vreo pedeapsă dată pentru un 
comportament neadecvat sau de a-şi maximiza plăcerea sau eul, minciuna — ca 
manifestare a capacităţii raţiunii umane ca şiretenie“ — apare de la vârsta de 4-5 
ani. Copiii descoperă minciuna eficientă odată cu individualizarea lor față de 
părinţi şi, astfel, cu recunoaşterea că oamenii au motivații şi gânduri personale. 
Aprecierea diferenţelor constituie în acelaşi timp baza unor relații mai profunde, 
dincolo de simbioza din prima copilărie”. 

Dar acest aspect nu este atât de neutru cât pare. Interesat de problema 
comportamentului copiilor şi de educaţie, Rousseau a considerat, în opoziție cu 
explicaţia psihologică piagetiană, că minciuna nu este naturală pentru copii: şi 
pentru că, d propos de minciuna care priveşte trecutul, acela care are nevoie de 
ceilalți ca să îl ajute nu are niciun interes să îi înşele” a şi deoarece, dacă vorbim de 
minciuna privind viitorul, angajamentul pentru viitor este un fapt convențional, 
cultural şi nu natural. Dacă angajamentele copiilor sunt nule în ele însele deoarece 
ei trăiesc în prezent”, rezultă că nici privind o acţiune din trecut şi nici privind 
viitorul minciuna nu le este naturală lor, ci „profesorilor lor”, adică „este legea 


* Simon Critchley, Infinitely Demanding: Ethics of Commitment, Politics of Resistance, 
Brooklyn NY, Verso, 2008, consideră că problema etică este dată nu de mirare, ci de dezamăgire, 
deceptie, deziluzie. 

5 Dar şiretenia este o modalitate esenţială a animalelor de a supravieţui, vezi Charles V. Ford, 
Lies! Lies! Lies! The Psychology of Deceit (1996), Washington, DC, American Psychiatric Press Inc, 
1999, p. 272-273. De aceea un model predilect al comportamentului înşelător au fost animalele. 

Niccolò Machiavelli, Principele (1513), (traducere, tabel cronologic, note şi postfață de 
Nicolae Luca, prefață de Gh. Lencan Stoica, Bucureşti, Editura Minerva, 1994, Cap. XVIII, p. 89-90), 
spunea că principele trebuie să fie vulpe „ca să poţi recunoaşte cursele, şi leu, ca să poți băga groaza 
în lupi”. 

Vezi şi Mircea Malița, Mintea cea iscoditoare, Bucureşti, Editura Academiei Române, 2009, 
p. 134-135, unde se arată evoluţia de la înşelarea celui puternic din lumea animală la homo fraudens, 
omul primitiv care trebuie să-şi înşele duşmanii pentru a trăi. 

5! Charles V. Ford, op. cit., p. 275. 

52 „dimpotrivă, el are interesul puternic ca ceilalți să vadă lucrurile cum sunt, de frică să nu se 
înşele în prejudiciul său”, Emile, ou de l'education, ed. cit., p. 446. 

55 Copilul, neștiind ce face când se angajează, nu poate să mintă angajându-se. Nu e la fel 
când el nu-şi ţine promisiunea, ceea ce este încă o minciună retroactivă: căci el îşi aminteşte foarte 
bine că a făcut acea promisiune; dar ceea ce nu vede este importanţa de a o ţine...copilul nu poate 
prevedea consecinţele lucrurilor; şi când îşi încalcă angajamentele, nu face nimic împotriva rațiunii 
vârstei sale”, ibidem, p. 447. 

* Ibidem. 

ascultării care produce necesitatea de a minţi, deoarece ascultarea fiind penibilă, ei 
se dispensează de ea în secret, atât cât pot, iar interesul prezent de a evita pedeapsa 
sau reproşul depăşeşte interesul îndepărtat de a spune adevărul”. 

Şi din cele spuse, rezultă că minciuna este un fenomen social. Ea corespunde 
relaţiilor sociale care sunt — şi acesta este terenul avut în vedere de notațiile de față 
— relaţii de putere. Comunicarea ce are loc între oameni reflectă aceste relaţii: şi 
de aceea, s-a spus, adevărul şi minciuna nu trebuie catalogate a fi în mod absolut 
morale sau imorale, ci mai degrabă modul cum sunt aplicate în relaţiile cu ceilalți 
le conferă moralitate sau imoralitate*€. 

Dar chiar şi această înţelegere aparent laxă a adevărului şi minciunii ne 
permite să definim discursul mincinos. Acesta este discursul care foloseşte 
adevărul şi falsul — deci, încă o dată, discursul mincinos nu este astfel în fiecare 
parte a sa, ci doar în unele şi, astfel, ca totalitate — cu scopul conştient de a înşela 
receptorul. Emitentul discursului mincinos este convins de falsitatea sensurilor pe 
care le transmite, dar el vrea să inducă receptorului tocmai ideea că aceste sensuri 
sunt adevărate”. Scopul emitentului este acela de a beneficia în urma discursului 
său înşelător“*. Iar rezultatul este crearea unei „culturi a iresponsabilității”“” — care 
nu rezultă numai din faptele reale ca atare din societatea bazată pe relaţii de putere, 
cum ar fi inegalitățile şi dublele standarde ale drepturilor, ci şi din discursurile 
mincinoase — şi în care regimul minciunilor publice este acela al modelului 
bulgărelui de zăpadă. 


55 Ibidem, p. 446. 

5 Charles V. Ford, op. cit., p. 280. 

57 Aldert Vrij, Detecting Lies and Deceit: Pitfalls and Opportunities, Second edition, 
Chichester, John Wiley & Sons, 2008, p. 13. 

58 Ibidem, p. 12. 

DOUĂ MODURI DE ABORDARE A INTERSUBIECTIVITĂŢII: 
TRANSCENDENTAL VERSUS DIALOGIC 


IRINA ROTARU! 


Abstract. In this text it will be confronted two ways of approaching the problem of 
intersubjectivity: Husserl's transcendental phenomenological one and Waldenfels” 
dialogical one. The theories sustaining the second attitude reject the transcendental one 
by arguments involving the practical level. I aim at showing that this type of arguments 
does not touch the Husserlian theory. 


Key words: Husserl, Waldenfels, transcendental phenomenology, dialogical phenomenology 


În prima sa lucrare de amploare, Das Zwischenreich des Dialogs. 
Sozialphilosophische Untersuchungen in Anschluss an Edmund Husserl, Bernhard 
Waldenfels argumentează că „suntem deja mereu în dialog” şi că, prin urmare, 
niciunul dintre noi nu poate înfiinţa ceva de unul singur, ci totul ia fiinţă între noi, 
în domeniul între al dialogului. Prin aceasta el ia atitudine față de teoria husserliană 
a intersubiectivităţii, potrivit căreia eul ar avea posibilitatea de a constitui — de unul 
singur şi din sine însuşi — tot ceea ce îl înconjoară, inclusiv pe semenul său. 
Atitudinea de contestare a teoriei husserliene a intersubiectivităţii se leagă de cele 
mai multe ori de ideea de subiect pe care această teorie ar presupune-o şi de 
consecinţele asupra ideii de celălalt. Teza potrivit căreia această teorie acordă 
prioritate eului, celălalt devenind secundar şi dependent de acesta, este strâns legată 
de modul în care sunt înțelese conceptele de intenţionalitate, atitudine 
transcendentală şi constituire. Deoarece există anumite probleme în înțelegerea 
acestor concepte, mă voi opri mai întâi asupra lor. 

Scopul filosofiei husserliene, spre deosebire de al celei carteziene, nu este 
încercarea de a descoperi adevărurile ultime, care să poată servi drept puncte de 
plecare pe baza cărora, în mod deductiv, celelalte ştiinţe îşi pot construi 
adevărurile. Modul fenomenologic de cercetare nu este deductiv, ci descriptiv, prin 
urmare nici adevărurile ei nu sunt gândite să funcționeze în felul unor principii. 
Fenomenologia cercetează condiţiile de posibilitate ale apariţiei pentru tot ceea ce 
există. Făcând aceasta, clarifică regimul ontologic pentru toate regiunile fiinţei, 
prin urmare aduce la lumină cadrele în care celelalte ştiinţe funcționează. Pentru a 
clarifica condiţiile de posibilitate ale experienței, sensului şi manifestării, trebuie să 
fie cercetat subiectul, singurul în raport cu care ceva este experimentat, în care ceva 
se manifestă sau primeşte sens. Nu este însă cercetat subiectul empiric, deoarece nu 
interesează trăirile subiective, ci subiectul transcendental, la care se ajunge prin 

reducţia transcendentală. Prin urmare, între lumea cercetată şi subiectul cercetător, 
nu există un raport cauzal. 

Husserl spune că prin adoptarea atitudinii transcendentale „privirea 
filosofului va fi pentru prima dată cu adevărat liberă şi, înainte de toate, liberă de 
cea mai puternică şi universală şi, prin aceasta, cea mai ascunsă legătură internă, 
anume aceea a faptului lumii de a fi deja dată””. (s. m.) Făcând referire exact la 
acest pasaj, Waldenfels înțelege că rostul atitudinii transcendentale este „de a 
elibera întru totul omul de legătura cu lumea”. (s. m.) Atâta timp cât în paragraful 
din Krisis se vorbeşte despre „legătură internă”, înţelegem că nu se face referire la 
legătura noastră fizică cu lumea, ci la credinţele care ne leagă de lume; credințe 
determinate cultural şi însuşite naiv, prin care ne explicăm lumea. În această 
atitudine naivă, hotărâtoare pentru modul în care înțelegem tot ceea ce ne 
înconjoară şi relaţia noastră cu acest înconjurător, nu sunt datele pe care le primim 
de la el, ci ideile determinate cultural şi perpetuate de-a lungul timpului în lipsa 
unei reflecţii riguroase. A intenţiona să faci abstracţie de acest tip de legătură cu 
lumea înseamnă a dori ca în cunoaşterea ei să pleci de la ea însăşi. În schimb, 
Waldenfels vorbeşte despre „excluderea oricărei legături cu lumea”, ca şi cum, 
potrivit lui Husserl, ego-ul urmează să creeze lumea din el însuşi. Concluzia la care 
se ajunge este că atitudinea transcendentală este „fondatoare de lume” 
(Weltstieftend), lumea pierzându-şi independenţa atâta timp cât „acela care 
reflectează vede apărând din sine tot ceea ce este străin.” Vedem aici clar cum 
conceptul de constituire este interpretat ca desemnând o creație. Husserl atrage însă 
de multe ori atenția împotriva acestei confuzii, subliniind că prin constituirea 
fenomenologică nu se creează şi nu se dă naştere la nimic. Dan Zahavi, în Husserls 
Phänomenologie, face trimitere la un manuscris husserlian din 1931, încă 
nepublicat, în care se spune că izvoarele constituirii sunt eul originar şi non-eul 
originar (lumea). „Ambele sunt momente structurale ireductibile în procesul 
constituirii, procesul aducerii-spre-arătare.”” Procesul constituirii nu este unul 
cauzal, prin care subiectul face posibile obiecte sau le atribuie sens. În 
Phänomenologie der Intersubjektivităt, vol. I, Husserl notează că „avem deci 
obiecte, lucruri străine de eu, obiecte care sunt deja date față de eu; «deja date în 
modul de a fi străine de eu» înseamnă aici date fără participarea eului sau a faptelor 
sale. Spre deosebire de acestea [avem şi] obiecte produse de către eu, constituite 


? Die Krisis der europäischen Wissenschaften und die trasnzendentale Phänomenologie. Eine 
Einleitung in die phănomenologische Philosophie, (Hua VI) Hrsg. Walter Biemel, Den Haag, 
Martinus Nijhoff, 1996, p. 154. 

Anschluss an Edmund Husserl, Den Haag, Martinus Hijhoff, 1971, p. 85. 

prin actele eului, «construcţii» care corespund faptelor personale”. Constituirea 


transcendentală înseamnă a pune în lumină procesul prin care, pornind de la 
lucrurile deja date, pasive, se ajunge, prin intervenţia eului, la construcţia de sens 
care este lumea vieții. Prin urmare, constituirea transcendentală este încercarea de a 
relua modul în care toate cele înconjurătoare ajung să fie construcţia în care trăim 
zi de zi.” 

Analiza transcendentală a putut fi interpretată ca fiind performată de o 
conştiinţă suficientă sieşi, lipsită de lume, atâta timp cât reducţia a fost înțeleasă ca 
încercare de a stabili un fundament apodictic pentru ştiinţe în conştiinţa 
transcendentală. Conform acestei abordări, reducţia ne-ar ajuta să ne întoarcem 
către acele reprezentări mentale pe care le face posibile intenționalitatea. Dar, pe 
lângă faptul că Husserl nu vorbeşte despre reprezentări mentale, ego-ul 
transcendental nu este pentru acesta un fundament apodictic din care decurg 
celelalte adevăruri despre lume. Dacă subiectul mundan reprezintă un cadru de 
nedepăşit pentru raportarea la lume, ego-ul transcendental este acest subiect în 
urma încercării de conştientizare şi suspendare a înţelegerii naive a lumii. Scopul 
reducției husserliene nu este expunerea conţinutului unei subiectivităţi lipsite de 
lume; reducția nu implică suspendarea lumii transcendente, ci a presupoziţiilor 
ilegitime în legătură cu statutul său ontologic. Doar lăsând în urmă sensul 
obişnuințelor şi intereselor noastre în legătură cu ceea ce ne înconjoară, putem 
accede la sensul lumii. „Este vorba, înainte de toate, de a arăta că filosofului, prin 
intermediul epoche, i se deschide un nou mod de a experimenta, de a gândi, de a 
teoretiza despre fiinţa sa naturală şi despre lumea naturală, mod prin care nu pierde 
nimic din fiinţa şi adevărurile ei obiective.” În alt loc Husserl atrage atenţia că 
„ceea ce este pus între paranteze nu este şters de pe tabla fenomenologiei, ci numai 
pus între paranteze şi înzestrat cu un index. În felul acesta este însă tema principală 
a cercetării.”” Tot ceea ce a exclus din motive metodologice, fenomenologia 
include la loc, ea neavând un mod de cercetare deductiv, ci bazat pe ceea ce ne este 
dat în experiență. 

Să vedem acum ce consecinţe ar avea, potrivit lui Waldenfels, atitudinea 
transcendentală asupra ideii de celălalt. Autorul va spune mai întâi că egalitatea 


ê Zur Phänomenologie der Intersubjektivităt. Texte aus dem Nachlass. Erster Teil: 1905-1920. 
(Hua XIII). Hrsg. Iso Kern, Den Haag, Martinus Nijhoff, 1973, p. 427. 

7 Pentru interpretări similare în ceea ce priveşte constituirea, a se vedea Dan Zahavi, Husserls 
Phänomenologie, ed. cit., pp. 76-82; Antonio Aguirre, Die Pänomenologie Husserls im Licht ihrer 
gegenwärtigen Interpretation und Kritik, Darmstadt, Wissenschaftliche Buchgeselschaft, 1982, 
pp. 15-19. 

8 Hua VI, p. 154-155. 

atribuită de către eu celorlalți nu este una autentică, deoarece eul originar, prin 
sensul său fundamental, nu are nevoie de ceilalți, la aceştia ajungându-se doar 
ulterior, când eul are calitatea de subiect mundan şi social. Acest reproş are la bază 
înțelegerea eului transcendental ca fiind un eu prelumesc, eu care încă nu a luat 
contact cu ideea de celălalt, dar totuşi se înțelege pe sine ca eu. Apoi, dacă lumea 
nu este mai mult decât proiecția mea, nici ceilalți nu pot fi altceva decât modificări 
ale eului meu. 

În cazul primului reproş, avem de-a face cu extrapolarea unei inegalităţi 
constitutive — accesul direct la trăirile proprii este posibil doar la persoana întâi — 
„inegalitate” care nu are nimic de-a face cu o ierarhizare a eului şi a celorlalţi în 
plan mundan, singurul în care secundaritatea poate fi judecată din perspectivă etică. 
Faptul că perspectiva proprie este singura la care am acces direct, pentru a gândi 
lumea şi pe celălalt, nu este rezultatul vreunui raționament, ci doar datul constitutiv 
care descrie omul în general. În ceea ce priveşte egalitatea, ego-ul transcendental 
nu o atribuie, ci o descoperă. Interpretarea etică a acestui fapt poate apărea doar în 
cazul unei lecturi excesiv de prudente, din partea unei gândiri potrivit căreia nu 
există niciun caz în care este acceptabil să se spună că eul este anterior celuilalt. 
Însă constituirea celuilalt pornind de la ego-ul transcendental nu trebuie înțeleasă 
ca un atu pe care eul îl are asupra celuilalt, ci drept o limită a sa. 

Al doilea reproş waldenfelsian este că reflecția transcendentală ar face ca 
ceilalți să îşi piardă independenţa, devenind simple momente ale vieții mele. 
Trebuie însă să ţinem seama de un fapt: constituirea transcendentală a celuilalt nu 
înseamnă mai mult decât o interogare a condițiilor de posibilitate a apariției 
celuilalt pentru mine. Aceste condiții de posibilitate sunt cercetate pornind de la 
modul în care celălalt îmi este dat în experiență. Nu poate fi vorba prin urmare de 
a-l crea pe celălalt din mine însumi. Potrivit lui Waldenfels, atâta timp cât pentru 
Husserl „relaţia radicală cu ceilalţi ca subiecți anteriori lumii este posibilă numai pe 
calea reflecţiei, din propriul eu şi din lumea proprie, în cadrul şi prin mijlocirea 
acestui propriu [...] celălalt este dintru început prizonier într-un sistem mundan şi 
social ordonat”". Waldenfels îşi bazează această reflecţie pe un pasaj din Meditaţii 
carteziene, pe care, dacă îl citim cu atenţie, vedem că spune cu totul altceva. „Tot 
ceea ce ego-ul transcendental constituie în acel prim strat ca «nestrăiny» 
(Nichtfremdes) — ca ceva «propriu» — îi aparţine în realitate, în calitate de 
componentă a esenței sale concrete, inseparabilă de aceasta. [...] În interiorul şi prin 
interiorul acestei sfere «proprii», ego-ul însă constituie lumea «obiectivă», ca 
univers al unei fiinţe străine lui şi, în primul rând, îl constituie pe celălalt ca alter 
ego.”!! Când Husserl vorbeşte despre propriu se referă la determinaţiile mele 
naturale. În a V-a meditaţie carteziană se vede foarte clar că nucleul propriului este 
trupul. Acest propriu nu este, prin urmare, aşa cum încearcă să sugereze 


10 B., Waldenfels, op. cit., p. 48. 
1! E., Husserl, Meditaţii carteziene. O introducere în fenomenologie, traducere de Aurelian 

Waldenfels, un conţinut de sens al ego-ului, o ordine pe care acesta o stabileşte şi 
în funcție de care judecă toate celelalte. Propriul ego-ului este doar posibilitatea sa 
de a fi un ego. Faptul care îl preocupă cel mai mult pe Husserl este că, prin 
intermediul şi în cadrul acestui propriu, ego-ul constituie ceea ce este străin. 
Waldenfels va respinge constituirea transcendentală a celuilalt spunând că, pentru 
ca ceilalți să fie înţeleşi autentic, ei trebuie întelegi radical dinspre ei înşişi, iar nu 
din cadrul unui întreg pe care eu l-am constituit mai întâi. 

Că alteritatea ar fi sau ar putea fi înțeleasă doar din cadrul unei ordini 
constituite de către mine, nu este nici pe departe ideea întemeietorului 
fenomenologiei transcendentale. Perceperea celorlalți este determinată de Husserl 
ca apercepţie analogică nu pentru că ar fi posibilă doar ca dublare a propriului eu, 
ci pentru că această percepţie „nu este cu adevărat şi întru totul o percepție. [...] 
Percepțiile şi obiectele [celuilalt] date mie prin percepție nu sunt cu adevărat 
percepute de către mine şi probabil nici măcar perceptibile.”!? Pentru Husserl este 
foarte clar deci că lumea nu este corespondenta sensului pe care i-l dau eu, şi că 
aceasta nu poate fi cunoscută într-un mod absolut. Asta nu înseamnă însă că tot ce 
este în afara mea este un mister pe care nu îl pot pătrunde deloc. Eu am 
posibilitatea de a înţelege şi de a avansa în înţelegerea mea, pornind de la lucrurile 
care îmi sunt familiare şi lărgindu-mi percepția prin intermediul mijlocirilor şi 
reciprocităţilor, până la lumi al căror sens îmi este străin. „Dar toate acestea numai 
prin generalităţi care au ca rest o largă neînţelegere.”!* Această idee i-ar putea fi 
foarte uşor atribuită lui Waldenfels. Acest fapt care caracterizează înțelegerea 
noastră este abordat diferit de către cei doi autori. Husserl pune accentul pe ideea 
că tendința noastră este de a produce generalizări (tendinţă datorată împrejurării că 
intelectul trebuie să pornească de la cunoscut pentru a putea cunoaşte ceva nou), în 
timp ce Waldenfels accentuează că înțelegerea noastră a celor străine are mereu un 
rest. Abordarea primului autor se preocupă de luminarea modului în care se 
produce înţelegerea, iar a celui de-al doilea de cum ar trebui să fie înţelegerea 
noastră pentru a fi autentică. Problema este că cel din urmă, prin abordarea sa, 
tinde să ignore condiţiile ontologice ale înţelegerii sau chiar să le valorizeze ca 
fiind nişte trăsături negative. Negative, în ceea ce le priveşte, pot fi însă doar 
efectele pe care o înţelegere inerţială le-ar putea avea asupra celorlalți. Aceste 
efecte pot fi cel mai bine preîntâmpinate dacă mai întâi se înţelege ce determină, în 
fiecare dintre noi, asemenea tendinţe. 

Alt concept privit cu circumspecţie de către Waldenfels, şi nu numai, este 
acela de intenționalitate. În interpretarea sa, „Intenționalitatea pleacă unilateral de 
la mine care intenţionez, nu de la ceva care prin sine mă întâlneşte”!*. Mai mult, 
intenționalitatea ar însemna „intenționare reglată de scop”. Discuţia despre 


12 Zur Phänomenologie der Intersubjektivităt. Texte aus dem Nachlass. Dritter Teil: 1929- 

intenționalitate este mutată de la nivelul ontologic, în cel practic. Să observăm în 
primă instanţă că autorul nostru înţelege intenţionalitatea asociindu-i ideea de scop. 
A avea un scop presupune fixarea lui deliberată, or, în cazul intenţionalității 
husserliene, nu poate fi vorba despre a fixa şi a urmări deliberat scopuri. 
Intenţionalitatea este caracteristica esenţială a conştiinţei, însemnând că în absența 
deţinerii unui obiect nu există conştiinţă. Gândire intențională înseamnă pentru 
Waldenfels o gândire care pune ceea ce este propriu şi aşteptările corespunzătoare 
pe primul loc. Dar cum poate acest autor să ignore că cea mai importantă 
preocupare a lui Husserl este aceea de a demonstra inadecvarea esenţială dintre 
interioritate şi exterioritate? Că potrivit acestuia percepţia lucrului este mereu 
neîmplinită, iar percepția directă a alterității nu este nici măcar în principiu 
posibilă? În Meditaţii carteziene citim că  „apodicticitatea experienței 
transcendentale oferă [...] doar un nucleu de obiecte experimentat cu adevărat 
adecvat: şi anume prezentul viu [...] în timp ce dincolo de acest nucleu nu se 
întinde decât un orizont prezumtiv, nedeterminat şi general.”!* Acestea nu neagă 
însă faptul conştiinţei de a fi intenţională, ci atrage doar atenţia că sensul pe care îl 
determinăm şi stăpânim la un moment dat nu epuizează toate posibilitățile de sens 
ale acelei situaţii. A afirma intenționalitatea conştiinţei nu înseamnă a afirma şi 
posibilitatea de a determina în mod clar şi exclusiv situaţiile în care se află 
conştiinţa. 

Cât despre reproşul că în fenomenologia husserliană inițiativa mea ar preceda 
încercările de a se face auzit ale celuilalt, Antonio Aguirre a arătat deja că este întru 
totul nefundat. Asta deoarece în fenomenologia transcendentală, constituirea 
intențională poate avea loc doar ca efect al unei afectări străine, care precede mereu 
răspunsul meu. „Pentru a spune despre ceva că este şi că este într-un fel sau altul, 
ceva trebuie să mi se anunțe astfel încât să mi se trezească interesul, atenția pentru 
el.”!f Constatăm din nou că nu există nicio contradicţie între faptul esenţial al unei 
conştiinţe de a fi intențională şi faptul că ea poate deţine ceva ca intenție doar ca 
răspuns la afectarea străină. În susținerea acestei idei, citim următoarele în Husserl: 
„Eul poate afecta doar ceea ce îi este conştient eului.”!” Eul poate fi afectat de 
lucruri care nu îi sunt conştiente, dar el nu poate afecta ceea ce nu deţine în mod 
conştient. Recunoaştem aici primatul temporal incontestabil al celuilalt față de eu. 
Asta nu neagă însă faptul conştiinţei de a fi intenţională şi constitutivă. 

Că fenomenologia transcendentală acordă primat egoului constitutiv 
înseamnă, pentru Waldenfels, că toate: lumea, Dumnezeu, ceilalți, trebuie să se 
legitimeze în faţa forumului conştiinţei eului. Reducţia îmi acordă privilegiul că 
toate acestea trebuie să se justifice în faţa mea, în timp ce eu nu trebuie să mă 
justific în faţa nimănui. Egalitatea se pierde prin aceea că eu răspund doar după ce 


15 E., Husserl, Meditaţii carteziene, op. cit., §9, p. 57. 

mai întâi am acceptat o pretenţie străină. Pentru ca egalitatea dintre eu şi celălalt să 
fie redobândită, propune Waldenfels, „trebuie să găsim un mod de a înţelege şi de 
acces la celălalt prin care el însuşi să aibă cuvântul, fără a trebui să împrumute de 
la mine posibilitatea de a vorbi.”!$ Acest deziderat ar urma ideea lui Aristotel, care 
menţionează că „lucrul însuşi ne arată drumul şi ne determină să cercetăm mai 
departe”!”. Oare acest citat din Aristotel nu i-a amintit deloc autorului nostru că 
moto-ul fenomenologiei husserliene este „înapoi la lucrurile însele”? Am arătat 
deja că intenționalitatea conştiinţei înseamnă că aceasta are mereu un obiect ca pol 
al său, prin urmare este mereu în afara sa, reglându-se în funcţie de ceea ce o 
transcende. Atitudinea transcendentală este cea care face posibil începutul de la 
lucruri, în atitudinea naturală primând interesele mele, presupoziţiile culturii din 
care fac parte sau altele asemenea. Primatul pe care îl dobândeşte ego-ul în această 
atitudine se datorează „imposibilității punerii de-a dreptul a ceea ce este absolut 
nou, străin; [...] [aşa ceva] ar însemna că conştiinţa ar ajunge fără vreo mijlocire în 
legătură cu un «în afară» al în-sinelui său constitutiv”. Această imposibilitate are 
la bază ideea de „orizont” înțeles ca întregul experienţelor trecute ale unei 
subiectivități. Aceasta este una dintre limitele mele, care, dacă etica nu o ia în 
seamă, devine o teorie mai idealistă decât 1 s-ar putea reproşa fenomenologiei 
transcendentale. Datorită limitei care ne îngrădeşte ca persoane determinate, 
Husserl face următoarele remarci cu privire la modalitatea de cunoaştere a ceea ce 
este străin: „străinul este mai întâi ininteligibilul străin. Fireşte, orice necunoscut, 
orice neînțeles are un miez al cunoscutului, fără de care nici chiar ca străin nu ar 
putea fi experimentat.”?! Dezideratul de a începe de la lucrurile însele şi faptul că 
nu pot începe nemijlocit din afara mea nu sunt două idei care se exclud, aşa cum 
pare a sugera Waldenfels. 

Acesta este de acord că în atitudinea noastră de zi cu zi, în care nu reflectăm 
asupra lumii şi relaţiei noastre cu ea, persoana rămâne la nivelul animal şi fizicalist. 
I se pare însă că reducţia transcendentală reduce lumea la natură pură şi prin 
aceasta oamenii la fiinţe vii a căror viaţă internă nu este mai mult decât stratul înalt 
al unui corp. „Persoanele şi interpersonalitatea nu vor fi înțelese prin ele însele, ci 
prin substratul natural, vor fi naturalizate. Subiectul uman cade prin aceasta în 
domeniul ştiinţelor naturii, în zoologie de exemplu.” Are dreptate că persoana nu 
este doar un strat înalt al naturalului, dar aceasta nu exclude ideea că pentru a exista 
ca persoană trebuie ca mai întâi să fie îndeplinite anumite condiţii de ordin natural. 
Aceste condiții nu determină apariţia stratului mai înalt sau felul în care el se 
organizează, ci doar îi face posibilă apariția. 


15 Jbidem, p. 51. 

19 Aristotel, Metafizica, traducere de Ştefan Bezdechi, note şi indice alfabetic de Dan Bădărău, 
Bucureşti, Iri, 1999, I, 3, 984a. 

A, Aguirre, op. cit., 1982, p. 12. 

2! Hua IX, p. 432. 

?2 B., Waldenfels, op. cit., p. 6. 

Plecând de la acceptarea de către Waldenfels a ideii că în atitudinea naturală 
înțelegerea persoanei nu este adecvată, şi pentru că am văzut deja că modul în care 
acesta înţelege reducția transcendentală este eronat, putem întări convingerea lui 
Husserl potrivit căreia adevărata înțelegere a alterității trebuie să treacă mai întâi 
prin atitudinea transcendentală. Dacă în atitudinea naturală nu sunt conştient, nici 
măcar în ceea ce mă priveşte, că sunt origine absolută şi punct zero în orientarea 
lumii, cum aş putea atribui acest fapt celuilalt? Că celălalt poate să îmi fie dat doar 
prin prezentare analogică nu înseamnă că îl reduc la ceea ce sunt eu, ci, pe de o 
parte, că am această limită a conştiinţei intenționale potrivit căreia nu mă pot afla 
în relaţie directă cu noul absolut, pe de altă parte, că alteritatea celuilalt e 
recunoscută ca fiind de neobiectivat, în sensul că nu putem avea acces la ea în mod 
direct. Celălalt nu este un alt eu însumi (un al doilea eu), ci un alter ego 
(trascendental)! Anume origine absolută şi punct zero în orientarea lumii. Tocmai 
atitudinea naturală este cea în care se perpetuează încercarea aproximării celuilalt 
în funcție de eu. 

Încercările anterioare de a depăşi presupusul solipsism husserlian sunt 
nemulţumitoare pentru Waldenfels. Tentativa care îşi stabileşte punctul de plecare 
pe treapta preconstitutivă a unei comunități individuale (Heidegger, Merleau- 
Ponty) postulează un eu impersonal, anonim, anterior celui care trăieşte şi 
acționează responsabil, făcând astfel apel la o treaptă depăşită pentru subiectul 
matur, pe care deci nu îl mai influenţează. O altă tentativă este reprezentată de 
teoria intersubiectivităţii care avea la bază ideea experimentării directe a lui „tu”, 
„tu”-ul avut în vedere nefiind celălalt concret, lumesc, ci mai degrabă un principiu 
necesar constituirii eului. Această teorie vorbeşte deci despre constituirea eului în 
experiența reciprocă fundamentală (Theunissen, Buber). Neajunsul pe care îl 
găseşte Waldenfels acestei teorii este că ignoră formele sociale şi biologice ale 
comunității. Prin urmare, ar avea o consecință în comun cu teoria husserliană a 
intersubiectivității: dacă în cazul acesteia din urmă este considerată problematică 
posibilitatea naturalizării ego-ului originar, transcendental, în cazul teoriei 
experienţei reciproce fundamentale, dualitatea fundamentală eu-tu este cea care 
pare a nu putea fi integrată mundaneităţii. O altă consecinţă ar fi favorizarea lui tu 
în detrimentul eului: „al doilea moment, negativitatea, nu se lasă aşteptat. Tu-ul, 
care mai întâi mă ajută către un stadiu propriu, se apără împotriva unei prinderi 
pozitive prin care ar fi din nou ordonat şi subordonat legilor eului meu.” Aşadar, 
se consideră că problema intersubiectivităţii poate fi autentic rezolvată doar dacă 
este abordată la nivelul comunităţii dialogice mundane, pentru a nu mai apărea 
diferența de niveluri aparent de nedepăşit. „Filosofia dialogului înclină să 
desprindă relaţiile interumane pure de realitatea mundană şi socială; prin urmare, 
modul său de gândire, care porneşte din istorie şi societate, tinde să pună în discuţie 
doar procesul concret al dezvoltării unei umanităţi.””* Potrivit filosofiei dialogice, 
întâietate nu are nici eu, nici tu, ci întâmplarea dialogică. 


% Ibidem, p. 54. 
* Ibidem, p. XI. 

Dar este într-adevăr noi-ul primordial? Fără a ne referi la faptul că însuşi 
Waldenfels va renunţa în cele din urmă la ideea originarității lui „noi”, trebuie să 
fim atenţi la faptul că, pentru a exista dialog, deci un „noi”, trebuie ca mai întâi, la 
persoane diferite, să existe ceva în comun. Ideea de bază a autorului în cauză ar fi 
că, deoarece suntem unici şi prin aceasta diferiţi, un mod de înţelegere pentru care 
ceilalți sunt doar declinări de sine este inautentic. Dar dacă „noi” este originar şi, 
prin urmare, este dialogul, atunci ne putem întreba de unde rezultă unicitatea şi 
independența noastră, atâta timp cât dialogul nu este cel care diferențiază, ci acela 
care uneşte, făcând posibilă depăşirea diferențelor? Dacă noi ar fi originar, nu ar 
mai exista loc pentru diferență, pentru independenţă. Rezultă de aici că este mai 
plauzibilă originaritatea individualului, care poate ulterior atinge nivelul lui „noi” 
datorită trăsăturilor transcendentale. Trăsăturile transcendentale nu afectează 
unicitatea şi autenticitatea individului, deoarece răspunzătoare pentru existența 
acestora sunt condițiile particulare de apariţie. 

Însă nu vom găsi la autorul nostru consideraţii teoretice privind întemeierea 
ideii conform căreia dialogul este originar. El nu procedează aşa cum ar fi firesc în 
fenomenologie, anume să abordeze critic ideea originarităţii dialogului, pentru a 
vedea dacă are fundament, ci o presupune adevărată şi dezvoltă o teorie care să 
ilustreze această idee: „trebuie” să se demonstreze „reciprocitatea perspectivelor” 
Şi „să se dea seama de cooriginaritatea celuilalt cu sinele”2%. Faptul că filosofia 
dialogică nu oferă argumente pentru fundamentarea dialogului, ci doar îl presupune 
ca fundament, este considerat a fi cel mai vulnerabil punct al acestui tip de 
filosofie. 

A explica constituirea sensului în general pornind de la subiectivitatea 
transcendentală echivalează pentru autorul în discuţie cu ordonarea eului înaintea a 
tot ceea ce este social, având ca rezultat lipsa eternă de partener. Însă rezultatul 
reducției transcendentale, metodologic necesară şi care duce doar aparent la 
solipsism, este evidenţierea importanţei intersubiectivităţii. În urma reducției 
devine clar de cât de puțin dispune eul ca fiind propriul său: „Desigur, sensul 
reducţiei transcendentale implică faptul că, pentru început, ea nu poate stabili ca 
existent nimic altceva decât acest ego şi ceea ce conţine el, şi anume cu un orizont 
de determinaţii posibile şi neactualizate încă.” Aşadar, nu poate fi vorba despre o 
ordonare a eului înaintea socialului, deoarece înaintea intervenţiei celorlalte ego- 
uri, ego-ul nu este mai mult şi nu poate fi mai mult decât „determinaţii posibile 
neactualizate”. Actualizarea posibilităţilor sale, anume „ordonarea” sa, poate avea 
loc, în acord şi cu Husserl, doar în relație cu ceilalți. 

Reprezentantul filosofiei dialogice îi reproşează lui Husserl că, dacă se 
porneşte de la ego-ul transcendental, celălalt nu mai poate fi atins decât ca 
declinare de sine, trimițând la un loc în care Husserl atrage atenţia că lipsa teoriei 


* Ibidem, p. 35. 
2% E., Husserl, Meditaţii carteziene, ed. cit., p. 61. 

lui Descartes a fost de a nu înțelege că lumea este mai mult decât cogitatum-ul 
meu. „Descartes descoperă ego-ul [...], cogitaţiile sale şi imanenţa universală a 
tuturor celor intenţionate şi reale [...] şi le identifică imediat cu sufletul, cu mintea. 
Prin acesta ... lumea i se strecoară pe nesimţite drept cogitatum (anume ca univers 
al ființelor reale) sau, ceea ce înseamnă acelaşi lucru, [confundă] lumea ca 
valabilitate imanentă a ego-ului cu [lumea] valabilităţii imanente a sufletelor 
reale.” Aceasta este viziunea asupra lumii şi a apariţiei sensului care nu poate 
scăpa de solipsism şi, prin urmare, nu poate da seama de celălalt decât ca declinare 
de sine. Atâta timp cât Husserl evidențiază greşeala datorită căreia se ajunge la 
asemenea confuzie, presupunem că nici nu cade în ea. Evitarea confuziei este 
făcută posibilă de reducţia fenomenologică, care luminează faptul subiectului de a 
fi atât în lume, cât şi pentru lume. Prin intermediul analizei fundamentării 
valabilităţii, subiectul, reprezentat atât prin eu, cât şi prin celălalt, este recunoscut 
drept centru al conferirii de sens. Conferirea de sens nu se face, evident, de către 
subiecţi izolaţi şi în mod independent. „Îi recunosc drept comunitate de subiecți 
absolut fondatoare, din a căror realizare comunicativ intențională se «constituie» 
lumea obiectivă.” Totuşi, chiar dacă constituirea lumii este produsul comunicării, 
chiar dacă sensul lumii corespunde tuturor, eu nu mă pot plasa în acest „tuturor” ca 
dintr-un loc fără de loc. Intuiţiei „sensul lumii” îi corespunde cointenţia „ceilalți” 
„care au pentru mine valabilitate determinată sau nedeterminată, care îmi sunt 
cunoscuţi sau necunoscuţi”, cu care formez un „noi”. Acest noi este însă constituit 
şi atribuit cu valabilitate în subiect, în care îşi are centrul. „Eu sunt pentru mine Eu 
al acestui Noi — dar fiecare Eu al lui Noi [este la rândul său] centru pentru Noi-ul 
lui, şi toate aceste subiecte-Eu şi Noi care primesc valabilitate de la mine, trec drept 
comunitate omogenă de subiecte-Eu.”” Eul nu poate deveni noi pur. Noi nu există 
altfel decât ca idee a fiecăruia dintre subiecţii care îl compun. Apoi, chiar dacă 
experiența, gândirea şi acţiunea mea sunt determinate de comunitate 
(vergemeinschaftet), direct sau indirect, eu rămân totuşi o instanță care 
personalizează la rândul ei sensul constituit în comunitate. Mi se pare important să 
dau încă un citat din Husserl, pe aceeaşi temă, deoarece prea des se spune că în 
cazul teoriei sale eul are posibilitatea de a constitui, de a da singur sens lumii. „Din 
această «aflare în comunitate» (Vergemeinschaftung) se constituie sensul comun 
«lume pentru toţi» şi în particularitatea corespunzătoare [fiecărui] subiect 
(Einzelsubjekte), dar în «circulația» lor, în faptul lor de a trăi împreună şi, prin 
urmare, de a se corecta reciproc, cu privire la conținutul mai mult sau mai puţin 


27 Hua VI, p. 415 

?8 Ibidem, p. 416. Atâta timp cât „constituire“ este pus între ghilimele, suntem atenționați să nu 
îl folosim în sens rigid. 

Ibidem, p. 416. 

nivelator.”*” Consider că cea mai mare problemă a modului waldenfelsian de a 
interpreta este refuzul de a accepta ca teoria sa şi cea husserliană abordează 
intersubiectivitatea la niveluri diferite. Dacă acest lucru ar fi acceptat, ar deveni 
evident că cele două teorii nu se exclud, ci se completează. 


30 Ibidem, p. 416. 


CONCEPTUL DE „COMPREHENSIUNE” LA H.-G. GADAMER 


ALEXANDRU BOBOCI! 


Abstract. The hermeneutic rule, according to which the Whole should be understood 
beginning with the Part, and the latter from the Whole, comes from the antic rhetoric 
and it was transmitted through the modern hermeneutic of the rhetoric art, to the art of 
interpretation (Kunst des Verstehens). This is a circular relationship, that is situated as 
well here and there. The anticipation of meaning, in what is concerning the Whole, 
arrives through that at the explicit understanding that the parts, determined by the 
Whole, determine at their turn, this whole. 


Key words: phenomenology, hermeneutics, historicity, humanities 


1. Dezvoltarea ştiinţelor în secolul al XX-lea, îndeosebi procesul de 
constituire a ştiinţelor umane, a determinat intensificarea preocupărilor teoretico- 
metodologice şi, pe acest fond, încercări multiple de corectare a obişnuinţei de a 
opera ne varietur cu modelul de raționalitate (de fapt „ştiinţificitate”) oferit de 
matematici şi de ştiinţele naturii şi ştiinţele tehnice. 

În formele unor reacții faţă de dominaţia „raționalităţii ştiinţifice” şi 
subliniindu-se rolul acesteia în procesul creaţiei contemporane, a fost pus sub 
semnul întrebării scientismul şi au fost subliniate nu numai aspectele pozitive, ci şi 
limitele raționalității ştiinţifice. Căci trebuie subliniat faptul că, dacă s-a ajuns la 
scientism, nu-i de vină raționalitatea ştiinţifică, ci conceperea ei în mod exclusiv cu 
mijloacele matematice şi fizico-matematice. De aceea, revolta împotriva unei 
asemenea modelări a raționalităţii nu trebuie suspectată de opusul acesteia, ci 
trebuie văzută sub semnul căutărilor pentru salvarea raţionalităţii înseși, care nu se 
poate reduce la modelarea ei în scientism. 

În acest context, hermeneutica se propune în opoziţie cu scientismul (Şi, 
îndeosebi, cu absolutizarea acestuia în formele mai noi ale pozitivismului), 
formulând în principiu o „exigenţă filosofică”: hermeneutica — preciza Gadamer — 
nu este „o metodologie oarecare a ştiinţelor spiritului, ci efortul de a înţelege ceea 
ce sunt cu adevărat aceste ştiinţe dincolo de propria lor conştiinţă metodologică şi 
ceea ce le leagă de întreaga noastră experienţă”. 


! Academia Română. 

2 H.-G. Gadamer, Wahrheit und Methode. Grundzüge einer philosophischen Hermeneutik, 4. 
Aufl., Tübingen, J.C.B. Mohr, 1975, p. XXIX. „Hermeneutica îşi are o tematică de sine stătătoare. 
Universalitatea ei formală nu se lasă încadrată legitim în logică. Într-un sens împărtăşeşte cu logica 
universalitatea, într-un alt sens o depăşeşte pe aceasta chiar în ceea ce priveşte universalitatea” (H.-G. 
Gadamer, Klassische und philosophische Hermeneutik, 1968, în Gadamer Lesebuch, Tübingen, 1997, 
p. 50). 

Şi mai clar: hermeneutica este „un aspect universal al filosofiei şi nu numai 
baza metodică a aşa-numitelor ştiinţe ale spiritului”; căci „siguranţa pe care a 


oferit-o folosirea metodelor ştiinţifice nu mai este suficientă pentru garantarea 


adevărului”. 


De fapt, cu lucrarea Wahrheit und Methode (ed. I, 1960), Gadamer a deschis 
o largă reacție antipozitivistă şi antiscientistă, chiar antimetodologistă în gândirea 
occidentală. „Îndeosebi în opoziţie cu teoria ştiinţei şi critica ideologică — scria el — 
pun încă o dată în evidență exigenţa filosofică cuprinzătoare a hermeneuticii”; 
„căci eu nu vreau să dezvolt un sistem de reguli care să descrie procedeul metodic 
al ştiinţelor spiritului sau chiar să-l poată călăuzi. Propria mea exigenţă a fost una 
filosofică: nu ceea ce facem, nu ceea ce trebuie să facem, ci ceea ce se întâmplă cu 
noi dincolo de voinţa şi acţiunea noastră constituie problema.”* 

În sensul lui Kant, care s-a întrebat despre „condiţiile experienţei noastre”, 
Gadamer scrie: „cercetarea ce urmează pune o chestiune filosofică [...] pentru a ne 
exprima în mod kantian, întrebarea este: cum este posibilă comprehensiunea? 
Aceasta este problema care premerge oricărei atitudini comprehensive a 
subiectivițății, chiar metodicii ştiinţelor comprehensive, normelor şi regulilor 
acestora.” 


Într-o Privire retrospectivă în dialog (1996), Gadamer preciza: „În ceea ce mă priveşte, am 
arătat adesea că, înainte de toate, eu m-am simțit ca un fenomenolog, pentru care faptele ca atare (die 
Sachen selbst) şi «lumea vie» (Lebenswelt) constituie scopul, şi nu faptul ştiinţei, ca pentru 
neokantieni”... (Dialogischer Rückblick auf das Gesammelte Werk, ed. cit., p. 282). 

3 Ibidem, p. 514. Împotriva lui E. Betti (Die Hermeneutik als allgemeine Methode der 
Geisteswissenschaften, Tübingen, J.C.B. Mohr, 1962), colaboratorii lui Gadamer precizează: „noua 
hermeneutică nu este o metodologie a ştiinţelor spiritului, care ar vrea să-şi afle determinarea de-sine- 
stătătoare în contrast cu ştiinţele naturii [...] Hermeneutica de care vorbim astăzi îşi datorează 
virulența unei transformări prin filosofie”; impulsul care a condus la o „devenire hermeneutică” a 
filosofiei „se poate determina dincolo de granițele pozițiilor filosofice” ca o critică a conceptului de 
metodă din ştiinţa modernă şi ca o critică a filosofiei conştiinţei de sine [...] Această critică a 
consolidat concepția: «Comprehensiunea este un procedeu cu mult mai cuprinzător şi altfel structurat 
de cum l-au aproximat metodele abstracte ale uzului exact al metodelory»”. (G. Boehm, Einleitung la: 
Die Hermeneutik und die Wiessenschaften, hrsg. von H.-G. Gadamer und G. Boehm, Frankfurt a. M., 
Suhrkamp, 1978, p. 11). 

4 H.-G. Gadamer, Wahrheit und Methode, p. XIII, XVI. În alt context, Gadamer sublinia: 
„Chestiunea hermeneutică, aşa cum o caracterizez eu, nu este mărginită la domeniile de la care am 
plecat în propriile mele cercetări. Este vorba în principal de a stabili încă o dată o bază teoretică 
menită să susțină faptul fundamental al culturii noastre contemporane, ştiinţa şi valorificarea ei 
tehnic-industrială”; „conştiinţa hermeneutică, pe care la început o desemnam numai pornind de la 
puncte determinate, are eficacitate numai prin faptul că poate să învedereze ceea ce e problematic (das 
Fragwurdige)” (Die Universalităt des hermeneutischen Problems, 1966, în Gadamer Lesebuch, ed. 
cit., p. 65,67). 

5 Idem, p. XVII. Încă Fr. D. E. Schleiermacher constată: „Hermeneutica, ca artă a 
comprehensiunii (Kunst des Verstehens) nu există încă în general, ci există numai mai multe 
hermeneutici speciale” (Hermeneutik, 1838, în vol. Hermeneutik und Kritik, hrsg. von M. Frank, 
Frankfurt a. M., Suhrkamp, 1977, p. 71) şi anunță că „este greu de precizat locul hermeneuticii 
generale” (Ibidem). 

In alţi termeni, sensul cercetărilor „nu-l constituie o teorie generală a 
interpretării [...], ci căutarea şi indicarea a ceea ce este comun tuturor modalităților 
6 
de comprehensiune””. 


Gadamer pune în prim-plan „istoricitatea comprehensiunii” şi eliberarea „de 


impedimentele ontologice ale conceptului de obiectivitate a ştiinţelor”. 


El făureşte, în acest sens, un adevărat program: studiile hermeneutice „se 
leagă de aceea rezistență opusă chiar în interiorul ştiinţei moderne pretenţiei la 
universalitate a metodologiei ştiinţifice (subl. n.). Menirea lor este să discearnă, 
oriunde se întâlneşte, experiența de adevăr (Erfahrung von Wahrheit), care 
depăşeşte domeniul supus controlului metodologiei ştiinţifice, şi să pună problema 
legitimităţii specifice a acestei experienţe. Căci ştiinţele spiritului se întâlnesc cu 
tipuri de experienţă situate în afara ştiinţelor, anume: cu experiența filosofiei, cu 
aceea a artei şi cu experiența istoriei înseşi. Toate acestea sunt modalităţi de 


experiență în care un adevăr nu se lasă cunoscut şi verificat prin mijloacele 


metodice ale ştiinţei”. 


2. «Hermeneutica filosofică» se integrează „într-o mişcare filosofică a 
veacului nostru, într-o direcție care depăşeşte orientarea unilaterală către faptul 
ştiinţei, care, atât pentru neokantianism, cât şi pentru neopozitivismul de odinioară, 
era ceva de la sine înţeles. Hermeneutica are însă şi relevanţă teoretico-ştiinţifică, 


atâta cât ea descoperă în interiorul ştiinţelor condiţiile adevărului prin reflecția 


hermeneutică, condiţii ce nu se află în logica cercetării, ci îi precede”. 


Se înţelege astfel sensul eforturilor mai recente de a delimita o teorie riguroasă a hermeneuticii 
de aplicările ei; Gadamer se opune de fapt tradiției hermeneutice a romantismului, legând 
hermeneutica de condiția existenței umane în genere, nu numai de condiţia creatorului de geniu. 

6 H.-G. Gadamer, op. cit., p. XIX. 

7 Ibidem, p. 250. Principalul obiect al cercetării îl constituie „fenomenul comprehensiunii şi al 
interpretării corecte a ceea ce este de înțeles”, adică al considerării în orizontul „fenomenului 
hermeneutic”. Este de reținut aici programul „hermeneuticii filosofice”, structurat (şi urmărit în 
desfăşurare) în funcţie de: „problema hermeneutică”; „fenomenul comprehensiunii”; „fenomenul 
hermeneutic”; „experiența de adevăr”. Peste totul domină „regula” hermeneutică: „E de-ajuns să 
spunem că se înțelege altfel, dacă în genere se înțelege” («Es genügt zu sagen, dass man anders 
versteht, wenn man überhaupt versteht»), formulată de Gadamer (în: Wahrheit und Methode, 1975, 
p. 280). 

8 Ibidem, p. 1-2. În ultimă instanță — preciza J. Habermas — opoziţia „teorie analitică a ştiinţei” 
— „hermeneutică filosofică” înseamnă opoziţia Popper-Gadamer (Zur Logik der Sozialwissenschaften, 
în „Philosophische Rundschau”, Beiheft 5, 1967, pp. 3-4). 

° H.-G. Gadamer, op. cit., p. 514. Într-un Nachwort (la ediţia a IV-a a lucrării), Gadamer 
mărturiseşte: „dacă am vrea să caracterizăm locul lucrării mele în cadrul filosofiei veacului nostru, 
atunci ar trebui să pornim direct de la ceea ce eu am căutat, şi anume: să ofer o contribuţie care să 
medieze între ştiinţe şi filosofie, şi îndeosebi să dezvolt în mod productiv, în câmpul larg al 
experienţei ştiinţifice, atât cât am cuprins cu privirea, problemele radicale ale lui Martin Heidegger, 
căruia îi sunt îndatorat în mod hotărât” (Ibidem). 

Gadamer „încearcă să restituie chestiunea adevărului din ştiinţele umane care, în preocuparea 
lor pentru metodă, au pierdut din vedere această chestiune”; „aşa cum Heidegger a fundat necesitatea 

Într-un alt context, Gadamer preciza: „aspectul hermeneutic” nu se 
mărgineşte la „ştiinţele hermeneutice despre artă şi istorie” şi nici la „experiența 
artei ca atare”, „universalitatea problemei hermencutice... poartă asupra întregului 
raționalului, adică asupra a tot ceea ce se poate face inteligibil”. 

Tocmai în acest sens Gadamer propune o „hermeneutică filosofică” şi o 
regândire a rolului şi funcţiilor filosofiei, iar nu o filosofie hermeneutică. Ceea ce 
autorul celebrei Wahrheit und Methode numea „exigența cuprinzătoare a 
hermeneuticii” nu se leagă de „un sistem de reguli”, nici măcar pentru „ştiinţele 
spiritului”, cum o făcuse Dilthey. Căci întrebarea de tip criticist: „cum e posibilă 
comprehensiunea?”  premerge chiar metodei (şi  metodicii) „ştiinţelor 
comprehensive”, normelor şi regulilor acestora, chiar „oricărei atitudini 
comprehensive a subiectivităţii”. 

Să fie cumva această curăţire a spiritului de orice încărcătură teoretică un 
analogon al celebrului „dubito” cartesian sau, chiar mai departe, al acelei „docta 
ignorantia” (a lui Cusanus şi a altor gânditori din zorii timpurilor moderne)? 
Oricum, „hermeneutica filosofică” nu vrea să fie o metodă a filosofiei (şi a 
reflecţiei în genere, în orice domeniu s-ar produce această reflecţie), ci o „exigență 
filosofică cuprinzătoare”, adică o pregătire, un orizont, o deschidere spre filosofare 
în orizontul totalităţii diverse a lumii şi a creaţiei, nemodelate în vreun fel (ca 
scientism, psihologism, ontologism etc), a omului. 

Salvarea acestuia, ieşirea din „criza omului” (esenţa „crizei valorilor” astăzi) 
şi din închiderea în „obiectivismul” ştiinţific sau într-o „filosofie a cunoștinței” 
totodată constituie, credem, sensul mai adânc al „hermeneuticii filosofice”. 

De aceea, ea se opune şi „pretenției la universalitate a metodologiei 
ştiinţifice” şi oricărei alte pretenții la universalitate (adică oricărui reducționism) şi 
caută „experiența de adevăr” din toate domeniile (sau experienţele), propunându-şi 
să delimiteze şi metodologia ştiinţifică şi orice alte procedee de acces la 
„experienţa de adevăr” (mai exact, la domeniile de fiinţare a acestei experienţe). 

Se sugerează că noua hermeneutică vrea să descopere „condiţiile adevărului 
în interiorul ştiinţelor”, condiţii ce preced „logica cercetării”, adică sunt date 
dincolo de spaţiul ştiințificității (şi al teoriei ca atare) în experiența umană 
obişnuită, în „lumea vie” (Lebenswelt), cum ar zice orice husserlian, sau în acel 
„Mit- Welt”, „In-der- Welt-Sein” al lui Heidegger. 


«distrucţiei» istoriei ontologiei occidentale pentru a salva chestiunea ființei, Gadamer găseşte 
necesară distrucția teoriei ştiinţelor umane pentru a scoate chestiunea adevărului din lanțurile 
exactității metodologice” (L. Hinmann, Quid Facti or quid juris? The Foundamental Ambiguity of 
Gadamer's Understanding of Hermeneutics, în „Philospphy and Phenomenological Research”, No. 4, 
1980, p. 515). 

19 H.-G. Gadamer, Se/bstdarstellung (1975), în Philosophie in Selbstdarstellung, TI, hrsg. von 
L.J. Pongraz, Hamburg, F. Meiner, 1977, p. 83, 84. 

3. Trebuie totuşi să atragem atenția asupra surselor (şi continuității) 
fenomenologiei în hermeneutică. Gadamer însuşi vorbea de „imanenta fenomenologiei 
în hermeneutică”, iar P. Ricoeur spunea: „dincolo de simpla opoziţie, există între 
fenomenologie şi hermeneutică o apartenenţă mutuală [...] Pe de o parte, hermeneutica 
se edifică pe baza fenomenologiei”, adică „fenomenologia rămâne presupoziția 
indispensabilă a hermeneuticii”, iar „pe de altă parte, fenomenologia nu poate să se 
constituie ea însăşi fără o presupoziție hermeneutică”, legată „chiar de acea Auslegung 
(explicitare) în punerea în operă a proiectului ei filosofic”. 

În fond, „reducţia fenomenologică cere o dezvoltare hermeneutică, întrucât ea 
deschide către o dimensiune a sensului”, invers, hermeneutica „nu poate deveni 
filosofică decât de-a lungul chestionării fenomenologice asupra sensului existenţei”. 

Discutând problema „universităţii hermeneuticii” mai târziu, Gadamer sublinia 
că hermeneutica nu se reduce „la o conştiinţă de sine idealistă şi istorică”, căci 
„confruntarea cu moştenirea noastră istorică este totdeauna şi o restituire critică a aces- 
teia”; în Adevăr şi Metodă, „am căutat să descriu cum acest proces de restituire 
mediază vechiul prin nou şi noul prin vechi, şi conduce la un proces de comunicare, a 
cărui schemă de bază este dialogul. De aici am dedus aspirația la universalitate a 
hermeneuticii, care nu înseamnă altceva decât că limba se află la baza a tot ceea ce face 
omul şi societatea”, 

Într-un fel, limba devine fenomenul universal al comprehensiunii, iar ontologia ei — 
temeiul ultim al comprehensiunii”” 

Gadamer nu acceptă nimic „speculativ” dincolo de acest plan (refuză 
spiritualismul, ca şi orice idealism obiectiv  substanțialist). Structura 
comprehensiunii se determină în mod universal ca limbă şi, prin raportarea acesteia 
la „faptul însuşi” (cultura, istoria, tradiția), ca interpretare!’ 


1! H.-G. Gadamer, op. cit., p. XXIV. 

12 P, Ricoeur, Phenomenologie et herméneutique, în „Phänomenologische Forschungen”, 1, 
Freiburg/München, K. Alber, 1975, p. 32. 

13 A. Gron, Phénoménologie, herméneutique et historicité, în „Revue de la Métaphysique et de 
Morale”, nr. 1, 1981, p. 76. Poate nu este întâmplător că şi mai recent s-a vorbit de „Buna artă a 
interpretării şi hermeneutica fenomenologică”: căci „cititorul interesat de complexa problematică a 
interpretării poate fi acompaniat de reflecțiile fenomenologic-hermeneutice ale lui H.-G. Gadamer, Fr. 
Schleiermacher sau M. Heidegger pentru a descoperi căi proprii de gândire pentru care orice text 
problematic, care se cere interpretat, este «doar» un binevenit prilej de meditaţie filosofică” (Alina 
Noveanu, Argument, în Arta interpretării. Dialogurile hermeneutice ale lui Hans Georg Gadamer, 
Cluj-Napoca, Editura Grinta, 2010, p. 14). 

+ H.-G. Gadamer, Das Problem des historischen Bewusstsein, în Kleine Schriften, IV, 
Tübingen, Mohr, 1977, p. 146. 

5 Este ceea ce, cu o formulă reuşită, Vatimo numea: „il linguaggio come mediazione totale” 
(G. Vattimo, L'ontologia hermeneutica nella filosofia contemporanea, în H.-G. Gadamer, Verità e 
Metodo, A cura di G. Vattimo, Fratelli Fabri Editori, 1971, p. XXII). 

ê Mai pe larg în Al., Boboc, Adevăr şi conştiinţă istorică. Confiuntări contemporane între 
hermeneutică şi dialectică în metodologia ştiinţelor umane, Bucureşti, Editura Politică, 1988; 
F. Druţă, Dialectică şi hermeneutică, Bucureşti, Editura Ştiinţifică şi Enciclopedică, 1990; Al., 

Hermeneutica dezvăluie astfel implicaţiile de sens şi  finalitățile 
fenomenologiilor şi nu mai puţin pe cele ale „filosofilor existenței”. Căci este 
marcată hotărât ieşirea spre pluralitatea formelor experienţei umane, legată 
structural de înţelegerea adevărului prin „experiența de adevăr” (Erfahrung von 
Wahrheit), care este, de fiecare dată alta, funcţie de domeniile diferite: ştiinţă, artă, 
istorie, filosofie. 

Într-un alt plan, participând la procesul complex de reconstrucţie în ştiinţele 
umane, hermeneutica mărturiseşte o deplină încrede în valoarea demersului 
teoretico-filosofic. În acelaşi timp, acest demers permite înțelegerea raționalităţii 
înseşi sub semnul pluralității, evitând alunecările spre scientism (sau alte 
absolutizări ale unor forme determinate de raționalitate) şi, facilitând valorizarea 
gândirii de tip clasic, păstrează un echilibru între postmodern şi modern — ambele 
fiind, în fond, forme ale modernității. 

Din unirea demersului fenomenologic cu cel hermeneutic au decurs astfel 
consecințe mai puţin bănuite în exegezele asupra direcției de gândire ce se 
originează la Kierkegaard şi Nietzsche. Amplele elaborări sub formule ca: 
„ontologia fundamentală” (Heidegger) şi „ontologia fenomenologică” (Sartre), 
„filosofie a existenţei” şi „metafizică” (Jaspers) relevă o centrare a problematicii 
teoretico-filosofice în om, creaţia şi limbajul uman. 

Nu este întâmplătoare, de aceea, orientarea lui Gadamer (şi Ricoeur) spre 
studiul limbii şi al limbajelor, scopul constituindu-l „o mai bună comprehensiune” 
(ein „Besser-Verstehen”, cum s-a spus în exegezele asupra lui Dilthey) a ceea ce se 
petrece cu omul în modalităţile diverse de structurare ale cunoaşterii, acțiunii şi 
creaţiei. 

De fapt, stilul de gândire care s-a impus pe acest fond al dezvoltărilor 
teoretico-metodologice este structurat după unitatea dintre cunoaștere şi 
comprehensiune, ceea ce a determinat şi o regândire a logicii şi metodologiei 
ştiinţelor umane din unghiul de vedere al hermeneuticii atât în direcţia ontologiilor, 
cât şi filosofiei limbajului. Căci taina oricărei interpretări se află dincolo de text (şi 
limbajul acestuia) în «lumile posibile» al cuprinderii comprehensive a multiplelor 
forme ale experienţei umane. 

Hermencutica se solidarizează în acest fel şi cu semantica: „În domeniul de 
cercetare care analizează structura verbală a textului ca un tot — scria Gadamer —, 
subliniind configuraţia sa semantică, survine şi o altă direcţie de cercetare, anume 
cea hermeneutică. Aceasta are la bază faptul că limba trimite mereu dincolo de ea 
însăşi, nu se epuizează în ceea ce se exprimă prin ea”... 


Boboc. Hermeneutică şi ontologie. Prolegomene la o reconstrucţie modernă în filosofia culturii, 
Bucureşti, Editura Didactică şi Pedagogică, 1990. 

1! H.-G. Gadamer, Semantică şi hermeneutică, traducere în Alexandru Boboc, Cunoaştere şi 
comprehensiune, Bucureşti, Editura Paideia, 2001, p. 268 — Anexe. 

Această interacțiune justifică în şi mai mare măsură nevoia de a clarifica şi a 
defini conceptul de bază al hermeneuticii: comprehensiunea (das Verstehen). 
Pentru aceasta redăm în continuare (în traducere) un text fundamental al lui 
Gadamer. 


HANS-GEORG GADAMER 
CERCUL COMPREHENSIUNII 
(VOM ZIRKEL DES VERSTEHENS) 


Notă introductivă: 

„Acest studiu — preciza H.-G. Gadamer (1900-2002), cel mai de seamă 
reprezentant al orientării hermeneutice din lumea contemporană — se bazează pe 
rezultatele reflecțiilor prezentate de mine în Warheit und Methode şi constituie 
astfel mai degrabă un rezumat al gândurilor aflate acolo decât o contribuţie 
originală. Întrucât studiul a apărut deja la 26.9.1959 în Festschrift zu Heideggers 
70. Geburstag şi de atunci a fost reprodus în repetate rânduri, el nu putea lipsi din 
culegerea scrierilor sub titlul Kleine Schriften” (Kleinere Schriften: Variationen, 
Tübingen, J.C.B. Mohr, 1977, p. 54). 

Redăm (în traducere) textul (p. 54.-61) considerat de-a lungul timpului 
sinteza cea mai reuşită a concepției autorului despre problema-cheie a 
hermeneuticii, regândită ca „hermenutică filosofică”. „Cercul”, circularitatea e de 
fapt structură a „comprehensiunii” (Verstehen) şi anunţă, în orice configurare 
hermeneutică, „gândul ontologic”, o ontologie posibilă. O componentă-premisă, 
fenomenologia, şi o desfăşurare într-un „angajament ontologic” (structural 
limbajului) — situează momentul hermeneutic ca mediere şi cale de aducere la 
unitate a oricărui discurs veritabil. Într-un fel limbajul devine „fenomenul 
universal” al „comprehensiunii”, iar prin raportarea la „fapte” (cultura, istoria, 
tradiția) se realizează unitatea comprehensiunii şi interpretării. Ca proces, aceasta 
(interpretarea) prezintă o circularitate tipică, ceea ce subliniază, o dată în plus, 
importanţa „cercului hermeneutic”. 

De aceea, Gadamer preciza: „prin acest «cerc» trebuie să înţelegem mai mult 
decât regula hermeneutică, după care întregul trebuie înțeles pornind de la parte, iar 
partea de la întreg”, ceea ce echivalează cu „anticiparea sensului în care este vizat 
întregul”... 


Alexandru Boboc 

HANS-GEORG GADAMER 
CERCUL COMPREHENSIUNII 
(VOM ZIRKEL DES VERSTEHENS) 


Regula hermeneneutică, după care Întregul trebuie să fie înţeles pornind de la 
Parte, iar aceasta de la Întreg, provine din retorica antică şi a fost reportată de 
hermeneutica modernă a artei oratorice asupra artei interpretării (Kunst des 
Verstehens). Şi într-un caz, şi în altul, este vorba acolo de o relație circulară. 
Anticiparea sensului, în care este vizat Întregul, ajunge prin aceasta la înțelegerea 
explicită a faptului că părţile, care se determină pornind de la întreg, determină, la 
rândul lor, acest întreg. 

Cunoaştem aceasta din învăţarea limbilor străine. Învăţăm aici că trebuie „să 
construim” abia după ce mai întâi căutăm să înțelegem părțile separate ale 
propoziției în semnificaţia lor lingvistică. Acest procedeu de construcție este însă el 
însuşi dirijat deja de o aşteptare de sens care provine din conexiunea a ceea ce i-a 
premers. Fireşte, această aşteptare trebuie corectată dacă textul o cere. Aceasta 
înseamnă atunci că aşteptarea este corespunzătoare şi că textul se inserează sub o 
altă aşteptare de sens în unitatea unei opinii. Astfel mişcarea comprehensiunii se 
desfăşoară mereu de la întreg la parte şi înapoi la întreg. Sarcina e de a dezvolta, în 
cercuri concentrice, unitatea sensului care a fost înţeles. Acordul tuturor părților 
raportate la întreg constituie de fiecare dată criteriul pentru corectitudinea 
comprehenisunii. Lipsa unui astfel de acord înseamnă o eşuare a comprehensiunii. 

Schleiermacher a diferențiat acest cerc hermeneutic al Părţii şi al Întregului 
atât după latura sa obiectivă, cât şi după cea subiectivă. La fel cum cuvântul ţine de 
conexiunea unei propoziţii, şi textul ca atare ţine de contextul operei unui scriitor, 
iar aceasta (opera) — de întregul genului literar corespunzător, adică aparţine 
literaturii. Pe de altă parte însă, ca manifestare a unei clipe creatoare, acelaşi text 
ține de întregul vieții sufleteşti a autorului său. Abia într-un astfel de întreg, de 
factură obiectivă şi subiectivă, se efectuează de fiecare dată comprehensiunea ca 
atare. Chiar în legătură cu această teorie Dilthey vorbea de „structura” şi de 
„centrarea într-un punct”, în funcţie de care rezultă înţelegerea întregului. Cu 
aceasta, Dilthey transfera la lumea istoriei un principiu al oricărei interpretări, 
anume: că un text trebuie înţeles pornind de la el însuşi. 

Întrebarea este însă dacă astfel mişcarea circulară a comprehensiunii este 
corespunzător înțeleasă. Ceea ce Schleiermacher a dezvoltat ca interpretare 
subiectivă trebuia dat cu totul la o parte. Când încercăm să înţelegem un text, nu ne 
transpunem în starea sufletească a autorului, ci, dacă vrem să vorbim deja de 
transpunerea de sine, atunci ne situăm în opinia sa. Aceasta nu înseamnă altceva 
decât că facem să valoreze conţinutul a ceea ce spune celălalt. Ba chiar, dacă vrem 
să înțelegem, vom face tot posibilul să întărim argumentele sale. Aşa se petrec 
lucrurile în convorbire (Gespräch), şi cu atât mai mult în înţelegerea a ceea ce e 
scris; căci noi ne mişcăm într-o dimensiune a aceea ce e cu sens (Sinnhaften), care 

este în sine inteligibil, şi, ca atare, în niciun fel motivat prin reîntoarcerea la 
subiectivitatea altuia. Este sarcina hermeneuticii să clarifice această minune a 
comprehensiunii, care nu este o comunicare misterioasă a sufletelor, ci o 
participare la un sens comun tuturor. 

Dar nici latura obiectivă a acestui cerc, aşa cum o descrie Schleiermacher, nu 
priveşte nucleul faptului. Scopul oricărei încunoştiinţări şi al oricărei 
comprehensiuni îl constituie asentimentul în fapt. Astfel, hermeneutica are din 
totdeauna sarcina de a restabili acordul absent sau deranjat. Istoria hermeneuticii 
poate să confirme, de exemplu, dacă ne gândim la Augustin, unde poate fi pus de 
acord Vechiul Testament cu mesajul creştin; ori gândind la protestantismul 
timpuriu, căruia i se punea aceeaşi problemă, ori, în fine, la epoca /uminării, unde, 
dacă „raţiunea deplină” a unui text trebuie dobândită numai pe calea interpretării 
istorice, atunci renunţarea la un acord este iminentă. Intervine ceva nou calitativ, 
atunci când romanticiii şi Schleiermacher, întrucât fundamentează o conştiinţă 
istorică de cuprindere universală, nu mai lasă să valoreze ca temei sigur pentru 
orice efort hermeneutic forma obligatorie a tradiţiei, din care ei provin şi în care se 
află. Numai unul dintre precursorii nemijlociţi ai lui Schleiermacher, filologul 
Friedrich Ast, avea o înţelegere întru totul fermă a sarcinii hermeneuticii; aceasta 
atunci când preconiza că trebuie stabilit acordul între Antichitate şi Creştinism, 
între o Antichitate văzută acum ca adevărată şi tradiția creştină. Chiar în luminare, 
intervenise ceva nou, astfel încât hermeneutica nu mai era tratată ca mediere între 
autoritatea tradiţiei pe de o parte şi a raţiunii naturale pe de altă parte, ci ca mediere 
a două elemente ale tradiţiei, ambele devenite conştiente de faptul că prin luminare 
se pune sarcina unei concilieri. Dar îmi pare că o asemenea doctrină despre unitatea 
Antichității şi a Creştinismului păstrează în fenomenul hermeneutic un moment al 
adevărului pe care Schleiermacher şi urmaşii săi l-au abandonat pe nedrept. Prin 
energia sa speculativă, Ast s-a ferit însă de a căuta în istorie numai trecut, şi nu, 
mai degrabă, adevărul prezentului. Hermeneutica pornită de la Schleiermacher 
parvine în faţa acestui fundal (Hintergrund) ca o aplatizare în spaţiul metodic. 

Această orientare e încă şi mai valabilă atunci când hermeneutica este văzută 
în lumina sistemului interogării dezvoltat de Heidegger. Pornind de la analiza 
existenţială heideggeriană, anume structura circulară a comprehensiunii, ea îşi 
redobândeşte semnificația sa de conținut: „Cercul nu trebuie taxat drept unul 
vicios, nici măcar cu titlul de cerc vicios pe care în mod provizoriu l-am tolera 
drept atare cerc. Cercului îi este inerentă o posibilitate pozitivă a celei mai 
originare cunoaşteri, care, fireşte, este sesizată în mod veritabil doar atunci când 
explicitarea (Auslegung) a înţeles că sarcina ei primă, constantă şi ultimă rămâne 
aceea de a nu permite ca priceperea prealabilă, vederea prealabilă şi anticipaţia să-i 
fie impuse prin soluţii şi noţiuni vehiculate în mod curent, ci, dimpotrivă, de a 

asigura tema ştiinţifică — în cadrul elaborării structurilor de prealabilitate — pornind 
chiar de la acestea.”!5 

Ceea ce spune Heidegger aici nu este înainte de toate o pretenţie ce priveşte 
practica comprehensiunii, ci doar descrie forma de efectuare a înseşi explicitării 
comprehensive. Reflecţia hermeneutică a lui Heidegger are ca ţel nu atât să 
demonstreze că aici se află un cerc, cât mai ales că acest cerc are un sens ontologic 
pozitiv. Descrierea ca atare va învedera fiecărui interpret care ştie, ce ştie". Orice 
explicitare corectă trebuie să se izoleze de arbitrariul fanteziilor şi de mărginirea 
obişnuințelor de gândire neobservabile, şi să-şi îndrepte privirea „asupra faptelor 
înseşi” (care, la filosofi, sunt fapte cu sens, şi, la rândul lor, tratează despre fapte). 

Pentru interpret, a se lăsa astfel determinat de fapte nu constituie, evident, o 
decizie „cuminte” unică, ci, realmente, „sarcina primă, permanentă şi ultimă”. Căci 
e vorba de a stărui cu privirea asupra lucrurilor de-a lungul oricărei induceri în 
eroare în care poate cădea interpretul, pornind chiar de la el însuşi. Cine vrea să 
înțeleagă un text face întotdeauna o schiță. De îndată ce se arată un prim sens în 
text, el îşi conturează repede un sens al întregului. Un astfel de sens se arată, pe de 
altă parte, numai întrucât sensul însuşi favorizează aşteptările înscrierii către un 
sens determinat. În elaborarea unui astfel de proiect preliminar, pornind de la care, 
fireşte, este permanent revizuit ceea ce se obţine în pătrunderea mai departe în 
sens, constă comprehensiunea a ceea ce se află aici. 

Această descriere este, desigur, o abreviere cam grosolană: pentru că fiecare 
revizuire a proiectului preliminar constă în posibilitatea de a preconiza o nouă 
schițare de sens; pentru că proiectele care rivalizează în această elaborare pot fi 
aduse lalolaltă, până ce se restabileşte unitatea sensului univoc; pentru că 
explicitarea se instituie cu ajutorul unor concepte iniţiale (Vorbegriffe), care sunt 
înlocuite prin concepte corespunzătoare: tocmai această continuă nouă proiectare, 
care constituie mişcarea de sens a comprehensiunii şi a explicitării, reprezintă 
procedeul pe care-l descrie Heidegger. Cel care caută să înțeleagă este expus 
inducerii în eroare prin opiniile anterioare (Vor-Meinungen), care nu se confirmă în 
faptele (Sachen) ca atare. Astfel, sarcina permanentă a comprehensiunii constă în a 
cuteza să elaboreze proiecte corecte, corespunzătoare faptelor, adică anticipări care 
să se confirme „în fapte”. Căci nu există nicio altă „obiectivitate” decât aceea a 
prelucrării opiniilor care se pot confirma. Faptul că interpretul nu merge direct, 
pornind de la opiniile prezente, trăinde în el, la „text”, îşi are sensul în aceea că el 
examinează opiniile premergătoare trăinde în el şi le caută legitimarea, ceea ce 
înseamnă: examinare în funcţie de provenienţă şi valabilitate. 

Această exigență fundamentală trebuie gândită ca radicalizarea unui 
procedeu, pe care noi îl aplicăm totdeauna în legătură cu adevărul. În afară de 


15 M. Heidegger, Sein und Zeit, ed. cit., p. 153 (V, 32). 
19 A se vedea prezentarea lui E. Steiger în Die Kunst der Interpretation (Arta interpretării), ed. 
cit., p. 11 şi urm. 

faptul că cel care ascultă pe cineva sau e preocupat de o lectură nu poate aduce cu 
sine nicio opinie prealabilă (Vormeinung) despre conţinut, ba chiar trebuie să uite 
şi părerile proprii, îi este mereu blocată deschiderea față de opinia altuia sau a 
textului; aceasta pentru a le situa în raport cu întregul propriilor păreri sau de a se 
situa pe sine față de acestea. Altfel spus, opiniile constituie de fapt o multitudine 
mobilă de posibilităţi; dar în cadrul acestei aglomerări de varietăți, adică a ceea ce 
un cititor poate afla cu sens şi astfel să se aştepte la ceva, nu totul este posibil, iar 
cel care aude dinainte ceea ce spune realmente celălalt la sfârşit nu va mai putea 
nicicum să-şi ordoneze propria aşteptare de sens. Există astfel şi aici o măsură. 
Sarcina hermeneuticii trece de la sine într-o chestionare faptică, fiind totdeauna co- 
determinată pornind de la aceasta. Procedeul hermeneutic este astfel aşezat pe teren 
sigur. Cel care va vrea să înţeleagă nu se va abandona de la început hazardului 
propriei opinii; căci el trebuie să se ţină consecvent şi perseverent de opinia 
textului — cumva până când aceasta devine sesizabilă, iar aşa-zisa înțelegere e 
înlăturată. Cine vrea să înţeleagă un text este mai degrabă gata să lase să se spună 
ceva despre el. De aceea, pentru modul de a fi altfel (Andersheit) al textului, o 
conştiinţă hermeneutică exersată trebuie să fie dintru început receptivă. O astfel de 
receptivitate nu presupune însă nici „neutralitate” faptică, nici renunțare la sine, ci 
implică aproprierea propriilor opinii anterioare, precum şi a prejudecăţilor 
(Vorurteile). Aceasta înseamnă a fi înăuntrul propriei păreri preconcepute, şi cu 
aceasta însuşi textul se prezintă în alteritatea sa (Andersheit) şi astfel, contrar 
părerii proprii, ajunge la posibilitatea de a pune în față adevărul său. 

Heidegger a dat o descriere fenomenologică pe deplin corectă atunci când în 
aşa-zisa „citire” (Lesen) a ceea ce e „prezent aici” a descoperit structura prealabilă 
a comprehensiunii. El a oferit şi un exemplu pentru faptul că din aceasta decurge o 
temă. În Fiinţă şi timp el a concretizat în întrebarea privitoare la fiinţă (Seinsfrage) 
enunţul general pe care îl consideră problema hermeneutică”. Pentru a explica, 
după intenţie (Vorhabe), precauţie şi anticipare, situaţia hermeneutică a chestionării 
privitoare la metafizică, el a examinat critic chestionarea în cauză în momentele de 
cotitură ale istoriei metafizicii. Cu aceasta, Heidegger a efectuat ceea ce conştiinţa 
istorico-hermeneutică reclamă în fiecare caz. O comprehensiune condusă cu 
conştiinţă metodică va trebui să se străduie nu numai să-şi împlinească pur şi 
simplu anticipările, ci să le facă conştiente pentru a le controla şi prin acesta să 
dobândească, pornind de la fapte, o înţelegere corectă. Este ceea ce Heidegger 
vizează atunci când, în elaborarea privind intenţia, precauţia şi anticiparea, cere „să 
se asigure” tema ştiinţifică pornind de la faptele ca atare. 

Cercul heremeneutic dobândeşte astfel în analizele lui Heidegger o cu totul 
altă semnificaţie. În teoria de până acum, structura circulară a comprehensiunii se 
menţine permanent în cadrul unei relaţii formale a Părţii şi Întregului, respectiv a 
reflexului subiectiv al acestuia: anticiparea presimțită a întregului şi explicarea sa 


% M. Heidegger, Sein und Zeit, p. 312 şi urm. 

următoare în particular. După această teorie, mişcarea circulară se oferă în text 
încolo şi încoace, şi este depăşită desăvârşita înţelegere a acestuia. Teoria 
comprehensiunii culminează într-un act diviniatoriu, care se transpune cu totul în 
autor, şi, pornind de aici, tot ce e străin şi neobişnuit în text este desfiinţat. 
Heidegger recunoaşte, dimpotrivă, că înţelegerea textului rămâne determinată 
durabil de mişcarea anticipatoare a înţelegerii prealabile. Ceea ce Heidegger 
descrie astfel nu este altceva decât tema concretizării conştiinţei istorice. Cu 
aceasta se cere să fie conştientizate părerile prealabile proprii şi prejudecățile, iar 
efectuarea comprehensiunii să fie de fiecare dată în aşa fel pătrunsă de conştiinţă 
istorică încât sesizarea celui istoriceşte celălalt, precum şi aplicarea exersată aici de 
metode istorice să nu ţină cont numai de ceea ce a fost intercalat în aceasta. 

Sensul după conţinut al cercului Întregului şi Părţii, care se află la baza 
oricărei comprehensiuni, trebuie însă, aşa cum îmi pare, să fie întregit printr-o 
determinare mai largă, pe care aş vrea s-o numesc „anticipare a perfecțiunii” 
(Vorgriff der Vollkommenheit). Cu aceasta este formulată o premisă care călăuzeşte 
orice comprehensiune. Ea spune că este inteligibil numai ceea ce reprezintă efectiv 
o unitate desăvârşită. Astfel şi considerăm această premisă a perfecțiunii atunci 
când citim un text. Numai când această premisă se dovedeşte nesolvabilă, adică 
textul nu este inteligibil, punem sub semnul întrebării, ne îndoim în privința 
moştenirilor şi căutăm să le îndreptăm. Regulile pe care le urmăm în cazul unor 
astfel de critici de text pot fi lăsate la o parte; căci înainte de toate se ajunge şi aici 
la faptul că legitimarea pentru aplicarea lor nu este detaşabilă de înțelegerea de 
conținut a textului. 

Anticiparea (Vorgriff) perfecțiunii, care călăuzeşte întreaga noastră 
comprehensiune, se dovedeşte ea însăşi drept una determinată de fiecare dată după 
conţinut. Este presupusă aici nu doar unitatea de sens imanentă, care oferă 
cititorului călăuza, ci şi faptul că înţelegerea cititorului este şi ea condusă constant 
de aşteptările trascendente de sens, care decurg din relaţia a ceea ce este vizat cu 
adevărul. Aşa cum destinatarul unei scrisori înţelege informaţiile pe care aceasta le 
conţine, şi priveşte mai întâi lucrurile cu ochii autorului scrisorii, adică ia ca 
adevărat ceea ce acesta a scris — şi nu caută să înțeleagă cumva ca atare opinia 
expeditorului, aşa înțelegem şi noi, pe baza aşteptărilor de sens, textele moştenite, 
care au fost scoase din propria noastră relaţie cu lucrurile. Şi aşa cum avem 
încredere în ştirile unui corespondent, fie că el a fost de față sau ştie mai bine ce a 
fost, tot aşa şi faţă de un text moştenit ne este deschisă în principiu posibilitatea de 
a crede că acesta ştie mai bine decât putea să o facă propria opinie prealabilă. Abia 
eşecul încercării de a lăsa spusa să treacă drept adevărată conduce la năzuinţa de „a 
înţelege” textul ca opinie — psihologic sau istoric — a unui altul”. 


21 î PPs Za 3 A ; J 

Intr-o conferință pentru un congres la Veneţia, în 1958, asupra judecății estetice, am căutat 
să arăt că şi aceasta — ca şi cea istorică — are un caracter secundar şi confirmă „anticiparea 
perfecțiunii”. 

Prejudecata perfecțiunii conține astfel nu numai faptul că un text trebuie să 
exprime pe deplin opinia sa, ci şi că ceea ce spune constituie adevărul desăvârşit. A 
înțelege (Verstehen) înseamnă primar: a se înţelege pe sine în fapte, şi abia 
secundar: a scoate în relief şi a înțelege opinia celuilalt ca atare. Lucrul cel mai 
important al oricărei condiţii hermeneutice rămâne astfel înțelegerea faptului 
(Sachverstândnis) de a avea de a face cu acelaşi fapt. De la acestea se determină 
ceea ce devine realizabil ca sens unitar şi aplicarea aşteptării perfecțiunii. Astfel 
sensul apartenenţei, adică momentul tradiţiei în comportamentul istorico- 
hermeneutic, se realizează prin comunitatea prejudecăţilor mai importante şi mai 
suportabile. Hermencutica trebuie să pornească de la faptul că cel ce vrea să 
înțeleagă este legat de faptul care ajunge la limbă împreună cu moştenirea, şi are 
sau dobândeşte ralierea la tradiţia din care vorbeşte moştenirea. Pe de altă parte, 
conştiinţa hermeneutică „ştie” că de acest fapt ea nu poate să fie legată în 
modalitatea unei unicități de la sine înțeleasă, aşa cum este ea valabilă pentru 
continuitatea neîntreruptă a unei tradiţii. Există efectiv o polaritate a credibilităţii şi 
a necunoaşterii, pe care se bazează misiunea hermeneuticii; numai că aceasta nu 
este de înțeles, cum consideră Schleiermacher, în modalitate psihologică, ca 
dimensiunea care ascunde taina individualităţii, ci cu adevărat hermeneutic, adică 
cu privire la o spusă (ein Gesagtes): limba cu care ni se adresează tradiţia, legenda 
pe care ea ne-o împărtăşeşte. Poziţia între caracterul străin şi familiarizare, pe care 
o are pentru noi tradiţia, constituie, prin urmare, intermediarul (das Zwischen) 
între obiectualitatea distanțată, considerată istoriceşte, şi apartenenţa la o tradiţie. 
În acest intermediar se află locul veritabil al hermeneuticii. 

Din această poziţie intermediară, în care ea îşi are locul, urmează faptul că 
centrul ei îl constituie ceea ce în hermeneutica de până acum rămânea cu totul 
marginal: intervalul de timp şi semnificaţia sa pentru comprehensiune. Primar, 
timpul nu este un abis, peste care, întrucât separă şi ține la distanţă, trebuie să se 
treacă; timpul este într-adevăr fundamentul care susține fenomenul în care îşi are 
rădăcina comprehensiunea actuală. Poziţia timpului nu constituie, aşadar, ceva ce 
trebuie depăşit. Că ne situăm în spiritul timpului, că gândim în conceptele şi 
reprezentările acestuia, şi nu în cele proprii, şi în acest fel suntem împinşi către 
obiectivitatea istorică — aceasta constituia mai degrabă premisa naivă a 
istorismului. 

În realitate, depinde cu totul de împrejurări ca să cunoaştem intervalul de 
timp ca pe o posibilitate pozitivă şi productivă a comprehensiunii. Acesta este 
ocupat prin continuitatea aducerii în prezent (Herkommens) şi a tradiţiei, în lumina 
căreia ni se arată întreaga moştenire. Nu înseamnă puţin lucru să se vorbească de o 
productivitate autentică a evenimentului. Fiecare cunoaşte neputinţa proprie a 
judecății noastre acolo unde intervalul timpului nu ne-a încredințat măsura. Aşa 
este pentru conştiinţa ştiinţifică judecata asupra modului contemporan de a privi 
nesiguranța stării de disperare. Evident, există prejudecăţi incontrolabile, sub care 
ne apropiem de un gen de creaţii cărora li se poate conferi o suprarezonanţă, care 

însă nu este conformă cu adevăratul lor conţinut şi adevărata lor semificație. Abia 
dispariția oricăror astfel de referiri actuale lasă să devină vizibilă configurația 
(Gestalt) lor proprie şi permit cu aceasta înţelegerea a ceea ce este spus în ele, 
înţelegere care poate ridica pretenţia la universalitate. Scoaterea la iveală a sensului 
adevărat, care este situat într-un text ori într-o creaţie artistică, constituie de altfel 
un proces infinit. Intervalul de timp în care are loc această filtrare a sensului este 
perceput în continuă mişcare şi lărgire, aceasta şi constituind latura productivă pe 
care o are acest interval pentru comprehensiune. El face să dispară prejudecățile 
care sunt de natură particulară şi să iasă în față acelea care înlesnesc o veritabilă 
comprehensiune. 

Nu altceva decât acest interval de timp este în stare să rezolve sarcina 
propriu-zisă a hermeneuticii, anume de a distinge semnificațiile adevărate de cele 
false. Conştiința hermeneutică instruită va conţine astfel o conştiinţă istorică. 
Aceasta va trebui să facă conştiente prejudecățile care călăuzesc comprehensiunea; 
cu aceasta, la rândul său, ca opinie diferită (Andersmeinung) depăşeşte şi aduce 
moştenirea la valabilitate. A aduce în depăşire o prejudecată ca atare înseamnă, 
evident, a o suspenda în însăşi valabilitatea ei; căci atâta timp cât o prejudecată ne 
determină, noi nu o ştim şi nu o gândim ca prejudecată. Aşadar, nu pot să-mi 
aproprii o prejudectă atâta timp cât aceasta este permanentă şi neobservată în joc, ci 
numai atunci când ea este, aşa zicând, atrasă. Ceea ce o poate astfel stimula este 
întâlnirea cu tradiţia. Căci ceea ce ispiteşte îndreptarea către comprehensiune 
trebuie mai întâi să fie adus el însuşi la valabilitate în modalitatea sa deosebită 
(Anderssein). Primul lucru cu care începe comprehensiunea îl constituie faptul că 
ceva ne solicită. Aceasta este cea mai importantă dintre toate condițiile 
hermeneutice. Vedem acum ceea ce este cerut cu aceasta: o suspendare principială 
a judecății proprii. Orice suspendare de judecăţi, mai întâi aceea a perejudecăţilor, 
are însă, logic considerată, structura interogării. 

Esenţa chestiunii (Frage) o constituie dezvăluirea şi menținerea în deschis a 
posibilităților. Dacă o prejudecată devine problematică — în privinţa a ceea ce un 
altul sau un text ne spune — aceasta nu înseamnă implicit că ea este pur şi simplu 
dată la o parte, şi altul sau altceva este adus nemijlocit la valabilitate în locul ei. 
Căci faptul de a admite ca de la sine înțeleasă o asemenea prevedere ţine mai 
degrabă de naivitatea obiectivismului istoric. În fapt, prejudecata proprie este pusă 
în joc prin faptul că ea însăşi este ca atare în joc. Numai întrucât este pusă în joc 
această prejudecată se reglează împreună cu o alta în aşa măsură că şi aceasta se 
poate regla. 

Naivitatea aşa-numitului istorism constă în aceea că el se sustrage de la o 
astfel de reflexie şi, în încrederea în metodica procedeului său, uită de propria sa 
istoricitate. Pornind de la o gândire istorică rău înţeleasă, aici, pentru a înțelege, 
trebuie să se apeleze la una mai bună. O gândire istorică efectivă trebuie să 
reflecteze şi la propria sa istoricitate. Numai atunci ea nu va mai urmări fantoma 
unui obiect istoric, care este obiectul cercetării progresive, ci va învăța să cunoască 


Conceptul de „comprehensiune” la H.-G. Gadamer 213 


în obiect pe celălalt al propriului (das Andere des Figens) şi cu aceasta pe Unul şi 
pe Celălalt. Adevăratul obiect istoric nu este de fapt un obiect, ci unitatea acestui 
Unu cu Celălalt, un raport în care există la fel de bine realitatea istoriei şi realitatea 
comprehensiunii istorice. O hermeneutică obiectivă ar avea de prezentat în 
comprehensiune tocmai această realitate proprie a istoriei. Eu numesc ceea ce este 
revendicat aici (das Gefordete): „istorie efectivă” (Wirkungsgeschichte). 
Comprehensiunea este un procedeu istoric-efectiv, ceea ce s-ar putea dovedi şi prin 
faptul că acesta este lingyvisticitatea care survine în orice comprehensiune, aceea în 
care fenomenul hermeneutic îşi află finalizarea. 


SISTEMUL FILOSOFIC AL LUI WITTGENSTEIN 


ALEXANDRU SURDU' 


Abstract: The paper is an attempt at a reconstruction of Wittgenstein's early thinking, 
as expressed mainly in the Tractatus Logico-Philosophicus. As it is well-known, this 
short book contains seven basic propositions, each followed by some further partial 
clarifications. Here, we maintain that the seven propositions contain a hidden 
systematic structure, namely a sketch of the classical structure of traditional disciplinary 
philosophical systems. The first part of the Tractatus (1-2063) can be understood as a 
specific ontology, being followed by gnoseology (2.1-2.174), and a general theory of 
modeling and theory of logical modeling (2.18-3.05). The largest part is the logic 
(3.1-6.13), itself followed by a rather short treatment of epistemology (6.2-6.3751), 
with reference to mathematics and physics, and finally, a few words about ethics, 
aesthetics and mysticism (6.4-7 ). 

Ludwig (Josef Johann) Wittgenstein s-a născut la Viena, la 29 aprilie 1889. 
Strămoşii din partea tatălui erau originari din Saxonia. Tatăl său, deşi inginer şi om 
de afaceri (este considerat unul dintre fondatorii industriei siderurgice din Austria), 
a fost şi un mare admirator al artei, în special al celei muzicale (printre cei care îi 
frecventau casa numărându-se Clara Schumann, Gustav Mahler şi Johannes 
Brahms). Ludwig, ca şi fraţii şi surorile sale, era dotat cu un deosebit talent 
muzical. E] a şi înclinat un timp pentru profesia de dirijor, rămânând toată viaţa un 
admirator al muzicii şi un bun interpret la clarinet. 

Principala pasiune a lui Wittgenstein, încă din copilărie, a constituit-o însă 
mecanica, ceea ce l-a şi determinat să urmeze, mai întâi la Technische Hochschule 
din Berlin (1908-1908), apoi la Manchester (1908-1911), cursuri tehnice de 
inginerie mecanică. L-au interesat în mod special aeronautica, problemele de zbor 
şi propulsie (s-au păstrat de la el numeroase desene, schiţe, planuri etc). În acelaşi 
timp s-a ocupat intens cu studiul matematicii şi fundamentele matematicilor. Prin 
intermediul cărţii lui Russell, Principles of Mathematics (1903), se familiarizează 
cu problemele logicii matematice şi începe studiul operei lui Frege, pe care îl şi 
vizitează în 1911 la Jena. În acelaşi an abandonează studiile de mecanică, 
rămânând însă pentru tot restul vieţii un pasionat al motoarelor, pentru a urma, la 
îndemnul lui Frege, cursurile lui Russell la Trinity College (Cambridge). În această 
perioadă audiază şi cursurile lui Whitehead, Moore, Keynes, Hardy, Pinsent şi 
Johnson, uimindu-i pe toți prin inteligența sa vie şi câştigându-i ca prieteni (mai 
ales pe Russell şi Pinsent). 

În toamna anului 1913 Wittgenstein pleacă în Norvegia şi se instalează într-o 
localitate retrasă. Rezultatul meditațiilor sale l-a constituit proiectul unei lucrări 
care avea să-i aducă celebritatea. O lucrare pe care intenţiona s-o adreseze, după 
propria-i mărturisire, unor ființe extraterestre, cărora îşi imagina că ar trebui să le 
explice rosturile lumii noastre. Aici urmau să fie abordate cele mai importante 
probleme teoretice ale vremii sale şi chiar problema filosofiei. A fost un act 
temerar, căci Wittgenstein dispunea de puţine cunoştinţe filosofice. Dar el urmărea, 
în special, propria-i elucidare, considerând filosofia drept o problemă personală. 
Fiecare dintre propoziţiile acestei cărți, a mărturisit el mai târziu, era expresia unei 
suferinţe, a unei boli. 

Lucrarea apare în 1921, în „Annalen der Naturphilosophie”, cu titlul de 
Logischphilosophische Abhandlung, fiind apoi tradusă în engleză şi publicată la 
Londra în 1922, sub titlul propus de G. E. Moore, Tractatus Logico-Philosophicus. 
Lucrarea apare abia în 1921 datorită izbucnirii Primului Război Mondial, la care 
Wittgenstein participă ca voluntar, fiind luat în 1918 prizonier pe frontul italian. 

După război, în ciuda succesului pe care l-a stârnit tratatul său, Wittgenstein, 
trăieşte o perioadă de profundă criză spirituală. Considerându-şi încheiată 
activitatea filosofică, el înclină spre viaţa monahală, se apucă de studiul 
Evangheliilor şi consacră mult timp scrierilor religioase ale lui Tolstoi. Din 1920 
până în 1926 funcționează ca simplu învățător într-un sat, iar in toamna lui 1926 se 
angajează ca ajutor de grădinar la o mănăstire de lângă Viena. Construcția unei 
case a surorii sale are darul de a-i redeştepta interesul pentru arhitectură. 
Proiectează singur casa şi se ocupă în continuare de construcţia ei. Întors la Viena, 
reîncepe să aibă preocupări ştiinţifice. Îi frecventează pe Moritz Schlick 
(fondatorul cunoscutului Cerc de la Viena) şi pe matematicianul Waismann. Prin 
Ramsey şi Keynes îşi reia preocupările ştiinţifice de la Cambridge. Hotărâtoare, 
după propria-i mărturisire, pentru reluarea preocupărilor filosofice a fost audierea, 
în martie 1928, a unei conferinţe a matematicianului olandez L.E.J. Brouwer, în 
legătură cu fundamentele matematicilor. După opt ani de la abandonarea oricărei 
activități ştiinţifice, Wittgenstein îşi dă seama că mai are ceva de spus. Se întoarce 
la Cambridge, îşi dă doctoratul în filosofie (1929) cu celebrul Tractatus, iar în 1930 
este numit fellow la Trinity College. 

După 1930 începe a doua perioadă activă din viaţa lui Wittgenstein. Ea 
culminează, ca şi prima, cu o retragere de un an (1936) în Norvegia pentru 
redactarea lucrării Philosophische Untersuchungen. În 1937 se întoarce la 
Cambridge, iar în 1939 este numit succesorul lui Moore la catedra de filosofie. În 
timpul celui de Al Doilea Război Mondial lucrează ca brancardier la un spital din 
Londra şi apoi la un laborator medical din Newcastle. După război îşi reia 
activitatea la Cambridge, până în 1947, când demisionează. Trăieşte din nou în 
singurătate la o fermă din Irlanda şi apoi într-o locuinţă izolată pe malul oceanului, 
la Galway. După o călătorie în Statele Unite (1949) se îmbolnăveşte de cancer. 

Înainte de a muri (Cambridge 1951), îşi vizitează rudele la Viena şi mai face o 
călătorie în Norvegia. 

Tratatul logico-filosofic este considerat una dintre cele mai importante lucrări 
din filosofia contemporană. Este de ajuns să fie menționat faptul că ea a constituit 
punctul de plecare a două dintre cele mai cunoscute curente filosofice: pozitivismul 
logic şi Şcoala analitică engleză. Tratatul n-a fost însă adoptat ca atare de niciunul 
dintre aceste curente şi nici Wittgenstein n-a aderat la vreunul dintre ele. Lucrarea 
este importantă şi din alte perspective şi i-au fost consacrate un număr 
impresionant de monografii şi studii. Dacă la acestea se adaugă referințele 
frecvente din majoritatea lucrărilor de logică şi filosofie, indiferent de orientarea 
lor, Tratatul poate fi considerat una dintre cele mai populare lucrări din filosofia 
contemporană. În 1968, el era deja tradus în engleză, franceză, italiană, rusă, 
suedeză, daneză, spaniolă, sârbă şi chineză. 

Aceasta nu înseamnă însă că ar fi vorba de o lucrare simplă, uşor accesibilă. 
El conţine, într-adevăr, şi multe elemente care pot fi înțelese fără nicio pregătire 
specială, dar majoritatea sunt simple numai în aparență. La această simplitate 
aparentă contribuie în mare măsura stilul în care a fost concepută lucrarea. 
Considerând că, în genere, ceea ce poate fi spus se poate spune pe scurt, 
Wittgenstein utilizează stilul aforistic, plăcut la lectură, dar, de cele mai multe ori, 
criptic, dificil de tradus şi de interpretat. El utilizează adesea termeni neconsacraţi 
în logică şi în filosofie, cu semnificaţii imprecise, pe care el însuşi îi consideră ca 
fiind pseudo-concepte. Anumite enunţuri care par definiţii sunt simple explicitări, 
asupra cărora se revine. 

Din această cauză, lucrarea lui Wittgenstein, aparent simplă şi redusă ca 
dimensiuni, necesită explicitări;, ea a determinat apariţia unei serii întregi de 
comentarii, însumând mii de pagini. La aceasta a contribuit şi faptul că multe 
probleme sunt doar enunțate, lăsând cale liberă unor interpretări adesea 
contradictorii. 

Un alt deziderat al lui Wittgenstein vizează claritatea expunerii. Din punct de 
vedere stilistic, se poate considera că ea a fost atinsă doar în mica măsură, concizia 
excesivă, forma aforistică şi utilizarea unui limbaj adesea colocvial determinând, 
într-adevăr, simplitatea, dar, în acelaşi timp, şi obscuritatea propoziţiilor din Tratat. 
Stilul criptic şi obscuritatea au fost însă în avantajul lucrării, permiţând interpretări 
contradictorii ale unor teze, cărora, în felul acesta, li s-au atribuit semnificaţii pe 
care autorul nici nu le bănuia. 

În privinţa expunerii ideilor trebuie remarcat faptul că autorul nu procedează 
nici deductiv, nici demonstrativ, ci explicativ, ceea ce determină numeroase 
reveniri asupra aceleiaşi idei în funcţie de context, multe repetări şi, în genere, o 
expunere nesistematică, cu caracter de simple însemnări disparate, scrise aşa cum 

i-au venit autorului în minte. Pe alocuri, Tratatul a rămas, într-adevăr, o simplă 
transcriere a însemnărilor lui Wittgenstein din 1914-1916. 

Cele 7 propoziţii de bază nu constituie structura propriu-zisă a lucrării şi nu 
pot fi considerate ca titluri de capitole, ele exprimând numai în parte cuprinsul 
propoziţiilor subordonate. În realitate, ele maschează structura clasică a sistemelor 
tradiționale. Prima parte (1-2.063) este un fel de ontologie; urmează apoi o 
gnoseologie, care cuprinde (2.1-2.174) o teorie generală a modelării şi o teorie a 
modelării logice (2.18-3.05). Cea mai întinsă parte o constituie logica (3.1-6.13), 
după care sunt prezentate sumar: epistemologia (6.2-6.3751), cu referinţe la mate- 
matică şi fizică, şi, în fine, câteva cuvinte despre etică, estetică şi misticism (6.4-7). 

Comentatorii au observat faptul că prima parte, respectiv ontologia, a fost 
redactată în realitate ultima, ea fiind o consecinţă a gnoseologiei şi, respectiv, a 
logicii, ca şi ultimele părți. Wittgenstein însuşi considera că filosofia se compune 
din logică şi metafizică, baza constituind-o logica’. De altfel, prima parte creează 
dificultăți serioase de înţelegere dacă nu este interpretată pe baza următoarelor 
două părți. Se poate conchide că Wittgenstein a adoptat o metodă de expunere 
speculativă. Se consideră că această poziţie s-ar datora convingerilor sale oscilante, 
la acea dată, între metafizică şi pozitivism. Consecința a fost abordarea unor teme 
metafizice în termeni şi manieră pozitiviste. 

Ca surse de inspirație, în afară de lucrările lui Frege şi Russell, pe care le 
menţionează şi Wittgenstein, au fost considerate Lumea ca voinţă şi reprezentare a 
lui Schopenhauer, Critica rațiunii pure a lui Kant şi Principiile mecanicii a lui 
Hertz. Se vorbeşte uneori şi de domeniile predilecte ale lui Wittgenstein (muzica şi 
desenul tehnic), care i-au inspirat adesea emiterea sau ilustrarea unor idei, şi chiar 
de o pasiune pentru dialogurile lui Platon, a căror influenţă însă este mai greu de 
ilustrat. Sursele de inspiraţie atestate se referă la părțile centrale ale lucrării, 
gnoseologia şi logica. Pe baza raportării surselor, a predilecției pentru acestea şi a 
perioadelor în care s-a făcut vădită influenţa lor (după însemnările lui Wittgenstein 
şi relatări ulterioare), se poate considera că, iniţial, autorul fusese un adept al 
„idealismului epistemologic schopenhauerian”, pe care l-a abandonat apoi, treptat, 
în favoarea unui „realism conceptual”, inspirat de lucrările lui Frege şi Russell. 
Acestea fiind hotărâtoare pentru formaţia lui Wittgenstein, se consideră că şi partea 
corespunzătoare din Tratat, respectiv logica, inspirată de Frege şi Russell, este 
partea centrală a lucrării după cum o indică şi titlul: Jogico-filosofic. În cadrul 
acesteia, tema centrală o constituie interpretarea propoziției. Ea îl readuce pe 
Wittgenstein la perspectiva schopenhaueriană a reprezentării, completată cu 
interpretarea imaginii ca model (à la Hertz), ceea ce înseamnă că partea 
enoseologică este subordonată direct logicii. Ontologia este concepută apoi ca o 
proiecţie a gnoseologiei. Partea epistemologică are vădite influenţe idealist 


? CF. L. Wittgenstein, Notebooks, New York, Harper, 1961. 
? Ibidem, p. 93. 

subiective, iar trasarea unei limite a limbajului (de inspirație kantiană) are menirea 
de a plasa celelalte părți ale filosofiei în sfera inefabilului. În felul acesta se obţine 
următoarea ordine deductivă a părţilor din Tratat: logica, gnoseologia, ontologia, 
epistemologia, etica, estetica şi misticismul. 

Unii comentatori au considerat, bazându-se pe maniera explicativă a 
expunerii lui Wittgenstein, care nu presupune o ordine rigidă a părților, că lucrarea 
poate fi mult mai bine înţeleasă într-o expunere deductivă asemănătoare celei de 
mai sus. În felul acesta enunţurile din prima parte, rigide, şocante şi greu de admis 
atât pentru filosofii tradiționali, cât şi pentru neopozitivişti, care au darul de a 
discredita pe nedrept părțile următoare, îşi găsesc o justificare plauzibilă, ca şi 
ultimele, pe care cititorul le poate privi cu îngăduință sau poate să facă abstracție 
de ele. 

Partea de logică începe cu propoziția, respectiv cu forma fundamentală a 
logicii matematice. De la 3.1 la 3.5 avem o primă serie de explicaţii referitoare la 
propoziţie, care începe cu marcarea faptului că gândirea se exprimă senzorial 
perceptibil în propoziţie (3.1) şi se termină cu identificarea semnului propoziţional 
cu gândirea (3.5). Aceasta poate fi considerată o serie închisă de explicaţii, pe baza 
căreia se poate trece apoi în sens invers la gnoseologie şi ontologie. A doua serie 
de explicații are menirea de a plasa propoziția din planul gândirii în planul 
limbajului şi, prin intermediul acestuia, în domeniul epistemologiei, respectiv al 
ştiinţelor şi apoi al filosofiei. 

Începem cu expunerea sumară a primei serii de explicaţii referitoare la 
propoziţie, care conduce la elucidarea gnoseologiei şi a ontologiei din Tratat. 

Esenţial este aici faptul că semnul propozițional este identificat cu gândirea. 
Altfel spus, gândirea este redusă la semnul propoziţional. Acesta constă din 
cuvinte şi este ca atare un fapt (3.14). Pentru ilustrare sunt alese cuvintele scrise 
sau tipărite, care ar putea fi înlocuite cu obiecte spaţiale (mese, scaune). Ele 
exprimă sensul propoziției, ea nefiind altceva decât semnul propoziţional în relația 
sa proiectivă cu lumea (3.12). Semnul propoziţional şi, respectiv, propoziția 
constau din semne elementare (combinaţii de sunete = cuvinte vorbite, combinaţii 
de litere = cuvinte scrise sau semne arbitrare şi respectiv obiecte) numite nume. 
Gândirea se reduce la propoziţie, deoarece numai aceasta are sens şi numai în 
contextul ei poate numele să aibă o semnificaţie (3.3). 

Wittgenstein nu se referă însă la propoziţie în accepţia obişnuită, gramaticală, 
ci numai la sensul propoziţional astfel conceput, deci fără a face distincții între 
subiect şi predicat, substantiv şi verb etc. Pe acestea le consideră de domeniul 
limbajului uzual, discuţia purtându-se la nivelul limbajului simbolic, de tipul 
scrierii conceptuale a lui Frege şi Russell (3.325). Ca exemplu de propoziţie este 
dat aRb (3.1432), iar propoziţia în genere este concepută à la Frege şi Russell, ca 
funcţie a expresiilor pe care le conţine (3.318), deci ca Fa. În rest, se mai vorbeşte 

despre variabile de nume şi propoziţionale (3.31-3.314), despre semn şi simbol 
(3.323.322), despre definiţii ca reguli de traducere (3.343), despre teoria tipurilor 
(3.331-3.333) ş.a. 

Ca o concluzie firească la concepția spațială despre semnul propoziţional şi 
propoziţie, Wittgenstein conchide, în finalul acestei prime serii de explicații, că 
propoziţia determină un loc în spațiul logic (3.4-3.42). Existenţa acestui loc este 
garantată de simpla existență a părților componente ale propoziției. Spaţiul logic nu 
este însă unul efectiv. Ca şi cel geometric, el reprezintă doar posibilitatea existenţei 
spaţiului real. În ce relaţie se găseşte însă spaţiul logic şi, respectiv, locul logic cu 
spaţiul şi locul propriu-zise? Se găsesc în relaţie proiectivă; aşa cum se spune la 
începutul seriei de explicaţii (3.11). Metoda proiecției reprezintă, după 
Wittgenstein, însăşi gândirea sensului propoziției, astfel încât propoziția este 
proiecția, iar aceasta, în sens ingineresc, reprezintă doar posibilitatea a ceea ce este 
proiectat (3.13). Aceasta este relaţia propoziției cu lumea. Dar propoziţia fiind 
însăşi gândirea, relația presupune raportarea gândirii la existență, ceea ce, în 
termeni tradiţionali, înseamnă un raport gnoseologic. 

Gnoseologia, urmând calea inversă față de cea din Tratat, poate să înceapă, 
într-adevăr, cu gândirea (3-3.05). Ea este concepută exact în termenii proiectivi ai 
propoziției. Gândirea conţine, ca şi propoziţia, numai posibilitatea unei stări de 
lucruri. Ceea ce poate fi gândit este şi posibil (3.02). Relaţia gândire-existenţă nu 
conține nimic în plus față de relația propoziţie-lume, ceea ce confirmă, la 
Wittgenstein, identitatea lor. Gândirea este o imagine logică, respectiv 
propozițională a faptelor. 

Pentru explicitarea acestei imagini logice, Wittgenstein construieşte 
(2.1-2.252) ceea ce s-a numit ulterior teoria imaginii (the picture theory). Având în 
vedere însă faptul că în Tratat „imaginea” nu înseamnă altceva decât imagine 
logică (2.182), termenul trebuie acceptat fără nicio implicaţie psihologică. Pentru 
Wittgenstein nu există senzaţii, percepții etc. De altfel, el spune de la început că 
imaginea reprezintă situaţia în spațiul logic (2.11), ceea ce este cu totul derutant în 
ordinea expunerii autorului, căci spaţiul logic va fi explicat abia în propoziţiile 3.4- 
3.42, pe baza primei serii de explicaţii ale propoziției. Din această cauză comen- 
tatorii sunt nevoiţi oricum să anticipeze. 

În realitate, pentru Wittgenstein, propoziţie, gândire şi imagine sunt acelaşi 
lucru. El transferă, de altfel explicit, imaginii particularităţile propoziției: imaginea 
este, ca şi propoziţia, un fapt (2.141); ea conţine doar posibilitatea situaţiei pe care 
o reprezintă (2.203), fireşte, în spațiul logic (2.202); se compune din elemente, 
care, ca şi numele din semnul propoziţional, au semnificație obiectuală (2.13-2.14); 
ceea ce reprezintă imaginea constituie, ca şi pentru propoziţie, sensul ei (2.221), şi, 
în fine, imaginea este şi ea adevărată sau falsă. Toate aceste caracteristici ale 
propoziției, ale gândirii şi, respectiv, ale imaginii le conferă acestora calitatea de 
model al realităţii (2.12). 

Prin „model” — noţiune împrumutată de la Hertz — Wittgenstein înţelegea un 
fel de relaţie de izomorfism între două fapte, unul logic şi unul real, astfel încât 
fiecărei părți componente a unuia să-i corespundă o parte componentă a celuilalt. 
Pentru a fi un model, imaginea şi faptul real trebuie să aibă ceva în comun (2.16), 
în ele trebuie să existe ceva chiar identic (2.161). Aceasta este forma de 
reprezentare (2.17). Imaginea îşi reprezintă obiectul ei din exterior şi de aceea îl 
reprezintă adevărat sau fals (2.173), dar, pentru a-l putea astfel reprezenta, 
imaginea trebuie să aibă în comun cu realitatea forma logică, iar aceasta este forma 
realităţii (2.18). Altfel spus, forma de reprezentare rezidă în identitatea formei 
logice cu forma realităţii. Ceea ce înseamnă că şi în realitate trebuie căutată aceeaşi 
formă pe care o are imaginea logică, respectiv, gândirea, respectiv propoziția, aşa 
cum a fost ea concepută ca aRb sau Fa. 

Ontologia reprezintă găsirea formei căutate. Lumea este tot ce se petrece (1), 
dar ceea ce se petrece este faptul, căci lumea este totalitatea faptelor (1.1), cu 
precizarea fundamentală, în spațiul logic („Faptele în spațiul logic constituie 
lumea.” — 1.13). Deci spațiul logic, transferat din logică în gnoseologie, apare şi în 
planul realității. Lucru dificil de înţeles în lectura directă, comentatorii fiind astfel 
nevoiţi şi aici să anticipeze. Faptul care determină un loc în spaţiul logic este 
propoziţia (3.4), cu părțile ei componente. În domeniul realităţii, faptul apare drept 
stare de lucruri sau combinaţie de obiecte (2.01). Dar discuţia rămâne tot în planul 
logicii, în care nimic nu este accidental (2.012), şi astfel este transpusă pe plan 
ontologic şi posibilitatea caracteristică spațiului logic, propoziției şi imaginii. 
Pentru obiect este esenţial să fie parte constitutivă a unei stări de lucruri (2.011), iar 
posibilitatea stării de lucruri trebuie să fie prejudecată deja în obiect (2.012). Nu 
(2.0121). După cum numele nu are semnificație decât în contextul propoziției, tot 
aşa şi obiectul este independent numai în măsura în care poate să apară în toate 
situaţiile posibile (2.0122). Şi Wittgenstein adaugă explicit: „este imposibil să 
apară cuvintele în două moduri diferite, singure şi în propoziţie” (idem), ceea ce 
pare fără nicio legătură în lectura directă. 

Straniu pare şi faptul că obiectul este considerat simplu (2.02) — în realitate 
indivizibil sau neanalizabil, ca şi numele. Obiectele, ca substanţă a lumii (2.021), 
sunt considerate chiar fără proprietăți materiale (2.0231), căci acestea (lucru şi mai 
straniu în lectură directă) sunt reprezentate de-abia prin propoziţii (2.0231), ceea ce 
ar echivala cu configuraţia obiectelor (idem). Se spune chiar că obiectele sunt 
lipsite de culoare (2.0232). 

Toate acestea îşi găsesc o explicaţie firească dacă se porneşte invers, de la 
propoziţie către fapt, mai precis, de la cele două expresii: aRb şi Fa. Prin aRb se 
înțelege că obiectul a stă într-o anumită relaţie R cu obiectul b (a se vedea 3.1432, 
în care Wittgenstein inversează planurile). aRb constituie un fapt. Este imposibil ca 
a şi b să apară în afara unui astfel de fapt, căci singure n-au independenţă logică; 
a şi b sunt obiecte numai în măsura în care au posibilitatea să apară în fapte de 

forma aRb. Dar apărând realmente, ele nu au nicio altă determinaţie (respectiv 
proprietate materială, culoare etc.) în afara relaţiei R. Sunt deci simple şi fără 
proprietăți. 

De-abia prin propoziţii, ca Fa şi Gb, îi revin obiectului a proprietatea F şi 
obiectului b proprietatea G. 

Aceste lucruri sunt deci explicabile pe cale deductivă, ceea ce nu înseamnă că 
sunt şi admisibile din punct de vedere ontologic. Trebuie admis că în aRb, 
obiectele a şi b apar fără proprietăți materiale (în sens clasic, s-ar spune că se face 
abstracţie de ele), dar aceasta nu înseamnă că obiectele reale nu le au. Mai mult, 
dacă s-ar porni de la Fa către aRb, ar trebui considerat invers, că faptul constă din 
obiect şi proprietate, că obiectul nu poate să existe fără proprietate, dar poate să 
existe independent de celelalte obiecte, cu care este pus în relaţie abia prin 
propoziţii de forma aRb. 

Lumea despre care vorbeşte Wittgenstein, a faptelor astfel concepute, este o 
lume logică, mai precis lumea propoziţiilor logico-matematice, care de-abia acum 
ar fi trebuit raportată la lumea obiectuală. Ontologic vorbind, este un fragment de 
lume, în care nu se petrece altceva decât ceea ce corespunde semnului 
propozițional. Fapte disparate, stări de lucruri independente (2.061), combinaţii de 
obiecte, obiecte simple, fără proprietăţi. O lume în care practic nu se petrece nimic. 
În care nu există mişcare, transformare, dezvoltare; în care nu există nici măcar 
evenimente, întâmplări etc, ci numai fapte disparate. Ceea ce corespunde unei 
concepții nedialectice, unei viziuni asupra lumii de tip eleatic, stranie pentru 
vremea noastră, dacă este acceptată ca atare, fără motivaţia corespondenţei cu 
semnul propozițional de tip logico-matematic. 

Partea ontologică conţine şi enunţuri contrare celor de mai sus, dovedind 
oscilațiile lui Wittgenstein între planul logic şi planul ontologic al discuţiei. De 
exemplu, fiind vorba de acelaşi tip de obiecte (Gegenstânde), el le consideră când 
logic (din perspectiva amintită), ca lipsite de culoare (farblos — 2.0232), când 
ontologic, ca trebuind să aibă o culoare (muss eine Farbe haben — 2.0131). Aceste 
enunțuri nu schimbă cu nimic perspectiva generală a ontologiei lui Wittgenstein. 
Comentatorii au observat, din această cauză, că la Wittgenstein rămâne nedecis ce 
se înţelege de fapt prin obiect. Este o formaţiune corporală sau un complex de 
senzații? Luând afirmaţiile lui Wittgenstein ad litteram, că aceste obiecte fără 
proprietăţi materiale ar constitui substanța lumii (2.021), care şi ea se dovedeşte de 
natură formală, căci nu poate determina nicio proprietate materială, ci numai o 
formă (2.0231), şi că nu ar exista decât astfel de obiecte, concepţia nu este 
materialistă. Lista de proprietăţi face ca obiectul să nu poată fi considerat nici din 
perspectivă idealist-subiectivă obişnuită, căci în Tratat nu se vorbeşte de senzații 
sau percepții. Dacă proprietăţile sunt date abia prin propoziţii, atunci este vorba de 
un idealism subiectiv de tip logico-lingvistic, având la bază un fel de kantianism 
mascat, căci obiectul (în sine?) este considerat că există şi fără proprietăți. Dar nici 

aici nu trebuie uitat că obiectul există astfel numai în cadrul faptelor, plasate 
explicit în spațiul logic (1.13). 

A doua serie de explicaţii referitoare la propoziţie începe printr-o anticipare 
(4-4.0031) a întregii părţi din Tratat care urmează. Este postulată identitatea dintre 
gândire şi propoziţia cu sens (4), ceea ce permite transferul discuţiei din plan logic 
în plan lingvistic. „Anticiparea” sfârşeşte prin reducerea filosofiei la critica 
limbajului (4.0031). Apoi este reluată problema propoziției ca imagine şi model 
(4.01), repetându-se aproape toate temele cate apăreau în fragmentul 3.1-3.5, cu 
deosebirea că aici se insistă pe aspectele lingvistice. Este reluat exemplul aRb; sunt 
justificate imaginea şi modelarea cu exemple din muzică (4.013-4.0141); scrierii 
conceptuale îi corespunde aici, pe plan lingvistic, scrierea hieroglifică (4.016); 
definiţiei îi corespunde şi aici traducerea (4.025), este reluată problema structurii 
propoziției, a sensului şi a semnificației (4.0311.032), a modelului cu referință la 
Hertz (4.04) şi a raportului dintre adevăr şi fals (4.06). Ultima problemă este pusă 
şi în legătură cu negarea şi este tratată aproape clasic, presupunând confruntarea cu 
realitatea (4.05), care rămâne însă cea factuală, din ontologie, cu transpunere în 
spaţiul logic (4.0641). 

Urmează o nouă revenire la problema filosofiei (4.11-4.115), ea fiind de data 
aceasta separată de ştiinţele naturii, care conțin totalitatea propoziţiilor adevărate 
(4.11). Filosofia este considerată aici drept activitate de clarificare a propoziţiilor 
(4.112). Într-o manieră de tip kantian, filosofiei îi revine sarcina de a delimita 
domeniul ştiinţelor naturii, conceptibilul de inconceptibil şi exprimabilul de 
inexprimabil (4.133-4.115). 

Începând cu 4.12 autorul abordează, fără un plan sistematic, cu numeroase 
reveniri, repetări şi divagații general filosofice, probleme de logică matematică 
propriu-zisă. 

Este reluată problema propoziției, accentuându-se caracterul ei schematic 
vizual, de model obiectual (scriptic). Propoziția arată forma logică a realităţii, Fa 
şi Ga arată, de exemplu, că în ambele este vorba de acelaşi obiect (4.1211). 
Această accepţie vizuală a propoziției este exclusivă. Ea nu presupune nici măcar 
aspectul sonor al propoziției, căci ceea ce poate fi arătat nu poate fi exprimat 
(4.1212). Propoziția nu arată numai obiectele, ci şi proprietăţile şi relaţiile, care 
sunt numite interne, de structură sau formale (4.122-4.126). Se vorbeşte şi despre 
„concept formal”, a cărui expresie este variabilă. Conceptul formal este numit şi 
pseudo-concept (4.1272). Sunt date ca exemple: obiect, funcţie, fapt, număr etc. 
Când acestea sunt utilizate drept cuvinte conceptuale propriu-zise, se nasc pseudo- 
propoziţii. Această poziţie a fost adoptată şi absolutizată de neopozitivişti (în 
special Carnap). Trebuie remarcat faptul că Wittgenstein postulează independența 
față de număr a formelor logice şi, deci, a logicii faţă de matematici (4.128). 

Problema propoziției este reluată în legătură cu notaţiile uzuale (4.2-4.24), 
prin care sunt introduse noi nuanțe în legătură cu definiția şi identitatea (4.242— 
4.243). Totalitatea propoziţiilor elementare adevărate înseamnă descrierea integrală 

a lumii (4.26), ceea ce semnifică descrierea ei prin imagini de tip model, deci 
descrierea ei empirică, prin stări de lucruri. 

matrici de adevăr (4.31), neuzuale pe vremea când scria Wittgenstein. O 
importanță deosebită este acordată tautologiei şi contradicției (4.46-4.4661), care, 
spre deosebire de propoziţiile elementare, nu spun nimic. Ele sunt lipsite de sens, 
dar nu sunt absurde, căci aparţin simbolismului, aşa cum aparţine şi zero 
simbolismului aritmeticii (4.4611). Ele nu sunt imagini ale realităţii (4.462). 
Asupra acestor probleme se revine permanent. Vom menţiona însă în acest aliniat 
toate locurile mai importante şi conținutul lor. Propoziţiile logicii sunt considerate 
tautologii şi, ca atare, ele nu spun nimic (6.1, 6.11). Se înţelege că este vorba de 
propoziţiile logicii matematice, singura pe care o ia în consideraţie Wittgenstein. 
Ele descriu totuşi sau reprezintă osatura lumii (6.124), dar fac acest lucru fără să 
trateze despre ceva. Ele aparțin doar simbolismului şi presupun că numele au 
semnificaţie (reprezintă obiecte), iar propoziţiile sens (reprezintă stări de lucruri). 
În logică nu este vorba de realitate, ci de natura semnelor. Din această cauză, logica 
nu este considerată o disciplină, ci o imagine oglindită a lumii (6.13). Logica este 
considerată transcendentală (idem), însemnând aici independentă de experiență 
(a priori). 

Revenind asupra propoziției ca funcție de adevăr (5), autorul face distincție 
între argument şi indice (5.02), pentru a introduce apoi noţiunea de fundamente de 
care o fac adevărată (5.101). Pe baza acestora sunt examinate raporturi inter- 
propoziționale de tip inferențial (5.11-5.134). Considerând că dintr-o propoziție 
elementară nu se poate deduce nicio altă propoziție şi transpunând această situație 
şi pe plan ontologic, Wittgenstein contestă şi relația cauzală dintre situațiile reale 
(5.135-5.1361). Nu putem deduce, afirmă el, evenimentele viitorului din cele 
prezente, iar credinţa în relaţii cauzale este o superstiție. Tot în legătură cu 
fundamentele de adevăr este introdusă noţiunea de probabilitate (5.15-5.156). 

În continuare se vorbeşte despre operațiile de adevăr, despre cuantificare şi 
este reluată discuţia referitoare la simbolism şi semnele logice primitive (5.2-5.55). 
Este demnă de remarcat în legătură cu simbolismul strădania lui Wittgenstein 
pentru simplitate, enunțată expres (5.4541) prin maxima: simplex sigillum veri. 
Afirmând însă că în logică nu ne putem înşela, că limbajul însuşi împiedică orice 
greşeală logică (5.4731), autorul infirmă propriile exigențe în legătură cu 
necesitatea scrierii conceptuale (3.325) şi a celei hieroglifice (4.016). Lucru pe care 
îl afirmă şi mai clar în 5.5563: „Toate propozițiile din limbajul nostru uzual sunt de 
fapt, aşa cum sunt, într-o ordine logică perfectă.” În acest context este reluată pe 
larg şi problema identității (5.53-5.534). Considerând că propoziţia „A gândeşte 
(sau spune) p” este de forma «,p” spune p», autorul conchide că sufletul sau 
subiectul este o pseudoentitate (5.5421), ceea ce va prilejui în continuare 
considerațiuni pe această temă. 

Este vorba de finalul propoziției 5, respectiv, 5.6-5.641, care începe însă 
printr-o infirmare a propoziției 5.5421. „Limitele limbajului meu, afirmă 
Wittgenstein, sunt limitele lumii mele” (5.6), ceea ce presupune în mod evident cel 
puţin existenţa eului. Expresia „lume a mea” sugerează, față de conceptul unitar de 
lume din partea ontologică, o diversitate de lumi. Problemele nu sunt clar expuse. 
Ceea ce crede solipsistul este considerat în întregime corect, dar, afirmă autorul, nu 
se poate spune, ci se arată (5.62). Nu se înţelege însă cum se arată, deoarece mai 
jos se afirmă că nu se poate observa (5.633) Că, de fapt, nu există niciun subiect, 
căci acesta nu se poate izola, după cum nici ochiul nu se poate vedea pe sine 
(5.631-5.6331). Pentru a concilia solipsismul cu „realismul pur”, Wittgenstein 
susţine că eul se restrânge într-un punct fără extensiune şi rămâne numai realitatea 
coordonată lui (5.64). Acesta ar fi sensul nepsihologic în care s-ar putea vorbi în 
filosofie despre eu (5.641). Eul filosofic nu trebuie identificat cu corpul sau cu 
sufletul omenesc, acesta dovedindu-se, de altfel, pseudo-entitate (5.5421); el este 
subiectul metafizic, limita lumii, nu o parte a ei (5.641). 

Din cauza obscurităţii textului nu se poate conchide decât necesitatea 
admiterii solipsismului ca soluţie pentru unicitatea lumii, deşi propoziția 5.634, 
prin afirmaţia că „Tot ceea ce vedem ar putea fi şi altfel”, lasă deschisă şi 
posibilitatea existenței mai multor euri. Întreaga discuţie contrastează cu profilul 
iniţial ontologic al lucrării. În mod consecvent, dacă se admite un „limbaj al meu” 
Şi o „lume a mea”, atunci ar trebui să existe şi o logică a mea, ca imagine oglindită 
a lumii mele (ă propos de 6.13). 

Propoziția 6 începe cu o revenire la funcţia de adevăr, la forma generală a 
propoziției şi la forma generală a trecerii de la o propoziţie la alta prin intermediul 
operaţiilor (6-6.01). Pe baza acestora sunt definite numărul şi operaţiile numerice. 
Numărul este considerat exponentul unei operaţii (6.021), iar conceptul de număr 
este forma generală a numărului sau numărul variabil (6.022). Este demn de 
remarcat faptul că Wittgenstein consideră că teoria claselor, respectiv a mulțimilor 
este cu totul de prisos în matematică — poziție asemănătoare cu cea susținută de 
Şcoala intuiționistă olandeză (L.E.J. Brouwer şi A. Heyting). Urmează o nouă 
revenire la propoziţiile logicii şi respectiv la tautologii, accentuându-se necesitatea 
evidenţei simbolismului logic (6.1-6.1201). Pentru recunoaşterea formei de adevăr 
a propozițiilor, Wittgenstein propune metoda parantezelor — o metodă schematică 
de tip matricial, originală, dar complicată (6.1202-6.1203). Este interesant că 
Wittgenstein ajunge la concluzia că propoziţiile logice nu pot fi confirmate şi nici 
infirmate de experiență (6.1222), ceea ce le face asemănătoare propoziţiilor 
filosofice tradiţionale. Ca şi cu alte ocazii, Wittgenstein respinge în principiu ideea 
de meta-logică (6.123), considerând că legile logice, ele însele, nu pot să fie din 
nou subordonate legilor logice. 

În spirit subiectivist, autorul afirmă că logica nu are de-a face cu problema de 
a şti dacă lumea noastră este realmente aşa sau nu (6.1233), deşi până acum se 


Sistemul filosofic al lui Wittgenstein 225 


înțelegea că numai prin intermediul logicii ne putem forma imaginea oglindită a 
lumii. 

În legătură cu demonstraţia logică, în cadrul căreia se obţin, prin operații, din 
anumite propoziţii alte propoziţii (tautologice), se consideră că ea este neesențială, 
deoarece propoziţiile trebuie să arate prin ele însele, fără demonstraţie, că sunt sau 
nu tautologii (6.126-6.1264). Exigenţa este ca fiecare propoziţie să fie propria ei 
demonstraţie (6.1265). 

Propoziţiile logicii, în calitate de tautologii, sunt considerate de ordin egal 
(6.127), ceea ce determină caracterul arbitrar al alegerii unora dintre ele drept legi 
fundamentale sau, respectiv, axiome (6.1271). 

În ciuda neutralității logicii, prin tautologiile ei, care nu spun nimic, şi a 
poziţiei subiectiviste, din perspectiva căreia în logică nu avem de-a face cu 
problema de a şti dacă lumea noastră (de reținut „noastră”) este realmente aşa sau 
nu, Wittgenstein încheie partea de logică considerând că aceasta este o imagine 
oglindită a lumii (6.13). 

Epistemologia începe cu o discuţie despre matematică. Aceasta este consi- 
derată o metodă logică (6.2), ceea ce ilustrează poziţia logicistă de tip Frege- 
Russell a lui Wittgenstein, de reducere în ultimă instanță a matematicii la logică. 
Foarte concis, în 6.22 se spune că „Logica lumii, pe care propoziţiile logice o arată 
în tautologii, matematica o arată în ecuații”. Egalitatea şi demonstraţia în 
matematică sunt concepute ca şi corespondentele lor din logică (6.23-6.2322). 
Intuiţia matematică este considerată pe plan lingvistic (6.233), metoda specifică 
matematicii fiind considerată substituţia (6.24). 

Urmează o parte dedicată în linii mari fizicii (6.3-6.3751). Legea cauzalității 
este considerată doar forma unei legi (6.32). Dacă ar exista o lege a cauzalității, 
afirmă Wittgenstein, atunci ar trebui admis că există legi naturale, ceea ce, 
consideră el, nu se poate spune, ci se arată (6.36). Acest mijloc de „arătare”, ilustrat 
în cazul mecanicii lui Newton, este considerat o simplă descriere (6.341). Dar 
faptul că lumea poate fi descrisă cu ajutorul mecanicii lui Newton este considerat a 
nu spune nimic despre lume. Conceptele de timp şi spaţiu sunt reduse la 
corespondente concrete (6.3611). În ciuda obscurităţii textului, atitudinea 
subiectivistă a lui Wittgenstein este predominantă. În problema legităţii este 
ilustrativă afirmaţia lui că „modernii se comportă față de legile naturii de parcă 
acestea ar fi inviolabile, ca cei vechi față de Dumnezeu şi destin” (6.372). Este 
postulat totuşi faptul că „lumea este independentă de voinţa mea” (6.373). 

Problema eticii (şi implicit a esteticii) este abordată în legătură cu conceptul 
de valoare. Existenţa valorii este contestată (6.41) şi, prin aceasta, se afirmă că nu 
există nici propoziţii ale eticii (6.42) şi nici ale esteticii (6.421). Eticul nu are 
legătură nici cu voința (6.423), dar pe linie subiectivistă se afirmă, totuşi, că lumea 
omului fericit este diferită de cea a nefericitului (6.43), ceea ce redeschide 
problema diversităţii lumii, respectiv a lumilor. 

Tot pe linie subiectivistă se consideră că lumea nu se schimbă, ci, ca şi în 
cazul morţii, se termină (6.431). Moartea este despărțită rigid de viaţă, pe de o 
parte, dar, pe de alta, consecvent impreciziei şi oscilaţiilor din ultimele părți ale 
Tratatului, identificând eternitatea cu intemporalitatea, Wittgenstein consideră că 
viața noastră este nesfârşită (6.4311). Imediat se contestă însă nemurirea temporală 
a sufletului uman (6.4312), a cărui existenţă fusese de altfel contestată (5.5421). Se 
spune în treacăt că Dumnezeu nu se arată în lume (6.432), dar faptul că în genere 
lumea există şi că ea determină sentimentul limitării ei îndreptăţeşte misticismul 
(6.44-6.45). Elementul mistic, ca şi legitatea, ţine de inexprimabil, el nu se spune, 
ci se arată (6.522). 

În concluzie, se afirmă că metoda corectă a filosofiei constă în a nu spune 
nimic altceva decât ceea ce se poate spune. Aceasta implică, fireşte, renunţarea la 
tot ceea ce se arată, dar nu se poate spune. Cu alte cuvinte, rezumarea la 
propoziţiile ştiinţelor naturale (6.53). În legătură cu propria-i lucrare, Wittgenstein 
recunoaşte că propoziţiile enunțate trebuie considerate absurde. Ele sunt o scară pe 
care cititorul trebuie s-o arunce după ce a urcat-o (6.54). Ca ultimă exigenţă, 
rămâne ca despre ceea ce nu se poate vorbi să se tacă (7). Ilustrativă, în această 
privinţă, i se pare lui Wittgenstein situaţia cărora, după lungi îndoieli, le-a devenit 
clar sensul vieţii, dar care nu pot spune după aceea în ce constă acest sens (6.521). 

Analiza critică a Tratatului presupune interpretarea conținutului de bază 
logico-gnoseologic al lucrării şi critica metodei pe baza căreia s-a ajuns la 
consecinţe filosofice inacceptabile, la care autorul însuşi a renunţat ulterior. 

Interpretarea propoziției ca formă logico-matematică relaţional-funcțională, 
de tip aRb şi Fa, nu-i aparţine lui Wittgenstein. Ea este, de altfel, incompletă, căci 


ar trebui să conţină şi forma de tip a € A (obiectul a aparţine clasei 4) şi 4 c B 
(clasa A este inclusă în clasa B), pe care autorul nu le menționează. Logico- 
matematic, se consideră că formele enumerate pot transcrie orice tip de propoziție 
şi, deci, însăşi propoziția. Aceasta, fiind considerată iniţial expresia ca atare a 
gândirii, a sfârşit prin a fi identificată cu gândirea (lucru pe care îl postulează şi 
Wittgenstein). 

Gândirea a mai fost însă identificată şi cu alte forme. În logica tradițională, 
de tip clasic aristotelic, gândirea efectivă (care poate fi adevărată sau falsă) şi 
propoziția care o exprimă au fost identificate cu forma S-P (subiectul este 
predicat). În logica lui Hegel, în care judecata (şi respectiv propoziţia) reprezintă 
stabilirea determinabilității conceptului, apar forme ca: „singularul este general”, 
„generalul este singular”, „singularul este particular” etc. Fiecare dintre aceste 
interpretări a sfârşit cu pretenţia de a epuiza formele prepoziționale şi, deci, 
gândirea. 

Russell, reproşând lui Leibniz reducerea propoziției, şi deci a gândirii, la 
forma S-P, constată că filosofia acestuia nu putea să fie altceva decât o teorie a 

raporturilor dintre substanţă şi atribute, singura corespunzătoare formei S-P*. În 
aceeaşi lucrare este sugerată posibilitatea unei alte filosofii, bazată pe judecata de 
relație, de tip aRb. Acest lucru va fi încercat pentru prima dată de către 
Wittgenstein. Altfel spus, el va încerca construcţia unui sistem filosofic pe baza 
logicii matematice. „Construcția logică a lumii” nu a reprezentat o noutate, ca 
exemple pentru logica tradițională sunt toate sistemele clasice, iar pentru logica 
dialectică sistemul lui Hegel. Metodologic, construcţia aceasta este parțial 
justificată de Kant prin celebra sa „răsturnare coperniciană”. Spunem „parțial”, 
deoarece Kant nu reduce „construcția? la logică. „Răsturnarea coperniciană” 
corespunde unei faze evoluate a civilizaţiei, în care se impune primatul realității 
umanizate față de existența nemijlocită. Ea corespundea întru totul viziunii 
constructiviste a lui Wittgenstein. Cert este însă că diversitatea realității nu poate fi 
epuizată (reprodusă şi construită) numai pe cale logică şi cu atât mai puţin numai 
pe cale logico-matematică. 

Ilustrativă este interpretarea dată de Wittgenstein propoziției de tip logico- 
matematic considerată un model al realităţii, o formă de modelare, spre deosebire 
de propoziţia tradiţională, care este prin excelenţă o formă de reflectare, şi de cea 
dialectică, care este o formă de reproducere. Ca formă de modelare, propoziția 
este, într-adevăr, o proiecţie a unei stări de lucruri, a unui fapt, iar în accepţia de 
aRb, a unei relaţii între obiecte. Dar aceasta nu înseamnă că realitatea se reduce la 
fapte, că lumea se compune numai din astfel de fapte, indiferent în ce context se 
afirmă acest lucru (pornind de la lumea redusă la fapte, cum face Wittgenstein în 
expunerea directă, sau reducând-o la fapte pe cale inversă, corespunzătoare formei 
de modelare). Chiar şi din perspectiva logico-matematică a celorlalte tipuri de 
propoziţii, lui Wittgenstein i se poate reproşa că a omis din cadrul faptelor 
proprietăţile şi clasele şi, respectiv, relaţiile dintre obiecte şi clase şi relaţiile dintre 
clase de obiecte, ceea ce reprezintă o sărăcire considerabilă a lumii. Ceea ce 
explică viziunea parmenidiană a lui Wittgenstein. 

Conceperea propoziției ca model factual, de tip scriptico-hieroglific, ca 
proiecţie sau imagine, îi permite lui Wittgenstein surprinderea caracterului ei 
vizual. Propoziția aRb arată că a este în relaţia R cu b. Wittgenstein priveşte, 
examinează vizual formele logico-matematice, asemenea inginerului care se uită la 
o proiecţie şi vede ceea ce ea semnifică — situații sau construcții posibile. 
Examinând numai astfel de forme, era firesc ca el să facă abstracţie de evenimente, 
întâmplări, procese, în genere de timp, de succesiune, de cauzalitate. 

Admiţând accepţia scriptico-hieroglifică a propoziției, autorul nu mai are 
nevoie de exemple verbale, lucru care i-a intrigat pe comentatori. Propozițiile astfel 
concepute aici nu au aspecte orale, sonore, care ar urma să fie ilustrate prin cuvinte. 
aRb nu arată o relaţie predicativă, nu arată niciun subiect, niciun predicat şi nici 
vreo legătură verbală de tipul lui este. Nu trebuie uitat că aRb este un fapt şi că, în 


4B, Russell, La philosophie de Leibniz, Paris, Felix Alcan, 1908, p. 10. 

locul literelor, s-ar putea pune obiecte (3.1431), zice Wittgenstein. Şi, realmente, 
literele stau pentru obiecte, nu pentru nume. Ele însele sunt „nume” în această 
accepție. Altfel spus, au semnificaţie. 

Este meritul lui Wittgenstein de a fi delimitat astfel, ce-i drept indirect, 
formele de modelare, proiective, de cele de reflectare, predicative. Identificarea 
nepermisă a acestora dăinuie încă, justificând printre altele şi nedumerirea comen- 
tatorilor. Nici autorul nu este consecvent. Reducând gândirea la propoziţia logico- 
matematică („propoziţie” însemnând aici model sau proiecţie), el identifică şi 
limbajul în genere cu cel logico-matematic, deci, pe de o parte, îl reduce (aşa cum a 
redus şi realitatea la fapte) la propoziţii model, dar, pe de alta, îl şi confundă cu 
limbajul uzual. Din perspectiva reducerii, vorbeşte de pseudo-concepte şi pseudo- 
propoziţii, care trebuie eliminate, trasând astfel limitele limbajului (cores- 
punzătoare limitelor trasate deja lumii). 

Pe linia aspectului vizual al formelor de modelare, Wittgenstein face 
numeroase observaţii referitoare în special la notaţiile logico-matematice. Cele mai 
importante se referă însă la tautologie şi contradicţie, care prin excelenţă arată, fără 
să spună nimic. Matricile de adevăr şi schemele cu paranteze sunt utilizate şi astăzi 
aproape în forma în care apar la Wittgenstein, el fiind considerat de altfel ca unul 
dintre inventatorii lor”. 

Lectura considerațiilor descriptive asupra formelor de modelare din partea de 
logică a Tratatului rămâne o îndeletnicire care atrage şi astăzi interesul 
specialiştilor. 

Tautologiile, după Wittgenstein, sunt simple combinații de simboluri 
adevărate în orice condiţii, după cum contradicţiile sunt false oricând. În plus, 
înseşi demonstrațiile logico-matematice se dovedesc, după autor, lipsite de 
importanță, tautologiile arătându-şi prin ele însele calitatea. Iar încercările de 
ierarhizare a tautologiilor, deci de admitere a unora dintre ele drept principii sau 
axiome, se dovedesc cu totul arbitrare. În genere, Wittgenstein este adeptul unei 
teorii logice pe care am putea-o numi intuitiv-operativă. El respinge orice 
ierarhizare a formelor logice şi orice principiu metateoretic, fiind în această 
privinţă foarte apropiat de intuiţioniştii olandezi, care respingeau şi ei metateoriile 
şi acordau un rol cu totul secundar sistemelor axiomatice. Vom constata că 
Wittgenstein are şi alte puncte comune cu neointuiționiştii. Este vorba, în primul 
rând, de marcarea lipsei de importanţă a teoriei mulțimilor pentru matematici şi de 
alunecarea spre solipsism şi spre un misticism de tip inefabil, exact în maniera lui 
Brouwer. 

Tautologiile sunt lipsite de sens, dar nu sunt absurde, căci ele aparţin 
simbolismului logico-matematic. Absurde sunt socotite însă cele mai multe dintre 
propoziţiile filosofice, considerate pseudo-propoziţii. Aceasta pentru faptul că ele 


5 JM. Bochenski, Formale Logik, München, Karl Alber Verlag, 1970, p. 386. 

conţin pseudo-concepte şi depăşesc, deci, limitele logico-matematice ale 
limbajului. De altfel, în afară de propoziţiile ştiinţelor naturii, nu există, după 
Wittgenstein, decât absurdităţi. Reiese însă că şi în cadrul ştiinţelor naturii, deşi 
autorul se referă doar la matematici şi la fizică, majoritatea propoziţiilor conţin 
pseudo-concepte (număr, funcţie, timp, lege etc), ceea ce sărăceşte până la 
desființare limbajul conceptual al ştiinţelor, pe simplul motiv că nu poate fi 
transcris în limbaj logico-matematic. 

Consecințele limitării limbajului (identificat cu gândirea) sunt deci extrem de 
grave. Ele implică direct subminarea fundamentului teoretic al ştiinţelor naturii şi 
desființarea filosofiei — reducerea limbajului la cuvinte cu semnificaţie obiectuală. 
Lucrarea lui Wittgenstein este importantă pentru curajul de a fi tras toate 
consecinţele care decurg din această limitare: excluderea subiectului, a valorilor, 
desființarea eticii şi a esteticii şi, până la urmă, postularea unui fel de misticism 
inefabil. Chiar în condiţiile admiterii unei construcţii logice a lumii, dovedeşte 
Tratatul lui Wittgenstein, aceasta nu poate fi făcută din perspectiva unei singure 
logici şi cu atât mai puţin din perspectiva celei matematice. În terminologia 
filosofiei clasice germane, funcţionalitatea, relaționalitatea şi operaționalitatea 
formelor de modelare plasează logica matematică în domeniul intelectului. Din 
perspectiva kantiană a construcţiei lumii prin intelect şi rațiune pură erau posibile 
atât lumea materială, cât şi cea spirituală, respectiv natura, arta şi morala, cărora le 
corespund ştiinţele naturii, estetica şi etica. Kant pierde, prin limitare la intelect şi 
rațiune pură, domeniul dialecticului, al speculativului şi, deci, o mare parte din 
bogăţia realului. Pe aceasta o redobândeşte Hegel, care o deapănă apoi pe sculul 
şerpuitor al devenirii. Dar şi Hegel trasează limite. El alungă din lume statornicia, 
iar din gândire şi limbaj identitatea, tocmai pentru sărăcia şi lipsa lor de interes 
speculativ. 

Ce-i drept, autorul Tratatului, prin aşa-zisul „act de arătare”, justificabil 
perfect la nivelul formelor de modelare, dar fără sens în afara acestora, încearcă să 
justifice oarecum şi existenţa a ceea ce este în afara limitelor trasate de el. „Există 
fără îndoială inexprimabil”, se afirmă, iar acesta se arată (6.522), dar cum se arată 
nu ni se spune. Dumnezeu, de exemplu, nu se arată (6.432), dar se poate spune, din 
moment ce se vorbeşte despre el. Ceea ce crede solipsistul este corect, zice 
Wittgenstein, dar nu se poate spune, ci se arată (5.62). Acest mod de a „arăta” ceva 
care nu se poate spune pare să încalce însuşi fundamentul actului de modelare, căci 
ceea ce se arată ar trebui să se vadă şi, deci, să fie un obiect sau un fapt, să poată 
constitui semnificația unui nume sau sensul unei propoziţii. Pentru Wittgenstein 
există însă şi lucruri care se „arată” fără să se vadă. Izolării faptelor şi nemişcării 
din lumea obiectuală li se adaugă tăcerea din lumea spirituală. Ne găsim, 
într-adevăr, pe tărâmul arid al intelectului pur. Wittgenstein însuşi şi-a dat seama 

de acest lucru, de faptul că Tratatul trebuie depăşit, rolul lui fiind acela de a oferi 
cititorului o „scară”, pe care s-o urce, dar să n-o mai coboare niciodată. Scara, zice 
el, „trebuie aruncată”. Hegelian vorbind, poziția intelectului trebuie depăşită, 
trebuie urcat spre rațiune şi speculativ. Peregrinajul filosofic începe cu lumea 
intelectului, care, în ciuda aridităţii ei, trebuie străbătută. Tratatul logico-filosofic al 
lui Wittgenstein ne oferă această aventură intelectuală. 


PROBLEMA LIMBAJULUI PRIVAT LA WITTGENSTEIN 


SERGIU BĂLAN! 


Abstract: In what is known as the "private language argument", Wittgenstein tries to 
prove that a language invented by one individual, intelligible only to himself is not 
possible, mainly because his view is that any language must be essentially public. 
Closely related to this issue is the so-called problem of the "egocentric predicament”, 
an argument carried out by Wittgenstein to reject a theory of knowledge rooted in the 
thinking of Descartes, which is mainly built on the idea that the starting point of all 
knowledge is the direct familiarity with our own experiences and states of mind. 
Adopting the Cartesian point of wiev, one could justify the possibility of constructing a 
private language using inner ostensive definition, so Wittgenstein tries to refute it, in 
order to argue that a private language is not possible. 


Key words: Wittgenstein, meaning, private language, egocentric predicament 


Atunci când, în urma diligențelor întreprinse de către Russell, a apărut 
singura carte publicată de către Ludwig Wittgenstein în timpul vieţii sale, Tractatus 
logico-philosophicus (varianta germană în 1921, cea engleză în 1922), cu un titlu 
sugerat de G. Moore, ca imitație după Tractatus teologico-politicus al lui Spinoza, 
autorul acestuia era ferm convins că a rezolvat în cuprinsul lui toate problemele 
filosofiei, astfel încât a decis să abandoneze pentru totdeauna orice preocupare 
pentru această disciplină. Desigur că Wittgenstein nu este nici primul şi, probabil, 
nici ultimul gânditor care are impresia că a pus capăt filosofiei printr-una sau mai 
multe scrieri, însă ceea ce frapează în acest caz sunt două lucruri: dimensiunile 
extrem de reduse ale cărţii (câteva zeci de pagini, conţinând o înşiruire de teze 
numerotate şi sistematizate riguros) şi atitudinea autorului (după ce a publicat 
cartea, Wittgenstein a decis să nu mai acorde niciun interes filosofiei, astfel că a 
fost, pe rând, învăţător într-un sat de lângă Viena, grădinar la o mânăstire din 
Huteldorf, constructor al casei surorii lui). Modul în care înţelege el să pună 
problema în Tractatus este prezentat încă din prefaţă: el doreşte să demonstreze că 
problemele tradiţionale ale filosofiei pot fi rezolvate dacă se ajunge la o înţelegere 
adecvată a limbajului. Vom răspunde tuturor întrebărilor filosofiei când vom 
înţelege „logica limbajului nostru.”? Aceasta este, de altfel, ideea care va reveni 
mereu în creaţia sa, atunci când se va decide să întoarce la preocupările legate de 
filosofie, în cea de-a doua parte a vieţii, însă modul în care este înţeleasă logica 


! Institutul de Filosofie şi Psihologie „Constantin Rădulescu-Motru”; Academia de Studii 
Economice; Universitatea „Spiru Haret”, Bucureşti. 

?L. Wittgenstein, Tractatus logico-philosophicus, trad. rom. Al. Surdu, Bucureşti, 
Edit. Humanitas, 1991 (citat în continuare: Tractatus), pp. 35-36. 

limbajului diferă radical faţă de cele spuse în Tractatus. În prima sa lucrare, 
Wittgenstein este de părere că sarcina filosofiei nu este de a se angaja în rezolvarea 
întrebărilor filosofice tradiționale privind realitatea, cunoaşterea, sensul existenţei, 
valorile şi aşa mai departe, pe care le consideră probleme iluzorii, care apar ca 
rezultat al unor neînţelegeri asupra limbajului. El consideră că filosofia are drept 
scop să clarifice natura gândirii şi a vorbirii, pentru că atunci problemele 
tradiționale ale filosofiei vor fi recunoscute ca false şi vor dispărea. Ideea 
fundamentală din Tractatus este aceea că limbajul are o structură de bază logică, a 
cărei înţelegere arată limitele a ceea ce poate fi spus clar şi cu sens.” Ceea ce poate 
fi spus este acelaşi lucru cu ceea ce poate fi gândit, astfel încât, odată ce este 
descoperită natura limbajului, adică a ceea ce poate fi gândit clar şi cu semnificație, 
se poate indica şi limita dincolo de care limbajul şi gândirea devin non-sensuri. Pe 
acest tărâm, consideră Wittgenstein, dincolo de limitele sensului, se nasc 
problemele filosofice tradiţionale, iar apariția lor este rezultatul încercării noastre 
de a spune ceea ce nu se poate spune, echivalentă cu încercarea de a gândi ceea ce 
nu poate fi gândit. Soluţia ar fi următoarea: „ceea ce se poate spune în genere se 
poate spune clar, iar despre ceea ce nu se poate vorbi trebuie să se tacă.”! Sarcina 
pe care şi-o stabileşte, aşadar, Wittgenstein aici este să explice cum funcționează 
limbajul, mai precis natura limbajului şi a relaţiei sale cu lumea, ceea ce înseamnă 
a arăta modul în care înțelesul se ataşează propozițiilor pe care le asertăm. 

Conform celor scrise în Tractatus, atât lumea, cât şi limbajul au structuri, 
între care există o corespondență. Limbajul este format din propoziţii, care sunt 
alcătuite din „propoziții elementare”, la rândul lor compuse din nume. Numele sunt 
constituenţii ultimi, „atomii” limbajului. În mod corespunzător, lumea constă din 
totalitatea faptelor, faptele fiind constituite din „stări de lucruri”, compuse la rândul 
lor din obiecte. Fiecărui nivel din structura limbajului îi corespunde un nivel din 
structura lumii. Obiectele sunt denotate de nume, propozițiile elementare se referă 
la stările de lucruri, iar propoziţile descriu fapte. Aceasta este „teoria 
reprezentaţională a sensului”, în varianta sa „atomară” (numele sunt atomi 
lingvistici, iar obiectele sunt atomi ai lumii). Cu aceasta, Wittgenstein a crezut că a 
descoperit limitele a ceea ce poate fi spus cu sens: enunţuri asertorice cu privire la 
stările de fapt, adică ceea ce îndeobşte face obiectul ştiinţelor naturale. Tot restul 
spuselor noastre (inclusiv problemele filosofice tradiționale) este lipsit de sens, 
astfel că nu trebuie enunțat. 

Dificultatea cea mai mare indusă de această înţelegere a raportului dintre 
lume şi limbaj, pe care Wittgenstein nu a sesizat-o la început, este aceea că în 
realitate limbajul nu are o singură esență, cum a crezut el iniţial, pe care s-o fi putut 
specifica extrăgându-i structura logică. O altă dificultate majoră este dată de 
susținerea sa conform căreia legătura fundamentală dintre limbaj şi lume este 


3 AC. Grayling, Wittgenstein, trad. rom. Gh. Ştefanov, Bucureşti, Edit. Humanitas, 1996, 
p. 34. 

Problema limbajului privat la Wittgenstein 233 


relația de denotare, înţelesul unui cuvânt fiind însuşi obiectul pe care acesta îl 
denotă. 

Aceste probleme pe care le ridică argumentarea din Tractatus au fost sesizate 
de către Wittgenstein, ele fiindu-i relevate de o serie de discuţii cu F.P. Ramsey, 
care îl ajutase la realizarea traducerii engleze a lucrării, însă faptul nu a fost 
suficient pentru a-l determina să revină asupra problematicii filosofice. Abia 
Moritz Schlick, unul dintre fondatorii Cercului de la Viena (unde Tractarus-ul 
constituia obiect de intense dezbateri) a reuşit treptat să-i redeştepte interesul 
pentru aceste chestiuni şi să-l determine la o reconsiderare a lor. Wittgenstein a 
revenit astfel la filosofie, reconsiderându-şi punctele de vedere, însă a refuzat în 
mod categoric să mai publice vreo lucrare. Ideile sale din ceea ce s-a numit 
„perioada târzie” (late Wittgenstein) sau perioada „Wittgenstein II” se găsesc într-o 
serie de prelegeri şi manuscrise, publicate ulterior de către discipolii şi 
continuatorii săi, sub titluri precum: Caietul albastru, Caietul brun, Despre 
certitudine, Cercetări filosofice, Lecţii şi convorbiri despre estetică, psihologie şi 
credinţa religioasă. 

Dintre acestea, cu referire la problematica pe care am amintit-o, reține atenţia 
selecția de însemnări din anii '40, publicate sub titlul Cercetări filosofice. Aici, el 
revine asupra problemei limbajului şi a relaţiei de reprezentare, arătând că în 
realitate limbajul nu are o singură esenţă, ci este o vastă colecție de activități 
diferite, fiecare cu propria sa logică. El nu este folosit doar pentru a face enunţuri, 
ci şi pentru a întreba, comanda, sfătui, preveni, promite şi multe altele. Toate aceste 
activități diferite în care ne angajăm când utilizăm limbajul sunt numite de el 
„Jocuri de limbaj”; termenul „joc de limbaj” este destinat „să scoată în evidență 
faptul că vorbirea unei limbi este parte a unei activități sau a unei forme de viaţă”.” 
Limbajul nostru nu este altceva decât o vastă colecţie de jocuri de limbaj. Trebuie 
deci să se clarifice teoria sensului cuvintelor ţinându-se seama de acest lucru, adică 
de faptul că în diferitele jocuri de limbaj, un cuvânt poate căpăta sensuri diferite. 
Dacă în Tractatus Wittgenstein susţinuse că înţelesul unui cuvânt este obiectul pe 
care îl denotă, în Cercetări revine şi consideră că înţelesul unei expresii este 
folosirea pe care i-o putem da, într-unul sau altul dintre variatele jocuri de limbaj 
care constituie limbajul: „înţelesul unui cuvânt este dat de folosirea sa în limbaj.” 
Urmează că regulile de folosire a limbajului constituie produsul acordului celor 
care îl utilizează; în aceeaşi situaţie se găseşte şi adevărul: şi el este un produs al 
acordurilor noastre, „este ceea ce fiinţele omeneşti spun că este adevărat şi fals; iar 
ele cad de acord în limbajul pe care îl folosesc. Acesta nu este un acord în opinii, ci 
în forme de viaţă.” O formă de viaţă constă în acordul comunităţii vorbitorilor 


5 L. Wittgenstein, Cercetări filosofice, trad. rom. M. Dumitru şi M. Flonta, în colab. cu 
A.-P. Iliescu, Bucureşti, Edit. Humanitas, f.a., (citat în continuare: C.F.), § 23. 

6 C.F., § 43. 

7 C.F., § 241. 

unui limbaj asupra reacţiilor naturale şi lingvistice care se manifestă în înţelegere 
prin definiţii şi judecăţi şi, prin urmare, în comportament. 

Noţiunea de „formă de viaţă” este strâns legată de ceea ce Wittgenstein 
insistă că este caracterul esențialmente public al limbajului, care derivă din 
respingerea de către el, în filosofia târzie, a faptului că înţelesul şi înțelegerea sunt 
procese interioare, private ale minţii. El construieşte o argumentare, numită 
„argumentul limbajului privat”, a cărei idee centrală este aceea că nu poate exista 
ceva de felul unui limbaj inventat de către un singur individ şi inteligibil doar 
pentru el. Opinia lui Wittgenstein după care limbajul este esențialmente public şi 
modul în care el desfăşoară argumentarea în favoarea acestei idei constituie 
obiectul lucrării de față. În strânsă legătură cu aceasta se găseşte problematica 
„aporiei egocentrice”, adică argumentarea desfăşurată de Wittgenstein pentru a 
respinge o teorie a cunoaşterii care îşi are originea în gândirea lui Descartes şi este 
construită în principal pe ideea că punctul de pornire a întregii cunoașteri se află în 
familiaritatea directă cu propriile noastre experiențe şi stări ale minţii. Pe această 
premisă carteziană, s-ar putea justifica posibilitatea construirii unui limbaj privat cu 
ajutorul unor definiţii ostensive interioare. Modul cum încearcă Wittgenstein să 
combată acest punct de vedere va fi expus în cea de-a doua parte a acestui studiu. 


1. În partea I a lucrării Cercetări filosofice, Wittgenstein ridică o importantă 
problemă, punând următoarea întrebare: „Dar ne-am putea închipui şi un limbaj în 
care cineva şi-ar putea nota sau ar putea exprima trăirile sale lăuntrice — 
sentimentele, stările sale de spirit etc. — pentru propria sa folosinţă?” În 
paragrafele care urmează, Wittgenstein încearcă să răspundă la această întrebare, 
schițând astfel una dintre cele mai importante teorii pe care le-a formulat în cea de- 
a doua perioadă a creaţiei sale filosofice. În cele ce urmează, vom expune această 
teorie, numită „teoria limbajului privat”, precum şi principalele dificultăți pe care 
ea le-a ridicat. 

După cum sugerează cercetătorul american Newton Garver, pentru a înţelege 
confundăm acestă problemă cu: „(a) întrebarea dacă eu pot, pentru uzul meu privat, 
să ţin un jurnal în limba română (engleză, în original) comună, pentru a-mi nota 
durerile, dispoziţiile sufleteşti şi aşa mai departe; sau cu (b) întrebarea dacă poate 
exista un limbaj utilizat realmente de o singură persoană, dar apt de a fi înţeles de 
către oricare cercetător destul de inteligent pentru a vedea conexiunea dintre 
anumite sunete (sau semne) şi anumite circumstanțe.” Răspunsul la întrebarea (a) 
ar fi în mod evident unul afirmativ, şi nimeni nu l-ar putea confunda cu întrebarea 
pe care o ridică Wittgenstein. 


8 A.C. Grayling, op. cit., p. 142. 

O dispută dintre A.J. Ayer şi R. Rhees!! privitoare la ipoteza limbajului privat 
indică însă faptul că întrebarea (b) este una mai dificilă şi poate fi uşor confundată 
cu problema lui Wittgenstein. Atât Ayer, cât şi Rhees demonstrează o corectă 
înțelegere verbală a problemei. Ayer rezumă teza pe care o atacă în felul următor: 
„pentru ca o persoană să fie capabilă de a ataşa înţeles unui semn, este necesar ca şi 
alți oameni să fie capabili de a înţelege acest lucru”!?, iar Rhees consideră că 
principala problemă este „întrebarea dacă eu pot avea o înțelegere privată, dacă pot 
înțelege ceva care nu ar putea fi spus într-un limbaj pe care oricine altcineva să-l 
poată înţelege”!5. Oricum, problema asupra căreia argumentează în contradictoriu 
cei doi gânditori este problema (b). Argumentarea lui Ayer arată că poate exista un 
Robinson Crusoe, care foloseşte un limbaj pe care nimeni altcineva nu-l înţelege, 
însă care ar putea fi înţeles de o altă persoană (de exemplu, de companionul său, 
Vineri). Rhees este preocupat în cel mai înalt grad să respingă această susținere, în 
temeiul faptului că un limbaj trebuie să consiste din reguli şi nu există niciun 
argument care să arate că ipoteticul Robinson urma nişte reguli şi nu se comporta 
pur şi simplu (aşa cum procedează furnicile) în virtutea unui model regulat. N. 
Garver consideră că Rhees greşeşte atunci când aduce această obiecţie la adresa 
susținerii lui Ayer, însă că este mult mai important ca această controversă să fie 
distinsă de întrebarea pe care ei îşi propuseseră s-o abordeze, şi anume întrebarea 
lui Wittgenstein, dacă poate sau nu exista un limbaj privat. 

Expunerea lui Wittgenstein privitoare la această problemă continuă până la 
$280 al Cercetărilor şi formează prima parte a unei cercetări privitoare la 
gramatica termenilor ce desemnează durerea şi alte senzaţii, care se întinde până la 
§ 317. 

În cele ce urmează vom prezenta, mai întâi, o serie de consideraţiuni pe care 
le face Wittgenstein în $$ 244-254, care conduc la conturarea teoriei sale privitoare 
la limbajul privat. În continuare, va fi expusă încercarea acestuia de a lămuri 
posibilitatea existenţei unui limbaj privat prin metoda reducerii la absurd, aşa cum 
reiese din $$ 256-270 ale Cercetărilor filosofice. 

Paragrafele 244-254 pot fi înţelese cel mai bine dacă vom sintetiza în felul 
următor argumentul (A) conţinut acolo: 

(1) Senzaţiile au un caracter privat. Nimeni altcineva nu poate resimţi durerea 
pe care o simt eu. 

(2) În mod obişnuit, utilizez cuvinte pentru a mă referi la senzațiile mele. 

(3) Indiferent de teoria privitoare la limbaj pe care o adoptăm, semnificațiile 
cel puţin ale unora dintre cuvintele pe care le utilizez pentru a mă referi la lucruri 
sunt chiar lucrurile la care aceste cuvinte fac referire. 


!! Can it be a Private Language?, publicată în “Proceedings of Aristotelian Society”, 
Supplementary Volume nr. 28, 1954, pp. 63-94. 

12 Ibidem, pp. 69-70. 

Deci (4), semnificațiile pe care eu le dau cuvintelor pe care eu le utilizez 
pentru a mă referi la senzațiile mele nu pot fi sesizate de către o altă persoană. Eu 
am o înţelegere privată a acestor cuvinte şi (prin analogie) la fel stau lucrurile cu 
fiecare persoană care utilizează astfel de cuvinte. 

Fiecare dintre paşii argumentului are un grad înalt de plauzibilitate, iar 
argumentul, deşi nu este unul riguros deductiv, este totuşi destul de puternic. Cea 
mai discutabilă dintre premise este (3), ea putând fi respinsă relativ uşor. 
Wittgenstein însuşi a sesizat că o astfel de afirmație poate fi interpretată ca un ecou 
al concepţiei sale privind raportul dintre cuvinte şi obiecte şi acela dintre cuvinte şi 
semnificația lor, aşa cum apare aceasta în Tractatus logico-philosophicus: „Numele 
semnifică obiectul. Obiectul este semnificaţia sa” (prop. 3.203)!*. El atrage atenția 
în Cercetări filosofice că în această nouă etapă a gândirii sale consideră că 
„semnificaţia unui cuvânt este dată de folosirea lui în limbaj”, unde prin 
„folosire” înţelege modalitatea în care vorbitorii unui limbaj utilizează în practică, 
în mod obişnuit, cuvântul. Ceva mai încolo va susţine în mod explicit că această 
idee, după care semnificaţia este dată de folosirea cuvântului, se referă şi la numele 
senzaţiilor, care „trebuie să fie deja pregătite în limbaj pentru ca simpla denumire 
să aibă sens”"€ atunci când cineva îşi denumeşte durerea pe care o resimte. 

Pe de altă parte, ipotezele (1) şi (2) par mai puţin discutabile, astfel încât 
oamenii sunt tentaţi să tragă concluzia (4) numai în baza lor. Cu toate acestea, 
lăsând la o parte pentru o clipă argumentarea logică, se pare că experienţa infirmă 
concluzia, atâta vreme cât ea vine în sprijinul afirmației că ceilalți oameni mă 
înțeleg atunci când mă refer la durerile sau senzațiile de mâncărime pe care le 
resimt. Astfel încât, pentru început, Wittgenstein îşi propune să clarifice problema 
prin abordarea susținerilor conţinute în premisele (1) şi (2). 

El începe prin a se întreba: „Cum se raportează cuvintele la senzații?” ', şi 
aici nu are în vedere limbajul privat, ci folosirea obişnuită, cotidiană a limbajului. 
La acest nivel, Wittgenstein consideră că nu se ridică probleme deosebite: fiecare 
dintre noi ştie cum să se folosească de cuvinte pentru a vorbi despre senzațiile 
proprii. Dacă se pune însă întrebarea cum anume se stabileşte o conexiune între 
nume şi ceea ce este numit (senzaţia), atunci situaţia se complică. Wittgenstein 
consideră că singura modalitate prin care se poate răspunde la această întrebare este 
cercetarea modului în care ființele umane îşi însuşesc prin învăţare sensul 
cuvintelor care desemnează senzaţii (sensul cuvântului „durere”, de exemplu). Un 
copil poate fi învăţat o serie de expresii verbale ale durerii (exclamaţii sau 
propoziţii) în circumstanţe în care adulţii observă din comportamentul său (din 
situaţiile în care el recurge la expresii naturale ale durerii) că el resimte o durere. 

Un om care nu ne cunoaşte limba poate învăţa aceste expresii dacă îi producem o 
durere şi-i spunem: „Vezi, aceasta este durerea!” sau dacă simulăm durerea noi 
înşine. Ceea ce este comun pentru toate acestea, precum şi pentru alte situații în 
care se petrece învăţarea, este faptul că se produc mereu o serie de circumstanţe 
(fiinţele vii recurg la un anumit tip de comportament, care sugerează durerea), iar 
ceea ce se învaţă este conexiunea regulată dintre aceste circumstanţe şi cuvântul 
„durere”. De aceea, semnificaţia cuvântului „durere” este logic dependentă de 
prezenţa în circumstanţele date a unor expresii naturale ale durerii. Wittgenstein 
generalizează acestă concluzie, cu referire la ceea ce se poate spune despre senzații 
şi numirea lor, spunând: „... nu există, de exemplu, durere fără comportarea 
caracteristică durerii... se poate spune doar despre omul viu şi despre ceea ce-i 
seamănă (se poartă asemănător) că are senzaţii, vede; este orb; aude; este surd; este 
conştient sau este inconştient.” "° 

Scopul argumentării pe care o desfăşoară Wittgenstein este de a demonstra că 
utilizarea cuvintelor care desemnează senzaţii este legată de expresiile naturale ale 
senzaţiilor (care sunt public observabile): posibilitatea utilizării cuvântului „durere” 
se întemeiază pe existenţa comportamentelor caracteristice durerii, mai degrabă 
decât pe vreo experiență privată a semnificației sale. Astfel încât, atunci când 
încercăm să explicăm modul în care cuvintele se referă la senzații, nu mai este 
nevoie să facem apel la misterioase experienţe private. Odată demonstrat acest 
lucru cu referire la premisa (2), vom fi mai puţin tentaţi să o utilizăm pentru a 
justifica concluzia (4). 

Examinarea premisei (1) se desfăşoară în paragrafele 246-254. În esență, 
Wittgenstein susține aici că cele două propoziţii ce alcătuiesc premisa (1) sunt 
enunțuri gramaticale. În acest sens, „propoziția «Senzaţiile sunt private» este 
comparabilă cu: «Pasienţa o facem singuri»”.” Aceasta înseamnă că ele pot fi 
utilizate pentru a învăța o persoană cum să utilizeze cuvintele „durere” sau 
„senzaţie”, dar nu ar putea fi folosite pentru comunicarea obişnuită între persoane 
deja familiarizate pe deplin cu limbajul. În consecință, aceste propoziţii diferă net 
(în ciuda unei asemănări de structură) de propoziţii precum: „Durerea mea de cap 
este teribilă” sau „Nimeni nu se poate uita în junalul meu”. Ele sunt, asemenea 
propoziției menționate mai sus sau propoziției: „Orice băț are o lungime”, 
propoziţii care ne pot induce în eroare, deoarece forma lor le face să arate ca şi cum 
ar fi propoziţii empirice, în timp ce în realitate ele sunt gramaticale. 

Newton Garver arată că trebuie spuse câteva lucruri, cu privire la logica 
propozițiilor gramaticale, aşa cum o concepe Wittgenstein.” În primul rând, 
absurditatea care rezultă din negarea unei propoziții gramaticale nu este o 
contradicție formală, şi în această privință o propoziţie gramaticală diferă de ceea 
ce se numeşte o propoziţie analitică (conform lui Frege, propoziţiile analitice sunt 


19 CF, § 281. 
% CF., § 248. 
21 N. Garver, op. cit., p. 392. 

cele care pot fi deduse doar din definiţii şi legi logice)”. În al doilea rând, nu există 
nicio graniță precisă care să delimiteze propoziţiile gramaticale de cele empirice. 
Wittgenstein este conştient de acest lucru, fapt care apare cu evidenţă atunci când 
el atrage atenţia privitor la „fluctuația definiţiilor ştiinţifice: Ceea ce contează 
astăzi drept ceva care, potrivit experienţei, însoţeşte fenomenul A, va fi folosit 
mâine pentru a-l defini pe A”.” În al treilea rând, unele propoziţii pot fi utilizate fie 
ca propoziții gramaticale, fie ca propoziţii empirice. De exemplu, propoziția: „Apa 
distilată îngheață la zero grade Celsius” poate fi folosită fie pentru a învăţa pe 
cineva ce se înţelege prin „zero grade Celsius”, fie pentru a-i descrie un fenomen 
fizic. 

Faptul că propozițiile ce alcătuiesc premisa (1) sunt gramaticale este 
important pentru problema în discuţie din două motive. Mai întâi, utilizarea 
naturală, obişnuită a propozițiilor gramaticale are scopul de a învăţa pe cineva 
utilizarea unui cuvânt, şi nu de a susţine o teză metafizică. Acest lucru ne oferă 
temeiul pentru a susţine că premisa (1) este greşit utilizată pentru a justifica 
concluzia (4). Mai precis, propoziţia: „Nimeni altcineva nu poate resimţi durerea 
pe care o resimt eu” nu poate fi utilizată pentru a întemeia susţinerea că durerile 
altuia trebuie să fie diferite de ale mele. Aceasta deoarece nu există niciun criteriu 
pentru a compara durerea mea cu a altuia, şi deci nu are sens să spunem că sunt sau 
nu identice. În al doilea rând, a spune că o propoziţie este gramaticală înseamnă a 
spune că ea exprimă o anumită trăsătură a limbajului. În cazul propoziției: „Nimeni 
altcineva nu poate resimţi durerea pe care o resimt eu”, ea exprimă faptul că în mod 
obişnuit nu are niciun sens să spunem despre două persoane că resimt una şi 
aceeaşi durere. Aceasta ne spune ceva despre utilizarea obişnuită, comună, a 
termenului „durere”. Dacă nu ar exista nicio utilizare comună a cuvântului, atunci 
nu ar putea exista nici vreo propoziţie gramaticală privitoare la el. Prin urmare, din 
moment ce temeiul afirmației „Nimeni nu poate resimţi durerea pe care o resimt 
eu” este gramatica termenului „durere”, atunci termenul trebuie să aibă o utilizare, 
trebuie să aibă mai degrabă o semnificaţie comună, decât una privată şi 
incomunicabilă. Dacă înțelegem lucrurile în acest mod, atunci premisa (1) nu 
întemeiază concluzia (4), ci este mai degrabă incompatibilă cu ea. 

Argumentul (A) este doar unul dintre argumentele care îi determină pe 
oameni să accepte concluzia (4). Probabil că cea mai influentă dintre doctrinele 
filosofice care a jucat acest rol este dualismul cartezian, care sfârşeşte prin a susține 
că spiritul este întru totul distinct de corp, mai precis că nu pot exista legături 
cauzale sau conexiuni conceptuale între fenomenele mentale (precum senzațiile), 
care sunt ne-spaţiale, şi fenomenele fizice ori materiale, care sunt în spaţiu (cum ar 
fi mişcările corpului sau alte acte de comportament). O consecință imediată a 
acestei concepţii asupra raportului spirit-corp este faptul că semnificația cuvintelor 


2 G. Frege, Foundations of Arithmetic, Blackwell, 1950, p. 4. 

care denumesc durerea şi celelalte senzaţii nu poate fi pusă în legătură cu expresiile 
naturale ale durerii şi cu anumite circumstanţe fizice. S-ar părea că, în consecinţă, 
trebuie să fim capabili de a învăța aceste cuvinte numai asociindu-le, fiecare pe 
cont propriu, cu senzațiile potrivite. Pornind de aici, Wittgenstein construieşte un 
argument prin reducere la absurd, a cărui ipoteză o constituie dualismul cartezian 
spirit-corp. 

În pararaful 256, Wittgenstein imaginează o abordare a problemei de pe o 
poziţie strict carteziană dusă la limită: „Dar cum ar sta lucrurile dacă eu nu aş avea 
exteriorizări naturale ale senzaţiei, ci numai senzația? lar acum eu asociez, pur şi 
simplu, nume cu senzațiile şi folosesc aceste nume într-o descriere.” Prin urmare, 
nu există nicio regulă comună de asociere între senzație şi numele senzației. 

În continuare, punând problema din punctul său de vedere, el face două 
observaţii. În primul rând, o persoană nu s-ar putea face înţeleasă atunci când ar 
utiliza aceste cuvinte, de vreme ce nimeni altcineva nu ar putea şti cu ce anume 
sunt ele asociate. În al doilea rând, nici măcar nu putem afirma că aceste cuvinte 
sunt numele unor senzaţii, de îndată ce faptul de a numi senzațiile presupune 
existența unei gramatici a cuvintelor ce denumesc senzaţii, iar această gramatică, 
după cum am văzut, se sprijină pe exteriorizări naturale ale senzațiilor, care însă 
sunt excluse prin ipoteză.” 

Obiecţiile aduse astfel abordării dualiste de tip cartezian nu pot fi surmontate. 
Ele conduc la o problemă a cărei rezolvare R. Rhees o consideră esenţială pentru a 
putea decide asupra posibilității unui limbaj privat: este posibil să existe o 
înțelegere privată a acestor cuvinte ce denumesc senzaţii, în situaţia în care ele nu 
pot fi înțelese de către alte persoane?” 

Continuându-şi argumentarea prin metoda reducerii la absurd, Wittgenstein 
permite contraopinentului său cartezian ipotetic să imagineze următoarea situație: 
„Să ne închipuim cazul următor. Vreau să ţin un jurnal despre repetarea unei 
anumite senzaţii. Pentru aceasta o asociez cu semnul S şi scriu acest semn într-un 
calendar, în fiecare zi în care am senzaţia.” El analizează în continuare 
consecinţele absurde ale acestei ipoteze. 

Newton Garver arată că, pentru a înţelege cât mai corect cum anume vede 
Wittgenstein situaţia, trebuie să avem mereu în vedere faptul că această ipoteză 
este propusă de către ipoteticul interlocutor cartezian, şi nu reflectă poziţia lui 
Wittgenstein, şi nici pe aceea a unui om obişnuit, adică a simțului comun.” Ea nu 
i-ar putea aparţine lui Wittgenstein, deoarece din punctul de vedere al doctrinei sale 
situația este ininteligibilă, deşi nu este logic autocontradictorie. Aceasta pentru că a 
spune că semnul „S” este utilizat pentru a înregistra recurența unei anumite senzaţii 

implică faptul că „S” este, într-un anume sens, un semn pentru o senzaţie, de unde 
decurge că „S” împărtăşeşte gramatica obişnuită a cuvintelor ce desemnează 
senzaţii. Or, tocmai acest lucru se încearcă a se exclude prin ipoteza propusă. De 
asemenea, ipoteza nu ar putea aparţine nici unui om obişnuit. Aceasta deoarece, 
atunci când scriu „S” în jurnal pentru a marca recurența unei anumite senzaţii, 
gramatica cuvântului care desemnează senzaţia este deja presupusă, ceea ce face ca 
obiecțiile pe care le ridică Wittgenstein să nu mai apară.” În consecință, numai 
atunci când ipoteza limbajului privat este formulată de pe poziţia unui cartezianism 
riguros, care exclude orice conexiune conceptuală între cuvintele ce exprimă 
senzaţii şi expresiile naturale ale senzaţiilor, problema devine interesantă din punct 
de vedere filosofic pentru Wittgenstein. 

Singura soluţie care-i rămâne la dispoziţie unui cartezian pentru a explica 
legătura dintre senzație şi semn este aceea de a sugera că această conexiune se 
realizează printr-un fel de definiţie ostensivă (care constă în indicarea obiectului 
definit, odată cu rostirea numelui său). Nu este însă vorba de o definiţie ostensivă 
obişnuită, deoarece nimeni nu poate arăta spre o senzaţie, ci de o definiție ostensivă 
privată: îmi concentrez atenţia, „oarecum înlăuntrul meu” asupra senzaţiei atunci 
când scriu semnul „S”.* Însă, arată Wittgenstein în continuare, întreaga această 
operațiune este discutabilă, deoarece este lipsită de scop: este ca şi când mâna mea 
dreaptă ar da bani mâinii mele stângi, gest care ar fi lipsit cu totul de caracterul 
unei donaţii, aşadar ar fi inutil.” Dincolo de inutilitatea definiţiei ostensive private, 
Wittgenstein prezintă şi o serie de argumente care demonstrează că ea nici nu poate 
funcţiona. 

În primul rând, dacă este ca această definiţie să ne aducă vreun câştig, atunci 
ea ar trebui să ne permită să facem corect conexiunea între cuvânt şi senzație de 
fiecare dată. Însă, în cazul de care vorbim, nu dispunem de niciun criteriu pentru 
corectitudine: „Am dori să spunem aici: corect este ceea ce îmi va apărea 
întotdeauna corect. lar asta înseamnă doar că aici nu se poate vorbi despre 
«corect».”? Adică, din moment ce nu pot face o diferenţă între a face legătura 
dintre semn şi senzaţie corect şi a crede că o facem corect, urmează că nu putem 
vorbi aici de corectitudine. Nu putem nici măcar crede că facem conexiunea corect, 
că senzaţia pe care o asociem semnului este aceeaşi de fiecare dată. Aceasta 
deoarece noi credem doar ceea ce este fie adevărat, fie fals, iar faptul că senzația 
este aceeaşi nu poate fi determinat ca adevărat sau fals. În cel mai bun caz, putem 
crede că credem acest lucru.” 

De vreme ce nu există niciun criteriu pentru a spune că senzația este aceeaşi 
de fiecare dată, nu putem decide în mod privat să folosim întotdeauna semnul „S” 
pentru acea senzație. Decizia aceasta rămâne mereu fără obiect, deoarece n-am 
putea şti niciodată dacă am dus-o la îndeplinire sau nu.” Prin aceste considerațiuni, 
Wittgenstein doreşte să demonstreze că lipsa oricărui criteriu de identitate a 
senzațiilor face imposibilă orice definiție „privată” a lor. De aici urmează că, din 
punct de vedere cartezian, nu există nicio modalitate posibilă de a stabili o 
conexiune între un cuvânt şi o senzație, iar simplul fapt că noi utilizăm cuvinte 
pentru a denumi senzațiile reprezintă o respingere a cartezianismului.’ć 

Al doilea argument vizează faptul că, atunci când notăm în jurnal semnul 
„S”, considerăm că am făcut o notație cu privire la ceva. Wittgenstein atrage însă 
atenţia că această presupunere este nejustificată: „cel care şi-a notat semnul în 
calendar nu şi-a notat absolut nimic.” Aceasta deoarece „o notiţă are o funcţiune; 
iar acest «S» nu are niciuna, până acum”, adică semnul este inutil, nu are nicio 
funcţie, nicio legătură cu nimic. Cum am putea face o notație privitoare la ceva 
folosind un semn care nu indică nimic? 

Observaţia lui Wittgenstein din $ 260 priveşte gramatica notaţiilor, observă 
Garver, şi nu pe aceea a senzaţiilor. Aparent, Ayer a neglijat acest paragraf sau l-a 
înțeles greşit. El arată: „Wittgenstein poate să spună că a scrie semnul S în acelaşi 
timp în care am senzația reprezintă o ceremonie inutilă. Prin ce este mai inutilă 
decât a scrie un semn, fie că el este convenţional corect sau nu, în timp ce observ 
un anumit obiect public?” Desigur, răspunsul este că nu e cu nimic mai inutilă, 
însă sugestia lui Ayer că Wittgenstein ar da un răspuns diferit este absurdă. Scopul 
§ 260 este tocmai de a evidenția acest lucru. 

Cel de-al treilea argument afirmă că, chiar şi în situaţia în care am presupune 
că s-ar putea stabili o conexiune între semnul „S$” şi o anumită senzaţie cu ajutorul 
unei definiţii ostensive private, acest lucru nu ne-ar duce prea departe. Am avea un 
anumit semn „$” pe care l-am înţelege în mod privat. Putem să spunem despre el 
că e numele unei senzaţii? Nu am avea nici o justificare pentru a face acest lucru, 
deoarece spunând că un semn este numele unei senzații, îl facem inteligibil în 
limbajul comun. Sau, altfel spus, afirmând că este numele unei senzații, 
presupunem că „S” este inteligibil în limbajul comun, în timp ce, ca element al 
limbajului privat, el este inteligibil doar pentru noi înşine.“ Numele senzaţiilor 
trebuie să aibă o anumită gramatică, iar până acum s-a demonstrat că semnul „S” 
nu are niciuna. 

Aceste argumente sistematizează modul în care Wittgenstein atacă punctul de 
vedere cartezian prin metoda reducerii la absurd. El demonstrează că, în condiţiile 
asumării dualismului cartezian, a scrie semnul „S” în jurnal este un act inutil, care 
nu înregistrează nimic. Semnul „S” este în sine un semn fără semnificație, lipsit de 
orice conexiune întemeiată cu vreun lucru şi de orice utilitate. 

Există însă un paragraf surprinzător, în care Wittgenstein pare să opereze o 
reconsiderare radicală a celor spuse până acolo. El afirmă: „Să ne închipuim acum 
o utilizare a introducerii semnului S în jurnalul meu. Fac următoarea experiență: 
De câte ori am o anumită senzație, un manometru arată că tensiunea mea arterială 
creşte. În acest fel, voi fi în stare să anunţ creşterea tensiunii mele arteriale, fără 
ajutorul unui aparat. Acesta este un rezultat util.” După toate cele spuse anterior 
de către gânditorul german cu privire la semnul S, această schimbare de opinie este 
cel puţin surprinzătoare: cu câteva rânduri mai sus se afirma că faptul de a nota în 
jurnal semnul S nu are nicio utilitate, iar acum ni se spune că, totuşi, acest fapt 
conduce la un rezultat folositor. În urma acestei stranii reconsiderări, situaţia se 
modifică radical. 

În aceste condiţii, Newton Garver” arată că trebuie să notăm mai întâi faptul 
că noi putem formula, în lumina acestei noi afirmații a lui Wittgenstein, un fel de 
definiție pentru semnul S: S este semnul pentru senzația pe care o avem atunci când 
ni se măreşte tensiunea arterială (cu toate că o astfel de definiţie poate fi utilizată 
pentru a explica utilizarea semnului S altor oameni, nu însă şi nouă înşine; pentru 
termenii care se referă la propriile noastre senzaţii nu avem nicio posibilitate de a-i 
defini pentru noi înşine). De aici urmează că (a) atunci când notăm în jurnal semnul 
S, notăm realmente ceva, adică apariția senzaţiei corespunzătoare, şi (b) că semnul 
S poate fi explicat altor oameni, astfel încât el nu mai este inteligibil doar pentru 
noi înşine. În paragraful 270, citat mai sus, semnul S este considerat a fi semn 
pentru o senzație şi, de îndată ce nu se mai consideră că întreaga semnificaţie a 
unui semn vine din asocierea sa cu „un ceva despre care nu se poate enunța 
nimic”*, adică cu o senzaţie, atunci nimic nu ne mai împiedică să spunem că S este 
semnul unei senzaţii. O altă justificare a acestei afirmaţii este faptul că semnul S 
are gramatica unui cuvânt care desemnează o senzație: numai cel care are senzația 
poate şti când să noteze semnul S. 

În al doilea rând, pare să fi dispărut cu totul problema identității senzaţiilor pe 
care le înregistrăm atunci când notăm semnul S în jurnal. Dacă tensiunea noastră 
arterială creşte, nu mai are nicio importanță, în sensul impus de perspectiva 
carteziană, dacă senzaţia este relamente aceeaşi sau nu. Acest fapt este subliniat de 
Wittgenstein atunci când afirmă: „acum pare să fie cu totul indiferent dacă am 
recunoscut senzaţia corect sau nu. Să presupunem că mă înşel în mod constant în 

identificarea ei, acest fapt nu are nicio importanță. lar aceasta arată deja că ipoteza 
acestei greşeli era doar o aparenţă.”" 

Vedem astfel că în paragraful 270 Wittgenstein consideră că faptul de a nota 
în jurnal semnul S nu mai are aceeaşi semnificaţie pe care o avea atunci când 
chestiunea era privită din perspectivă carteziană, ca în paragraful 256. Pentru ca 
această notație să aibă o utilitate, trebuie să eliminăm toate restricţiile impuse de 
punctul de vedere cartezian. În paragrafele 256-269 Wittgenstein şi-a propus să 
demonstreze că, dacă se presupune că un semn este doar „asociat” cu o senzaţie, el 
nu poate avea nici o utilizare. În paragraful 270, pe de altă parte, el doreşte să 
argumenteze teza rezultată prin conversiunea primeia, adică faptul că dacă un semn 
are o semnificație, atunci nu se poate spune că el este doar „asociat” cu o senzație. 
Utilitatea unui semn şi inteligibilitatea sa în limbajul comun sunt legate una de alta, 
iar această teză pe care Wittgenstein îşi propune s-o argumenteze în paragraful 270 
reprezintă un argument puternic în favoarea ideii că nu poate exista un limbaj 
privat. 


2. Vom expune în continuare o interpretare a problematicii din acele 
paragrafe ale Cercetărilor filosofice în care se discută despre problema limbajului 
privat, propusă de profesorul Carl Wellman de la Lawrence College. El încearcă să 
prezinte dintr-o perspectivă mai largă argumentele lui Wittgenstein, integrându-le 
în ceea ce el numeşte „problema aporiei egocentrice” (egocentric predicament).*” 

Exegetul britanic începe prin a expune o viziune asupra cunoaşterii criticată 
de către Wittgenstein în Cercetări filosofice, dar care, în linii mari, pare să fie 
împărtăşită de majoritatea oamenilor. În fapt, argumentele formulate de 
chiar identice cu acelea pe care le utilizează pentru a respinge acestă viziune. Cele 
două chestiuni sunt strâns legate între el, deoarece ambele au în centru ipoteza 
caracterului privat al experienţei noastre şi, în strânsă legătură cu aceasta, problema 
modului în care putem vorbi despre experiența noastră. 

Conform acestei construcţii epistemice, cunoaşterea noastră despre lume este 
compusă dintr-un număr de judecăţi care nu sunt toate logic independente, ci se 
susțin reciproc într-un sistem. Acest sistem bazat pe conexiuni logice este în cele 
din urmă fundat în experiența însăşi, astfel că întreaga cunoaştere, compusă din 
judecăţi factuale, se sprijină pe ceea ce este dat. Experienţa nu este numai sursa 
ultimă a convingerilor noastre, ci şi aceea a sensului tuturor cuvintelor. Multe 
cuvinte pot fi definite prin alte concepte, însă conceptele de bază nu sunt definibile 
verbal şi sensul lor poate fi indicat numai prin definiţii ostensive. Astfel că limbajul 
îşi derivă semnificaţia din legătura sa cu ceea ce este dat în experienţă. Pe de altă 
parte însă, fiecare experienţă aparține doar unei persoane individuale. Nu există 

nici o experiență care să nu aparţină unei persoane, dar nici două persoane care să 
aibă exact aceeaşi experienţă. Caracterul fundamental al experienţei este dublat de 
caracterul ei privat. Acest lucru dă naştere unor probleme delicate: în situaţia în 
care întreaga cunoaştere este fundată în experiență, cum mai poate fi cunoscută 
realitatea care este independentă de experiență? Dacă experienţa este privată, cum 
poate o persoană să cunoască ceva despre experiența altei persoane? Dacă sensul 
cuvintelor este dat de experienţa privată, cum poate cineva să explice altcuiva ce 
anume vrea să spună? Ceea ce pare să rezulte din enumerarea acestor interogaţii 
este faptul că o persoană poate să-şi cunoască doar experiența proprie şi poate 
înțelege doar propriile sale cuvinte. Aceasta este, după expresia lui Wellman, 
„aporia egocentrică”.* 

Ceea ce a încercat să facă Wittgenstein, după opinia lui Wellman, atunci când 
şi-a expus propria teorie asupra imposibilității limbajului privat, a fost să încerce să 
demonstreze că nu există în realitate niciun fel de aporie egocentrică, deoarece 
construcţia epistemologică schițată mai sus, de unde ar deriva această aporie, este 
un nonsens, şi deci trebuie respinsă odată cu toate consecințele ei. 

Pentru o simplificare a demersului său explicativ şi critic, Wellman rezumă 
argumentarea wittgensteiniană într-o schemă conţinând nouă puncte, pe care o vom 
expune în continuare. 

Dacă ar exista într-adevăr un limbaj ale cărui cuvinte s-ar referi la senzații 
private ale utilizatorului, consideră Wittgenstein, el ar fi destul de puţin asemănător 
cu limbajul nostru obişnuit. Aceasta deoarece nimeni nu poate arăta altei persoane 
ceea ce înţelege prin cuvintele acelui limbaj: „Cuvintele acelui limbaj trebuie să se 
refere la ceea ce poate şti doar vorbitorul; la senzațiile sale nemijlocite, private. Un 
altul nu poate, prin urmare, să înțeleagă acest limbaj.” Oricum, dacă cineva 
încearcă să descrie un astfel de limbaj, el va include în descriere elemente care 
trebuie să aparţină limbajului public. Public este un limbaj care poate fi înţeles şi 
utilizat de mai mult de o persoană şi care poate fi folosit pentru comunicarea dintre 
acele persoane, în timp ce un limbaj privat este unul ce poate fi utilizat doar de o 
singură persoană, nimeni alcineva neputând fi învăţat să-l utilizeze. Spre exemplu, 
s-ar putea crede că „avem în vedere printr-un cuvânt o dată culoarea cunoscută de 
către toţi — altă dată impresia vizuală pe care eu o primesc acum’, adică s-ar putea 
crede că expresia „albastru” denumeşte atât culoarea cerului pe care eu o percep 
printr-o senzaţie privată, cât şi culoarea cerului pe care îl vedem cu toţii, însă, după 
cum subliniază Wittgenstein, acestea sunt două înțelesuri diferite ale cuvântului 
„albastru”. Deşi se afirmă în genere că senzațiile sunt altceva decât obiectele fizice 
din lumea înconjurătoare (care este una „publică”), Wittgenstein le concepe ca pe 
un fel de „membrane” care pot fi desprinse de pe obiecte: dacă privim spre culoare 
şi denumim impresia culorii „este pur şi simplu ca şi cum am desprinde impresia 

culorii de obiectul văzut, ca pe o pieliță”.” Faptul că aici limbajul care denumeşte 
senzaţii tinde întrucâtva să fie asimilat cu limbajul care denumeşte obiecte fizice 
arată, după opinia lui Wellman, că Wittgenstein face unele confuzii atunci când îşi 
expune elementele fundamentale ale viziunii sale.“ Caracterul confuz rezultă mai 
ales din faptul că Wittgenstein nu a formulat o teorie satisfăcătoare asupra relației 
dintre cuvinte şi experienţă. Natura experienţei înseşi rămâne nelămurită, mai ales 
în sensul că nu este limpede ce anume trebuie înţeles atunci când se spune că 
experienţele aparțin doar unei persoane. 

Wittgenstein însuşi pare să fi fost conştient de aceste neclarităţi, despre care a 
crezut că pot fi eliminate, dacă punctele de vedere vor fi expuse cu mai multă 
limpezime, însă chiar dacă a văzut necesitatea unei reconsiderări, nu a fost de 
părere că ea ar trebui în întregime respinsă. 

În conformitate cu acestă concepție asupra limbajului exprimată de filosoful 
austriac, cuvintele se referă, în ultimă instanță, la experienţe private. Deşi termenii 
elementari nu pot fi definiţi verbal!, fiecare dintre ei este asociat cu o anumită 
senzaţie privată printr-un procedeu care constă în repetarea cuvântului ori de câte 
ori se produce senzaţia respectivă. A înțelege un cuvânt înseamnă a şti pentru care 
anume senzaţie stă el, iar a nu-l înțelege înseamnă a-l folosi pentru a te referi la o 
senzaţie diferită. Aceste cuvinte pot fi combinate în propoziții care descriu 
experiența. Aici apare însă o problemă: atunci când cineva foloseşte un cuvânt, 
cum poate fi sigur că îşi reaminteşte corect relația dintre cuvânt şi senzaţie? După 
Wittgenstein, acea persoană nu are nicio garanţie privind acest lucru, nu are niciun 
criteriu care să-i confirme că foloseşte cuvântul pentru senzația despre care se 
presupune că acesta o denumeşte.” Această absenţă a oricărui standard al 
conexiunii corecte dintre cuvânt şi senzație face ca toată construcţia să se surpe. 
Dacă nu am niciun criteriu care să-mi arate când anume utilizez corect un cuvânt 
pentru o anumită senzație, atunci nu mai are sens să spun că un cuvânt dat stă 
pentru o anumită senzaţie, în loc de oricare alta: „în cazul nostru, nu am niciun 
criteriu pentru corectitudine.”"* În aceste condiţii, însă, se ridică întrebarea: în ce 
sens se mai poate spune că un cuvânt denumeşte o senzaţie? Mai mult decât atât, 
dacă nu există nici un criteriu pentru a decide dacă un cuvânt este utilizat pentru a 
denumi senzaţia corectă, atunci nu se poate vorbi despre nicio distincție între 
utilizarea corectă şi utilizarea incorectă a limbajului." Nu se poate deci spune dacă 
o persoană înțelege sau nu înţelege limbajul. În sfârşit, dacă nu există niciun 
criteriu pentru a decide dacă un cuvânt se aplică corect sau nu unei senzaţii date, 
urmează că nu există nici vreun criteriu pentru a determina adevărul oricărei 

descrieri a realității. Cineva care notează un semn, spune Wittgenstein, nu notează 
de fapt absolut nimic.” Pe de altă parte însă, fiecare autor al unei astfel de descrieri 
o consideră pe a sa ca fiind adecvată şi deci nu este posibilă o descriere adevărată 
atâta vreme cât se utilizează un limbaj în care nu există niciun criteriu de 
corectitudine. 

Întrebarea care se ridică în această situaţie, observă Wellman, este dacă e 
adevărat în cele din urmă că dacă un cuvânt se referă la o senzaţie, atunci nu poate 
exista un criteriu al utilizării sale corecte. Wittgenstein încearcă să clarifice această 
chestiune făcând apel la acţiunea memoriei.” Dacă memoria are un anumit grad de 
credibilitate, atunci se poate verifica utilizarea corectă a unui cuvânt care 
denumeşte o senzaţie. Cineva poate face în aşa fel încât să aibă experienţe similare 
şi contrastante şi să observe cum anume denumeşte aceste experienţe. Acest lucru, 
arată Wellman, nu este ca şi cum ai cumpăra mai multe exemplare ale aceluiaşi ziar 
pentru a verifica acurateţea unei anumite ştiri, este mai degrabă ca şi cum ai 
cumpăra mai multe ziare diferite din aceeaşi zi.” O amintire o poate întemeia pe 
alta dacă se dovedeşte că fiecare are o anumită probabilitate inițială. Pe de altă 
parte, dacă memoria nu are niciun fel de credibilitate, atunci nimeni nu poate avea 
nici un criteriu pentru folosirea niciunui cuvânt. Pentru a verifica utilizarea unui 
cuvânt de către o persoană prin confruntare cu un standard exterior este nevoie de 
timp şi, de aceea, presupune apelul la memorie. În aceste condiții, dificultatea pare 
să provină mai degrabă din contestarea eficienței memoriei, decât din postularea 
caracterului privat al experienței. 

Trebuie observat totuşi aici faptul că Wittgenstein nu a dorit să argumenteze 
că însuşi faptul că un cuvânt se referă la o senzație este cel care face imposibilă 
existența oricărui criteriu de determinare a utilizării sale corecte. Pe de altă parte, el 
nu a arătat cu claritate de ce este necesar un asemenea criteriu. Probabil, spune 
Wellman, într-un anumit sens, un criteriu de corectitudine este presupus de orice 
distincție între bine şi rău. 58 Însă, se întreabă el, în ce sens al cuvântului „criteriu” 
este adevărat acest lucru? Wittgenstein pare să considere că orice criteriu autentic 
trebuie să fie ceva independent de acel ceva pentru care este criteriu, exterior 
persoanei care îl utilizează şi accesibil tuturor în mod egal. Cu toate acestea, el nu 
oferă argumente suficiente pentru a susține acest punct de vedere, astfel încât el 
rămâne o presupoziție dogmatică ce poate fi pusă în discuţie. În fapt, arată 
cercetătorul britanic, există suficiente motive pentru a respinge această asumpţie 
referitoare la obiectivitatea criteriului, deoarece ea conduce la un regres la infinit. 
Să presupunem că ar exista un standard extern la care ar putea apela oricine. 
Conform celor spuse de Wittgenstein, nu putem şti dacă am folosit corect acest 

standard pentru a verifica utilizarea potrivită a unui cuvânt.” Ar trebui, pentru ca 
acest lucru să fie posibil, să existe standarde pentru utilizarea standardelor. Afară 
de cazul în care într-un anumit moment nu mai este nevoie de un criteriu extern de 
verificare, toate criteriile devin inutile. 

Dacă, aşa cum pretinde modelul epistemologic expus la început, cuvintele se 
referă numai la senzaţii, atunci, după Wittgenstein, nimeni nu ar putea învăţa pe 
altcineva limbajul în care le denumeşte: „un copil nu ar putea învăţa folosirea 
cuvântului «durere de dinți».”® Pentru a explica altcuiva sensul unui cuvânt, ar 
trebui să-i putem indica senzaţia pe care cuvântul o denumeşte, însă acest lucru este 
imposibil, dat fiind caracterul privat al experienţei. În acest caz este evident că nu 
ar putea exista niciun fel de limbaj public. Pe de altă parte însă oamenii comunică 
în mod obişnuit unul cu celălalt, ceea ce arată că această viziune asupra limbajului 
nu se adecvează cu realitatea. 

Cu toate acestea, după opinia lui Wellman, Wittgenstein pare să sugereze că 
există posibilitatea de a înţelege cum o persoană poate face pe cineva să înțeleagă 
ce vrea să spună, chiar şi atunci când se referă la o experienţă privată.”! Acest lucru 
s-ar putea realiza cu ajutorul definiţiei ostensive. Definirea ostensivă pretinde doar 
similaritatea calitativă, nu şi identitatea numerică a senzaţiilor. A nu poate arăta lui 
B propria sa senzație de albastru, însă îi poate arăta obiecte care produc senzații 
similare. A poate indica lui B senzația de albastru direcționându-i atenția către un 
obiect care lui A îi apare ca fiind albastru. Pentru ca acest lucru să se întâmple însă 
mai trebuie presupus un lucru: că, în lipsa unor dovezi care să infirme acest lucru, 
persoane diferite au experienţe similare atunci când sunt confruntate cu acelaşi 
obiect. Însă se pare că nu există temeiuri suficiente pentru a accepta această 
presupoziţie. De vreme ce nimeni nu poate inspecta senzațiile altei persoane, 
urmează că nimeni nu poate şti dacă senzațiile sale sunt similare cu ale altuia. 
Wittgenstein este de părere că e posibl ca oamenii să aibă senzaţii diferite atunci 
când se confruntă cu acelaşi obiect, deşi acest lucru nu poate fi demonstrat: „Ar fi, 
prin urmare, posibilă supoziţia — deşi ea nu este verificabilă — că o parte a omenirii 
are o senzaţie de roşu, o altă parte, o alta.” Dacă e doar posibil, nu şi demostrabil, 
atunci şi contrariul poate fi adevărat. Urmează de aici că, pentru el, e posibil ca 
presupunerea amintită mai sus să fie adevărată. De aici decurge faptul că, atâta 
vreme cât este posibil ca persoane diferite să aibă experienţe similare atunci când 
se află în faţa aceluiaşi obiect, este posibil şi ca o persoană să se poată face 
înțeleasă de altcineva, chiar şi atunci când vorbeşte despre experienţa sa privată. 
Caracterul privat al experienței poate ridica un semn de întrebare cu privire la 
realitatea şi acurateţea comunicării, însă nu implică cu necesitate faptul că aceasta 
este imposibilă. Urmează de aici, consideră Wellman, că Wittgenstein nu a 

demonstrat faptul că viziunea epistemologică menţionată mai sus exclude orice 
posibilitate de comunicare între indivizi. Ceea ce pare să vrea să spună 
Wittgenstein este că această viziune nu e capabilă de a explica nu atât posibilitatea 
comunicării, cât cognoscibilitatea sa. Nici individul A, şi nici B nu pot fi siguri 
vreodată că, atunci când celălalt utilizează cuvântul „albastru”, se referă la aceeaşi 
senzaţie pe care o are şi el însuşi. Dacă adevărul sau falsitatea presupoziției 
indicate mai sus (că diferiții indivizi au experienţe similare atunci când sunt 
confruntaţi cu aceeaşi stare de lucruri) nu pot fi determinate, atunci caracterul 
privat al experienţei implică faptul că nu am putea şti niciodată cu certitudine dacă 
realmente comunicăm unul cu celălalt. Wittgenstein susține în mod îndreptățit că, 
în realitate, ştim adesea când comunicăm realmente. Concepţia sa asupra 
cunoaşterii nu poate explica însă în mod satisfăcător acest lucru, decât dacă ar 
putea furniza motive suficiente care să demonstreze că diferiții indivizi au 
experienţe similare atunci când sunt confruntaţi cu o aceeaşi stare de lucruri. 

Este evident faptul că această presupoziţie nu poate fi întemeiată pe 
argumente logice, deoarece ea pretinde să facă o aserțiune referitoare la fapte. Pe 
de altă parte, pare destul de dificil, dacă nu imposibil, de a o întemeia empiric. Din 
moment ce nimeni nu poate avea acces la experiențele altei persoane, urmează că 
nimeni nu poate avea un temei inductiv pentru aserțiunea după care persoane 
diferite au senzaţii similare. Dacă singura modalitate de a întemeia enunțurile 
factuale este generalizarea inductivă, rezultă că nu avem nicio dovadă în sprijinul 
presupoziţiei noastre. Pe de altă parte, s-ar putea argumenta că în orice descriere 
consistentă a cunoaşterii, generalizarea inductivă trebuie dublată de raționamentul 
explicativ. Wellman arată: „modul în care indiciile descoperite sprijină ipoteza 
detectivului nu este acelaşi cu modul în care instanțele unei clase care ne sunt 
cunoscute permit o generalizare care se referă la acea clasă în întregul său.” 
Enunţurile factuale pot îndeplini funcţia de a face experiența inteligibilă, însă pot fi 
utilizate şi pentru a face predicții cu privire la aceasta. Pentru a cunoaşte lumea în 
care trăim, noi trebuie să sistematizăm judecăţile punctuale şi detaliate în cadrul 
unor ipoteze mai largi şi să încercăm să gândim ceea ce încă ne este străin şi 
necunoscut în termenii unui model care ne este deja familiar. Faptele care sunt 
organizate în cadrul unei ipoteze explicative şi interpretate din perspectiva acelei 
ipoteze reprezintă totodată şi temeiuri care o fundamentează. Astfel încât, de vreme 
ce experienţele noastre care ne spun că aparent comunicăm unul cu celălalt pot fi 
explicate cel puţin în parte prin presupoziţia că persoane diferite au aceleaşi 
senzaţii, aceste experienţe constituie dovezi care susțin persupoziția respectivă. 
Wittgenstein susține că viziunea asupra cunoaşterii care nu ne poate lămuri modul 
în care noi ştim că există comunicare se întemeiază pe ideea că există doar două 
metode de a fundamenta enunțurile: analiza logică deductivă şi generalizarea 

inductivă. Dacă această idee este respinsă, întreaga argumentare a lui Wittgenstein 
eşuează în a-şi atinge scopul. 

Modelul epistemologic pe care îl avem în discuţie afirmă că temeiul ultim al 
judecăților noastre factuale este experienţa, însă, arată Wellman, „despre ceea ce 
este dat nu se poate considera că este un temei pentru niciun fel de enunţ”.% 
Argumentarea lui Wittgenstein este construită în felul următor: Oare decurge 
imediat din impresia mea senzorială faptul că alături se află realmente un fotoliu? 
Acest lucru nu decurge din senzaţie, deoarece o propoziţie poate fi implicată numai 
de altă propoziție. Nu decurge nici din descrierea senzației, deoarece aceasta nu 
implică logic judecata de percepţie. De asemenea, relaţia nu este nici de forma unei 
inferenţe non-logice în care, pornind de la semnele rămase pe covor, ajung la faptul 
că fotoliul a fost realmente acolo. Prin urmare, nu pare să fie implicată aici niciun 
fel de tranziţie.“ 

Din ce motiv, se întreabă în continuare Wellman, afirmă Wittgenstein că din 
impresiile senzoriale nu decurge nicio judecată de percepţie? Dacă motivul său este 
pur şi simplu acela că în limbajul obişnuit cuvântul „implică” este utilizat pentru a 
desemna o relaţie între propoziţii, atunci e foarte posibil să aibă dreptate. Cu 
siguranță însă că ne putem îndepărta de limbajul comun atunci când pare să fie 
nevoie de un limbaj mai tehnic. Wellman arată că nu e sigur că ideea lui 
Wittgenstein este că e derutant să utilizezi unul şi acelaşi cuvânt pentru a desemna 
două lucruri foarte diferite, şi anume relaţia dintre o propoziţie şi altă propoziţie, pe 
de o parte, şi relaţia dintre o senzație şi o propoziţie. Cel puţin, el nu afirmă explicit 
acest lucru. Cu siguranță că ar fi greşit şi derutant să se sugereze că două relaţii 
sunt identice în fiecare aspect al lor, însă există suficiente aspecte ale lor care să 
facă posibilă o analogie şi o comparaţie între ele, care se poate dovedi utilă şi 
lămuritoare. Relaţia dintre experiență şi descripție şi aceea dintre premisă şi 
concluzie împărtăşesc o serie de trăsături comune: e vorba de acele calități necesare 
pentru ca primul dintre termeni să-l poată justifica pe cel de-al doilea în fiecare 
situație. Prin urmare, ceea ce e necesar aici este o analiză a mecanismului 
justificării şi întemeierii, pentru a descoperi de ce anume este nevoie pentru ca ceva 
să poată justifica o judecată. Acest lucru, arată Wellman, nu a fost realizat nici de 
Wittgenstein, nici de oponenții săi. Se poate accepta că, aşa cum sugerează 
Wittgenstein, descrierea impresiilor senzoriale nu implică logic existența unui 
obiect, ca de exemplu faptul că fotoliul se găseşte în acest loc.“ Se poate, de 
asemenea, admite că relația dintre impresia senzorială şi enunț este diferită de 
inferența nedeductivă de la un fapt la un fapt cu totul distinct. Aceasta însă nu 
implică faptul că descrierea senzaţiei nu întemeiază judecata care se referă la ea. 
Descrierea impresiilor senzoriale oferă o anumită justificare pentru judecata care 

afirmă că fotoliul este aici, deşi, arată Wellman, „natura acestei justificări are 
nevoie de o clarificare serioasă”. 

Concepţia lui Wittgenstein asupra cunoaşterii despre care este vorba aici 
susține că judecăţile cele mai simple sunt cele care descriu experienţa, însă, pe de 
altă parte, Wittgenstein consideră că nu este legitim să spunem că cineva îşi poate 
descrie senzaţiile.“” Dacă, aşa cum susține el în Cercetări filosofice, înţelesul unui 
cuvânt este dat de utilizarea sa, atunci, pentru a înţelege o descriere, trebuie să 
înțelegem cum anume descrierile sunt utilizate în limbajul nostru, ceea ce este 
deosebit de dificil, având în vedere că „dacă ne gândim la o descriere ca la o 
imagine în cuvinte a faptelor, atunci aceasta are în ea ceva înşelător: ne gândim 
eventual numai la tablouri ca acelea care atârnă pe pereții noştri; care par pur şi 
simplu să oglindească cum arată un lucru, cum este el alcătuit.” Enunţurile care 
funcționează în mod obişnuit ca descrieri în limbajul comun, aserțiunile referitoare 
la obiecte fizice sunt utilizate pentru a îndeplini o serie de funcții. Ele sunt folosite 
pentru a înregistra ceea ce o persoană a învăţat, pentru a informa pe ceilalți, pentru 
a enunța adevăruri sau falsuri şi pentru a exprima convingeri. Niciuna dintre aceste 
funcţii nu poate fi îndeplinită însă de enunţurile care sunt descrieri ale senzațiilor. 
Pe de altă parte, arată Wittgenstein, senzațiile nu pot fi învăţate, nici de cel care le 
are, şi nici de ceilalți: „Nu se poate spune că alţii învaţă ce senzații am eu doar din 
comportarea mea — căci deaspre mine nu se poate spune că le-am învăţat. Eu /e 
am.” Deci nicio descriere a senzaţiilor nu ar putea avea rol informativ, deoarece 
ea s-ar face într-un limbaj privat.” De asemenea, nu s-ar putea decide despre ea 
dacă este adevărată sau falsă, de vreme ce într-un limbaj privat „nu am niciun 
criteriu pentru corectitudine”.'5 Dar îndoiala cu privire la ceea ce este dat e exclusă: 
„are sens să se spună despre alţii că ei se îndoiesc că eu am dureri; dar nu să se 
spună despre mine însumi.””* Urmează de aici, consideră Wellman, că dacă nu se 
poate vorbi de îndoială, atunci nu are sens să vorbim nici despre certitudine.” 
Numai o gândire confuză poate identifica limbajul referitor la senzaţii cu 
descrierea. 

Într-o privinţă, admite Wellman, Wittgenstein are dreptate în totalitate: avem 
nevoie de o analiză atentă şi de o studiere comparativă a descrierilor de obiecte 
fizice pe de o parte şi a descrierilor de senzaţii pe de alta. Pare greu de crezut însă 
că o astfel de investigație va demostra că ele sunt atât de diferite pe cât le considera 
Wittgenstein. Diferenţele dintre cele două tipuri de descrieri despre care vorbeşte 

filosoful austriac par fie neesenţiale, fie inexistente. Deşi el era de altă părere, 
caracterul privat al experienței nu implică în mod necesar imposibilitatea 
comunicării şi nici faptul că validitatea obiectivă este în mod fundamental 
independentă de criterii externe. În sfârşit, nu poate fi exclusă orice îndoială cu 
privire la ceea ce este dat în senzaţie, cum credea Wittgenstein. Chiar dacă 
senzaţia, ca dată, nu poate fi pusă la îndoială deoarece nu implică nicio susținere 
care ar putea fi investigată, se pot totuşi formula îndoieli cu privire la descrierea 
datului. Să ne gândim, exemplifică Wellman, la cazul unui experiment în care unui 
pacient i se cere de către oftalmolog să aleagă dintre două linii încrucişate pe cea 
care are o culoare mai închisă. Privind succesiv prin mai multe lentile, subiectul 
ezită cel mai adesea să decidă. Îndoiala sa nu priveşte care anume dintre linii este 
mai închisă la culoare, ci care anume îi apare mai închisă. Cu toate acestea, el este 
deja familiarizat cu sensul cuvintelor „linie”, „culoare închisă”, „vertical” etc. 
Subiectul nu poate, pur şi simplu, să fie sigur cu privire la caracterul experienţei 
sale. Cu toate acestea însă, Wittgenstein nu a demonstrat faptul că ar fi cu totul 
greşit să vorbim despre descrieri ale experienţei. 

Dacă am considera, precum Wittgenstein, că experienţele noastre sunt nişte 
obiecte care trebuie să fie descrise, atunci ele sunt excluse din jocurile de limbaj ca 
fiind lipsite de utilitate. Pentru ca o persoană să ştie că o alta suferă, nu trebuie să 
resimtă ea însăşi durerea pe care o resimte aceasta.“ Corectitudinea enunţului după 
care o persoană are tensiunea arterială ridicată depinde de rezultatul indicat de 
aparatul de măsură, nu de senzaţia pe care o resimte persoana respectivă.” Din 
punct de vedere epistemologic, nu contează prea mult ce senzaţie are o anumită 
persoană şi nici măcar dacă are vreuna, din moment ce nimeni altcineva nu poate 
avea acces la această senzație.” Nici în ceea ce mă priveşte pe mine însumi nu este 
important ce senzaţii am, din moment ce nu pot fi niciodată sigur că mi le 
reamintesc şi le denumesc de fiecare dată în mod corect.” Concluzia care se 
desprinde din argumentele propuse de Wittgenstein pare a fi aceea că, departe de a 
fi fundamentul întregii cunoaşteri, experienţele noastre, înțelese ca obiecte cu 
caracter privat ce trebuie descrise, devin cu totul irelevante din această perspectivă. 

Pe de altă parte, consideră Wellman, fiecare dintre argumentele pe care 
Wittgenstein le utilizează pentru a demonstra lipsa de relevanță a senzațiilor (care 
derivă din caracterul lor privat) este discutabil.“ Fără îndoială putem spune adesea 
în mod justificat că cineva suferă o durere, dar temeiul nostru este la fel de solid 
precum acela al persoanei care chiar resimte durerea? Judecata după care cineva 
are o tensiune arterială ridicată poate fi testată prin utilizarea aparatului de măsură, 
însă justificarea acelei persoane este senzaţia specifică pe care ea însăşi o resimte. 

Eu nu pot niciodată să am acces la senzațiile altuia pentru a-mi justifica judecățile 
privitoare la el, însă chiar în modul indirect şi imperfect în care iau cunoştinţă de 
ele rămân relevante pentru corectitudinea acestor judecăţi. (Se impune aici o 
observaţie: deşi nu oferă o argumentare sistematică a acestei idei, pentru 
Wittgenstein se pare că adevărul, verificabilitatea şi posibilitatea întemeierii unei 
judecăți sunt nu doar strâns legate, ci chiar identice.) În sfârşit, dacă nu se poate 
pune prea multă bază pe memorie atunci când este vorba despre senzații private, nu 
există niciun motiv pentru care ea ar fi mai demnă de încredere atunci când vine 
vorba de obiecte accesibile tuturor, astfel că nici aceste obiecte „publice” nu pot fi 
considerate un temei suficient al judecăților mele. 

Cu toate că exemplele de mai sus nu demonstrează irefutabil completa 
irelevanță pentru cunoaştere a senzaților private, ele sugerează, totuşi, faptul că 
uneori acestea se dovedesc a fi inutilizabile pentru dobândirea cunoaşterii. În fapt, 
consideră Wellman, dacă schiţa epistemică criticată de Wittgenstein este corectă, 
atunci urmează că ar trebui ca senzațiile să aibă întotdeauna un rol esenţial.“ 
Aceasta deoarece, conform celor spuse de Wittgenstein, nu putem vorbi cu 
îndreptățire despre existența unor obiecte accesibile public, care să constituie date 
ale cunoaşterii. Singurele obiecte ale cunoaşterii de care dispunem în mod real sunt 
propriile noastre experienţe private. Urmează de aici că, în această privinţă, 
argumentarea lui Wittgenstein are un caracter circular. 

În continuare, arată Wellman, Wittgenstein încearcă să demonstreze chiar 
faptul că teoria cunoaşterii pe care vrea s-o respingă nu poate fi nici măcar enunțată 
în termeni cu sens. Ea intenţionează să afirme existența experienţei private, însă 
acest lucru nu poate fi spus cu sens. De vreme ce se admite că nimeni nu poate 
realmente cunoaşte ce senzaţii anume are o altă persoană, urmează că nimeni nu 
poate şti cu certitudine că alte persoane au realmente vreo senzație. Este lipsit de 
sens să se afirme existenţa a ceva dacă acel ceva nu poate fi descris cel puţin într-o 
anumită măsură, pentru că, ce altceva înseamnă a spune că ceva există?*? Mai mult 
decât atât, este problematică şi îndreptăţirea pe care o are fiecare individ de a spune 
că el însuşi are senzații. Aceasta pentru că termenul „senzație” este un cuvânt din 
limbajul public, şi deci folosirea lui pretinde o justificare pe care oricine s-o poată 
înţelege. Oricum, nimeni nu-şi poate „prezenta” altuia propriile senzații.’ Urmează 
de aici că nimeni nu poate aserta nici existenţa, nici inexistenţa senzaţiilor altora. 

Se poate admite, consideră Wellman, că dacă e adevărat că nu putem şti 
absolut nimic despre natura senzațiilor celorlalţi, atunci ar fi realmente lipsit de 
sens să afirmăm că ele există.* Însă atunci când le numim „senzaţii”, le descriem 
deja ca posedând caracteristicile generice ale unor fenomene mentale. Wittgenstein 
a presupus oarecum pripit faptul că nu se poate spune nimic despre senzațiile 

celorlalți. Ar fi adevărat numai în cazul în care se admite teoria verificabilității cu 
privire la sensul cuvintelor, adică dacă se consideră că sensul e dat de ceva 
accesibil verificării publice. Wittgenstein recurge adesea la teoria verificabilității, 
fără însă a argumenta acest lucru. Pe de altă parte, el nu a dovedit faptul că putem 
în mod îndreptăţit să vorbim despre propriile noastre senzaţii. Faptul că termenul 
„senzație? face parte din limbajul nostru public arată doar că înţelesul său este 
împărtăşit, dar nu şi faptul că justificarea sa concretă trebuie să fie în posesia 
tuturor. După cum am mai arătat, caracterul privat al limbajului nu implică 
imposibilitatea unui limbaj public dacă persoane diferite au experienţe similare 
atunci când sunt confruntate cu aceeaşi stare de lucruri. 

S-ar putea obiecta însă, admite Wellman, că toate aceste argumente nu au 
nicio relevanţă în faţa conştiinţei imediate a datului pe care o are individul. Cum 
mai poate nega Wittgenstein existența experienţei atunci când are în vedere acest 
lucru? Trebuie spus că el nu neagă faptul evident că noi cu toţii avem experienţe, ci 
doar pune în discuţie modul în care noi vorbim despre ele.“ Suntem derutaţi de 
limbaj şi ajungem să considerăm că senzațiile sunt o categorie deosebită de obiecte, 
pe care le observăm şi le descriem: „interpretezi o mişcare gramaticală pe care ai 
făcut-o drept un fenomen cvasifizic pe care îl descrii."5 Această imagine despre 
limbaj, experienţă şi cunoaştere ar fi un non-sens. 

Aceste consideraţiuni nu par însă să adauge nimic nou celor spuse deja de 
Wittgenstein, deoarece nu se aduce nici un argument nou. Cu toate acestea, apare o 
perspectivă nouă, deoarece gânditorul austriac încearcă să prevină o critică din 
partea celor care ar putea susţine ideea amintită mai înainte. Aceştia ar putea 
considera că Wittgenstein presupune că obiectele fizice există, nu însă şi stările 
mentale. Pare însă absurd să conteşti acel tip de entităţi de care suntem conştienţi în 
mod direct în cel mai înalt grad, deoarece acest lucru vine în contradicţie cu 
dovezile cele mai puternice pe care ni le oferă simţurile. Dacă ipoteticii adversari ai 
lui Wittgenstein privesc problema din punct de vedere factual, el însuşi o 
consideră, în egală măsură, o problemă logică. El nu respinge ideea că stările 
mentale există mai degrabă decât obiectele fizice pentru că ar fi falsă, ci pentru că 
ar fi lipsită de sens. Astfel încât orice apel la faptul că vedem culori sau resimţim 
dureri, în loc să fie un răspuns la critica sa, devine irelevant.” 

Opinia lui Wittgenstein după care chestiunea este una pur lingvistică decurge 
din modul în care concepe el natura filosofiei, ca pe o analiză logică a limbajului. 
Totuşi, consideră Wellman, anumite întrebări filosofice nu sunt de aceeaşi natură 
cu întrebările obişnuite, cum ar fi cele despre starea vremii de mâine, dar sunt 
diferite şi de întrebări cum ar fi cele care se referă la ceea ce poate fi implicat dintr- 
o serie de premise. Distincția obişnuită dintre chestiunile factuale şi cele non- 
factuale nu este aplicabilă problemelor filosofice, consideră Wellman. Acestea sunt 

întrebări privitoare la modul cel mai adecvat de a vorbi despre fapte. Pentru astfel 
de întrebări, faptele nu sunt relevante. 

Pe de altă parte însă, chiar dacă experienţa este relevantă pentru problema în 
cauză, Wittgenstein are cu siguranță dreptate atunci când afirmă că simplul fapt că 
avem experienţe nu limpezeşte chestiunea. Cei care cred altfel ar trebui să 
demonstreze că ipoteza epistemologică criticată de Wittgenstein explică 
satisfăcător rolul experienţei în cunoaştere, ceea ce nu este cazul, ipoteza fiind 
destul de confuză sub acest aspect. Astfel încât fiecare dintre observaţiile critice ale 
lui Wittgenstein implică fie o respingere punctuală, fie o reformulare a ipotezei 
criticate de el. Problema aici nu este existenţa experienţei, ci validitatea ipotezei 
epistemice criticate de Wittgenstein. 

Dintre toate aspectele ipotezei criticate de Wittgenstein, cel care a făcut mai 
ales obiectul interesului său este susținerea cu privire la caracterul privat al 
experienţei. El contestă afirmaţii precum: „Doar eu pot şti dacă resimt sau nu o 
durere”, deoarece sunt fie false, fie lipsite de sens. Dacă termenul „a şti” este 
utilizat în sensul său comun, consideră el, atunci ceilalți pot uneori să ştie că eu 
resimt o durere.“ Atunci când exeriorizez durerea prin gesturi caracteristice, cum 
ar fi grimasele, atunci ceilalți sunt destul de îndreptăţiți să afirme că eu resimt o 
durere. Ei ar putea desigur să spună doar: „Eu cred că el resimte o durere”, însă 
aceasta este doar o formă verbală, care nu exprimă o îndoială reală. Pe de altă 
parte, dacă verbul „a şti” este utilizat în sensul său riguros filosofic, care implică 
certitudinea, atunci enunţuri precum: „Doar eu pot şti dacă resimt o durere” sunt 
lipsite de sens. Nu se poate spune despre mine că sunt sigur de senzațiile mele, de 
ce nu se poate spune nici că mă îndoiesc de ele.” De asemenea, este lipsit de sens 
să deplâng faptul că o altă persoană nu poate fi la fel de conştientă ca şi mine că 
resimt o durere, deoarece este imposibil pentru o persoană să resimtă durerea 
alteia.” În consecință, arată Wellman, obiecţia îşi pierde încărcătura de scepticism, 
deoarece devine o tautologie goală.” 

Fără îndoială, admite el, Wittgenstein are dreptate să pretindă că, dacă luăm 
în consideraţie sensul comun al cuvântului „a şti”, cineva poate, în anumite situaţii, 
să afirme că ştie că altcineva resimte o durere. Totuşi, limbajul comun se poate 
dovedi înşelător în acest tip de situaţii, deoarece escamotează faptul că temeiul 
acestui tip de afirmaţii este discutabil în cel mai înalt grad. Replica lui Wittgenstein 
este aceea că, în timp ce cuvântul „a şti” poate fi utilizat în orice sens ar dori 
scepticul, utilizarea sa filosofică reduce ipoteza sceptică (după care senzațiile sunt 
private) la o simplă tautologie: „Propoziția «Senzaţiile sunt private» este 

comparabilă cu: «Pasienţa o facem singuri».”” Semnificaţia acestei afirmaţii este 
cu totul obscură, consideră Wellman, deoarece îşi propune să respingă scepticismul 
arătând că este în mod necesar întemeiat şi adevărat. Este posibil, spune el, ca 
respingerea să se bazeze pe ideea că toate adevărurile necesare sunt analitice, iar 
toate enunţurile analitice sunt lipsite de sens. Pe de altă parte, ar fi posibil ca 
argumentul lui Wittgenstein să se sprijine pe ideea că a enunța ceva înseamnă a 
nega alternativele acelui enunț.” A spune că o carte este galbenă înseamnă a spune 
că nu e verde, albastră etc. Astfel, semnificaţia fiecărei aserțiuni depinde de 
alternativele pe care ea le elimină. Afirmația că nimeni altcineva nu poate resimți 
durerea mea are semnificaţie doar dacă exclude posibilitatea ca durerea mea să fie 
resimţită de o altă persoană. Însă, se întreabă Wellman, cum ar fi pentru o altă 
persoană să resimtă durerea mea? Se pare că suntem cu totul ignoranţi în ce 
priveşte această ipoteză, astfel încât se ridică întrebarea: ce anume neagă scepticul? 
Dacă nu neagă nimic, atunci enunţul care spune că nimeni nu poate resimţi durerea 
mea este lipsită de conţinut.” 

O altă chestiune deosebit de obscură este aceea a naturii adevărurilor 
necesare, deoarece, dacă argumentul este eficient împotriva scepticismului, atunci 
este eficient şi împotriva tuturor enunţurilor necesare. Însă Wittgenstein era mult 
prea interesat de logică şi matematică pentru a contesta semnificaţia tuturor 
enunţurilor necesare, astfel încât e de presupus că intenția sa a fost de a susţine că 
adevărurile necesare nu sunt semnificative în acelaşi fel ca adevărurile empirice. 


Concluzia lui Wellman este că Wittgenstein nu a reuşit să-şi demonstreze în 
mod convingător susținerile. Ceea ce a reuşit să facă este să arate că există multe 
dificultăți şi obscurităţi în ipoteza epistemologică pe care a criticat-o, însă nu şi că 
nu este nimic valid în ea. Aporia egocentrică, consideră Wellman, rămâne o 
problemă reală pentru orice gânditor, deşi ipoteza epistemologică pe care se 
bazează necesită o serie de revizuiri. Acest lucru însă nu afectează concluzia lui 
Wittgenstein cu privire la imposibilitatea limbajului privat. Altfel spus, chiar dacă 
aporia egocentrică este o dificultate reală, posibilitatea existenţei unui limbaj privat 
rămâne la fel de greu de acceptat. Pentru clarificarea ulterioară a acestor chestiuni 
rămâne de găsit răspunsuri pentru o serie întreagă de întrebări pe care Wittgenstein 
nu le-a abordat sau le-a tratat insuficient de riguros: Ce este experiența? Obiectele 
pe care le experimentăm sunt publice sau private? În ce sens experienţa este 
fundamentul judecăților noastre? Ce este întemeierea judecăților? În ce sens 
limbajul îşi derivă sensul din experiență? Ce este sensul enunţurilor? 


% C.F., § 248. 
% C.F., § 251. 

DE LA EVENIMENTUL ISTORIC TOLSTOIAN 
LA FENOMENUL SATURAT AL LUI J.-L. MARION 

Abstract. In Husserl's continuous stream of thoughts, J.-L. Marion comes to define, 
within the contemporary phenomenology, the saturated phenomenon (the historic event 
being an exemplary saturated phenomenon) as a phenomenon in which the intentional 
self is no longer a constituent, and neither does it summarize the institution through an 
object defined by a horizon. The historic event is for J.L. Marion a saturated 
phenomenon that gives enough by itself, without cause, without intervention and 
without foresight. 

Almost in the same terms as the French philosopher, the historical event was sensed by 
L. Tolstoy in War and Peace. For the Russian writer, the historic event of the French 
invasion of Russia in 1812 has no precise cause. It bursts by itself and by itself, it 
expands, it imposes, it stops, it withdraws and it goes off. The burst and the causality of 
the event remain as inexplicable as its coming to an end, and this imposing of the 
phenomenon”s independence over any human will is also found in contemporary 
phenomenology, where the event becomes a model for the entire phenomenology. 


Keywords: saturated phenomenon, historical event, cause, self, unexpected burst, 
phenomenology 


Ideea de filosofie primă, aparent abandonată în demersurile nihiliste ale 
ultimului secol, este reluată în proiectul fenomenologic husserlian prin instituirea 
eului transcendental ca instanță donatoare de sens şi prin lărgirea sferei 
fenomenalităţii, conform principiului după care orice intuiţie donatoare e o sursă 
de drept pentru cunoaştere. Drumul deschis de E. Husserl este continuat în 
fenomenologia contemporană de J.-L. Marion, care va transfera accentul de pe 
primatul ego-ului pe primatul donaţiei. Certitudinea nu se mai sprijină pe gândire, 
ci pe datul aşa cum se dă el conştiinţei, ceea ce determină punerea în discuție a 
donaţiei anumitor fenomene care nu se supun normelor obişnuite ale 
fenomenalităţii. Dacă în mod normal fenomenul donat conştiinţei era înțeles până 
acum ca obiectivare, mai precis, ca relaţionare relativ echilibrată între intuiţie şi 
concept, filosoful francez consideră evidentă existenţa unei noi categorii de 
fenomene, aproape nesesizate până acum, fenomene unde intuiţia depăşeşte mult 
intenția, în aşa fel încât conceptul nu ajunge niciodată să ordoneze ceea ce intuiţia 
dezvăluie. Este vorba de fenomenul saturat, fenomen în care eul intențional nu mai 
este constituant, nu mai sintetizează intuiţia într-un obiect definit de un orizont. 
Sinteza pasivă care se împlineşte fără un eu constituant provine din non-obiectul 
însuşi şi îşi impune survenirea înaintea oricărei vizări active a eului. Icoana, corpul, 

tabloul sau evenimentul istoric pot exemplifica fenomenul saturat care se arată 
anticipând orice vizare, eliberat de orice concept. J.-L. Marion îl descrie inversând 
categoriile kantiene datorită surplusului de intuiție asupra conceptului. După 
cantitate, fenomenul saturat va fi nevizabil. Părţile ce îl constituie sunt infinite, 
incomensurabile, nemăsurate. După calitate, este insuportabil. Dacă pentru 
fenomenele comune intuiţia fără concept este presupusă „oarbă”, pentru un 
fenomen radical, cum este cel saturat, lipsa conceptului face ca intuiţia să devină 
orbitoare. După modalitate, fenomenul saturat apare fără a se „acorda” puterii de 
cunoaştere a unui eu. El oferă o contra-experiență care se împlineşte împotriva 
tuturor posibilităţilor de experiență, împotriva oricărei obiectivări”, pentru că 
fenomenul apare cu adevărat ca un în sine, de la sine însuşi şi prin sine însuşi”. 
După relaţie, fenomenul saturat este absolut, el nu se dispensează de un orizont, 
însă unul singur nu îi este suficient. El articulează mai multe, combină orizonturile 
şi se dezvăluie în afara oricăror norme, în acelaşi timp în orizonturi esențial 
distincte, chiar opuse. 

Teoretizat abia în fenomenologia franceză contemporană, fenomenul saturat a 
fost, totuşi, intuit de mulţi filosofi sau scriitori. Unul dintre aceştia este Lev Tolstoi. 
În scrierile lui, în special în Război şi pace, felul în care este conceput evenimentul 
istoric este extrem de asemănător cu ceea ce, mult mai târziu, J.-L. Marion va numi 
fenomen saturat, fenomen pentru care manifestarea evenimențială va fi una dintre 
formele esenţiale de donaţie. O asemănare se va putea observa, într-o primă fază, 
chiar la nivel lingvistic, al denumirii identice — de eveniment — pe care atât 
scriitorul, cât şi filosoful o dau fenomenelor pe care le descriu. 

În concepţia lui J.-L. Marion, fenomenele saturate care se dezvăluie ca 
evenimente sunt fenomenele colective, istorice: revoluțiile politice, războaiele, 
catastrofele naturale. Ceea ce caracterizează aceste fenomene (caracteristici ale 
tuturor fenomenelor saturate, de altfel) este faptul că ele se arată de la sine, sunt 
imprevizibile, irepetabile şi ireversibile şi nu pot fi atribuite unor cauze unice“. 
Analizate pe rând, aceste caracteristici ale fenomenului saturat pot fi regăsite şi în 
felul în care L. Tolstoi gândeşte evenimentul istoric, exemplificat concret prin 
invazia lui Napoleon în Rusia în 1812. 

Pentru J.-L. Marion fenomenul saturat se defineşte, în urma concepției 
heideggeriene, drept ceea ce se arată în sine şi de la sine. Însă dacă M. Heidegger 
lasă negândit acest sine al fenomenului, filosoful francez duce mai departe 


? Jean-Luc Marion, Etant donné. Essai d'une phenomenologie de la donation, P.U.F., 1997, p. 

raționamentul şi consideră că dacă eul transcendental constituie fenomenul ca pe 
un obiect, atunci fenomenul nu se mai dă de la sine, iar fenomenele care se dau ca 
obiecte au o fenomenalitate „de împrumut”. Un fenomen autentic este cel care se 
arată „de la sine”, care are un „în sine”, este fenomenul care are iniţiativa apariţiei 
sale”. Fenomenele de tipul evenimentului deschid calea către sinele lor originar. 
Exemplul ales de J.-L. Marion poate părea surprinzător, acela al unei săli de 
festivități plină de oameni în care se ține o prelegere. Ceea ce se întâmplă în acel 
moment în sală devine eveniment donat în exces. El survine şi atestă o origine 
imprevizibilă, ivindu-se adeseori pe neaşteptate. Evenimentul sălii nu provine din 
inițiativa cuiva, nu se poate reproduce vreodată, fenomenul se dă plecând de la 
sinele său, se arată din el însuşi, plecând de la el însuşi, în afara oricărei constituiri. 
E irepetabil, e „acum şi aici” şi nimeni nu ştie cum se va sfârşi. Este imposibil de 
descris: nimeni nu va putea spune cu adevărat ceea ce s-a întâmplat în sală, cadrul 
material, cadrul intelectual, spectatorii, aşteptările fiecăruia,  decepţiile. 
Evenimentul se realizează dintr-odată, fără anunţ, fără prevedere. El se descoperă 
deja împlinit, fără nicio rațiune, „nu alta decât el însuşi, în pura energie a survenirii 
sale nechestionabile””. Sensul său ultim rămâne necunoscut, deoarece refuză 
pretenţia oricărui eu transcendental la întemeierea fenomenelor, nemaiîngăduind 
ego-ului decât un mine de grad secund. Fenomenul se impune fără ca noi să îl 
stăpânim cumva, fără ca noi să dispunem de el. Noi nu-l declanşăm, nici nu-l 
suspendăm. „Sine-le fenomenului se marchează în determinarea lui de eveniment. 
El vine, vine pentru cineva şi pleacă de la el însuşi.” $ Nu poate fi făcut, nici 
produs, nici provocat. 

Anticiparea concepţiei filosofului francez în romanul Război şi pace devine 
evidentă. Pentru L. Tolstoi evenimentul istoric vine fără explicaţie, de la sine, fără 
făptuitor. Atât în integralitatea sa, cât şi în multiplele fațete şi secvențe pe care le 
desfăşoară, evenimentul tolstoian întruchipat de războiul ruso-francez din 1812 se 
dă, se iveşte, fără ca cineva să îl facă sau să fie răspunzător de el. În marile mişcări 
de popoare care se nasc, se dezvoltă şi apoi dispar de la sine, afectând Europa 
acelor ani, cât şi în micile evenimente care le alcătuiesc, se poate observa acest 
fapt. Spre exemplu, când Pierre, prins în Moscova în flăcări şi acuzat că a dat foc 
oraşului, este condamnat la moarte, nimeni nu îl condamnă efectiv. Întrebându-se 
cine hotărâse această sentință, Pierre realizează că nu era nici comisia care îi luase 
interogatoriul, nici ofițerul Davout, care îl priveşte omeneşte, nici aghiotantul care 
prin intrarea lui impetuoasă determină grăbirea şi agravarea sentinţei. „Cine atunci, 
cine-l condamnase la urma urmei, cine-l ucidea, cine-i lua viaţa, viaţa lui, a lui 
Pierre, cu toate amintirile, năzuinţele, nădejdile şi gândurile lui? Cine săvârşea 

lucrul acesta? Pierre simţi că nu era nimeni care să-l fi săvârşit.”” Chiar şi un fapt 


atât de concret şi care pare să aibă totuşi un făptuitor este, la L.Tolstoi, lipsit de 
orice cauză şi de orice voinţă care să-l determine din afară. Evenimentul vine de la 
sine însuşi, prin sine însuşi, se dă, apare, se iveşte, fără să fie făcut de cineva sau de 
ceva, fără să aibă o motivaţie sau un impuls exterior sinelui propriu. 

Survenirea neaşteptată a evenimentului, în absenţa oricăror instanțe raţionale 
constituante, este surprinsă şi în secvenţa în care scriitorul rus menționează că 
soldaţii care trebuie să înfăptuiască execuţia nu fac acest lucru ca pe ceva firesc, 
normal, ci ca pe ceva anormal, nefiresc, fără sens, de neînțeles, ilogic, care scapă 
unei gândiri raționale, care vine de dincolo de voinţa oamenilor: „se produse o 
mişcare în rândurile soldaților şi se vedea că toţi se grăbeau, dar graba aceasta nu 
era a unor oameni care au de făcut un lucru pe înţelesul tuturor, ci o grabă ca a 
oamenilor care dau zor să isprăvească ceva necesar, dar neplăcut şi de neînțeles”. 

Evenimentul care se dă fără ca cineva să îl făptuiască şi fără ca cineva să îl 
provoace, evenimentul care vine pur şi simplu, uimindu-i pe cei care asistă la el, se 
dezvăluie în faptul că atât cei care cred că „înfăptuiesc” evenimentul, soldaţii 
francezi, cât şi cei care asistă la desfăşurarea lui, condamnaţii ruşi, sunt la fel de 
surprinşi şi uimiţi. L. Tolstoi precizează că toți soldaţii şi toţi cei care asistau aveau 
priviri îngrozite. Pe toate feţele, ale francezilor şi ale ruşilor, puteai citi oroare şi 
spaimă, aceeaşi luptă lăuntrică pe care o simțeau şi condamnaţii la moarte. Şi 
Pierre se întreabă: „Dar cine-i cel ce săvârşeşte lucrul acesta, la urma urmei? Ei toți 
suferă întocmai ca şi mine. Atunci cine? Cine?” "! 

Apariţia neaşteptată a fenomenului saturat de tipul evenimentului pune în 
discuţie problema cauzelor. Pentru J.-L. Marion evenimentul nu poate fi atribuit 
unei cauze unice şi nici nu poate căpăta o explicaţie exhaustivă deoarece 
fenomenul revendică un număr infinit de cauze şi explicații”. „Cu cât mai puţin se 
lasă înscrise în cauzalitate, cu atât mai mult se arată şi se fac inteligibile ca atare. 
Astfel de fenomene se numesc evenimente — întrucât caracteristica 
evenimențialității adună în ea pe toate cele recunoscute anterior fenomenului 
d(on)at.”"” Propriu evenimentului este tocmai să irumpă printr-o sosire neașteptată 
şi să facă excepție de la orice cauză adecvată. Un exemplu în acest sens este, crede 
J.-L. Marion, evenimentul Primului Război Mondial, unde se pune problema unei 
deficiențe a cauzelor. Aceasta nu se datorează unei lipse de informații, deoarece 
există o bază de date extrem de vastă despre cauzele războiului: economice, 
teritoriale, demografice, ideologice, dar însăşi această supraabundență de cauze 
interzice, de fapt, atribuirea unei cauze sau chiar a unei combinații de cauze. Toate 

aceste cauze rezultă ele însele dintr-o irumpere, pentru că evenimentul nu vine prin 
aceste cauze, ci prin sine !*. Evenimentul se pune în mişcare, se hotărăşte în el 
însuşi şi prin el însuşi, fără cauză şi fără motiv decât sinele său. 

La Lev Tolstoi evenimentul apare în termeni asemănători. Nici pentru 
scriitorul rus nu pot fi identificate cauze precise în analiza unui fapt istoric, 
deoarece „pentru mintea omenească, totalitatea cauzelor fenomenelor e de 
necuprins. Dar necesitatea de a căuta cauze este înrădăcinată în sufletul omului. Şi 
mintea omenească, neputând pătrunde în complicația condiţiilor fără de număr ale 
fenomenelor — fiecare din aceste condiţii putând fi luată drept cauză — se agaţă de 
cea mai apropiată legătură, de cea mai lesne de înţeles, şi spune: iată cauza.” 
Aparent, cauzele care determină evenimentele istorice sunt voinţa divină şi voința 
oamenilor de vază, eroii. Dar la o analiză mai atentă se constată că nu eroii sunt cei 
care conduc acţiunea maselor, ci invers. Invadarea Rusiei de către popoarele 
Apusului nu a fost urmarea voinței lui Napoleon, ci acest lucru s-a întâmplat 
„pentru că trebuia să se întâmple”, iar „evenimentul istoric nu are şi nu poate avea 
alte cauze decât cauza unică a tuturor cauzelor” !€. 

Felul în care scriitorul rus interpretează desfăşurarea evenimentelor dezvăluie 
eliberarea faptului istoric de cauze anumite, concrete, cognoscibile. Evenimentul se 
împlineşte de la sine, după legi proprii, pe neaşteptate: popoarele Apusului 
năvălesc spre Răsărit şi toți factorii converg spre împlinirea acestui lucru. Apoi, 
aparent fără nicio cauză, mişcarea capătă sens invers şi Răsăritul invadează Apusul, 
pentru ca evenimentul să se stingă, în cele din urmă, de la sine. Această înfăptuire 
de la sine a fenomenului se observă nu doar în plan major, ci şi în amănuntele şi 
detaliile evenimentului: după bătălia de la Borodino, retragerea armatei ruse în 
marş de flanc pe drumul Riazanului spre drumul Kalugăi a fost interpretată de către 
istoricii ruşi ca o manevră genială care a asigurat victoria Rusiei şi dezastrul 
francezilor. L. Tolstoi însă consideră că, la fel de bine, ar fi putut fi, „în alte 
împrejurări anterioare, simultane sau ulterioare — nefast pentru ruşi şi salvator 
pentru armata franceză. Dacă din clipa când s-a efectuat această mişcare situația 
armatei ruse a început să se îmbunătățească, din aceasta nu rezultă nicidecum că 
mişcarea aceea a şi fost cauza îmbunătăţirii.” Nu numai că nu putem şti că un 
anumit lucru va fi cauza altuia, că drumul spre Kaluga va fi salvator pentru armata 
rusă, dar nici măcar nu putem afirma că, dacă lucrurile au mers bine, acest lucru se 
datorează faptului că s-a mers în marş de flanc spre Riazan şi nu altfel. Nu numai 
că nu putem spune că ceva va fi cauza altuia, dar nici a posteriori, după ce 
evenimentul s-a înfăptuit, nu putem deduce din el cauzele care au dus la împlinirea 
lui într-o anumită direcţie şi nu altfel. Evenimentul tolstoian vine, în consecință, 
fără cauză. El este, de asemenea, imprevizibil, se iveşte, se arată de la sine, la fel ca 

fenomenul saturat al lui J.-L. Marion, fenomen care nu se poate prevedea, întrucât 
cauzele lui parţiale „nu numai că rămân mereu insuficiente, dar nu se descoperă 
decât odată ce efectul lor e fapt împlinit”. 

Preeminenţa efectului asupra cauzei este o trăsătură definitorie a atitudinii 
fenomenologice. Dacă într-o atitudine naturală sau dintr-o perspectivă metafizică 
efectul urmează cauzei, din punct de vedere fenomenologic efectul conţine tot atâta 
sau chiar mai multă ființă decât cauza!”. Fenomenul evenimentului, care singur se 
dă, se iveşte pe neaşteptate, este interpretat ca efect şi, abia pe urmă, i se caută o 
cauză. În consecință, orice cunoaştere fenomenologică începe prin fenomenul 
efectului. Ne sprijinim pe efect pentru a „deduce” din el cauza”. Altfel spus, cu 
donația fenomenului se arată şi cauzele sale, efectul dovedindu-şi astfel privilegiul 
temporar asupra cauzei. 

Această răsturnare fenomenologică eliberează efectul de cauză pentru că, 
într-o atitudine de reducţie, efectul se dă dintr-odată, fără prevedere, pe neaşteptate. 
El este cel care se arată şi face dintr-un eveniment un fenomen unic şi irepetabil 
(nu pot fi două evenimente identice la intervale diferite de timp şi nici două 
evenimente identice desfăşurate în acelaşi timp în spaţii diferite)”. În ciuda 
antecedentelor ce îl preced, evenimentul este eveniment în măsura în care el 
excedează toate precedentele sale. El nu poate fi niciodată produs şi „se face de la 
el însuşi”. 

În romanul lui L. Tolstoi, evenimentul istoric are caracteristici asemănătoare 
fenomenului saturat. Nici pentru scriitorul rus evenimentul nu poate fi prevăzut 
niciodată de nimeni şi se dezvăluie abia după ce a fost împlinit. Nu poate fi pus pe 
seama unui singur om şi se arată doar în efectele sale, „doar ca rezultat pas cu pas, 
eveniment cu eveniment, clipă de clipă, din împrejurări de tot soiul, infinite ca 
număr”. Doar odată cu donația fenomenului, odată cu împlinirea lui i se pot 
analiza eventuale cauze şi antecedente. Apariţia evenimentului se dovedeşte şi 
pentru L. Tolstoi mai importantă decât cauzele sale, deoarece „abia după ce s-a 
produs şi a început să aparțină trecutului, s-a putut prezenta în toată amploarea”? 
lui. Abia odată împlinit, donat, acest eveniment se arată aşa cum este. El nu poate fi 
prevăzut, anticipat, prezis ca izvorând din diferite cauze. 

El apare şi abia după înfăptuirea lui pare că a fost prevăzut. Abandonarea 
Moscovei în faţa francezilor, retragerea spre Tula şi stabilirea trupelor ruseşti la 
Tarutino nu au, pentru Lev Tolstoi, un făptuitor. Nu se poate spune cine şi când a 
decis aceasta, tocmai datorită faptului că evenimentul nu este făcut de cineva, nu 

poate fi prezis. El se înfăptuieşte de la sine, iar analiza lui nu poate fi decât una 
ulterioară împlinirii sale: „Întocmai aşa cum nu se poate răspunde la întrebarea 
când a fost părăsită Moscova, nu se poate răspunde nici când a fost luată şi de cine 
anume a fost luată măsura strămutării spre Tarutino. Numai atunci când trupele s- 
au apropiat de Tarutino, ca urmare a unei serii nesfârşite de forţe diferențiale, 
numai atunci au început oamenii să creadă şi ei că asta voiseră şi că acest lucru era 
prevăzut de demult.” Aceeaşi independenţă a fenomenului faţă de orice fel de 
previziuni umane se dezvăluie în faptul că, în concepţia lui L. Tolstoi, evenimentul 
războiului nu poate fi înfăptuit de cineva, nici chiar dacă acest cineva se numeşte 
Napoleon. A conduce sau a declanşa un eveniment este o iluzie. Evenimentul se 
face de la sine. „Napoleon, care apare pentru noi conducătorul acestei acțiuni (tot 
aşa cum pentru sălbatici figura încrustată pe botul corabiei reprezintă forța care 
conduce corabia), Napoleon a fost, în tot timpul activităţii sale, asemenea copilului 
care se ţine de o cureluşă legată în interiorul trăsurii şi i se pare că el mână caii.” 
Evenimentul, războiul, se împlineşte deasupra şi independent de cei care îşi 
închipuie că îl provoacă şi îl stăpânesc, el îşi urmează cursul „aşa cum trebuia să şi- 
1 urmeze, adică fără să coincidă niciodată cu ceea ce plănuiau oamenii”. 
Fenomenul războiului sau desfăşurarea unei bătălii scapă de sub orice control şi 
influență şi nu pot fi inițiate de cineva. „Un infinit număr de forţe libere [...] 
influenţează asupra direcției desfăşurării bătăliei, direcţie ce nu poate fi niciodată 
cunoscută mai dinainte şi nu coincide niciodată cu direcţia către care se îndreaptă 
vreo forță individuală.” Donaţia fenomenului de la sine însuşi, apariţia şi 
înfăptuirea sa după propriile norme se observă şi din descrierea pe care Lev Tolstoi 
o face acţiunilor împăratului Franţei. Ieşirea armatelor franceze din Moscova la 
sfârşitul toamnei pare să fie cea mai puțin inspirată dintre toate variantele posibile. 
În loc să pregătească trupele de iarnă, să păstreze alimentele sau să se îndrepte spre 
Petersburg, Napoleon scoate armata din Moscova, o urmăreşte o vreme pe cea a 
lui Kutuzov şi se întoarce apoi pe drumul pustiit pe care a venit. Nu se poate spune 
nici că a fost un prost, nici că a fost genial, crede scriitorul rus, pentru că, „şi într- 
un caz, şi în celălalt, acţiunea sa personală, care nu putea avea putere mai mare 
decât acţiunea personală a oricăruia dintre soldații săi, n-a făcut altceva decât să 
coincidă cu legile după care se săvârşea fenomenul”. 

Asemănarea dintre fenomenul saturat, care se dă de la sine, şi evenimentul 
istoric tolstoian, care se împlineşte după legi proprii, pare evidentă. Şi unul, şi 
celălalt se ivesc pe neaşteptate, fără cauze detectabile şi fără făptuitor. Însă, dacă 
pentru Lev Tolstoi aceste caracteristici se aplică doar la evenimentul istoric, pentru 
J.-L. Marion ele devin normă generală pentru fenomenalitate. Faptul de a vedea 


?5 Ibidem, p. 82. 

sala de festivități nu ca pe un obiect, ci ca pe un eveniment, mărturiseşte concepţia 
după care fenomenul are caracter evenimențial. Fenomenalitatea se donează sub 
formă evenimențială, însă caracterul evenimenţial al fenomenului se poate estompa 
până la a se degrada în obiect. Obişnuinţa cu care privim obiectele ne împiedică să 
le sesizăm acest caracter. Acest lucru se întâmplă pentru că obiectele ne apar în 
lumina utilizării lor, iar noi le prevedem. Prevederea înseamnă că în obiect totul 
este prevăzut dinainte, că nu survine nimic neprevăzut"”. De la obiect, fenomen 
decăzut din orice survenit, putem urca însă până la fenomenalitatea lui originară, 
guvernată de evenimențialitate. Evenimentul devine astfel model pentru întreaga 
fenomenalitate. 


30 JL, Marion, În plus, ed. cit., p. 46-48. 


